CELEX: 52011PC0452
Language: da
Date: 2011-07-20
Title: Forslag til EUROPA-PARLAMENTETS OG RÅDETS FORORDNING om reguleringskrav for kreditinstitutter og investeringsselskaber (EØS-relevant tekst)

|
			
		
		
		52011PC0452
		
			Forslag tilEUROPA-PARLAMENTETS OG RÅDETS FORORDNING om reguleringskrav for kreditinstitutter og investeringsselskaberPart I(EØS-relevant tekst) /* KOM/2011/0452 endelig */
			
				
		
		
			
			   	BEGRUNDELSE

1.                      
Baggrund for forslaget
1.1.                
Begrundelse og formål

Finanskrisens omfang har vist, at den
nuværende regulering af finansieringsinstitutter giver anledning til
uacceptabelt store risici. Ifølge vurderinger fra IMF nåede de europæiske
kreditinstitutters tab mellem 2007 og 2010 som følge af krisen op på næsten 1
billion EUR eller 8 % af EU's BNP.
For at genskabe stabiliteten i banksektoren og
sikre, at der stadig er kreditmuligheder i realøkonomien, har både EU og dets
medlemsstater vedtaget en hel række foranstaltninger uden fortilfælde, som
skatteyderne i sidste ende skal betale regningen for. I den sammenhæng har
Kommissionen indtil oktober 2010 godkendt statsstøtteforanstaltninger til
finansieringsinstitutter på 4,6 billioner EUR, hvoraf over 2 billioner EUR
faktisk blev brugt i 2008 og 2009.
Den skatteyderbetalte støtte til
kreditinstitutter må følges op af en gennemgribende reform, hvor der tages fat
på de reguleringsmæssige svagheder, som er kommet for en dag under krisen. Med
henblik herpå har Kommissionen allerede stillet forslag om en række ændringer
af banklovgivningen, og disse trådte i kraft i 2009 (kapitalkravsdirektiv II)
og 2010 (kapitalkravsdirektiv III). Nærværende forslag indeholder de på
internationalt plan udarbejdede og aftalte bestemmelser om kapital- og
likviditetsstandarder for kreditinstitutter, der kaldes Basel III, og
harmoniserer en række andre bestemmelser i den gældende lovgivning. Der gøres
nærmere rede for de reguleringsmæssige valg i afsnit 5 nedenfor.
Europa-Parlamentets og Rådets direktiv
2006/48/EF af 14. juni 2006 om adgang til at optage og udøve virksomhed som
kreditinstitut og Europa-Parlamentets og Rådets direktiv 2006/49/EF af 14. juni
2006 om kravene til investeringsselskabers og kreditinstitutters
kapitalgrundlag indeholder bestemmelser, der hænger nøje sammen med adgangen
til at udøve virksomhed som kreditinstitut (f.eks. bestemmelser om tilladelse
til at udøve sådan virksomhed, udøvelse af retten til fri etablering, de
tilsynsbeføjelser, der tillægges de kompetente myndigheder i hjemlandet og
værtslandet i denne forbindelse og tilsynskontrol med kreditinstitutter). Disse
elementer er omfattet af forslaget til direktiv om adgang til at udøve
virksomhed som kreditinstitut og om tilsyn med kreditinstitutter og investeringsselskaber,
som sammen med nærværende forslag udgør en lovgivningspakke. Direktiv
2006/48/EF, og især bilagene hertil, indeholder imidlertid også reguleringskrav.
For yderligere at fremme en indbyrdes tilnærmelse af de lovbestemmelser, der
følger af gennemførelsen af direktiv 2006/48/EF og 2006/49/EF i national ret,
og for at sikre, at de samme regler finder umiddelbar anvendelse på disse
institutter, hvilket er vigtigt for det indre markeds virkemåde, er disse
regler emnet for dette forslag til forordning.
Af klarhedshensyn sammenskriver dette forslag
reguleringskravene for kreditinstitutter og investeringsselskaber, idet
sidstnævnte er omhandlet i direktiv 2006/49/EF.

1.1.1.          
Problemer, som forslaget vedrører – nye elementer i
Basel III

Formålet med forslaget er at rette op få
reguleringsmæssige svagheder på følgende områder:
Styring af likviditetsrisiko (sjette del): Krisen viste, at den eksisterende praksis for styring af
likviditetsrisiko ikke var tilstrækkelig til i fuldt omfang at opfange risici i
tilknytning til "originate-to-distribute"-securitisering, anvendelse
af komplekse finansielle instrumenter og afhængigheden af at kunne foretage
engrosfinansiering med kortfristede instrumenter. Dette bidrog til, at en lang
række finansieringsinstitutter måtte give op, og undergravede i høj grad mange
andres finansielle sundhed, hvorved den finansielle stabilitet blev truet og
der opstod behov for offentlig støtte. En række medlemsstater har allerede en
form for kvantitativ reguleringsmæssig standard for likviditet, men der findes
ikke på EU-niveau harmoniserede og tilstrækkelig udførlige krav til niveauerne
for kortfristet og langfristet likviditet. At der ikke findes ens nationale
standarder, hæmmer kommunikationen mellem tilsynsmyndighederne og medfører
ekstra rapporteringsomkostninger for institutter, der arbejder på tværs af
grænserne.
Definition af kapital (anden del, afsnit
I): Kvantiteten og kvaliteten af institutternes
kapital var utilstrækkelig, da krisen opstod. I forhold til de risici, de havde
påtaget sig, havde mange institutter ikke tilstrækkelige mængder af
kapitalinstrumenter af den højeste kvalitet, der effektivt kan dække tab,
efterhånden som de opstår, og bidrage til at bevare et institut som en going
concern. Hybride tier 1-kapitalinstrumenter, der tidligere var blevet anset for
at kunne dække tab på en going concern-basis, viste sig ikke at være effektive
i praksis. Tier 2-kapitalinstrumenter kunne ikke fungere effektivt som
tabsdækkende, når et institut blev insolvent, for institutter ofte ikke fik lov
til at gå konkurs. Den nødvendige kvalitet af kapitalinstrumenter til at dække
uventede tab som følge af risici i handelsbeholdningen viste sig at være lige
så høj som for risici uden for handelsbeholdningen, og tier
3-kapitalinstrumenter viste sig ikke at være af tilstrækkelig høj kvalitet. For
at sikre den finansielle stabilitet ydede staten i mange lande støtte i hidtil
uset omfang til banksektoren. Utilstrækkelig harmonisering i EU af definitionen
på kapital bidrog til denne situation, hvor de forskellige medlemsstater
anvendte vidt forskellige strategier for, hvilke kapitalelementer der skulle
indregnes i kapitalgrundlaget eller ej. I kombination med, at de ved lov
fastsatte grænser og tal ikke præcist afspejlede et instituts virkelige evne
til at klare tab, svækkede dette markedets evne til præcist og konsekvent at
vurdere EU-institutters solvens. Dette forværrede yderligere den finansielle
ustabilitet i EU. 
Modpartsrisiko (tredje del, afsnit II,
kapitel 6): Krisen afslørede en række mangler i den
nuværende lovgivningsmæssige behandling af modpartsrisiko i forbindelse med
derivat-, repo- og værdipapirfinansieringstransaktioner. Den viste, at de
gældende bestemmelser ikke gav sikkerhed for hensigtsmæssig styring og
tilstrækkeligt kapitalgrundlag i forbindelse med denne type risiko. De gældende
regler gav heller ikke tilstrækkelige incitamenter til at flytte bilateralt
clearede OTC-derivatkontrakter til multilateral clearing gennem centrale
modparter.
Valgmuligheder, skøn og harmonisering (hele
forordningen) I 2000 blev syv bankdirektiver afløst af
et enkelt direktiv. Dette direktiv blev omarbejdet i 2006 i forbindelse med
indførelsen af Basel II-regelsættet i EU. Følgelig indeholder de gældende
bestemmelser i det et stort antal valgmuligheder og skøn. Desuden har
medlemsstaterne mulighed for at pålægge strengere regler end dem, der er
fastsat i direktivet. Der er derfor meget divergerende regler, hvilket er
særlig problematisk for virksomheder, der driver virksomhed på tværs af
grænserne. Det giver også anledning til manglende retlig klarhed og ulige
konkurrencevilkår. 

1.1.2.          
Formål med forslaget

Det overordnede mål med dette initiativ er at
sikre, at reguleringen af institutters kapital i EU gøres mere effektiv, og at
den negative virkning for indlånerbeskyttelsen og den procykliske udvikling i
det finansielle system begrænses, samtidig med at EU-banksektorens
konkurrenceevne bevares.

1.2.                
Generel baggrund

Finanskrisen satte gang i en bred indsats på
EU-plan og internationalt plan for at udvikle effektive politikker til at løse
de til grund liggende problemer. En højniveaugruppe med Jacques de Larosière
som formand fremsatte en række anbefalinger til en reform af det europæiske
system for tilsyn og regulering på det finansielle område. Disse blev uddybet i
en meddelelse fra Kommissionen i marts 2009. Dette forslag indeholder en lang
række politikmæssige ændringer, der er indeholdt i den detaljerede
handlingsplan i nævnte meddelelse. 
På globalt plan blev der i G20-erklæringen af
2. april 2009 givet udtryk for en vilje til at løse krisen ved hjælp af en
samordnet international indsats for at forbedre kvantiteten og kvaliteten af
kapital i banksystemet, indføre et supplerende ikke-risikobaseret måletal for
at forhindre overdreven gearing, udvikle en ramme for stærkere
likviditetsbuffere i finansieringsinstitutter og gennemføre de af Rådet for
Finansiel Stabilitet (FSB) fremsatte anbefalinger til at begrænse den
procykliske udvikling.
På grundlag af mandatet fra G-20 nåede Gruppen
af Centralbankchefer og Finanstilsynschefer (GHOS), tilsynsorganet under
Baselkomitéen for Banktilsyn (BCBS)[1],
i september 2009 til enighed om en række tiltag for at styrke reguleringen af
banksektoren. Disse tiltag blev godkendt af FSB og G20-lederne på deres møde i
Pittsburgh den 24.-25. september 2009.
I december 2010 udstedte BCBS detaljerede
regler om nye internationale reguleringsmæssige standarder om
kreditinstitutters kapitalgrundlag og likviditet, som samlet kaldes Basel III.
Dette forslag vedrører direkte de reguleringsmæssige standarder, der indgår i
Basel III. 
Kommissionen, der har observatørstatus i BCBS,
arbejdede snævert sammen med BCBS om at udvikle disse standarder, herunder med
hensyn til vurderingen af deres virkning. De foreslåede foranstaltninger er
derfor tro mod indholdet i Basel III-principperne. For at opfylde den dobbelte
målsætning om at forbedre det internationale finansielle systems
modstandsdygtighed og skabe lige konkurrencevilkår er det vigtigt, at det mere
robuste sæt reguleringskrav anvendes konsekvent i hele verden.
Samtidig har Kommissionen under udarbejdelsen
af dette forslag til retsakt gjort en særlig indsats for at sikre, at der i
tilstrækkelig grad er taget hensyn en række vigtige særlige forhold og
spørgsmål, der gør sig gældende i Europa. I den
forbindelse skal det bemærkes, at i modsætning til forskellige andre store
økonomier er anvendelsen af de reguleringsmæssige principper, der er opnået
international enighed om internationalt inden for rammerne af BCBS, i EU ikke
begrænset til kun internationalt aktive banker. Disse standarder anvendes i EU
i hele banksektoren generelt og omfatter således alle kreditinstitutter og
almindeligvis også investeringsselskaber. Som der gøres nærmere rede for i
afsnit 4.2, har EU altid været af den opfattelse, at det kun med en sådan
tilgang, at der kan skabes lige konkurrencevilkår i EU, samtidig med at der
nydes godt af fordelene ved den dermed forbundne finansielle stabilitet.
Dette er en af grundene til, at det forekommer
rimeligt at foretage forskellige tilpasninger af Basel III-principperne, så der
kan tages behørigt hensyn til de særlige forhold og spørgsmål, der gør sig
gældende for Europas vedkommende. Disse tilpasninger er imidlertid i
overensstemmelse med arten af og målsætningerne med Basel III-reformen.
I bredere sammenhæng bør det bemærkes, at det
ved reformen af EU-reguleringen inden for finansielle tjenesteydelser har været
en af Kommissionens hovedmålsætninger at sikre, at banksektoren er i stand til
at varetage sin grundlæggende opgave, nemlig at sørge for kreditmuligheder for
realøkonomien og at levere tjenesteydelser til borgere og virksomheder i
Europa. Bl.a. med henblik herpå vedtog Kommissionen den 18. juli 2011 en
henstilling om adgang til at oprette og anvende en basal betalingskonto[2].

2.                      
Resultater af konsekvensanalyser og høringer af interesserede parter
2.1.                
Høringer af interesserede parter

Kommissionens tjenestegrene har nøje fulgt og
deltaget i arbejdet i internationale fora, særlig BCBS, som har stået for
udviklingen af Basel III-regelsættet. Det Europæiske Bankudvalg (EBC) og Det
Europæiske Banktilsynsudvalg (CEBS) og dets efterfølger fra 2011 Den Europæiske
Banktilsynsmyndighed (EBA) har været inddraget og er blevet hørt i omfattende
grad. Deres synspunkter har bidraget til udarbejdelsen af dette forslag og den
ledsagende konsekvensanalyse. 

2.1.1.          
CEBS

CEBS foretog en indgående kvantitativ analyse
af konsekvenserne af dette forslag til retsakt for banksektoren i EU. 246
kreditinstitutter deltog i analysen. CEBS gennemførte også omfattende
offentlige høringer og bidrog i oktober 2008 med teknisk rådgivning hvad angår
nationale valgmuligheder og skøn.

2.1.2.          
Arbejdsgruppen vedrørende kapitalkravsdirektivet

Med hensyn til nationale valgmuligheder og
skøn afholdt Kommissionens tjenestegrene mellem 2008 og 2011 seks møder i
arbejdsgruppen vedrørende kapitalkravsdirektivet (CRDWG), hvis medlemmer er
udpeget af EBC. Desuden er der i undergrupper under CRDWG blevet løst opgaver
på et endnu mere teknisk niveau vedrørende likviditet, definitionen af kapital,
gearingsgrad og modpartsrisiko.

2.1.3.          
Andre offentlige høringer

Kommissionen gennemførte fire offentlige
høringer i 2009, 2010 og 2011 vedrørende alle de elementer, der indgår i dette
forslag. I april 2010 gennemførte Kommissionens tjenestegrene en åben offentlig
høring om dette forslag blandt alle grupper interesserede parter.
Svarene på de offentlige høringer og de
synspunkter, der blev givet udtryk for ved de offentlige høringer, afspejles i
konsekvensanalysen. De enkelte svar kan ses på Kommissionen websted.
Derudover gennemførte Kommissionen særskilte
høringer af branchen, hvori bl.a. Ekspertgruppen vedrørende Bankspørgsmål
(GEBI), der er nedsat af Kommissionen, og forskellige
EU-bankbrancheorganisationer og individuelle institutter deltog.

2.2.                
Konsekvensanalyse

I alt er 27 politikmodeller blevet vurderet og
sammenlignet med henblik på de forskellige problemområder, der er blevet
indkredset[3].
Nedenstående tabel viser de forskellige modeller inden for hvert politikfelt og
prioriterer dem i forhold til deres relative effekt[4] og effektivitet[5] med hensyn til at nå relevante
langsigtede politikmål. De foretrukne modeller, som fremkommer på grundlag af
denne prioritering, er fremhævet og drøftes i resten af dette afsnit.
 Politik­ felt || Politik­ modeller || Sammenligningskriterier for politikmodellerne 
 Effekt || Effek­tivi­tet 
 For­bed­ring af kapi­tal-grund­lag || For­bed­ring af ban­ker­nes risikosty­ring || For­hin­dring af regel­arbi­trage || Stør­re retlig klar­hed || For­mind­skelse af over­holdel­ses­byr­den || Mere lige kon­kur­ren­cevil­kår || For­bed­ring af til­syns­sam­arbej­det og ‑sam-ord­nin­gen || Ind­ret­ning af regu­le­rings­kra­vene for syste­misk vig­tige finan­sie­rings-insti­tutter efter den risi­ko, de inde­bærer || Be­græns­ning af hen­sættel­ses­ og kapi­talkra­venes kon­junk­tur­ af­hæn-gig­hed 
 Likviditet - likviditetsdæk­ningsgrad || Ingen ændring af den nuværende praksis || 3 || 3 ||   ||   ||   ||   ||   ||   ||   || 3 
 Indførelse af likviditetsdækningsgrad som anført i forbindelse med den offentlige høring i februar 2010 || 2 || 2 ||   ||   ||   ||   ||   ||   ||   || 1 
 Indførelse af likviditetsdækningsgrad som vedtaget af Baselkomitéen, dog med en observationsperiode || 1 || 1 ||   ||   ||   ||   ||   ||   ||   || 2 
 Likviditet – net stable funding ratio (NSFR) || Ingen ændring af den nuværende praksis || 3 || 3 ||   ||   ||   ||   ||   ||   ||   || 3 
 Indførelse af NSFR som anført i forbindelse med den offentlige høring i februar 2010 || 2 || 2 ||   ||   ||   ||   ||   ||   ||   || 2 
 Indførelse af NSFR som vedtaget af Baselkomitéen, dog med en observationsperiode || 1 || 1 ||   ||   ||   ||   ||   ||   ||   || 1 
 Indregning af kapitalinstrumen­ter og anvendelse af justeringer || Ingen ændring af den nuværende praksis || 5 || 5 || 5 ||   ||   || 5 ||   || 5 || 5 || 5 
 Kun ændring af anerkendelseskriterierne som anført i forbindelse med den offentlige høring i februar 2010 || 4 || 4 || 4 ||   ||   || 4 ||   || 4 || 4 || 4 
 Ændring af anerkendelseskriterierne og de reguleringsmæssige justeringer som anført i forbindelse med den offentlige høring i februar 2010 || 1-3 || 1-3 || 1-3 ||   ||   || 2-3 ||   || 1 || 1-3 || 3 
 Ændring af kriterierne for indregning og anvendelse af justeringer på grundlag af Baselprincipperne || 1-3 || 1-3 || 1-3 ||   ||   || 2-3 ||   || 2-3 || 1-3 || 2 
 Ændring af kriterierne for indregning og anvendelse af justeringer på grundlag af Baselprincipperne med tilpasninger for at tage hensyn til EU-specifikke forhold || 1-3 || 1-3 || 1-3 ||   ||   || 1 ||   || 2-3 || 1-3 || 1 
 Modpartsrisiko || Ingen ændring af den nuværende praksis || 3 || 3 ||   ||   ||   ||   ||   || 3 || 3 || 3 
 Skærpelse af kravet vedrørende modpartsrisiko || 2 || 2 ||   ||   ||   ||   ||   || 2 || 2 || 2 
 Skærpelse af kravet vedrørende modpartsrisiko og differentieret behandling af eksponeringer mod centrale modparter || 1 || 1 ||   ||   ||   ||   ||   || 1 || 1 || 1 
 Gearingsgrad || Ingen ændring af den nuværende praksis || 3 || 3 ||   ||   ||   ||   ||   ||   || 3 || 3 
 Indførelse af gearingsgrad som anført i forbindelse med den offentlige høring i februar 2010 || 2 || 2 ||   ||   ||   ||   ||   ||   || 2 || 2 
 Omfattende overvågning af gearingsgraden || 1 || 1 ||   ||   ||   ||   ||   ||   || 1 || 1 
 Kapitalbuffere || Ingen ændring af den nuværende praksis || 4 || 4 ||   ||   ||   ||   ||   ||   || 4 || 4 
 Kapitalbevaringsbuffer || 1-2 || 1-3 ||   ||   ||   ||   ||   ||   || 3 || 2-3 
 Kontracyklisk kapitalbuffer || 3 || 1-3 ||   ||   ||   ||   ||   ||   || 1-2 || 2-3 
 Begge kapitalbuffere || 1-2 || 1-3 ||   ||   ||   ||   ||   ||   || 1-2 || 1 
 Fælles regelsæt || Ingen ændring af den nuværende praksis ||   ||   || 4 || 4 || 4 || 4 || 4 ||   ||   || 4 
 Minimumsharmonisering ||   ||   || 3 || 3 || 1-3 || 3 || 3 ||   ||   || 1-3 
 Maksimumsharmonisering ||   ||   || 1-2 || 1 || 1-3 || 1 || 1 ||   ||   || 1-3 
 Maksimumsharmonisering med visse undtagelser ||   ||   || 1-2 || 2 || 1-3 || 2 || 2 ||   ||   || 1-3 
 Valg af politikinstru­ment || Ændring af kapitalkravsdirektivet ||   ||   || 2 || 2 || 2 ||   || 2 ||   ||   || 2 
 Begrænsning af kapitalkravdirektivets anvendelsesområde og forslag til forordning ||   ||   || 1 || 1 || 1 ||   || 1 ||   ||   || 1 
Prioritering af politikmodeller: 1 = størst effekt/mest
effektiv; 5 = mindst effekt/mindst effektiv

2.2.1.          
De enkelte politikforanstaltninger

Styring af likviditetsrisiko (sjette del): For at forbedre den kortsigtede modstandsdygtighed af finansieringsinstitutters
likviditetsrisikoprofil vil der i 2015 blive indført en likviditetsdækningsgrad
som måletal efter en observationsperiode med mulighed for at tage ordningen op
til revision. Likviditetsdækningsgraden indebærer, at institutter skal matche
udgående nettolikviditet over en 30-dages-periode med en buffer af likvide
aktiver af "høj kvalitet". Den udgående likviditet, der indgår i
beregningen (nævneren), vil afspejle både institutspecifikke og systemiske chok
udsprunget af faktiske forhold, der gjorde sig gældende under den
internationale finanskrise. Hensættelserne på listen over likvide aktiver af
høj kvalitet (tælleren) til dækning af denne udgående likviditet vil sikre, at
disse aktiver er af høj kredit- og likviditetskvalitet. På grundlag af
definitionen af likviditetsdækningsgraden i Basel III antages overholdelsen af
dette krav i EU at give årlige BNP-nettofordele i størrelsesordenen
0,1-0,5 %, da hyppigheden af systemiske kriser forventes at falde. 
Med henblik på at bekæmpe
finansieringsproblemer som følge af manglende løbetidsmatch mellem aktiver og
forpligtelser vil Kommissionen overveje at indføre en net stable funding ratio
(NSFR) i 2018 efter en observationsperiode med mulighed for at tage ordningen
op til revision. NSFR vil betyde, at institutter skal bibeholde en sund
finansieringsstruktur i en periode på et år i et udvidet virksomhedsspecifikt
stressscenario, f.eks. et væsentligt fald i dets rentabilitet eller solvens.
Med henblik herpå skal finansierede aktiver og eventualforpligtelser, der skal
finansieres, i et vist omfang matches med stabile finansieringskilder.
Definition af kapital (anden del): Forslaget bygger på de ændringer, der blev foretaget i
kapitalkravsdirektiv II med henblik på yderligere at skærpe kriterierne for
anerkendelse af kapitalinstrumenter. Desuden indføres der med forslaget en
betydelig harmonisering af de justeringer, der foretages af den
regnskabsmæssige egenkapital for at bestemme størrelsen af den lovpligtige
kapital, som i medfør af lovgivningen skal opgøres. Den nye harmoniserede
definition vil i betydelig grad forøge størrelsen af den lovpligtige kapital,
som institutter skal have. 
De nye krav for lovpligtig kapital på en going
concern-basis – tier 1-kernekapital og tier 1-kapital – vil blive indført
gradvis mellem 2013 og 2015. De nye forsigtighedsjusteringer vil også blive
indført gradvis med 20 % pr. år fra 2014 og dermed nå op på 100 % i
2018. For en række kapitalinstrumenter vil der blive anvendt
overgangsbestemmelser i en periode på 10 år for at bidrage til at sikre en
smidig overgang til de nye regler.
Modpartsrisiko (tredje del, afsnit II, kapitel
6): Kravene vedrørende styring og kapitalisering af
modpartsrisiko vil blive skærpet. Institutter vil blive omfattet af et
supplerende kapitalkrav vedrørende potentielle tab i tilknytning til fald i en
modparts kreditværdighed. Dette vil fremme anvendelse af en sund praksis ved
styring af denne risiko og give mulighed for at afdække den, hvorved
institutterne kan formindske virkningen af dette kapitalkrav. Risikovægtene for
eksponeringer mod finansieringsinstitutter inden for den ikke-finansielle sektor
vil blive forhøjet. Denne ændring forventes at fremme spredningen af
modpartsrisiko blandt mindre institutter og generelt bidrage til mindre
indbyrdes afhængighed mellem store eller systemisk vigtige institutter.
Forslaget vil også øge incitamentet til at foretage clearing af
OTC-instrumenter gennem centrale modparter. Disse forslag forventes i første
række at få betydning for de største EU-institutter, da modpartsrisiko kun er
relevant for banker med betydelige aktiviteter inden for OTC-derivater og værdipapirfinansiering.
Gearingsgrad (syvende del) For at begrænse overdreven gearing på kreditinstitutters og
investeringsselskabers balancer og dermed bidrage til at begrænse de cykliske
udsving i långivningen foreslår Kommissionen også at indføre en ikke-risikobaseret
gearingsgrad. Som der er opnået enighed om i BCBS, vil den blive indført som et
værktøj for tilsyn med institutterne. Virkningerne af den fastsatte
gearingsgrad vil blive overvåget med henblik på at gøre den til et bindende
søjle 1-måletal i 2018, efter at den har været taget op til revision og i givet
fald er blevet kalibreret, i overensstemmelse med internationale aftaler.
Fælles regelsæt (hele forordningen) Forslaget indebærer en harmonisering af forskellige nationale
tilsynspraksisser ved næsten fuldstændigt at fjerne valgmuligheder og skøn. En
række særlige, veldefinerede områder, hvor forskellene skyldes
risikovurderingshensyn, særlige markeds- eller produktforhold og
medlemsstaternes lovgivning, er undtaget, således at medlemsstaterne kan
vedtage strengere regler. 

2.2.2.          
Politikinstrument

Med dette forslag udskilles reguleringskravene
effektivt fra de to andre områder, der er omfattet af direktiv 2006/48/EF og
2006/49/EF, dvs. adgang til at udøve virksomhed og løbende tilsyn, der fortsat
vil være i form af et direktiv, som sammen med dette forslag udgør en
lovgivningspakke. Dette afspejler forskelle i emnet, arten af de spørgsmål, der
behandles, og modtagerne.

2.2.3.          
Lovgivningspakkens kumulative virkning

Kommissionen anvendte som supplement til sin
egen vurdering af Basel III en række undersøgelser foretaget i både offentligt
og privat regi. Hovedkonklusionerne i disse kan opsummeres som følger:
Dette forslag forventes sammen med
kapitalkravsdirektiv III at forøge store kreditinstitutters risikovægtede aktiver
med 24,5 % og mindre kreditinstitutters med beskedne 4,1 %. Behovet
for at forøge kapitalgrundlaget som følge af det nye krav og
kapitalbevaringsbufferen skønnes at blive på 84 mia. EUR indtil 2015 og 460
mia. EUR indtil 2019.
Der er åbenlyse langsigtede økonomiske fordele
i form af en årlig stigning i EU's BNP i størrelsesordenen 0,3-2 %. De
skyldes en forventning om mindre hyppige og mindre sandsynlighed for systemiske
kriser i fremtiden.
Det forventes, at forslaget vil begrænse
sandsynligheden for en systemisk bankkrise i syv medlemsstater med
29-89 %, når kreditinstitutter rekapitaliserer, så de når op på en samlet
kapitalprocent på mindst 10,5 %.
Højere kapitalkrav, herunder den
kontracykliske kapitalbuffer, og likviditetskrav forventes desuden også at
begrænse omfanget af de normale konjunkturudsving. Dette er særlig relevant for
små og mellemstore virksomheder, der er relativt mere afhængige af finansiering
gennem kreditinstitutter end større selskaber.

2.2.4.          
Administrativ byrde

Institutter med flere grænseoverskridende
aktiviteter vil få størst gavn af en harmonisering af de gældende nationale
bestemmelser, da besparelserne som følge af den mindre administrative byrde
forventes at begrænse deres byrde i forbindelse med Basel
III-foranstaltningerne.

3.                      
Overvågning og evaluering

De foreslåede ændringer skal ses i sammenhæng
med direktiv 2006/48/EF og 2006/49/EF, dvs. forgængerne til denne forordning.
Det betyder at både elementerne i de nævnte direktiver og den nye elementer,
der indføres med denne forordning, vil blive overvåget nøje. Overvågningen af
gearingsgraden og de nye måletal for likviditeten vil i særlig grad blive
kontrolleret på grundlag af statistiske data indsamlet i henhold til
bestemmelserne i dette forslag. Overvågningen og evalueringen vil foregå både
på EU-plan (EBA og ECB) og på internationalt plan (BCBS).

4.                      
Forslagets juridiske indhold
4.1.                
Retsgrundlag

Artikel 114, stk.1, i TEUF udgør
retsgrundlaget for en forordning, der skaber ensartede bestemmelser, der
vedrører det indre markeds funktionsmåde, mens forslaget til direktiv
[indsættes af Publikationskontoret] regulerer adgang til at udøve virksomhed og
er baseret på artikel 53 i TEUF. Behovet for at adskille disse regler fra
reglerne om, hvordan denne virksomhed udøves, er årsagen til, at der må
anvendes et nyt retsgrundlag for sidstnævnte.
Ved reguleringskrav fastsættes der kriterier
for evalueringen af risikoen i tilknytning til en række former for
bankvirksomhed og af det kapitalgrundlag, der er nødvendigt for at opveje disse
risici. Som sådan regulerer de ikke adgangen til at modtage indlån, men den
måde, hvorpå indlånsvirksomhed udøves, og formålet er at beskytte indlånerne og
den finansielle stabilitet. Den foreslåede forordning samler reguleringskravene
for kreditinstitutter og investeringsselskaber, som i øjeblikket er indeholdt i
to forskellige direktiver (2006/48/EF og 2006/49/EF), i et enkelt retligt
instrument, hvilket indebærer en betydelig forenkling af den gældende
lovgivning.
Som nævnt ovenfor (afsnit 1.1.1 og 2.2.1)
indeholder de gældende bestemmelser et stort antal valgmuligheder og skøn,
ligesom medlemsstaterne har mulighed for at indføre strengere regler end dem,
der er fastsat i direktiv 2006/48/EF og 2006/49/EF. Dette medfører en høj grad
af uensartethed, hvilket ikke blot kan være problematisk for den finansielle
stabilitet, jf. afsnit 1.1.1 ovenfor, men også hæmmer udvekslingen af
tjenesteydelser på tværs af grænserne og mulighederne for etablering i andre
medlemsstater, da et institut, hver gang det ønsker at udøve virksomhed i en
anden medlemsstat, vil være nødt til at arbejde med et nyt og anderledes sæt
regler. Dette skaber ulige konkurrencevilkår og lægger hindringer i vejen for
det indre marked, ligesom det skaber retlig uklarhed. Da de tidligere
kodificeringer og omarbejdninger ikke har medført færre forskelle mellem de
nationale regler, er det nødvendigt at vedtage en forordning for at indføre
ensartede regler i alle medlemsstater for at sikre, at det indre marked
fungerer godt.
Når reguleringskrav indføres i form af en
forordning, sikres det, at kravene gælder umiddelbart for institutterne. Herved
skabes der ensartede konkurrencevilkår, fordi det forhindres, at der indføres
afvigende nationale krav som følge af gennemførelsen af et direktiv. Med den
foreslåede forordning gøres det helt klart, at institutterne følger de samme regler
på alle EU-markeder, hvilket også vil fremme tilliden til institutternes
stabilitet i hele EU. En forordning vil også gøre det muligt for EU at
gennemføre eventuelle fremtidige ændringer hurtigere, da ændringerne kan finde
anvendelse næsten umiddelbart efter vedtagelsen. Det vil gøre det muligt for EU
at overholde internationalt vedtagne frister for gennemførelse og følge op på
væsentlige udviklinger på markederne.

4.2.                
Nærhedsprincippet 

I overensstemmelse med nærhedsprincippet og
proportionalitetsprincippet som fastsat i artikel 5 i TEUF kan målene for den
foreslåede foranstaltning ikke i tilstrækkelig grad opfyldes af medlemsstaterne
og kan derfor bedre gennemføres på EU-plan. Dets bestemmelser går ikke ud over,
hvad der er nødvendigt for at nå de fastsatte mål. Kun EU-lovgivning kan sikre,
at kreditinstitutter og investeringsselskaber, der opererer i mere end én
medlemsstat, er underlagt de samme reguleringskrav, og dermed sikre ens vilkår,
mindske reglernes kompleksitet, undgå unødvendige overholdelsesomkostninger i
forbindelse med aktiviteter på tværs af grænser og fremme yderligere
integration på EU-markedet og bidrage til at afskaffe regelarbitrage. Med en
EU-lovgivning sikres der endvidere stor finansiel stabilitet i EU. Dette
bestyrkes af, at de reguleringskrav, der er indeholdt i forslaget, har været en
del af EU-lovgivningen i over 20 år.
Artikel 288 i TEUF giver et valg mellem
forskellige typer retsakter. En forordning er derfor omfattet af
nærhedsprincippet på samme måde som andre retsakter. Nærhedsprincippet må
afvejes med andre principper i traktaterne, herunder de grundlæggende friheder.
Direktiv 2006/48/EF og 2006/49/EF er formelt rettet til medlemsstaterne, men i
sidste ende er det virksomhederne, der er adressaterne. En forordning skaber
mere lige konkurrencevilkår, da det gælder umiddelbart, og da det dermed ikke
er nødvendigt at skulle sætte sig ind i lovgivningen i andre medlemsstater før
etablering af en virksomhed, da reglerne er helt de samme. Dette skaber færre
byrder for institutterne. Forsinkelser som følge af gennemførelsen af
direktiver i national ret kan også undgås ved at vedtage en forordning.

4.3.                
EBS' rolle og overholdelse af artikel 290 og 291 i
TEUF

I over 50 bestemmelser i dette forslag kræves
det, at EBA forelægger reguleringsmæssige og gennemførelsesmæssige tekniske
standarder for Kommissionen med henblik på nærmere at specificere de kriterier,
der er indeholdt i nogle af bestemmelserne i forordningen og for at sikre, at
den anvendes ensartet. Kommissionen tillægges beføjelser til at vedtage dem som
delegerede retsakter eller gennemførelsesretsakter.
Den 23. september 2009 vedtog Kommissionen
forslag til forordninger om oprettelse af en europæisk banktilsynsmyndighed, om
oprettelse af en europæisk tilsynsmyndighed for forsikrings- og
arbejdsmarkedspensionsordninger og om oprettelse af en europæisk
værdipapirtilsynsmyndighed[6].
Kommissionen vil i denne henseende minde om sine erklæringer vedrørende artikel
290 og 291 i TEUF i forbindelse med vedtagelsen af forordningerne om oprettelse
af de europæiske tilsynsmyndigheder: "For så vidt angår proceduren for
vedtagelse af reguleringsstandarder understreger Kommissionen den unikke
karakter af sektoren for finansielle tjenesteydelser som følge af
Lamfalussystrukturen, hvilket er udtrykkeligt anerkendt i erklæring 39 til
TEUF. Kommissionen er imidlertid i alvorlig tvivl om, hvorvidt begrænsningerne
i dens funktion i forbindelse med vedtagelsen af delegerede retsakter og
gennemførelsesretsakter er i overensstemmelse med artikel 290 og 291 i
TEUF."

4.4.                
Vekselvirkninger og overensstemmelse mellem
elementer i pakken

Denne forordning udgør sammen med det
foreslåede direktiv [indsættes af Publikationskontoret] en lovgivningspakke. Denne
pakke vil afløse direktiv 2006/48/EF og 2006/49/EF. Det betyder, at både
direktivet og forordningen hver især omhandler både kreditinstitutter og
investeringsselskaber. På nuværende tidspunkt er sidstnævnte selskaber med
direktiv 2006/49/EF blot "knyttet som bilag" til direktiv 2006/48/EF.
For en stor dels vedkommende er der blot henvisninger til direktiv 2006/48/EF. Samles
bestemmelserne for begge typer virksomheder i pakken, forbedres bestemmelsernes
læsbarhed. De omfattende bilag til direktiv 2006/48/EF og 2006/49/EF vil
desuden blive integreret i den dispositive del, hvilket forenkler deres
anvendelse yderligere.
Reguleringskrav, der gælder umiddelbart for
banker og investeringsselskaber, er fastlagt i forordningsforslaget. Bestemmelserne
om tilladelse til at udøve virksomhed som kreditinstitutter og udøvelsen af
retten til fri etablering og fri udveksling af tjenesteydelser er fortsat
indeholdt i direktivforslaget. Dette gælder ikke investeringsselskaber, da de
tilsvarende rettigheder og forpligtelser er reguleret ved direktiv 2004/39/EF
("MiFiD-direktivet"). De generelle principper for tilsyn med
institutter, som er rettet til medlemsstaterne, og som kræver implementering og
udøvelse af skøn, forbliver også i direktivet. Dette omfatter navnlig
udveksling af oplysninger, opgavefordeling mellem hjemlandets og værtslandets
tilsynsmyndigheder og sanktionsbeføjelser (hvilket er nyt). Direktivet vil
stadig indeholde bestemmelser om tilsynskontrol med institutter, som varetages
af de kompetente myndigheder i medlemsstaterne. Med disse bestemmelser
suppleres de i forordningen fastlagte generelle reguleringskrav for institutter
med individuelle ordninger, der fastlægges af de kompetente myndigheder som et
resultat af deres løbende tilsyn med hvert enkelt kreditinstitut og
investeringsselskab. Omfanget af sådanne tilsynsordninger bør fastlægges i
direktivet, eftersom de kompetente myndigheder bør have mulighed for at
vurdere, hvilke ordninger der bør indføres. Dette omfatter også interne
processer inden for et institut, navnlig for så vidt angår risikostyring og
ledelse, der er indført som noget nyt.

5.                      
Detaljeret gennemgang af forslaget og sammenlignin med Basel III

For at sikre en afbalanceret anvendelse af
Basel III på EU-institutter har Kommissionen været nødt til at træffe en række
reguleringsmæssige valg, som der gøres rede for i dette kapitel. 

5.1.                
Maksimumsharmonisering (hele forordningen)

Maksimumsharmonisering er nødvendig for at
opnå et egentligt fælles regelsæt. Uhensigtsmæssige og ukoordinerede strengere
krav i enkelte medlemsstater kunne medføre, at de underliggende eksponeringer
og risici flyttes til den grå banksektor eller fra den ene medlemsstat til den
anden.
Desuden er de konsekvensanalyser, som
Baselkomitéen og Europa-Kommissionen har gennemført, baseret på de specifikke
kapitalprocenter, der er blevet vedtaget. Det kan ikke siges med sikkerhed,
hvor stor den potentielle virkning med hensyn til omkostninger og vækst ville
være i tilfælde af højere kapitalkrav i en eller flere medlemsstater, eventuelt
forstærket af et "kapløb mod toppen" i EU. 
Hvis der er behov for skærpede reguleringskrav
på EU-niveau, bør der være måder, hvorpå det fælles regelsæt midlertidigt kan
ændres i overensstemmelse hermed. Kommissionen kunne vedtage en delegeret
retsakt med henblik på i en begrænset periode at forhøje kapitalkravet eller
risikovægtene for bestemte eksponeringer eller at pålægge strengere
reguleringskrav i en begrænset periode for alle eksponeringer eller for
eksponeringer i en eller flere sektorer, regioner eller medlemsstater, hvis
dette er nødvendigt for at tage højde for ændringer i mikroprudentielle og
makroprudentielle risici, der skyldes markedsudviklingen efter ikrafttrædelsen
af denne forordning, særlig efter henstilling eller udtalelse fra ESRB.
Dette forslag og det ledsagende forslag til
direktiv indeholder allerede tre muligheder, hvorefter de kompetente
myndigheder kan tage makroprudentielle hensyn på nationalt plan:
–                        
ved udlån sikret ved pant i fast ejendom kan
medlemsstaterne justere kapitalkravene
–                        
medlemsstaterne kan pålægge enkelte institutter
eller koncerner af institutter supplerende kapitalkrav, hvis dette er begrundet
i særlige forhold under den såkaldte søjle 2
–                        
medlemsstaterne fastsætter niveauet for den
kontracykliske kapitalbuffer ud fra de specifikke makroøkonomiske risici i en
given medlemsstat. Dette ville reelt i vidt omfang ændre kapitalkravene.
Medlemsstaterne ville desuden få mulighed for
at tage forskud på nogle af de nye skærpede regler baseret på Basel III i
overgangsperioden, dvs. gennemføre dem hurtigere end som fastsat i Basel III.

5.2.                
Definition af kapital (anden del)
5.2.1.          
Fradrag af væsentlige kapitalandele i
forsikringsselskaber og finansielle konglomerater  

I henhold til Basel III skal internationalt
aktive banker i deres kapitalgrundlag fratrække væsentlige investeringer i
ikke-konsoliderede forsikringsselskaber. Formålet hermed er at sikre, at en
bank ikke i sit kapitalgrundlag indregner den kapital, som et
forsikringsdatterselskab sidder på. For koncerner, der omfatter en betydelig
grad af bank- eller investeringsvirksomhed og forsikringsvirksomhed, er der i
direktiv 2002/87/EF om finansielle konglomerater blevet fastsat særlige
bestemmelser vedrørende problemet med dobbelttælling af kapital. Direktiv
2002/87/EF er baseret på internationalt anerkendte principper for håndtering af
risiko i forskellige sektorer. Dette forslag styrker den måde, hvorpå disse
regler om finansielle konglomerater finder anvendelse på koncerner af banker og
investeringsselskaber, og sikrer, at de anvendes konsekvent og sammenhængende.
Eventuelle yderligere nødvendige ændringer vil blive behandlet, når direktiv
2002/87/EF efter planen tages op til revision i 2012.

5.2.2.          
Kapitalgrundlag af højeste kvalitet – kriterier,
udfasning og overgangsbestemmelser

I henhold til Basel III må kapitalgrundlag af
højeste kvalitet for internationalt aktive banker, der er aktieselskaber, kun
omfatte ordinære aktier, der opfylder en række strenge kriterier. Dette forslag
er en gennemførelse af disse strenge Basel III-kriterier. Den retlige form af kapitalelementet
af højeste kvalitet udstedt af institutter, der har form af aktieselskaber, er
i forslaget ikke begrænset til ordinære aktier. Definitionen af ordinære aktier
varierer alt efter den nationale selskabslovgivning. De strenge kriterier i dette
forslag vil sikre, at kun instrumenter af højeste kvalitet vil kunne anerkendes
som lovpligtig kapital af højeste kvalitet. I henhold til disse kriterier kan
kun instrumenter, der har lige så høj kvalitet som ordinære aktier, komme i
betragtning. For at sikre fuldstændig gennemsigtighed vedrørende de
instrumenter, der anerkendes, skal EBA ifølge forslaget udarbejde og
offentliggøre en liste over de typer instrumenter, der anerkendes, og holde
listen ajourført. 
Basel III indeholder en udfasningsperiode på 10
år for visse instrumenter udstedt af andre selskaber end aktieselskaber, der
ikke opfylder de nye bestemmelser. I overensstemmelse med ændringerne af kapitalgrundlaget
i direktiv 2009/111/EF og med nødvendigheden af at sikre en ensartet behandling
af forskellige selskabsformer giver dette forslag (tiende del, afsnit I,
kapitel 2) mulighed for sådanne overgangsbestemmelser også for instrumenter af
højeste kvalitet, der ikke er ordinære aktier, og som er udstedt af
aktieselskaber, og for overkurs ved emission i forbindelse hermed.
Basel III giver mulighed for at udfase
instrumenter, der ikke er i overensstemmelse med de nye regler, og som er
udstedt før den 12. september 2010, fra den lovpligtige kapital, således at der
sikres en smidig overgang til de nye regler. Denne dato gælder som
skæringsdatoen for overgangsordningerne. Alle instrumenter, der ikke er i
overensstemmelse med de nye regler, og som er udstedt efter skæringsdatoen, vil
være helt udelukket fra den lovpligtige kapital fra 2013.  Dette forslag sætter
skæringsdatoen til datoen for Kommissionens vedtagelse af det. Dette er
nødvendigt for at undgå, at kravene i forslaget skal have tilbagevirkende
kraft, hvilket ikke ville være juridisk muligt. 

5.2.3.          
Gensidige selskaber, andelsbanker og lignende
institutter

Basel III sikrer, at de nye regler kan
anvendes på kapitalinstrumenter af højeste kvalitet udstedt af andre selskaber
end aktieselskaber - dvs. gensidige selskaber, andelsbanker og lignende
institutter.  Dette forslag præciserer anvendelsen af Basel III-kapitaldefinitionerne
på kapitalinstrumenter af højeste kvalitet udstedt af andre selskaber end
aktieselskaber. 

5.2.4.          
Minoritetsinteresser og visse kapitalinstrumenter
udstedt af datterselskaber

En minoritetsinteresse er kapital i visse
datterselskaber, der ejes af en minoritetsaktionær uden for koncernen. Basel
III anerkender kun minoritetsinteresser – og visse former for lovpligtig
kapital udstedt af datterselskaber – i det omfang, disse datterselskaber er
institutter (eller underlagt de samme regler), og kapitalen anvendes til at
opfylde kapitalkrav og den nye kapitalbevaringsbuffer, en ny kapitalstødpude,
der pålægger nye begrænsninger for betaling af udbytte og visse kupon- og
bonusbetalinger. Den anden nye kapitalbuffer – den kontracykliske kapitalbuffer
– er et vigtigt makroprudentielt værktøj, som kan pålægges af
tilsynsmyndighederne for at begrænse eller styrke långivningen i forskellige
faser af kreditcyklussen. Med dette forslag etableres der robuste EU-processer
fro koordineringen af medlemsstaternes brug af den kontracykliske buffer. Den i
dette forslag fastsatte metode for minoritetsinteresser og bestemte andre
former for kapital udstedt af datterselskaber indebærer, at den kontracykliske
buffer anerkendes, når den bruges. Dette er en bekræftelse af betydningen af
bufferen og den kapital, der bruges for at opfylde den, og det fjerner de
potentielle incitamenter for ikke at stille krav om bufferen.

5.2.5.          
Fratrækning af visse udskudte skatteaktiver

Et udskudt skatteaktiv er et aktiv på
balancen, der kan anvendes til at nedsætte efterfølgende perioders
indkomstskattebetalinger. Ifølge Basel III skal visse udskudte skatteaktiver
ikke fratrækkes i kapitalen. I dette forslag præciseres det, at sådanne
udskudte skatteaktiver omfatter dem, der automatisk konverteres til en fordring
på staten, hvis en virksomhed har tab; de skal ikke fratrækkes, hvis deres evne
til at dække tab efter behov er sikret.

5.3.                
Behandling af særlige eksponeringer (tredje del,
afsnit II, kapitel 2)
5.3.1.          
Behandling af eksponeringer mod små og mellemstore
virksomheder

I henhold til den gældende EU-lovgivning kan
banker anvende særligt fordelagtige risikovægte for eksponeringer mod små og
mellemstore virksomheder. Denne fortrinsbehandling vil fortsat være mulig efter
Basel III og også efter dette forslag. Hvis der skulle indføres flere
fordelagtige kapitalkrav vedrørende eksponeringer mod små og mellemstore
virksomheder, ville det i første omgang kræve, at Basel-regelsættet ændres.
Dette spørgsmål er omfattet af en revisionsklausul i forslaget.
Det er vigtigt, at risikovægte for udlån til
små og mellemstore virksomheder vurderes nøje. EBA anmodes derfor om at
analysere og inden den 1. september 2012 aflægge beretning om de gældende
risikovægte og tage stilling til mulighederne for en nedsættelse med udgangspunkt
i et scenario med en nedsættelse med en tredjedel i forhold til den nuværende
situation. Kommissionen har til hensigt at aflægge rapport for
Europa-Parlamentet og Rådet om denne analyse og vil i givet fald fremsætte
forslag til retsakter om ændring af risikovægten for små og mellemstore
virksomheder.
I samråd med EBA vil Kommissionen desuden
inden for 24 måneder efter denne forordnings ikrafttrædelse udarbejde en
rapport om udlånsvirksomheden til små og mellemstore virksomheder og fysiske
personer og sende denne rapport til Europa-Parlamentet og Rådet sammen med
eventuelle nødvendige forslag.

5.3.2.          
Behandling af eksponeringer i forbindelse med
handelsfinansiering

BCBS forventes først i slutningen af 2011 at
have taget endelig stilling til, hvorvidt der bør indføres mere gunstige
kapitalkrav for handelsfinansiering. Dette indgår derfor ikke i dette forslag,
men forslaget indeholder en revisionsklausul om behandlingen af disse
eksponeringer.

5.4.                
Modpartsrisiko (tredje del, afsnit II, kapitel 6)

Ifølge Basel III skal banker have ekstra
kapital til dækning af risikoen for, at modparters kreditkvalitet kan forringes.
Med dette forslag indføres dette nye kapitalkrav. I Basel III anerkendes tab,
som en bank afskriver umiddelbart med direkte virkning på resultatopgørelsen
(kreditværdijusteringer), imidlertid kun i meget begrænset omfang. På grundlag
af feedback på en høring iværksat af Kommissionen i februar/marts 2011 om dette
spørgsmål og med opbakning fra et stort flertal af medlemsstaterne vil dette
forslag give banker, der anvender den avancerede metode for kreditrisiko, en
større – men ikke uforsvarlig – mulighed for at anerkende sådanne tab og dermed
bedre afspejle den praksis for hensættelser til fremtidige tab, der anvendes af
mange banker.

5.5.                
Likviditet (sjette del)
5.5.1.          
Krav vedrørende likviditetsdækning

Kommissionen går stærkt ind for, at der skal
være et harmoniseret likviditetsdækningskrav senest i 2015. Samtidig bør den
usikkerhed, der hersker med hensyn til mulige utilsigtede konsekvenser og
observationsperioden i Basel III, tages meget alvorligt. Følgende bestemmelser
betyder, at der først indføres et bindende krav, når spørgsmålet har været
taget op til revision:
–                        
et generelt krav om, at banker fra 2013 skal have
en passende likviditetsdækning (første trin)
–                        
en forpligtelse til at indberette de elementer til
de nationale myndigheder, der er nødvendige for at kontrollere, at de har en
tilstrækkelig likviditetsdækning, på grundlag af de ensartede
indberetningsformater, der er udarbejdet af Den Europæiske Banktilsynsmyndighed
med henblik på at teste Basel III-kriterierne 
–                        
en bemyndigelse til Kommissionen til yderligere at
præcisere likviditetsdækningskravet i lyset af konklusionerne af
observationsperioden og den internationale udvikling. Hvis
det kan undgås at anvende den langstrakte almindelige lovgivningsprocedure (med
deltagelse af Europa-Parlamentet og Rådet), vil observationsperioden blive
udnyttet bedst muligt, og kalibreringen kan lægges i slutningen af
observationsperioden.
Likviditetsdækningskravet vil – inden for
koncerner af kreditinstitutter eller investeringsselskaber eller begge dele – i
princippet finde anvendelse for hvert enkelt kreditinstitut eller
investeringsselskab. I modsætning til brancher, der ikke har status som
juridisk person, har kreditinstitutter og investeringsselskaber selv
betalingsforpligtelser, der kan medføre udgående likviditet i
stresssituationer. Man kan ikke gå ud fra, at kreditinstitutter og
investeringsselskaber vil få likviditetsstøtte fra andre kreditinstitutter og
investeringsselskaber tilhørende samme koncern, hvis de får vanskeligheder med
at opfylde deres betalingsforpligtelser. De kompetente myndigheder vil dog på
strenge betingelser have mulighed for at se bort fra kravet om anvendelse på
det enkelte kreditinstitut eller investeringsselskab og lade disse
kreditinstitutter og investeringsselskaber være omfattet af et konsolideret
krav. Disse strenge betingelser er nævnt i artikel 7, stk. 1, og de sikrer
bl.a., at kreditinstitutterne og investeringsselskaberne er retligt forpligtet
til at støtte hinanden og reelt har evnen til at gøre det.
Hvis der er tale om en koncern med
kreditinstitutter og investeringsselskaber i flere medlemsstater, skal alle de
kompetente myndigheder for de enkelte kreditinstitutter og investeringsselskaber
sammen være enige i, at betingelserne for at anvende
undtagelsesbestemmelsen er opfyldt, hvis den skal kunne anvendes. I sådanne
situationer med institutter i flere medlemsstater er der ud over betingelserne
i artikel 7, stk. 1, yderligere betingelser i artikel 7, stk. 2. Disse
yderligere betingelser kræver, at alle de individuelle kompetente myndigheder
er tilfredse med koncernens likviditetsstyring og med, hvor meget likviditet de
enkelte kreditinstitutter og investeringsselskaber i koncernen har. Hvis myndighederne
ikke er enige, beslutter hver kompetent myndighed for det enkelte
kreditinstitut eller investeringsselskab alene, om undtagelsesbestemmelsen
finder anvendelse.
EBA har desuden mulighed for at mægle, hvis de
kompetente myndigheder ikke kan nå til enighed. Resultatet af denne mægling er
imidlertid kun bindende med hensyn til betingelserne i artikel 7, stk. 1. De
enkelte kompetente myndigheder har det sidste ord hvad angår betingelserne i
artikel 7, stk. 2, dvs. med hensyn til, om koncernens likviditetsstyring er
tilstrækkelig, og med hensyn til, om de enkelte kreditinstitutters eller
investeringsselskabers likviditet er tilstrækkelig.

5.5.2.          
Krav vedrørende net stable funding

Kommissionen går stærkt ind for, at der skal
gælde en minimumsstandard for net stable funding ratio inden den 1. januar
2018. Da Basel III har en observationsperiode indtil 2018 herfor, vil der være
tilstrækkelig tid til at udarbejde et krav vedrørende stable funding i form af
et forslag, der skal opnås enighed om mellem Europa-Parlamentet og Rådet inden
udløbet af observationsperioden.

5.6.                
Gearingsgrad (syvende del)

Gearingsgraden er et nyt reguleringsmæssigt
værktøj i EU. I overensstemmelse med Basel III foreslår Kommissionen ikke en
gearingsgrad som et bindende instrument i denne fase, men først som et
supplerende middel, der kan anvendes på enkelte banker efter
tilsynsmyndighedernes skøn med henblik på at gå over til et bindende måletal
(under søjle 1) i 2018, når spørgsmålet har været taget op til revision, og der
er blevet foretaget en kalibrering. Rapporteringskravet betyder, at spørgsmålet
kan tages op til revision, og at der kan træffes en velbegrundet afgørelse om
indførelsen af gearingsgraden som et bindende krav i 2018. I overensstemmelse
med Basel III foreslås det, at institutter skal offentliggøre deres
gearingsgrad fra 2015. 

5.7.                
Basel I-grænsen (trettende del)

Kapitalkravet for mere risikofyldte
forretninger er større i Basel II end i Basel I. For mindre risikofyldte
forretninger kræves der i Basel II mindre kapital end i Basel I. Dette skyldes,
at Basel II er udformet sådan, at den er mere risikofølsom end Basel I.
For at forhindre, at banker bliver omfattet af
uhensigtsmæssigt lave kapitalkrav, giver Basel II ikke mulighed for en mindre
kapital end 80 % af den kapital, der ville være krævet i henhold til Basel
I. Dette krav udløb ved udgangen af 2009, men det blev ved direktiv 2010/76/EF
genindført til udgangen af 2011. Baseret på BCBS' forlængelse af dette krav i
juli 2009 genindføres det med forslaget indtil 2015. De kompetente myndigheder
kan efter at have hørt EBA undlade at anvende Basel I-grænsen på et institut,
forudsat at alle krav for anvendelsen af de avancerede metoder for kreditrisiko
og operationel risiko er opfyldt.

6.                      
Budgetmæssige konsekvenser

EBA vil spille en vigtig rolle for at nå målet
med denne forordning, idet EBA i henhold til forslaget skal udarbejde over 50
bindende tekniske standarder om forskellige politikspørgsmål. Disse bindende
tekniske standarder, som i sidste ende skal godkendes af Kommissionen, vil være
afgørende for at sikre, at bestemmelser af særdeles teknisk karakter
gennemføres ensartet i hele EU, og at de foreslåede politikker fungerer efter
hensigten. For at kunne løfte denne store arbejdsbyrde vil EBA have brug for
flere ressourcer end dem, der allerede er afsat inden for rammerne af dets
oprettelse ved forordning (EU) nr. 1093/2010. Nærmere herom fremgår af
finansieringsoversigten til dette forslag.
2011/0202 (COD)
Forslag til
EUROPA-PARLAMENTETS OG RÅDETS FORORDNING
om reguleringskrav for kreditinstitutter og
investeringsselskaber
(EØS-relevant tekst)
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 114,
under henvisning til forslag fra Europa-Kommissionen,
efter fremsendelse af udkast til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[7],

efter den almindelige lovgivningsprocedure, og
ud fra følgende betragtninger:
(1)              
I henhold til G20-erklæringen af 2. april 2009[8] om
styrkelse af det finansielle system bør der gøres en samordnet international
indsats for at styrke gennemsigtigheden, ansvarligheden og reguleringen ved at
forbedre kvantiteten og kvaliteten af kapital i banksystemet, når den
økonomiske genopretning er blevet gennemført. Ifølge
erklæringen bør der også indføres et supplerende ikke-risikobaseret måletal for
at forhindre overdreven gearing i banksystemet og etableres rammer for stærkere
likviditetsbuffere. På grundlag af mandatet fra G20 nåede
Gruppen af Centralbankchefer og Finanstilsynschefer (GHOS) i september 2009 til
enighed om en række tiltag for at styrke reguleringen af banksektoren. Disse
foranstaltninger blev godkendt af G20-lederne på topmødet i Pittsburgh den
24.-25. september 2009 og blev udformet mere detaljeret i december 2009. I
juli og september 2010 udsendte GHOS to yderligere meddelelser om udformningen
og kalibreringen af disse nye foranstaltninger, og i december 2010
offentliggjorde Baselkomitéen for Banktilsyn (BCBS) de endelige
foranstaltninger, der kaldes Basel III.
(2)              
Højniveaugruppen vedrørende Finansielt Tilsyn i EU
med Jacques de Larosière som formand opfordrede Den Europæiske Union til at
udvikle et mere harmoniseret sæt regler om finansiel regulering. I
forbindelse med den nye europæiske tilsynsstruktur understregede Det Europæiske
Råd på mødet den 18. og 19. juni 2009 også behovet for at udarbejde et fælles
europæisk regelsæt for alle kreditinstitutter og investeringsselskaber i det indre
marked.
(3)              
I Europa-Parlamentets og Rådets direktiv 2006/48/EF
af 14. juni 2006 om adgang til at optage og udøve virksomhed som kreditinstitut[9] og
Europa-Parlamentets og Rådets direktiv 2006/49/EF af 14. juni 2006 om kravene
til investeringsselskabers og kreditinstitutters kapitalgrundlag[10] er der
ved flere lejligheder blevet foretaget omfattende ændringer. Mange af bestemmelserne i
direktiv 2006/48/EF og 2006/49/EF finder anvendelse på både kreditinstitutter
og investeringsselskaber. For at sikre ensartet anvendelse af disse
bestemmelser vil det være hensigtsmæssigt at samle bestemmelserne i en ny
lovgivning, der finder anvendelse på både kreditinstitutter og
investeringsselskaber. Bestemmelserne i bilagene til disse direktiver bør af
hensyn til klarheden integreres i den dispositive del af den nye lovgivning. 
(4)              
Den nye lovgivning bør omfatte to forskellige
retsakter, nemlig et direktiv og denne forordning. De to
retsakter bør tilsammen udgøre de retlige rammer for adgang til at udøve
virksomhed som kreditinstitut eller investeringsselskab og for tilsynssystemet
og reguleringskravene for kreditinstitutter og investeringsselskaber. Nærværende
forordning bør derfor læses sammen med direktivet.
(5)              
Direktiv [indsættes af
Publikationskontoret], som bygger på artikel 53, stk. 1, i TEUF, bør indeholde
bestemmelserne om adgang til at udøve virksomhed som kreditinstitut eller
investeringsselskab samt reglerne vedrørende deres ledelse og tilsynet med dem,
f.eks. bestemmelserne om meddelelse af tilladelse til udøvelse af virksomheden,
erhvervelse af kvalificerede kapitalandele, udøvelse af retten til fri
etablering og fri udveksling af tjenesteydelser, de beføjelser, der tillægges tilsynsmyndighederne
i hjemlandet og værtslandet i denne henseende, og bestemmelserne om startkapital
og tilsynskontrol i forbindelse med kreditinstitutter og investeringsselskaber.
(6)              
Denne forordning bør indeholde de reguleringskrav
for kreditinstitutter og investeringsselskaber, der konkret vedrører markederne
for bankydelser og finansielle tjenesteydelser, og har til formål at sikre, at
aktørerne på disse markeder er finansielt stabile, og at investorer og
indlånere nyder et højt beskyttelsesniveau. Denne retsakt,
der gælder umiddelbart, har desuden til formål på afgørende vis at bidrage til,
at det indre marked fungerer tilfredsstillende, og bør derfor baseres på
bestemmelserne i artikel 114 i TEUF, som fortolket i overensstemmelse med
EU-Domstolens faste praksis.
(7)              
Med direktiv 2006/48/EF og 2006/49/EF er
medlemsstaternes regler inden for tilsyn til en vis grad blevet harmoniseret,
men direktiverne indeholder et stort antal valgmuligheder og skøn, og
medlemsstaterne kan stadig indføre strengere regler end dem, der er fastsat i
de to direktiver. Dette medfører forskelle mellem de nationale regler, som
lægger hindringer i vejen for de grundlæggende friheder og dermed har en
direkte indflydelse på, hvor godt det indre marked fungerer, og giver anledning
til væsentlige konkurrenceforvridninger. Sådanne
forskelle hæmmer særligt udveksling af tjenester på tværs af grænserne og
etablering i andre medlemsstater, da de erhvervsdrivende hver gang skal tage
stilling til og efterleve forskellige regler, når de ønsker at drive virksomhed
i en anden medlemsstat. Kreditinstitutter og
investeringsselskaber, der har fået meddelt tilladelse i flere medlemsstater,
er desuden ofte underlagt forskellige krav, hvilket medfører væsentlige
konkurrenceforvridninger. Hvis de nationale lovgivninger udvikler
sig i forskellig retning, skaber det potentielle og konkrete hindringer for, at
det indre marked kan fungere tilfredsstillende, idet kreditinstitutter og
investeringsselskaber, der arbejder i forskellige retssystemer i EU, bliver
konfronteret med vanskeligheder og ulige arbejdsvilkår. 
(8)              
For at fjerne de resterende hindringer for
handelen og de væsentlige konkurrenceforvridninger, som forskellene mellem de
nationale lovgivninger medfører, og for at forhindre, at der opstår yderligere
hindringer for handelen og væsentlige konkurrenceforvridninger, er det derfor
nødvendigt at vedtage en forordning, hvorved der indføres ensartede regler, der
gælder i alle medlemsstaterne.
(9)              
Når reguleringskrav indføres i form af en
forordning, sikres det, at kravene gælder umiddelbart for dem. Herved
skabes der ensartede betingelser, fordi det forhindres, at der indføres
afvigende nationale krav som følge af gennemførelsen af et direktiv. Denne
forordning vil medføre, at institutter følger samme regler i hele Unionen,
hvilket samtidig vil fremme tilliden til kreditinstitutters og
investeringsselskabers stabilitet, særlig i stresssituationer. En
forordning vil også mindske reglernes kompleksitet og virksomhedernes
overholdelsesomkostninger, særlig for kreditinstitutter og
investeringsselskaber, der arbejder på tværs af grænserne, og bidrage til at
fjerne konkurrenceforvridninger. Hvad angår de særlige forhold, der
gør sig gældende på markederne for fast ejendom, der er kendetegnet ved en
økonomisk udvikling og retlige forskelle, der er specifikke for de enkelte
medlemsstater, regioner eller lokalområder, bør de kompetente myndigheder i
forbindelse med eksponeringer, for hvilke der er stillet sikkerhed i form af
pant i fast ejendom inden for specifikke områder, have mulighed for at anvende
højere risikovægte eller strengere kriterier baseret på misligholdelseserfaringerne
og den forventede markedsudvikling.
(10)          
Medlemsstaterne bør have beføjelser til at
opretholde eller indføre nationale bestemmelser i de tilfælde, hvor denne
forordning ikke indeholder fælles regler, forudsat at sådanne nationale
bestemmelser ikke strider mod EU-lovgivningen eller ikke er til hinder for
anvendelsen af den.
(11)          
Hvis medlemsstaterne indfører generelle
retningslinjer, særlig på områder, hvor Kommissionen endnu ikke har vedtaget
udkast til tekniske standarder, bør disse retningslinjer hverken stride mod
EU-lovgivningen eller være til hinder for anvendelsen af den.
(12)          
Denne forordning er ikke til hinder for, at
medlemsstaterne kan indføre tilsvarende krav for virksomheder, der ikke er
omfattet af den.
(13)          
De generelle reguleringskrav, som er fastlagt i denne
forordning, suppleres af individuelle ordninger, som fastlægges af de
kompetente myndigheder som et resultat af deres løbende tilsyn med de enkelte
kreditinstitutter og investeringsselskaber. Omfanget af sådanne
tilsynsordninger bør fastlægges i et direktiv, da de kompetente myndigheder bør
kunne vurdere, hvilke ordninger der bør indføres.
(14)          
Denne forordning bør ikke berøre de
kompetente myndigheders mulighed for at pålægge særlige krav i forbindelse med
den i direktiv [indsættes af Publikationskontoret] omhandlede tilsyns- og
evalueringsproces, der bør tilpasses kreditinstitutters og
investeringsselskabers særlige risikoprofil.
(15)          
Ved Europa-Parlamentets og Rådets forordning (EU) nr.
1093/2010 af 24. november 2010 om oprettelse af en europæisk tilsynsmyndighed
(Den Europæiske Banktilsynsmyndighed)[11]
oprettedes EBA. Nævnte forordning har til formål at
forbedre kvaliteten af og konsekvensen i det nationale tilsyn og at styrke det
overordnede tilsyn med grænseoverskridende koncerner.
(16)          
I henhold til forordning (EU) nr. 1093/2010 skal
EBA handle inden for rammerne af direktiv 2006/48/EF og 2006/49/EF. EBA
skal også handle på kreditinstitutters og investeringsselskabers
aktivitetsområder i forbindelse med spørgsmål, der ikke direkte er omfattet af
de nævnte direktiver, såfremt en sådan indsats er nødvendig for at sikre en
effektiv og konsekvent anvendelse af direktiverne. Denne forordning
bør tage hensyn til EBA's rolle og funktion og lette udøvelsen af de
beføjelser, EBA er tillagt i henhold til nævnte forordning.
(17)          
Det er nødvendigt at stille ensartede
finansielle krav til kreditinstitutter og investeringsselskaber for at sikre
ensartet beskyttelse af sparerne og rimelige konkurrencevilkår for beslægtede
kategorier af kreditinstitutter og investeringsselskaber.
(18)          
Da der mellem kreditinstitutter og
investeringsselskaber på det indre marked hersker direkte konkurrence, bør kontrolkravene
svare til hinanden i hele Unionen.
(19)          
Når det i tilsynsøjemed er nødvendigt at fastslå
størrelsen af det konsoliderede kapitalgrundlag i en koncern af
kreditinstitutter eller investeringsselskaber, bør den beregnes i
overensstemmelse med denne forordning.
(20)          
I henhold til denne forordning gælder kapitalgrundlagskravene
på individuelt og konsolideret niveau, medmindre de kompetente myndigheder
undlader at lade tilsyn finde anvendelse på individuelt niveau, når de finder
dette hensigtsmæssigt. Individuelt, konsolideret og grænseoverskridende
konsolideret tilsyn er nyttige værktøjer til at føre tilsyn med
kreditinstitutter og investeringsselskaber. 
(21)          
For at sikre, at kreditinstitutter og
investeringsselskaber i en koncern er tilstrækkelig solvente, er det vigtigt,
at kapitalkravene anvendes på grundlag af den konsoliderede finansielle
situation for disse institutter i koncernen. For at sikre, at kapitalgrundlaget
er fordelt hensigtsmæssigt inden for koncernen og efter behov står til rådighed
til beskyttelse af opsparinger, bør kapitalkravene gælde for det individuelle
kreditinstitut og investeringsselskab i en koncern, medmindre dette mål kan nås
effektivt på anden måde.
(22)          
De regnskabsmetoder, der skal anvendes ved
beregning af kapitalgrundlaget og kapitaldækningen i forhold til den risiko,
kreditinstituttet eller investeringsselskabet er eksponeret mod, samt ved
evaluering af eksponeringer, bør tage hensyn til bestemmelserne i Rådets
direktiv 86/635/EØF af 8. december 1986 om bankers og andre penge- og
finansieringsinstitutters årsregnskaber og konsoliderede regnskaber[12], der indeholder visse
tilpasninger af bestemmelserne i Rådets syvende direktiv 83/349/EØF af 13. juni
1983 om konsoliderede regnskaber[13]
eller Europa-Parlamentets og Rådets forordning (EF) nr. 1606/2002 af 19. juli
2002 om anvendelse af internationale regnskabsstandarder[14], afhængigt af hvilken af de to
retsakter der gælder for kreditinstitutter og investeringsselskaber efter
national ret.
(23)          
For at sikre tilstrækkelig solvens er det vigtigt
at fastsætte kapitalkrav, hvor aktiver og ikke-balanceførte poster vægtes efter
risikograden.
(24)          
Den 26. juni 2004 vedtog BCBS en rammeaftale
om den internationale konvergens af kapitalberegning og kapitalkrav
("Basel II-regelsættet"). De bestemmelser i direktiv 2006/48/EF og
2006/49/EF, som er overtaget i denne forordning, svarer til bestemmelserne i
Basel II-regelsættet. Da de supplerende elementer indeholdt i
Basel III er indarbejdet i denne forordning, svarer denne forordning til
bestemmelserne i Basel II- og Basel III-aftalerne.
(25)          
Det er vigtigt at tage hensyn til de mange
forskellige typer kreditinstitutter og investeringsselskaber i Unionen ved at
give dem mulighed for at vælge mellem alternative metoder til beregning af
kapitalkravene i forbindelse med kreditrisikoen, hvor der medtages forskellige
niveauer af risikofølsomhed og detaljeringsgrad. Brug af eksterne ratings og
kreditinstitutters og investeringsselskabers egne estimater af individuelle
kreditrisikoparametre indebærer en væsentlig forbedring af
kreditrisikoreglernes risikofølsomhed og kvalitet. Kreditinstitutter og
investeringsselskaber bør have et passende incitament til at gå over til mere
risikofølsomme metoder. Kreditinstitutter og investeringsselskaber bør, når de
foretager de estimater, der er nødvendige for at anvende fremgangsmåden i denne
forordning på kreditrisiko, forbedre deres procedurer for kreditrisikomåling og
kreditrisikostyring, således at der findes metoder til fastsættelse af
kreditinstitutters og investeringsselskabers lovbestemte kapitalgrundlagskrav,
der afspejler udformningen af de enkelte kreditinstitutters og
investeringsselskabers processer. I denne henseende bør databehandling i
forbindelse med indgåelse eller forvaltning af eksponeringer mod modparter
anses for at omfatte udvikling og validering af kreditrisikostyrings- og
kreditrisikomålingssystemer. Dette ligger både inden for kreditinstitutters og
investeringsselskabers legitime interesse og denne forordnings målsætning om at
anvende forbedrede metoder til risikomåling og -forvaltning og også at anvende
disse i forbindelse med bestemmelser om kapitalgrundlaget.
(26)          
Kapitalkravene bør være proportionale med
risiciene. Kravene bør navnlig afspejle, at det er muligt at mindske
risikoniveauet gennem et stort antal relativt små eksponeringer.
(27)          
I overensstemmelse med BCBS' afgørelse, som
godkendt af GHOS den 10. januar 2011, bør samtlige et instituts supplerende
tier 1- og tier 2-instrumenter, fuldt ud og permanent nedskrives eller
konverteres fuldt ud til tier 1-kernekapital på det tidspunkt, hvor instituttet
ikke længere er levedygtigt.
(28)          
Bestemmelserne i denne forordning overholder
proportionalitetsprincippet, idet der navnlig tages hensyn til
kreditinstitutters og investeringsselskabers forskelligartethed, når det gælder
transaktionernes størrelse og omfang, samt kreditinstitutters og
investeringsselskabers forskellige aktiviteter. Overholdelsen af
proportionalitetsprincippet betyder også, at så enkle ratingprocedurer som
muligt, også ved brug af metoden med interne ratings ("IRB-metoden"),
kan anvendes for detaileksponeringer.
(29)          
Denne forordnings "evolutionære" karakter
gør det muligt for kreditinstitutter og investeringsselskaber at vælge mellem
tre metoder af forskellig kompleksitet. For navnlig at give mindre
kreditinstitutter og investeringsselskaber mulighed for at vælge den mere
risikofølsomme IRB-metode bør de relevante bestemmelser forstås således, at
eksponeringsklasserne omfatter alle eksponeringer, som direkte eller indirekte
sidestilles med dem i denne forordning. Som hovedregel bør de kompetente
myndigheder ikke diskriminere mellem de tre metoder, når det gælder
tilsynsprocessen, det vil sige, at kreditinstitutter og investeringsselskaber,
som opererer efter bestemmelserne i standardmetoden, ikke alene af den grund
bør være underlagt strengere bestemmelser.
(30)          
Metoder til reduktion af kreditrisikoen bør i
stigende grad anerkendes inden for rammerne af bestemmelser, der skal sikre, at
solvensen ikke undermineres som følge af en fejlagtig anerkendelse. Så vidt
muligt bør sædvanlig sikkerhedsstillelse i de enkelte medlemsstater til
reduktion af kreditrisikoen indgå i standardmetoden, men også i andre metoder.
(31)          
For at sikre, at risiciene og risikoreduktionen som
følge af kreditinstitutters og investeringsselskabers
securitiseringsaktiviteter og investeringer på passende vis afspejles i
kapitalkravene til kreditinstitutter og investeringsselskaber, er det
nødvendigt at medtage bestemmelser, der sikrer en risikofølsom og
tilsynsmæssigt sund behandling af sådanne aktiviteter og investeringer.
(32)          
Den operationelle risiko udgør en væsentlig risiko
for kreditinstitutter og investeringsselskaber, som skal dækkes via kapitalgrundlaget.
Det er vigtigt at tage hensyn til de mange forskellige typer kreditinstitutter
og investeringsselskaber i Unionen ved at give dem mulighed for at vælge mellem
alternative metoder til beregning af kapitalkravene i forbindelse med den
operationelle risiko, hvor der medtages forskellige niveauer af risikofølsomhed
og detaljeringsgrad. Kreditinstitutter og investeringsselskaber bør have et
passende incitament til at gå over til mere risikofølsomme metoder. Da
teknikkerne til måling og forvaltning af den operationelle risiko ikke er fuldt
udviklet, bør reglerne regelmæssigt kontrolleres og ajourføres, når det er
hensigtsmæssigt, herunder i forbindelse med omkostningerne på forskellige
forretningsområder og anerkendelse af teknikker til risikoreduktion. Der bør i
denne forbindelse specielt tages hensyn til inddragelse af forsikringer i de
enkle metoder til beregning af kapitalkravene i forbindelse med den
operationelle risiko.
(33)          
Overvågning af og kontrol med kreditinstitutters
eksponeringer bør indgå som et integreret led i tilsynet med disse institutter.
Hvis et kreditinstituts eksponeringer i alt for høj grad koncentreres på en
enkelt modpart eller en enkelt gruppe af indbyrdes forbundne modparter, kan der
opstå en uacceptabel risiko for tab. En sådan situation kan anses for at være
til skade for et kreditinstituts solvens.
(34)          
Når det afgøres, om der er tale om en gruppe af
indbyrdes forbundne modparter og dermed forpligtelser, der udgør en enkelt
risiko, er det vigtigt også at tage hensyn til de risici, der opstår fra en
fælles kilde til væsentlig finansiering, som kreditinstituttet eller
investeringsselskabet selv, dets finansielle gruppe eller dets forbundne parter
stiller til rådighed.
(35)          
Selv om det er hensigtsmæssigt at basere
beregningen af eksponeringsværdien på den, der anvendes i forbindelse med kapitalgrundlagskravene,
bør der vedtages regler for overvågning af store engagementer uden anvendelse
af risikovægtninger eller risikograder. Kreditrisikoreduktionsteknikkerne i
forbindelse med solvensordningen er desuden udformet ud fra en antagelse om veldiversificeret
kreditrisiko. I tilfælde af store engagementer er kreditrisikoen ikke
veldiversificeret, når der er tale om koncentrationsrisiko i forbindelse med
enkeltkunder. Virkningen af disse teknikker bør derfor være omfattet af beskyttelsesforanstaltninger.
I denne forbindelse er det nødvendigt at fastsætte bestemmelser for en effektiv
genskabelse af kreditrisikoafdækning med hensyn til store engagementer.
(36)          
Da et tab på en eksponering mod et kreditinstitut
eller et investeringsselskab kan være lige så alvorligt som et tab på enhver
anden eksponering, bør sådanne eksponeringer behandles og indberettes på samme
måde som alle andre eksponeringer. Der er dog indført en alternativ kvantitativ
grænse for at mindske den uforholdsmæssigt store virkning af en sådan
fremgangsmåde på mindre institutter. Endvidere er meget kortsigtede
eksponeringer vedrørende betalingsformidling, herunder gennemførelse af
betalingsordrer, clearings-, afviklings- og deponeringstjenester for kunder
undtaget for at sikre, at de finansielle markeder og den tilhørende
infrastruktur er velfungerende. Disse tjenester dækker f.eks.
likviditetsudligning og afregning og lignende aktiviteter, der sigter mod at
lette afregning. De tilknyttede eksponeringer omfatter eksponeringer, der kan
være uforudsigelige, og som et kreditinstitut derfor ikke har fuld kontrol
over, herunder saldi på interbankkonti, der skyldes kundebetalinger, herunder
krediterede eller debiterede gebyrer og renter, og andre betalinger for
kundetjenester samt sikkerhedsstillelse.
(37)          
Det er vigtigt, at misforholdet mellem interesserne
hos selskaber, som omgrupperer lån til omsættelige værdipapirer og andre
finansielle instrumenter (eksponeringsleverende eller organiserende
institutter), og hos selskaber, som investerer i disse værdipapirer eller
instrumenter (investorer), fjernes. Det er også vigtigt at det
eksponeringsleverende eller organiserende instituts interesser samstemmes med
investorernes interesser. For at opnå dette bør det eksponeringsleverende eller
organiserende institut bibeholde en væsentlig interesse i de underliggende
aktiver. Det er derfor vigtigt for eksponeringsleverende eller organiserende
institutter, at de bibeholder eksponeringen for risikoen i forbindelse med de
pågældende lån. Generelt set bør securitiseringstransaktioner ikke struktureres
således, at man undgår anvendelse af bibeholdelseskravene, navnlig gennem en
gebyr- eller præmieordning eller begge dele. En sådan bibeholdelse bør gælde i
alle situationer, hvor det økonomiske indhold af en securitisering finder
anvendelse, uanset hvilke retlige strukturer eller instrumenter der anvendes
til at opnå dette økonomiske indhold. Navnlig når kreditrisikoen overføres ved
securitisering, bør investorerne først træffe deres beslutninger efter at have
udvist rettidig omhu, med henblik på hvilken de har behov for tilstrækkelige
oplysninger om securitiseringerne.
(38)          
Kravet om bibeholdelse bør ikke bringes i
anvendelse flere gange for en securitisering. For en given securitisering er
det tilstrækkeligt, at det eksponeringsleverende eller organiserende institut
eller den oprindelige långiver er underlagt kravet. Når
securitiseringstransaktioner omfatter andre securitiseringer, der er
underliggende eksponeringer, bør bibeholdelseskravet ligeledes kun finde
anvendelse på den securitisering, der ligger til grund for investeringen.
Erhvervede fordringer bør ikke være underlagt bibeholdelseskravet, hvis de
opstår i forbindelse med selskabsretlige aktiviteter, hvormed de overføres
eller sælges med nedslag for at finansiere en sådan aktivitet. De kompetente
myndigheder bør anvende risikovægten i tilfælde af manglende overholdelse af
securitiseringskrav vedrørende rettidig omhu og risikostyring, hvad angår
ikke-uvæsentlige overtrædelser af politikker og procedurer, der er relevante
for analysen af de underliggende risici.
(39)          
Der bør udvises rettidig omhu for på behørig vis at
kunne vurdere risici hidrørende fra securitiseringseksponeringer både inden for
og uden for handelsbeholdningen. Endvidere bør kravene om rettidig omhu være
forholdsmæssige. De procedurer, der garanterer, at der udvises rettidig omhu,
bør bidrage til at skabe større tillid mellem de eksponeringsleverende eller
organiserende institutter og investorerne. Det er derfor ønskeligt, at den relevante
information vedrørende de procedurer, der skal garantere rettidig omhu,
offentliggøres på behørig vis.
(40)          
Når et kreditinstitut eller investeringsselskab
påtager sig eksponeringer mod sit moderselskab eller mod andre datterselskaber
af dette moderselskab, bør forsigtigheden skærpes. Alle kreditinstitutters og
investeringsselskabers eksponeringer bør forvaltes autonomt i overensstemmelse
med god forvaltningspraksis og helt uafhængigt af ethvert andet hensyn. Der bør
desuden opstilles særlige regler, herunder strengere restriktioner for et
kreditinstituts store engagementer med andre virksomheder inden for samme
koncern. Disse regler bør dog ikke gælde, når moderselskabet er et finansielt
holdingselskab eller et kreditinstitut, og når de andre datterselskaber er
kreditinstitutter, finansieringsinstitutter eller virksomheder, der udøver
accessorisk virksomhed, når de alle indgår i et konsolideret tilsyn med
kreditinstituttet.
(41)          
I lyset af kapitalkravsreglernes risikofølsomhed er
det ønskeligt regelmæssigt at kontrollere, om de har væsentlig indflydelse på
den økonomiske konjunktur. Kommissionen bør under hensyntagen til bidrag fra
Den Europæiske Centralbank rapportere om disse aspekter til Europa-Parlamentet
og Rådet.
(42)          
Kapitalkravene til råvarehandlere, herunder handlere,
der i øjeblikket er undtaget fra kravene i direktiv 2004/39/EF, bør tages op
til revision.
(43)          
Målet med liberaliseringen af gas- og
elektricitetsmarkederne er både økonomisk og politisk set vigtigt for Unionen.
Med dette in mente bør kapitalkrav og andre regler, der anvendes i forbindelse
med firmaer, der opererer på disse markeder, være forholdsmæssige, og de bør
ikke unødigt berøre opfyldelsen af liberaliseringsmålet. Dette mål bør især
holdes for øje, når denne forordning tages op til revision.
(44)          
Kreditinstitutter og investeringsselskaber, som
investerer i resecuritiseringer bør udvise rettidig omhu også i forbindelse med
de underliggende securitiseringer og de underliggende eksponeringer, der ikke
selv er securitiseringer, der som sidste led ligger til grund for resecuritiseringer.
Kreditinstitutter og investeringsselskaber bør vurdere, om eksponeringer i securitiseringsprogrammer
med kortfristede gældsbreve (ABCP-programmer) udgør eksponeringer mod en
resecuritisering, herunder når de optræder i forbindelse med programmer, der
erhverver foranstillede trancher i separate puljer af hele lån, hvor ingen af
disse lån er en eksponering mod en securitisering eller en resecuritisering, og
hvor "first-loss"-sikringen for hver investering ydes af lånenes
sælger. I sidstnævnte situation bør en puljespecifik likviditetsfacilitet
normalt ikke anses for at være en eksponering mod en resecuritisering, fordi
den svarer til en tranche af en pulje med ét enkelt aktiv (dvs. den relevante
pulje af hele lån), der ikke omfatter nogen eksponeringer mod securitiseringer.
Derimod ville en kreditforbedring for hele programmet, som kun dækker nogle af
tabene ud over den beskyttelse, sælgeren yder i de forskellige puljer, generelt
udgøre en trancheopdeling af risikoen ved en pulje af mange aktiver, der
indeholder mindst én eksponering mod en securitisering, og som derfor ville
være en eksponering mod en resecuritisering. Hvis et sådant program fuldt ud
finansierer sig selv med en enkelt kategori af gældsbreve (commercial papers),
og hvis enten kreditforbedringen for hele programmet ikke er en
resecuritisering, eller gældsbrevet fuldt ud støttes af det organiserende
kreditinstitut eller investeringsselskab, så det reelt er den, der har
investeret i gældsbrevet, der eksponeres mod det organiserende kreditinstituts
misligholdelsesrisiko, i stedet for de underliggende puljer eller aktiver, så
bør et sådant gældsbrev dog generelt ikke anses for at være en eksponering mod
en resecuritisering.
(45)          
Bestemmelserne om forsigtighedsbaseret værdiansættelse
i forbindelse med handelsbeholdningen bør finde anvendelse på alle instrumenter
opgjort til dagsværdi i og uden for kreditinstitutters og
investeringsselskabers handelsbeholdning. Det bør præciseres, at i de tilfælde,
hvor anvendelsen af forsigtig værdiansættelse resulterer i en lavere
regnskabsmæssig værdi end den reelt bogførte, bør den absolutte værdi af
forskellen fratrækkes i kapitalgrundlaget.
(46)          
Kreditinstitutter og investeringsselskaber bør frit
kunne vælge, om de for securitiseringspositioner, der i henhold til denne
forordning tildeles en risikovægt på 1 250 %, anvender et kapitalkrav
eller fratrækker dem i tier 1-kernekapitalelementer, uanset om det er
positioner i eller uden for handelsbeholdningen. 
(47)          
Eksponeringsleverende eller organiserende
institutter bør ikke kunne omgå forbuddet mod implicit støtte ved at anvende
deres handelsbeholdning til ydelse af sådan støtte.
(48)          
Ved direktiv 2006/48/EF blev der i forbindelse med
standardmetoden indført en fordelagtig risikovægt for eksponeringer mod små og
mellemstore virksomheder eller fysiske personer, og institutter fik mulighed
for at anvende en metode med interne ratings, hvor de selv beregner
risikovægten under hensyn til deres egne udlånskriterier. De fordelagtige
risikovægte bør fortsat finde anvendelse også i henhold til denne forordning.
De eventuelle fordele ved at nedsætte risikovægtene eller lade dem omfatte
flere eksponeringer bør imidlertid tages op til revision senest 24 måneder
efter denne forordnings ikrafttrædelse. Denne revision bør være evidensbaseret
og tage hensyn til pålidelige data om kredittab på eksponeringer mod små og
mellemstore virksomheder eller fysiske personer i løbet af en fuldstændig
økonomisk cyklus. I forbindelse med revisionen bør opmærksomheden særlig være
rettet mod virkningerne for udlån til forbrugere.
(49)          
Uden at det berører de oplysninger, som
udtrykkeligt kræves i denne forordning, er formålet med oplysningspligten at
give markedsdeltagerne præcise og fyldestgørende oplysninger om de enkelte
institutters risikoprofil. Hvis det til opfyldelse af denne målsætning er
nødvendigt, bør det derfor være et krav, at kreditinstitutter og
investeringsselskaber videregiver yderligere oplysninger, som ikke udtrykkeligt
er nævnt i denne forordning.
(50)          
Hvis der ved en ekstern kreditvurdering af en
securitiseringsposition tages højde for en kreditrisikoafdækning, som
instituttet selv har stillet til rådighed, bør instituttet ikke kunne drage
fordel af den deraf følgende lavere risikovægt. Er der andre muligheder for at
bestemme en risikovægt, som svarer til den reelle risiko forbundet med
positionen uden at tage højde for denne kreditrisikoafdækning, bør denne
securitisering ikke fratrækkes i kapitalen.
(51)          
Da der i den seneste tid har været konstateret
mangler i de interne modeller til beregning af kapitalkravene i relation til
markedsrisikoen, bør standarden hæves. Navnlig bør indregningen af risici
udvides vedrørende kreditrisiciene i handelsbeholdningen. Endvidere bør der i
kapitalkravene indgå en komponent, der tager højde for krisesituationer, for at
stramme kapitalkravene, når markedsforholdene forringes, og for at mindske
risikoen for en procyklisk udvikling. Kreditinstitutter og
investeringsselskaber bør også gennemføre omvendte stresstests for at
undersøge, hvilke scenarier der kunne true instituttets eksistens, medmindre
det kan påvises, at en sådan test er overflødig. Som følge af de
vanskeligheder, der i den seneste tid har været ved at beregne risikoen i
forbindelse med securitiseringspositioner på basis af interne modeller, bør kreditinstitutters
og investeringsselskabers mulighed for at modelberegne securitiseringsrisici i
handelsbeholdningen begrænses, og der bør i stedet indføres standardiserede
kapitalkrav til securitiseringspositioner i handelsbeholdningen.
(52)          
Denne forordning fastsætter begrænsede undtagelser
for visse korrelationshandelsaktiviteter, i overensstemmelse med hvilke et
institut kan få tilladelse af deres tilsynsmyndighed til at beregne et samlet
kapitalkrav, hvis en række strenge betingelser er opfyldt. I sådanne tilfælde
bliver instituttet pålagt at underlægge disse aktiviteter et kapitalkrav, som
svarer til det højeste af kapitalkravene i overensstemmelse med denne internt
udviklede metode og 8 % af kapitalkravet til dækning af den specifikke
risiko i overensstemmelse med standardmålemetoden. Der bør ikke være krav om at
underlægge disse eksponeringer kapitalkravet ved forøget risiko, men de skal
dog medregnes både i value-at-risk-værdien og value-at-risk-værdien i
stresssituationer.
(53)          
I lyset af arten og størrelsen af de uventede tab,
som kreditinstitutter og investeringsselskaber måtte konstatere under den
finansielle og økonomiske krise, er det nødvendigt yderligere at forbedre
kvaliteten og harmoniseringen af det kapitalgrundlag, som kreditinstitutter og
investeringsselskaber skal have. Heri bør blandt andet indgå en ny
definition af de kernekapitalelementer, der er til rådighed til at opfange
uventede tab, efterhånden som de opstår, en bedre definition af hybridkapital
og ensartede forsigtighedsjusteringer af kapitalgrundlaget. Det er også
nødvendigt at hæve kapitalgrundlaget væsentligt og at indføre nye
kapitalprocenter med fokus på de centrale kapitalgrundlagselementer, der er til
rådighed til at opfange tab, efterhånden som de opstår.
(54)          
For at styrke markedsdisciplinen og forbedre
den finansielle stabilitet er det nødvendigt at indføre mere detaljerede krav
for pligten til at oplyse om formen og arten af lovpligtig kapital og forsigtighedsjusteringer,
der er foretaget, for at sikre, at investorer og indlånere er tilstrækkelig
godt informeret om kreditinstitutters og investeringsselskabers solvens.
(55)          
Den nye definition af kapital og krav til lovpligtig
kapital bør indføres således, at der tages hensyn til, at udgangspunktet og
forholdene varierer på nationalt plan, og således at de indledningsvise
afvigelser omkring de nye standarder indsnævres i overgangsperioden. For
at sikre en passende kontinuitet i kapitalgrundlaget, vil der i
overgangsperioden gælde en undtagelsesklausul for kapitaltilførsel fra den
offentlige sektor.
(56)          
I henhold til direktiv 2006/48/EF skulle
kreditinstitutter indtil den 31. december 2011 have et kapitalgrundlag på ikke
under et vist minimumsbeløb. Da banksektoren endnu ikke har overvundet
følgerne af den finansielle krise, og da BCBS har forlænget overgangsordningerne
vedrørende kapitalkrav, bør der genindføres en lavere grænse i en begrænset
periode, indtil der er blevet akkumuleret et tilstrækkeligt kapitalgrundlag i
overensstemmelse med overgangsordningen for kapitalgrundlag i denne forordning,
der vil blive indført gradvis fra 2013 til 2019. For koncerner, der i
betydeligt omfang driver bank- eller investeringsvirksomhed og
forsikringsvirksomhed, er der i direktiv 2002/87/EF om finansielle
konglomerater blevet fastsat særlige bestemmelser vedrørende dobbelttælling af
kapital. Direktiv 2002/87/EF er baseret på internationalt anerkendte principper
for håndtering af risiko i forskellige sektorer. Dette forslag styrker den
måde, hvorpå disse regler om finansielle konglomerater finder anvendelse på koncerner
af banker og investeringsselskaber, og sikrer, at de anvendes konsekvent og
sammenhængende. Eventuelle yderligere nødvendige ændringer vil blive behandlet,
når direktiv 2002/87/EF efter planen tages op til revision i 2012.
(57)          
Finanskrisen har vist, at kreditinstitutter og
investeringsselskaber i massivt omfang undervurderede modpartsrisikoen i
forbindelse med over-the-counter-derivater (OTC-derivater). Dette fik
G20-lederne til i september 2009 at kræve, at flere OTC-derivater skulle
cleares gennem en central modpart (CCP). Desuden anmodede
de om, at de OTC-derivater, der ikke kan cleares centralt, underkastes højere kapitalgrundlagskrav
på grund af den højere risiko, der er forbundet med dem.
(58)          
Som reaktion på G20-ledernes anmodning foretog BCBS
som led i Basel III væsentlige ændringer i modpartsrisikoordningen. Basel
III forventes i væsentlig grad at øge kapitalgrundlagskravene i tilknytning til
kreditinstitutters og investeringsselskabers OTC-derivat- og
værdipapirfinansieringstransaktioner og at skabe væsentlige incitamenter for
kreditinstitutter og investeringsselskaber til at anvende CCP'er. Basel
III forventes også at skabe yderligere incitamenter til at styrke
risikostyringen ved eksponeringer mod modpartsrisiko og at ændre den nuværende
ordning for behandling af eksponeringer mod modpartsrisiko i tilknytning til
CCP'er.
(59)          
Institutter bør have et supplerende kapitalgrundlag
på grund af den kreditværdijusteringsrisiko, som OTC-derivater udgør. Institutter
bør også anvende en højere aktivværdikorrelation ved beregningen af kapitalgrundlagskravene
vedrørende modpartsrisikoeksponeringer i forbindelse med OTC-derivat- og
værdipapirfinansieringstransaktioner over for visse finansieringsinstitutter. Kreditinstitutter
og investeringsselskaber bør også i væsentlig grad forbedre målingen og
styringen af modpartsrisiko ved bedre at tage hensyn til "wrong
way"-risiko, højt gearede modparter og sikkerhedsstillelse, ligesom der
bør ske forbedringer inden for backtesting og stresstest.
(60)          
Handelseksponeringer mod CCP'er nyder normalt godt
af den multilaterale netting- og tabsdelingsordning, som CCP'er har. Følgelig
er de forbundet med en meget lille modpartsrisiko og bør derfor være omfattet
af et meget lille kapitalgrundlagskrav. Samtidig bør
dette krav være positivt, således at det sikres, at kreditinstitutter og
investeringsselskaber følger og overvåger deres eksponeringer mod CCP'er som
led i god risikostyring, og for at afspejle, at heller ikke
handelseksponeringer mod CCP'er er uden risiko.
(61)          
En CCP's misligholdelsesfond er en ordning, der gør
det muligt at dele (sprede) tab blandt CCP-clearingmedlemmerne. Den
anvendes, hvis de tab, der konstateres af CCP'en som følge af et
clearingmedlems misligholdelse, er større end margenerne og bidragene til
misligholdelsesfonden indbetalt af det pågældende clearingmedlem og eventuelle
andre beskyttelsesmekanismer, CCP'en kan anvende, før de øvrige
clearingmedlemmers bidrag til misligholdelsesfonden tages i anvendelse. På
grund af denne risiko er tabsrisikoen i tilknytning til eksponeringer mod
misligholdelsesfonde større end risikoen i tilknytning til
handelseksponeringer. Denne type eksponeringer bør derfor være
omfattet af et højere kapitalgrundlagskrav.
(62)          
En CCP's "hypotetiske kapital" bør være
en variabel, der er nødvendig for at bestemme kapitalgrundlagskravet for et
clearingmedlems eksponeringer i tilknytning til dets bidrag til en CCP's
misligholdelsesfond. Den bør ikke anses for at være noget
andet. Særlig
bør den ikke anses for at være den kapital, som den kompetente myndighed pålægger
en CCP at have.
(63)          
Den ændrede behandling af modpartsrisiko og
særlig indførelsen af højere kapitalgrundlagskrav for bilaterale
derivatkontrakter for at afspejle den højere risiko, som sådanne kontrakter
udgør for det finansielle system, udgør en integrerende del af Kommissionens
indsats for at skabe effektive, sikre og sunde derivatmarkeder. Denne
forordning supplerer derfor Kommissionens forslag til forordning om
OTC-derivater, centrale modparter og transaktionsregistre af 15. september 2010[15].
(64)          
I årene op til finanskrisen opbyggede
kreditinstitutter og investeringsselskaber en overdreven grad af eksponeringer
i forhold til deres kapitalgrundlag (gearing). Under
finanskrisen tvang tab og finansieringsproblemer kreditinstitutter og
investeringsselskaber til at begrænse deres gearing væsentligt i løbet af kort
tid. Dette
forstærkede det nedadgående pres på prisen på aktiver og skabte yderligere tab
for både kreditinstitutter og investeringsselskaber, hvilket igen førte til
yderligere fald i værdien af deres kapitalgrundlag. Denne onde
cirkel medførte i sidste ende, at der var færre kreditmuligheder til rådighed
for realøkonomien, og at krisen blev længerevarende og mere alvorlig.
(65)          
Det er vigtigt med risikobaserede kapitalgrundlagskrav
for at sikre et tilstrækkeligt kapitalgrundlagskrav til dækning af uventede
tab. Krisen
har imidlertid vist, at disse krav alene ikke er tilstrækkelige til at
forhindre kreditinstitutter og investeringsselskaber i at påtage sig en
overdreven og uholdbar gearingsrisiko.
(66)          
I september 2009 afgav G20-lederne et løfte om, at
der skulle udarbejdes internationale regler med henblik på at modvirke
overdreven gearing. I den forbindelse støttede de indførelsen
af en gearingsgrad som en supplerende foranstaltning til Basel II-regelsættet.
(67)          
I december 2010 offentliggjorde BCBS
retningslinjer, hvori metodologien for beregning af gearingsgraden er fastlagt. Heri
er indeholdt bestemmelser om en observationsperiode fra den 1. januar 2013 til
den 1. januar 2017, i hvilken gearingsgraden, dens komponenter og dens reaktion
i forhold til det risikobaserede krav vil blive overvåget. På grundlag af
resultaterne af observationsperioden har BCBS til hensigt at foretage eventuelt
nødvendige endelige justeringer af definitionen og kalibreringen af gearingsgraden
i første halvdel af 2017 med henblik på at gå over til et bindende krav den 1.
januar 2018 på basis af en passende fornyet gennemgang og kalibrering. Ifølge
BCBS' retningslinjer er gearingsgraden og dens komponenter desuden omfattet af
oplysningspligt fra den 1. januar 2015.
(68)          
Gearingsgraden er et nyt værktøj til
regulering og tilsyn for Unionen. I overensstemmelse med
internationale aftaler bør den i første omgang indføres som et supplerende
element, der kan anvendes på de enkelte institutter, når tilsynsmyndighederne
ønsker det. Den rapporteringspligt, institutter er pålagt, skulle gøre det
muligt a gennemføre en fornyet gennemgang og kalibrering med henblik på at gå
over til et bindende tal for gearingsgraden i 2018.
(69)          
Ved analysen af virkningen af gearingsgraden
på forskellige forretningsmodeller bør der særlig tages hensyn til
forretningsmodeller, der anses for at indebære en lav risiko, f.eks. lån mod
pant i fast ejendom og specialfinansiering for regionale forvaltninger, lokale
myndigheder og offentlige enheder.
(70)          
For at lette den fornyede gennemgang bør
kreditinstitutter og investeringsselskaber i en observationsperiode overvåge
niveauet for og ændringerne i gearingsgraden samt gearingsrisikoen som led i
processen til vurdering af den interne kapital. Denne
overvågning bør indgå i tilsynskontrolprocessen.
(71)          
Begrænsninger for variabel løn er et vigtigt
element, når det gælder om at sikre, at kreditinstitutter og
investeringsselskaber genopbygger deres kapitalniveauer, når de arbejder inden
for bufferintervallet. Kreditinstitutter og investeringsselskaber
er allerede underlagt det princip, at bonusser og skønsmæssig betaling af
variable aflønningskomponenter til medarbejderkategorier, hvis arbejde har en
væsentlig indflydelse på institutternes risikoprofil, skal være bæredygtige
under hensyn til instituttets finansielle situation. For at sikre, at
det enkelte institut hurtigt genskaber sit kapitalgrundlag, bør tildelingen af
variable aflønningskomponenter og skønsmæssige pensionsydelser tilpasses
instituttets overskudssituation i perioder, hvor det kombinerede bufferkrav
ikke er opfyldt.
(72)          
Gode ledelsesstrukturer, gennemsigtighed og
offentliggørelse er vigtige for forsvarlige aflønningspolitikker. For at
markedet kan få tilstrækkelig indsigt i deres aflønningsstrukturer og de
tilhørende risici, bør kreditinstitutter og investeringsselskaber offentliggøre
detaljerede oplysninger om deres aflønningspolitik og -praksis og, af hensyn
til fortroligheden, de samlede beløb for de medarbejdere, hvis arbejde har
væsentlig indflydelse på kreditinstituttets eller investeringsselskabets
risikoprofil. Disse oplysninger bør gøres tilgængelige for alle interesserede
parter.
(73)          
Europa-Parlamentets og Rådets direktiv
95/46/EF af 24. oktober 1995 om beskyttelse af fysiske personer i forbindelse
med behandling af personoplysninger og om fri udveksling af sådanne oplysninger[16] og Europa-Parlamentets og
Rådets forordning (EF) nr. 45/2001 af 18. december 2000 om beskyttelse af
fysiske personer i forbindelse med behandling af personoplysninger i
fællesskabsinstitutionerne og ‑organerne og om fri udveksling af sådanne
oplysninger[17]
bør i alle enkeltheder finde anvendelse på behandlingen af personoplysninger i
forbindelse med denne forordning.
(74)          
Kreditinstitutter og investeringsselskaber bør have
en beholdning af likvide aktiver, som de kan anvende til at dække
likviditetsbehov i tilfælde af kortsigtet likviditetsstress. Når de anvender
beholdningen, bør de udarbejde en plan for at genopbygge deres beholdning af
likvide aktiver, og de kompetente myndigheder bør sikre, at planen er
tilstrækkelig og bliver gennemført. 
(75)          
Beholdningen af likvide aktiver bør til enhver tid
være til rådighed til at dække udgående likviditetsstrømme. Niveauet for
behovet for likviditet i tilfælde af kortsigtet likviditetsstress bør
fastsættes på en standardiseret måde, så det sikres, at der findes en ensartet
soliditetsstandard, og at konkurrencevilkårene er lige. Det bør sikres,
at en sådan standardiseret fastsættelse ikke har utilsigtede konsekvenser for
finansmarkederne, långivningen og den økonomiske vækst, også under hensyn til
kreditinstitutternes og investeringsselskabernes forskellige
forretningsmodeller og finansieringsmiljøer i Unionen. Likviditetsdækningskravet
bør derfor være omfattet af en observationsperiode. På grundlag af
observationerne og med støtte fra EBA bør Kommissionen bekræfte eller justere
likviditetsdækningskravet ved en delegeret retsakt.
(76)          
Ud over hensynet til de kortfristede
likviditetsbehov bør kreditinstitutter og investeringsselskaber også skabe finansieringsstrukturer,
der er stabile på længere sigt. I december 2010 blev der i BCBS opnået
enighed om, at net stable funding ratio (NSFR) skal sættes til en
minimumsstandard inden den 1. januar 2018, og at BCBS vil indføre strenge
rapporteringsprocedurer for at overvåge denne ratio i en overgangsperiode og
fortsat vil holde øje med virkningerne af disse standarder på finansmarkederne,
långivningen og den økonomiske vækst og om nødvendigt gribe ind over for
utilsigtede konsekvenser. BCBS besluttede således, at NSFR vil være
omfattet af en observationsperiode og en revisionsklausul. I den
forbindelse bør EBA på grundlag af den i henhold til denne forordning krævede
rapportering evaluere, hvordan et krav om stabil finansiering skal udformes. Med
udgangspunkt i denne evaluering bør Kommissionen aflægge rapport til Rådet og
Europa-Parlamentet med egnede forslag til, hvordan et sådant krav kan indføres
inden 2018.
(77)          
Svagheder i ledelsen i en række kreditinstitutter og
investeringsselskaber har været en medvirkende årsag til overdreven og
uforsigtig risikotagning i banksektoren, som er resulteret i flere institutters
fallit og systemiske problemer. 
(78)          
For at lette overvågningen af institutternes
praksis for god selskabsledelse og forbedre markedsdisciplinen bør kreditinstitutter
og investeringsselskaber offentliggøre oplysninger om deres ledelsessystemer. Deres
ledelsesorganer bør godkende og offentliggøre en erklæring, hvoraf det over for
offentligheden bekræftes, at disse systemer er tilstrækkelige og effektive.
(79)          
For at sikre en gradvis konvergens mellem kapitalgrundlaget
og de justeringer, der anvendes på definitionen af kapitalgrundlag i Unionen og
på definitionen af kapitalgrundlag som fastlagt i denne forordning i en
overgangsperiode, bør indfasningen af denne forordnings kapitalgrundlagskrav
ske gradvist. Det er af afgørende betydning at sikre, at denne
indfasning er i overensstemmelse med de forbedringer, som medlemsstaterne
senest har foretaget af det krævede kapitalgrundlagsniveau og af definition af kapitalgrundlaget
i medlemsstaterne. I den forbindelse bør de kompetente myndigheder i
overgangsperioden inden for fastsatte nedre og øvre grænser bestemme, hvor
hurtigt det krævede kapitalgrundlagsniveau og de justeringer, der er fastlagt i
denne forordning, skal indføres.
(80)          
For at muliggøre en smidig overgang fra de
indbyrdes afvigende forsigtighedsjusteringer, der i øjeblikket anvendes i
medlemsstaterne, til det sæt forsigtighedsjusteringer, der er fastlagt i denne
forordning, bør de kompetente myndigheder i en overgangsperiode kunne fortsætte
med at kræve, at institutter i begrænset omfang foretager forsigtighedsjusteringer,
der ikke er i overensstemmelse med denne forordning. 
(81)          
For at sikre, at institutter har tilstrækkelig tid
til at opfylde de nye krævede niveauer for og definitioner af kapitalgrundlaget,
bør en række kapitalinstrumenter, der ikke opfylder definitionen af kapitalgrundlaget
som fastsat i denne forordning, udfases mellem den 1. januar 2013 og den 31.
december 2021. Desuden bør visse instrumenter indskudt af statslige
forvaltninger kunne medregnes fuldt ud som kapitalgrundlag i en begrænset
periode.
(82)          
For at sikre gradvis konvergens hen imod
ensartede regler for institutternes pligt til at forsyne markedsdeltagerne med
nøjagtige og omfattende oplysninger om institutternes risikoprofil bør kravene
om oplysningspligt indføres gradvis.
(83)          
For at tage højde for markedsudviklingen og
erfaringerne med anvendelsen af denne forordning bør Kommissionen skulle
forelægge Europa-Parlamentet og Rådet rapporter, eventuelt ledsaget af de
nødvendige forslag til retsakter, om den mulige virkning af kapitalkrav på de
økonomiske konjunkturer, minimumskravene til kapitalgrundlaget i relation til
eksponeringer i form af dækkede obligationer, store engagementer,
likviditetskrav, gearing, eksponeringer mod overført kreditrisiko, modpartsrisiko
og den oprindelige risikos metode, detaileksponeringer, om definitionen af
justeret kapitalgrundlag og anvendelsesniveauet for denne forordning.
(84)          
For nærmere at fastlægge kravene i denne
forordning bør beføjelsen til at vedtage retsakter delegeres til Kommissionen i
overensstemmelse med artikel 290 i TEUF vedrørende tekniske tilpasninger af
denne forordning med henblik på at præcisere definitionerne, sikre ensartet
anvendelse af denne forordning eller for at tage hensyn til udviklingen på
finansmarkederne, at tilpasse terminologien og definitionerne til
efterfølgende, relevante retsakter, at tilpasse bestemmelserne i denne
forordning vedrørende kapitalgrundlaget for at afspejle udviklingen inden for
regnskabsstandarder og ‑krav eller EU-lovgivningen, eller med hensyn til
konvergens i tilsynspraksis, at udvide listen over eksponeringsklasser med
henblik på standardmetoden eller IRB-metoden for tage hensyn til udviklingen på
finansmarkederne, at tilpasse visse beløb, der er relevante for disse
eksponeringsklasser for at tage hensyn til virkningen af inflation, at tilpasse
listen over og klassificeringen af ikke-balanceførte poster, og at tilpasse
specifikke bestemmelser og tekniske kriterier vedrørende behandling af
modpartskreditrisici, standardmetoden og IRB-metoden, kreditrisikoreduktion,
securitisering, operationelle risici, markedsrisiko, likviditet,
kapitalbuffere, gearing og oplysningspligt for at tage hensyn til udviklingen
på finansmarkederne eller inden for regnskabsstandarder og -krav eller
EU-lovgivning eller med hensyn til konvergens i tilsynspraksis og risikomåling
og til resultatet af overvejelserne vedrørende forskellige spørgsmål, der er
omfattet af direktiv 2004/39/EF.
(85)          
Beføjelsen til at vedtage retsakter delegeres til
Kommissionen i overensstemmelse med artikel 290 i TEUF for så vidt angår
indførelse af en midlertidig nedsættelse af kapitalgrundlaget eller risikovægte
fastsat i denne forordning for at tage hensyn til særlige forhold, at tydeliggøre
undtagelsen af visse eksponeringer fra bestemmelser i denne forordning om store
engagementer, at fastsætte beløb, der er relevante ved beregning af
kapitalkravene vedrørende handelsbeholdningen, for at tage hensyn til den
økonomiske og monetære udvikling, at tilpasse kategorierne af
investeringsselskaber, der er berettiget til visse undtagelser fra kapitalgrundlaget,
for at tage hensyn til udviklingen på finansmarkederne, at tydeliggøre kravet
om, at investeringsselskaber skal have et kapitalgrundlag svarende til en
fjerdedel af det foregående års faste omkostninger, for at sikre en ensartet
anvendelse af denne forordning, at bestemme de kapitalgrundlagselementer, i
hvilke der bør foretages fradrag af et instituts besiddelser af instrumenter i
relevante enheder, at indføre yderligere overgangsbestemmelser
vedrørende behandlingen af aktuarmæssige gevinster og tab ved målingen af
institutters forpligtelser i forbindelse med ydelsesbaserede pensionsordninger,
midlertidigt at øge kapitalgrundlaget, og at præcisere likviditetskravene.
(86)          
Det er navnlig vigtigt, at Kommissionen gennemfører
relevante høringer under sit forberedende arbejde, herunder også på
ekspertniveau. Kommissionen bør i forbindelse med forberedelsen og
udarbejdelsen af delegerede retsakter sørge for samtidig, rettidig og
hensigtsmæssig fremsendelse af relevante dokumenter til Europa-Parlamentet og
Rådet.
(87)          
Kommissionen bør også tillægges beføjelse til ved
hjælp af en hasteprocedure at vedtage en midlertidig forhøjelse af kapitalgrundlaget,
risikovægtene eller reguleringskrav, der er nødvendig for at reagere på
markedsudviklingen. Sådanne bestemmelser bør gælde i højst
seks måneder, medmindre Europa-Parlamentet eller Rådet har gjort indsigelse mod
den delegerede retsakt inden seks uger. Kommissionen bør
anføre begrundelsen for at anvende hasteproceduren. 
(88)          
Tekniske standarder for finansielle tjenesteydelser bør
sikre konsekvent harmonisering og passende beskyttelse af indlånere, investorer
og forbrugere i hele Unionen. Da EBA sidder inde med højt specialiseret faglig
kompetence, ville det være effektivt og hensigtsmæssigt at lade denne myndighed
få til opgave at udarbejde udkast til reguleringsmæssige og
gennemførelsesmæssige tekniske standarder, som ikke indebærer
politikbeslutninger, med henblik på forelæggelse for Kommissionen.
(89)          
Kommissionen bør vedtage de udkast til
reguleringsmæssige tekniske standarder, som EBA har udarbejdet vedrørende
andelsselskaber og lignende institutter, visse kapitalgrundlagsinstrumenter, forsigtighedsjusteringer,
fradrag i kapitalgrundlag, supplerende kapitalgrundlagsinstrumenter,
minoritetsinteresser, accessorisk bankvirksomhed, behandling af
kreditrisikojustering, sandsynlighed for misligholdelse, tab givet
misligholdelse, god selskabsledelse, metoder for risikovægtning af aktiver,
konvergens med hensyn til tilsynspraksis, likviditet og overgangsordninger for kapitalgrundlag,
ved hjælp af delegerede retsakter i henhold til artikel 290 i TEUF og i
overensstemmelse med artikel 10-14 i forordning (EU) nr. 1093/2010. Det er
navnlig vigtigt, at Kommissionen gennemfører relevante høringer under sit
forberedende arbejde, herunder også på ekspertniveau.
(90)          
Kommissionen bør også tillægges beføjelser til at
vedtage gennemførelsesmæssige tekniske standarder ved hjælp af gennemførelsesretsakter
i henhold til artikel 291 i TEUF og i overensstemmelse med artikel 15 i
forordning (EU) nr. 1093/2010. EBA bør få til opgave at udarbejde udkast
til gennemførelsesmæssige tekniske standarder, som skal forelægges
Kommissionen, hvad angår konsolidering, fælles afgørelser, rapportering,
oplysningspligt, eksponeringer, for hvilke der er stillet sikkerhed i form af
pant i fast ejendom, risikovurdering, metoder for risikovægtning af aktiver,
risikovægte for og specificering af visse eksponeringer, behandling af optioner
og warrants, positioner i aktieinstrumenter og udenlandsk valuta, anvendelse af
interne modeller, gearing og ikke-balanceførte poster.
(91)          
For at sikre ensartede betingelser for gennemførelsen af
denne forordning bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets
og Rådets forordning (EU) nr. 182/2011 om de generelle regler og principper
for, hvordan medlemsstaterne skal kontrollere Kommissionens udøvelse af
gennemførelsesbeføjelser – 
            VEDTAGET
DENNE FORORDNING:
FØRSTE DEL
ALMINDELIGE BESTEMMELSER
Afsnit I
Genstand, anvendelsesområde og definitioner
Artikel 1
Anvendelsesområde
I denne forordning fastlægges der ensartede
bestemmelser om generelle reguleringskrav, som alle institutter, der er underkastet
tilsyn i henhold til direktiv [indsættes af Publikationskontoret], skal opfylde
på følgende områder:
a)           kapitalgrundlagskrav vedrørende
fuldt ud målelige, ensartede og standardiserede elementer af kreditrisiko,
markedsrisiko og operationel risiko
b)           krav, som begrænser store
engagementer
c)           efter ikrafttrædelsen af den i
artikel 444 nævnte delegerede retsakt: likviditetskrav vedrørende fuldt ud
målelige, ensartede og standardiserede likviditetskravselementer
d)           indberetningskrav vedrørende litra
a)-c) og gearing
e)           offentliggørelseskrav.
Artikel 299 finder anvendelse på centrale
modparter.
Denne forordning indeholder ikke bestemmelser
om offentliggørelseskrav for kompetente myndigheder i forbindelse med
regulering af og tilsyn med institutter som omhandlet i direktiv [indsættes af
Publikationskontoret].
Artikel 2
Tilsynsbeføjelser
For at kunne overholde bestemmelserne i denne
forordning udøver de kompetente myndigheder de beføjelser og følger de
procedurer, som er fastsat i direktiv [indsættes af Publikationskontoret].
Artikel 3
Anvendelse af strengere krav
Institutter kan uanset denne forordning have
et kapitalgrundlag og kapitalgrundlagselementer samt træffe foranstaltninger,
som opfylder strengere krav end foreskrevet i denne forordning.
Artikel 4
Definitioner
I denne forordning forstås ved:
1)                     
"kreditinstitut": en virksomhed, hvis
aktivitet består i fra offentligheden at modtage indlån eller andre midler, der
skal tilbagebetales, samt i at yde lån for egen regning
2)                     
"kompetente myndigheder": offentlige
myndigheder eller organer, som er officielt anerkendt i henhold til national
lovgivning, og som i henhold til national lovgivning er bemyndiget til at føre
tilsyn med kreditinstitutter eller investeringsselskaber som en del af tilsynsordningen
i den pågældende medlemsstat
3)                     
"finansieringsinstitut": en virksomhed,
som ikke er et kreditinstitut, og hvis hovedvirksomhed består i at erhverve
kapitalandele eller i at udøve en eller flere af aktiviteterne i punkt 2-12 og
punkt 15 i bilag I til direktiv [indsættes af Publikationskontoret]
4)                     
"institut": kreditinstitut eller
investeringsselskab
5)                     
"konsoliderende tilsynsmyndighed": den
kompetente myndighed med ansvar for gennemførelse af konsolideret tilsyn med
moderinstitutter i Unionen og institutter kontrolleret af finansielle
moderholdingselskaber i Unionen eller blandede finansielle
moderholdingselskaber i Unionen
6)                     
"anerkendte investeringsselskaber fra et
tredjeland": selskaber, der opfylder følgende betingelser:
a)       selskaber,
som, hvis de havde været etableret i Unionen, ville have været omfattet af
definitionen af et investeringsselskab
b)       selskaber,
som er godkendt i et tredjeland
c)       selskaber,
som er underlagt og overholder regler, der af de kompetente myndigheder anses
for at være mindst lige så strenge som reglerne i denne forordning eller i
direktiv [indsættes af Publikationskontoret]
7)                     
"lokalt firma": et firma, som handler for
egen regning på markedet for finansielle futures eller optioner eller andre
derivater og på spotmarkederne med det eneste formål at afdække positionerne på
derivatmarkederne, eller som handler på vegne af andre medlemmer på disse
markeder, og som garanteres af clearingmedlemmer på samme markeder, og hvor
ansvaret for opfyldelsen af de kontrakter, et sådant firma har indgået,
påhviler clearingmedlemmer på samme markeder
8)                     
"investeringsselskaber": institutter som
defineret i artikel 4, stk. 1, nr. 1), i direktiv 2004/39/EF, som er omfattet
af kravene i nævnte direktiv, undtagen:
a)      kreditinstitutter
b)      lokale firmaer 
c)      firmaer, der kun har tilladelse til at
yde investeringsrådgivning eller modtage og formidle ordrer fra investorer uden
at opbevare penge eller værdipapirer, der tilhører deres kunder, og som derfor
ikke på noget tidspunkt risikerer at komme i et gældsforhold til deres kunder
9)                     
"kollektiv investeringsvirksomhed" (CIU):
en alternativ investeringsfond som defineret i artikel 4, stk. 1, litra a), i
Europa-Parlamentets og Rådets direktiv 2011/61/EU om forvaltere af alternative
investeringsfonde eller et institut for kollektiv investering i værdipapirer
(investeringsinstitut) som defineret i artikel 1 i Europa-Parlamentets og
Rådets direktiv 2009/65/EF om samordning af love og administrative bestemmelser
om visse institutter for kollektiv investering i værdipapirer (investeringsinstitutter)
10)                 
"tilladelse": en fra myndighederne
hidrørende akt, uanset formen, som medfører ret til at drive virksomhed
11)                 
"konsolideret situation": den
situation, der følger af anvendelsen af bestemmelserne i denne forordnings
afsnit II, kapitel 2, på et institut, som om dette institut sammen med en eller
flere andre enheder udgjorde et enkelt institut
12)                 
"konsolideret niveau": på basis af
den konsoliderede situation
13)                 
"opgørelse til markedsværdi":
værdiansættelse af positionerne til let tilgængelige slutkurser fra uafhængige
kilder, herunder vekselkurser, skærmkurser eller noteringer fra flere
uafhængige og velrenommerede mæglere
14)                 
"opgørelse til modelværdi": en
værdiansættelse, som skal benchmarkes, ekstrapoleres eller på anden vis
beregnes ud fra et eller flere markedsinput
15)                 
"uafhængig kurskontrol": en
proces, hvorved markedskurserne eller modelværdi regelmæssigt kontrolleres for
nøjagtighed og uafhængighed
16)                 
"filial": en afdeling, som retligt udgør
en ikke-selvstændig del af et kreditinstitut, og som helt eller delvist
foretager forretninger, der er forbundet med virksomhed som kreditinstitut
17)                 
"finansieringsinstitut": en virksomhed,
som ikke er et kreditinstitut, og hvis hovedvirksomhed består i at erhverve
kapitalandele eller i at udøve en eller flere af aktiviteterne i punkt 2-12 og
punkt 15 i bilag I til direktiv [indsættes af Publikationskontoret]
18)                 
"hjemland": den medlemsstat, hvor et
kreditinstitut er blevet meddelt tilladelse
19)                 
"værtsland": den medlemsstat, i hvilken
et kreditinstitut har en filial eller præsterer tjenesteydelser
20)                 
"kontrol": den forbindelse, der består
mellem en modervirksomhed og en dattervirksomhed, jf. artikel 1 i Rådets
syvende direktiv 83/349/EØF af 13. juni 1983 på grundlag af traktatens
artikel 54, stk. 3, litra g), om konsoliderede regnskaber[18], eller en tilsvarende
forbindelse mellem en fysisk eller juridisk person og en virksomhed
21)                 
"kvalificeret andel": direkte eller
indirekte besiddelse af mindst 10 % af kapitalen eller stemmerettighederne
i en virksomhed eller en besiddelse, som giver mulighed for at udøve en
betydelig indflydelse på driften af den pågældende virksomhed
22)                 
"offentlige enheder": ikke-kommercielle
administrative organer, der er ansvarlige over for statslige forvaltninger,
regionale forvaltninger eller lokale myndigheder, eller myndigheder, som har
samme ansvar som regionale forvaltninger og lokale myndigheder, eller
ikke-kommercielle virksomheder, der ejes af statslige forvaltninger eller
regionale forvaltninger eller lokale myndigheder med særlige garantiordninger,
og kan omfatte lovregulerede selvstyrende enheder under offentligt tilsyn
23)                 
"justeret kapitalgrundlag" med henblik på
anvendelse i anden del, afsnit IV, og femte del: summen af følgende:
a) tier 1-kernekapital 
b) supplerende tier 1-kapital 
c) tier 2-kapital, som udgør højst 25 %
kapitalgrundlaget
24)                 
"operationel risiko": risiko for tab som
følge af uhensigtsmæssige eller mangelfulde interne procedurer, menneskelige
fejl og systemfejl eller som følge af eksterne hændelser, inklusive juridiske
risici
25)                 
"centralbanker": de nationale
centralbanker, som er medlemmer af Det Europæiske System af Centralbanker, og
Den Europæiske Centralbank, medmindre andet er anført
26)                 
"udvandingsrisiko": risikoen for, at en
fordring mindskes gennem kontantlån eller andre typer lån til låntager
27)                 
"sandsynlighed for misligholdelse" (PD):
sandsynligheden for, at en modpart over et tidsrum på et år misligholder sine
forpligtelser
28)                 
"tab" som anvendt i tredje del, afsnit
II: økonomisk tab, herunder virkningerne af væsentlige diskonteringer og
væsentlige direkte og indirekte omkostninger i tilknytning til inddrivelser i
forbindelse med instrumentet
29)                 
"tab givet misligholdelse" (LGD): tabet
ved en eksponering som følge af modpartens misligholdelse i forhold til det
udestående tilgodehavende ved misligholdelsen
30)                 
"konverteringsfaktor": forholdet mellem
det på det aktuelle tidspunkt ikke-udnyttede engagement, som der vil blive
trukket på, og som vil blive et udestående tilgodehavende i tilfælde af
misligholdelse, og det ikke-udnyttede engagement generelt; størrelsen af
engagementet bestemmes ud fra den meddelte grænse, medmindre den ikke-meddelte
grænse er højere
31)                 
"forventet tab" som anvendt i tredje del,
afsnit II: det beløb, der forventes tabt i forbindelse med en eksponering som
følge af modpartens potentielle misligholdelse eller risikoen for udvanding
over en etårig periode i forhold til det misligholdte tilgodehavende
32)                 
"kreditrisikoreduktion": en teknik, et
institut anvender for at mindske kreditrisikoen ved en eller flere af sine eksponeringer
33)                 
"finansieret kreditrisikoafdækning": en
teknik til kreditrisikoreduktion, hvor reduktionen af kreditrisikoen ved et
instituts eksponering er baseret på instituttets ret til - i tilfælde af
modpartens misligholdelse, eller hvis en af de øvrige nærmere angivne hændelser,
der vedrører modparten, indtræffer - at realisere eller overføre eller erhverve
eller tilbageholde visse aktiver eller beløb eller at mindske eksponeringens
størrelse til eller erstatte dette beløb med forskellen mellem eksponeringens
størrelse og størrelsen af fordringen på instituttet
34)                 
"ufinansieret kreditrisikoafdækning": en
teknik til kreditrisikoreduktion, hvor reduktionen af kreditrisikoen ved et
instituts eksponering skyldes tredjemands forpligtelse til at betale et beløb i
tilfælde af låntagers misligholdelse eller andre nærmere angivne kredithændelser
35)                 
"genkøbstransaktion": enhver transaktion,
der er omfattet af en aftale, der falder ind under definitionen af
"genkøbsaftale" eller "omvendt genkøbsaftale" 
36)                 
"kontantlignende instrument": et
indlånsbevis, obligationer, herunder dækkede obligationer eller ethvert andet
ikke-efterstillet instrument, der er udstedt af instituttet, og for hvilket
instituttet allerede har modtaget fuld betaling, og som tilbagebetales uden
betingelser af instituttet til dets nominelle værdi 
37)                 
"securitisering": en transaktion eller
ordning, hvorved kreditrisikoen ved en eksponering eller en pulje af eksponeringer
opdeles i trancher og er karakteriseret ved følgende:
a)            
betalingerne i forbindelse med en transaktion eller
ordning afhænger af udviklingen i en eksponering eller en pulje af
eksponeringer
b)           
rangordningen af trancher afgør fordelingen af
tabene i transaktionens eller ordningens levetid
38)                 
"tranche": et ved aftale fastlagt segment
af kreditrisikoen ved en eksponering eller en række eksponeringer, hvor en
position i segmentet medfører risiko for et større eller mindre kredittab end
en position af samme størrelse i hvert af de andre sådanne segmenter, idet der
ikke tages hensyn til den direkte kreditrisikoafdækning, tredjemand giver indehavere
af positioner i segmentet eller i andre segmenter
39)                 
"securitiseringsposition": en eksponering
mod en securitisering
40)                 
"resecuritisering": en securitisering,
hvor risikoen i forbindelse med en underliggende pulje af eksponeringer er
opdelt i trancher, og hvor mindst et af de underliggende eksponeringer er en
securitiseringsposition
41)                 
"resecuritiseringsposition": eksponering mod
en resecuritisering
42)                 
"eksponeringsleverende institut":
c)            
en enhed, der enten selv eller via tilknyttede
enheder direkte eller indirekte var involveret i den oprindelige aftale, der
skabte låntagers eller en potentiel låntagers forpligtelser eller potentielle
forpligtelser, der medførte en securitisering af risikoen, eller
d)           
en enhed, der overtager tredjemands eksponeringer
for egen regning og derefter securitiserer dem
43)                 
"organiserende institut": et andet
institut end det eksponeringsleverende, der etablerer og forvalter et program
for kortfristede gældsbreve (commercial papers) med sikkerhed i nærmere angivne
aktiver eller en anden securitiseringsordning, hvor der opkøbes eksponeringer
fra tredjemand
44)                 
"kreditforbedring": et ved aftale indgået
arrangement, hvorved en positions kreditkvalitet i forbindelse med en securitisering
forbedres i forhold til, hvad den ville have været, hvis der ikke var sket en
kreditforbedring, herunder forbedringer via flere lavere rangerende trancher i
forbindelse med securitisering eller andre typer kreditrisikoafdækning
45)                 
"securitiseringssenhed med særligt
formål" (securitisation special purpose entity - SSPE): et administrationsselskab
eller en anden enhed end et institut, som er etableret med henblik på at
foretage en eller flere securitiseringer, og hvis aktiviteter er begrænset til
dette formål; dens struktur skal være udformet med henblik på at adskille
securitiseringsenhedens forpligtelser fra det eksponeringsleverende instituts,
og indehavere af retten til securitiseringsenheden skal have ubegrænset ret til
at pantsætte eller sælge de hermed forbundne rettigheder
46)                 
"gruppe af indbyrdes forbundne
modparter":
a)            
to eller flere fysiske eller juridiske personer,
der - medmindre andet fremgår - for så vidt angår eksponeringen udgør en
helhed, fordi en af dem udøver direkte eller indirekte kontrol med den anden
eller de andre, medmindre litra c) finder anvendelse
b)           
to eller flere fysiske eller juridiske personer,
hvoraf ingen udøver kontrol med den anden eller de andre som nævnt i
litra a), men som må anses for at udgøre en enkelt risiko, fordi der
består sådanne indbyrdes forbindelser mellem dem, at der er sandsynlighed for, at
hvis den ene kommer i økonomiske vanskeligheder, navnlig finansierings- eller
tilbagebetalingsvanskeligheder, vil den anden eller de andre også få
vanskeligheder med finansieringen eller tilbagebetalingen
c)            
hvis en statslig forvaltning kontrollerer en eller
flere enheder, og eksponeringerne mod den statslige forvaltning tildeles en
risikovægt på 0 % i henhold til artikel 109, og hvis den statslige
forvaltning har indført en særlig garantiordning for samtlige sådanne enheders
forpligtelser, medfører denne kontrol ikke, at der mellem den statslige
forvaltning og disse enheder er tale om en gruppe af indbyrdes forbundne modparter;
det samme gælder for regionale forvaltninger eller lokale myndigheder, hvor eksponeringer
mod statslige forvaltninger eller lokale myndigheder tildeles en risikovægt på
0 % i henhold til artikel 110, og hvor de regionale forvaltninger eller
lokale myndigheder har indført en særlig garantiordning for samtlige sådanne
enheders forpligtelser
47)                 
"anerkendte børser": børser, der opfylder
alle følgende betingelser:
a)            
de er et marked, som er nævnt i den liste, der
offentliggøres af Den Europæiske Værdipapir- og Markedstilsynsmyndighed (ESMA)
i henhold til artikel 47 i direktiv 2004/39/EF
b)           
de har en clearingordning, hvorved der til de i
bilag IV nævnte kontrakter stilles daglige margenkrav, som efter de kompetente
myndigheders opfattelse yder en tilstrækkelig beskyttelse
48)                 
"skønsmæssige pensionsydelser": forhøjede
pensionsydelser, som et institut på grundlag af et skøn tildeler en medarbejder
som en del af dennes variable lønpakke, og som ikke omfatter opsparede ydelser,
som en medarbejder er blevet tildelt i henhold til virksomhedens
pensionsordning
49)                 
"kapitalinteresse": kapitalinteresse som
omhandlet i artikel 17, første punktum, i Rådets fjerde direktiv 78/660/EØF af
25. juli 1978 om årsregnskaberne for visse selskabsformer[19] eller direkte eller indirekte
besiddelse af 20 % eller derover af stemmerettighederne eller kapitalen i
en virksomhed
50)                 
"eksponering" som anvendt i tredje del,
afsnit II: en aktivpost eller en ikke-balanceført post
51)                 
"forsigtig langsigtet belåningsværdi": en
fast ejendoms værdi som fastsat gennem en forsigtig vurdering af de fremtidige
salgsmuligheder under hensyn til bl.a. ejendommens holdbarhed på lang sigt, de
almindelige og de lokale markedsforhold, ejendommens nuværende brug og
alternative anvendelsesmuligheder 
52)                 
"markedsværdi": for fast ejendom det
skønnede beløb, som ejendommen kan handles til på værdiansættelsesdatoen ved en
uafhængig transaktion mellem en interesseret køber og en interesseret sælger på
normale markedsvilkår, hvor parterne hver især har handlet på et velinformeret
grundlag med forsigtighed og uden tvang
53)                 
"relevante regnskabsregler": de
regnskabsregler, instituttet er omfattet af i medfør af forordning (EF) nr.
1606/2002 af 19. juli 2002 om anvendelse af internationale regnskabsstandarder[20] og Rådets direktiv 86/635/EØF
af 8. december 1986 om bankers og andre penge- og finansieringsinstitutters
årsregnskaber og konsoliderede regnskaber[21].
54)                 
"etårig misligholdelsesfrekvens":
forholdet mellem antallet af misligholdelser i en periode, som begynder et år
før en dato T, og antallet af låntagere, der er klassificeret i denne
risikogruppe eller pulje et år forud for denne dato
55)                 
"spekulativ finansiering af fast
ejendom": lån til erhvervelse eller byggemodning af jord til byggegrunde
med henblik på videresalg med fortjeneste
56)                 
"genkøbsaftale" og "omvendt
genkøbsaftale": en aftale, hvorefter et institut eller dets modpart
overdrager værdipapirer eller råvarer eller garanterede rettigheder vedrørende:
a)            
værdipapirer eller råvarer, når garantien gives af
en anerkendt børs, der er indehaver af rettighederne til værdipapirerne eller
råvarerne, og når aftalen ikke giver et institut mulighed for at overdrage
eller pantsætte et bestemt værdipapir eller en bestemt råvare til mere end en
modpart ad gangen, og samtidig forpligter sig til at købe dem
b)           
andre værdipapirer eller råvarer af samme type til
en nærmere angiven pris og på et senere tidspunkt, der er eller bliver nærmere
angivet af overdrageren 
der er tale om en genkøbsaftale for det institut,
der sælger værdipapirerne eller råvarerne, og en omvendt genkøbsaftale for det
institut, der køber dem
57)                 
"finansielle instrumenter":
a)            
en kontrakt, hvorved der oprettes et finansielt
aktiv hos den ene part og en finansiel forpligtelse eller et egenkapitalinstrument
hos den anden part 
b)           
alle instrumenter, som er nævnt i afsnit C i bilag
I til direktiv 2004/39/EF
c)            
afledte finansielle instrumenter
d)           
et primært finansielt instrument
e)            
et kontantinstrument
de instrumenter, der er anført i litra a)-c) er
kun finansielle instrumenter, hvis deres værdi er afledt af prisen for et
underliggende finansielt instrument eller et andet underliggende aktiv, en sats
eller et indeks
58)                 
"startkapital": størrelsen og arten af
kapitalgrundlaget, der er omhandlet i artikel 12 i direktiv [indsættes af
Publikationskontoret] for kreditinstitutter og i afsnit IV i nævnte direktiv
for så vidt angår investeringsselskaber
59)                 
"positioner, der besiddes med
handelshensigt":
a)            
positioner i finansielle instrumenter, som et
institut indehaver for egen regning, og positioner baseret på kundeservicering
og market making
b)           
positioner, som indehaves med henblik på videresalg
på kort sigt
c)            
positioner, som besiddes med henblik på at få
fordel af faktiske eller kortsigtede forskelle mellem købs- og salgspriser
eller af andre pris- eller renteændringer
60)                 
"moderselskab":
a)            
en modervirksomhed som defineret i artikel 1 og 2 i
direktiv 83/349/EØF, eller 
b)           
som anvendt i afdeling II,
kapitel 3 og 4, afsnit VII, afsnit VIII i direktiv [indsættes af
Publikationskontoret] og femte del i denne forordning anvendes moderselskab i
overensstemmelse med definitionen i artikel 1, stk. 1, i direktiv 83/349/EØF
samt enhver virksomhed, der faktisk udøver en bestemmende indflydelse over en
anden virksomhed
61)                 
"datterselskab":
a)            
et datterselskab som defineret i artikel 1 og 2 i
direktiv 83/349/EØF 
b)           
et datterselskab som defineret i artikel 1, stk. 1,
i direktiv 83//349/EØF og enhver virksomhed, over hvilken et moderselskab
faktisk udøver bestemmende indflydelse
et datterselskab af et datterselskab anses også
for at være et datterselskab af den virksomhed, som er det oprindelige
moderselskab
62)                 
"handelsbeholdning": alle positioner i
finansielle instrumenter og råvarer, som instituttet besidder med henblik på
videresalg eller for at afdække andre positioner, der besiddes med henblik på
videresalg
63)                 
"finansielt holdingselskab": et
finansieringsinstitut, hvis datterselskaber udelukkende eller fortrinsvis er
institutter eller finansieringsinstitutter, hvoraf mindst et er et institut, og
som ikke er et blandet finansielt holdingselskab som omhandlet i artikel 2, nr.
15, i direktiv 2002/87/EF[22]
64)                 
"moderinstitut i en medlemsstat": et
institut, der som datterselskab har et institut eller et finansieringsinstitut,
eller som har kapitalinteresser i et sådant institut, og som ikke selv er
datterselskab af et andet institut, der er meddelt tilladelse i samme
medlemsstat, eller et finansielt holdingselskab eller blandet finansielt
holdingselskab, der er etableret i samme medlemsstat
65)                 
"moderinstitut i Unionen": et
moderinstitut, der ikke er datterselskab af et andet institut, der er meddelt
tilladelse i en medlemsstat, eller af et finansielt holdingselskab eller
blandet finansielt holdingselskab, der er etableret i en medlemsstat
66)                 
"finansielt moderholdingselskab i en
medlemsstat": et finansielt holdingselskab, der ikke selv er datterselskab
af et institut, der er meddelt tilladelse i samme medlemsstat, eller af et
finansielt holdingselskab eller blandet finansielt holdingselskab, der er etableret
i samme medlemsstat
67)                 
"finansielt moderholdingselskab i Unionen":
et finansielt moderholdingselskab, der ikke er datterselskab af et andet
institut, der er meddelt tilladelse i en medlemsstat, eller af et andet
finansielt holdingselskab eller blandet finansielt holdingselskab, der er
etableret i en medlemsstat
68)                 
"blandet finansielt moderholdingselskab i en
medlemsstat": et blandet finansielt holdingselskab, der ikke selv er
datterselskab af et institut, der er meddelt tilladelse i samme medlemsstat, eller
af et finansielt holdingselskab eller blandet finansielt holdingselskab, der er
etableret i samme medlemsstat
69)                 
"blandet finansielt moderholdingselskab i
Unionen": et blandet finansielt moderholdingselskab, der ikke er
datterselskab af et institut, der er meddelt tilladelse i en medlemsstat, eller
af et andet finansielt holdingselskab eller blandet finansielt holdingselskab,
der er etableret i en medlemsstat
70)                 
 "multilateral handelsfacilitet": samme
betydning som i artikel 4, nr. 15), i direktiv 2004/39/EF
71)                 
"blandet holdingselskab": et
moderselskab, der ikke er et finansielt holdingselskab eller et institut eller
et blandet finansielt holdingselskab, i hvis datterselskaber der indgår mindst et
institut
72)                 
"snævre forbindelser": en situation, hvor
to eller flere fysiske eller juridiske personer er knyttet til hinanden på en
af følgende måder:
a)            
kapitalinteresser i form af besiddelse af mindst 20
% af stemmerettighederne eller af kapitalen i en virksomhed, enten direkte
eller gennem kontrol
b)           
kontrol
c)            
det forhold, at begge eller alle er varigt knyttet
til den samme tredjemand gennem kontrol
73)                 
"central modpart" (CCP): en juridisk
enhed, som indtræder mellem modparterne i en handel på et eller flere
finansielle markeder, således at denne blive køber over for hver sælger og sælger
over for hver køber
74)                 
"misligholdelsesfond": en fond oprettet
af en central modpart med det formål at sprede de tab, som den centrale modpart
påføres som følge af et eller flere af dens clearingmedlemmers misligholdelse
eller insolvens, når margenerne og bidragene til misligholdelsesfonden
indbetalt af clearingmedlemmerne ikke er tilstrækkelige til at dække disse tab
75)                 
"handelseksponering": summen af
eksponeringer, som følger af aktiver placeret hos den centrale modpart, eksponeringer
opgjort til markedsværdi mod en central modpart og potentielle fremtidige
eksponeringer mod en central modpart
76)                 
"forsikringsselskab": samme betydning som
i artikel 13, nr. 1), i direktiv 2009/138/EF
77)                 
"blandet forsikringsholdingselskab":
samme betydning som i artikel 212, nr. 1), litra g), i direktiv 2009/138/EF
78)                 
"genforsikringsselskab": samme betydning
som i artikel 13, nr. 4), i direktiv 2009/138/EF
79)                 
"tredjelandsforsikringsselskab": samme
betydning som i artikel 13, nr. 3), i direktiv 2009/138/EF 
80)                 
"tredjelandsgenforsikringsselskab": samme
betydning som i artikel 13, nr. 6), i direktiv 2009/138/EF
81)                 
"reguleret marked": et marked, der er
nævnt i den liste, der offentliggøres af Den Europæiske Værdipapir-
og Markedstilsynsmyndighed (ESMA) i henhold til artikel 47 i direktiv
2004/39/EF
82)                 
"ledelsesorgan": et instituts styrende
organ, som har tilsyns- og ledelsesfunktioner, har de øverste
beslutningsbeføjelser og er beføjet til at fastlægge instituttets strategi,
målsætninger og generelle ledelsesprincipper; i ledelsesorganet skal indgå personer,
som varetager instituttets daglige ledelse
83)                 
"ledelsesorganet i sin tilsynsfunktion":
ledelsesorganet udøver sin tilsynsfunktion ved at føre tilsyn med og overvåge
ledelsens beslutningstagning
84)                 
"øverste ledelse": de personer, som i et
institut har ledelsesfunktioner, og som over for ledelsesorganet er ansvarlige
for den daglige ledelse
85)                 
"blandet finansielt holdingselskab": en
ureguleret modervirksomhed, som sammen med sine dattervirksomheder, hvoraf
mindst én er en reguleret enhed med hovedkontor i Unionen, og andre enheder
udgør et finansielt konglomerat
86)                 
"gearing": den relative størrelse af et
instituts aktiver, ikke-balanceførte forpligtelser og eventualforpligtelser,
der betales eller stilles som sikkerhed, herunder forpligtelser i forbindelse
med modtagne midler, indgåede forpligtelser, derivater eller genkøbsaftaler,
men ikke forpligtelser, som kun kan opfyldes ved likvidation af et institut,
sat i forhold til instituttets kapitalgrundlag.
Afsnit II
Anvendelse af kravene på individuelt og konsolideret niveau
Kapitel 1
Anvendelse af kravene på individuelt niveau
Artikel 5
Generelle principper
1.                      
Institutterne skal overholde bestemmelserne i anden
til femte del på individuelt niveau.
2.                      
Et institut, der hverken er et datterselskab i den
medlemsstat, hvor det er meddelt tilladelse og er underlagt tilsyn, eller et
moderselskab, og et institut, der ikke indgår i konsolideringen i henhold til artikel
17, skal overholde de bestemmelser, der er fastsat i artikel 84, på individuelt
niveau.
3.                      
Et institut, der hverken er et moderselskab eller
et datterselskab, og et institut, der ikke indgår i konsolideringen i henhold
til artikel 17, skal overholde de bestemmelser, der er fastsat i ottende del,
på individuelt niveau.
4.                      
Institutter, undtagen investeringsselskaber, som
ikke er meddelt tilladelse til at levere de investeringstjenester, der er nævnt
i afsnit A, nr. 3 og 6, i bilag I til direktiv 2004/39/EF, skal overholde
bestemmelserne i artikel 401 og 403 på individuelt niveau.
5.                      
Institutter skal overholde bestemmelserne i syvende
del på individuelt niveau.
Artikel 6
Undtagelse fra anvendelsen af kravene på individuelt niveau
1.                      
De kompetente myndigheder kan undlade at anvende
artikel 5, stk. 1, på et instituts datterselskab, hvis både datterselskabet og
instituttet er meddelt tilladelse og er underlagt tilsyn i den pågældende
medlemsstat, og datterselskabet er omfattet af det konsoliderede tilsyn med det
institut, som er moderselskabet, og samtlige følgende betingelser er opfyldt
for at sikre, at kapitalgrundlaget er korrekt fordelt mellem moderselskabet og
datterselskaberne:
a)            
der er ingen nuværende eller forudsete væsentlige,
praktiske eller juridiske hindringer for moderselskabets hurtige overførsel af
kapitalgrundlagsressourcer eller tilbagebetaling af forpligtelser
b)           
enten skal moderselskabet over for de kompetente
myndigheder godtgøre, at datterselskabet forvaltes på forsvarlig vis, og afgive
erklæring om, at det med tilladelse fra den kompetente myndighed har stillet
garanti for de engagementer, som datterselskabet indgår, eller risikoen i
datterselskabet er ubetydelig
c)            
moderselskabets procedurer for risikoevaluering, -måling
og -kontrol omfatter datterselskabet 
d)           
moderselskabet besidder mindst 50 % af de
stemmerettigheder, der er knyttet til besiddelsen af kapitalandele i
datterselskabet, eller har ret til at udpege eller afsætte et flertal af
medlemmerne af datterselskabets ledelsesorgan.
2.                      
De kompetente myndigheder kan udnytte den i stk. 1
omhandlede mulighed, når moderselskabet er et finansielt holdingselskab eller
et blandet finansielt holdingselskab, der er etableret i samme medlemsstat som
instituttet, forudsat at det er underkastet samme tilsyn som institutter og
navnlig de i artikel 10, stk. 1, fastsatte standarder.
3.                      
De kompetente myndigheder kan undlade at anvende
artikel 5, stk. 1, på et moderinstitut, når instituttet har fået meddelt
tilladelse og er underlagt tilsyn i den pågældende medlemsstat, og det er
omfattet af det konsoliderede tilsyn, og såfremt samtlige følgende betingelser
er opfyldt for at sikre, at kapitalgrundlaget er korrekt fordelt mellem
moderselskabet og datterselskaberne:
a)            
der er ingen nuværende eller forudsete væsentlige,
praktiske eller juridiske hindringer for hurtig overførsel af kapitalgrundlagsressourcer
eller tilbagebetaling af forpligtelser til moderinstituttet i en medlemsstat
b)           
de relevante procedurer for risikoevaluering,
-måling og -kontrol i det konsoliderede tilsyn omfatter instituttets
moderselskab i en medlemsstat.
Den kompetente myndighed, der anvender dette
stykke, underretter de kompetente myndigheder i alle andre medlemsstater.
Artikel 7
Undtagelse fra anvendelsen af likviditetskrav på individuelt niveau
1.                      
De kompetente myndigheder undlader helt eller
delvist at anvende artikel 401 på et moderinstitut og på alle eller nogle af
dets datterselskaber i Unionen og føre tilsyn med dem som én samlet likviditetsundergruppe,
hvis de opfylder samtlige følgende betingelser:
a)            
moderinstituttet opfylder kravene i artikel 401 og
403 på konsolideret niveau, eller hvis undergruppen ikke omfatter
moderinstituttet i Unionen, på et delkonsolideret niveau
b)           
til enhver tid overvåger moderinstituttet og fører
kontrol med likviditetspositionerne i alle gruppens eller undergruppens
institutter, som er omfattet af undtagelsen
c)            
institutterne har indgået kontrakter om fri
overførsel af ressourcer mellem dem for at indfri individuelle og fælles
forpligtelser, efterhånden som de forfalder
d)           
der hverken findes eller påtænkes indført væsentlige,
praktiske eller juridiske hindringer for opfyldelse af de i litra c) omtalte
kontrakter.
2.                      
Er alle institutter i den pågældende likviditetsundergruppe
meddelt tilladelse i samme medlemsstat, bringer denne medlemsstats kompetente
myndigheder stk. 1 i anvendelse.
Er institutterne i likviditetsundergruppen meddelt
tilladelse i flere medlemsstater, finder stk. 1 kun anvendelse efter
gennemførelse af proceduren i artikel 19 og kun på de institutter, hvis
kompetente myndigheder kan godkende følgende:
e)            
passende strategi for og behandling af
likviditetsrisikoen, jf. artikel 84 i direktiv [indsættes af Publikationskontoret]
f)             
fordelingen af, placeringen af og ejerforhold
vedrørende de krævede likvide aktiver, som undergruppen skal besidde
g)            
mindstebeholdninger af likvide aktiver, som
besiddes af institutter, der er undtaget fra bestemmelserne i artikel 401
h)            
behovet for strengere parametre end dem, der er
indeholdt i sjette del, afsnit III.
De kompetente myndigheder kan også anvende stk. 1
på institutter, som er omfattet af den samme institutsikringsordning, der er
omhandlet i artikel 108, stk. 7, litra b), forudsat at de opfylder alle
betingelserne i artikel 108, stk. 7. I dette tilfælde udpeger de kompetente
myndigheder blandt de institutter, der er omfattet af undtagelsen, et institut,
som skal opfylde kravene i artikel 401 på grundlag af den konsoliderede situation
for alle institutter i likviditetsundergruppen.
3.                      
Er der indrømmet en undtagelse i henhold til stk.
1, kan de kompetente myndigheder også undlade at anvende artikel 403.
Artikel 8
Individuel konsolideringsmetode
1.                      
De kompetente myndigheder kan i enkelttilfælde
tillade moderinstitutter ved beregningen af deres krav i medfør af artikel 5,
stk. 1, at medregne datterselskaber, der opfylder betingelserne i artikel 6,
stk. 1, litra c) og d), og hvis væsentlige eksponeringer eller væsentlige forpligtelser
er over for dette moderinstitut, jf. dog stk. 2 og 3 i nærværende artikel og
artikel 134, stk. 3, i direktiv [indsættes af Publikationskontoret].
2.                      
Fremgangsmåden i stk. 1 er kun tilladt, når
moderinstituttet over for de kompetente myndigheder fuldt ud dokumenterer eksistensen
af de forhold og ordninger, herunder juridisk bindende aftaler, i medfør af
hvilke der hverken findes eller påtænkes indført væsentlige, praktiske eller juridiske
hindringer for datterselskabets hurtige overførsel af kapitalgrundlagsressourcer
eller tilbagebetaling af forfaldne forpligtelser til moderselskabet på dettes
anmodning.
3.                      
Når en kompetent myndighed gør brug af
valgmuligheden i stk. 1, underretter den regelmæssigt og mindst en gang om året
de kompetente myndigheder i alle de øvrige medlemsstater om anvendelsen af stk.
1 og om de forhold og ordninger, der er omhandlet i stk. 2. Hvis
datterselskabet er beliggende i et tredjeland, giver den kompetente myndighed
de samme oplysninger til de kompetente myndigheder i dette tredjeland.
Artikel 9
Undtagelser for institutter, som er varigt tilknyttet et centralt organ
De kompetente myndigheder kan undtage et eller
flere institutter, der er beliggende i samme medlemsstat, og som er varigt
tilknyttet et centralt organ, der kontrollerer dem, og som er etableret i samme
medlemsstat, fra kravene i anden til fjerde del og sjette til ottende del,
forudsat at den nationale lovgivning foreskriver følgende:
a)                      
det centrale organ og de tilsluttede institutter
hæfter solidarisk for deres forpligtelser, eller de tilsluttede institutters
forpligtelser garanteres fuldt ud af det centrale organ
b)                     
det centrale organs og samtlige tilsluttede
institutters solvens og likviditet kontrolleres i deres helhed på grundlag af
institutternes konsoliderede regnskaber
c)                      
det centrale organs ledelse er bemyndiget til at
give instrukser til de tilknyttede institutters ledelse.
Kapitel 2
Konsolideringsregler
Afdeling 1
Anvendelse af kapitalkrav på konsolideret niveau
Artikel 10
Generelt
1.                      
Moderinstitutter i en medlemsstat skal i det omfang
og på den måde, som er foreskrevet i artikel 16, opfylde kravene i anden til
fjerde del og syvende del på grundlag af deres konsoliderede situation.
2.                      
Institutter, der kontrolleres af et finansielt
moderholdingselskab eller et blandet finansielt moderholdingselskab i en
medlemsstat skal i det omfang og på den måde, der er foreskrevet i artikel 16,
opfylde kravene i anden til fjerde del og syvende del på grundlag af det
finansielle holdingselskabs eller blandede finansielle holdingselskabs
konsoliderede situation.
Når mere end et institut kontrolleres af et
finansielt moderholdingselskab eller et blandet finansielt moderholdingselskab
i en medlemsstat, finder første afsnit kun anvendelse på det institut, der i
overensstemmelse med artikel 106 i direktiv [indsættes af Publikationskontoret]
er omfattet af konsolideret tilsyn.
3.                      
Moderinstitutter i Unionen og institutter kontrolleret
af et finansielt moderholdingselskab i Unionen og institutter kontrolleret af
et blandet finansielt moderholdingselskab i Unionen opfylder forpligtelserne i
artikel 401 og 403 på grundlag af moderinstituttets, det finansielle
holdingselskabs eller blandede finansielle holdingselskabs konsoliderede situation,
hvis koncernen omfatter et eller flere kreditinstitutter eller
investeringsselskaber, som er meddelt tilladelse til at levere de
investeringstjenesteydelser, som er nævnt i afsnit A, punkt 3 og 6, i bilag I
til direktiv 2004/39/EF.
4.                      
Finder artikel 9 anvendelse, skal det i denne
artikel nævnte centrale organ opfylde kravene i anden til fjerde del og syvende
del på grundlag af det centrale organs konsoliderede situation. Artikel 16
finder anvendelse på det centrale organ, og de tilknyttede institutter
betragtes som datterselskaber af det centrale organ.
Artikel 11
Finansielt holdingselskab eller finansielt holdingselskab med både et
kreditinstitut og et investeringsselskab som datterselskab
Hvis et finansielt holdingselskab eller et
blandet finansielt holdingselskab har mindst et kreditinstitut og et
investeringsselskab som datterselskab, finder de krav, der er baseret på det
finansielle holdingselskabs eller det blandede finansielle holdingselskabs
konsoliderede situation, anvendelse på kreditinstituttet.
Artikel 12
Anvendelse af oplysningskrav på konsolideret niveau
1.                      
Moderinstitutter i Unionen overholder de i ottende del
fastsatte bestemmelser på grundlag af deres konsoliderede situation.
Større datterselskaber af moderinstitutter i
Unionen skal imidlertid offentliggøre oplysningerne i artikel 424, 425, 435 og
436 på individuelt eller delkonsolideret niveau.
2.                      
Institutter kontrolleret af et finansielt
moderholdingselskab i Unionen eller et blandet finansielt moderholdingselskab i
Unionen overholder bestemmelserne i ottende del på grundlag af det finansielle holdingselskabs
eller blandede finansielle holdingselskabs konsoliderede situation.
Større datterselskaber af finansielle
moderholdingselskab i Unionen eller blandede finansielle moderholdingselskaber i
Unionen offentliggør oplysningerne i artikel 424, 425, 435 og 436 på
individuelt eller delkonsolideret niveau.
3.                      
Stk. 1 og 2 finder hverken hel eller delvis
anvendelse på moderinstitutter i Unionen, institutter kontrolleret af et
finansielt moderholdingselskab i Unionen eller et blandet finansielt
moderholdingselskab i Unionen, hvis de er omfattet af tilsvarende oplysninger,
som et moderselskab etableret i et tredjeland har givet på konsolideret niveau.
4.           Finder artikel 9 anvendelse,
skal det i nævnte artikel omtalte centrale organ opfylde kravene i ottende del
på grundlag af det centrale organs konsoliderede situation. Artikel 16, stk. 1,
finder anvendelse på det centrale organ, og de tilknyttede institutter
betragtes som datterselskaber af det centrale organ.
Artikel 13
Anvendelse af kravene i femte del på konsolideret niveau
1.                      
Moderselskaber og deres datterselskaber, der er
omfattet af denne forordning, opfylder de i femte del fastsatte krav på
konsolideret eller delkonsolideret niveau for at sikre, at de ordninger,
procedurer og mekanismer, som kræves i disse bestemmelser, er ensartede og
velintegrerede, og at alle relevante data og oplysninger med henblik på tilsyn
kan fremlægges. De sikrer navnlig, at datterselskaber, der ikke er omfattet af
denne forordning, gennemfører ordninger, processer og mekanismer med henblik på
overholdelse af disse bestemmelser.
2.                      
Institutter anvender en supplerende risikovægt i
overensstemmelse med artikel 396, når artikel 87 anvendes på konsolideret eller
delkonsolideret niveau, hvis bestemmelserne i artikel 394 og 395 overtrædes af
en enhed, der er etableret i et tredjeland, og som indgår i konsolideringen i
overensstemmelse med artikel 16, såfremt overtrædelsen er væsentlig i forhold
til koncernens generelle risikoprofil.
3.                      
De krav, der følger af femte del vedrørende
datterselskaber, som ikke selv er omfattet af denne forordning, finder ikke
anvendelse, hvis moderinstituttet i Unionen eller institutter, der kontrolleres
af et finansielt moderholdingselskab i Unionen eller et blandet finansielt
moderholdingselskab i Unionen, over for de kompetente myndigheder kan godtgøre,
at anvendelsen af femte del strider mod lovgivningen i det land, hvor
datterselskabet er etableret.
Artikel 14
Undtagelse fra anvendelsen af kapitalgrundlagskravene på konsolideret niveau
for koncerner af investeringsselskaber
1.                      
De kompetente myndigheder, som fører konsolideret
tilsyn med koncerner kan i enkelttilfælde undlade at anvende kapitalgrundlagskravene
på konsolideret niveau med forbehold af følgende:
a)            
hvert enkelt investeringsselskab i en sådan koncern
anvender den alternative beregning af den samlede risikoeksponering, der er
omhandlet i artikel 90, stk. 2 
b)           
alle investeringsselskaber i en sådan koncern
falder ind under kategorierne i artikel 90, stk. 1 og 91, stk. 1
c)            
alle investeringsselskaber i Unionen i en sådan
koncern opfylder hver især kravene i artikel 90 og samtidig i tier 1-kernekapitalen
fratrækker alle eventualforpligtelser i forhold til investeringsselskaber,
finansieringsinstitutter, porteføljeadministrationsselskaber og accessoriske
servicevirksomheder, som ellers ville være omfattet
d)           
ethvert finansielt holdingselskab, som er
finansielt moderholdingselskab i en medlemsstat for et investeringsselskab i en
sådan koncern, har mindst samme kapital, som her er defineret som summen af
følgende: 
i)        kapitalelementerne i artikel 24, stk.
1, artikel 48, stk. 1, og artikel 59, stk. 1
ii)       summen af den fulde bogførte værdi af
kapitalandele, efterstillede fordringer og instrumenter som omhandlet i artikel
33, stk. 1, litra h), og i), artikel 53, stk. 1, litra c) og d) og artikel 63,
stk. 1, litra c) og d), i investeringsselskaber, finansieringsinstitutter,
porteføljeadministrationsselskaber og accessoriske servicevirksomheder, som
ellers ville være omfattet og
iii)      de samlede eventualforpligtelser i
forhold til investeringsselskaber, finansieringsinstitutter, porteføljeadministrationsselskaber
og accessoriske servicevirksomheder, som ellers ville være omfattet
e)            
koncernen omfatter ikke kreditinstitutter.
Hvis kriterierne i første afsnit er opfyldt, skal
alle investeringsselskaber i Unionen have indført systemer til overvågning og
kontrol af kapital- og finansieringskilderne for alle finansielle
holdingselskaber, investeringsselskaber, finansieringsinstitutter,
porteføljeadministrationsselskaber og accessoriske servicevirksomheder i
koncernen.
2.                      
De kompetente myndigheder kan også anvende
undtagelsen, hvis de finansielle holdingselskaber har et mindre kapitalgrundlag
end det, der beregnes i henhold til stk. 1, litra d), men ikke mindre end
summen af de kapitalgrundlagskrav, der på individuelt niveau påhviler
investeringsselskaber, finansieringsinstitutter,
porteføljeadministrationsselskaber og accessoriske servicevirksomheder, der
ellers ville være omfattet, og de samlede eventualforpligtelser i forhold til
investeringsselskaber, finansieringsinstitutter, porteføljeadministrationsselskaber
og accessoriske servicevirksomheder, som ellers ville være omfattet. I dette
stykke er kapitalgrundlagskravene for investeringsselskaber fra tredjelande,
finansieringsinstitutter, porteføljeadministrationsselskaber og accessoriske
servicevirksomheder et teoretisk kapitalgrundlagskrav.
Artikel 15
Tilsyn med investeringsselskaber, som er undtaget fra anvendelsen af kapitalgrundlagskravene
på konsolideret niveau 
Investeringsselskaber i en koncern, som er
blevet indrømmet undtagelsen i henhold til artikel 14, skal underrette de
kompetente myndigheder om de risici, der vil kunne skade
investeringsselskabernes finansielle situation, herunder risici i forbindelse
med sammensætningen af og kilderne til deres kapitalgrundlag, interne kapital
og finansiering.
Når de kompetente myndigheder fritager
selskaberne for kravet om tilsyn på et konsolideret niveau i henhold til
artikel 14, skal de træffe andre passende foranstaltninger til at overvåge
risiciene, dvs. store engagementer, i hele koncernen, herunder også i de
virksomheder, som ikke er beliggende i en medlemsstat.
Afstår de kompetente myndigheder fra at
anvende kapitalgrundlagskravene på konsolideret niveau som omhandlet i artikel
14, finder kravene i ottende del anvendelse på individuelt niveau.
Afdeling 2
Konsolideringsmetoder
Article 16
Konsolideringsmetoder
1.                      
De institutter, som skal opfylde kravene i afdeling
1 på grundlag af deres konsoliderede situation, foretager fuld konsolidering af
alle institutter og finansieringsinstitutter, som er deres datterselskaber
eller i givet fald datterselskaber af samme finansielle moderholdingselskab.
Stk. 2-8 i nærværende artikel finder ikke anvendelse, når artikel 401 og 403
finder anvendelse på grundlag af et instituts konsoliderede situation.
2.                      
De kompetente myndigheder kan imidlertid i
enkelttilfælde tillade en pro rata-konsolidering ud fra moderselskabets
kapitalandel i datterselskabet. En pro rata-konsolidering kan kun indrømmes,
hvis samtlige følgende betingelser er opfyldt:
a)            
moderselskabets ansvar er begrænset til
moderselskabets kapitalandel i datterselskabet i betragtning af de øvrige
aktionærers eller selskabsdeltageres ansvar
b)           
de øvrige aktionærers eller selskabsdeltageres
solvens er tilfredsstillende 
c)            
de øvrige aktionærers og selskabsdeltageres ansvar
er fastlagt klart og er juridisk bindende. 
3.                      
Såfremt der mellem virksomheder består en
forbindelse som omhandlet i artikel 12, stk. 1, i direktiv 83/349/EØF, træffer
de kompetente myndigheder afgørelse om, hvordan en konsolidering skal
gennemføres.
4.                      
De kompetente myndigheder, der er ansvarlige for
det konsoliderede tilsyn, stiller krav om en pro rata-konsolidering i forhold
til kapitalandelen i institutter og finansieringsinstitutter, der forvaltes af
en virksomhed, der indgår i konsolideringen, og af en eller flere virksomheder,
der ikke indgår i konsolideringen, når disse virksomheders ansvar er begrænset
til den kapitalandel, de besidder.
5.                      
I tilfælde af andre kapitalinteresser eller andre
former for kapitaltilknytning end de i stk. 1 og 2 nævnte bestemmer de
kompetente myndigheder, om konsolideringen skal foretages og i bekræftende fald
hvorledes. De kan navnlig tillade eller foreskrive brug af den indre værdis
metode. Denne metode er dog ikke ensbetydende med, at de pågældende
virksomheder omfattes af det konsoliderede tilsyn.
6.                      
De kompetente myndigheder bestemmer, om og i
hvilken form der skal foretages konsolidering i følgende tilfælde:
a)            
når et institut efter de kompetente myndigheders
opfattelse udøver en betydelig indflydelse over et eller flere kreditinstitutter
eller finansieringsinstitutter, selv om det ikke besidder kapitalinteresser
deri, eller der består andre former for kapitaltilknytning mellem det og de
pågældende institutter og
b)           
når to eller flere institutter eller
finansieringsinstitutter er underlagt fælles ledelse, uden at dette er fastlagt
i en aftale eller i vedtægtsbestemmelser.
De kompetente myndigheder kan navnlig tillade
eller foreskrive anvendelse af den metode, der er fastsat i artikel 12 i
direktiv 83/349/EØF. Anvendelsen af denne metode er dog ikke ensbetydende med,
at de pågældende virksomheder omfattes af det konsoliderede tilsyn.
7.                      
EBA udarbejder udkast til reguleringsmæssige
tekniske standarder for at præcisere de betingelser, hvorefter konsolidering
foretages i de tilfælde, der er omhandlet i stk. 2-6 i denne artikel.
EBA forelægger disse udkast til reguleringsmæssige
tekniske standarder for Kommissionen senest den 31. december 2016.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 15 i forordning (EU) nr. 1093/2010.
8.                      
Når der i henhold til artikel 106 i direktiv
[indsættes af Publikationskontoret] skal foretages konsolideret tilsyn,
medtages accessoriske servicevirksomheder og porteføljeadministrationsselskaber
som defineret i direktiv 2002/87/EF i konsolideringen i de tilfælde og efter de
metoder, der er foreskrevet i nærværende artikel.
Afdeling 3
Konsolideringsreglernes anvendelsesområde
Artikel 17
Enheder udeholdt fra konsolideringsreglerne
1.                      
Et institut, et finansieringsinstitut eller en
accessorisk servicevirksomhed, som er et datterselskab af en virksomhed, hvori
der besiddes kapitalinteresser, kan undtages fra konsolideringen, hvis de
samlede aktiver og ikke-balanceførte poster i den pågældende virksomhed er
mindre end det mindste af følgende to beløb:
a)            
10 mio. EUR
b)           
1 % af de samlede aktiver og ikke-balanceførte
poster i den virksomhed, som besidder kapitalinteressen.
2.                      
De kompetente myndigheder, der i henhold til
artikel 106 i direktiv [indsættes af Publikationskontoret] har til opgave at
føre det konsoliderede tilsyn, kan i følgende tilfælde undlade at medtage et
institut, et finansieringsinstitut eller en accessorisk servicevirksomhed, der
er et datterselskab, eller i hvilket der besiddes kapitalinteresser, i
konsolideringen:
a)            
når den pågældende virksomhed er beliggende i et
tredjeland, hvor der foreligger juridiske hindringer for overførsel af de
nødvendige oplysninger
b)           
når den pågældende virksomhed kun er af ringe
betydning set ud fra formålene med tilsynet med kreditinstitutter 
c)            
når de kompetente myndigheder, der er ansvarlige
for det konsoliderede tilsyn, finder, at det ud fra formålene med tilsynet med
kreditinstitutter ville være uhensigtsmæssigt eller vildledende at foretage en
konsolidering af den pågældende virksomheds finansielle situation.
3.                      
Hvis flere virksomheder i de stk. 1 og stk. 2,
litra b), nævnte tilfælde opfylder de heri fastsatte kriterier, skal de dog
medtages i konsolideringen, dersom de kollektivt er af ikke uvæsentlig betydning
set ud fra ovennævnte formål.
Artikel 18
Fælles afgørelser om reguleringskrav
1.                      
De kompetente myndigheder er i tæt samråd med
hinanden:
a)      når der er tale om ansøgninger om
de i henholdsvis artikel 138, stk. 1, artikel 146, stk. 9, artikel 301, stk. 2,
artikel 277 og artikel 352 i denne forordning omhandlede tilladelser, der
indgives af et moderinstitut i Unionen og dets datterselskaber eller i
fællesskab af datterselskaberne af et finansielt moderholdingselskab i Unionen eller
blandet finansielt moderholdingselskab i Unionen, og der skal træffes afgørelse
om, hvorvidt den tilladelse, der ansøges om, skal gives, og fastsættes
eventuelle betingelser, som tilladelsen skal være underlagt
b)      ved anvendelse af den behandling af
koncerninterne tilfælde, der er omhandlet i artikel 410, stk. 8, og artikel
412, stk. 4, i denne forordning, for så vidt angår institutter, som ikke er
omfattet af undtagelsesbestemmelserne i artikel 7.
Ansøgningerne kan kun indgives til den
konsoliderende tilsynsmyndighed.
Den i artikel 301, stk. 2, omhandlede ansøgning
skal omfatte en beskrivelse af den metode, der anvendes til fordelingen af kapital
til dækning af den operationelle risiko mellem koncernens forskellige enheder. I
ansøgningen skal det angives, hvorvidt og hvordan virkningerne af
diversificeringen vil blive indregnet som faktor i risikomålingssystemet.
2.                      
De kompetente myndigheder skal bestræbe sig for at
nå frem til en fælles afgørelse inden for seks måneder om:
a)      den i stk. 1, litra a), nævnte
ansøgning
b)      den i stk. 1, litra b), omhandlede
behandling af likviditetskravet i koncerninterne tilfælde.
Den fælles afgørelse skal foreligge i et dokument,
hvoraf fremgår den fuldt begrundede afgørelse, og som fremsendes til ansøgeren
af den i stk. 1 omhandlede kompetente myndighed.
3.                      
Den i stk. 2 nævnte periode regnes fra:
a)      den dato, hvor den konsoliderende
tilsynsmyndighed modtager en fyldestgørende ansøgning som nævnt i stk. 1, litra
a). Den
konsoliderende tilsynsmyndighed fremsender straks den fyldestgørende ansøgning
til de øvrige kompetente myndigheder
b)      den dato, hvor de
kompetente myndigheder modtager en af den konsoliderende tilsynsmyndighed
udarbejdet rapport om koncerninterne engagementer.
4.                      
Foreligger der ikke nogen fælles afgørelse fra de
kompetente myndigheder inden for seks måneder, træffer den konsoliderende
tilsynsmyndighed selv afgørelse om stk. 1, litra a) og b). Den konsoliderende
tilsynsmyndigheds afgørelse om stk. 1, litra b), begrænser ikke de kompetente
myndigheders beføjelser i henhold til artikel 100a i direktiv [indsættes af
Publikationskontoret].
Afgørelsen skal foreligge i et dokument, hvoraf
fremgår den fuldt begrundede afgørelse, og tage hensyn til de synspunkter og
forbehold, som de øvrige kompetente myndigheder har fremsat i løbet af perioden
på seks måneder.
Den konsoliderende tilsynsmyndighed giver
moderinstituttet i Unionen, det finansielle moderholdingselskab i Unionen eller
det blandede finansielle moderholdingselskab i Unionen og de øvrige kompetente
myndigheder meddelelse om afgørelsen.
Har en af de pågældende kompetente myndigheder
efter udløbet af perioden på seks måneder indbragt sagen for EBA i henhold til
artikel 19 i forordning (EU) nr. 1093/2010, udskyder den konsoliderende
tilsynsmyndighed sin afgørelse og afventer den afgørelse, EBA måtte vedtage i
henhold til artikel 19, stk. 3, i nævnte forordning og træffer sin
afgørelse i overensstemmelse med EBA's afgørelse. Perioden på seks måneder
anses for at være forligsfasen i nævnte forordnings forstand. EBA vedtager en
afgørelse inden for en måned. Efter udløbet af de seks måneder, eller efter at
der er truffet en fælles afgørelse, kan sagen ikke længere indbringes for EBA.
5.                      
Anvender et moderinstitut i Unionen og dets
datterselskaber, datterselskaberne af et finansielt moderholdingselskab i
Unionen eller et blandet finansielt moderholdingselskab i Unionen en avanceret
målemetode som omhandlet i artikel 301, stk. 2, eller en IRB-metode som omhandlet
i artikel 138 for alle enheder under et, skal de kompetente myndigheder
tillade, at moderselskabet og dets datterselskaber opfylder kriterierne i
artikel 310 og 311 eller i tredje del, kapitel 3, afdeling 6, samlet set på en
måde, som er konsistent med koncernens struktur og dens risikostyringssystemer,
processer og metoder.
6.                      
De i stk. 2 og 4 nævnte afgørelser er bindende for
de kompetente myndigheder i de pågældende medlemsstater.
7.                      
EBA udarbejder udkast til gennemførelsesmæssige
tekniske standarder med henblik på at præcisere den i stk. 1, litra a), nævnte
fælles beslutningsproces angående ansøgningerne om tilladelser som omhandlet i
artikel 138, stk. 1, artikel 146, stk. 9, artikel 301, stk. 2, artikel 277 og
artikel 352 og om behandlingen af likviditetskravene for koncerninterne
tilfælde som omhandlet i stk. 1, litra b), for at lette den fælles
beslutningsproces.
EBA forelægger disse tekniske standarder for
Kommissionen senest den 31. december 2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Artikel 19
Fælles afgørelser om, på hvilket niveau likviditetskravene anvendes
1.                      
Efter ansøgning fra et moderinstitut i Unionen eller
et finansielt moderholdingselskab i Unionen eller et blandet finansielt
moderholdingselskab i Unionen skal den konsoliderende tilsynsmyndighed og de
kompetente myndigheder, som er ansvarlige for tilsynet med datterselskaber af
et moderinstitut i Unionen eller et finansielt moderholdingselskab i Unionen eller
et blandet finansielt moderselskab i en medlemsstat, bestræbe sig på at nå frem
til en fælles afgørelse om afgrænsning af en samlet likviditetsundergruppe med
henblik på anvendelse af artikel 7. 
Den fælles afgørelse skal foreligge inden for seks
måneder efter den konsoliderende tilsynsmyndigheds fremsendelse af en rapport,
som afgrænser samlede likviditetsundergrupper på grundlag af kriterierne i artikel
7. I tilfælde af uenighed i løbet af perioden på seks måneder hører den
konsoliderende tilsynsmyndighed efter anmodning fra en af de andre relevante
kompetente myndigheder EBA. Den konsoliderende tilsynsmyndighed kan høre EBA på
eget initiativ.
Ved den fælles afgørelse kan der også pålægges
begrænsninger vedrørende placeringen af og ejerforhold vedrørende de likvide
aktiver og indføres minimumskrav til beholdningen af likvide aktiver, som
besiddes af institutter, der er undtaget fra bestemmelserne i artikel 401.
Den fælles afgørelse skal være velbegrundet, og de
grunde, som førte til afgørelsen, anføres. Den konsoliderende tilsynsmyndighed
fremsender afgørelsen sammen med grundene hertil til moderinstituttet i
likviditetsundergruppen. 
2.                      
Foreligger der ikke en fælles afgørelse inden for
seks måneder, træffer hver kompetente myndighed, der er ansvarlig for det
individuelle tilsyn, selv deres afgørelse. 
En kompetent myndighed kan dog i løbet af perioden
på seks måneder for EBA indbringe spørgsmålet om, hvorvidt betingelserne i
artikel 7, stk. 1, litra a)-d), er opfyldt og anmode om dens bistand i
overensstemmelse med artikel 19 i forordning (EF) nr. 1093/2010. Har en af de
pågældende kompetente myndigheder ved udløbet af perioden på seks måneder
indbragt spørgsmålet, skal alle involverede kompetente myndigheder udskyde
deres afgørelser, indtil EBA's afgørelse foreligger. Denne afgørelse træffes
inden for tre måneder efter indbringelsen af sagen. Når EBA har truffet sin
afgørelse, træffer de kompetente myndigheder deres afgørelse vedrørende
betingelserne i artikel 7, stk. 1, litra a)-d), i overensstemmelse med EBA's
afgørelse. Efter udløbet af perioden på seks måneder, eller efter at der er
truffet en fælles afgørelse, kan sagen ikke længere indbringes for EBA.
Den i stk. 1 nævnte fælles afgørelse og afgørelsen
nævnt i foregående afsnit er bindende i overensstemmelse med artikel 19, stk.
3, i forordning (EU) nr. 1093/2010.
3.                      
En relevant kompetent myndighed kan dog i løbet af
perioden på seks måneder for EBA indbringe spørgsmålet om, hvorvidt
betingelserne i artikel 7, stk. 2, litra a)-d), er opfyldt. I dette tilfælde
kan EBA foretage en ikke-bindende mægling i overensstemmelse med artikel 31,
litra c), i forordning (EF) nr. 1093/2010. I dette tilfælde udskyder de
pågældende kompetente myndigheder deres afgørelse, indtil den ikke-bindende
mægling er afsluttet. Når de kompetente myndigheder under mæglingen ikke til
enighed inden for tre måneder, træffer hver kompetent myndighed, der er
ansvarlig for det individuelle tilsyn, selv afgørelse.
4.                      
EBA udarbejder udkast til gennemførelsesmæssige
tekniske standarder med henblik på at præcisere den i nærværende artikel nævnte
fælles beslutningsproces for så vidt angår anvendelsen af artikel 7 for at
lette de fælles afgørelser.
EBA forelægger disse udkast til
gennemførelsesmæssige tekniske standarder for Kommissionen senest den 31.
december 2016.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Artikel 20
Delkonsolidering i forbindelse med enheder i tredjelande
Institutter, der er datterselskaber, anvender
bestemmelserne i tredje del , artikel 84, og femte del på et delkonsolideret niveau,
hvis disse institutter eller moderselskabet, når der er tale om et finansielt
holdingselskab eller et blandet finansielt holdingselskab, har et institut
eller et finansieringsinstitut eller et porteføljeadministrationsselskab som
defineret i artikel 2, stk. 5, i direktiv 2002/87/EF som datterselskab i et
tredjeland eller har kapitalinteresser i en sådan virksomhed.
Artikel 21
Virksomheder i tredjelande
Med henblik på at foretage konsolideret tilsyn
i overensstemmelse med dette kapitel finder betegnelserne investeringsselskab,
kreditinstitut, finansieringsinstitut og institut også anvendelse på
virksomheder etableret i tredjelande, som ville opfylde definitionerne af disse
betegnelser i artikel 16, såfremt de havde været etableret i Unionen.
ANDEN DEL
KAPITALGRUNDLAG
Afsnit I 
Definitioner vedrørende kapitalgrundlaget
Artikel 22
Definitioner
I denne del forstås ved:
1)                     
"akkumuleret anden totalindkomst": samme
betydning som i den internationale regnskabsstandard (IAS) 1, jf. forordning
(EF) nr. 1606/2002
2)                     
"supplerende kapitalgrundlagselementer i
forsikringsselskaber": supplerende kapital i overensstemmelse med artikel
89 i direktiv 2009/138/EF
3)                     
"relevant regnskabsstandard": den relevante
regnskabsstandard, som i henhold til direktiv 86/635/EF eller forordning (EF)
nr. 1606/2002/EF finder anvendelse på instituttet
4)                     
"kernekapital": kernekapital i
overensstemmelse med artikel 88 i direktiv 2009/138/EF
5)                     
"tier 1-kapitalelementer i forsikringsselskaber":
kernekapitalelementer i virksomheder, som er omfattet af direktiv 2009/138/EF,
når disse elementer klassificeres som tier 1-kapital i overensstemmelse med
artikel 94, stk. 1, i nævnte direktiv 
6)                     
"supplerende tier 1-kapitalelementer i forsikringsselskaber":
kernekapitalelementer i virksomheder, som er omfattet af direktiv 2009/138/EF,
når disse elementer er klassificeret som tier 1-kapital i overensstemmelse med
artikel 94, stk. 1, i nævnte direktiv, og indregningen af disse elementer er
begrænset af de delegerede retsakter, der vedtages i henhold til nævnte
direktivs artikel 99
7)                     
"tier 2-kapitalelementer i
forsikringsselskaber": kernekapitalelementer i virksomheder, som er
omfattet af direktiv 2009/138/EF, når disse elementer er klassificeret som tier
2-kapital i overensstemmelse med artikel 94, stk. 2, i nævnte direktiv
8)                     
"tier 3-kapitalelementer i
forsikringsselskaber": kernekapitalelementer i virksomheder, som er
omfattet af direktiv 2009/138/EF, når disse elementer er klassificeret som tier
3-kapital i overensstemmelse med artikel 94, stk. 3, i nævnte direktiv
9)                     
"udskudte skatteaktiver": samme betydning
som i den relevante regnskabsstandard
10)                 
"udskudte skatteaktiver, som udnyttes i
fremtidig indkomst": udskudte skatteaktiver, som kun kan realiseres gennem
fremtidig skattepligtig indkomst
11)                 
"udskudte skatteforpligtelser": samme
betydning som i den relevante regnskabsstandard
12)                 
"aktiver i ydelsesbaseret pensionskasse":
aktiver i en ydelsesbaseret pensionskasse eller ‑ordning opgjort efter
fradrag af samme pensionskasses eller -ordnings forpligtelser 
13)                 
"udlodninger": udbetaling af udbytte
eller rente under enhver form
14)                 
"finansiel virksomhed": samme betydning
som i artikel 13, nr. 25), litra b) og d), i direktiv 2009/138/EF 
15)                 
"midler til dækning af generelle kreditinstitutrisici":
samme betydning som i artikel 38 i direktiv 86/635/EØF
16)                 
"goodwill": samme betydning som i den
relevante regnskabsstandard
17)                 
"indirekte besiddelse": et instituts
investering i en tredjepart med eksponering i et kapitalinstrument udstedt af
en relevant enhed, når investeringen foretages med det formål at påtage sig en
eksponering i dette kapitalinstrument eller en eksponering i et instrument på
anden måde, hvis et eventuelt tab i forbindelse med eksponeringen i
instrumentet ikke ville være væsentligt forskelligt fra et tab, som instituttet
ville lide i tilfælde af en direkte besiddelse af instrumentet
18)                 
"immaterielle aktiver": samme betydning
som i den relevante regnskabsstandard
19)                 
"driftsenhed": en enhed, som er oprettet
med det formål selvstændigt at opnå fortjeneste
20)                 
"andre kapitalinstrumenter":
kapitalinstrumenter, som er udstedt af relevante enheder, og som ikke kan
klassificeres som tier 1-kernekapitalinstrumenter, supplerende tier 1-kapitalinstrumenter
eller tier 2-kapitalinstrumenter, tier 1-kapitalelementer i
forsikringsselskaber, supplerende tier 1-kapitalelementer i
forsikringsselskaber, tier 2-kapitalelementer i forsikringsselskaber eller tier
3-kapitalelementer i forsikringsselskaber
21)                 
"andre reserver": reserver, som har samme
betydning som i den relevante regnskabsstandard, og som skal oplyses i henhold
til denne regnskabsstandard med fradrag af beløb, som måtte indgå i akkumuleret
anden totalindkomst eller overført resultat
22)                 
"kapitalgrundlag": summen af tier
1-kapital og tier 2-kapital
23)                 
"kapitalgrundlagsinstrumenter":
kapitalinstrumenter, som er udstedt af instituttet, og som kan klassificeres
som tier 1-kernekapitalinstrumenter, supplerende tier 1-kapitalinstrumenter
eller tier 2-kapitalinstrumenter
24)                 
"overskud": samme betydning som i den relevante
regnskabsstandard
25)                 
 "krydsejerskab": et instituts besiddelse
af kapitalgrundlagsinstrumenter eller andre kapitalinstrumenter udstedt af
relevante enheder, når disse enheder også besidder kapitalgrundlagsinstrumenter
udstedt af instituttet 
26)                 
"relevant enhed": 
a)      et andet institut
b)      et finansieringsinstitut 
c)      et forsikringsselskab 
d)      et forsikringsselskab i et tredjeland 
e)      et genforsikringsselskab 
f)       et genforsikringsselskab i et tredjeland
g)      en finansiel virksomhed
h)      et blandet forsikringsholdingselskab
i)       en virksomhed, som ikke er omfattet af
direktiv 2009/138/EF i overensstemmelse med artikel 4 i dette direktiv
27)                 
"overført resultat": fremført
driftsresultat opgjort som det endelige overskud/tab i henhold til de relevante
regnskabsstandarder
28)                 
"overkurs ved emission": samme betydning
som i den relevante regnskabsstandard 
29)                 
"midlertidige forskelle": samme betydning
som i den relevante regnskabsstandard.
Afsnit II
Kapitalgrundlagselementer
Kapitel 1
Tier 1-kapital
Artikel 23
Tier 1-kapital 
Et instituts tier
1-kapital er summen af instituttets tier 1-kernekapital og supplerende tier
1-kapital.
Kapitel 2
Tier 1-kernekapital
Afdeling 1
Tier 1-kernekapitalelementer og -instrumenter
Artikel 24
Tier 1-kernekapitalelementer
1.                      
Institutternes tier 1-kernekapitalelementer består
af følgende:
a)            
kapitalinstrumenter, såfremt betingelserne i
artikel 26 er opfyldt
b)           
overkurs ved emission i forbindelse med de i litra
a) nævnte instrumenter
c)            
overført resultat
d)           
akkumuleret anden totalindkomst 
e)            
andre reserver
f)             
midler til dækning af generelle
kreditinstitutrisici.
2.                      
For så vidt angår stk. 1, litra c), kan
institutterne kun med den kompetente myndigheds forudgående samtykke medregne
foreløbige overskud og overskud ved årets udgang i tier 1‑kernekapitalen,
før instituttet har truffet formel afgørelse om sit endelige overskud eller tab
for året. Den kompetente myndighed giver sit samtykke, hvis følgende
betingelser er opfyldt: 
a)            
overskuddet er blevet verificeret af uafhængige
personer, som er ansvarlige for revisionen af instituttets regnskab 
b)           
den kompetente myndighed finder det godtgjort, at
de forventede udgifter eller udbytter er blevet fratrukket i overskuddet.
En verificering af det foreløbige overskud og
overskuddet ved årets udgang skal tilvejebringe en passende sikkerhed for, at
disse overskud er blevet evalueret i overensstemmelse med principperne i den
relevante regnskabsstandard.
3.                      
EBA udarbejder udkast til reguleringsmæssige
tekniske standarder med henblik på at præcisere betydningen af forventet, når
det skal fastslås, om en forventet udgift eller et forventet udbytte er blevet
fratrukket.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
4.                      
EBA opstiller, vedligeholder og offentliggør en
liste over de former for kapitalinstrumenter i hver medlemsstat, som kan
klassificeres som tier 1-kernekapitalinstrumenter. EBA opstiller og
offentliggør denne liste senest den 1. januar 2013.
Artikel 25
Gensidige selskabers, andelsselskabers og lignende institutters
kapitalinstrumenter i tier 1-kernekapital
1.                      
Tier 1-kernekapitalelementer omfatter ethvert kapitalinstrument
udstedt af et institut i henhold til dets vedtægter, forudsat at følgende
betingelser er opfyldt: 
a)            
instituttet er af en type, som er defineret i
gældende national lovgivning, og som efter de kompetente myndigheders vurdering
kan klassificeres som et gensidigt selskab, et andelsselskab eller lignende
institut med henblik på anvendelse i nærværende del i denne forordning
b)           
betingelserne i artikel 26 og 27 er opfyldt
c)            
instrumentet har ikke egenskaber, som vil kunne
svække instituttets forudsætninger for at være going concern i perioder med
markedsstress.
2.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)            
de betingelser, hvorefter de kompetente myndigheder
kan fastslå, om en virksomhedstype, som er godkendt i henhold til gældende
national lovgivning, kan klassificeres som et gensidigt selskab, et
andelsselskab eller lignende institut med henblik på anvendelse i nærværende
del i denne forordning 
b)           
arten og omfanget af følgende:
i)        egenskaber, som vil kunne svække
instituttets forudsætninger for at være going concern i perioder med
markedsstress
ii)       de situationer med markedsstress, hvori
sådanne egenskaber vil kunne svække instituttets forudsætninger for at være
going concern.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 26
Tier 1-kernekapitalinstrumenter
1.                      
Kapitalinstrumenter kvalificerer kun som tier
1-kernekapitalinstrumenter, såfremt samtlige følgende betingelser er opfyldt:
a)            
instrumenterne er udstedt af instituttet med
forudgående godkendelse af instituttets ejere, eller hvis den nationale
lovgivning giver mulighed for det, af instituttets ledelsesorgan 
b)           
instrumenterne er indbetalt, og købet heraf er ikke
direkte eller indirekte finansieret af instituttet 
c)            
instrumenterne opfylder samtlige følgende
betingelser vedrørende deres klassificering:
i)        de kvalificerer som kapital i henhold
til artikel 22 i direktiv 86/635/EØF
ii)       de er klassificeret som egenkapital i den
relevante regnskabsstandard
iii)      de er klassificeret som aktiekapital
for at fastslå, om der foreligger insolvens i henhold til balancen, når dette
er relevant i henhold til national lovgivning om insolvens
d)           
instrumenterne er opført tydeligt og separat på
balancen i instituttets regnskaber 
e)            
instrumenterne er uamortisable 
f)             
instrumentets pålydende værdi reduceres eller indfries
ikke, undtagen i et af følgende tilfælde: 
i)        instituttets likvidation
ii)       diskretionære genkøb af instrumenterne
eller anden diskretionær måde til reducering af kapitalen med forbehold af de
kompetente myndigheders forudgående samtykke i overensstemmelse med artikel 72
g)            
i de bestemmelser, som regulerer instrumenterne, er
det hverken eksplicit eller implicit angivet, at instrumenternes nominelle
værdi vil eller måtte blive reduceret eller indfriet, undtagen ved instituttets
likvidation, og instituttet anfører ikke på anden måde en sådan angivelse forud
for eller ved udstedelsen af instrumenterne, undtagen i forbindelse med de i
artikel 25 omhandlede instrumenter, hvor det i henhold til gældende national
lovgivning ikke er tilladt at nægte indfrielse af sådanne instrumenter
h)            
instrumenterne opfylder alle følgende betingelser
vedrørende udlodninger:
i)        der foretages ikke
præferenceudlodninger, heller ikke i forbindelse med tier 1‑kernekapitalinstrumenter,
og de bestemmelser, som regulerer instrumenterne, hjemler ikke fortrinsret til
udlodninger
ii)       udlodninger til indehavere af
instrumenter kan kun udbetales af elementer, som kan udloddes
iii)      de bestemmelser, som regulerer
instrumenterne, fastsætter ikke noget loft eller andre restriktioner for
udlodningernes maksimale størrelse, undtagen for de i artikel 25 omhandlede
instrumenter
iv)      udlodningernes størrelse fastlægges ikke
på grundlag af det beløb, de blev købt til ved udstedelsen, undtagen for de i
artikel 25 omhandlede instrumenter
v)       de bestemmelser, som regulerer
instrumenterne, pålægger ikke instituttet nogen forpligtelse til at foretage
udlodninger til indehaverne, og instituttet er ikke på anden måde underlagt en
sådan forpligtelse
vi)      manglende udlodning betragtes ikke som
misligholdelse fra instituttets side
i)              
sammenlignet med alle kapitalinstrumenter udstedt
af instituttet dækker instrumenterne den første og den forholdsmæssigt største
andel af tab, efterhånden som de opstår, og hvert instrument dækker tab i samme
omfang som alle andre tier 1‑kernekapitalinstrumenter
j)             
instrumenterne er efterstillet alle øvrige fordringer
i tilfælde af instituttets insolvens eller likvidation
k)           
instrumenterne giver deres indehavere ret til en
fordring på instituttets resterende aktiver, som i tilfælde af dets likvidation
og efter betaling af alle foranstående fordringer opgøres i forhold til
omfanget af udstedte sådanne instrumenter og er ikke et fast beløb eller en
fast andel eller begrænset af et loft, undtagen for de i artikel 25 omhandlede kapitalinstrumenter
l)              
ingen af følgende har stillet sikkerhed eller
garanti for instrumenterne:
i)        instituttet eller dets datterselskaber 
ii)       moderinstituttet eller dets
datterselskaber
iii)      det finansielle moderholdingselskab
eller dets datterselskaber
iv)      det blandede holdingselskab eller dets
datterselskaber
v)       det blandede finansielle holdingselskab
eller dets datterselskaber
vi)      enhver virksomhed, som har snævre
forbindelser med de i nr. i)-v) nævnte enheder 
m)          
instrumenterne er ikke omfattet af kontraktbaserede
ordninger eller andre ordninger, som forbedrer fordringernes rangorden ved
insolvens eller likvidation.
2.                      
Betingelserne i stk. 1, litra i), skal opfyldes og
også i tilfælde af en permanent nedskrivning af supplerende tier
1-instrumenters nominelle værdi. 
3.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)            
de relevante former for indirekte finansiering af
kapitalinstrumenter
b)           
betydningen af elementer, som kan udloddes, med
henblik på at fastlægge det beløb, som kan udloddes til indehaverne af et
instituts kapitalgrundlagsinstrumenter 
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen
tillægges beføjelser til at vedtage de i første afsnit omhandlede
reguleringsmæssige tekniske standarder efter proceduren i artikel 10-14 i
forordning (EU) nr. 1093/2010.
Artikel 27
Kapitalinstrumenter udstedt af gensidige selskaber, andelsselskaber og lignende
institutter
1.                      
Kapitalinstrumenter udstedt af gensidige selskaber,
andelsselskaber og lignende institutter kvalificerer kun som tier
1-kernekapital-instrumenter, hvis betingelserne i artikel 26 og i nærværende
artikel er opfyldt.
2.                      
Følgende betingelser opfyldes angående indfrielse
af kapitalinstrumenter:
a)            
instituttet skal kunne nægte af indfri
instrumenter, undtagen hvis det i gældende national lovgivning er forbudt 
b)           
er det i henhold til gældende national lovgivning
forbudt at nægte indfrielse af instrumenter skal de bestemmelser, som regulerer
instrumenterne, give instituttet mulighed for at begrænse deres indfrielse
c)            
nægtelse af indfrielse af instrumenter eller i
givet fald begrænsning af indfrielsen af instrumenterne må ikke betragtes som
misligholdelse fra instituttets side. 
3.                      
Et loft over eller andre restriktioner vedrørende
udlodningernes maksimale størrelse i forbindelse med kapitalinstrumenter
forudsætter, at den gældende nationale lovgivning eller instituttet foreskriver
noget sådant.
4.                      
Giver kapitalinstrumenter indehaveren ret til at få
andel i instituttets reserver i tilfælde af insolvens eller likvidation, og
denne andel er begrænset til instrumenternes nominelle værdi, gælder denne
begrænsning i samme omfang for indehavere af alle andre tier 1‑kernekapitalinstrumenter
udstedt af instituttet.
5.                      
Giver kapitalinstrumenter indehaveren ret til at
gøre krav på instituttets aktiver i tilfælde af insolvens eller likvidation, og
denne andel er begrænset til et fast beløb eller en fast andel eller et loft,
gælder denne begrænsning i samme omfang for indehavere af alle andre tier 1‑kernekapitalinstrumenter
udstedt af instituttet. 
6.                      
EBA udarbejder udkast til reguleringsmæssige
tekniske standarder med henblik på at præcisere arten af de nødvendige
begrænsninger i indfrielsen, når instituttets nægtelse af indfrielsen af kapitalgrundlagsinstrumenter
ikke er tilladt i henhold til gældende national lovgivning. 
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 28
Følgerne af, at betingelserne for tier 1-kernekapitalinstrumenter ikke længere
er opfyldt
Følgende
bestemmelser finder anvendelse, når betingelserne vedrørende tier 1‑kernekapitalinstrumenter,
som omhandlet i artikel 26 og i givet fald artikel 27, ikke længere er opfyldt:
a)                      
instrumentet kan ikke længere klassificeres som et
tier 1-kernekapitalinstrument
b)                     
overkurs ved emission i forbindelse med dette
instrument kan ikke længere klassificeres som tier 1-kernekapitalelement.
Afdeling 2
Filtre
Artikel 29
Securitiserede aktiver
1.                      
Et institut skal fra alle kapitalgrundlagselementer
udeholde enhver stigning i egenkapitalen, jf. den relevante regnskabsstandard,
som er genereret af securitiserede aktiver, herunder også: 
a)      en sådan stigning i tilknytning til
fremtidig margenindkomst, som indbringer instituttet en gevinst ved salg 
b)      når et institut foretager en securitisering:
den nettogevinst, der opnås ved kapitalisering af fremtidig indkomst af
securitiserede aktiver, som medfører en kreditforbedring af
securitiseringspositionerne. 
2.                      
EBA udarbejder udkast til reguleringsmæssige
tekniske standarder for at præcisere "gevinst ved salg" som nævnt i
stk. 1, litra a). 
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 30
Sikring af pengestrømme (cash flow hedges) og ændringer i værdien af egne forpligtelser
Følgende
poster indregnes ikke i kapitalgrundlaget: 
a)                      
dagsværdireserver i relation til gevinst eller tab
på sikring af pengestrømme for finansielle instrumenter, som ikke er værdiansat
til dagsværdi, herunder forventede pengestrømme 
b)                     
gevinster eller tab på instituttets forpligtelser,
der værdiansættes til dagsværdi, som skyldes ændringer i instituttets egen
kreditsituation.
Artikel 31
Yderligere værdijusteringer
1.                      
Ved beregning af kapitalgrundlaget anvender
institutter bestemmelserne i artikel 100 på alle deres aktiver opgjort til
dagsværdi og trækker eventuelle nødvendige værdijusteringer fra tier 1‑kernekapitalen.

2.                      
EBA udarbejder udkast til reguleringsmæssige
tekniske standarder med henblik på at præcisere betingelserne for anvendelse af
bestemmelserne i artikel 100 på stk. 1 i nærværende artikel. 
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 32
Urealiserede gevinster og tab opgjort til
dagsværdi
Institutter
skal ikke trække urealiserede gevinster og tab opgjort til dagsværdi fra kapitalgrundlaget,
undtagen i de tilfælde, som er omtalt i artikel 30.
Afdeling 3
Fradrag i tier 1-kernekapitalelementer, undtagelser og alternativer 
Underafdeling 1
Fradrag i tier 1-kernekapitalelementer 
Artikel 33
Fradrag i tier 1-kernekapitalelementer
1.                      
Institutter foretager følgende fradrag i tier
1-kernekapitalelementer: 
a)            
tab i det løbende regnskabsår
b)           
immaterielle aktiver 
c)            
udskudte skatteaktiver, som udnyttes i fremtidig
indkomst
d)           
for institutter, der beregner de størrelsen af
risikovægtede eksponeringer ved hjælp af metoden med interne ratings: de
negative beløb, som fremkommer ved beregningen af de forventede tab, jf.
artikel 154 og 155
e)            
instituttets aktiver i ydelsesbaserede
pensionskasser
f)             
et instituts direkte og indirekte besiddelser af
tier 1-kernekapitalinstrumenter, herunder af tier 1-kernekapitalinstrumenter,
som et institut er forpligtet til at købe i henhold til en konkret eller mulig
forpligtelse i medfør af en eksisterende kontrakt
g)            
besiddelser af tier 1-kernekapitalinstrumenter i
relevante enheder, når disse enheder har en besiddelse i krydsejerskab med
instituttet, og de kompetente myndigheder er af den opfattelse, at ejerskabet
er blevet indgået for kunstigt at øge instituttets kapitalgrundlag 
h)            
instituttets relevante direkte og indirekte
besiddelser af tier 1-kernekapitalinstrumenter i relevante enheder, når
instituttet ikke har væsentlige investeringer i disse enheder
i)              
instituttets relevante direkte og indirekte
besiddelser af tier 1-kernekapitalinstrumenter i relevante enheder, når
instituttet har væsentlige investeringer i disse enheder
j)             
de komponenter, som i henhold til artikel 53 skal
fratrækkes i de supplerende tier 1-kapitalelementer, og som overstiger
instituttets supplerende tier 1-kapital 
k)           
eksponeringsværdien af følgende komponenter, som opfylder
betingelserne for at kunne tildeles en risikovægt på 1 250 %, hvis
instituttet fratrækker denne eksponeringsværdi i tier 1-kernekapitalen som et
alternativ til at anvende en risikovægt på 1 250 %: 
i)        kvalificerede andele uden for den
finansielle sektor
ii)       securitiseringspositioner i
overensstemmelse med artikel 238, stk. 1, litra b), artikel 239, stk. 1, litra
b) og artikel 253
iii)      leveringsrisiko (free deliveries) i
overensstemmelse med artikel 369, stk. 3
l)              
enhver form for skat på tier 1-kapitalelementer, som
kan forudsiges på det tidspunkt, hvor elementerne beregnes, undtagen når instituttet
behørigt tilpasser størrelsen af tier 1-kernekapitalelementerne, hvis skatten
reducerer det beløb, hvormed disse elementer kan anvendes til dækning af risici
eller tab.
2.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)      de nærmere regler for anvendelse af
fradragene i stk. 1, litra a), c), e) og l)
b)      de kapitalinstrumenter i
finansieringsinstitutter, tredjelandsforsikringsselskaber og ‑genforsikringsselskaber
og virksomheder, som ikke er omfattet af direktiv 2009/138/EF, jf. artikel 4 i
dette direktiv, og som skal fratrækkes i følgende kapitalgrundlagselementer:
i)        tier 1-kernekapitalelementer
ii)       supplerende tier 1-kapitalelementer 
iii)      tier 2-kapitalelementer.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 34
Fradrag af immaterielle aktiver
Institutter
fastsætter de immaterielle aktiver, som skal fratrækkes, efter følgende
principper:
a)                      
det beløb, som skal fratrækkes, reduceres med
værdien af de tilhørende udskudte skatteforpligtelser, som ville blive
afviklet, hvis de immaterielle aktivers værdi blev forringet eller ophørte med
at blive indregnet i henhold til den relevante regnskabsstandard
b)                     
det beløb, som skal fratrækkes, omfatter goodwill,
som indgår i værdiansættelsen af instituttets væsentlige investeringer.
Artikel 35
Fradrag af udskudte skatteaktiver, som udnyttes i fremtidig indkomst
1.                      
Institutter fastsætter værdien af udskudte
skatteaktiver, som udnyttes i fremtidig indkomst, og som skal fratrækkes i
henhold til denne artikel. 
2.                      
Værdien af udskudte skatteaktiver, som udnyttes i
fremtidig indkomst, beregnes uden at fratrække værdien af instituttets
tilhørende udskudte skatteforpligtelser undtagen i de tilfælde, hvor
betingelserne i stk. 3 er opfyldt.
3.                      
Værdien af udskudte skatteaktiver, som udnyttes i
fremtidig indkomst, reduceres med værdien af instituttets tilhørende udskudte
skatteforpligtelser, såfremt følgende betingelser er opfyldt:
a)            
de udskudte skatteaktiver og tilhørende
skatteforpligtelser opstår begge som følge af skattelovgivningen i en
medlemsstat eller et tredjeland
b)           
medlemsstatens eller tredjelandets
skattemyndigheder tillader modregning af udskudte skatteaktiver og tilhørende
udskudte skatteforpligtelser.
4.                      
Instituttets tilhørende udskudte
skatteforpligtelser, der anvendes med henblik på stk. 3, kan ikke omfatte
udskudte skatteforpligtelser, som reducerer værdien af immaterielle aktiver
eller aktiver i ydelsesbaserede pensionskasser, som skal fratrækkes. 
5.                      
Værdien af tilhørende udskudte skatteforpligtelser,
jf. stk. 4, fordeles på følgende måde: 
a)            
udskudte skatteaktiver, som udnyttes i fremtidig
indkomst, og som skyldes midlertidige forskelle, der ikke fratrækkes i
overensstemmelse med artikel 45, stk. 1
b)           
alle øvrige udskudte skatteaktiver, som udnyttes i
fremtidig indkomst.
Institutterne fordeler
de tilhørende udskudte skatteforpligtelser efter den andel af udskudte
skatteaktiver, der udnyttes i fremtidig indkomst, som skatteaktiverne i litra
a) og b) udgør. 
Artikel 36
Udskudte skatteaktiver, som ikke udnyttes i fremtidig indkomst
1.                      
Institutter anvender en risikovægt i
overensstemmelse med tredje del, afsnit II, kapitel 2 eller i givet fald 3 på
udskudte skatteaktiver, som ikke udnyttes i fremtidig indkomst
2.                      
Udskudte skatteaktiver, som ikke udnyttes i
fremtidig indkomst omfatter: 
a)            
instituttets for meget betalte skat i det løbende
år 
b)           
instituttets skattemæssige underskud i det løbende
år tilbageført til tidligere år, som udløser et krav mod eller et
tilgodehavende hos en statslig forvaltning, regional forvaltning eller lokal
skattemyndighed
c)            
udskudte skatteaktiver, der skyldes midlertidige
forskelle, som i tilfælde af, at instituttet lider et tab, bliver insolvent
eller træder i likvidation, obligatorisk og automatisk efter gældende national
lovgivning erstattes af et krav, som rettes mod den statslige forvaltning i den
medlemsstat, hvor instituttet er oprettet, og som skal dække tab i samme omfang
som tier 1-kernekapitalinstrumenter efter going concern-princippet og i
tilfælde af instituttets insolvens eller likvidation.
Artikel 37
Fradrag af negative beløb, der fremkommer ved beregningen af forventede tab
Det
beløb, som i overensstemmelse med artikel 33, stk. 1, litra d), skal
fratrækkes, reduceres ikke med en forøgelse af omfanget af udskudte
skatteaktiver, der udnyttes i fremtidig indkomst, eller anden yderligere
skatteeffekt, som kunne opstå, hvis hensættelserne steg til samme niveau som de
forventede tab, jf. i afsnit II, kapitel 3, afdeling 3.
Artikel 38
Fradrag af aktiver i ydelsesbaserede pensionskasser
1.                      
Med henblik på anvendelse af artikel 33, stk. 1,
litra e), reduceres værdien af de aktiver i ydelsesbaserede pensionskasser, som
skal fratrækkes, med følgende: 
a)            
værdien af de tilhørende udskudte
skatteforpligtelser, som ville blive afviklet, hvis aktivernes værdi blev forringet
eller ophørte med at blive indregnet efter den relevante regnskabsstandard
b)           
værdien af aktiver i ydelsesbaserede
pensionskasser, som instituttet har en uindskrænket ret til at anvende med
forbehold af den kompetente myndigheds forudgående samtykke. De aktiver, som skal
anvendes til at reducere den værdi, som skal fratrækkes, risikovægtes i
overensstemmelse med tredje del, afsnit II, kapitel 2 eller 3.
2.                      
EBA udarbejder udkast til reguleringsmæssige
tekniske standarder med henblik på at præcisere de kriterier, hvorefter en
kompetent myndighed skal tillade et institut at reducere værdien af aktiver i
ydelsesbaserede pensionskasser som omhandlet i stk. 1, litra b). 
EBA forelægger disse
udkast til reguleringsmæssige tekniske standarder for Kommissionen senest den
1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 39
Fradrag af besiddelser af egne tier 1-kernekapitalinstrumenter
Med
henblik på anvendelse af artikel 33, stk. 1, litra f), opgør institutterne
besiddelser af egne tier 1‑kernekapitalinstrumenter på grundlag af lange bruttopositioner
med følgende undtagelser:
a)                      
institutter kan opgøre værdien af besiddelserne af
egne tier 1-kernekapitalinstrumenter i handelsbeholdningen på grundlag af lange
nettopositioner, såfremt de lange og korte positioner er i samme underliggende eksponering,
og der med de korte positioner ikke er forbundet nogen modpartrisiko
b)                     
institutter opgør den værdi, der skal fratrækkes vedrørende
indirekte besiddelser i handelsbeholdningen i form af besiddelser af
indekspapirer ved at beregne den underliggende eksponering i egne tier
1-kernekapitalinstrumenter, som indgår i indeksene
c)                      
institutters lange bruttopositioner i egne tier
1-kernekapitalinstrumenter i handelsbeholdningen, som er fremkommet ved
besiddelser af indekspapirer, kan modregnes i korte positioner i egne tier
1-kernekapitalinstrumenter, der er fremkommet ved korte positioner i
underliggende indeks, og også når der med disse korte positioner er forbundet
en modpartsrisiko.
Artikel 40
Væsentlig kapitalandel i en relevant enhed
Med henblik på fradrag foreligger der en
væsentlig kapitalandel, når en af følgende betingelser er opfyldt: 
a)                      
instituttet ejer over 10 % af tier
1-kernekapitalinstrumenter udstedt af enheden
b)                     
instituttet har snævre forbindelser med enheden og
ejer tier 1-kernekapitalinstrumenter udstedt af enheden
c)                      
instituttet ejer tier 1-kernekapitalinstrumenter
udstedt af enheden, og enheden indgår ikke i konsolideringen efter
bestemmelserne i første del, afsnit II, kapitel 2, men indgår i samme
regnskabskonsolidering som instituttet i overensstemmelse med reglerne for
regnskabsaflæggelse i den relevante regnskabsstandard.
Artikel 41
Fradrag af besiddelser af tier 1-kernekapitalinstrumenter i relevante enheder
og i de tilfælde, hvor instituttet har besiddelser i krydsejerskab med andre
enheder med det formål kunstigt at forøge kapitalgrundlaget 
Institutter foretager de i artikel 33, stk. 1,
litra g), h) og i), omhandlede fradrag i overensstemmelse med følgende
bestemmelser:
a)                      
besiddelser af tier 1-kernekapitalinstrumenter og
andre kapitalinstrumenter i relevante enheder opgøres på grundlag af de lange
bruttopositioner
b)                     
tier 1-kapitalelementer i forsikringsselskaber
betragtes som besiddelser af tier 1-kernekapitalinstrumenter i forbindelse med
fradrag.
Artikel 42
Fradrag af besiddelser af tier 1-kernekapitalinstrumenter i relevante enheder 
Institutter foretager de i artikel 33, stk. 1,
litra h) og i), omhandlede fradrag efter følgende bestemmelser: 
a)                      
de kan opgøre handelsbeholdningens besiddelser af
kapitalinstrumenter i relevante enheder på grundlag af lange nettopositioner i
samme underliggende eksponering, forudsat at den korte positions forfaldstidspunkt
er sammenfaldende med forfaldstidspunktet for den lange position eller har en
restløbetid på mindst et år
b)                     
de opgør den værdi, der skal fratrækkes vedrørende
indirekte besiddelser i handelsbeholdningen af de kapitalinstrumenter i
relevante enheder, som består i besiddelser af indekspapirer ved at opgøre den
underliggende eksponering i kapitalinstrumenter i de relevante enheder i
indeksene.
Artikel 43
Fradrag af besiddelser i de tilfælde, hvor et institut ikke har en væsentlig
kapitalandel i en relevant enhed
1.                      
Med henblik på anvendelse af artikel 33, stk. 1,
litra h), opgør institutterne det relevante beløb, der skal fratrækkes ved at
gange det i litra a) nævnte beløb med den faktor, der fremkommer ved den i
litra b) nævnte beregning: 
a)            
det samlede beløb, hvormed instituttets direkte og
indirekte besiddelser af tier 1-kernekapitalinstrumenter, supplerende tier 1-
og tier 2-kapitalinstrumenter i relevante enheder overstiger 10 % af
instituttets tier 1-kernekapitalelementer opgjort efter anvendelse af følgende
tier 1-kapitalelemeter: 
i)        artikel 29-32 
ii)       de i artikel 33, stk. 1), litra a)-g)
og litra j)-l), nævnte fradrag, undtagen det beløb, der skal fratrækkes for
udskudte skatteaktiver, som udnyttes i fremtidig indkomst, og som skyldes
midlertidige forskelle
iii)      artikel 41 og 42 
b)           
instituttets direkte og indirekte besiddelser af
tier 1-kernekapitalinstrumenter i relevante enheder divideret med den samlede
værdi af instituttets direkte og indirekte besiddelser af kapitalgrundlagsinstrumenter
i disse relevante enheder.
2.                      
Institutter udeholder emissionspositioner, der
besiddes i højst 5 arbejdsdage, fra det i stk. 1, litra a), nævnte beløb og fra
beregningen af den i stk. 1, litra b), nævnte faktor.
3.                      
Institutter beregner den del af besiddelserne af
tier 1-kernekapitalinstrumenter, som fratrækkes i henhold til stk. 1 ved at
dividere det i litra a) omhandlede beløb med det i litra b) omhandlede beløb: 
a)            
de besiddelser, som skal fratrækkes i henhold til
stk. 1
b)           
instituttets samlede direkte og indirekte
besiddelser af kapitalgrundlagsinstrumenter i relevante enheder, hvori
instituttet ikke har væsentlige kapitalandele.
4.                      
Værdien af de i artikel 33, stk. 1, litra h),
nævnte besiddelser, som er lig med eller udgør mindre end 10 % af
instituttets tier 1-kernekapitalelementer efter anvendelse af bestemmelserne i
stk. 1, litra a), nr. i)-iii), fratrækkes ikke og tildeles de relevante
risikovægte efter bestemmelserne i tredje del, afsnit II, kapitel 2 eller 3, og
bestemmelserne i tredje del, afsnit IV.
5.                      
Institutter beregner den del af besiddelserne af kapitalgrundlagsinstrumenter,
som risikovægtes ved at dividere det i litra a) nævnte beløb med det i litra b)
nævnte beløb: 
a)            
de besiddelser, som skal risikovægtes i henhold til
stk. 4
b)           
instituttets samlede direkte og indirekte besiddelser
af kapitalgrundlagsinstrumenter i relevante enheder, hvori instituttet ikke har
en væsentlig kapitalandel. 
Artikel 44
Fradrag af besiddelser af tier 1-kernekapitalinstrumenter i de tilfælde, hvor
et institut har en væsentlig kapitalandel i en relevant enhed
Med
henblik på anvendelse af artikel 33, stk. 1, litra i), udeholdes i det
relevante beløb, som skal fratrækkes i tier 1-kernekapitalelementer,
emissionspositioner, som besiddes i højst 5 arbejdsdage, og beregnes i
overensstemmelse med artikel 41 og 42 og underafdeling 2.
Underafdeling 2
Undtagelser fra og alternativer til fradrag fra tier 1-kernekapitalelementer 
Artikel 45
Tærskelbaserede undtagelser fra fradrag fra tier 1-kernekapitalelementer
1.                      
For så vidt angår fradragene i artikel 33, stk. 1,
litra c) og i), fratrækker institutterne ikke de poster, som er nævnt i litra
a) og b), som tilsammen udgør højst 15 % af tier 1-kernekapitalen:
a)            
udskudte skatteaktiver, som udnyttes i fremtidig
indkomst, og som skyldes midlertidige forskelle og tilsammen udgør højst
10 % af instituttets relevante tier 1‑kernekapitalelementer beregnet
efter anvendelse af følgende:
i)        artikel 29-32
ii)       de i artikel 33, stk. 1), litra a)-h)
og litra j)-l), nævnte poster, undtagen udskudte skatteaktiver, som udnyttes i
fremtidig indkomst, og som skyldes midlertidige forskelle
b)           
hvis et institut har en væsentlig kapitalandel i en
relevant enhed: instituttets direkte og indirekte besiddelser af de pågældende
enheders tier 1-kernekapitalinstrumenter, der tilsammen udgør højst 10 %
af de relevante tier 1-kernekapitalelementer efter anvendelse af følgende:
(i)      artikel 29-32
ii)       de i artikel 33, stk. 1), litra a)-h)
og litra j)-l), nævnte poster, undtagen udskudte skatteaktiver, som udnyttes i
fremtidig indkomst, og som skyldes midlertidige forskelle. 
2.                      
Poster, som ikke fratrækkes i henhold til stk. 1,
risikovægtes med 250 % og underkastes bestemmelserne i tredje del, afsnit
IV.
Artikel 46
Andre undtagelser fra og alternativer til fradrag, når konsolidering finder
anvendelse 
1.                      
Som et alternativ til et instituts fradrag af
besiddelser af tier 1-kernekapitalinstrumenter i forsikringsselskaber,
genforsikringsselskaber og forsikringsholdingselskaber, hvori instituttet har
en væsentlig kapitalandel, kan de kompetente myndigheder tillade, at instituttet
anvender metode 1, 2 eller 3 i bilag I til direktiv 2002/87/EF. Instituttet
anvender den valgte metode konsekvent over tid.
Et institut kan kun anvende metode 1
(regnskabskonsolidering) med den kompetente myndigheds forudgående samtykke.
Den kompetente myndighed giver kun sit samtykke, hvis den finder det godtgjort,
at omfanget af integreret ledelse og intern kontrol for så vidt angår de
enheder, som vil være omfattet af konsolideringen efter metode 1, er
tilstrækkelig.
2.                      
Med henblik på opgørelse af kapitalgrundlaget på
individuelt niveau skal institutter, som er omfattet af konsolideret tilsyn efter
bestemmelserne i første del, afsnit II, kapitel 2, ikke fratrække de i artikel
33, stk. 1, litra h) og i), omhandlede besiddelser i relevante enheder, som er
omfattet af konsolideret tilsyn.
3.                      
De kompetente myndigheder kan tillade, at
institutterne ikke fratrækker en besiddelse af en post i artikel 33, stk. 1,
litra h) og i), i følgende tilfælde: 
a)            
hvis besiddelsen er i en relevant enhed, som er
omfattet af samme supplerende tilsyn som instituttet i henhold til direktiv
2002/87/EF
b)           
hvis et institut som omhandlet i artikel 25 har en
besiddelse i en anden af disse institutter eller i dets centrale eller
regionale kreditinstitut, og følgende betingelser er opfyldt:
i)        hvis besiddelsen er i et centralt eller
regionalt kreditinstitut og instituttet, som har denne besiddelse, er knyttet
til det centrale eller regionale kreditinstitut i et netværk reguleret af lovmæssige
eller vedtægtsmæssige bestemmelser, og det centrale eller regionale
kreditinstitut i henhold til disse bestemmelser er ansvarlige for
likviditetsudligningen i dette netværk
ii)       institutterne er omfattet af samme
institutsikringsordning som omhandlet i artikel 108, stk. 7
iii)      de kompetente myndigheder har givet
tilladelsen som omhandlet i artikel 108, stk. 7
iv)      betingelserne i artikel 108, stk. 7, er
opfyldt
v)       institutterne udarbejder og indberetter
til de kompetente myndigheder den konsoliderede balance som omhandlet i artikel
108, stk. 7, litra e), mindst lige så hyppigt som kapitalgrundlagskravene i
henhold til artikel 95
c)            
hvis et regionalt kreditinstitut har en besiddelse
i sit centrale eller et andet regionalt kreditinstitut, og betingelserne i
litra b), nr. i)-v), er opfyldt.
4.                      
EBA, EIOPA og ESMA udarbejder via Det Fælles Udvalg
udkast til reguleringsmæssige tekniske standarder for med henblik på anvendelse
af denne artikel at præcisere betingelserne for anvendelse af
beregningsmetoderne indeholdt i del II i bilag I til direktiv 2002/87/EF og
artikel 228, stk. 1, i samme direktiv med henblik på anvendelse af alternativerne
til fradrag som omhandlet i stk. 1 og stk. 3, litra a).
EBA, EIOPA og ESMA forelægger disse udkast til
reguleringsmæssige tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
5.                      
EBA udarbejder udkast til reguleringsmæssige
tekniske standarder for at præcisere betingelserne for anvendelse af stk. 3,
litra b). 
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Afdeling 3
Tier 1-kernekapital
Artikel 47
Tier 1-kernekapital 
Et instituts tier
1-kernekapital består af tier 1-kernekapitalelementerne efter hensyntagen til justeringerne
i artikel 29-32, fradragene i artikel 33 og undtagelserne og alternativerne i
artikel 45, 46 og 74.
Kapitel 4
Supplerende tier 1-kapital
Afdeling 1
supplerende tier 1-kapitalelementer
Artikel 48
Supplerende tier 1-kapitalelementer
Supplerende tier 1-kapitalelementer omfatter
følgende:
a)                      
kapitalinstrumenter, såfremt betingelserne i
artikel 49, stk. 1, er opfyldt  
b)                     
overkurs ved emission i forbindelse med de i litra
a) nævnte instrumenter.
Artikel 49
Supplerende tier 1-kapitalelementer
1.                      
Instrumenterne kvalificerer som supplerende tier
1-kapitalinstrumenter, hvis følgende betingelser er opfyldt:
a)            
instrumenterne er udstedt og indbetalt
b)           
ingen af følgende har købt instrumenterne:
i)        instituttet eller dets datterselskaber
ii)       en virksomhed, hvori instituttet har
kapitalinteresser i form af mindst 20% af stemmerettighederne eller af
kapitalen i virksomheden, enten direkte eller gennem kontrol
c)            
købet af instrumenter er ikke direkte eller
indirekte finansieret af instituttet
d)           
instrumenterne er efterstillet tier 2-instrumenter
i tilfælde af instituttets insolvens eller 
e)            
ingen af følgende har stillet sikkerhed eller
garanti for instrumenterne:
i)        instituttet eller dets datterselskaber 
ii)       moderinstituttet eller dets
datterselskaber 
iii)      det finansielle moderholdingselskab
eller dets datterselskaber 
iv)      det blandede holdingselskab eller dets
datterselskaber
v)       det blandede finansielle holdingselskab
eller dets datterselskaber
vi)      enhver virksomhed, som har snævre
forbindelser med de i nr. i)-v) nævnte enheder 
f)             
instrumenterne er ikke omfattet af kontraktbaserede
ordninger eller andre ordninger, som forbedrer fordringernes rangorden ved
insolvens eller likvidation
g)            
instrumenterne er uamortisable (perpetual), og de
bestemmelser, som regulerer dem, indeholder ikke noget indfrielsesincitament
for instituttet
h)            
hvis de bestemmelser, som regulerer instrumenterne,
indeholder en eller flere call options og optionen udelukkende kan udnyttes
efter udstederens valg
i)              
instrumenterne kan kun førtidsindfries (called),
indfries ved udløb (redeemed) eller genkøbes, når betingelserne i artikel 72 er
opfyldt og først fem år efter udstedelsesdatoen
j)             
de bestemmelser, som regulerer instrumenterne,
angiver ikke eksplicit eller implicit, at instrumenterne bliver eller kan blive
førtidsindfriet, indfriet ved udløb eller genkøbt, og instituttet åbner ikke på
anden måde mulighed for noget sådant 
k)           
instituttet angiver ikke eksplicit eller implicit,
at den kompetente myndighed vil give sit samtykke til førtidsindfrielse,
indfrielse ved udløb eller genkøb af instrumenterne
l)              
udlodninger på instrumenterne opfylder følgende
betingelser:
i)        de betales af poster, som kan udloddes 
ii)       størrelsen af udlodninger på
instrumenter vil ikke blive ændret i forhold til kreditsituationen for
instituttet, dets moderinstitut eller finansielle moderholdingselskab eller
blandede holdingselskab 
iii)      i henhold til de bestemmelser, som
regulerer instrumenterne, kan instituttet til enhver tid frit vælge at
annullere udlodningerne på instrumenterne for en ubegrænset periode og på et
ikke-kumulativt grundlag, og instituttet kan anvende sådanne annullerede
udbetalinger uden begrænsning til at opfylde forfaldne forpligtelser
iv)      annullering af udlodninger betragtes
ikke som misligholdelse fra instituttets side 
v)       annulleringen af udlodningerne pålægger
ikke instituttet restriktioner
m)          
instrumenterne bidrager ikke til en afgørelse om,
at et instituts passiver er større end dets aktiver, hvis en sådan afgørelse er
en insolvenstest i henhold til national lovgivning 
n)            
i henhold til de bestemmelser, som regulerer
instrumenterne, skal instrumenternes nominelle værdi ved en udløsende hændelse
nedskrives eller konverteres til tier 1‑kernekapitalinstrumenter 
o)           
de bestemmelser, som regulerer instrumenterne, indeholder
ikke elementer, der er til hinder for en rekapitalisering af instituttet 
p)           
hvis instrumenterne ikke er udstedt direkte af
instituttet eller af en driftsenhed, som indgår i en konsolidering efter
bestemmelserne i første del, afsnit II, kapitel 2, moderinstituttet, det finansielle
moderholdingselskab eller det blandede holdingselskab, og provenuet umiddelbart
er til rådighed for følgende virksomheder uden begrænsning i en form, som
opfylder betingelserne i dette stykke:
i)        instituttet 
ii)       en driftsenhed, som indgår i konsolideringen
efter bestemmelserne i første del, afsnit II, kapitel 2 
iii)      moderinstituttet 
iv)      det finansielt holdingselskab
v)       det blandede holdingselskab.
2.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)            
formen og arten af indfrielsesincitamenterne 
b)           
arten af nedskrivningen af den nominelle værdi 
c)            
procedurerne og tidspunktet for at:
i)        fastslå, at den udløsende hændelse er
indtruffet 
ii)       underrette den kompetente myndighed og
indehaverne af instrumentet om, at den udløsende hændelse er indtruffet, og at
instrumentets nominelle værdi enten vil blive nedskrevet, eller instrumentet vil
blive konverteret til et tier 1‑kernekapitalinstrument efter de bestemmelser,
som regulerer instrumenterne 
iii)      nedskrive instrumentets nominelle værdi
eller konvertere det til et tier 1‑kernekapitalinstrument 
d)           
egenskaber ved instrumenterne, som kunne være til
hinder for rekapitalisering af instituttet
e)            
anvendelse af enheder med særligt formål (SPE'er)
til udstedelse af kapitalgrundlagsinstrumenter.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 50
Begrænsninger i annulleringen af udlodninger på supplerende tier
1-kapitainstrumenter og egenskaber, som kan være til hinder for
rekapitalisering af instituttet 
Med henblik på anvendelse af artikel 49, stk.
1, litra l), nr. v) og litra o), må de bestemmelser, som regulerer supplerende
tier 1-kapitalinstrumenter, især ikke omfatte følgende:
a)                      
et krav om, at udlodninger på instrumenterne skal
foretages i tilfælde af, at en udlodning foretages på et af instituttet udstedt
instrument med samme rang som eller lavere end et supplerende tier
1-kapitalinstrument, herunder også et tier 1-kernekapitalinstrument
b)                     
et krav om, at udbetaling af udlodninger på tier
1-kerneapitalinstrumenter, supplerende tier 1-kapitalinstrumenter eller tier
2-kapitalinstrumenter annulleres i tilfælde af, at udlodninger ikke foretages
på disse supplerende tier 1-kapitalinstrumenter
c)                      
en forpligtelse til at erstatte udbetalingen af
renter eller udbytte med en anden form for udbetaling. Instituttet er ikke på
anden måde omfattet af en sådan forpligtelse. 
Artikel 51
Nedskrivning eller konvertering af supplerende tier 1-kapitalinstrumenter 
Med
henblik på anvendelse af artikel 49, stk. 1, litra n), finder følgende
bestemmelser anvendelse på supplerende tier 1-kapitalinstrumenter:
a)           en udløsende hændelse indtræffer,
når instituttets tier 1-kernekapitalprocent som omhandlet i artikel 87, litra
a), falder til under en af følgende procenter:
i)       5,125 %
ii)       et niveau højere end 5,125 %, når
procenten er fastsat af instituttet og nærmere beskrevet i de bestemmelser, som
regulerer instrumentet 
b)           hvis instrumenterne i henhold til de
bestemmelser, som regulerer dem, skal konverteres til tier
1-kernekapitalinstrumenter ved en udløsende hændelses indtræden, skal
bestemmelserne nærmere angive følgende:
i)       konverteringsraten og den øvre grænse
for det beløb, som kan konverteres, eller  
ii)       et interval, inden for hvilket
instrumenterne vil kunne konverteres til tier 1‑kernekapitalinstrumenter 
c)           hvis instrumenternes nominelle værdi
i henhold til de bestemmelser, der regulerer dem, skal nedskrives ved en
udløsende hændelses indtræden, skal nedskrivningen medføre, at samtlige
følgende poster reduceres:
i)       instrumentindehaverens krav ved instituttets
likvidation
ii)       det beløb, som skal udbetales i
tilfælde af, at instrumentet indfries før tid
iii)      udlodningerne på instrumentet.
Artikel 52
Følgerne af, at betingelserne for supplerende tier 1-kapitalinstrumenter ikke
længere er opfyldt
Følgende
bestemmelser finder anvendelse, når betingelserne vedrørende supplerende tier 1‑kapitalinstrumenter
som omhandlet i artikel 49, stk. 1, ikke længere er opfyldt:
a)                      
instrumentet kan ikke længere kvalificere som et
supplerende tier 1-kapitalinstrument  
b)                     
den del af overkursen ved emission, der vedrører
dette instrument kan ikke længere klassificeres som supplerende tier
1-kapitalelementer.
Afdeling 2
Fradrag i supplerende tier 1-kapitalelementer
Artikel 53
Fradrag i supplerende tier 1-kapitalelementer
Institutter
fradrager følgende i supplerende tier 1-kapitalelementer: 
a)                      
et instituts direkte og indirekte besiddelser af
egne supplerende tier 1- kapitalinstrumenter, herunder egne supplerende tier
1-kapitalinstrumenter, som et institut kan være forpligtet til at købe i medfør
af eksisterende kontraktlige forpligtelser
b)                     
besiddelser af supplerende tier
1-kapitalinstrumenter i relevante enheder, hvormed instituttet har kapitalandele
i krydsejerskab, og de kompetente myndigheder er af den opfattelse, at ejerskabet
er blevet indgået for kunstigt at øge instituttets kapitalgrundlag 
c)                      
den relevante værdi opgjort i henholdt til artikel
57 af instituttets direkte og indirekte besiddelser af supplerende tier
1-kapitalinstrumenter i relevante enheder, når instituttet ikke har en væsentlig
kapitalandel i disse enheder
d)                     
instituttets direkte og indirekte besiddelser af
supplerende tier 1-kapitalinstrumenter i relevante enheder, når instituttet har
en væsentlig kapitalandel i disse enheder, undtagen emissionspositioner, der
besiddes i højst 5 arbejdsdage
e)                      
de poster, som i henhold til artikel 63 skal
fradrages i de tier 2-kapitalelementer, der overstiger instituttets tier
2-kapital
f)                       
enhver form for skat vedrørende supplerende tier
1-kapitalelementer, der kan forudsiges på det tidspunkt, hvor elementerne
beregnes, undtagen når instituttet behørigt tilpasser værdien af de supplerende
tier 1-kapitalelementer, hvis skatten reducerer det beløb, hvormed disse
elementer kan anvendes til dækning af risici eller tab.
Artikel 54
Fradrag af besiddelser af supplerende tier 1-kapitalinstrumenter
Med
henblik på anvendelse af artikel 53, litra a), opgør institutterne besiddelser
af egne supplerende tier 1-kapitalinstrumenter på grundlag af lange
bruttopositioner med følgende undtagelser:
a)                      
institutter kan opgøre værdien af besiddelserne af
egne supplerende tier 1-kapitalinstrumenter i handelsbeholdningen på grundlag
af lange nettopositioner, såfremt de lange og korte positioner er i samme
underliggende eksponering, og der med de korte positioner ikke er forbundet
nogen modpartrisiko
b)                     
institutter opgør den værdi, der skal fratrækkes
for indirekte besiddelser i handelsbeholdningen af egne supplerende tier
1-kapitalinstrumenter i form af indekspapirer ved at beregne den underliggende eksponering
i egne supplerende tier 1-kapitalinstrumenter, som indgår i indeksene
c)                      
institutternes lange bruttopositioner i egne tier
1-kernekapitalinstrumenter i handelsbeholdningen, som er fremkommet ved
besiddelser af indekspapirer, kan modregnes i korte positioner i egne
supplerende tier 1-kapitalinstrumenter, der er fremkommet ved korte positioner
i underliggende indeks, herunder også når der med disse korte positioner er
forbundet en modpartsrisiko.
Artikel 55
Fradrag af besiddelser af supplerende tier 1-kapitalinstrumenter i relevante
enheder i de tilfælde, hvor instituttet har krydsejerskab med det formål
kunstigt at øge kapitalgrundlaget
Institutter foretager de i artikel 53, litra
b), c) og d), krævede fradrag i overensstemmelse med følgende:
a)                      
besiddelser af supplerende tier 1-kapitalinstrumenter
opgøres på grundlag af lange bruttopositioner
b)                     
supplerende tier 1-kapitalelementer i
forsikringsselskaber betragtes som besiddelser af supplerende tier
1-kapitalinstrumenter i forbindelse med fradrag.
Artikel 56
Fradrag af besiddelser af supplerende tier 1-kapitalinstrumenter i relevante
enheder
Institutter
foretager de i artikel 53, litra c) og d), krævede fradrag i overensstemmelse
med følgende: 
a)                      
institutter opgør handelsbeholdningens besiddelser
af kapitalinstrumenter i relevante enheder på grundlag af lange nettopositioner
i samme underliggende eksponering, forudsat at den korte positions
forfaldstidspunkt er sammenfaldende med forfaldstidspunktet for den lange
position eller har en restløbetid på mindst et år 
b)                     
institutter opgør den værdi, der skal fratrækkes for
indirekte besiddelser i handelsbeholdningen af de kapitalinstrumenter i
relevante enheder, som består i besiddelser af indekspapirer ved at opgøre den
underliggende eksponeringer i kapitalinstrumenter i de relevante enheder i indeksene.
Artikel 57
Fradrag af besiddelser af supplerende tier 1-kapitalinstrumenter i de tilfælde,
hvor et institut ikke har en væsentlig kapitalandel i en relevant enhed
1.                      
Med henblik på anvendelse af artikel 53, litra c),
opgør institutterne det relevante beløb, der skal fratrækkes, ved at gange den
i litra a) nævnte værdi med den faktor, der fremkommer ved den i litra b)
omhandlede beregning: 
a)            
det samlede beløb, hvormed instituttets direkte og
indirekte besiddelser af tier 1-kernekapitalinstrumenter, supplerende tier 1-
og tier 2-kapitalinstrumenter i relevante enheder overstiger 10 % af
instituttets tier 1-kernekapitalelementer beregnet efter anvendelse af
følgende: 
i)        artikel 29-32
ii)       de i artikel 33, stk. 1), litra a)-g)
og litra j)-l), nævnte poster, undtagen udskudte skatteaktiver, som udnyttes i
fremtidig indkomst, og som skyldes midlertidige forskelle
iii)      artikel 41 og 42
b)           
værdien af instituttets direkte og indirekte
besiddelser af supplerende tier 1‑kapitalinstrumenter i relevante enheder
divideret med den samlede værdi af instituttets direkte og indirekte
besiddelser af tier 1-kernekapitalinstrumenter, supplerende tier 1- og tier
2-kapitalinstrumenter i disse relevante enheder.
2.                      
Institutter udeholder emissionspositioner, der
besiddes i højst 5 arbejdsdage, fra det i stk. 1, litra a), nævnte beløb og fra
beregningen af den i stk. 1, litra b), nævnte faktor.
3.                      
Institutter beregner den del af besiddelserne af
supplerede tier 1-kapitalinstrumenter, som fradrages, ved at dividere det i
litra a) omhandlede beløb med det i litra b) omhandlede beløb:
a)            
værdien af de besiddelser, som skal fratrækkes i
henhold til stk. 1
b)           
den samlede værdi af instituttets direkte og
indirekte besiddelser af kapitalgrundlagsinstrumenter i relevante enheder,
hvori instituttet ikke har en væsentlig kapitalandel.
Afdeling 3
Supplerende tier 1-kapital
Artikel 58
Supplerende tier 1-kapital 
Et instituts supplerende
tier 1-kapital består af supplerende tier 1-kapitalelementer efter fradrag af
de i artikel 53 nævnte poster og efter anvendelse af artikel 74.
Kapitel 4
Tier 2-kapital
Afdeling 1
Tier 2-kapitalelementer og -kapitalinstrumenter
Artikel 59
Tier 2-kapitalelementer
Tier 2-kapitalelementer omfatter følgende:
a)                      
kapitalinstrumenter, når betingelserne i artikel 60
er opfyldt
b)                     
overkurs ved emission i forbindelse med de i litra
a) nævnte instrumenter
c)                      
for institutter, der beregner de risikovægtede poster
for eksponeringer efter bestemmelserne i afdeling II, kapitel 2, justeringer af
den generelle kreditrisiko, før indregning af skatteeffekten, på op til
1,25 % af værdien af de risikovægtede poster beregnet efter bestemmelserne
i tredje del, afdeling II, kapitel 2
d)                     
for institutter, der beregner de risikovægtede
poster for eksponeringer efter bestemmelserne i afdeling II, kapitel 3, de
positive beløb, før indregning af skatteeffekten, der fremkommer ved
beregningen i henhold til artikel 154 og 155, på op til 0,6 % af de
risikovægtede poster for eksponeringer efter bestemmelserne i tredje del,
afdeling II, kapitel 3. 
Artikel 60
Tier 2-kapitalinstrumenter
Instrumenterne
kvalificerer som tier 2-kapitalinstrumenter, hvis følgende betingelser er
opfyldt:
a)                      
instrumenterne er udstedt og fuldt indbetalt
b)                     
ingen af følgende har købt instrumenterne:
i)       instituttet eller dets datterselskaber
ii)       en virksomhed, hvori instituttet har
kapitalinteresser i form af besiddelse af mindst 20% af stemmerettighederne
eller af kapitalen i virksomheden, enten direkte eller gennem kontrol
c)                      
købet af instrumenter er ikke direkte eller
indirekte finansieret af instituttet
d)                     
fordringen på instrumentets nominelle værdi i
henhold til de bestemmelser, som regulerer instrumenterne, er efterstillet alle
ikke-efterstillede fordringer
e)                      
ingen af følgende har stillet sikkerhed eller
garanti for instrumenterne: 
i)       instituttet eller dets datterselskaber 
ii)       moderinstituttet eller dets
datterselskaber 
iii)      det finansielle moderholdingselskab
eller dets datterselskaber 
iv)      det blandede holdingselskab eller dets
datterselskaber
v)       det
blandede finansielle holdingselskab eller dets datterselskaber
vi)      enhver virksomhed, som har snævre
forbindelser med de i nr. i)-v) nævnte enheder 
f)                       
instrumenterne er ikke omfattet af ordninger, som
på anden måde forbedrer fordringernes rangorden 
g)                      
instrumenterne har en oprindelige løbetid på mindst
5 år
h)                      
de bestemmelser, der regulerer instrumenterne,
indeholder ikke noget incitament til at indløse dem i instituttet
i)                        
hvis instrumenterne indeholder en eller flere call
options kan optionerne udelukkende udnyttes efter udstederens valg 
j)                       
instrumenterne kan kun førtidsindfries, indfries
ved udløb eller genkøbes, når betingelserne i artikel 72 er opfyldt og først
fem år efter udstedelsesdatoen
k)                     
de bestemmelser, som regulerer instrumenterne,
angiver ikke eksplicit eller implicit, at instrumenterne bliver eller kan blive
indfriet eller genkøbt andet end ved udløb, og instituttet åbner ikke på anden
måde mulighed for noget sådant
l)                        
de bestemmelser, som regulerer instrumenterne,
giver ikke indehaveren ret til at fremskynde de planlagte betalinger af renter
og afdrag, undtagen i forbindelse med instituttets insolvens eller likvidation
m)                    
størrelsen af forfaldne renter eller udbytter af
instrumenter vil ikke blive ændret i forhold til kreditsituationen for
instituttet, dets moderinstitut eller finansielle moderholdingselskab eller
blandede holdingselskab
n)                      
hvis instrumenterne ikke er udstedt direkte af
instituttet eller af en driftsenhed, som indgår i konsolideringen efter
bestemmelserne i første del, afsnit II, kapitel 2, moderinstituttet, det
finansielle moderholdingselskab eller det blandede holdingselskab, og provenuet
umiddelbart er til rådighed for følgende virksomheder uden begrænsning i en
form, som opfylder betingelserne i dette stykke:
i)       instituttet
ii)       en driftsenhed, som indgår i
konsolideringen efter bestemmelserne i første del, afsnit II, kapitel 2
iii)      moderinstituttet
iv)      det finansielle holdingselskab
v)      det blandede holdingselskab.
Artikel 61
Amortisering af tier 2-instrumenter
I
hvilket omfang tier 2-instrumenter kan betragtes som tier 2-kapitalelementer i
løbet af de sidste 5 år af instrumenternes løbetid beregnes ved at gange de
resultat, der fremkommer ved beregningen i litra a), med det beløb, der er
omhandlet i litra b):
a)                      
den nominelle værdi af instrumenterne eller de
efterstillede lån på førstedagen af de resterende fem år af den kontraktlige
løbetid ganget med antallet af kalenderdage i denne periode  
b)                     
de resterende kalenderdage i instrumenternes eller
de efterstillede låns kontraktlige løbetid.
Artikel 62
Følgerne af, at betingelserne for tier 2-kapitalinstrumenter ikke længere er
opfyldt
Følgende
bestemmelser finder anvendelse, når betingelserne som omhandlet i artikel 60
ikke længere er opfyldt:
a)                      
instrumentet kan ikke længere kvalificere som et
tier 2-kapitalinstrument
b)                     
den del af overkursen ved emission, der vedrører
dette instrument, kan ikke længere kvalificere som tier 2-kapitalelementer.
Afdeling 2
Fradrag i tier 2-kapitalelementer
Artikel 63
Fradrag i tier 2-kapitalelementer
Følgende fradrages i tier 2-kapitalelementer: 
a)                      
et instituts direkte og indirekte besiddelser af egne
tier 2- kapitalinstrumenter, herunder egne tier 2-kapitalinstrumenter, som et
institut kan være forpligtet til at købe i medfør af eksisterende kontraktlige
forpligtelser
b)                     
besiddelser af tier 2-kapitalinstrumenter i
relevante enheder, hvormed instituttet har krydsejerskab, som efter de
kompetente myndigheders opfattelse er blevet indgået for kunstigt at øge
instituttets kapitalgrundlag
c)                      
den relevante værdi opgjort i henholdt til artikel
67 af instituttets direkte og indirekte besiddelser af tier 2-kapitalinstrumenter
i relevante enheder, når instituttet ikke har en væsentlig kapitalandel i disse
enheder
d)                     
instituttets direkte og indirekte besiddelser af
tier 2-kapitalinstrumenter i relevante enheder, når instituttet har en
væsentlig kapitalandel i disse enheder, undtagen emissionspositioner, der
besiddes i højst 5 arbejdsdage.
Artikel 64
Fradrag af besiddelser af egne  tier 2-instrumenter og efterstillede lån
Med
henblik på anvendelse af artikel 63, litra a), opgør institutterne
besiddelserne på grundlag af lange bruttopositioner med følgende undtagelser:
a)                      
institutter kan opgøre værdien af besiddelserne i
handelsbeholdningen på grundlag af lange nettopositioner, såfremt de lange og
korte positioner er i samme underliggende eksponering, og der med de korte
positioner ikke er forbundet nogen modpartsrisiko 
b)                     
institutter opgør den værdi, der skal fratrækkes
for indirekte besiddelser i handelsbeholdningen i form af besiddelser af
indekspapirer ved at beregne den underliggende eksponering i egne tier
2-kapitalinstrumenter, som indgår i indeksene 
c)                      
institutters lange bruttopositioner i egne tier
2-kapitalinstrumenter i handelsbeholdningen, som er fremkommet ved besiddelser
af indekspapirer, kan modregnes i korte positioner i egne tier
2-kapitalinstrumenter, der er fremkommet ved korte positioner i de
underliggende indeks, herunder også når der med disse korte positioner er
forbundet en modpartsrisiko.
Artikel 65
Fradrag af besiddelser af tier 2-kapitalinstrumenter i og efterstillede lån til
relevante enheder i de tilfælde, hvor instituttet har krydsejerskab med andre
enheder med det formål kunstigt at øge kapitalgrundlaget
Institutter foretager de i artikel 63, litra
b), c) og d), krævede fradrag i overensstemmelse med følgende bestemmelser:
a)                      
besiddelser af tier 2-kapitalinstrumenter, herunder
efterstillede lån, opgøres på grundlag af lange bruttopositioner
b)                     
besiddelser af tier 2-kapitalgrundlagselementer i
forsikringsselskaber og tier 3-kapitalgrundlagselementer i forsikringsselskaber
betragtes som tier 2-kapitalinstrumenter i forbindelse med fradrag.
Artikel 66
Fradrag af besiddelser af tier 2-kapitalinstrumenter i og efterstillede lån til
relevante enheder
Institutter
foretager de i artikel 63, litra c) og d), krævede fradrag i overensstemmelse
med følgende:
a)                      
de kan opgøre handelsbeholdningens besiddelser af
kapitalinstrumenter i relevante enheder på grundlag af lange nettopositioner i
samme underliggende eksponering, forudsat at den korte positions
forfaldstidspunkt er sammenfaldende med forfaldstidspunktet for den lange position
eller har en restløbetid på mindst et år 
b)                     
institutter opgør den værdi, der skal fratrækkes
for indirekte besiddelser i handelsbeholdningen af de kapitalinstrumenter i
relevante enheder, som består i besiddelser af indekspapirer, på basis af den
underliggende eksponering i kapitalinstrumenter i de relevante enheder i
indeksene. 
Artikel 67
Fradrag af tier 2-kapitalinstrumenter i de tilfælde, hvor et institut ikke har
en væsentlig kapitalandel i en relevant enhed
1.                      
Med henblik på anvendelse af artikel 63, litra c),
opgør institutterne det relevante beløb, der skal fratrækkes, ved at gange den
i litra a) omhandlede værdi med den faktor, der fremkommer ved den i litra b)
omhandlede beregning:
a)            
det samlede beløb, hvormed instituttets direkte og
indirekte besiddelser af tier 1-kernekapitalinstrumenter, supplerende tier 1-
og tier 2-kapitalinstrumenter i relevante enheder overstiger 10 % af
instituttets tier 1-kernekapitalelementer beregnet efter anvendelse af
følgende:
i)        artikel 29-32
ii)       de i artikel 33, stk. 1), litra a)-g)
og litra j)-l), nævnte poster, undtagen det beløb, der skal fratrækkes for
udskudte skatteaktiver, som udnyttes i fremtidig indkomst, og som skyldes
midlertidige forskelle
iii)      artikel 41 og 42
b)           
værdien af instituttets direkte og indirekte besiddelser
af supplerende tier 2-kapitalinstrumenter i relevante enheder divideret med den
samlede værdi af instituttets direkte og indirekte besiddelser af tier
1-kernekapitalinstrumenter, supplerende tier 1- og tier 2-kapitalinstrumenter i
disse relevante enheder. 
2.                      
Institutter udeholder emissionspositioner, der
besiddes i højst 5 arbejdsdage, fra det i stk. 1, litra a), omhandlede beløb og
fra beregningen af den i stk. 1, litra b), nævnte faktor.
3.                      
Institutter beregner den del af besiddelserne af
tier 2-kapitalinstrumenter, som fradrages, ved at dividere det i litra a) omhandlede
beløb med det i litra b) omhandlede beløb: 
a)            
den samlede værdi af de besiddelser, som skal
fratrækkes i henhold til stk. 1
b)           
den samlede værdi af instituttets direkte og
indirekte besiddelser af kapitalgrundlagsinstrumenter i relevante enheder,
hvori instituttet ikke har en væsentlig kapitalandel.
Afdeling 3
Tier 2-kapital
Artikel 68
Tier 2-kapital
Et
instituts tier 2-kapital består af instituttets tier 2-kapitalelementer efter
fradrag af de i artikel 63 nævnte poster og anvendelse af artikel 74.
Kapitel 5
Kapitalgrundlag
Artikel 69
Kapitalgrundlag
Et
instituts kapitalgrundlag består af summen af dets tier 1- og tier 2-kapital.
Kapitel 6
Generelle krav
Artikel 70
Besiddelser af kapitalinstrumenter i regulerede enheder, der ikke kvalificerer
som lovpligtig kapital 
Institutter
skal ikke i kapitalgrundlaget fratrække besiddelser i en reguleret finansiel
enhed, jf. artikel 137, stk. 1, nr. 4, der ikke kan klassificeres som denne
enheds lovpligtige kapital. Institutter skal risikovægte sådanne besiddelser i
overensstemmelse med tredje del, afdeling II, kapitel 2 eller i givet fald 3. 
Artikel 71
Indirekte besiddelser hidrørende fra besiddelser af indeksinstrumenter
1.                      
Som et alternativ til et institut, der beregner sin
eksponering i tier 1-kernekapitalinstrumenter, supplerende tier
1-kapitalinstrumenter og tier 2-kapitalinstrumenter i relevante enheder, som
indgår i indeks, og den kompetente myndighed forinden har givet sit samtykke,
kan et institut anvende et konservativt skøn over den underliggende eksponering
i tier 1-kernekapitalinstrumenter, supplerende tier 1-kapitalinstrumenter og
tier 2-kapitalinstrumenter i relevante enheder, som indgår i indeksene.
2.                      
En kompetent myndighed giver kun sit samtykke,
såfremt instituttet over for den kompetente myndighed har godtgjort, at det vil
være en stor administrativ byrde for instituttet at overvåge dets underliggende
eksponering i tier 1-kernekapitalinstrumenter, supplerende tier 1‑kapitalinstrumenter
og tier 2-kapitalinstrumenter i relevante enheder, der indgår i indeksene. 
3.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)            
i hvor høj grad institutter skal være konservative
i forbindelse med skøn, der anvendes som alternativ til beregningen af den i
stk. 1 omhandlede underliggende eksponering
b)           
betydningen af stor administrativ byrde med henblik
på anvendelsen af stk. 2.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 72
Betingelser for reduktion af kapitalgrundlaget
Et
institut skal forinden have den kompetente myndigheds samtykke til at gøre
følgende:
a)                      
reducere eller genkøbe tier
1-kernekapitalinstrumenter udstedt af instituttet på en måde, som er tilladt i
henhold til gældende national lovgivning
b)                     
førtidsindfri, indfri ved udløb eller genkøbe
supplerende tier 1-kapitalinstrumenter eller tier 2-instrumenter før det kontraktlige
forfaldstidspunkt.
Artikel 73
Tilsynsmyndighedens samtykke til reduktion af kapitalgrundlaget
1.                      
Den kompetente myndighed skal give sit samtykke
til, at et institut reducerer, genkøber, førtidsindfrier eller indfrier ved
udløb tier 1-kapitalinstrumenter, supplerende tier 1- eller tier
2-kapitalinstrumenter, hvis en af følgende betingelser er opfyldt:
a)            
førend eller samtidig med den i artikel 13
omhandlede aktion erstatter instituttet de i artikel 72 omhandlede instrumenter
med kapitalgrundlagsinstrumenter af samme eller højere kvalitet på betingelser,
som er forsvarlige i forhold til instituttets indtjeningsevne
b)           
instituttet har over for den kompetente myndighed
godtgjort, at instituttets kapitalgrundlag efter den nævnte aktion vil
overstige de i artikel 87, stk. 1, fastlagte krav med en margen, som den
kompetente myndighed anser for at være væsentlig og passende, og den kompetente
myndighed anser i øvrigt instituttets finansielle situation for at være sund. 
2.                      
Såfremt et institut indleder en aktion som
omhandlet i artikel 72, litra a), og nægtelse af indfrielsen af tier
1-kernekapitalinstrumenter som omhandlet i artikel 25 er forbudt i henhold til
gældende national lovgivning, kan den kompetente myndighed fravige
betingelserne i nærværende stk. 1, forudsat at den kompetente myndighed kræver,
at instituttet i passende omfang begrænser indfrielsen af sådanne instrumenter.
3.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)            
betydningen af forsvarlige i forhold til
instituttets indtjeningsevne
b)           
det passende omfang af begrænsningen af indfrielsen
som nævnt i stk. 2
c)            
proceduren og datakravene i forbindelse med
instituttets ansøgning om at få den kompetente myndigheds samtykke til at
indlede en aktion som omhandlet i 72, herunder også fristen for behandling af
en sådan ansøgning.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 74
Midlertidig fravigelse af bestemmelserne om fradrag i kapitalgrundlaget
1.                      
Såfremt et institut midlertidigt besidder aktier,
der kvalificerer som tier 1‑kernekapitalinstrumenter, supplerende tier
1-kapitalinstrumenter eller tier 2‑kapitalinstrumenter i en relevant
enhed, og den kompetente myndighed skønner, at hensigten med disse besiddelser
er at anvende dem som led i en finansiel bistandstransaktion med henblik på at
rekonstruere og redde denne enhed, kan den kompetente myndighed midlertidigt fravige
bestemmelserne om fradrag, som ellers ville finde anvendelse på disse
instrumenter.
2.                      
EBA udarbejder udkast til reguleringsmæssige
tekniske standarder med henblik på at præcisere begrebet midlertidigt med
henblik på anvendelse af stk. 1, og under hvilke omstændigheder en kompetent
myndighed kan skønne, at hensigten med de nævnte midlertidige besiddelser er at
anvende dem som led i en finansiel bistandstransaktion med henblik på at
rekonstruere og redde denne enhed.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 75
Løbende kontrol med kvaliteten af kapitalgrundlaget 
1.                      
EBA overvåger kvaliteten af kapitalgrundlagsinstrumenter
udstedt af institutter i hele Unionen og underretter straks Kommissionen, hvis
der foreligger væsentligt bevis for betydelig forringelse af disse
instrumenters kvalitet.
2.                      
En sådan underretning skal indeholde følgende:
a)            
en detaljeret beskrivelse af arten og omfanget af
den konstaterede forringelse
b)           
faglig rådgivning om de foranstaltninger, som EBA
finder det nødvendigt, at Kommissionen træffer.
3.                      
EBA yder faglig rådgivning til Kommissionen om alle
væsentlige ændringer, den finder det nødvendigt at foretage vedrørende definition
af kapitalgrundlaget som et resultat af følgende:
a)            
relevante ændringer i markedsstandarder eller
markedspraksis
b)           
ændringer i relevante retsforskrifter eller
regnskabsstandarder
c)            
væsentlige ændringer i EBA's metoder til at
stressteste institutternes solvens.
4.                      
EBA yder faglig rådgivning til Kommissionen senest
den 31. december 2013 om mulig behandling af urealiserede gevinster opgjort til
dagsværdi ud over indregning i tier 1-kernekapital uden justering. I sådanne
anbefalinger skal der tages højde for relevante ændringer i de internationale
regnskabsstandarder og i internationale aftaler om tilsynsstandarder vedrørende
banker. 
Afsnit III
Minoritetsinteresser og supplerende tier 1‑kapitalinstrumenter og tier
2-kapitalinstrumenter udstedt af datterselskaber
Artikel 76
Minoritetsinteresser, som opfylder betingelserne for indregning i den
konsoliderede tier 1-kernekapital
1.                      
Minoritetsinteresser omfatter et datterselskabs
tier 1-kernekapitalinstrumenter plus tilhørende overført resultat og overkurs
ved emission, når følgende betingelser er opfyldt: 
a)            
datterselskabet antager en af følgende former:
i)        et institut
ii)       en virksomhed, som i medfør af gældende
national lovgivning er omfattet af kravene i denne forordning og i direktiv
[indsættes af Publikationskontoret] 
b)           
datterselskabet indgår fuldt og helt i
konsolideringen efter bestemmelserne i første del, afsnit II, kapitel 2.
c)            
tier 1-kernekapitalinstrumenterne ejes ikke af
personer knyttet til de virksomheder, som indgår i konsolideringen efter
bestemmelserne i første del, afsnit II, kapitel 2.
2.                      
Minoritetsinteresser, som finansieres direkte eller
indirekte via en enhed med særligt formål (SPE) eller på anden måde af moderinstituttet,
det finansielle moderholdingselskab, det blandede holdingselskab eller deres
datterselskaber, opfylder ikke betingelserne for indregning i den konsoliderede
tier 1-kernekapital.
Artikel 77
Kvalificerende supplerende tier 1-, tier 1-, tier 2-kapital og kvalificerende kapitalgrundlag
Kvalificerende supplerende tier 1-, tier 1-,
tier 2-kapital og kvalificerende kapitalgrundlag omfatter et datterselskabs
minoritetsinteresser, supplerende tier 1-, tier 1- eller tier
2-kapitalinstrumenter plus overført resultat og overkurs ved emission i
tilknytning hertil, når følgende betingelser er opfyldt:
a)                      
datterselskabet antager en af følgende former:
i)       et institut
ii)       en virksomhed, som i medfør af gældende
national lovgivning er omfattet af bestemmelserne i denne forordning og i
direktiv [indsættes af Publikationskontoret]
b)                     
datterselskabet indgår fuldt og helt i
konsolideringen efter bestemmelserne i første del, afsnit II, kapitel 2
c)                      
disse instrumenter ejes ikke af personer knyttet
til de virksomheder, som indgår i konsolideringen efter bestemmelserne i første
del, afsnit II, kapitel 2.
Artikel 78
Kvalificerende tier 1- og tier 2-kapital udstedt af en enhed med særligt formål
(SPE) 
1.                      
Supplerende tier 1- og tier 2-kapitalinstrumenter
udstedt af en SPE og overført resultat og overkurs ved emission i til knytning
hertil kan kun indregnes i kvalificerende supplerende tier 1-, tier 1- eller
tier 2-kapital eller i givet fald kvalificerende kapitalgrundlag, hvis følgende
betingelser er opfyldt:
a)            
den SPE, der har udstedt disse instrumenter, indgår
fuldt og helt i konsolideringen efter bestemmelserne i første del, afsnit II,
kapitel 2
b)           
instrumenterne og overført resultat og overkurs ved
emission i tilknytning hertil indregnes kun i den kvalificerende supplerende
tier 1-kapital, hvis de i artikel 49, stk. 1, fastsatte betingelser er opfyldt
c)            
instrumenterne og overført resultat og overkurs ved
emission i tilknytning hertil indregnes kun i den kvalificerende tier
2-kapital, hvis de i artikel 60 fastsatte betingelser er opfyldt 
d)           
SPE'ens eneste aktiv er dens andel af kapitalgrundlaget
i datterselskabet, hvis form opfylder de i artikel 49, stk. 1, eller artikel 60
fastsatte relevante betingelser. 
Finder den kompetente myndighed, at en SPE's
aktiver er minimale og ubetydelige for en sådan enhed, kan den kompetente
myndighed fravige betingelsen i litra d).
2.                      
EBA udarbejder udkast til reguleringsmæssige
tekniske standarder med blik på at præcisere begreberne minimale og ubetydelige
som nævnt i stk. 1, litra d). 
EBA forelægger disse
udkast til reguleringsmæssige tekniske standarder for Kommissionen senest den
1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 79
Minoritetsinteresser, som indgår i den konsoliderede tier 1-kernekapital
Institutter
beregner værdien af et datterselskabs minoritetsinteresser, som indgår i den
konsoliderede tier 1-kernekapital ved i dette selskabs minoritetsinteresser at
fratrække det resultat, som fremkommer ved at gange den i litra a) nævnte værdi
med den i litra b) nævnte procentdel:
a)                      
datterselskabets tier 1-kernekapital minus den
laveste værdi af følgende:
i)       værdien af datterselskabets tier
1-kernekapital, som skal opfylde summen af det i artikel 87, stk. 1, litra a),
fastsatte krav og det kombinerede bufferkrav omhandlet i artikel 122, nr. 2, i
direktiv [indsættes af Publikationskontoret]
ii)       værdien af den konsoliderede tier
1-kernekapital, som datterselskabet tegner sig for, og som kræves på
konsolideret niveau, skal opfylde summen af det i artikel 87, stk. 1, litra a),
fastsatte krav og det kombinerede bufferkrav omhandlet i artikel 122, nr. 2, i
direktiv [indsættes af Publikationskontoret]
b)                     
datterselskabets minoritetsinteresser udtrykt som
en procentdel af selskabets samlede tier 1-kernekapitalinstrumenter plus
overført resultat og overkurs ved emission i tilknytning hertil.
Artikel 80
Kvalificerende tier 1-kapitalinstrumenter, som indgår i den konsoliderede tier
1-kapital
Institutter
beregner værdien af et datterselskabs kvalificerende tier 1-kapital, som indgår
i den konsoliderede tier 1-kapital, ved i dette selskabs kvalificerende tier
1-kapital at fratrække det resultat, der fremkommer ved at gange den i litra a)
nævnte værdi med den i litra b) nævnte procent:
a)                      
den laveste af følgende værdier:
i)       værdien af datterselskabets tier
1-kapital, som skal opfylde summen af det i artikel 87, stk. 1, litra b),
fastsatte krav og det kombinerede bufferkrav omhandlet i artikel 122, nr. 2, i
direktiv [indsættes af Publikationskontoret]
ii)       værdien af den konsoliderede tier
1-kapital, som datterselskabet tegner sig for, og som skal opfylde summen af
det i artikel 87, stk. 1, litra b), fastsatte krav og det kombinerede bufferkrav
omhandlet i artikel 122, nr. 2, i direktiv [indsættes af Publikationskontoret] 
b)                     
datterselskabets kvalificerende tier 1-kapital
udtrykt som en procentdel af dette selskabs samlede tier 1-kapitalinstrumenter
plus overført resultat og overkurs ved emission i tilknytning hertil.
Artikel 81
Kvalificerende tier 1-kapital, som indgår i den konsoliderede supplerende tier
1-kapital
Institutter
beregner værdien af et datterselskabs kvalificerende tier 1-kapital, som indgår
i den konsoliderede supplerende tier 1-kapital, ved i dette selskabs
kvalificerende tier 1-kapital, som indgår i den konsoliderede tier 1-kapital,
at fratrække dette selskabs minoritetsinteresser, som indgår i den
konsoliderede tier 1-kernekapital.  
Artikel 82
Kvalificerende kapitalgrundlag, som indgår i det konsoliderede kapitalgrundlag
Institutter
beregner værdien af et datterselskabs kvalificerende kapitalgrundlag, som
indgår i det konsoliderede kapitalgrundlag, ved i dette selskabs kvalificerende
kapitalgrundlag at fratrække det resultat, der fremkommer ved at gange den i
litra a) nævnte værdi med den i litra b) nævnte procentdel:
a)                      
den laveste af følgende værdier:
i)       værdien af
datterselskabets kapitalgrundlag, som skal opfylde summen af det i artikel 87,
stk. 1, litra c), fastsatte krav og det kombinerede bufferkrav omhandlet i
artikel 122, nr. 2, i direktiv [indsættes af Publikationskontoret]
ii)       værdien af det kapitalgrundlag, som datterselskabet
tegner sig for, og som på konsolideret niveau skal opfylde summen af det i
artikel 87, stk. 1, litra c), fastsatte krav og det kombinerede bufferkrav
omhandlet i artikel 122, nr. 2, i direktiv [indsættes af Publikationskontoret] 
b)                     
datterselskabets kvalificerende kapitalgrundlag
udtrykt som en procentdel af datterselskabets samlede kapitalgrundlag, som
indgår i tier 1-kernekapitalelementer, supplerende tier 1- og tier
2-kapitalelementer og overført resultat og overkurs i tilknytning hertil
Artikel 83
Kvalificerende kapitalgrundlag, som indgår i den konsoliderede tier 2-kapital
Institutter
beregner værdien af et datterselskabs kvalificerende kapitalgrundlag, som
indgår i den konsoliderede tier 2-kapital, ved i dette selskabs kvalificerende kapitalgrundlag,
som indgår i det konsoliderede kapitalgrundlag, at fratrække dette selskabs
kvalificerende tier 1-kapital, som indgår i den konsoliderede tier 1-kapital.
Afsnit IV
Kvalificerede kapitalandele uden for den finansielle sektor
Artikel 84
Risikovægtning og forbud mod kvalificerede kapitalandele uden for
finanssektoren
1.                      
En kvalificeret kapitalandel, som udgør over
15 % af instituttets justerede kapitalgrundlag, i en virksomhed, som ikke
er en af følgende, er omfattet af bestemmelserne i stk. 3:
a)            
en relevant enhed 
b)           
en virksomhed, som ikke er en relevant enhed, og
som udøver aktiviteter, den kompetente myndighed anser for at være: 
i)        en direkte forlængelse af
bankvirksomhed eller 
ii)       accessorisk bankvirksomhed 
iii)      leasing, factoring, formueforvaltning,
forvaltning af ydelser vedrørende elektronisk databehandling eller anden
lignende virksomhed.
2.                      
Et instituts samlede kvalificerede kapitalandele i
andre virksomheder end de i stk. 1, litra a) og b) nævnte, som overstiger
60 % af dets justerede kapital, er omfattet af bestemmelserne i stk. 3.
3.                      
De kompetente myndigheder kræver, at bestemmelserne
i litra a) eller b) finder anvendelse på institutternes kvalificerede
kapitalandele som omhandlet i stk. 1 og 2:
a)            
 institutterne skal risikovægte følgende med
1 250 %: 
i)        den værdi af de i stk. 1 nævnte
kvalificerede kapitalandele, som overstiger 15 % af det justerede kapitalgrundlag

ii)       den samlede værdi af de i stk. 2 nævnte
kvalificerede kapitalandele, som overstiger 60 % af instituttets justerede
kapitalgrundlag
b)           
de kompetente myndigheder forbyder institutterne at
have de i stk. 1 og 2 nævnte kvalificerede kapitalandele, hvis værdi overstiger
de i disse stykker fastsatte procentandele af det justerede kapitalgrundlag.
4.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)            
aktiviteter, som er en direkte forlængelse af
bankvirksomhed 
b)           
aktiviteter, som vedrører accessorisk
bankvirksomhed
c)            
tilsvarende aktiviteter med henblik på anvendelse
af stk. 1, litra b), nr. iii).
EBA forelægger
disse udkast til reguleringsmæssige tekniske standarder for Kommissionen senest
den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 85
Alternativer til risikovægten på 1 250 %
Som et alternativ til at risikovægte de beløb,
som overstiger de i artikel 84, stk. 1 og 2, fastsatte grænser, med
1 250 %, kan institutter fratrække disse beløb i tier 1-kernekapitalelementer
i overensstemmelse med artikel 33, stk. 1, litra k). 
Artikel 86
Undtagelser 
3.                      
Aktier i virksomheder, som ikke er omhandlet i stk.
1, litra a) og b), medregnes ikke ved beregningen af de i artikel 84 fastsatte
grænser i forhold til det justerede kapitalgrundlag, hvis en af følgende
betingelser er opfyldt: 
a)      disse aktier besiddes midlertidigt som
led i en finansiel sanerings- eller redningsplan 
b)      besiddelsen af aktier er en
emissionsposition, der besiddes i højst 5 arbejdsdage 
c)      disse aktier besiddes i instituttets eget
navn og for andres regning. 
4.                      
Aktier, der ikke er finansielle anlægsaktiver som
defineret i artikel 35, stk. 2, i direktiv 86/635/EØF, skal heller ikke
medtages i den i artikel 84 omhandlede beregning.
TREDJE DEL
KAPITALKRAV
Afsnit I
Generelle krav, værdiansættelse og indberetning
Kapitel 1
Krav til kapitalgrundlag størrelse
Afdeling 1
Kapitalgrundlag for institutter
Artikel 87
Kapitalgrundlagskrav
1.                      
Med forbehold af artikel 88 og 89 skal institutter
til enhver tid kunne opfylde følgende kapitalgrundlagskrav:
a)            
en tier 1-kernekapitalprocent på 4,5 % 
b)           
en tier 1-kapitalprocent på 6 %
c)            
en samlet kapitalprocent på 8 %.
2.                      
Institutterne beregner deres kapitalprocenter som
følger:
a)            
tier 1-kernekapitalprocenten er instituttets tier
1-kernekapital udtrykt som en procentdel af den samlede risikoeksponering 
b)           
tier 1-kapitalprocenten er instituttets tier
1-kapital udtrykt som en procentdel af den samlede risikoeksponering
c)            
den samlede kapitalprocent er instituttets kapitalgrundlag
udtrykt som en procentdel af den samlede risikoeksponering.
3.                      
Den samlede risikoeksponering beregnes som summen
af litra a)-f) efter hensyntagen til de i stk. 4 omhandlede hensættelser: 
a)            
de risikovægtede poster for kreditrisiko og
udvandingsrisiko beregnet efter bestemmelserne i tredje del, afsnit II, for så
vidt angår samtlige instituttets forretningsaktiviteter, undtagen risikovægtede
eksponeringer i instituttets handelsbeholdningsaktiviteter 
b)           
kapitalgrundlagskravene opgjort efter
bestemmelserne i tredje del, afsnit IV, eller i givet fald fjerde del for et
instituts handelsbeholdningsaktiviteter i relation til følgende: 
i)        positionsrisiko
ii)       store engagementer, der overstiger de i
artikel 384-390 fastsatte grænser, såfremt et institut har fået tilladelse til
at overskride disse grænser 
c)            
kapitalgrundlagskravene opgjort efter
bestemmelserne i tredje del, afsnit IV eller i givet fald afsnit V i relation
til følgende 
i)        valutarisiko 
ii)       afviklingsrisiko
iii)      råvarerisiko.
d)           
kapitalgrundlagskravene beregnet efter
bestemmelserne i afsnit VI i relation til kreditværdijusteringsrisikoen for
OTC-derivater, undtagen kreditderivater, der anses for at begrænse
risikovægtede poster for kreditrisiko 
e)            
kapitalgrundlagskravene opgjort efter
bestemmelserne i tredje del, afsnit III i relation til den operationelle risiko
f)             
de risikovægtede poster opgjort efter
bestemmelserne i tredje del, afsnit II, i relation til modpartsrisiko, der
opstår i forbindelse med instituttets handelsbeholdningsaktiviteter vedrørende
følgende typer transaktioner og aftaler:
i)        OTC-derivater og kreditderivater
ii)       genkøbstransaktioner, transaktioner
vedrørende udlån eller indlån af værdipapirer eller råvarer
iii)      margenudlånstransaktioner baseret på
værdipapirer eller råvarer
iv)      transaktioner med lang afviklingstid.
4.                      
Følgende bestemmelser finder anvendelse på
opgørelsen af de samlede risikoeksponeringer som omhandlet i stk. 3: 
a)            
de kapitalgrundlagskrav, der er omhandlet i stk. 3,
litra c)-e), omfatter også de krav, der opstår i forbindelse med alle et
instituts forretningsaktiviteter
b)           
institutter skal gange kapitalgrundlagskravene i
stk. 3, litra b)-e), med 12,5. 
Artikel 88
Startkapitalkrav for institutter i fortsat drift (going concern)
1.                      
Et instituts kapitalgrundlag må ikke falde til
under den krævede startkapital på det tidspunkt, hvor det blev meddelt
tilladelse.
2.                      
Institutter, som allerede eksisterede den 1. januar
1993, og hvis kapitalgrundlag ikke når op på den krævede startkapital, kan
fortsat drive virksomhed. I så fald må kapitalgrundlaget ikke falde til under
det maksimumsbeløb, den havde nået efter den 22. december 1989.
3.                      
Overtages kontrollen med et institut, som falder
ind under kategorien i stk. 2, af en anden fysisk eller juridisk person end
den, der tidligere kontrollerede det, skal instituttets kapitalgrundlag være af
samme størrelse som den krævede startkapital.
4.                      
Fusioneres to eller flere institutter, der falder
ind under den i stk. 2 nævnte kategori, må kapitalgrundlaget i det institut,
der opstår som et resultat af fusionen, ikke være lavere end de fusionerede
institutters samlede kapitalgrundlag på det tidspunkt, fusionen fandt sted, så
længe kapitalgrundlaget ikke når op på samme niveau som den krævede
startkapital.
5.                      
Finder de kompetente myndigheder det nødvendigt, at
kravet i stk. 1 opfyldes for at sikre et instituts solvens, finder
bestemmelserne i stk. 2-4 ikke anvendelse. 
Artikel 89
Undtagelser for mindre handelsbeholdningsaktiviteter
1.                      
Institutter kan erstatte kapitalkravene i artikel
87, stk. 3, litra b), med kapitalkravene beregnet efter samme artikels stk. 3,
litra a), for så vidt angår deres handelsbeholdningsaktiviteter, såfremt
omfanget af deres balanceførte og ikke-balanceførte
handelsbeholdningsaktiviteter opfylder følgende betingelser:
a)            
handelsbeholdningsaktiviteterne udgør normalt
mindre end 5 % af de samlede aktiver og 15 mio. EUR 
b)           
handelsbeholdningsaktiviteterne overstiger aldrig 6 %
og 20 mio. EUR.
2.                      
Ved opgørelsen af størrelsen af balance- og
ikke-balanceførte aktiviteter ansættes gældsinstrumenter til deres markedsværdi
eller nominelle værdi, aktier til markedsværdien og derivater til den nominelle
værdi eller markedsværdien af de underliggende instrumenter. Lange og korte
positioner adderes uanset fortegn.
3.                      
Kan et institut ikke opfylde betingelsen i stk. 1,
litra b), underretter det straks den kompetente myndighed. Hvis den kompetente
myndighed efter at have foretaget en vurdering fastslår og underretter
instituttet om, at kravet i stk. 1, litra a), ikke er opfyldt, skal instituttet
ophøre med at anvende stk. 1 at regne fra næste indberetningsdato.
Afdeling 2
Kapitalgrundlag for investeringsselskaber med begrænset tilladelse til at
levere investeringstjenester 
Artikel 90
Kapitalgrundlag for investeringsselskaber med begrænset tilladelse til at
levere investeringstjenester
1.                      
Med henblik på anvendelse af artikel 87, stk. 3,
skal investeringsselskaber, som ikke har tilladelse til at levere de i afsnit A,
punkt 3 og 6 i bilag I til direktiv 2004/39/EF nævnte investeringstjenester,
anvende den i stk. 2 fastsatte beregning af den samlede risikoeksponering. 
2.                      
De i stk. 1 nævnte investeringsselskaber opgør
deres samlede risikoeksponering som den største værdi af følgende:
a)            
summen af posterne i artikel 87, stk. 3, litra
a)-d) og f) efter anvendelse af artikel 87, stk. 4
b)           
12,5 ganget med den i artikel 92 angivne værdi.
3.                      
De i stk. 1 nævnte investeringsselskaber er
omfattet af alle andre bestemmelser vedrørende operationel risiko, som er
fastlagt i direktiv [indsættes af Publikationskontoret], afsnit VII, kapitel 3,
afdeling II, underafdeling 1.
Artikel 91
Kapitalgrundlag for investeringsselskaber, der har en startkapital som fastlagt
i artikel 29 i direktiv [indsættes af Publikationskontoret]
1.                      
Med henblik på anvendelse af artikel 87, stk. 3,
skal følgende kategorier af investeringsselskaber, som opretholder en
startkapital i overensstemmelse med artikel 29 i direktiv [indsættes af
Publikationskontoret], anvende beregningen af den samlede risikoeksponering,
der er fastsat i stk. 2. 
a)            
investeringsselskaber, der handler for egen regning
udelukkende for at udføre kundeordrer eller for at få adgang til et clearing-
eller afregningssystem eller en anerkendt børs, når de fungerer som formidlere
eller udfører en kundes ordre
b)           
investeringsselskaber, der ikke forvalter kunders
penge eller værdipapirer
c)            
investeringsselskaber, der kun handler for egen
regning
d)           
investeringsselskaber, der ikke har eksterne kunder
e)            
investeringsselskaber, som har overdraget ansvaret
for gennemførelsen og afregningen af deres transaktioner til en
clearinginstitution, der også garanterer dem.
2.                      
For de i stk. 1 nævnte investeringsselskaber
opgøres den samlede risikoeksponering som summen af følgende: 
a)            
artikel 87, stk. 3, litra a)-d) og f) efter
anvendelse af artikel 87, stk. 4
b)           
den i artikel 92 nævnte værdi ganget med 12,5.
3.                      
De i stk. 1 nævnte investeringsselskaber er
omfattet af alle andre bestemmelser vedrørende operationel risiko, som er
fastlagt i direktiv [indsættes af Publikationskontoret], afsnit VII, kapitel 3,
afdeling II, underafdeling 1.
Artikel 92
Kapitalgrundlag baseret på faste omkostninger
1.                      
I overensstemmelse med artikel 90 og 91 skal et
investeringsselskab besidde et justeret kapitalgrundlag, som udgør mindst en
fjerdedel af selskabets faste omkostninger for det foregående år. 
2.                      
Er der siden det foregående år sket ændringer i et
investeringsselskabs virksomhed, som den kompetente myndighed anser for
væsentlige, kan den kompetente myndighed tilpasse kravet i stk. 1. 
3.                      
Har et investeringsselskab ikke drevet virksomhed
et år at regne fra den dag, det startede sine aktiviteter, skal det besidde et
justeret kapitalgrundlag på mindst en fjerdedel af de i forretningsplanen
opførte faste omkostninger, medmindre de kompetente myndigheder kræver
forretningsplanen tilpasset.
4.                      
EBA udarbejder udkast til reguleringsmæssige
tekniske standarder med henblik på at præcisere: 
a)            
beregningen af kravet om at besidde et justeret kapitalgrundlag
på mindst en fjerdedel af det foregående års faste omkostninger 
b)           
betingelserne for de kompetente myndigheders
tilpasning af kravet om at besidde et justeret kapitalgrundlag på mindst en
fjerdedel af det foregående års faste omkostninger  
c)            
beregningen af de forventede faste omkostninger,
såfremt et investeringsselskab ikke har drevet virksomhed et år.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 93
Kapitalgrundlag i investeringsselskaber på konsolideret niveau
1.                      
Indgår de i artikel 90, stk. 1, nævnte
investeringsselskaber i en koncern, og denne ikke omfatter kreditinstitutter,
skal moderinvesteringsselskabet i en medlemsstat anvende artikel 87 på
konsolideret niveau som følger: 
a)            
den samlede risikoeksponering skal beregnes som
fastlagt i artikel 90, stk. 2
b)           
kapitalgrundlaget beregnes på basis af
moderinvesteringsselskabets konsoliderede finansielle situation. 
2.                      
Indgår de i artikel 91, stk. 1, nævnte
investeringsselskaber i en koncern, og denne ikke omfatter kreditinstitutter,
skal et investeringsselskab kontrolleret af et finansielt holdingselskab
anvende artikel 87 på konsolideret niveau som følger:
a)            
den samlede risikoeksponering skal beregnes som
fastlagt i artikel 91, stk. 2  
b)           
kapitalgrundlaget beregnes på basis af
moderinvesteringsselskabets konsoliderede finansielle situation. 
Kapitel 2
Beregning og indberetning af krav
Artikel 94
Værdiansættelse
Værdiansættelsen af aktiver og
ikke-balanceførte poster foretages i overensstemmelse med det regnskabssystem,
som kreditinstituttet er omfattet af i medfør af forordning (EF) nr. 1606/2002
og direktiv 86/635/EØF.
Artikel 95
Indberetning af kapitalgrundlagskrav
1.                      
Institutter, som beregner kapitalgrundlagskrav i
relation til positionsrisikoen, indberetter disse kapitalgrundlagskrav mindst
hver tredje måned.
Indberetningen skal indeholde regnskabsdata, som er
udarbejdet efter det regnskabssystem, instituttet er omfattet af i henhold til
forordning (EF) nr. 1606/2002 og direktiv 86/635/EØF, såfremt det er nødvendigt
at få et fyldestgørende billede af risikoprofilen for instituttets aktiviteter.
Institutternes indberetning vedrørende de i
artikel 87 fastsatte krav foretages mindst to gange om året. 
Institutterne skal meddele de kompetente
myndigheder resultaterne af beregningen og oplyse om de nødvendige data for
beregningen.
2.                      
EBA udarbejder udkast til gennemførelsesmæssige
tekniske standarder med henblik på at fastsætte ensartede formater, hyppigheder
og datoer for indberetning og de it-løsninger, der i Unionen skal anvendes til
sådanne indberetninger. Indberetningsformaterne skal være rimelige i forhold
til arten, omfanget og kompleksiteten af institutternes aktiviteter.
EBA forelægger disse udkast til
gennemførelsesmæssige tekniske standarder for Kommissionen senest den 1. januar
2013.
Kommissionen tillægges beføjelser til at vedtage
de i første afsnit omhandlede gennemførelsesmæssige standarder efter proceduren
i artikel 15 i forordning (EU) nr. 1093/2010.
Artikel 96
Særlige indberetningskrav
1.                      
Institutter indberetter følgende data til de
kompetente myndigheder:
a)            
tab i forbindelse med udlån med sikkerhed i beboelsesejendomme
på op til 80 % af markedsværdien eller 80 % af en forsigtig
langsigtet belåningsværdi i et givet år, medmindre andet er fastsat i artikel
119, stk. 2
b)           
de samlede tab på udlån med sikkerhed i beboelsesejendomme
i et givet år
c)            
tab i forbindelse med udlån med sikkerhed i
erhvervsejendomme på op til 50% af markedsværdien eller 60% af en forsigtig
langsigtet belåningsværdi i et givet år, medmindre andet er fastsat i artikel
119, stk. 2
d)           
de samlede tab på udlån med sikkerhed i
erhvervsejendomme i et givet år
2.                      
De kompetente myndigheder offentliggør hvert år i
aggregeret form de i stk. 1, litra a)-d), omhandlede data sammen med eventuelle
historiske data. Efter anmodning fra en anden kompetent myndighed i en
medlemsstat eller EBA skal en kompetent myndighed levere mere detaljerede
oplysninger til den pågældende kompetente myndighed eller EBA om forholdene på
markedet for beboelsesejendomme eller erhvervsejendomme i den pågældende
medlemsstat.
3.                      
EBA udarbejder udkast til gennemførelsesmæssige
tekniske standarder med henblik på at præcisere følgende:
a)            
ensartede formater, hyppigheder og datoer for
indberetning af de i stk. 1 omhandlede oplysninger
b)           
ensartede formater, hyppigheder og datoer for de i
stk. 2 omhandlede aggregerede data. 
EBA forelægger disse udkast til gennemførelsesmæssige
tekniske standarder for Kommissionen senest den 1. januar 2013.
Kommissionen tillægges
beføjelser til at vedtage de i første afsnit omhandlede gennemførelsesmæssige
tekniske standarder efter proceduren i artikel 15 i forordning (EU) nr.
1093/2010.
Kapitel 3
Handelsbeholdning
Artikel 97
Krav vedrørende handelsbeholdningen
1.                      
Positioner i handelsbeholdningen skal enten være
fri for begrænsninger i deres omsættelighed eller kunne afdækkes.
2.                      
En handelshensigt skal fremgå af strategier,
politikker og procedurer, som instituttet har fastsat for at forvalte
positionen eller porteføljen i overensstemmelse med artikel 98.
3.                      
Institutter skal oprette og vedligeholde systemer
og kontrolforanstaltninger til forvaltning af deres handelsbeholdning i overensstemmelse
med artikel 99 og 100.
4.                      
Institutter kan anvende interne risikoafdækninger
ved beregningen af kapitalkrav i relation til positionsrisikoen, såfremt de
besiddes med handelshensigt, og kravene i artikel 98-101 er opfyldt.
Artikel 98
Forvaltning af handelsbeholdningen
Instituttet skal ved forvaltningen af sine
positioner eller grupper af positioner i handelsbeholdningen opfylde samtlige
disse krav:
a)                      
instituttet skal have en klart dokumenteret
handelsstrategi for positionen/instrumentet eller porteføljerne, som er
godkendt af den øverste ledelse, og hvoraf fremgår den forventede
besiddelsesperiode
b)                     
instituttet skal have klart definerede politikker
og procedurer for aktiv forvaltning af positioner, der er indgået af en
handelsenhed. Disse politikker og procedurer skal omfatte følgende:
i)       hvilke positioner der kan indgås af hvilke
handelsenheder
ii)       der er fastsat lofter for positionerne,
og det overvåges, om de er passende
iii)      dealerne er berettigede til at
indgå/forvalte positionen inden for aftalte rammer og i henhold til den
godkendte strategi
iv)      positionerne indberettes til den øverste
ledelse som led i instituttets risikostyring 
v)      positionerne overvåges aktivt i
sammenhæng med markedsinformationskilder, og der foretages en vurdering af
muligheden for at omsætte eller afdække en position eller de enkelte risici,
der er knyttet til positionen, herunder skal der foretages en vurdering af
kvaliteten og hyppigheden af input fra markedet til værdiansættelsesprocessen,
markedets omsætningsniveau og størrelsen af de positioner, der handles på
markedet
c)                      
instituttet skal have klart definerede politikker
og procedurer for overvågning af positionerne i forhold til instituttets
handelsstrategi, herunder overvågning af omsætningen og de positioner, for
hvilke den oprindeligt påtænkte besiddelsesperiode er blevet overskredet.
Artikel 99
Indregning i handelsbeholdningen
1.                      
Institutter skal have klart definerede politikker
og procedurer ved fastlæggelsen af, hvilke positioner der skal medtages i
handelsbeholdningen med henblik på beregningen af deres kapitalkrav, i
overensstemmelse med kravene i artikel 97 og definitionen af
handelsbeholdningen i henhold til artikel 4 og under hensyntagen til de
respektive institutters risikoforvaltningskapacitet og -praksis. Instituttet skal
i fuldt omfang dokumentere, at disse politikker og procedurer overholdes,
ligesom der skal føres regelmæssig kontrol hermed.
2.                      
Institutter skal have klart definerede politikker
og procedurer for den generelle forvaltning af handelsbeholdningen. Disse politikker
og procedurer skal som minimum omfatte:
a)            
de aktiviteter, som efter det enkelte instituts
opfattelse er handel, og som indgår i handelsbeholdningen med henblik på
beregning af kapitalgrundlagskravet
b)           
i hvilket omfang en position på dagsbasis kan
opgøres til markedsværdi med udgangspunkt i et aktivt likvidt marked for både
køb og salg
c)            
for positioner, der opgøres til modelværdi, i
hvilket omfang instituttet kan:
i)        afgrænse alle væsentlige risici i
forbindelse med positionen
ii)       afdække alle væsentlige risici i
forbindelse med positionen med instrumenter, for hvilke der findes et aktivt,
likvidt marked for både køb og salg  
iii)      udarbejde pålidelige estimater for
vigtige forudsætninger og parametre, som anvendes i modellen
d)           
i hvilket omfang instituttet kan og skal foretage
værdiansættelser af positionen, som kan valideres eksternt på en konsistent
måde
e)            
i hvilket omfang retlige begrænsninger eller andre
operationelle krav ville kunne lægge hindringer i vejen for instituttets evne
til at afvikle eller risikoafdække en position på kort sigt
f)             
i hvilket omfang instituttet kan eller skal
foretage aktiv risikoforvaltning af positionen som led i sine
handelstransaktioner  
g)            
i hvilket omfang instituttet kan overføre risici
eller positioner, der ligger uden for handelsbeholdningen, til
handelsbeholdningen og omvendt samt kriterierne for sådanne overførsler.
Artikel 100
Krav til forsigtig værdiansættelse
1.                      
Alle positioner i handelsbeholdningen skal opfylde
standarder for forsigtig værdiansættelse som fastsat i denne artikel.
Institutterne skal navnlig sikre, at den forsigtige værdiansættelse af
positionerne i handelsbeholdningen har en passende nøjagtighed i forhold til
positionernes dynamiske karakter, tilsynskravene og kapitalkravenes virkemåde
og formål i forhold til positionerne i handelsbeholdningen.
2.                      
Institutter opretter og vedligeholder systemer og
kontroller, der er tilstrækkelige til at sikre forsigtige og pålidelige
værdiansættelsesestimater. I systemerne og kontrollerne skal der som minimum
indgå følgende elementer:
a)            
dokumenterede politikker og procedurer for
værdiansættelsesprocessen, herunder et klart defineret ansvar for de
forskellige områder, der indgår i fastsættelsen af værdiansættelsen,
markedsinformationskilderne og gennemgangen af deres hensigtsmæssighed, retningslinjer
for anvendelse af ikke-observerbare data, der svarer til instituttets
antagelser af, hvilke elementer markedsdeltagerne vil lægge til grund for værdiansættelse
af positionen, hyppigheden af uafhængige værdiansættelser, tidspunktet for
slutkurser, procedurer for værdiansættelsesjusteringer, verificering ved
månedsafslutning og ad hoc-verificeringsprocedurer
b)           
rapporteringsvejene for den afdeling, der har
ansvaret for værdiansættelsesprocessen, skal være klare og uafhængige af de
disponerende enheder.
Rapporteringsvejene skal ende hos et medlem af
ledelsesorganet.
3.                      
Institutter skal mindst dagligt værdiansætte
positionerne i handelsbeholdningen.
4.                      
Institutter skal opgøre deres positioner til
markedsværdi, når det er muligt, også når de opgør kapitalkravet for positioner
i handelsbeholdningen.
5.                      
Når der foretages opgørelse til markedsværdi, skal
et institut anvende den mere forsigtighedsbaserede del af købs-/salgsbuddet,
medmindre instituttet er en væsentlig market maker inden for den særlige type
finansielle instrument eller den pågældende råvare, og det derfor kan indgå
handel til middelkurs.
6.                      
Hvis det ikke er muligt at foretage opgørelse til
markedsværdi, skal institutterne konservativt opgøre deres positioner og
porteføljer til modelværdi (marking to model), herunder også når de opgør
kapitalgrundlagskrav for positioner i handelsbeholdningen.
7.                      
Anvendes modelværdi skal institutter opfylde
følgende krav:
a)            
den øverste ledelse skal være klar over, hvilke
elementer i handelsbeholdningen eller andre positioner til dagsværdi der
opgøres efter en model, og skal forstå, i hvor høj grad dette skaber usikkerhed
i rapporteringen af virksomhedens risiko/resultater
b)           
markedsinput skal om muligt anvendes som kilde i
overensstemmelse med markeds-kursen, og markedsinputtets hensigtsmæssighed for
den specifikke position, der værdi-ansættes, og modellens parametre skal
vurderes hyppigt
c)            
hvis det er muligt, skal institutter anvende
værdiansættelsesmetoder, som er accepteret markedspraksis for de pågældende
finansielle instrumenter eller råvarer
d)           
hvis instituttet selv har udviklet modellen, skal
den baseres på hensigtsmæssige forudsætninger, som er blevet vurderet og
efterprøvet af tilstrækkeligt kvalificerede parter, som er uafhængige af
udviklingsprocessen
e)            
institutter skal have formelle procedurer for
kontrol med ændringer, og der skal opbevares en sikret kopi af modellen, som
med jævne mellemrum skal anvendes til at kontrollere værdiansættelserne
f)             
de ansvarlige for risikostyringen skal være
bevidste om svaghederne i de anvendte modeller og om, hvordan disse svagheder
bedst kan afspejles i værdiansættelserne
g)            
modellen skal gennemgås regelmæssigt med henblik på
at vurdere, om dens resultater er tilstrækkeligt nøjagtige, f.eks. vurdering
af, hvorvidt forudsætningerne fortsat er hensigtsmæssige, analyse af gevinster
og tab i forhold til risikofaktorer, sammenligning mellem faktiske
opgørelsesværdier og modelresultater.
Med henblik på anvendelse af litra d) skal
modellen udvikles eller godkendes uafhængigt af de disponerende enheder og skal
testes på uafhængig vis. Dette omfatter validering af det matematiske grundlag,
forudsætningerne og softwareimplementeringen.
8.                      
Institutter udfører uafhængig kurskontrol ud over
den daglige værdiansættelse til markedsværdi eller til modelværdi. Kontrollen
med markedskurserne og modelinput skal udføres mindst én gang om måneden (eller
oftere afhængigt af markedets eller handelsaktivitetens art) af en person eller
enhed, der er uafhængig af personer eller afdelinger, som har økonomisk fordel
af handelsbeholdningen. Hvis der ikke er uafhængige kursfastsættelseskilder,
eller hvis kursfastsættelseskilderne er mere subjektive, kan det være
hensigtsmæssigt at træffe forsigtighedsforanstaltninger som f.eks.
værdiansættelsesjusteringer.
9.                      
Institutterne fastlægger og opretholder procedurer
med henblik på at overveje værdiansættelsesjusteringer.
10.                  
Institutter skal formelt overveje følgende
værdiansættelsesjusteringer: ikke optjente kreditspread, omkostninger ved at
lukke positioner, operationelle risici, forfald før aftalt tid, investerings-
og finansieringsudgifter, fremtidige administrationsudgifter og eventuelt
modelrisiko.
11.                  
Institutterne fastlægger og opretholder procedurer
til justering af den aktuelle værdiansættelse af mindre likvide positioner, som
især kan opstå som følge af markedshændelser eller institutrelaterede
situationer som koncentrerede positioner og/eller positioner, for hvilke den
oprindeligt påtænkte besiddelsesperiode er blevet overskredet. Justeringerne
skal om nødvendigt supplere eventuelle værdijusteringer i forbindelse med
regnskabsaflæggelse og være konstrueret på en sådan måde, at de afspejler
positionens illikvide karakter. Som led i disse procedurer skal institutterne
overveje en række faktorer, når de skal afgøre, om en værdiansættelsesjustering
er nødvendig for mindre likvide positioner. Disse faktorer omfatter følgende:
a)            
den tid, der vil medgå til at afdække positionen
eller risici inden for positionen
b)           
volatiliteten og den gennemsnitlige forskel mellem
bud og udbud
c)            
tilgængeligheden af markedsnoteringer (antallet af
market makers og deres identitet) og omsætningsvolumenets volatilitet og
gennemsnitlige størrelse
d)           
markedskoncentrationer
e)            
positionernes aldersfordeling
f)             
i hvilket omfang, værdiansættelsen sker ved
opgørelse til modelværdi
g)            
virkningerne af andre modelrisici.
12.                  
Hvis der anvendes værdiansættelser fra tredjemand,
eller der foretages opgørelse til modelværdi, skal institutterne overveje, om
der skal foretages en værdiansættelsesjustering. Derudover skal institutterne
overveje behovet for at justere for mindre likvide positioner, og de skal
løbende undersøge, om justeringer fortsat er hensigtsmæssige.
13.                  
For så vidt angår komplekse produkter, som f.eks.
securitiseringseksponeringer og nth-to-default-kreditderivater, skal
institutterne eksplicit vurdere behovet for værdiansættelsesjusteringer for at
afspejle den modelrisiko, der er forbundet med brugen af en muligvis ukorrekt
værdiansættelsesmetode, og den modelrisiko, der er forbundet med brugen af
ikke-observerbare (og muligvis ukorrekte) kalibreringsparametre i
værdiansættelsesmodellen.
Artikel 101
Intern afdækning
1.                      
En intern afdækning skal især opfylde følgende
krav:
a)            
den må ikke primært være beregnet til at undgå
eller mindske kapitalgrundlagskravene
b)           
den skal dokumenteres fyldestgørende og underlægges
særlige interne godkendelses- og kontrolprocedurer
c)            
den sker på markedsvilkår
d)           
den markedsrisiko, der frembringes af den interne
afdækning, skal forvaltes dynamisk i handelsbeholdningen inden for de tilladte rammer
e)            
den overvåges nøje.
Overvågningen skal sikres ved hensigtsmæssige
procedurer.
2.                      
Bestemmelserne i stk. 1 finder anvendelse, uden at
dette berører kravene til afdækkede positioner uden for handelsbeholdningen.
3.                      
Hvis et institut afdækker en
kreditrisikoeksponering eller en modpartsrisikoeksponering, der ligger uden for
handelsbeholdningen, med et kreditderivat, der indgår i handelsbeholdningen
(ved hjælp af intern risikoafdækning), anses den eksponering, der ligger uden
for handelsbeholdningen, uanset bestemmelserne i stk. 1 og 2, ikke for at være
afdækket med henblik på beregning af risikovægtede poster, medmindre
instituttet af en anerkendt ekstern udbyder af kreditrisikoafdækning køber et
tilsvarende kreditderivat, der opfylder kravene til ufinansieret
kreditafdækning af eksponeringer uden for handelsbeholdningen. I forbindelse
med køb af en sådan ekstern kreditrisikoafdækning, der opfylder kravene til
afdækning af en eksponering uden for handelsbeholdningen med henblik på
beregning af kapitalkrav, indgår hverken den interne eller eksterne
kreditrisikoafdækning ved hjælp af kreditderivater i handelsbeholdningen ved
beregning af kapitalkrav, jf. dog artikel 293, litra h).
Afsnit II
Kapitalkrav i relation til kreditrisiko
Kapitel 1
Generelle principper
Artikel 102
Metoder til opgørelse af kreditrisiko
Institutter skal enten anvende
standardmetoden, der er omhandlet i kapitel 2, eller, hvis det tillades af de
kompetente myndigheder i overensstemmelse med artikel 138, metoden med interne
ratings (IRB-metoden), der er omhandlet i kapitel 3, til beregning af de risikovægtede
poster med henblik på anvendelse af artikel 87, stk. 3, litra a) og f).
Artikel 103
Anvendelse af kreditrisikoreduktionsteknik efter standardmetoden og IRB-metoden
1.                      
Et institut, der til en eksponering anvender
standardmetoden i kapitel 2 eller IRB-metoden i kapitel 3, men ikke benytter
sine egne estimater over tab givet misligholdelse (LGD) og
konverteringsfaktorer i henhold til artikel 146, kan anvende
kreditrisikoreduktion efter bestemmelserne i kapitel 4 ved beregningen af
risikovægtede poster med henblik på anvendelse af artikel 87, stk. 3, litra a)
og f), eller i givet fald de forventede tab med henblik på den i artikel 33,
stk. 1, litra d) og artikel 59, litra c) omhandlede beregning.
2.                      
Et institut, der til en eksponering anvender
IRB-metoden ved hjælp af egne LGD-estimater og konverteringsfaktorerne i
artikel 146 kan anvende kreditrisikoreduktion i henhold til kapitel 3.
Artikel 104
Behandling af securitiserede eksponeringer efter standardmetoden og IRB-metoden
1.                      
Benytter et institut standardmetoden i kapitel 2
til beregning af de risikovægtede poster for den eksponeringsklasse, som de
securitiserede eksponeringer ville blive henført til i henhold til artikel 107,
skal det beregne den risikovægtede post for en securitiseringsposition i
overensstemmelse med artikel 240, 241 og 246-253. Institutter, der
benytter standardmetoden kan også anvende den interne vurderingsmetode, hvis
der er givet tilladelse hertil i henhold til artikel 254, stk. 3.
2.                      
Benytter et institut IRB-metoden i kapitel 3 til
beregning af de risikovægtede poster for den eksponeringsklasse, som den
securitiserede eksponering ville blive henført til i henhold til artikel 142,
skal det beregne den risikovægtede post i henhold til artikel 240, 241 og
254-261. 
Med undtagelse af den interne vurderingsmetode,
hvor IRB-metoden kun anvendes til en del af en securitiserings underliggende
securitiserede eksponeringer, skal instituttet anvende den metode, der er
relevant de underliggende securitiseringer, som tegner sig for den største del.

Artikel 105
Behandling af kreditrisikojusteringer
1.                      
Institutter, som benytter standardmetoden, skal
behandle justeringer af generel kreditrisiko i overensstemmelse med artikel 59,
litra c).
2.                      
Institutter, som benytter IRB-metoden, skal
behandle justeringer af generel kreditrisiko i overensstemmelse med artikel 155.
Med henblik på anvendelse af denne artikel og
kapitel 2 og 3 omfatter justeringer af generel og specifik kreditrisiko ikke
midler til dækning af generelle bankrisici.
3.                      
Institutter, som benytter IRB-metoden, og som
anvender standardmetoden til en del af deres eksponeringer på konsolideret
eller individuelt niveau i overensstemmelse med artikel 143 og 145, afgør
hvilken del af justeringen af den generelle kreditrisiko, der behandles efter
reglerne herom i standardmetoden og hvilken del efter reglerne herom i
IRB-metoden på følgende måde:
a)            
når et institut, der indgår i konsolideringen,
udelukkende anvender IRB-metoden, behandles justeringer af den generelle
kreditrisiko for dette institut efter bestemmelserne i stk. 2
b)           
når et institut, der indgår i konsolideringen,
udelukkende anvender standardmetoden, behandles justeringer af den generelle
kreditrisiko for dette institut efter bestemmelserne i stk. 1
c)            
den resterende del af kreditrisikojusteringen
fordeles pro rata på de to metoder efter andelen af de risikovægtede poster,
der er omfattet af henholdsvis standardmetoden og IRB-metoden.
4.                      
EBA udarbejder udkast til reguleringsmæssige
tekniske standarder med henblik på at præcisere beregningen af justeringer af
den specifikke kreditrisiko og af justeringer af den generelle kreditrisiko efter
de gældende regnskabsregler for følgende:
a)            
eksponeringsværdien opgjort i henhold til
standardmetoden, jf. artikel 106 og 122
b)           
eksponeringsværdien opgjort i henhold til
IRB-metoden, jf. artikel 162-164
c)            
behandling af forventede tab, jf. artikel 155
d)           
eksponeringsværdien til beregning af de
risikovægtede poster for securitiseringspositioner, jf. artikel 241 og 261
e)            
konstatering af misligholdelse, jf. artikel 174
f)             
oplysninger om justering af specifik og generel
kreditrisiko, jf. artikel 428.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige standarder efter proceduren i
artikel 10-14 i forordning (EU) nr. 1093/2010.
Kapitel 2
Standardmetoden
Afdeling 1
Generelle principper
Artikel 106
Eksponeringsværdi
1.                      
En aktivposts eksponeringsværdi er den resterende
regnskabsmæssige værdi efter justering af den specifikke kreditrisiko.
Eksponeringsværdien af en ikke-balanceført post opført i bilag I er følgende
procentdel af dens nominelle værdi efter justeringer i den specifikke
kreditrisiko:
a)            
100 %, hvis det er en post med fuld risiko
b)           
50 %, hvis det er en post med middelrisiko
c)            
20 %, hvis det er en post med middel/lav risiko 
d)           
0 %, hvis det er en post med lav risiko. 
De ikke-balanceførte poster, der er omhandlet i
andet punktum i første afsnit, henføres til risikokategorierne i bilag I. 
Anvender et institut den udvidede metode for
finansiel sikkerhedsstillelse ("Financial Collateral Comprehensive
Method"), hvor et eksponering har form af værdipapirer eller råvarer, der
sælges, stilles som sikkerhed eller udlånes i forbindelse med en
genkøbstransaktion eller en transaktion vedrørende ud- eller indlån i
værdipapirer eller råvarer og margenlånetransaktioner, forhøjes værdien af eksponeringen
med den volatilitetsjustering, der anvendes for sådanne værdipapirer eller
råvarer, jf. artikel 218-220.
2.                      
Eksponeringsværdien af et derivatinstrument opført
i bilag II fastsættes i overensstemmelse med kapitel 6, idet der tages højde
for virkningen af kontrakter om nyordning og andre nettingaftaler med henblik
på anvendelsen af disse metoder i overensstemmelse med kapitel 6.
Eksponeringsværdien af genkøbstransaktioner, transaktioner vedrørende ud- eller
indlån i værdipapirer eller råvarer, transaktioner med lang afviklingstid og
margenlånetransaktioner kan fastsættes enten i overensstemmelse med kapitel 6
eller kapitel 4.
3.                      
Er en eksponering gjort til genstand for en
finansieret kreditrisikoafdækning, kan eksponeringsværdien af denne post ændres
i overensstemmelse med underafdeling 3.
Artikel 107
Eksponeringsklasser
Hver eksponering henføres til en af følgende
eksponeringsklasser:
a)                      
fordringer eller eventualfordringer på statslige
forvaltninger eller centralbanker
b)                     
fordringer eller eventualfordringer på regionale forvaltninger
eller lokale myndigheder
c)                      
fordringer eller eventualfordringer på offentlige
enheder
d)                     
fordringer eller eventualfordringer på
multilaterale udviklingsbanker
e)                      
fordringer eller eventualfordringer på
internationale organisationer
f)                       
fordringer eller eventualfordringer på institutter
g)                      
fordringer eller eventualfordringer på virksomheder
h)                      
fordringer eller eventualfordringer på detailkunder
i)                        
fordringer eller eventualfordringer sikret ved pant
i fast ejendom
j)                       
eksponeringer ved misligholdelse
k)                     
fordringer i form af dækkede obligationer
l)                        
securitiseringspositioner
m)                    
fordringer på institutter og virksomheder med
kortsigtet kreditvurdering
n)                      
fordringer i form af andele i kollektive
investeringsvirksomheder 
o)                     
aktieeksponeringer
p)                     
andre eksponeringer.
Artikel 108
Beregning af risikovægtede poster
1.                      
Ved beregning af de risikovægtede poster anvendes
risikovægte for alle eksponeringer, medmindre de fratrækkes i kapitalgrundlaget,
i henhold til afdeling 2. Anvendelsen af risikovægte baseres på den
eksponeringsklasse, som eksponeringen henføres til, og på eksponeringens
kreditkvalitet i det omfang, den er beskrevet i afdeling 2. Kreditkvaliteten
kan bestemmes ud fra kreditvurderinger fra eksterne kreditvurderingsinstitutter
(ECAI) som defineret i artikel 130 eller kreditvurderinger fra
eksportkreditagenturer efter bestemmelserne i afdeling 3.
2.                      
Med henblik på anvendelsen af en risikovægt, jf.
stk. 1, ganges eksponeringsværdien med den risikovægt, der er angivet eller
fastlagt i bestemmelserne i afdeling 2.
3.                      
Er en eksponering gjort til genstand for
finansieret kreditrisikoafdækning, kan eksponeringsværdien af denne post ændres
i overensstemmelse med kapitel 4.
4.                      
De risikovægtede poster for securitiserede
eksponeringer beregnes efter bestemmelserne i kapitel 5.
5.                      
Eksponeringer, for hvilke der ikke er foreskrevet
nogen beregning i afdeling 2, tildeles en risikovægt på 100 %.
6.                      
Med undtagelse af eksponeringer, som udgør forpligtelser
i form af tier 1‑kernekapitalelementer, supplerende tier
1-kapitalelementer, tier 1-kapitaelementer, tier 2‑kapitalelementer, kan
et institut med forbehold af de kompetente myndigheders godkendelse beslutte
ikke at anvende kravene i stk. 1 på instituttets eksponeringer mod en modpart,
som er dets moderselskab, dets datterselskab, et datterselskab af dets
moderselskab eller en virksomhed, med hvilken der består en forbindelse i
henhold til artikel 12, stk. 1, i direktiv 83/349/EØF. De kompetente
myndigheder er bemyndiget til at tillade en sådan alternativ metode, hvis
følgende betingelser er opfyldt:
a)            
modparten er et institut, et finansielt
holdingselskab eller et blandet finansielt holdingselskab, et
finansieringsinstitut, et porteføljeadministrationsselskab eller en accessorisk
servicevirksomhed, der er underlagt passende tilsynskrav
b)           
modparten indgår i fuldt omfang i den samme
konsolidering som instituttet
c)            
modparten er underlagt de samme risikovurderings-,
målings- og kontrolprocedurer som instituttet
d)           
modparten er etableret i den samme medlemsstat som
instituttet
e)            
der er ingen nuværende eller forudsete væsentlige
praktiske eller juridiske hindringer for øjeblikkelig overførsel af kapitalgrundslagsressourcer
eller tilbagebetaling af forpligtelser fra modparten til instituttet.
I de tilfælde, hvor instituttet i henhold til
dette stykke beslutter sig for at undlade at anvende kravene i stk. 1,
risikovægtes med på 0 %.
7.                      
Med undtagelse af eksponeringer, som udgør
forpligtelser i form af tier 1-kernekapitalelementer, supplerende tier
1-kapitalelementer, tier 1-kapitalelementer, tier 2-kapitalelementer kan et
institut med forbehold af de kompetente myndigheders godkendelse beslutte ikke
at anvende kravene i stk. 1 på eksponeringer mod modparter, hvormed instituttet
har indgået en institutsikringsordning, som er en kontraktmæssig eller vedtægtsmæssig
ansvarsordning, der beskytter disse institutter og sikrer deres likviditet og
solvens for at undgå konkurs, såfremt det bliver nødvendigt. De kompetente
myndigheder er bemyndiget til at tillade en sådan alternativ metode, hvis
følgende betingelser er opfyldt:
a)            
kravene i stk. 6, litra a), d) og e), er opfyldt
b)           
ordningerne sikrer, at institutsikringsordningen
kan yde den nødvendige støtte i medfør af de forpligtelser, ordningen indebærer
fra midler, der er umiddelbart er til rådighed
c)            
institutsikringsordningen omfatter passende og
ensartet udformede systemer til overvågning og klassificering af risici
(hvilket giver et fuldstændigt overblik over de enkelte deltageres risikosituation
og institutsikringsordningen som helhed) med tilsvarende muligheder for at
gribe ind; systemerne skal på hensigtsmæssig vis overvåge misligholdte
eksponeringer, jf. artikel 174, stk. 1,
d)           
via institutsikringsordningen gennemføres egen
risikovurdering, som meddeles de enkelte deltagere
e)            
via institutsikringsordningen udarbejdes og
offentliggøres hvert år en konsolideret rapport, der omfatter balance,
resultatopgørelse, en situationsrapport og en risikorapport for
institutsikringsordningen som helhed, eller en rapport, der omfatter en
aggregeret balance, en aggregeret resultatopgørelse, en situationsrapport og en
risikorapport, der vedrører institutsikringsordningen som helhed
f)             
deltagerne i institutsikringsordningen er
forpligtet til at give et varsel på mindst 24 måneder, hvis de ønsker at
udtræde af ordningen
g)            
indregning af elementer i kapitalgrundlaget mere
end en gang (multiple gearing) såvel som enhver uhensigtsmæssig oprettelse af
kapitalgrundlagsressourcer mellem deltagerne i institutsikringsordningen skal
forhindres
h)            
institutsikringsordningen er baseret på, at
deltagerkredsen er en bred vifte af kreditinstitutter med en overvejende
ensartet forretningsprofil
i)              
de kompetente myndigheder godkender og overvåger
regelmæssigt, at de i litra d) omhandlede systemer er tilstrækkelige.
I de tilfælde, hvor instituttet i henhold til
dette stykke beslutter sig for at undlade at anvende kravene i stk. 1, risikovægtes
med 0 %.
8.                      
Størrelsen af risikovægtede poster for eksponeringer,
der opstår i forbindelse med et instituts indbetalte bidrag til en central
modparts misligholdelsesfond og handelseksponeringer mod en central modpart
beregnes i overensstemmelse med artikel 296-300.
Afdeling 2
Risikovægte
Artikel 109
Eksponeringer mod statslige forvaltninger eller centralbanker
1.                      
Eksponeringer mod statslige forvaltninger eller
centralbanker risikovægtes med 100 %, medmindre behandlingen i stk. 2-5
finder anvendelse.
2.                      
Eksponeringer mod statslige forvaltninger og
centralbanker, for hvilke der foreligger en kreditvurdering fra et udpeget
ECAI, tildeles en risikovægt i henhold til tabel 1, som svarer til det
godkendte ECAI's kreditvurdering i henhold til artikel 131.
 Tabel 1 
 Kreditvurdering || 1 || 2 || 3 || 4 || 5 || 6 
 Risikovægt || 0 % || 20 % || 50 % || 100 % || 100 % || 150 % 
3.                      
Eksponeringer mod Den Europæiske Centralbank vægtes
med 0 %.
4.                      
Eksponeringer mod medlemsstaternes
statsforvaltninger og centralbanker, som lyder på og er finansieret i det
pågældende lands og centralbankens nationale valuta, tildeles en risikovægtning
på 0 %.
5.                      
Fastsætter de kompetente myndigheder i et
tredjeland, hvis tilsyns- og lovregler er mindst lige så strenge som dem, der
anvendes i Unionen, en lavere risikovægt end den, der er anført i stk. 1 og 2,
for eksponeringer mod deres statslige forvaltning og centralbank, når disse
eksponeringer lyder på og er finansieret i national valuta, kan institutter tildele
sådanne eksponeringer samme risikovægt.
Med henblik på anvendelse af dette stykke kan
Kommissionen ved gennemførelsesretsakter og efter undersøgelsesproceduren i
artikel 447, stk. 2, træffe afgørelse om, hvorvidt et tredjeland anvender
tilsyns- og lovregler, som er mindst lige så strenge som Unionens regler.
Foreligger en sådan afgørelse ikke den 1. januar 2014, kan institutter fortsat
anvende fremgangsmåden i dette stykke på tredjelande, hvis de relevante
kompetente myndigheder før 1. januar 2013 har givet tilladelse til, at
tredjelande behandles efter reglerne i dette stykke.
Artikel 110
Eksponeringer mod regionale forvaltninger og lokale myndigheder
1.                      
Eksponeringer mod regionale forvaltninger eller
lokale myndigheder risikovægtes som eksponeringer mod institutter, medmindre de
behandles som eksponeringer mod statslige forvaltninger efter bestemmelserne i
stk. 2 eller 4. Reglerne i artikel 115, stk. 2, og artikel 114, stk. 2, om
særbehandling af kortfristede eksponeringer finder ikke anvendelse.
2.                      
Eksponeringer mod regionale forvaltninger eller
lokale myndigheder behandles som eksponeringer mod den statslige forvaltning i
det pågældende land, hvis der ikke er nogen forskel i risiko mellem disse
eksponeringer, fordi de regionale forvaltninger og lokale myndigheder har
beføjelser til at opkræve skatter, og der findes særlige institutionelle
ordninger, som mindsker risikoen for, at de misligholder deres forpligtelser.
EBA udarbejder udkast til gennemførelsesmæssige
tekniske standarder med henblik på at fastlægge de eksponeringer mod regionale
forvaltninger og lokale myndigheder, der skal behandles som eksponeringer mod
statslige forvaltninger baseret på kriterierne i det foregående afsnit. 
EBA forelægger disse udkast til tekniske
standarder for Kommissionen senest den 1. januar 2014.
Kommissionen tillægges beføjelser til at vedtage
de i andet afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Indtil ikrafttrædelsen af de i foregående afsnit
omhandlede tekniske standarder kan institutter vedblive med at anvende den i
første afsnit omhandlede fremgangsmåde, hvis de kompetente myndigheder har
anvendt denne fremgangsmåde før den 1. januar 2013.
3.                      
Eksponeringer mod kirker og religionssamfund
oprettet som juridiske personer efter offentlig ret skal, såfremt de opkræver
skatter i medfør af en ved lovgivning tildelt ret, behandles som eksponeringer
mod regionale forvaltninger og lokale myndigheder. Stk. 2 finder dog ikke
anvendelse. I et sådant tilfælde og med henblik på anvendelse af artikel 145,
stk. 1, litra a), er det muligt at få tilladelse til at anvende
standardmetoden.
4.                      
Behandler de kompetente myndigheder i et
tredjeland, hvis tilsyns- og lovregler er mindst lige så strenge som dem, der
anvendes i Unionen, eksponeringer mod regionale forvaltninger eller lokale
myndigheder som eksponeringer mod deres statslige forvaltninger, og der ikke er
nogen forskel i risiko mellem sådanne eksponeringer, fordi de regionale
forvaltninger og lokale myndigheder har beføjelser til at opkræve skatter, og
fordi der findes særlige institutionelle ordninger, som mindsker risikoen for,
at de misligholder deres forpligtelser, kan institutter risikovægte eksponeringer
mod sådanne regionale forvaltninger og lokale myndigheder på samme måde. 
Med henblik på anvendelse af dette stykke kan
Kommissionen ved gennemførelsesretsakter og efter undersøgelsesproceduren i
artikel 447, stk. 2, træffe afgørelse om, hvorvidt et tredjeland anvender
tilsyns- og lovregler, som er mindst lige så strenge som Unionens regler.
Foreligger en sådan afgørelse ikke den 1. januar 2014, kan institutter fortsat
anvende fremgangsmåden i dette stykke på tredjelande, hvis de relevante kompetente
myndigheder før den 1. januar 2013 har givet tilladelse til, at tredjelande
behandles efter reglerne i dette stykke.
5.                      
Eksponeringer mod medlemsstaternes regionale
forvaltninger eller lokale myndigheder, som ikke er omhandlet i stk. 2-4 og er
denomineret og finansieret i den regionale forvaltnings og de lokale
myndigheders valuta, tildeles en risikovægt på 20 %. 
Artikel 111
Eksponeringer mod offentlige enheder
1.                      
Eksponeringer mod offentlige enheder, for hvilke
der ikke foreligger en kreditvurdering fra et udpeget ECAI, tildeles en
risikovægt, der svarer til det kreditkvalitetstrin, som eksponeringer mod den
statslige forvaltning i det land, hvor den offentlige enhed er etableret, er
henført til i henhold til følgende tabel 2:
 Tabel 2 
 Kreditkvalitetstrin, som den statslige forvaltning henføres til || 1 || 2 || 3 || 4 || 5 || 6 
 Risikovægt || 20 % || 50 % || 100 % || 100 % || 100 % || 150 % 
Risikovægten for eksponeringer mod offentlige
enheder, der er etableret i lande, hvor den statslige forvaltning ikke er
rated, fastsættes til 100%.
2.                      
Eksponeringer mod offentlige enheder, for hvilke
der foreligger en kreditvurdering fra et udpeget ECAI, behandles efter
bestemmelserne i artikel 115. Reglerne i artikel 114, stk. 2, og artikel 115,
stk. 2, om særbehandling af kortfristede eksponeringer finder ikke anvendelse
på disse enheder.
3.                      
Eksponeringer mod offentlige enheder med en
oprindelig løbetid på tre måneder eller derunder risikovægtes med 20 %.
4.                      
Eksponeringer mod offentlige enheder behandles som
eksponeringer mod den statslige forvaltning i det land, hvor de er etableret,
hvis der ikke er nogen forskel i risiko mellem sådanne eksponeringer, fordi den
statslige forvaltning har stillet en passende sikkerhed. 
6.                      
Fastsætter de kompetente myndigheder i et
tredjeland, hvis tilsyns- og lovregler er mindst lige så strenge som dem, der
anvendes i Unionen, en lavere risikovægt end den, der er anført i stk. 1 og 2,
for eksponeringer mod deres statslige forvaltning og centralbank, når disse
eksponeringer lyder på og er finansieret i national valuta, kan institutter tildele
sådanne eksponeringer samme risikovægt.
5.                      
Fastsætter de kompetente myndigheder i et
tredjeland, hvis tilsyns- og lovregler er mindst lige så strenge som dem, der
anvendes i Unionen, en lavere risikovægt end den, der er anført i stk. 1 og 2,
for eksponeringer mod deres statslige forvaltning og centralbank, når disse
eksponeringer lyder på og er finansieret i national valuta, kan institutter
tildele sådanne eksponeringer samme risikovægt.
Med henblik på anvendelse af dette stykke kan
Kommissionen ved gennemførelsesretsakter og efter undersøgelsesproceduren i
artikel 447, stk. 2, træffe afgørelse om, hvorvidt et tredjeland anvender
tilsyns- og lovregler, som er mindst lige så strenge som Unionens regler.
Foreligger en sådan afgørelse ikke den 1. januar 2014, kan institutter fortsat
anvende fremgangsmåden i dette stykke på tredjelande, hvis de relevante
kompetente myndigheder før den 1. januar 2013 har givet tilladelse til, at
tredjelande behandles efter reglerne i dette stykke.
6.                      
EBA udarbejder udkast til gennemførelsesmæssige
tekniske standarder med henblik på at fastlægge, hvilke offentlige enheder der
kan behandles efter bestemmelserne i stk. 1 og 2.
EBA forelægger disse udkast til tekniske
standarder for Kommissionen senest den 1. januar 2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Indtil ikrafttrædelsen af de i første afsnit
omhandlede tekniske standarder kan institutter vedblive med at anvende den i
første afsnit omhandlede fremgangsmåde, hvis de kompetente myndigheder har
anvendt denne fremgangsmåde før den 1. januar 2013.
Artikel 112
Eksponeringer mod multilaterale udviklingsbanker
1.                      
Eksponeringer mod multilaterale udviklingsbanker,
som ikke er omhandlet i stk. 2, behandles efter samme fremgangsmåde som
eksponeringer mod institutter. Reglerne i artikel 115, stk. 2, og artikel 115,
stk. 4, om særbehandling af kortfristede eksponeringer finder ikke anvendelse.
Eksponeringer mod Det Interamerikanske
Investeringsselskab, the Black Sea Trade and Development Bank og the Central
American Bank for Economic Integration betragtes som multilaterale
udviklingsbanker.
2.                      
Eksponeringer mod følgende multilaterale
udviklingsbanker tillægges en risikovægt på 0 %:
a)            
Den Internationale Bank for Genopbygning og
Økonomisk Udvikling
b)           
Den Internationale Finansieringsinstitution
c)            
Den Interamerikanske Udviklingsbank
d)           
Den Asiatiske Udviklingsbank
e)            
Den Afrikanske Udviklingsbank
f)             
Europarådets Udviklingsbank
g)            
Den Nordiske Investeringsbank
h)            
Den Caribiske Udviklingsbank
i)              
Den Europæiske Bank for Genopbygning og Udvikling
j)             
Den Europæiske Investeringsbank
k)           
Den Europæiske Investeringsfond
l)              
Organisationen for Multilaterale
Investeringsgarantier
m)          
Den Internationale Finansieringsfacilitet for
Immunisering  
n)            
Den Islamiske Udviklingsbank.
3.                      
Den tegnede, men ikke indbetalte kapitalandel i Den
Europæiske Investeringsfond tildeles en risikovægt på 20 %.
Artikel 113
Eksponeringer mod internationale organisationer
Eksponeringer mod følgende internationale
organisationer tildeles en risikovægt på 0 %:
a)                      
Den Europæiske Union
b)                     
Den Internationale Valutafond
c)                      
Den Internationale Betalingsbank
d)                     
den europæiske finansielle stabiliseringsfacilitet
e)                      
et international finansieringsinstitut, som er
oprettet af to eller flere medlemsstater, og som har til formål at
tilvejebringe finansielle midler og yde finansiel bistand til de medlemmer, som
har eller risikerer at få alvorlige finansieringsproblemer.
Artikel 114
Eksponeringer mod institutter
1.                      
Eksponeringer mod institutter, for hvilke der
foreligger en kreditvurdering fra et udpeget ECAI, risikovægtes efter
bestemmelserne i artikel 115. Eksponeringer mod institutter, for hvilke der
ikke foreligger en kreditvurdering fra et udpeget ECAI, risikovægtes efter bestemmelserne
i artikel 116.
2.                      
Eksponeringer mod institutter med en restløbetid på
3 måneder eller derunder denomineret og finansieret i national valuta tildeles
en risikovægt i kategorien under den fordelagtige risikovægt, jf. artikel 109,
stk. 4 og 5, der tildeles den statslige forvaltning. 
3.                      
Eksponeringer, som har en restløbetid på tre
måneder eller derunder denomineret og finansieret i låntagerens nationale
valuta, tildeles en risikovægt på mindre end 20 %.
4.                      
En eksponering mod et institut i form af mindstereserver
som krævet af ECB eller af en medlemsstats centralbank kan risikovægtes som
eksponeringer mod centralbanken i den pågældende medlemsstat, forudsat at:
a)            
reservernes holdes i overensstemmelse med Den
Europæiske Centralbanks forordning (EF) nr. 1745/2003 af 12. december 2003 om
anvendelse af mindstereserver eller en senere forordning, der træder i stedet
for denne, eller i overensstemmelse med nationale krav, der i alt væsentligt
svarer til nævnte forordning
b)           
reserverne, i tilfælde af konkurs eller insolvens i
det institut, hvor reserverne holdes, fuldt ud tilbagebetales rettidigt til
instituttet og ikke er til rådighed for opfyldelse af andre af instituttets
forpligtelser.
5.                      
Eksponeringer mod finansieringsinstitutter, der er
meddelt tilladelse og underlagt tilsyn af de kompetente myndigheder, og som er
omfattet af de samme reguleringskrav som institutter, behandles som
eksponeringer mod institutter.
Artikel 115
Eksponeringer mod ratede institutter
1.                      
Eksponeringer mod institutter med en restløbetid på
over tre måneder, for hvilke der foreligger en kreditvurdering fra et udpeget
ECAI, tildeles en risikovægt efter tabel 3, som svarer til det godkendte ECAI's
kreditvurdering i henhold til artikel 131.
 Tabel 3 
 Kreditvurderings‑ trin || 1 || 2 || 3 || 4 || 5 || 6 
 Risikovægt || 20 % || 50 % || 50 % || 100 % || 100 % || 150 % 
2.                      
Eksponeringer mod et institut med en restløbetid på
indtil tre måneder, for hvilke der foreligger en kreditvurdering fra et udpeget
ECAI, tildeles en risikovægt efter tabel 4, som svarer til det godkendte ECAI's
kreditvurdering i henhold til artikel 131.
 Table 4 
 Kreditvurderings‑ trin || 1 || 2 || 3 || 4 || 5 || 6 
 Risikovægt || 20 % || 20 % || 20 % || 50 % || 50 % || 150 % 
3.                      
Interaktionen mellem behandlingen af en kortfristet
kreditvurdering i henhold til artikel 126 og de almindelige regler om
særbehandling af kortsigtede eksponeringer som omhandlet i stk. 2 er som
følger:
a)            
Foreligger der ikke en kortsigtet vurdering af
eksponeringen, finder de almindelige regler om særbehandling af kortsigtede
eksponeringer som omhandlet i punkt 2 anvendelse på alle eksponeringer mod
institutter med en restløbetid på indtil tre måneder.
b)           
Foreligger der en kortsigtet vurdering, i henhold
til hvilken der anvendes en mere fordelagtig risikovægt eller samme risikovægt
som ved anvendelsen af de almindelige regler om særbehandling af kortfristede
eksponeringer som omhandlet i stk. 2, finder den kortsigtede vurdering kun
anvendelse på den specifikke eksponering. Andre kortsigtede eksponeringer
følger de almindelige regler om særbehandling af kortfristede eksponeringer,
som er omhandlet i punkt 2.
c)            
Foreligger der en kortsigtet vurdering, i henhold
til hvilken der anvendes en mindre fordelagtig risikovægt end ved anvendelsen
af de almindelige regler om særbehandling af kortsigtede eksponeringer som
omhandlet i stk. 2, anvendes de almindelige regler om særbehandling af
kortsigtede eksponeringer ikke, og alle ikke-ratede kortsigtede fordringer tildeles
den samme risikovægt, der fremgår af den specifikke kortsigtede vurdering.
Article 116
Eksponeringer mod ikke-ratede institutter
1.                      
Eksponeringer mod institutter, for hvilke der ikke
foreligger en kreditvurdering fra et udpeget ECAI, tildeles en risikovægt, der
svarer til det kreditkvalitetstrin, som eksponeringer mod den statslige
forvaltning i det land, hvor den offentlige enhed er etableret, er henført til efter
følgende tabel 5:
 Tabel 5 
 Kreditkvalitetstrin, som den statslige forvaltning henføres til || 1 || 2 || 3 || 4 || 5 || 6 
 Eksponeringens risikovægt || 20 % || 50 % || 100 % || 100 % || 100 % || 150 % 
2.                      
Eksponeringer mod ikke-ratede institutter, der er
etableret i lande, hvor den statslige forvaltning ikke er rated, risikovægtes
med 100 %.
3.                      
Eksponeringer mod ikke-ratede institutter med en
oprindelig løbetid på tre måneder eller derunder risikovægtes med 20 %.
Artikel 117
Eksponeringer mod virksomheder
1.                      
Eksponeringer, for hvilke der foreligger en
kreditvurdering fra et udpeget ECAI, tildeles en risikovægt efter tabel 6, som
svarer til det godkendte ECAI's kreditvurdering i henhold til artikel 131.
 Tabel 6 
 Kreditkvalitetstrin || 1 || 2 || 3 || 4 || 5 || 6 
 Risikovægt || 20 % || 50 % || 100 % || 100 % || 150 % || 150 % 
2.                      
Eksponeringer, for hvilke der ikke foreligger en
sådan kreditvurdering, tildeles en risikovægt på 100 % eller den samme
risikovægt som for den pågældende statslige forvaltning, således at den højeste
vægt lægges til grund.
Artikel 118
Detaileksponeringer
Eksponeringer, som opfylder følgende kriterier
tildeles en risikovægt på 75 %.
a)           eksponeringen skal enten være mod
(en) fysisk(e) person(er) eller en lille eller mellemstor virksomhed
b)           eksponeringen skal være en af mange
eksponeringer med ensartede karakteristika, således at risiciene i tilknytning
til sådanne udlån er væsentligt reduceret 
c)           det samlede beløb, modparten eller
en gruppe af indbyrdes forbundne modparter skylder instituttet og
moderselskaber og dettes datterselskaber, herunder eksponeringer ved
misligholdelse, dog med undtagelse af fordringer eller eventualfordringer
sikret ved pant i beboelsesejendomme, må ikke, så vidt det er instituttet
bekendt, overstige 1 mio. EUR. Instituttet skal tage rimelige skridt til at
erhverve denne viden.
Værdipapirer falder ikke ind under
detaileksponeringsklassen.
Den aktuelle værdi af minimumsbetalinger på
detailleasingmarkedet kan henføres til detaileksponeringsklassen.
Artikel 119
Eksponeringer sikret ved pant i beboelsesejendomme
1.                      
En eksponering eller en del af en eksponering, som
er fuldt sikret ved pant i fast ejendom, tildeles en risikovægt på 100 %, hvis
betingelserne i artikel 120 og 121 ikke er opfyldt, med undtagelse af en del af
eksponeringen, som henføres til en anden eksponeringsklasse.
Den del af en eksponering, der betragtes som fuldt
og helt sikret ved fast ejendom, må ikke være større end den pantsatte del af
markedsværdien eller af en forsigtig langsigtet belåningsværdi af den
pågældende faste ejendom i de medlemsstater, som ved love eller administrative
bestemmelser har fastsat strenge kriterier for vurderingen af belåningsværdien.

2.                      
På grundlag af de data, som er indsamlet i henhold
til artikel 96, og andre relevante indikatorer skal de kompetente myndigheder
med regelmæssige mellemrum og mindst hvert år vurdere, om risikovægten på
35 % for eksponeringer sikret ved pant i beboelsesejendomme som omhandlet
i artikel 120 og risikovægten på 50 % for eksponeringer sikret ved pant i
erhvervsejendomme som omhandlet i artikel 121 beliggende inden for deres
landområde er passende ud fra misligholdelseserfaringerne for eksponeringer
sikret ved fast ejendom og under hensyntagen til markedsudviklingen for fast
ejendom og kan fastsætte en højere risikovægt eller strengere kriterier end
dem, der er anført i artikel 120, stk. 2, og 121, stk. 2, under hensyntagen til
den finansielle stabilitet. EBA skal koordinere de kompetente myndigheders
vurderinger. 
De kompetente myndigheder skal høre EBA angående
justeringerne af risikovægtene og de anvendte kriterier. EBA offentliggør de
risikovægte og kriterier, som de kompetente myndigheder fastsatte for
eksponeringerne som omhandlet i artikel 121, 121, og 195.
EBA udarbejder udkast til reguleringsmæssige
tekniske standarder med henblik på at præcisere de betingelser, som de
kompetente myndigheder skal tage højde for ved fastsættelsen af strengere
risikovægte eller strengere kriterier.
EBA forelægger disse udkast til tekniske
standarder for Kommissionen senest den 31. december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
3.                      
Institutter i en medlemsstat skal anvende de
risikovægte og kriterier, som en anden medlemsstats kompetente myndigheder har
fastsat for eksponeringer sikret ved pant i erhvervsejendomme og
beboelsesejendomme beliggende i denne medlemsstat.
Artikel 120
Eksponeringer helt og fuldt sikret ved pant i beboelsesejendomme
1.                      
Medmindre de kompetente myndigheder har truffet
anden afgørelse i overensstemmelse med artikel 119, stk. 2, behandles
eksponeringer, som er fuldt og helt sikret ved pant i beboelsesejendomme, på
følgende måde:
a)            
eksponeringer eller en del af en eksponering, som
er helt og fuldt sikret ved pant i beboelsesejendomme, der er eller vil blive
beboet eller udlejet af ejeren eller den begunstigede ejer i tilfælde af
personlige investeringsselskaber, tillægges en risikovægt på 35 %
b)           
eksponeringer, som er helt og fuldt sikret ved
andele i finske boligselskaber, der drives i henhold til den finske lov om
boligselskaber af 1991 eller senere tilsvarende lovgivning, og som vedrører
boliger, der er eller vil blive beboet eller udlejet af ejeren, tillægges en
risikovægt på 35 %
c)            
eksponeringer mod lejere i forbindelse med leasingtransaktioner
vedrørende beboelsesejendomme, hvor instituttet er udlejer og lejeren har en
købsoption, tildeles en risikovægt på 35 %, såfremt kreditinstituttets
eksponering helt og fuldt er sikret ved ejendomsretten til ejendommen.
2.                      
Institutter kan kun betragte en eksponering eller
en del af en eksponering som helt og fuldt sikret med henblik på anvendelse af
stk. 1, hvis følgende betingelser er opfyldt:
a)            
den faste ejendoms værdi afhænger ikke i væsentlig
grad af låntagers kreditkvalitet. Når institutter i denne forbindelse skal
fastslå, om der er tale om væsentlig afhængighed, kan de se bort fra
situationer, hvor rent makroøkonomiske faktorer påvirker både ejendommens værdi
og låntagerens betalingsevne
b)           
risikoen i forbindelse med låntageren afhænger ikke
i væsentlig grad af afkastet fra den underliggende ejendom eller det
underliggende projekt, men af låntagerens grundlæggende evne til at indfri
gælden via andre kilder, og indfrielsen af den pågældende facilitet afhænger
således ikke i væsentlig grad af, hvilke pengestrømme den underliggende
ejendom, der er stillet som sikkerhed, måtte generere. For de andre kilders
vedkommende skal institutter som led i deres udlånspolitik fastlægge, hvor
stort et lån der maksimalt kan ydes i forhold til indkomsten og sikre sig
passende dokumentation for, at den relevante indkomst oppebæres ved ydelsen af
lån
c)            
kravene i artikel 203 og værdiansættelsesreglerne i
artikel 224, stk. 1, er opfyldt
d)           
den del af lånet, som risikovægtes med 35 %,
jf. dog artikel 119, stk. 2, overstiger ikke 80 % af markedsværdien, jf.
dog artikel 119, stk. 2, af den pågældende faste ejendom eller 80 % af en
forsigtig langsigtet belåningsværdi, jf. dog artikel 119, stk. 2, af den
pågældende faste ejendom i de medlemsstater, som ved love eller administrative
bestemmelser har fastsat strenge kriterier for vurderingen af belåningsværdien.
3.                      
Institutter kan fravige stk. 2, litra b), for
eksponeringer, som er fuldt og helt sikret ved pant i beboelsesejendomme i en
medlemsstat, hvis de kompetente myndigheder i nævnte medlemsstat har
offentliggjort dokumentation for, at der eksisterer et veludviklet og
veletableret marked for beboelsesejendomme i nævnte medlemsstat med
tabsprocenter, der er ikke overskrider følgende grænser: 
a)            
tab i forbindelse med udlån med sikkerhed i
beboelsesejendomme på op til 80% af markedsværdien eller 80 % af en
forsigtig langsigtet belåningsværdi, jf. dog artikel 119, stk. 2, må ikke
overstige 0,3 % af de udestående lån med sikkerhed i beboelsesejendomme
inden for et givet år
b)           
det samlede tab på lån med sikkerhed i
beboelsesejendomme må ikke overstige 0,5% af de udestående lån med sikkerhed i
beboelsesejendomme inden for et givet år. 
4.                      
Hvis en af de grænser, der er anført i punkt 3,
overskrides i et givet år, bortfalder retten til at anvende stk. 3, og den
betingelse, der er anført i punkt 2, litra b), finder anvendelse, indtil
betingelserne i punkt 3 er opfyldt i et efterfølgende år.
Article 121
Eksponeringer, som er fuldt og helt sikret ved pant i erhvervsejendomme
1.                      
Medmindre de kompetente myndigheder har truffet
anden afgørelse i overensstemmelse med artikel 119, stk. 2, behandles
eksponeringer, som er fuldt og helt sikret ved pant i erhvervsejendomme, på
følgende måde:
a)            
eksponeringer eller en del af en eksponering, som
er fuldt og helt sikret ved pant i kontor- eller andre erhvervsejendomme, kan
risikovægtes med 50 %
b)           
eksponeringer, som er fuldt og helt sikret ved
aktier i finske boligselskaber, der drives i henhold til den finske lov om
boligselskaber af 1991 eller senere tilsvarende lovgivning, og som vedrører
kontor- eller andre erhvervsejendomme kan risikovægtes med 50 %
c)            
eksponeringer i forbindelse med
leasingtransaktioner vedrørende kontor- og andre erhvervsejendomme, hvor
instituttet er udlejer og lejeren har en købsoption, kan risikovægtes med 50 %,
såfremt instituttets eksponering fuldt og helt er sikret ved ejendomsretten til
ejendommen.
2.                      
Stk. 1 finder anvendelse, såfremt følgende
betingelser er opfyldt:
a)            
den faste ejendoms værdi afhænger ikke i væsentlig
grad af låntagers kreditkvalitet. Når institutter i denne forbindelse skal
fastslå, om der er tale om væsentlig afhængighed, kan de se bort fra
situationer, hvor rent makroøkonomiske faktorer påvirker både ejendommens værdi
og låntagerens betalingsevne
b)           
risikoen i forbindelse med låntageren afhænger ikke
i væsentlig grad af afkastet fra den underliggende ejendom eller det
underliggende projekt, men af låntagerens grundlæggende evne til at indfri
gælden via andre kilder, og indfrielsen af den pågældende facilitet afhænger
således ikke i væsentlig grad af, hvilke pengestrømme den underliggende
ejendom, der er stillet som sikkerhed, måtte generere
c)            
kravene i artikel 203 og værdiansættelsesreglerne i
artikel 224, stk. 1, er opfyldt
d)           
den del af lånet, som risikovægtes med 50 %, jf. dog
artikel 119, stk. 2, overstiger ikke 50 % af markedsværdien af den
pågældende faste ejendom eller 60 % af en forsigtig langsigtet belåningsværdi,
jf. dog artikel 119, stk. 2, af den pågældende faste ejendom i de
medlemsstater, som ved love eller administrative bestemmelser har fastsat
strenge kriterier for vurderingen af belåningsværdien. 
3.                      
Institutter kan fravige stk. 2, litra b), for
eksponeringer, som er fuldt og helt sikret ved pant i erhvervsejendomme i en
medlemsstat, hvis de kompetente myndigheder i nævnte medlemsstat har
offentliggjort dokumentation for, at der eksisterer et veludviklet og
veletableret marked for erhvervsejendomme i nævnte medlemsstat med
tabsprocenter, der er ikke overskrider følgende grænser: 
a)            
tab i forbindelse med udlån med sikkerhed i
erhvervsejendomme på op til 50 % af markedsværdien eller 60 % af en forsigtig
langsigtet belåningsværdi, jf. dog artikel 119, stk. 2, overstiger ikke 0,3 %
af de udestående lån med sikkerhed i erhvervsejendomme inden for et givet år  
b)           
det samlede tab på lån med sikkerhed i
erhvervsejendomme må ikke overstige 0,5 % af de udestående lån med sikkerhed i
erhvervsejendomme inden for et givet år.
4.                      
Hvis en af de grænser, der er anført i punkt 3,
overskrides i et givet år, bortfalder retten til at anvende punkt 3, og den
betingelse, der er anført i punkt 2, litra b), finder anvendelse, indtil
betingelserne i punkt 3 er opfyldt i et efterfølgende år.
Artikel 122
Eksponeringer ved misligholdelse
1.                      
Den usikrede del af eksponeringen, som er
misligholdt efter bestemmelserne i artikel 174 vægtes på følgende måde:
a)            
150 %, når justeringerne af den specifikke
kreditrisiko er mindre end 20 % af den usikrede del af eksponeringens
værdi, hvis disse justeringer af den specifikke kreditrisiko ikke blev
foretaget
b)           
100 %, når justeringerne af den specifikke
kreditrisiko er mindst 20 % af den usikrede del af eksponeringens værdi,
hvis disse justeringer af den specifikke kreditrisiko ikke blev foretaget. 
2.                      
Med henblik på at fastlægge den sikrede del af
poster i restance anvendes samme sikkerhedsstillelse og garanti som for
kreditrisikoreduktion, jf. kapitel 4.
3.                      
Eksponeringer, som er fuldt og helt sikret ved pant
i beboelsesejendomme i overensstemmelse med artikel 120, risikovægtes med
100 % efter værdijusteringer, hvis der foreligger misligholdelse i henhold
til artikel 174. 
4.                      
Eksponeringer, som er fuldt og helt sikret ved pant
i erhvervsejendomme i overensstemmelse med artikel 121, risikovægtes med
100 %, hvis der foreligger misligholdelse i henhold til artikel 174.
Artikel 123
Eksponeringer forbundet med særlig stor risiko
1.                      
Eksponeringer, herunder eksponeringer i form af
andele i en kollektiv investeringsvirksomhed, som er forbundet med særlig stor
risiko, risikovægter institutter i givet fald med 150 %. 
2.                      
Eksponeringer forbundet med særlig stor risiko
omfatter følgende investeringer:
a)      investeringer i venturekapitalselskaber
b)      alternative investeringsfonde som
defineret i artikel 4, stk. 1, litra l), i direktiv [indsættes af
Publikationskontoret - om forvaltere af alternative investeringsfonde] 
c)      spekulativ finansiering af fast ejendom. 
3.                      
Ved vurderingen af, om en eksponering, undtagen
eksponeringerne i stk. 2, er forbundet med særlig stor risiko, skal institutter
tage følgende risikokarakteristika i betragtning:
a)            
der er stor risiko for tab som følge af modpartens
misligholdelse
b)           
det er umuligt på passende måde at vurdere, om
eksponeringen falder ind under litra a).
EBA udsteder retningslinjer med henblik på at
præcisere, hvilke typer eksponeringer der er forbundet med særlig stor risiko
og under hvilke omstændigheder.
Retningslinjerne vedtages i overensstemmelse med
artikel 16 i forordning (EU) nr. 1093/2010.
Artikel 124
Eksponeringer i form af dækkede obligationer
1.                      
Dækkede obligationer skal for at være omfattet af
særbehandlingen i stk. 3, være obligationer som defineret i artikel 52, stk. 4,
i Europa-Parlamentets og Rådets direktiv 2009/65/EF af 13. juli 2009 om
samordning af love og administrative bestemmelser om visse institutter for
kollektiv investering i værdipapirer (investeringsinstitutter)[23] og være sikret ved et af
følgende aktiver:
a)            
eksponeringer mod eller eksponeringer garanteret af
statslige forvaltninger, centralbanker, offentlige enheder, regionale
forvaltninger og lokale myndigheder i EU
b)           
eksponeringer mod eller eksponeringer garanteret af
statslige forvaltninger og centralbanker i ikke-medlemsstater, multilaterale
udviklingsbanker og internationale organisationer, der henføres til
kreditkvalitetstrin 1 som fastsat i dette kapitel, og eksponeringer mod eller eksponeringer
garanteret af offentlige enheder, regionale forvaltninger og lokale myndigheder
i ikke-medlemsstater, og som risikovægtes som eksponeringer mod institutter
eller statslige forvaltninger og centralbanker i overensstemmelse med
henholdsvis artikel 110, stk. 1, 110, stk. 2, 111, stk. 1, 111, stk. 2, eller
111, stk. 4, og henføres til kreditkvalitetstrin 1 som fastsat i dette kapitel
samt eksponeringer som omhandlet i dette litra, der mindst kan henføres til
kreditkvalitetstrin 2 som fastsat i dette kapitel under forudsætning af, at de
ikke overstiger 20 % af den nominelle værdi af de udstedende institutters
udestående dækkede obligationer
c)            
eksponeringer mod institutter, der henføres til
kreditkvalitetstrin 1 som fastsat i dette kapitel. Den samlede eksponering af
denne art må ikke overstige 15 % af den nominelle værdi af det udstedende
instituts udestående dækkede obligationer. Eksponeringer, som skyldes
overførsel og forvaltning af midler fra modparter eller fra likvidationer af modparter,
der har optaget lån med sikkerhed i fast ejendom, mod indehavere af dækkede
obligationer, er ikke omfattet af grænsen på 15 %. Eksponeringer mod institutter
i EU med en løbetid på højst 100 dage er ikke omfattet af trin 1-kravet, men
disse institutter skal mindst kunne henføres til kreditkvalitetstrin 2 som
fastsat i dette kapitel
de kompetente
myndigheder kan efter at have hørt EBA delvist undlade at anvende litra c) og
tillade kreditkvalitetstrin 2 for op til 10 % af den samlede eksponering
for den nominelle værdi af det udstedende instituts udestående dækkede
obligationer, såfremt det kan dokumenteres, at der er væsentlige potentielle
koncentrationsproblemer i de pågældende medlemsstater som følge af anvendelsen
af trin 1-kravet som omhandlet i litra c)
d)           
lån med sikkerhed i beboelsesejendomme eller i andele
i finske boligselskaber, jf. punkt 120, stk. 1, litra b), op til den laveste værdi
af følgende: den nominelle værdi af panterettighederne sammenlagt med
eventuelle tidligere panterettigheder og 80 % af de pantsatte ejendommes
værdi eller med sikkerhed i privilegerede andele udstedt af franske "Fonds
Communs de Créances" eller tilsvarende securitiseringsenheder, der er reguleret
af en medlemsstats lovgivning vedrørende securitisering af eksponeringer i
beboelsesejendomme. I tilfælde, hvor sådanne privilegerede andele anvendes som
sikkerhedsstillelse, sikrer det særlige offentlige tilsyn med henblik på at
beskytte indehaverne af disse obligationer, som er fastsat i artikel 52, stk.
4, i Europa-Parlamentets og Rådets direktiv 2009/65/EF af 13. juli 2009 om samordning
af love og administrative bestemmelser om visse institutter for kollektiv
investering i værdipapirer (investeringsinstitutter), at de aktiver, der ligger
til grund for sådanne andele, til enhver tid og så længe de indgår i
dækningspuljen, består af mindst 90 % panterettigheder i
beboelsesejendomme, der er sammenlagt med alle tidligere panterettigheder op
til den laveste værdi af følgende: den nominelle værdi, der forfalder via
andelene, det nominelle beløb af pantrettighederne og 80 % af de pantsatte
ejendommes værdi, at andelene kan henføres til kreditkvalitetstrin 1 som
fastsat i dette kapitel, og at sådanne andele ikke overstiger 10 % af den
nominelle værdi af det udestående beløb
eksponeringer, som skyldes overførsel og
forvaltning af midler fra låntagere eller fra likvidationer af låntagere, der
har optaget lån med sikkerhed i pantsatte ejendomme eller i privilegerede
andele eller gældspapirer er ikke omfattet ved beregningen af grænsen på 90 %
e)            
lån med sikkerhed i erhvervsejendomme eller i andele
i finske boligselskaber, jf. punkt 121, stk. 1, litra b), op til den laveste
værdi af følgende: panterettighedernes nominelle værdi sammenlagt med
eventuelle tidligere panterettigheder og 60 % af de pantsatte ejendommes værdi
eller med sikkerhed i privilegerede andele udstedt af franske "Fonds
Communs de Créances" eller tilsvarende securitiseringsenheder, der er
underlagt en medlemsstats lovgivning vedrørende securitisering af eksponeringer
i beboelsesejendomme. I tilfælde, hvor sådanne privilegerede andele anvendes
som sikkerhedsstillelse, sikrer det særlige offentlige tilsyn med henblik på at
beskytte indehaverne af disse obligationer, som fastsat i artikel 52, stk. 4, i
direktiv 2009/65/EF, at de aktiver, der ligger til grund for sådanne andele,
til enhver tid og så længe de indgår i dækningspuljen, består af mindst
90 % panterettigheder i erhvervsejendomme, der er sammenlagt med alle
tidligere panterettigheder op til den laveste værdi af følgende: den nominelle
værdi, der forfalder via andelene, det nominelle beløb af pantrettighederne og
60 % af de pantsatte ejendommes værdi, at andelene kan henføres til
kreditkvalitetstrin 1 som fastsat i dette kapitel, og at sådanne andele ikke
overstiger 10 % af den nominelle værdi af det udestående beløb. Lån med sikkerhed
i erhvervsejendomme opfylder betingelserne, hvor belåningsprocenten på 60
forhøjes til højst 70, hvis værdien af de samlede aktiver, der stilles som
sikkerhed for de dækkede obligationer, overstiger det udestående nominelle
beløb af disse obligationer med mindst 10 %, og obligationsindehavernes
fordringer opfylder de retssikkerhedskrav, der er omhandlet i kapitel 4.
Obligationsindehavernes fordringer fyldestgøres forud for de øvrige panthaveres
fordringer. Eksponeringer, som skyldes overførsel og forvaltning af midler fra
låntagere eller fra likvidationer af låntagere, der har optaget lån med
sikkerhed i pantsatte ejendomme eller i privilegerede andele eller gældspapirer
er ikke omfattet ved beregningen af grænsen på 90 %
f)             
lån med sikkerhed i skibe, hvor panterettighederne
sammenlagt med eventuelle tidligere panterettigheder udgør højst 60 % af det
pantsatte skibs værdi.
tilfældene i litra a)-f) omfatter også
sikkerhedsstillelse, der i henhold til lovgivningen udelukkende anvendes til at
sikre obligationsindehaverne mod tab.
2.                      
Institutterne skal for fast ejendom, der stilles
som sikkerhed for at dække obligationer, opfylde kravene i artikel 203 og
værdiansættelsesreglerne i artikel 224, stk. 1.
3.                      
Dækkede obligationer, for hvilke der foreligger en
kreditvurdering fra et udpeget ECAI, tildeles en risikovægt efter tabel 6a, som
svarer til det godkendte ECAI's kreditvurdering i henhold til artikel 131.
 Tabel 6a 
 Kreditkvalitetstrin || 1 || 2 || 3 || 4 || 5 || 6 
 Risikovægt || 10 % || 20 % || 20 % || 50 % || 50 % || 100 % 
4.                      
Dækkede obligationer, for hvilke der ikke
foreligger en kreditvurdering fra et udpeget ECAI, risikovægtes på grundlag af
den risikovægt, der tildeles privilegerede usikrede eksponeringer mod det
institut, der har udstedt dem. Der er følgende sammenhæng mellem risikovægtene:
a)            
hvis eksponeringer mod instituttet risikovægtes med
20 %, risikovægtes dækkede obligationer med 10 %
b)           
hvis eksponeringer mod instituttet risikovægtes med
50 %, risikovægtes dækkede obligationer med 20 %
c)            
hvis eksponeringer mod instituttet risikovægtes med
100 %, risikovægtes dækkede obligationer med 50 %
d)           
hvis eksponeringer mod instituttet risikovægtes med
150 %, risikovægtes dækkede obligationer med 100 %
5.                      
Dækkede obligationer udstedt før den 31. december
2007 er ikke omfattet af kravene i stk. 1 og 2. Indtil forfaldstidspunktet kan
reglerne om særbehandling i henhold til stk. 3 anvendes.
Artikel 125
Eksponeringer i form af securitiseringspositioner
De risikovægtede poster for securitiseringspositioner
beregnes i henhold til bestemmelserne i kapitel 5.
Artikel 126
Eksponeringer mod institutter og virksomheder med kortsigtet kreditvurdering
Eksponeringer mod institutter og eksponeringer
mod virksomheder, for hvilke der foreligger en kortsigtet kreditvurdering fra
et udpeget ECAI, tildeles en risikovægt efter tabel 7, som svarer til det
godkendte ECAI's kreditvurdering i henhold til artikel 131.
 Tabel 7 
 Kreditkvalitetstrin || 1 || 2 || 3 || 4 || 5 || 6 
 Risikovægt || 20 % || 50 % || 100 % || 150 % || 150 % || 150 % 
Artikel 127
Eksponeringer i form af andele i kollektive investeringsvirksomheder
1.                      
Eksponeringer i form af andele i kollektive
investeringsvirksomheder (herefter benævnt "CIU'er") risikovægtes med
100 %, medmindre instituttet anvender kreditrisikovurderingsmetoden i stk.
2 eller den i stk. 4 omhandlede metode eller gennemsnitsrisikovægtmetoden i
stk. 5, når betingelserne i stk. 3 er opfyldt.
2.                      
Eksponeringer i form af andele i CIU'er, for hvilke
der foreligger en kreditvurdering fra et udpeget ECAI, tildeles en risikovægt efter
tabel 8, som svarer til det godkendte ECAI's kreditvurdering i henhold til
artikel 131.
 Tabel 8 
 Kreditkvalitetstrin || 1 || 2 || 3 || 4 || 5 || 6 
 Risikovægt || 20 % || 50 % || 100 % || 100 % || 150 % || 150 % 
3.                      
Institutter kan fastsætte risikovægten for et CIU,
hvis følgende kriterier er opfyldt:
a)            
CIU'en ledes af et selskab, der er omfattet af en
medlemsstats tilsyn, eller hvis der er tale om en CIU i et tredjeland, når
følgende betingelser er opfyldt:
i)        CIU ledes af et selskab, som er omfattet
af et tilsyn, der anses for at svare til det, der er forskrevet i
EU-lovgivningen  
ii)       der sikres det nødvendige samarbejde
mellem de kompetente myndigheder
b)           
CIU's prospekt eller et tilsvarende dokument
indeholder følgende oplysninger:
i)        de aktivkategorier, som CIU'en må
investere i
ii)       hvis der gælder investeringslofter:
relative lofter og metoder til at beregne disse  
c)            
CIU aflægger beretning om sin virksomhed til den
kompetente myndighed mindst en gang årligt, således at det er muligt at vurdere
dets aktiver og passiver, indtægter og transaktioner i den periode, beretningen
dækker.
Med henblik på anvendelse af litra a), kan
Kommissionen ved gennemførelsesretsakter og efter undersøgelsesproceduren i
artikel 447, stk. 2, træffe afgørelse om, hvorvidt et tredjeland anvender
tilsyns- og lovregler, som er mindst lige så strenge som Unionens regler.
Foreligger en sådan afgørelse ikke den 1. januar 2014, kan institutter fortsat
anvende fremgangsmåden i dette stykke på tredjelande, hvis de relevante
kompetente myndigheder før den 1. januar 2013 har givet tilladelse til, at
tredjelande behandles efter reglerne i dette stykke.
4.                      
Har instituttet kendskab til en CIU's underliggende
eksponeringer, kan det i overensstemmelse med de metoder, der er fastlagt i
dette kapitel, lade disse underliggende eksponeringer indgå i beregningen af
den gennemsnitlige risikovægt for eksponeringer i form af andele i CIU'er. Er
CIU'ens underliggende eksponering selv en eksponering i form af andele i en
anden CIU, som opfylder kriterierne i stk. 3, kan instituttet medregne den
anden CIU's underliggende eksponeringer.
5.                      
Har instituttet ikke kendskab til de underliggende
eksponeringer i en CIU, kan det beregne den gennemsnitlige risikovægt for sine
eksponeringer i form af andele i CIU'en i overensstemmelse med de metoder, der
er fastlagt i dette kapitel, idet det antages, at CIU'en først investerer det
maksimale af det, den har tilladelse til, i de eksponeringsklasser, hvor
kapitalkravet er højest og dernæst investerer i de lavere kategorier, indtil
den øvre investeringsgrænse er nået.
Institutter kan overlade det til følgende
tredjeparter at beregne og indberette en risikovægt for CIU'en i
overensstemmelse med metoderne i stk. 4 og 5: 
a)            
depotinstituttet eller
depotfinansieringsinstituttet for CIU'en, forudsat at CIU'en udelukkende
investerer i værdipapirer og deponerer samtlige værdipapirer hos dette
depotinstituttet eller depotfinansieringsinstitut
b)           
for CIU'er, som ikke er omfattet af litra a),
CIU-administrationsselskabet, forudsat at CIU-administrationsselskabet opfylder
kriterierne i stk. 3, litra a). 
Rigtigheden af beregningen, der omtalt i første
afsnit, skal bekræftes af en ekstern revisor.
Artikel 128
Aktieeksponeringer
1.           Følgende eksponeringer
betragtes som aktieeksponeringer:
a)      ikke-gældsbaserede eksponeringer, der
udgør en efterstillet restfordring på udstederens aktiver eller indkomst
b)      gældsbaserede eksponeringer og andre
værdipapirer, partnerskaber, derivater eller andre instrumenter, hvis økonomisk
indhold svarer til de eksponeringer, der er anført i litra a).
2.           Aktieeksponeringer
risikovægtes med 100 %, medmindre de skal fratrækkes i henhold til bestemmelserne
med anden del, med 250 % i henhold til artikel 45, stk. 2, med 1 250 %
i henhold til artikel 84, stk. 3, eller behandles som højrisikoeksponeringer i henhold
til artikel 123.
3.           Investeringer i kapitalandele og efterstillede kapitalindskud i institutter
klassificeres som aktieeksponeringer, medmindre de fratrækkes i kapitalgrundlaget
eller risikovægtes med 250 % i henhold til artikel 45, stk. 2, eller
behandles som højrisikoeksponering i henhold til artikel 123.
Artikel 129
Andre eksponeringer.
1.                      
Materielle aktiver i henhold til artikel 4, nr. 10,
i direktiv 86/635/EØF tildeles en risikovægt på 100 %.
2.                      
Periodeafgrænsningsposter, hvor instituttet ikke er
i stand til at bestemme modparten i overensstemmelse med direktiv 86/635/EØF,
tildeles en risikovægt på 100 %.
3.                      
Indgående likvide midler tildeles en risikovægt på
20 %. Kassebeholdning og tilsvarende kontante poster tildeles en risikovægt på
0 %.
4.                      
Guldbarrer, der opbevares i egne boksanlæg eller
hos tredjemand, tildeles en risikovægt på 0 %, for så vidt de understøttes
af indskud i guld.
5.                      
I tilfælde af salgs- og genkøbsaftaler samt køb i
henhold til terminskontrakt anvendes risikovægten for de omhandlede aktiver og
ikke for modparterne.
6.                      
Hvis et kreditinstitut yder kreditrisikoafdækning
for en række eksponeringer, således at den n'te misligholdelse i forbindelse
med disse eksponeringer bevirker, at betalingen forfalder, hvorved kontrakten
bringes til ophør, tildeles de risikovægte, der er anført i kapitel 5, forudsat
at der er foretaget en ekstern kreditvurdering af produktet fra et anerkendt
ECAI. Er produktet ikke vurderet af et godkendt ECAI, aggregeres risikovægtene
for samtlige eksponeringer i kurven med undtagelse af n-1-eksponeringer op til
højst 1 250 %, hvorefter de ganges med den nominelle værdi af den afdækning,
der ydes af kreditderivatet, for at nå frem til den risikovægtede værdi af
aktiverne. De n-1-eksponeringer, der ikke indgår i aggregeringen, fastsættes
således, at de indbefatter de eksponeringer, der hver især resulterer i en
lavere risikovægtet eksponering end den risikovægtede værdi af enhver eksponering
i aggregeringen.
7.                      
Eksponeringer i form af leasingkontrakter opgøres
på grundlag af de diskonterede minimumsleasingydelser. Minimumsleasingydelser
er betalinger, som lejeren betaler eller har pligt til at betale i løbet af
leasingkontraktens løbetid, og enhver købsoption, hvis anvendelsen af optionen
er nogenlunde sikker. En anden part end lejeren kan være forpligtet til at
erlægge en betaling i relation til restværdien af det leasede aktiv, og såfremt
denne betalingsforpligtelse opfylder betingelserne i artikel 197 for udbydere
af kreditafdækningsaftaler samt kravene til godkendelse af andre former for
garantier som omhandlet i artikel 208-210, kan denne betalingsforpligtelse
medregnes som ufinansieret kreditafdækning efter bestemmelserne i kapitel 4.
Disse eksponeringer henføres til den relevante eksponeringsklasse i
overensstemmelse med artikel 107. Er eksponeringen en restværdi af leasede
aktiver, beregnes størrelsen af de risikovægtede eksponeringer således: 1/t *
100 % * eksponeringens værdi, hvor t er større end 1 og nærmeste hele antal år af restløbetiden.
Afdeling 3
Godkendelse og konvertering af kreditvurderinger
Underafdeling 1
Godkendelse af ECAI'er
Artikel 130
ECAI'er
1.                      
En ekstern kreditvurdering kan kun benyttes til
bestemmelse af en eksponerings risikovægt i henhold til dette kapitel, hvis
vurderingen er blevet foretaget eller godkendt af et godkendt ECAI i
overensstemmelse med forordning (EF) nr. 1060/2009. 
2.                      
Godkendte ECAI'er er alle kreditvurderingsbureauer,
som er registreret eller godkendt i overensstemmelse med forordning (EF) nr.
1060/2009, og centralbanker, som udsteder kreditvurderinger, som er undtaget
fra forordning (EF) nr. 1060/2009.
3.                      
EBA offentliggør en liste over godkendte ECAI'er.
Underafdeling 2
Konvertering af ECAI's kreditvurderinger
Artikel 131
Konvertering af ECAI's kreditvurderinger
1.                      
EBA udarbejder udkast til gennemførelsesmæssige
tekniske standarder med henblik på for alle godkendte ECAI'er at angive, til
hvilke af de i afdeling 2 omhandlede kreditkvalitetstrin, de relevante
kreditvurderinger foretaget af et godkendt ECAI svarer. Disse angivelser skal
være objektive og konsekvente.
EBA forelægger disse udkast til
gennemførelsesmæssige tekniske standarder for Kommissionen senest den
1. januar 2014 og forelægger om nødvendigt udkast til reviderede tekniske
standarder.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
2.                      
EBA skal ved konverteringen af kreditvurderingerne
overholde følgende krav:
a)            
EBA skal for at kunne sondre mellem de relative
risikograder, der fremkommer ved hver enkelt kreditvurdering, tage hensyn til
kvantitative faktorer såsom den langsigtede misligholdelsesrate for alle
eksponeringer med samme kreditvurdering. Hvis det pågældende ECAI er nystiftet
eller kun har indsamlet få data om misligholdelser, skal EBA anmode det om at
oplyse, hvad det anser for at være den langsigtede misligholdelsesrate for alle
eksponeringer med samme kreditvurdering.
b)           
EBA skal for at kunne sondre mellem de relative
risikograder, der fremkommer ved hver enkelt kreditvurdering, tage hensyn til
kvalitative faktorer, heriblandt hvilken gruppe af udstedere ECAI'et dækker,
hvilke kreditvurderinger ECAI'et foretager, hvad den enkelte kreditvurdering
indeholder, og hvordan ECAI'et definerer misligholdelse.
c)            
EBA skal sammenligne misligholdelsesraten for hver
enkelt kreditvurdering, der er foretaget af det konkrete ECAI, med en benchmark
baseret på den misligholdelsesrate, som andre ECAI'er har registreret for en
udstedergruppe, der repræsenterer en tilsvarende kreditrisiko.
d)           
Er den misligholdelsesrate, som et konkret ECAI har
registreret ved en kreditvurdering, til stadighed er betydeligt højere end
benchmarken, skal EBA henføre ECAI'ets kreditvurdering til et højere
kreditkvalitetstrin på kreditkvalitetsskalaen.
e)            
Hvis EBA har forhøjet den risikovægt, som et
konkret ECAI har fastsat i forbindelse med en bestemt kreditvurdering, og den
misligholdelsesrate, der er registreret ved denne kreditvurdering, ikke længere
til stadighed er betydeligt højere end benchmarken, skal EBA flytte ECAI'ets
kreditvurdering tilbage til det oprindelige kreditkvalitetstrin på kreditkvalitetsskalaen.
3.                      
EBA udarbejder udkast til gennemførelsesmæssige
tekniske standarder med henblik på at præcisere de i stk. 2, litra a), nævnte
kvantitative faktorer, de i stk. 2, litra b), nævnte kvalitative faktorer og
den i stk. 2, litra c), nævnte benchmark.
EBA forelægger disse udkast til
gennemførelsesmæssige tekniske standarder for Kommissionen senest den 1. januar
2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Underafdeling 3
Anvendelse af kreditvurderinger fra eksportkreditagenturer
Artikel 132
Anvendelse af kreditvurderinger fra eksportkreditagenturer
1.                      
Med henblik på anvendelse af artikel 109 kan
institutterne anvende eksportkreditagenturers kreditvurderinger, hvis en af
følgende betingelser er opfyldt:
a)            
der er tale om en konsensusbaseret risikoberegning
foretaget af eksportkreditagenturer, der har tilsluttet sig OECD's vejledende
retningslinjer for offentligt støttede eksportkreditter ("Arrangement on
Guidelines for Officially Supported Export Credits")
b)           
eksportkreditagenturet offentliggør sine
kreditvurderinger, agenturet anvender den metodologi, der er vedtaget af OECD,
og kreditvurderingen knyttes til en af de otte minimumseksportkreditpræmier
(MEIP), der er fastsat i OECD's metodologi.
2.                      
Eksponeringer, hvor en kreditvurdering foretaget af
et eksportkreditagentur er blevet godkendt med henblik på risikovægtning, tildeles
en risikovægt efter tabel 9.
 Tabel 9 
 MEIP || 0 || 1 || 2 || 3 || 4 || 5 || 6 || 7 
 Risikovægt || 0 % || 0 % || 20 % || 50 % || 100 % || 100 % || 100 % || 150 % 
3.           Senest den 1. januar 2014
udsteder EBA i overensstemmelse med artikel 16 i forordning 1093/2010
retningslinjer om de eksportkreditagenturer, som institutterne kan benytte i
overensstemmelse med stk. 1.
Afdeling 4
Anvendelse af kreditvurderinger fra eksterne kreditvurderingsinstitutter til
fastlæggelse af risikovægte
Artikel 133
Generelle krav
Et institut kan udpege et eller flere
godkendte ECAI'er til fastsættelse af risikovægte for aktivposter og
ikke-balanceførte poster. Kreditvurderinger må ikke benyttes selektivt. Ved
anvendelsen af kreditvurderinger skal institutter opfylde følgende krav: 
a)           Et institut, der beslutter at
anvende kreditvurderinger udarbejdet af et godkendt ECAI for en bestemt
kategori af poster, skal anvende disse kreditvurderinger konsekvent for alle
eksponeringer inden for denne kategori.
b)           Et institut, der beslutter at
anvende kreditvurderinger udarbejdet af et godkendt ECAI, skal anvende dem
vedvarende og konsekvent over tid.
c)           Et institut kan kun anvende
kreditvurderinger fra ECAI'er, hvis de indbefatter samtlige beløb, dvs. både
hovedstolen og de renter, der er påløbet.
d)           Hvis der for en rated post kun
foreligger en kreditvurdering fra et udpeget ECAI, skal denne kreditvurdering
anvendes til fastsættelse af risikovægten for denne post.
e)           Hvis der foreligger to
kreditvurderinger fra udpegede ECAI'er, og disse kreditvurderinger opstiller to
forskellige risikovægte for en rated post, tildeles den højeste risikovægt.
f)            Hvis der for en rated post
foreligger mere end to kreditvurderinger fra udpegede ECAI'er, skal de to
vurderinger, der resulterer i de to laveste risikovægte, lægges til grund. Hvis
de to laveste risikovægte afviger fra hinanden, tildeles den højeste
risikovægt. Hvis de to laveste risikovægte er ens, tildeles denne risikovægt.
Artikel 134
Kreditvurdering af udstedere og emissioner
1.                      
Foreligger der en kreditvurdering for et specifikt
emissionsprogram eller en specifik emissionsfacilitet, som den post, der
repræsenterer eksponeringen, indgår i, skal denne kreditvurdering anvendes til
fastsættelse af risikovægten for denne post.
2.                      
Når der ikke foreligger en umiddelbart anvendelig
kreditvurdering for en bestemt post, men der foreligger en kreditvurdering for
et specifikt emissionsprogram eller en specifik emissionsfacilitet, som den
post, der repræsenterer eksponeringen, ikke indgår i, eller der foreligger en
generel kreditvurdering af udstederen, skal denne kreditvurdering anvendes i et
af følgende tilfælde: 
a)            
hvis den resulterer i en højere risikovægt, end der
ellers ville opnås, og den pågældende eksponering i alle henseender rangerer på
samme niveau eller lavere end emissionsprogrammet eller emissionsfaciliteten
eller i givet fald udstederens efterstående usikrede eksponeringer
b)           
hvis den resulterer i en lavere risikovægt, og den
pågældende eksponering i alle henseender rangerer på samme niveau eller højere
end emissionsprogrammet eller emissionsfaciliteten eller i givet fald
udstederens foranstående usikrede eksponeringer.
I alle andre tilfælde betragtes eksponeringen som
ikke rated.
3.                      
Stk. 1 og 2 er ikke til hinder for anvendelsen af
artikel 124.
4.                      
Kreditvurderinger af udstedere, der tilhører en
koncern, kan ikke anvendes som kreditvurderinger af andre udstedere inden for
samme koncern.
Artikel 135
Langsigtede og kortsigtede kreditvurderinger
1.                      
Kortsigtede kreditvurderinger kan kun anvendes for
kortfristede aktivposter og ikke-balanceførte poster, som udgør eksponeringer
mod institutter og virksomheder.
2.                      
En kortsigtet kreditvurdering finder kun anvendelse
på den post, som den kortsigtede kreditvurdering omhandler, og må ikke benyttes
til beregning af risikovægte for andre poster, undtagen i følgende tilfælde:
a)            
hvis en facilitet med kortsigtet rating tildeles en
risikovægt på 150 %, skal alle ikke-ratede usikrede eksponeringer mod den
pågældende modpart også tildeles en risikovægt på 150 %, uanset om disse eksponeringer
er kortfristede eller langfristede
b)           
hvis en facilitet med kortsigtet rating tildeles en
risikovægt på 50 %, vil ingen ikke-rated kortfristet eksponering kunne tildeles
en risikovægt på under 100 %.
Artikel 136
Poster i national og udenlandsk valuta
En kreditvurdering, som vedrører en post, der
er denomineret i modpartens nationale valuta, kan ikke anvendes til beregning
af en risikovægt for en anden eksponering med samme modpart, når denne
eksponering er denomineret i udenlandsk valuta.
Når en eksponering vedrører et instituts
involvering i et lån, som er bevilget af en multinational udviklingsbank, der
har status af privilegeret kreditor på markedet, kan kreditvurderingen af modpartens
eksponering i national valuta anvendes til fastsættelse af en risikovægt.
Kapitel 3
Metoden med interne ratings
Afdeling 1
Tilladelse fra de kompetente myndigheder til at anvende IRB-metoden
Artikel 137
Definitioner
1.                      
I dette kapitel forstås ved:
1)      "ratingsystem": alle de
metoder, procedurer, kontroller samt dataindsamlings- og it-systemer, som har
relation til vurderingen af kreditrisikoen, fordeling af eksponeringer i
ratingklasser eller puljer (ratings) og kvantificering af misligholdelses- og
tabsestimater for de enkelte typer af eksponeringer
2)      "eksponeringstype": en gruppe
homogent forvaltede eksponeringer, som er sammensat af en bestemt type
faciliteter, og som kan være begrænset til en enkelt enhed eller en enkelt
undergruppe af enheder inden for en koncern, såfremt den samme eksponeringstype
forvaltes forskelligt i andre enheder af koncernen
3)      "forretningsenhed": separate
organisatoriske eller juridiske enheder, forretningsområder, geografiske
lokaliteter
4)      "reguleret finansiel enhed": 
a)       følgende enheder, herunder enheder i
tredjelande, der udøver nogenlunde samme aktiviteter, som er underkastet tilsyn
i henhold til EU-lovgivning eller lovgivning i et tredjeland, som foreskriver
tilsynskrav og reguleringskrav svarende til EU-kravene:
i)        et kreditinstitut
ii)       et investeringsselskab
iii)      et forsikringsselskab
iv)      et finansielt holdingselskab
v)       et blandet holdingselskab 
b)      enhver anden enhed, som opfylder samtlige
følgende betingelser:
i)        den udøver en eller flere af
aktiviteterne i bilag I til direktiv [indsættes af Publikationskontoret] eller
i bilag I til direktiv 2004/39/EF
ii)       den er et datterselskab af en reguleret
finansiel enhed
iii)      den er omfattet af det konsoliderede
tilsyn med koncernen 
c)       enhver af de i litra a), nr. i)-v),
eller i litra b) nævnte enheder, som ikke er underkastet tilsyns- og reguleringskrav
mindst svarer til EU-kravene, men som indgår i en koncern, der er omfattet af disse
krav på konsolideret niveau
5)      "stor reguleret finansiel
enhed": en reguleret finansiel enhed, hvis samlede aktiver for denne
virksomhed individuelt eller opgjort på konsolideret niveau for koncernen som
helhed beløber sig til mindst 70 mia. EUR, hvor det seneste reviderede regnskab
for moderselskabet og de konsoliderede datterselskaber lægges til grund for
opgørelse af aktiverne 
6)      "ureguleret finansiel enhed":
enhver anden enhed, som ikke er en reguleret enhed, men udøver en eller flere
af aktiviteterne i bilag I til direktiv [indsættes af Publikationskontoret]
eller i bilag I til direktiv 2004/39/EF
7)      "modpartsrisikogruppe": en
risikokategori på den ratingskala for modparter, der indgår i et ratingsystem; modparterne
fordeles på grupper ud fra en række nærmere angivne ratingkriterier, som danner
grundlag for udarbejdelse af estimater af sandsynligheden for misligholdelse
(PD) 
8)      "facilitetsgruppe": en
risikokategori på den ratingskala for faciliteter, der indgår i et
ratingsystem; eksponeringer fordeles på facilitetsgrupper ud fra en række
nærmere angivne ratingkriterier, som danner grundlag for udarbejdelse af egne
estimater af tab givet misligholdelse (LGD)
9)      "administrationsselskab": en
enhed, der varetager den daglige forvaltning af en pulje af erhvervede
fordringer eller af de underliggende krediteksponeringer.
2.                      
EBA udarbejder udkast til reguleringsmæssige
tekniske standarder med henblik på at præcisere på hvilket grundlag, de
kompetente myndigheder skal vurdere ækvivalensen af tilsyns- og reguleringskravene
i tredjelandes lovgivning.
EBA forelægger disse udkast til reguleringsmæssige
tekniske standarder for Kommissionen senest den 1. januar 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 138
Tilladelse til at anvende IRB-metoden
1.                      
Hvis betingelserne i dette kapitel er opfyldt, skal
den kompetente myndighed give tilladelse til, at institutter opgør deres
risikovægtede eksponeringer ved hjælp af metoden med interne ratings (herefter
benævnt IRB-metoden). 
2.                      
Der skal indhentes tilladelse til at anvende
IRB-metoden, herunder egne estimater for tab givet misligholdelse (herefter
benævnt LGD) og konverteringsfaktorer, for hvert ratingsystem, metoder med
interne modeller til opgørelse af aktieeksponeringer og metoder til estimering
af LGD og de anvendte konverteringsfaktorer.
3.                      
Institutter skal hos de kompetente myndigheder
indhente tilladelse til følgende:
a)            
ændringer i anvendelsesområde for et ratingsystem
eller en metode med interne modeller til opgørelse af aktieeksponeringer, som
instituttet har fået tilladelse til at anvende
b)           
væsentlige ændringer i et ratingsystem eller en
metode med interne modeller til opgørelse af aktieeksponeringer, som
instituttet har fået tilladelse til at anvende.
Anvendelsesområdet for et ratingsystem omfatter
alle eksponeringer af den relevante eksponeringstype, for hvilken det
pågældende ratingsystem blev udviklet.
4.                      
Institutter skal underrette de kompetente myndigheder
om alle ændringer i ratingsystemer og metoder med interne modeller til
opgørelse af aktieeksponeringer.
5.                      
EBA udarbejder udkast til reguleringsmæssige
tekniske standarder med henblik på at præcisere, på hvilket grundlag
institutter skal vurdere, om der er tale om væsentlige ændringer i
ratingsystemerne eller metoderne med interne modeller vedrørende aktieeksponeringer
i henhold til den i stk. 1 nævnte IRB-metode, der kræver yderligere tilladelse
eller underretning.
EBA forelægger disse
udkast til reguleringsmæssige tekniske standarder for Kommissionen senest den
31. december 2013.
Kommissionen tillægges
beføjelser til at vedtage de i første afsnit omhandlede reguleringsmæssige
tekniske standarder efter proceduren i artikel 10-14 i forordning (EU) nr.
1093/2010. 
Artikel 139
De kompetente myndigheders vurdering af en ansøgning om tilladelse til at
anvende IRB-metoden
1.                      
I henhold til artikel 138 giver den kompetente
myndighed kun tilladelse til, at et institut anvender IRB-metoden, herunder
egne estimater for LGD og konverteringsfaktorer, hvis den kompetente myndighed
finder det godtgjort, at kravene i dette kapitel er opfyldt, navnlig kravene i
afdeling 6, og at instituttets systemer til forvaltning og rating af
kreditrisikoeksponeringer er pålidelige og anvendt forsvarligt og navnlig, at
den kompetente myndighed finder det godtgjort, at instituttet overholder
følgende standarder:
a)            
instituttets ratingsystemer giver en relevant
vurdering af modparten og transaktionerne, en relevant sondring mellem risici
og nøjagtige og konsekvente kvantitative risikovurderinger
b)           
de interne ratings og estimater af misligholdelse
og tab, der benyttes ved beregningen af kapitalkravene samt de hertil knyttede
systemer og processer, spiller en væsentlig rolle i risikostyringen og beslutningsprocessen
samt i kreditbevillingen, den interne kapitalallokering og de ledelsesmæssige
funktioner i instituttet
c)            
instituttet har en kreditrisikokontrolenhed, der er
ansvarlig for ratingsystemerne, og som er tilstrækkeligt uafhængig og ikke
undergivet upassende indflydelse
d)           
instituttet indsamler og opbevarer alle relevante
data som et effektivt grundlag for sin kreditrisikomåling og kreditrisikostyring
e)            
instituttet dokumenterer sine ratingsystemer og
begrundelsen for deres udformning samt validerer sine ratingsystemer
f)             
instituttet har valideret sine ratingsystemer i en
passende periode forud for tilladelsen til at anvende disse ratingsystemer
eller metoder med interne modeller til opgørelse af aktieeksponeringer,
instituttet har i denne periode vurderet, om disse ratingsystemer og metoder
med interne modeller er egnede til ratingsystemernes anvendelsesområde og har
foretaget de nødvendige ændringer i disse ratingsystemer og metoder med interne
modeller til opgørelse af aktiepositioner, som følger af denne vurdering 
g)            
instituttet har ved hjælp af IRB-metoden beregnet
kapitalgrundlagskravene ud fra estimaterne for dets risikoparametre og kan
foretage de i artikel 95 krævede indberetninger.
Kravene om at anvende en
IRB-metode, herunder egne estimater af LGD og konverteringsfaktorer, finder
også anvendelse, når et institut har implementeret et ratingsystem eller en
model, der anvendes inden for et ratingsystem, som er købt af en tredjepart.
2.                      
EBA udarbejder udkast til reguleringsmæssige
tekniske standarder med henblik på at præcisere de procedurer, som de
kompetente myndigheder skal følge ved vurderingen af, at et institut overholder
kravene til anvendelse af IRB-metoden.
EBA forelægger disse
udkast til reguleringsmæssige tekniske standarder for Kommissionen senest den
31. december 2014.
Kommissionen tillægges
beføjelser til at vedtage de i første afsnit omhandlede reguleringsmæssige
tekniske standarder efter proceduren i artikel 15 i forordning (EU) nr.
1093/2010. 
Artikel 140
Tidligere erfaring med anvendelse af IRB-metoder
1.                      
Et institut, der ansøger om tilladelse til at
benytte IRB-metoden, skal for de pågældende IRB-eksponeringsklasser have
anvendt ratingsystemer, som i det store og hele opfylder kravene i afdeling 6
til den interne risikomåling og risikostyring i mindst tre år forud for dets
opfyldelse af betingelserne for at anvende IRB-metoden.
2.                      
Et institut, der ansøger om at benytte egne
estimater af LGD og konverteringsfaktorer, skal over for de kompetente
myndigheder godtgøre, at det har udarbejdet og benyttet egne estimater af LGD
og konverteringsfaktorer på en måde, der i det store og hele opfylder de krav
til anvendelse af egne estimater for disse parametre, der er fastsat i afdeling
6, i mindst tre år forud for dets opfyldelse af betingelserne for at benytte
egne estimater af LGD og konverteringsfaktorer.
3.                      
Såfremt instituttet udvider anvendelsen af
IRB-metoden, efter at tilladelsen er givet, er instituttets erfaring
tilstrækkeligt til at opfylde kravene i stk. 1 og 2 for så vidt angår dækningen
af de yderligere eksponeringer. Hvis anvendelsen af ratingsystemer udvides til
eksponeringer, som er væsentligt forskellige fra den eksisterende dækning,
således at den eksisterende erfaring ikke med rimelighed kan antages at være
tilstrækkelig til at opfylde kravene i disse bestemmelser for så vidt angår de
yderligere eksponeringer, finder kravene i stk. 1 og 2 anvendelse særskilt for
de yderligere eksponeringer.
Artikel 141
Foranstaltninger, som skal træffes, når kravene i dette kapitel ikke længere er
opfyldt
Hvis et institut ikke længere opfylder kravene
i dette kapitel, underretter det den kompetente myndighed herom og foretager
sig et af følgende: 
a)           enten forelægger det den kompetente
myndighed en plan for rettidig fornyet overholdelse
b)           eller godtgør over for de kompetente
myndigheder, at virkningen af den manglende overholdelse er uvæsentlig.
Artikel 142
Metode til henførelse af eksponeringer til eksponeringsklasser
1.                      
Den metode, instituttet benytter til at henføre
eksponeringer til de forskellige eksponeringsklasser, skal være hensigtsmæssig
og konsekvent.
2.                      
Hver eksponering henføres til en af følgende
eksponeringsklasser:
a)            
fordringer eller eventualfordringer på statslige
forvaltninger og centralbanker
b)           
fordringer eller eventualfordringer på institutter
c)            
fordringer eller eventualfordringer på virksomheder
d)           
fordringer eller eventualfordringer på detailkunder
e)            
aktieeksponeringer
f)             
securitiseringspositioner
g)            
andre aktiver, der ikke er gældsbaserede
eksponeringer.
3.                      
Følgende eksponeringer henføres til den klasse, som
er fastlagt i stk. 2, litra a):
a)            
eksponeringer mod regionale forvaltninger, lokale
myndigheder eller offentlige enheder, der behandles som eksponeringer mod
statslige forvaltninger efter bestemmelserne i artikel 110 og 111
b)           
eksponeringer mod multilaterale udviklingsbanker
som omhandlet i artikel 112, stk. 2, og mod internationale organisationer som
omhandlet i artikel 113, der tildeles en risikovægt på 0 % efter bestemmelserne
i disse artikler.
4.                      
Følgende eksponeringer henføres til den klasse, som
er fastlagt i stk. 2, litra b):
a)            
eksponeringer mod regionale forvaltninger og lokale
myndigheder, der ikke behandles som eksponeringer mod statslige forvaltninger
efter bestemmelserne i artikel 110
b)           
eksponeringer mod offentlige enheder, der behandles
som eksponeringer mod institutter efter bestemmelserne i artikel 111, stk. 2,
og
c)            
eksponeringer mod multilaterale udviklingsbanker,
som ikke tildeles en risikovægt på 0 % efter bestemmelserne i artikel 112.
5.                      
For at kunne henføres til den
detaileksponeringsklasse, der er omhandlet i stk. 2, litra d), skal
eksponeringer opfylde følgende kriterier:
a)            
eksponeringerne skal være mod en af følgende:
i)        (en) fysisk(e) person(er)
ii)       små eller mellemstore virksomheder,
forudsat - i sidstnævnte tilfælde - at det samlede beløb, modparten eller en
gruppe af indbyrdes forbundne modparter skylder instituttet eller
moderselskaber og dets datterselskaber, herunder eksponeringer med restance,
men med undtagelse af fordringer eller eventualfordringer sikret ved pant i
beboelsesejendomme, ikke overstiger 1 mio. EUR, så vidt det er instituttet
bekendt, og instituttet har taget rimelige skridt til at erhverve et sådant
kendskab
b)           
instituttet behandler i sin risikostyring
eksponeringerne konsekvent og ensartet 
c)            
eksponeringerne forvaltes ikke så individuelt som
eksponeringer i erhvervseksponeringsklassen 
d)           
eksponeringerne repræsenterer hver især et af et
stort antal ensartet forvaltede eksponeringer.
Ud over eksponeringerne i første afsnit henføres
nutidsværdien af detailminimumsleasingydelser til detaileksponeringsklassen.
6.                      
Følgende eksponeringer henføres til den
aktieeksponeringsklasse, som er fastlagt i stk. 2, litra e):
a)            
ikke-gældsbaserede eksponeringer, der udgør en
efterstillet restfordring på udstederens aktiver eller indkomst  
b)           
gældsbaserede eksponeringer og andre værdipapirer,
partnerskaber, derivater eller andre instrumenter, hvis økonomiske indhold
svarer til de eksponeringer, der er anført i litra a).
7.                      
Enhver kreditforpligtelse, der ikke henføres til
eksponeringsklasserne i stk. 2, litra a), b), d), e) og f), skal henføres til
den erhvervseksponeringsklasse, der er omhandlet i nævnte stykkes litra c).
8.                      
Inden for den erhvervseksponeringsklasse, der er
fastlagt i stk. 2, litra c), skal institutter separat identificere
eksponeringer med følgende karakteristika som specialiserede
udlånseksponeringer:
a)            
eksponeringen er mod en enhed, som specifikt er
blevet oprettet for at finansiere eller drive fysiske aktiver
b)           
de kontraktlige vilkår giver långiveren en
betydelig kontrol over aktiverne og den indkomst, de genererer, og
c)            
den primære kilde til tilbagebetaling af lånet er
afkastet fra driften af de finansierede aktiver snarere end en af aktiverne
uafhængig tilbagebetalingsevne fra erhvervsmæssig virksomhed med et bredere
sigte end drift af de finansierede aktiver.
9.                      
Restværdien af leasede ejendomme henføres til
den i stk. 2, litra g), fastlagte eksponeringsklasse, dog ikke hvis restværdien
allerede indgår i den i artikel 162, stk. 4, omhandlede leasingeksponering.
Artikel 143
Betingelser for implementere af IRB-metoden for forskellige eksponeringsklasser
og forretningsenheder
1.                      
Institutter og et eventuelt moderselskab og dettes
datterselskaber skal implementere IRB-metoden for alle eksponeringer, medmindre
de af de kompetente myndigheder har fået tilladelse til anvende den standardiserede
metode efter bestemmelserne i artikel 145.
Med forbehold af de kompetente myndigheders
tilladelse kan implementeringen ske trinvist for de forskellige
eksponeringsklasser, jf. artikel 142, inden for samme forretningsområde, for
forskellige forretningsområder inden for samme koncern eller med henblik på
brug af egne estimater for tab givet misligholdelse eller konverteringsfaktorer
til beregning af risikovægtene for eksponeringer mod virksomheder, institutter,
statslige forvaltninger og centralbanker.
I forbindelse med den detaileksponeringsklasse,
der er omhandlet i artikel 142, stk. 5, kan implementeringen ske trinvist for
de eksponeringsklasser, som de forskellige korrelationer i artikel 149 svarer
til.
2.                      
Den kompetente myndighed fastsætter den tidsfrist,
som et institut, et moderselskab og dets datterselskaber har til at
implementere IRB-metoden for alle eksponeringer. Den kompetente myndighed
fastsætter en tidsfrist, som den anser for passende ud fra institutternes, et
eventuelt moderselskabs og dettes datterselskabers art og størrelse samt
antallet og arten af de ratingsystemer, der skal implementeres. 
3.                      
Institutter implementerer IRB-metoden efter de
betingelser, de kompetente myndigheder har fastsat. Disse betingelser skal være
udformet med henblik på at sikre, at den fleksibilitet, der følger af stk. 1,
ikke anvendes selektivt til at opnå reducerede kapitalgrundlagskrav for de
eksponeringsklasser eller forretningsområder, som endnu ikke er omfattet af
IRB-metoden, eller til brug for egne estimater for tab givet misligholdelse og
konverteringsfaktorer. 
4.                      
Institutter, som først er begyndt med at anvende
IRB-metoden efter den 1. januar 2013, skal fortsat kunne beregne deres
kapitalkrav ved hjælp af standardmetoden for alle deres eksponeringer i
implementeringsperioden, indtil de kompetente myndigheder finder det godtgjort,
at IRB-metoden vil kunne implementeres med rimelig sikkerhed.
5.                      
Et institut, som har fået tilladelse til at anvende
IRB-metoden til en hvilken som helst eksponeringsklasse, kan også anvende
IRB-metoden til aktieeksponeringsklassen, undtagen i det tilfælde, hvor
instituttet har tilladelse til at anvende standardmetoden for
aktieeksponeringer efter bestemmelserne i artikel 145.
6.                      
EBA udarbejder udkast til reguleringsmæssige
tekniske standarder med henblik på at præcisere, i hvilke tilfælde de
kompetente myndigheder skal kræve, at institutterne implementerer IRB-metoden
efter bestemmelserne i denne artikel.
EBA forelægger disse udkast til reguleringsmæssige
tekniske standarder for Kommissionen senest den 31. december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 144
Betingelser for tilbagevenden til mindre avancerede metoder 
1.                      
Et institut, som anvender IRB-metoden, skal ikke
ophøre med at anvende den metode og i stedet anvende standardmetoden til
opgørelse af risikovægtede eksponeringer, medmindre følgende betingelser er
opfyldt: 
a)            
instituttet har over for den kompetente myndighed
godtgjort, at anvendelsen af standardmetoden ikke foreslås for at reducere
instituttets kapitalgrundlagskrav, at det er nødvendigt på grund af
instituttets art og kompleksitet, og at det ikke vil have en væsentlig negativ
indflydelse på instituttets solvens eller dets evne til effektivt at styre
risici
b)           
instituttet er forudgående blevet meddelt
tilladelse af den kompetente myndighed. 
2.                      
Institutter, som i henhold til artikel 146, stk. 9,
har fået tilladelse til at anvende egne estimater for LGD og
konverteringsfaktorer, må ikke igen anvende LGD-værdier og
konverteringsfaktorer som omhandlet i artikel 146, stk. 8, medmindre følgende
betingelser er opfyldt:
a)            
instituttet har over for den kompetente myndighed
godtgjort, at anvendelsen af LGD og konverteringsfaktorer som omhandlet i
artikel 146, stk. 8, ikke foreslås for at reducere instituttets kapitalgrundlagskrav,
at det er nødvendigt på grund af instituttets art og kompleksitet, og at den
ikke vil have en væsentlig negativ indflydelse på instituttets solvens eller
dets evne til effektivt at styre risici
b)           
instituttet er forudgående blevet meddelt
tilladelse af den kompetente myndighed. 
3.                      
Stk. 1 og 2 finder anvendelse med forbehold af
opfyldelse af de af de kompetente myndigheder fastlagte betingelser for
udrulning af IRB-metoden i henhold til artikel 143 og tilladelse til delvis
anvendelse på permanent basis som omhandlet i artikel 145.
Artikel 145
Permanent undtagelser
1.                      
Med forbehold af de kompetente myndigheders
forudgående tilladelse kan institutter, der har tilladelse til at benytte
IRB-metoden til opgørelse af de risikovægtede eksponeringer og de forventede
tab for en eller flere eksponeringsklasser, anvende standardmetoden på følgende
eksponeringer:
a)            
den eksponeringsklasse, der er omhandlet i artikel
142, stk. 2, litra a), hvis antallet af væsentlige modparter er begrænset, og
det ville være en uforholdsmæssig stor byrde for instituttet at implementere et
ratingsystem for disse modparter
b)           
den eksponeringsklasse, der er omhandlet i artikel
142, stk. 2, litra b), hvis antallet af væsentlige modparter er begrænset, og
det ville være en uforholdsmæssig stor byrde for instituttet at implementere et
ratingsystem for disse modparter
c)            
eksponeringer i ikke-væsentlige forretningsenheder
samt eksponeringsklasser, der er uden større betydning i henseende til
størrelse og opfattet risikoprofil
d)           
eksponeringer mod statslige forvaltninger i
medlemsstaterne og deres regionale forvaltninger, lokale myndigheder og
administrative organer, forudsat at:
i)        der ikke er nogen forskel i risiko
mellem eksponeringer mod den pågældende statslige forvaltning og disse øvrige
eksponeringer i kraft af særlige offentlige arrangementer
ii)       eksponeringerne mod den statslige
forvaltning risikovægtes med 0 % i henhold til artikel 109, stk. 4
e)            
et instituts eksponeringer mod en modpart, som er
dets moderselskab, datterselskab eller et datterselskab af dets moderselskab,
forudsat at modparten er et institut eller et finansielt holdingselskab, et
blandet finansielt holdingselskab, et finansieringsinstitut, et
porteføljeadministrationsselskab eller en accessorisk servicevirksomhed, der er
underlagt passende reguleringskrav, eller en virksomhed, med hvilken der består
en forbindelse i henhold til artikel 12, stk. 1, i direktiv 83/349/EØF
f)             
eksponeringer mellem institutter, som opfylder
kravene i artikel 108, stk. 7
g)            
aktieeksponeringer mod enheder, hvis
kreditforpligtelser risikovægtes med 0 % efter bestemmelserne i kapitel 2
(herunder offentligt støttede virksomheder, der kan risikovægtes med 0 %)
h)            
aktieeksponeringer, som indgås under
lovgivningsprogrammer til fremme af bestemte erhvervssektorer, og som
tilvejebringer væsentlig støtte til instituttets investeringer, og som
indebærer en eller anden form for statslig kontrol og restriktioner i aktieinvesteringer,
når sådanne eksponeringer samlet set kun kan udeholdes fra IRB-metoden op til
10 % af kapitalgrundlaget
i)              
de eksponeringer, som er omhandlet i artikel 114,
stk. 4, og som opfylder betingelserne heri
j)             
statsgarantier og statsligt genforsikrede
garantier, jf. artikel 210, stk. 2.
De kompetente myndigheder skal give tilladelse til
at anvende standardmetoden for de i litra g) og h) nævnte aktieeksponeringer, for
hvilke der er givet tilladelse til at anvende denne metode i andre
medlemsstater.
2.                      
Med henblik på anvendelse af stk. 1 betragtes
aktieeksponeringsklassen for et institut som væsentlig, hvis dens samlede
værdi, eksklusive aktieeksponeringer under lovgivningsprogrammer som omhandlet
i stk. 1, litra g), i gennemsnit i det foregående år overstiger 10 % af
instituttets kapitalgrundlag. Hvis antallet af disse aktieeksponeringer er
mindre end 10 individuelle besiddelser, er denne grænse på 5 % af instituttets
kapitalgrundlag.
3.                      
EBA udarbejder udkast til reguleringsmæssige
tekniske standarder med henblik på at præcisere betingelserne for anvendelse af
stk. 1, litra a), b) og c).
EBA forelægger disse udkast til reguleringsmæssige
tekniske standarder for Kommissionen senest den 31. december 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Afdeling 2
Beregning af størrelsen af risikovægtede eksponeringer
Underafdeling 1
Behandling efter eksponeringstype
Artikel 146
Behandling efter eksponeringsklasse
1.                      
De risikovægtede poster for kreditrisiko vedrørende
eksponeringer, der tilhører en af de eksponeringsklasser, der er omhandlet i
artikel 142, stk. 2, litra a)-e) og g), skal beregnes i overensstemmelse med underafdeling
2, undtagen i de tilfælde, hvor de fratrækkes i tier 1‑kernekapitalelementer,
supplerende tier 1-kapitalelementer og tier 2-kapitalelementer.
2.                      
De risikovægtede poster for udvandingsrisici vedrørende
erhvervede fordringer skal beregnes i overensstemmelse med artikel 153. Hvis et
institut har fuld regresret over for fordringens sælger i tilfælde af tab på de
erhvervede fordringer som følge af misligholdelse eller udvanding, finder
bestemmelserne i denne artikel og artikel 147 og 154, stk. 1-4, om erhvervede
fordringer ikke anvendelse, og eksponeringen behandles da som en eksponering
med sikkerhed i fordringen.
3.                      
Opgørelsen af de risikovægtede poster for kreditrisici
og udvandingsrisici baseres på de relevante risikoparametre, der er knyttet til
den pågældende eksponering. Disse omfatter sandsynlighed for misligholdelse
(herefter benævnt PD), LGD, løbetid (herefter benævnt M) og
eksponeringsværdien. PD og LGD kan tages i betragtning separat eller set under et
i overensstemmelse med afdeling 4.
4.                      
Med forbehold af de kompetente myndigheders
forudgående tilladelse til at anvende IRB-metoden opgør institutter
risikovægtede eksponeringer for kreditrisici vedrørende alle eksponeringer i
eksponeringsklassen "aktieeksponeringer" som omhandlet i artikel 142,
stk. 2, litra e), efter bestemmelserne i artikel 150, med undtagelse af
eksponeringerne i artikel 146, stk. 6, litra c. De kompetente myndigheder giver
et institut tilladelse til at anvende metoden med interne modeller som
omhandlet i artikel 150, stk. 4, såfremt instituttet opfylder kravene i
afdeling 6, underafdeling 4. Risikovægtede poster for eksponeringer mod en
central modpart, som opstår i forbindelse med et instituts indbetalte bidrag
til en central modparts misligholdelsesfond som defineret i artikel 146, stk.
6, litra c), beregnes i henhold til artikel 151.
5.                      
Risikovægtede poster for kreditrisiko vedrørende
særlige udlånseksponeringer beregnes i henhold til artikel 148, stk. 4. 
6.                      
For eksponeringer, der tilhører eksponeringsklasserne
i artikel 142, stk. 2, litra a)-d), skal institutter anvende deres egne
estimater for PD i overensstemmelse med artikel 138 og afdeling 6.
7.                      
For eksponeringer, der tilhører
eksponeringsklasserne i artikel 142, stk. 2, litra d), skal institutter anvende
deres egne estimater for LGD og konverteringsfaktorer i overensstemmelse med
artikel 138 og afdeling 6.
8.                      
For eksponeringer, der tilhører
eksponeringsklasserne i artikel 142, stk. 2, litra a)-c), skal institutterne
anvende LGD-værdierne i artikel 157, stk. 1 og konverteringsfaktorerne i
artikel 162, stk. 8, litra a)-d), medmindre instituttet har fået tilladelse til
at anvende sine egne estimater for LGD og konverteringsfaktorer for disse
eksponeringsklasser i overensstemmelse med stk. 9.
9.                      
For alle eksponeringer, der tilhører
eksponeringsklasserne i artikel 142, stk. 2, litra a)-c), skal de kompetente
myndigheder tillade, at institutter kun anvender deres egne estimater for LGD
og konverteringsfaktorer i overensstemmelse med artikel 138.
10.                  
De risikovægtede poster for securitiserede
eksponeringer og eksponeringer, der tilhører den eksponeringsklassen i artikel
142, stk. 2, litra f), beregnes i overensstemmelse med kapitel 5.
Artikel 147
Behandling af eksponeringer i form af andele i kollektive
investeringsvirksomheder (CIU'er)
1.                      
Opfylder eksponeringer i form af andele i en
kollektiv investeringsvirksomhed (CIU) kriterierne i 127, stk. 3, og er
instituttet bekendt med alle eller nogle af CIU's underliggende eksponeringer,
skal instituttet medregne disse underliggende eksponeringer ved opgørelsen af
de risikovægtede eksponeringer og de forventede tab i overensstemmelse med de
metoder, der er omhandlet i dette kapitel. 
Er CIU'ens underliggende eksponering selv en
eksponering i form af andele i en anden CIU, skal den første CIU også medregne
den anden CIU's underliggende eksponeringer. 
2.                      
Når instituttet ikke opfylder betingelserne for
anvendelse af de metoder, der er fastlagt i dette kapitel, for alle eller dele
af de underliggende eksponeringer i CIU'en, skal de risikovægtede eksponeringer
og forventede tab beregnes i henhold til følgende fremgangsmåder:
a)            
for eksponeringer, som tilhører
aktieeksponeringsklassen i artikel 142, stk. 2, litra e), skal institutter
anvende den forenklede risikovægtningsmetode, som er omhandlet i artikel 150,
stk. 2
b)           
for alle andre underliggende eksponeringer, jf.
stk. 1, skal institutter anvende den i kapitel 2 fastlagte standardmetode under
forudsætning af følgende:
i)        for eksponeringer, der er tildelt en
specifik risikovægt for ikke-ratede eksponeringer, eller som er henført til det
kreditkvalitetstrin, der giver den højeste risikovægt for en bestemt
eksponeringsklasse, skal risikovægten ganges med en faktor på to, men den må
ikke være højere end 1 250 %
ii)       for alle andre eksponeringer skal
risikovægten ganges med en faktor på 1,1, dog skal risikovægten være mindst
5 %.
Kan instituttet med henblik på anvendelse af litra
a) ikke sondre mellem private equity, børsnoterede aktier og andre
aktieeksponeringer, skal det behandle de pågældende eksponeringer som andre
aktieeksponeringer. Når disse eksponeringer sammen med instituttets direkte
eksponeringer i denne eksponeringsklasse ikke er væsentlige, jf. artikel 145,
stk. 2, kan stk. 1 i denne artikel finde anvendelse, såfremt de kompetente
myndigheder giver tilladelse hertil.
3.                      
Opfylder eksponeringer i form af andele i en CIU
ikke kriterierne i 127, stk. 3, eller er instituttet ikke bekendt med alle
CIU's underliggende eksponeringer eller dens underliggende eksponeringer, som
også er en eksponering i form af andele i en CIU, skal instituttet medregne
disse underliggende eksponeringer og beregne de risikovægtede eksponeringer og
forventede tab efter bestemmelser om den forenklede risikovægtningsmetode i
artikel 150, stk. 2.
Hvis instituttet ikke kan sondre mellem private
equity, børsnoterede aktier og andre aktieeksponeringer, behandles de
pågældende eksponeringer som andre aktieeksponeringer. Eksponeringer, der ikke
er aktieeksponeringer henføres til klassen andre aktieeksponeringer.
4.                      
Som alternativ til metoden i stk. 4 kan institutter
selv beregne eller få en tredjepart til at beregne og indberette de
gennemsnitlige risikovægtede poster baseret på CIU'ernes underliggende
eksponeringer i overensstemmelse med de i stk. 2, litra a)
og b), nævnte metoder for følgende:
a)            
depotinstituttet eller depotfinansieringsinstituttet
for CIU'en, forudsat at CIU'en udelukkende investerer i værdipapirer og
deponerer samtlige værdipapirer hos dette depotinstitut eller
depotfinansieringsinstituttet
b)           
for andre CIU'er: CIU-administrationsselskabet,
forudsat at CIU-administrationsselskabet opfylder kriterierne i artikel 127,
stk. 3, litra a).
Rigtigheden af beregningen skal bekræftes af en
ekstern revisor.
5.                      
EBA udarbejder udkast til reguleringsmæssige
tekniske standarder med henblik på at præcisere, på hvilke betingelser de
kompetente myndigheder kan tillade institutter at anvende artikel 145, stk. 1,
stk. 2, litra b).
EBA forelægger disse udkast til reguleringsmæssige
tekniske standarder for Kommissionen senest den 31. december 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Underafdeling 2
Opgørelse af risikovægtede poster for kreditrisiko
Artikel 148
Risikovægtede poster for eksponeringer mod virksomheder, institutter, statslige
forvaltninger og centralbanker
1.                      
Med forbehold af den særlige fremgangsmåde i stk.
2, 3 og 4 opgøres de risikovægtede poster for eksponeringer mod virksomheder,
institutter, statslige forvaltninger og centralbanker efter følgende formler:
risikovægtet post = RW * eksponeringens
størrelse
hvor risikovægten RW defineres som:
i)       hvis PD = 0, er RW 0
ii)       hvis PD = 1, dvs. for misligholdte
eksponeringer:
–              
hvor institutter anvender LGD-værdierne i artikel
157, stk. 1, fastsættes RW til 0.
–              
hvis institutter anvender egne estimater for LGD,
beregnes RW: 
hvor ELBE er instituttets bedste
estimat for forventet tab på den misligholdte eksponering i henhold til artikel
177, stk. 1, litra h)
iii)      hvis , dvs. for alle
værdier, undtagen de i i) eller ii) nævnte
hvor
N(x) =  den kumulative
fordelingsfunktion for en standardiseret normalfordelt stokastisk variabel
(dvs. sandsynligheden for, at en normalfordelt stokastisk variabel med
middelværdi 0 og varians 1 er mindre end eller lig med x)
G (Z) = angiver den inverse kumulative
fordelingsfunktion for en standardiseret normalfordelt stokastisk variabel
(dvs. den x-værdi, for hvilken det gælder, at N(x)= z).
R =       korrelationsfaktoren, der defineres som
b =       løbetidsfaktoren, der defineres som
2.                      
For alle eksponeringer mod store regulerede
finansielle enheder og uregulerede finansielle enheder ganges
korrelationskoefficienten i stk. 1, nr. iii), med 1,25:
3.                      
Den risikovægtede post for hver eksponering, der
opfylder kravene i artikel 198 og 212, kan justeres efter følgende formel:
risikovægtet post = RW * eksponeringens
størrelse * (0,15+160 * PDpp)
hvor:
PDpp = beskyttelsesgiverens PD.
RW beregnes ved hjælp af den relevante risikovægtningsformel,
der er anført i stk. 3, for eksponeringen, modpartens PD og LGD for en
sammenlignelig direkte eksponering mod beskyttelsesgiveren. Løbetidsfaktoren
(b) skal beregnes ved hjælp af den mindste af enten beskyttelsesgiverens PD
eller modpartens PD.
4.                      
For eksponeringer med virksomheder, som indgår i en
koncern, hvis samlede årsomsætning er på under 50 mio. EUR, kan institutterne
anvende følgende korrelationsformel fra stk. 1, nr. iii), til beregning af
risikovægtene for eksponeringer mod virksomheder. I denne formel angiver S den
samlede årsomsætning i millioner EUR, hvor 5 mio. EUR ≤ S ≤ 50 mio.
EUR. Indberettede årsomsætninger på mindre end 5 mio. EUR behandles, som om de
udgør 5 mio. EUR. For erhvervede fordringer er den samlede årsomsætning det
vægtede gennemsnit af de enkelte eksponeringer i puljen.
Institutter skal lægge koncernens samlede aktiver
til grund i stedet for den samlede årsomsætning, hvis den samlede årsomsætning
ikke er en relevant indikator for virksomhedens størrelse, og de samlede
aktiver udgør en mere relevant indikator end den samlede årsomsætning.
5.                      
For specialiserede udlånseksponeringer, hvor
instituttet ikke kan estimere PD, eller instituttets PD-estimater ikke opfylder
kravene i afdeling 6, anvendes risikovægtene i tabel 1for disse eksponeringer:
 Tabel 1 
 Restløbetid || Kategori 1 || Kategori 2 || Kategori 3 || Kategori 4 || Kategori 5 
 Under 2½ år || 50 % || 70 % || 115 % || 250 % || 0 % 
 21/2 år eller derover || 70 % || 90 % || 115 % || 250 % || 0 % 
Ved placeringen af de specialiserede udlånseksponeringer
i de enkelte kategorier skal institutterne tage hensyn til følgende faktorer:
den finansielle styrke, det politiske og lovgivningsmæssige miljø,
transaktionernes og/eller aktivernes art, eventuelle involverede
erhvervsvirksomheders styrke samt eventuelle indtægter fra offentlig-private
partnerskaber og værdipapirporteføljer.
6.                      
For erhvervede erhvervsfordringer skal
institutterne overholde kravene i artikel 180. For erhvervede
erhvervsfordringer, der også opfylder betingelserne i artikel 149, stk. 5, kan
risikokvantificeringsstandarderne for detaileksponeringer i afdeling 6
anvendes, hvis det ville være en urimelig byrde for et institut at benytte
risikokvantificeringstandarder for erhvervseksponeringer, der er fastsat i del
6 vedrørende disse fordringer.
7.                      
For erhvervede erhvervsfordringer kan købsrabatter,
der kan tilbagebetales, sikkerhed eller delgarantier, der giver
"first-loss"-beskyttelse over for tab som følge af misligholdelse og
udvanding eller begge dele, behandles som "first-loss"-positioner i
securitiseringstransaktioner efter IRB-metoden.
8.                      
Hvis et institut yder kreditrisikoafdækning for en række eksponeringer, således at den n'te misligholdelse blandt
disse eksponeringer udløser betaling, hvorved kontrakten bringes til ophør,
tildeles de risikovægte, der er anført i kapitel 5, forudsat at et godkendt
ECAI har foretaget en ekstern kreditvurdering af produktet. Er produktet ikke
vurderet af et godkendt ECAI, aggregeres risikovægtene for samtlige
eksponeringer i kurven med undtagelse af n-1-eksponeringer, hvor summen af
værdien af det forventede tab ganget med 12,5 og den risikovægtede eksponering
ikke overstiger den nominelle værdi af den risikoafdækning, der ydes af kreditderivatet, ganget med 12,5. De n-1-eksponeringer,
der skal udeholdes fra aggregeringen, fastsættes således, at de indbefatter de
eksponeringer, der hver især resulterer i en lavere risikovægtet værdi end den
risikovægtede værdi af samtlige eksponeringer i aggregeringen. Positioner i en
kurv, for hvilke et institut ikke kan fastsætte risikovægten efter IRB-metoden,
risikovægtes med 1 250 %.
9.                      
EBA udarbejder udkast til reguleringsmæssige
tekniske standarder med henblik på at præcisere, efter hvilke kriterier
institutter skal tage højde for de faktorer, som er omhandlet i stk. 5, andet
afsnit, når specialiserede udlånseksponeringer skal risikovægtes.
EBA forelægger disse udkast til reguleringsmæssige
tekniske standarder for Kommissionen senest den 31. december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 149
Risikovægtede poster for detaileksponeringer
1.                      
De risikovægtede poster for detaileksponeringer
beregnes efter følgende formel:
risikovægtet post = RW * eksponeringens
størrelse
hvor risikovægten RW defineres som:
i)       hvis PD = 0, er RW 0
ii)       hvis PD = 1, dvs. for misligholdte
eksponeringer, er RW:
hvor ELBE er instituttets bedste
estimat for forventet tab på den misligholdte eksponering i overensstemmelse
med dette bilags del 1, punkt 177, stk. 1, litra h)
iii)      hvis , dvs. for alle
værdier, undtagen de i i) eller ii) nævnte
hvor
N(x) =  den kumulative
fordelingsfunktion for en standardiseret normalfordelt stokastisk variabel
(dvs. sandsynligheden for, at en normalfordelt stokastisk variabel med
middelværdi 0 og varians 1 er mindre end eller lig med x)
G (Z) = den inverse kumulative fordelingsfunktion
for en standardiseret normalfordelt stokastisk variabel (dvs. den x-værdi, for
hvilken det gælder, at N(x)= z)
R =       korrelationsfaktoren, der defineres som
2.                      
De risikovægtede poster for eksponeringer mod små
og mellemstore virksomheder, jf. artikel 142, stk. 5, som opfylder kravene i
artikel 198 og 212, kan beregnes i henhold til artikel 148, stk. 3.
3.                      
For detaileksponeringer med sikkerhed i fast
ejendom anvendes en korrelationskoefficient (R) på 0,15 i stedet for den værdi,
der beregnes med korrelationsformlen i stk. 1.
4.                      
For kvalificerede revolverende detaileksponeringer,
jf. litra a)-e), anvendes en korrelation (R) på 0,04 i stedet for den værdi,
der beregnes med korrelationsformlen i stk. 1.
Eksponeringerne betragtes som kvalificerede
revolverende detaileksponeringer, hvis de opfylder følgende betingelser:
a)            
eksponeringerne er mod privatkunder
b)           
eksponeringerne er revolverende og usikrede, og de
kan umiddelbart opsiges af instituttet, såfremt faciliteten ikke udnyttes
straks og uden betingelser  Revolverende eksponeringer defineres i denne
forbindelse som eksponeringer, hvor tilgodehavender hos privatkunder varierer
alt efter, hvor meget disse privatkunder vælger at låne eller betale tilbage,
op til den grænse, instituttet har fastsat. Den uudnyttede del af faciliteten
kan opsiges uden betingelser, hvis vilkårene sætter instituttet i stand til at
opsige faciliteten i det omfang, det er tilladt i medfør af
forbrugerbeskyttelseslovgivningen og lovgivning i tilknytning hertil
c)            
en eksponering mod en enkelt privatkunde i
delporteføljen kan højst udgøre 100 000 EUR
d)           
anvendelse af korrelationskoefficienten i dette
stykke er begrænset til porteføljer, hvor tabsraterne især inden for små
PD-intervaller udviser lav volatilitet sammenlignet med tabsraternes
gennemsnitlige volatilitetsniveau for andre eksponeringer  
e)            
behandlingen som en kvalificeret revolverende
detaileksponering skal være konsistent med delporteføljens underliggende
risikokarakteristika.
Uanset litra b) finder kravet om, at eksponeringen
skal være usikret, når det drejer sig om sikrede kreditfaciliteter i
tilknytning til en lønkonto, ikke anvendelse. I så fald medregnes de beløb, der
stammer fra sikkerhedsstillelsen, ikke i LGD-estimatet.
De kompetente tilsynsmyndigheder undersøger den
relative volatilitet i tabsprocenterne for de kvalificerede revolverende
detaildelporteføljer samt den samlede kvalificerede revolverende
detailportefølje og skal udveksle oplysninger om typiske karakteristika for
tabsprocenter for kvalificerede revolverende detaileksponeringer med de øvrige
medlemsstater. 
5.                      
Erhvervede fordringer skal for at kunne behandles
som detaileksponeringer opfylde de minimumskrav, der er anført i artikel 180,
samt følgende betingelser:
a)            
instituttet har erhvervet fordringerne af
uafhængige tredjepartssælgere, og ingen eksponeringer, som direkte eller
indirekte udgår fra virksomheden, indgår i fordringerne
b)           
de erhvervede fordringer er etableret mellem
sælgeren og fordringens debitor efter princippet om indbyrdes uafhængige parter.
Koncerninterne fordringer og fordringer, hvor der foregår en modregning mellem
enheder, som både køber og sælger til hinanden, opfylder ikke betingelserne
c)            
det institut, som har erhvervet fordringerne, har
et krav på hele afkastet fra de erhvervede fordringer eller på en
forholdsmæssig andel af afkastet og
d)           
porteføljen af erhvervede fordringer er veldiversificeret.
6.                      
For erhvervede erhvervsfordringer kan købsrabatter,
der kan tilbagebetales, sikkerhed eller delgarantier, der giver
"first-loss"-beskyttelse over for tab som følge af misligholdelse,
udvanding eller begge dele, behandles som "first-loss"-positioner i
securitiseringstransaktioner efter IRB-metoden.
7.                      
For blandede puljer af erhvervede detailfordringer,
hvor de institutter, som har erhvervet fordringerne, ikke kan adskille
eksponeringer med sikkerhed i fast ejendom og kvalificerede revolverende
detaileksponeringer fra andre detaileksponeringer, anvendes den funktion til
beregning af risikovægte for detaileksponeringer, der resulterer i det højeste
kapitalkrav for sådanne eksponeringer.
Artikel 150
Risikovægtede poster for aktieeksponeringer
1.                      
Institutter beregner de risikovægtede poster for
aktieeksponeringer med undtagelse af dem, der fratrækkes efter bestemmelserne i
anden del, eller som risikovægtes med 250 % i henhold til artikel 45 efter
de forskellige metoder, der er fastsat i stk. 2, 3 og 4, og anvender dem på
forskellige porteføljer, hvis instituttet anvender forskellige metoder internt.
Anvender instituttet forskellige metoder, skal valget være konsekvent, og
regelarbitrage bør ikke lægges til grund. 
Institutter kan behandle aktieeksponeringer mod
accessoriske servicevirksomheder efter bestemmelserne om behandling om andre
aktiver, som ikke er gældsforpligtelser.
2.                      
Efter den forenklede risikovægtningsmetode beregnes
de risikovægtede poster efter følgende formel:
risikovægt (RW) = 190 % for eksponeringer i
private equity i veldiversificerede porteføljer
risikovægt (RW) = 290 % for eksponeringer i
børsnoterede aktier
risikovægt (RW) = 370 % for alle andre
aktieeksponeringer
risikovægtet post = RW * eksponeringens størrelse.
Korte spotpositioner i aktier og korte positioner
i afledte instrumenter uden for handelsbeholdningen kan modregnes med lange
positioner i samme individuelle aktier, forudsat at disse instrumenter
udtrykkeligt er forbeholdt risikoafdækning af specifikke aktieeksponeringer, og
at risikoafdækningen gælder i mindst et år mere. Andre korte positioner
behandles, som om der var tale om lange positioner, og den relevante risikovægt
tildeles de enkelte positioners numeriske værdi. Er der manglende match mellem
positionernes løbetid, anvendes samme metode som for eksponeringer mod
virksomheder som omhandlet i artikel 158, stk. 5.
Institutter kan medregne ufinansieret
kreditrisikoafdækning, der er opnået på en aktieeksponering, i overensstemmelse
med de metoder, der er fastsat i kapitel IV.
3.                      
Efter PD/LGD-metoden skal de risikovægtede poster opgøres
efter formlerne i artikel 148, stk. 1. Hvis institutterne ikke råder over
tilstrækkelige oplysninger til at kunne anvende den definition af
misligholdelse, der er fastlagt i artikel 174, justeres risikovægtene med en
faktor 1,5.
For de enkelte eksponeringer må summen af værdien
af det forventede tab ganget med 12,5 og den risikovægtede eksponering ikke
overstige eksponeringens størrelse ganget med 12,5.
Institutter kan medregne ufinansieret
kreditrisikoafdækning, der er opnået på en aktieeksponering, i overensstemmelse
med de metoder, der er fastsat i kapitel IV. For eksponeringer i private equity
i veldiversificerede porteføljer kan anvendes en LGD på 65 %. I disse tilfælde
sættes løbetiden til 5 år.
4.                      
Efter metoden med interne modeller opgøres de
risikovægtede poster som det potentielle tab på instituttets aktieeksponeringer,
opgjort ved brug af interne value-at-risk-modeller baseret på et ensidigt
99 % konfidensinterval, der viser forskellen mellem kvartalsafkast og en
passende risikofri rente, der er beregnet over en længere analyseperiode, ganget
med 12,5. Det risikovægtede beløb for porteføljen af aktieeksponeringer må ikke
være lavere end summen af følgende:
a)            
det risikovægtede beløb opgjort efter
PD/LGD-metoden og
b)           
det forventede tab på eksponeringen ganget med
12,5. 
Beløbene i litra a) og b) beregnes ved hjælp af
PD-værdierne som omhandlet i artikel 161, stk. 1, og de tilsvarende LGD-værdier
som omhandlet i artikel 161, stk. 2.
Institutter kan medregne ufinansieret
kreditrisikoafdækning, der er opnået på en aktieeksponering.
Artikel 151
Risikovægtede poster for aktieeksponeringer
Risikovægtede poster for eksponeringer, der
opstår i forbindelse med et instituts indbetalte bidrag til en central modparts
misligholdelsesfond og handelseksponeringer mod en central modpart beregnes i
overensstemmelse med artikel 296-300. 
Artikel 152
Risikovægtede poster for andre aktiver, der ikke er gældsforpligtelser
De risikovægtede poster for andre aktiver, der
ikke er gældsforpligtelser, beregnes efter følgende formel:
risikovægtet post = 100 % *
eksponeringens størrelse
undtagen:
a)           kassebeholdning og tilsvarende
poster samt guldbarrer, der opbevares i egne boksanlæg eller hos tredjemand,
tildeles en risikovægt på 0 %, for så vidt de understøttes af indskud i
guld
b)           hvis eksponeringen er en restværdi
af leasede aktiver, beregnes risikovægten således:
hvor t er større end 1 og nærmeste hele antal år
af restløbetiden.
Underafdeling 3
Beregning af risikovægtede poster for udvandingsrisiko vedrørende erhvervede
fordringer
Artikel 153
Risikovægtede poster for udvandingsrisiko vedrørende erhvervede fordringer
1.                      
Institutter beregner de risikovægtede poster for
udvandingsrisici vedrørende erhvervede erhvervsfordringer og detailfordringer
efter formlen i artikel 148, stk. 1. 
2.                      
Institutter bestemmer inputparametrene PD og LGD
efter bestemmelserne i afdeling 4.
3.                      
Institutter beregner eksponeringsværdien efter
bestemmelserne i afdeling 5. 
4.                      
Med henblik på anvendelse af denne artikel sættes
løbetiden til 1 år. 
5.                      
Hvis instituttet har godtgjort over for de
kompetente myndigheder, at udvandingsrisikoen er uvæsentlig, fritages
instituttet for beregning af risikovægtede poster for udvandingsrisiko
vedrørende erhvervede erhvervs- og detailfordringer.
[1] Baselkomitéen
for Banktilsyn er et forum for regelmæssigt samarbejde om banktilsynsspørgsmål. Den arbejder for
at fremme og styrke praksis inden for tilsyn og risikostyring på internationalt
plan. Komitéen består af repræsentanter fra
Argentina, Australien, Brasilien, Canada, SAR Hongkong, Indien, Indonesien,
Japan, Kina, Korea, Mexico, Rusland, Saudi-Arabien, Schweiz, Singapore,
Sydafrika, Tyrkiet, USA og ni medlemsstater: Belgien, Det Forenede Kongerige, Frankrig, Italien, Luxembourg,
Nederlandene, Spanien, Sverige og Tyskland. 
[2]               K(2011) 4977.
[3] En nærmere gennemgang af alle politikmodellerne
fremgår af den ledsagende konsekvensanalyse.
[4] Mål for, i hvilket omfang modellerne opfylder
de relevante målsætninger.
[5] Mål for, i hvilket omfang målsætningerne kan
opfyldes med et givet ressourceniveau.  
[6]               KOM(2009) 501, KOM(2009) 502, KOM(2009) 503.
[7]               EUT C […] af […], s. […].
[8]               http://www.g20.org/Documents/Fin_Deps_Fin_Reg_Annex_020409_-_1615_final.pdf.
[9]               EUT L 177 af 30.6.2006, s. 1.
[10]             EUT L 177 af 30.6.2006, s. 201.
[11]             EUT L 331 af 15.12.2010, s. 12.
[12]             EFT L 372 af 31.12.1986, s. 1.
[13]             EFT L 193 af 18.7.1983, s. 1.
[14]             EFT L 243 af 11.9.2002, s. 1.
[15]             KOM(2010) 484 endelig.
[16]             EFT L 281 af 23.11.1995, s. 31.
[17]             EFT L 8 af 12.1.2001, s. 1.
[18]             EFT L 193 af 18.7.1983, s. 1.
[19]              EFT L 222 af 14.8.1978, s. 11.
[20]             EFT L 243 af 11.9.2002, s. 1.
[21]             EFT L 372 af 31.12.1986, s. 1.
[22]             Europa-Parlamentets og Rådets
direktiv 2002/87/EF af 16. december 2002 om supplerende tilsyn med
kreditinstitutter, forsikringsselskaber og investeringsselskaber i et
finansielt konglomerat (EUT L 35 af 11.2.2003, s. 1).
[23]  EUT L 302 af 17.11.2009, s. 2.

Afdeling 3
Forventede tab
Artikel 154
Behandling efter eksponeringstype
1.                      
Beregningen af de forventede tab baseres på de
samme inputtal for sandsynligheden for misligholdelse (PD), tabet givet
misligholdelse (LGD) og værdien af hver eksponering som dem, der benyttes til
beregningen af de risikovægtede værdier af eksponeringer i overensstemmelse med
artikel 146. Med hensyn til misligholdte eksponeringer,
hvor institutter anvender egne estimater af LGD, er det forventede tab (EL) lig
med instituttets bedste estimat af det forventede tab for den misligholdte
eksponering (ELBE) i overensstemmelse med artikel 177, stk. 1, litra
h).
2.                      
De forventede tab vedrørende securitiserede
eksponeringer beregnes i overensstemmelse med kapitel 5.
3.                      
De forventede tab vedrørende eksponeringer, der
tilhører eksponeringsklassen "andre aktiver, der ikke er
gældsforpligtelser", der er omhandlet i artikel 142, stk. 2, litra g), er
nul.
4.                      
De forventede tab vedrørende eksponeringer i form
af aktier og andele i en kollektiv investeringsordning, der er omhandlet i
artikel 147, beregnes i overensstemmelse med de metoder, der er fastsat i denne
artikel.
5.                      
De forventede tab vedrørende eksponeringer med
virksomheder, institutter, statslige forvaltninger og centralbanker samt
detaileksponeringer beregnes efter følgende formler:
Ved misligholdte eksponeringer (PD = 1), hvor
institutterne bruger deres egne estimater for LGD, er EL ELBE,
instituttets bedste estimat for forventet tab på den misligholdte eksponering i
henhold til artikel 177, stk. 1, litra h).
For eksponeringer, der behandles som anført i
artikel 148, stk. 3, fastsættes EL til 0.
6.                      
De forventede tab vedrørende specialiserede
udlånseksponeringer, hvor institutterne anvender de risikovægtningsmetoder, der
er anført i artikel 148, stk. 6, klassificeres i henhold til tabel 2.
 Tabel 2 
 Restløbetid || Kategori 1 || Kategori 2 || Kategori 3 || Kategori 4 || Kategori 5 
 Under 2½ år || 0 % || 0,4 % || 2,8 % || 8 % || 50 % 
 EL for 2½ år eller derover || 0,4 % || 0,8 % || 2,8 % || 8 % || 50 % 
7.                      
De forventede tab vedrørende aktieeksponeringer,
hvor de risikovægtede værdier af disse eksponeringer beregnes i
overensstemmelse med den forenklede risikovægtningsmetode, beregnes efter
følgende formel:
Der anvendes følgende EL-værdier:
forventet tab (EL) = 0,8 % for "private equity"-eksponeringer
i tilstrækkeligt diversificerede porteføljer
forventet tab (EL) = 0,8 % for børsnoterede aktieeksponeringer
forventet tab (EL) = 2,4 % for alle andre aktieeksponeringer.
8.                      
De forventede tab vedrørende aktieeksponeringer,
hvor de risikovægtede værdier af disse eksponeringer beregnes i
overensstemmelse med PD-/LGD-metoden, beregnes efter følgende formler:
9.                      
De forventede tab vedrørende aktieeksponeringer,
hvor de risikovægtede værdier af disse eksponeringer beregnes i
overensstemmelse med metoden med interne modeller, udgør 0 %.
10.                  
De forventede tab vedrørende udvandingsrisici for
erhvervede fordringer beregnes efter følgende formel:
11.                  
For så vidt angår eksponeringer i forbindelse med
OTC-derivater kan institutter ved beregning af den risikovægtede værdi af disse
eksponeringer i overensstemmelse med dette kapital reducere det forventede tab
for en given nettinggruppe med kreditværdijusteringen for nævnte nettinggruppe,
som instituttet allerede har bogført som en nedskrivning. Det forventede tab,
som fremkommer, må ikke være under nul.
Artikel 155
Behandling af de forventede tab
Institutter trækker de forventede tab, der
beregnes i overensstemmelse med artikel 154, stk. 2, 3 og 7, fra generelle og
specifikke kreditrisikojusteringer, der foretages for disse eksponeringer. Nedslag i forbindelse med balanceførte eksponeringer, der er erhvervet
som misligholdte eksponeringer, jf. artikel 162, stk. 1, behandles som
specifikke kreditrisikojusteringer. Specifikke kreditrisikojusteringer for
misligholdte eksponeringer anvendes ikke til at dække forventet tab på andre
eksponeringer. De forventede tab vedrørende securitiserede eksponeringer og de
generelle og specifikke kreditrisikojusteringer, der foretages for disse
eksponeringer, indgår ikke i denne beregning.
Afdeling 4
Sandsynlighed for misligholdelse (PD), tab givet misligholdelse (LGD) og
løbetid
Underafdeling 1
Eksponeringer med virksomheder, institutter, statslige forvaltninger og
centralbanker
Artikel 156
Sandsynlighed for misligholdelse (PD)
1.                      
Sandsynlighed for misligholdelse (PD) for en
eksponering med en virksomhed eller et institut fastsættes til mindst 0,03 %.
2.                      
For erhvervede fordringer på selskaber, hvor
instituttet ikke kan estimere PD, eller instituttets PD-estimater ikke opfylder
kravene i afdeling 6, bestemmes PD ved hjælp af følgende metoder: 
(a)          
for privilegerede krav vedrørende erhvervede
fordringer på selskaber baseres PD på instituttets estimat af det forventede
tab (EL) divideret med tab givet misligholdelse (LGD) for disse fordringer
(b)         
for efterstillede krav vedrørende erhvervede
fordringer på selskaber baseres PD på instituttets estimat af EL
(c)          
hvis et institut har fået tilladelse af den
kompetente myndighed, jf. artikel 138, til at benytte sine egne estimater af
LGD for erhvervseksponeringer, og det er i stand til at foretage en opdeling,
som den kompetente myndighed anser for pålidelig, af sine estimater af det
forventede tab for erhvervede fordringer på selskaber i PD og LGD, kan
instituttet anvende det PD-estimat, der er resultatet af nævnte opdeling.
3.                      
Sandsynlighed for misligholdelse (PD) udgør 100 %
for modparter, der er i restance.
4.                      
Institutterne kan tage hensyn til ufinansieret
kreditafdækning i sandsynligheden for misligholdelse (PD) i overensstemmelse
med bestemmelserne i kapitel 4. I forbindelse med
udvandingsrisici kan, i tillæg til de udbydere af kreditafdækning, der er
omhandlet i artikel 197, stk. 1, litra g), også sælgeren af de erhvervede
fordringer anerkendes, hvis følgende betingelser er opfyldt:
a)      selskabet har en kreditvurdering fra et anerkendt ECAI, som EBA
har henført til kreditkvalitetstrin 3 eller derover i henhold til reglerne i
kapitel 2 om risikovægtning af eksponeringer med virksomheder
b)      selskabet har ikke,
for så vidt angår institutter, der beregner risikovægtede værdier af
eksponeringer og forventede tab efter IRB-metoden, en kreditvurdering fra et
anerkendt ECAI, og skønnes ifølge en intern rating at have en sandsynlighed for
misligholdelse svarende til den, der er forbundet med kreditvurderinger fra
anerkendte ECAI'er, som EBA har henført til kreditkvalitetstrin 3 eller derover
i henhold til reglerne i kapitel 2 om risikovægtning af eksponeringer med
virksomheder.
5.                      
Institutter, der benytter deres egne estimater af
tab givet misligholdelse (LGD), kan med forbehold af bestemmelserne i artikel
157, stk. 3, anerkende ufinansieret kreditafdækning ved at justere
sandsynligheden for misligholdelse (PD).
6.                      
I forbindelse med udvandingsrisici for erhvervede
fordringer på selskaber fastsættes sandsynligheden for misligholdelse (PD), så
den svarer til instituttets estimat af det forventede tab vedrørende
udvandingsrisici. Hvis et institut har fået tilladelse af
den kompetente myndighed, jf. artikel 138, til at benytte sine egne estimater
af LGD for erhvervseksponeringer, og det er i stand til at foretage en
opdeling, som den kompetente myndighed anser for pålidelig, af sine estimater
af det forventede tab vedrørende udvandingsrisici for erhvervede fordringer på
selskaber i PD og LGD, kan instituttet anvende det PD-estimat, der er
resultatet af nævnte opdeling. Institutterne kan anerkende ufinansieret
kreditafdækning i sandsynlighed for misligholdelse (PD) i overensstemmelse med
bestemmelserne i kapitel 4. I forbindelse med udvandingsrisici kan, i tillæg
til de udbydere af kreditafdækning, der er omhandlet i artikel 197, stk. 1,
litra g), også sælgeren af de erhvervede fordringer anerkendes, hvis
betingelserne i stk. 4 er opfyldt: 
7.                      
Uanset artikel 197, stk. 1, litra g), anerkendes de
selskaber, der opfylder betingelserne i stk. 4.
Hvis et institut har fået tilladelse af den
kompetente myndighed, jf. artikel 138, til at benytte sine egne estimater af
LGD vedrørende udvandingsrisici for erhvervede fordringer på selskaber, kan det
anerkende ufinansieret kreditafdækning ved at justere sine sandsynlighed for
misligholdelse (PD)'er, jf. dog artikel 157, stk. 3.
Artikel 157
Tab givet misligholdelse (LGD)
1.                      
Institutterne skal i overensstemmelse med artikel
146, stk. 8, anvende følgende tab givet misligholdelse (LGD)-værdier:
a)      privilegerede
eksponeringer uden anerkendt sikkerhedsstillelse: 45 %
b)      efterstillede
eksponeringer uden anerkendt sikkerhedsstillelse: 75 %
c)      institutter kan anerkende finansieret og ufinansieret kreditafdækning
vedrørende tab givet misligholdelse (LGD) i overensstemmelse med kapitel 4
d)      dækkede obligationer
som defineret i artikel 124 kan tillægges en tab givet misligholdelse
(LGD)-værdi på 11,25 %
e)      for privilegerede
eksponeringer vedrørende erhvervede fordringer på selskaber, hvor instituttets
PD-estimater ikke opfylder kravene i afdeling 6: 45 %
f)       for efterstillede
eksponeringer vedrørende erhvervede fordringer på selskaber, hvor instituttet
ikke kan estimere sandsynligheden for misligholdelse (PD), eller instituttets
sandsynlighed for misligholdelse (PD)-estimater ikke opfylder kravene i afdeling
6: 100 %
g)      for udvandingsrisici
vedrørende erhvervede fordringer på selskaber: 75 %.
2.                      
Med hensyn til udvandings- og misligholdelsesrisici
kan et institut, hvis det har fået tilladelse af den kompetente myndighed, jf.
artikel 138, til at benytte sine egne estimater af LGD for
erhvervseksponeringer, og det er i stand til at foretage en opdeling, som den
kompetente myndighed anser for pålidelig, af sine estimater af det forventede
tab vedrørende erhvervede fordringer på selskaber i PD og LGD, anvende LGD-estimatet
for erhvervede fordringer på selskaber.
3.                      
Et institut kan, hvis det har fået tilladelse af
den kompetente myndighed, jf. artikel 138, til at benytte sine egne estimater
af LGD for eksponeringer med virksomheder, institutioner, statslige forvaltninger
og centralbanker, anerkende ufinansieret kreditafdækning ved at justere
sandsynlighed for misligholdelse (PD)- eller tab givet misligholdelse
(LGD)-estimaterne, forudsat at kravene i afdeling 6 er opfyldt, og der er
opnået tilladelse fra de kompetente myndigheder. Institutter
må ikke fastsætte justerede sandsynlighed for misligholdelse (PD)- eller tab
givet misligholdelse (LGD)-værdier for garanterede eksponeringer, hvis det
resulterer i, at den justerede risikovægt bliver lavere end for en lignende
direkte eksponering med garantistilleren.
4.                      
Med henblik på de foretagender, der er omhandlet i
artikel 148, stk. 3, fastsættes tab givet misligholdelse (LGD) for en
sammenlignelig direkte eksponering med udbyderen af kreditrisikoafdækningen på
grundlag af enten tab givet misligholdelse (LGD) vedrørende en ikke-afdækket
facilitet i relation til garantistilleren eller skyldnerens ikke-afdækkede
facilitet afhængig af, om der, såfremt både garantistilleren og skyldneren
misligholder deres forpligtelser i den afdækkede transaktions levetid,
foreligger dokumentation for, og garantiens struktur indikerer, at størrelsen
af det beløb, der vil kunne inddrives, vil afhænge af garantistilleren
henholdsvis skyldnerens finansielle situation.
Artikel 158
Løbetid
1.                      
Institutter, der har ikke har fået tilladelse til
at benytte deres egne tab givet misligholdelse (LGD)-estimater og deres egne
omregningsfaktorer for eksponeringer med virksomheder, institutter eller statslige
forvaltninger og centralbanker, fastsætter for eksponeringer i tilknytning til
genkøbstransaktioner eller transaktioner vedrørende ud- eller indlån af
værdipapirer eller råvarer løbetiden (M) til 0,5 år, mens de for alle andre
eksponeringer fastsætter løbetiden til 2,5 år. 
Alternativt beslutter de kompetente myndigheder
som led i den tilladelse, der er omhandlet i artikel 138, om instituttet skal
anvende løbetiden for hver eksponering som anført i stk. 2.
2.                      
Institutter, der har fået tilladelse af den
kompetente myndighed, jf. artikel 138, til at benytte deres egne LGD-estimater
og deres egne omregningsfaktorer for eksponeringer med virksomheder,
institutter eller statslige forvaltninger og centralbanker, beregner løbetiden
(M) for hvert af disse eksponeringer som anført i litra a)-e) og med forbehold
af bestemmelserne i stk. 3-5. Løbetiden må under ingen
omstændigheder overstige 5 år:
a)      for et instrument,
der er underlagt en pengestrømsplan, beregnes løbetiden efter følgende formel:
hvor CFt angiver de betalinger (afdrag,
renter og gebyrer), modparten har forpligtet sig til at foretage i perioden t
b)      for derivater, der
er underlagt en masternettingaftale, fastsættes løbetiden ud fra eksponeringens
vægtede gennemsnitlige restløbetid. Løbetiden skal mindst være på 1 år, og
løbetiden vægtes i forhold til den nominelle værdi af hver eksponering
c)      for eksponeringer,
der er knyttet til fuldt sikrede eller næsten fuldt sikrede derivatinstrumenter
(som beskrevet i bilag II), transaktioner og fuldt eller næsten fuldt
sikrede margenlån, der er underlagt en masternettingaftale, beregnes løbetiden
ud fra transaktionernes vægtede gennemsnitlige restløbetid. Løbetiden skal være
på mindst 10 dage
d)      for
genkøbstransaktioner eller transaktioner vedrørende ud- eller indlån af
værdipapirer eller råvarer, der er underlagt en masternettingaftale, fastsættes
løbetiden ud fra transaktionernes vægtede gennemsnitlige restløbetid. Løbetiden
skal mindst være på 5 dage. Løbetiden vægtes i forhold til den nominelle værdi
af hver transaktion
e)      for et institut, som
har fået tilladelse af den kompetente myndighed, jf. artikel 138, til at
benytte sine egne estimater af PD for erhvervede fordringer på selskaber,
fastsættes en løbetid for de trukne beløb svarende til den eksponeringsvægtede
gennemsnitlige løbetid for de erhvervede fordringer. Løbetiden skal mindst være
på 90 dage. Den samme løbetid anvendes også for uudnyttede beløb, der indgår i
en fastlagt købsfacilitet, forudsat at denne facilitet indeholder effektive
klausuler, regler om førtidsindfrielse eller andre elementer, der beskytter det
købende institut mod væsentlige forringelser af kvaliteten af de fremtidige
fordringer, det har pligt til at købe i facilitetens løbetid. I mangel af en
sådan effektiv beskyttelse beregnes løbetiden for uudnyttede beløb som summen
af den længste løbetid for en potentiel fordring, der indgår i købsaftalen, og
købsfacilitetens restløbetid. Løbetiden skal være på mindst 90 dage
f)       når der er tale om
andre instrumenter end dem, der er nævnt i dette litra, eller instituttet ikke
er i stand til at beregne løbetiden som anført i litra a), fastsættes løbetiden
til det maksimale resterende tidsrum (målt i år), modparten har fået til at
indfri alle sine kontraktlige forpligtelser. Løbetiden skal være på mindst 1 år
g)      såfremt institutter
benytter den metode med interne modeller, der er fastsat i kapitel 6, afdeling
6, til beregning af eksponeringers værdi, beregnes løbetiden for de
eksponeringer, som de anvender denne metode på, og hvor løbetiden for den
længste kontrakt i nettinggruppen overstiger et år, efter følgende formel:
hvor :
 = en
"dummy"-variabel, hvis værdi i en fremtid periode tk
svarer til 0, hvis tk > 1 år, og til 1, hvis tk ≤
1
 = den forventede
eksponering i den fremtidige periode tk
 = den faktiske
forventede eksponering i den fremtidige periode tk 
 = den risikofrie
diskonteringsfaktor for den fremtidige tidsperiode tk 
h)      et institut, der
benytter en intern model til beregning af en ensidig kreditværdijustering, kan
med forbehold af de kompetente myndigheders tilladelse anvende den faktiske
låneperiode, der estimeres ved hjælp af en intern model som M.
Med forbehold af stk. 2 finder formlen i
litra a) anvendelse på nettinggrupper, hvor den oprindelige løbetid for
alle kontrakter er på under et år
i)       hvis institutter
benytter den metode med interne modeller, der er fastsat i kapital 6, afdeling
6, til beregning af eksponeringers værdi og har tilladelse til at benytte en
intern model til specifik risiko i forbindelse med handlede gældspositioner i
overensstemmelse med tredje del, afsnit IV, kapitel 5, fastsættes løbetiden til
1 i formlen i artikel 148, stk. 1, forudsat at instituttet over for de
kompetente myndigheder kan godtgøre, at den interne model til specifik risiko i
forbindelse med handlede gældspositioner anvendt i artikel 373 tager højde for
virkninger af ændrede ratings
j)       med henblik på
artikel 148, stk. 3, er løbetiden den effektive løbetid for kreditafdækningen,
dog mindst et år.
3.                      
Såfremt dokumentationen indeholder krav om daglig
fastsættelse af margen og daglig værdiansættelse og bestemmelser, der gør det
muligt at iværksætte øjeblikkelig realisering eller modregning af
sikkerhedsstillelse i tilfælde af misligholdelse eller manglende fastsættelse
af margen, skal løbetiden fastsættes til mindst én dag for:
a)      fuldt eller næsten
fuldt sikrede derivatinstrumenter som beskrevet i bilag II
b)      fuldt eller næsten
fuldt sikrede margenlån
c)      genkøbstransaktioner
samt transaktioner vedrørende ud- eller indlån i værdipapirer eller råvarer.
For andre kortfristede eksponeringer, som ikke
indgår i instituttets løbende eksponering med skyldneren, skal løbetiden i
øvrigt fastsættes til mindst én dag. Kortfristede
eksponeringer omfatter følgende:
a)      eksponeringer i forhold til institutter,
som fremkommer ved afvikling af valutaforpligtelser
b)      selvlikviderende kortfristede
handelsfinansieringstransaktioner, import- og eksportremburser og lignende
transaktioner med en restløbetid på op til et år
c)      eksponeringer, som fremkommer ved
afvikling af køb og salg af værdipapirer inden for den sædvanlige
leveringsperiode eller to arbejdsdage
d)      eksponeringer, som fremkommer i
forbindelse med kontante afregninger ved telegrafisk overførsel og afvikling af
elektroniske betalingstransaktioner og forudbetalte omkostninger, herunder
overtræk, som fremkommer ved mangelfulde transaktioner, der ikke overskrider et
aftalt, begrænset antal arbejdsdage.
4.                      
For eksponeringer med virksomheder, som er beliggende
i EU, og hvis konsoliderede omsætning og konsoliderede aktiver udgør under 500
mio. EUR, kan institutter vælge konstant at fastsætte løbetiden som anført i
stk. 1 i stedet for at anvende stk. 2. Institutter kan erstatte samlede aktiver til en værdi af 500 mio. EUR
med samlede aktiver til en værdi af 1 000 mio. EUR for virksomheder, der
hovedsaglig ejer eller udlejer ikke-spekulationspræget fast ejendom til
beboelse.
5.                      
Manglende løbetidsmatch behandles som anført i
kapitel 4.
Underafdeling 2
Detaileksponeringer
Artikel 159
Sandsynlighed for misligholdelse
1.                      
Sandsynligheden for misligholdelse (PD) af en
eksponering fastsættes til mindst 0,03 %.
2.                      
Sandsynligheden for misligholdelse (PD) udgør 100 %
for modparter, der er i restance, eller, hvis der tages udgangspunkt i gælden,
for misligholdte eksponeringer.
3.                      
I forbindelse med udvandingsrisici for erhvervede
fordringer fastsættes sandsynligheden for misligholdelse (PD), så den svarer
til estimaterne af det forventede tab vedrørende udvandingsrisici. Hvis et institut er i stand til at foretage en opdeling, som de
kompetente myndigheder anser for pålidelig, af sine estimater af det forventede
tab vedrørende udvandingsrisici for erhvervede fordringer i sandsynlighed for
misligholdelse (PD) og tab givet misligholdelse (LGD), kan sandsynlighed for
misligholdelse (PD)-estimatet anvendes.
4.                      
Ufinansieret kreditafdækning kan med forbehold
af artikel 160, stk. 2, tages i betragtning ved at justere sandsynligheden for
misligholdelse (PD). I forbindelse med udvandingsrisici kan, i tillæg til de
udbydere af kreditafdækning, der er omhandlet i artikel 197, stk. 1, litra g),
også sælgeren af de erhvervede fordringer anerkendes, hvis betingelserne i
artikel 156, stk. 4, er opfyldt.
Artikel 160
Tab givet misligholdelse (LGD)
1.                      
Institutter skal tilvejebringe deres egne estimater
af tab givet misligholdelse (LGD), forudsat at kravene i afdeling 6 er opfyldt,
og der er opnået tilladelse fra de kompetente myndigheder, jf. artikel 138. For udvandingsrisici vedrørende erhvervede fordringer fastsættes en
tab givet misligholdelse (LGD)-værdi på 75 %. Hvis et institut er i stand til
at foretage en pålidelig opdeling af sine estimater af det forventede tab
vedrørende udvandingsrisici for erhvervede fordringer i sandsynligheden for
misligholdelse (PD) og tab givet misligholdelse (LGD), kan instituttet anvende
tab givet misligholdelse (LGD)-estimatet.
2.                      
Ufinansieret kreditafdækning kan anerkendes ved
justering af sandsynlighed for misligholdelse (PD)- eller tab givet
misligholdelse (LGD)-estimaterne, forudsat at kravene i artikel 179, stk. 1, 2
og 3, er opfyldt, og der er opnået tilladelse fra de kompetente myndigheder,
enten for en enkelt eksponering eller for en pulje af eksponeringer. Institutter må ikke fastsætte justerede sandsynlighed for misligholdelse
(PD)- eller tab givet misligholdelse (LGD)-værdier for garanterede
eksponeringer, hvis det resulterer i, at den justerede risikovægt bliver lavere
end for en sammenlignelig direkte eksponering med garantistilleren.
3.                      
Med henblik på artikel 149, stk. 2, fastsættes tab
givet misligholdelse (LGD) for en sammenlignelig direkte eksponering med
udbyderen af kreditafdækningen på grundlag af enten tab givet misligholdelse
(LGD) vedrørende en ikke-afdækket facilitet i relation til garantistilleren
eller skyldnerens ikke-afdækkede facilitet afhængig af, om der, såfremt både
garantistilleren og skyldneren misligholder deres forpligtelser i den afdækkede
transaktions levetid, foreligger dokumentation for, og garantiens struktur
indikerer, at størrelsen af det beløb, der vil kunne inddrives, vil afhænge af
garantistilleren henholdsvis skyldnerens finansielle situation.
4.                      
De eksponeringsvægtede gennemsnitlige tab givet
misligholdelse for alle detaileksponeringer, for hvilke der er stillet
sikkerhed i form af pant i fast ejendom til beboelse, og som ikke drager fordel
af garantier fra den statslige forvaltning, må ikke være lavere end 10 %.
De eksponeringsvægtede gennemsnitlige tab givet
misligholdelse for alle detaileksponeringer, for hvilke der er stillet
sikkerhed i form af pant i erhvervsejendomme, og som ikke drager fordel af
garantier fra den statslige forvaltning, må ikke være lavere end 15%.
Underafdeling 3
Aktieeksponeringer, der behandles efter sandsynlighed for misligholdelse
(pd)-/tab givet misligholdelse (lgd)-metoden
Artikel 161
Aktieeksponeringer, der behandles efter sandsynlighed for misligholdelse
(PD)-/tab givet misligholdelse (LGD)-metoden
1.                      
Sandsynligheden for misligholdelse bestemmes efter
de metoder, der gælder for erhvervseksponeringer.
Sandsynligheden for misligholdelse (PD) skal
mindst udgøre:
a)      0,09 % for
børsnoterede aktieeksponeringer, hvor investeringen indgår i et længerevarende
kundeforhold
b)      0,09 % for
ikke-børsnoterede aktieeksponeringer, hvor investeringsafkastet er baseret på
regelmæssige og periodiske pengestrømme, der ikke skyldes kursgevinster
c)      0,40 % for
børsnoterede aktieeksponeringer, herunder andre korte positioner som anført i
artikel 150, stk. 2
d)      1,25 % for alle
andre aktieeksponeringer, herunder andre korte positioner som anført i artikel
150, stk. 2.
2.                      
Tab givet misligholdelse fastsættes til 65 % for "private
equity"-eksponeringer i tilstrækkeligt diversificerede porteføljer. For alle andre sådanne eksponeringer fastsættes tab givet
misligholdelse (LGD) til 90 %.
3.                      
Løbetiden fastsættes til 5 år for samtlige
eksponeringer.
Afdeling 5
Værdien af eksponeringer
Artikel 162 
Eksponeringer med virksomheder, institutter, statslige forvaltninger og
centralbanker samt detaileksponeringer
1.                      
Medmindre andet er anført, skal værdien af
eksponeringer vedrørende balanceførte poster være den regnskabsmæssige værdi
uden eventuelle justeringer for specifik kreditrisiko.
Denne regel gælder også for aktiver, som erhverves
til en pris, der afviger fra det skyldige beløb. 
For erhvervede aktiver betegnes forskellen mellem
det skyldige beløb og den resterende regnskabsmæssige værdi efter justering af
den specifikke kreditrisiko, der blev opført på instituttets balance ved
erhvervelse af aktiverne, som et nedslag, hvis det skyldige beløb er større, og
som en præmie, hvis det er mindre.
2.                      
Når institutter anvender masternettingaftaler i
forbindelse med genkøbstransaktioner eller transaktioner vedrørende ud- eller
indlån af værdipapirer eller råvarer, beregnes værdien af eksponeringer i
overensstemmelse med kapitel 4.
3.                      
Institutter skal i forbindelse med balanceført
netting af udlån og indlån anvende de metoder, der er omhandlet i kapitel 4,
til beregning af eksponeringernes værdi.
4.                      
Værdien af eksponeringer vedrørende lejekontrakter
svarer til de diskonterede minimumslejeindbetalinger. Minimumslejeindbetalinger
omfatter betalinger, som lejeren betaler eller har pligt til at betale i løbet
af lejekontraktens løbetid, og enhver købsoption (dvs. hvis anvendelsen af
optionen er nogenlunde sikker). Hvis en anden part en lejeren kan være
forpligtet til at erlægge en betaling i relation til restværdien af det lejede
aktiv, og såfremt denne betalingsforpligtelse opfylder betingelserne i artikel
197 for udbydere af kreditafdækningsaftaler samt kravene til godkendelse af
andre former for garantier som omhandlet i artikel 208, kan denne
betalingsforpligtelse medregnes som ufinansieret kreditafdækning i henhold til
kapitel 4.
5.                      
For alle poster, der er opført i bilag II,
fastsættes eksponeringsværdien efter de metoder, der er beskrevet i kapitel 6,
uden hensyn til eventuelle kreditrisikojusteringer.
6.                      
Med henblik på beregning af risikovægtede værdier
af eksponeringer vedrørende erhvervede fordringer fastsættes
eksponeringsværdien til værdien i henhold til stk. 1 fratrukket kapitalgrundlagskrav
vedrørende udvandingsrisici forud for kreditrisikoreduktion.
7.                      
Når en eksponering har form af værdipapirer, der
sælges, stilles som sikkerhed eller udlånes i forbindelse med
genkøbstransaktioner eller transaktioner vedrørende ud- eller indlån af
værdipapirer eller råvarer, terminsforretninger og margenlån, er værdien af
eksponeringen værdien af værdipapirerne eller råvarerne beregnet i
overensstemmelse med artikel 94. Anvendes den udbyggede metode for finansiel
sikkerhedsstillelse, der er omhandlet i artikel 218, skal eksponeringens værdi
som fastsat i den nævnte artikel forhøjes med den volatilitetsjustering, der
gælder for sådanne værdipapirer eller råvarer. Værdien af en eksponering i form
af genkøbstransaktioner, eller transaktioner vedrørende ud- eller indlån i
værdipapirer eller råvarer, terminsforretninger og margenlån kan fastsættes
enten i overensstemmelse med kapitel 6 eller artikel 215, stk. 2.
8.                      
Værdien af eksponeringer vedrørende følgende poster
beregnes ud fra det forpligtede, men uudnyttede beløb multipliceret med en
omregningsfaktor. Institutter skal i overensstemmelse med
artikel 146, stk. 8, anvende følgende omregningsfaktorer:
a)      for eksponeringer,
som kan opsiges uden betingelser når som helst uden varsel af instituttet,
eller som effektivt sikrer automatisk opsigelse ved en forringelse af
låntagernes kreditkvalitet, anvendes en omregningsfaktor på 0 %. Institutter
skal for at kunne anvende en omregningsfaktor på 0 % nøje overvåge modpartens
finansielle situation, og deres interne kontrolsystemer skal sætte dem i stand
til øjeblikkeligt at identificere forringelser af modpartens kreditkvalitet. Uudnyttede
eksponeringer kan opsiges uden betingelser, hvis vilkårene herfor sætter
instituttet i stand til at opsige dem i det omfang, det er tilladt i medfør af
forbrugerbeskyttelseslovgivningen og tilknyttet lovgivning
b)      for kortfristede
kredittilsagn vedrørende varebevægelser anvendes en omregningsfaktor på 20 %
for såvel det udstedende som det bekræftende institut
c)      for ikke udnyttede
forpligtelser til at købe eksponeringer vedrørende revolverende erhvervede
fordringer, som kan opsiges uden betingelser, eller som effektivt sikrer, at
instituttet automatisk kan opsige dem når som helst uden varsel, anvendes en
omregningsfaktor på 0 %. Institutter skal for at kunne anvende en
omregningsfaktor på 0 % nøje overvåge modpartens finansielle situation, og
deres interne kontrolsystemer skal sætte dem i stand til øjeblikkeligt at
identificere forringelser af modpartens kreditkvalitet
d)      for andre
eksponeringer, "note issuance facilities" (NIF) og "revolving
underwriting facilities" (RUF) anvendes en omregningsfaktor på 75 %
e)      institutter, der opfylder kravene i afdeling 6 for brug af egne
estimater af omregningsfaktorer, kan med forbehold af de kompetente myndigheders
tilladelse benytte deres egne estimater af omregningsfaktorer for forskellige
produktkategorier som nævnt i litra a)-d).
9.                      
Er en forpligtelse knyttet til indgåelsen af en
anden forpligtelse, anvendes den laveste af de to omregningsfaktorer, der gælder
for de enkelte forpligtelser.
10.                  
For alle andre ikke-balanceførte poster end dem,
der er nævnt i stk. 1-8, er eksponeringsværdien følgende procentdel af dens
værdi:
a)      100 %, hvis det er
en post med fuld risiko
b)      50 %, hvis det er en
post med middelrisiko
c)      20 %, hvis det er en
post med middel/lav risiko
d)      0 %, hvis det er en
post med lav risiko.
Med henblik på dette stykke henføres de
ikke-balanceførte poster til risikokategorier som anført i bilag I.
Artikel 163
Aktieeksponeringer
1.                      
Aktieeksponeringers eksponeringsværdi er den
resterende regnskabsmæssige værdi efter justering af den specifikke
kreditrisiko.
2.                      
Ikke-balanceførte aktieeksponeringers
eksponeringsværdi er den nominelle værdi efter reduktion af den nominelle værdi
ved justeringer i den specifikke kreditrisiko for denne eksponering.
Artikel 164
Andre aktiver, der ikke er gældsforpligtelser
Eksponeringsværdien af andre aktiver, der ikke
er gældsforpligtelser, er den resterende regnskabsmæssige værdi efter justering
af den specifikke kreditrisiko. 
Afdeling 6
Krav i forbindelse med metoden med interne ratings
Underafdeling 1
Ratingsystemer
Artikel 165
Generelle principper
1.                      
Hvis et institut anvender flere forskellige
ratingsystemer, skal de grundlæggende regler om, hvordan en modpart eller en
transaktion henføres under et ratingsystem, dokumenteres og anvendes på en
sådan måde, at det afspejler risikoniveauet i tilstrækkelig grad.
2.                      
Ratingkriterier og -procedurer skal revideres
regelmæssigt for at afklare, om de fortsat er hensigtsmæssige set i forhold til
den aktuelle portefølje og de eksterne vilkår.
3.                      
Anvender et institut direkte estimater af
risikoparametre, svarer det til at opstille risikogrupper på en kontinuert
ratingskala.
Artikel 166
Ratingsystemernes struktur
1.                      
Strukturen i ratingsystemer for eksponeringer med
virksomheder, institutter samt statslige forvaltninger og centralbanker skal
opfylde følgende krav:
a)      ratingsystemet skal
tage højde for modparternes og transaktionernes risikokarakteristika
b)      ratingsystemet skal
omfatte en ratingskala for modparter med det ene formål at kvantificere
risikoen for, at modparterne misligholder deres forpligtelser. Ratingskalaen
for modparter skal bestå af mindst 7 risikogrupper for modparter, der ikke er i
restance, og 1 risikogruppe for modparter, der er i restance
c)      instituttet skal
dokumentere forholdet mellem de forskellige modpartsrisikogrupper, nærmere
bestemt hvilken risiko for misligholdelse der gælder for hver gruppe, og hvilke
kriterier der er anvendt ved fastlæggelsen af denne risiko for misligholdelse
d)      institutter, der har store porteføljer inden for et bestemt
markedssegment og interval for misligholdelsesrisici, skal opdele dette
interval i et passende antal modpartsrisikogrupper for at undgå for store
koncentrationer af låntagere inden for en bestemt gruppe. Forekommer
der omfattende koncentrationer inden for en bestemt risikogruppe, skal der
fremlægges overbevisende empirisk dokumentation for, at sandsynligheden for
misligholdelse (PD) inden for modpartsrisikogruppen dækker et forholdsvis
snævert bånd, og at den risiko for misligholdelse, der er forbundet med
samtlige modparter i gruppen, ligger inden for dette bånd
e)      ratingsystemet skal, for at få tilladelse til at blive anvendt til
beregning af kapitalgrundlagskravet ved hjælp af egne tab givet misligholdelse
(LGD)-estimater, omfatte en særlig ratingskala for faciliteter, som udelukkende
afspejler tab givet misligholdelse (LGD)-relaterede transaktionskarakteristika. Definitionen af facilitetsgrupper skal indeholde en beskrivelse af,
hvordan eksponeringer henføres til en gruppe, og hvilke kriterier der anvendes
til fastsættelse af risikoniveauet for de forskellige grupper
f)       forekommer der
omfattende koncentrationer inden for en bestemt facilitetsgruppe, skal der
fremlægges overbevisende empirisk dokumentation for, at tab givet
misligholdelse (LGD) inden for facilitetsgruppen dækker et forholdsvis snævert
bånd, og at den risiko, der er forbundet med samtlige eksponeringer i gruppen,
ligger inden for dette bånd.
2.                      
Institutter, som anvender de metoder, der er anført
i artikel 148, stk. 5, til risikovægtning af specialiserede
udlånseksponeringer, undtages fra kravet om, at de skal fastsætte en
ratingskala for modparter med det ene formål at kvantificere risikoen for, at modparterne
misligholder deres forpligtelser i forbindelse med disse eksponeringer. Disse institutter skal for disse eksponeringer fastsætte mindst 4
risikogrupper for modparter, der ikke er i restance, og mindst 1 risikogruppe
for modparter, der er i restance.
3.                      
Strukturen i ratingsystemer for detaileksponeringer
skal opfylde følgende krav:
a)      ratingsystemer skal
afspejle risici i tilknytning til såvel modparter som transaktioner og indregne
alle relevante karakteristika vedrørende modparter og transaktioner
b)      det skal ved
sondringen mellem risici sikres, at antallet af eksponeringer i en given
risikogruppe eller pulje er tilstrækkeligt til, at der kan foretages en
meningsfuld kvantificering og validering af tabskarakteristikaene for den
pågældende gruppe eller pulje. Fordelingen af eksponeringer og modparter på
risikogrupper eller puljer skal tage sigte på at undgå uforholdsmæssigt store
koncentrationer
c)      den måde, hvorpå
eksponeringer henføres til risikogrupper eller puljer, skal gøre det muligt at
foretage en meningsfuld sondring mellem risici, klassificere eksponeringer, der
er tilstrækkelig ensartede, og foretage nøjagtige og konsekvente vurderinger af
tabskarakteristikaene for de pågældende grupper eller puljer. Klassificeringen
skal for erhvervede fordringer afspejle sælgerens emissionspraksis og deres
kunders forskellighed.
4.                      
Institutterne skal tage hensyn til følgende
risikofaktorer, når de inddeler eksponeringer i risikogrupper eller puljer:
a)      modparternes
risikokarakteristika
b)      transaktionernes
risikokarakteristika med hensyn til produkter og/eller sikkerhedsstillelse. Institutterne
skal tage eksplicit stilling til tilfælde, hvor flere eksponeringer er omfattet
af samme sikkerhedsstillelse
c)      misligholdelse,
medmindre instituttet godtgør over for den kompetente myndighed, at misligholdelse
ikke udgør væsentlige risikofaktorer for eksponeringen.
Artikel 167
Inddeling i risikogrupper eller puljer
1.                      
Instituttet skal fastsætte specifikke definitioner
af og procedurer og kriterier for, hvordan eksponeringer inddeles i de
risikogrupper eller puljer, der indgår i et ratingsystem, og de skal opfylde
følgende krav:
a)      definitioner og
kriterier vedrørende risikogrupper eller puljer skal være så detaljerede, at de
ansvarlige for ratingen konsekvent henfører modparter eller faciliteter, der
indebærer samme risiko, til samme risikogruppe eller pulje. Denne konsekvens
skal gøre sig gældende for alle forretningsområder, afdelinger og geografiske
områder
b)      dokumenteringen af
ratingprocessen skal gøre det muligt for tredjemand at forstå, hvordan eksponeringer
fordeles på risikogrupper eller puljer, at efterprøve denne inddeling og at
bedømme, om inddelingen i risikogrupper eller puljer sker på en hensigtsmæssig
måde
c)      kriterierne skal
også stemme overens med instituttets interne kreditregler og med dets politik
for håndtering af nødlidende modparter og faciliteter.
2.                      
Instituttet skal tage alle relevante oplysninger i
betragtning ved inddelingen af modparter og faciliteter i risikogrupper eller
puljer. Oplysningerne skal være aktuelle og gøre det
muligt for instituttet at forudse, om forpligtelserne i forbindelse med
eksponeringen vil blive opfyldt. Jo færre oplysninger et institut har, jo mere
konservativt er det nødt til at være, når det inddeler eksponeringer i modpartsrisiko-
og facilitetsgrupper eller puljer. Hvis instituttet primært baserer sin interne
rating på en ekstern rating, skal det sørge for også at inddrage andre
relevante oplysninger.
Artikel 168
Rating af eksponeringer
1.                      
Ratingprocessen for eksponeringer med virksomheder,
institutter samt statslige forvaltninger og centralbanker skal opfylde følgende
kriterier: 
a)      de enkelte modparter
henføres til en modpartsrisikogruppe som led i kreditbevillingsproceduren
b)      institutter, der har
fået tilladelse af den kompetente myndighed, jf. artikel 138, til at benytte
deres egne estimater af tab givet misligholdelse (LGD) og/eller
omregningsfaktorer, skal også henføre de enkelte eksponeringer til
facilitetsgrupper som led i kreditbevillingsproceduren
c)      institutter, som
anvender de metoder, der er anført i artikel 148, stk. 5, til risikovægtning af
specialiserede udlånseksponeringer, skal henføre hvert af disse eksponeringer
til en risikogruppe i overensstemmelse med artikel 166, stk. 2
d)      alle juridiske
enheder, som instituttet driver forretning med, skal rates særskilt. Instituttet
skal have en passende politik for behandling af individuelle modparter og
grupper af indbyrdes forbundne kunder
e)      særskilte
eksponeringer med samme modpart henføres til samme modpartsrisikogruppe, uanset
om der er forskel på de konkrete transaktioners art. I følgende tilfælde kan
særskilte eksponeringer dog henføres til forskellige risikogrupper for samme
skyldner:
i)        hvis der, afhængig
af om eksponeringerne er denomineret i lokal eller udenlandsk valuta,
forekommer lande-/overførselsrisici
ii)       hvis behandlingen
af de garantier, der stilles i tilknytning til en eksponering, kan give
anledning til, at eksponeringen henføres til en anden modpartsrisikogruppe
iii)      hvis
forbrugerbeskyttelse, bankhemmelighed eller anden lovgivning hindrer
udvekslingen af kundeoplysninger.
2.                      
De enkelte eksponeringer henføres i forbindelse med
detaileksponeringer til en modpartsrisikogruppe eller en pulje som led i
kreditbevillingsproceduren.
3.                      
Institutter skal i forbindelse med inddelingen i
risikogrupper og puljer oplyse, i hvilke tilfælde man kan beslutte at
tilsidesætte de input eller output, der indgår i ratingprocessen, og hvilke
medarbejdere der har til opgave at godkende disse beslutninger. Institutterne skal fremlægge oplysninger om disse beslutninger og om
de ansvarlige medarbejdere. Institutterne skal undersøge, om forpligtelserne i
forbindelse med de eksponeringer, hvis rating er blevet tilsidesat, er blevet
opfyldt. De skal bl.a. vurdere, om forpligtelserne i forbindelse med
eksponeringer, hvis rating er blevet tilsidesat af en bestemt person på vegne
af samtlige ansvarlige medarbejdere, er blevet opfyldt.
Artikel 169
Ratingprocessens integritet
1.                      
Ratingprocessen for eksponeringer med virksomheder,
institutter samt statslige forvaltninger og centralbanker skal opfylde følgende
integritetskrav:
a)      Ratings og
regelmæssige revisioner af ratings skal foretages eller godkendes af en
uafhængig part, som ikke har direkte gavn af de beslutninger, der træffes om
ydelse af lån.
b)      Institutterne skal ajourføre deres ratings mindst én gang om året. Modparter i højrisikogruppen og problematiske eksponeringer skal
revideres hyppigere. Institutterne skal gennemføre en ny rating, hvis der
fremkommer væsentlige oplysninger om modparten eller eksponeringen.
c)      Instituttet skal indføre effektive metoder til tilvejebringelse og
ajourføring af relevante oplysninger om modparternes karakteristika, som
indvirker på sandsynligheden for misligholdelse (PD), og om transaktionernes
karakteristika, som indvirker på tab givet misligholdelse (LGD) eller
omregningsfaktorer.
2.                      
Instituttet skal i forbindelse med
detaileksponeringer mindst én gang om året ajourføre sin rating af modparter og
faciliteter eller i givet fald revidere tabskarakteristika og status med hensyn
til misligholdelser for de enkelte risikopuljer. Instituttet
skal også mindst én gang om året gennemgå et repræsentativt udsnit af de
eksponeringer, der indgår i hver pulje, for at sikre sig, at eksponeringerne
stadig befinder sig i den rigtige pulje.
3.           EBA udarbejder udkast til
reguleringsmæssige tekniske standarder med henblik på at præcisere, på hvilket
grundlag institutter skal sikre ratingprocessens integritet og regelmæssig og
uafhængig vurdering af risici.
EBA forelægger udkast til reguleringsmæssige
tekniske standarder for Kommissionen, jf. første afsnit, senest den 31.
december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 170
Anvendelse af modeller
Institutter, der anvender statistiske modeller
og andre mekaniske metoder til inddeling af modparter eller faciliteter i
risikogrupper eller puljer, skal opfylde følgende krav:
a)           modellen skal
gøre det muligt at opstille præcise prognoser, og den må ikke fordreje
kapitalkravene. Inputvariablerne skal udgøre et hensigtsmæssigt og effektivt
grundlag for de prognoser, der frembringes. Modellen må ikke være behæftet med
alvorlige systematiske fejl ("bias")
b)           instituttet
skal iværksætte en metode til analyse af de data, der anvendes i modellen. Denne
metode skal gøre det muligt at kontrollere, om dataene er nøjagtige,
fuldstændige og hensigtsmæssige
c)           de data, der
indgår i modellen, skal være repræsentative for alle instituttets nuværende modparter
eller eksponeringer
d)           instituttet
skal foretage regelmæssig modelvalidering, herunder overvåge modellens funktion
og stabilitet, gennemgå modelspecifikationer og sammenholde modeloutput med
modelresultater
e)           instituttet
skal understøtte den statistiske model ved hjælp af menneskelige beslutninger
og kontrolforanstaltninger med henblik på at revidere de modelbaserede ratings
og sikre, at modellerne anvendes på en hensigtsmæssig måde. Revisionsprocedurerne
skal sigte mod at afdække og begrænse fejl, der skyldes svagheder ved modellen.
De menneskelige beslutninger skal træffes på grundlag af alle relevante
oplysninger, der ikke er indregnet i modellen. Instituttet skal gøre rede for,
hvordan det agter at kombinere menneskelige beslutninger med modelresultater.
Artikel 171
 Dokumentering af ratingsystemer
1.                      
Institutter skal dokumentere, hvordan deres
ratingsystemer er udformet og fungerer i praksis. Denne
dokumentation skal vise, at kravene i denne afdeling er opfyldt, og belyse
emner som porteføljespredning, ratingkriterier, hvilke opgaver der varetages af
de parter, der rater modparter og eksponeringer, revisionshyppighed for ratings
og ledelsesmæssig kontrol med ratingprocessen.
2.                      
Instituttet skal dokumentere grundlaget for dets
valg af ratingkriterier og den analyse, der har motiveret dette valg. Instituttet skal dokumentere alle større ændringer i
risikoratingprocessen og angive, hvilke ændringer der er foretaget i
risikoratingprocessen efter de kompetente myndigheders seneste revision. Tilrettelæggelsen
af ratingarbejdet, herunder ratingprocessen og den interne kontrolstruktur,
skal også dokumenteres.
3.                      
Institutterne skal dokumentere de specifikke
definitioner af misligholdelse og tab, som anvendes internt, og sikre, at de
stemmer overens med definitionerne i denne forordning.
4.                      
Hvis instituttet benytter statistiske modeller i
ratingprocessen, skal det dokumentere sine metodologier. Dette
materiale skal:
a)      indeholde en
detaljeret beskrivelse af de teorier, antagelser og matematiske og empiriske faktorer,
der ligger til grund for fordelingen af estimater på risikogrupper,
individuelle modparter, eksponeringer eller puljer, og den eller de datakilder,
der er anvendt til estimering af modellen
b)      sigte mod at
iværksætte en stringent statistisk proces, der inkluderer
"out-of-time"- og "out-of-sample"-funktionstest, til
validering af modellen
c)      oplyse om tilfælde,
hvor modellen ikke fungerer effektivt.
5.                      
Institutter skal over for den kompetente myndighed
godtgøre, at kravene i denne artikel er opfyldt, hvis de har købt et ratingsystem
eller en model anvendt i et ratingsystem, af en tredjepart, og nævnte sælger
nægter at give instituttet adgang til eller begrænser dets adgang til
oplysninger om nævnte ratingsystem eller models metodologi eller underliggende
data, som anvendes til at udvikle nævnte metodologi eller model, med den
begrundelse, at sådanne oplysninger er fortrolige.
Artikel 172
Datavedligeholdelse
1.                      
Institutter skal indsamle og opbevare data om
aspekter vedrørende deres interne ratings, jf. ottende del.
2.                      
Institutterne skal i forbindelse med eksponeringer
med virksomheder, institutter samt statslige forvaltninger og centralbanker
indsamle og opbevare:
a)      detaljerede
oplysninger om tidligere ratings af modparter og anerkendte garantistillere
b)       oplysninger om tidspunktet for de pågældende ratings
c)       nøgledata og oplysninger om den metodologi, der har dannet
grundlag for ratingen
d)       oplysninger om den person, der har ansvaret for ratingen
e)       oplysninger om misligholdende modparter og misligholdte eksponeringer
f)        oplysninger om tidspunktet for og omstændighederne i
forbindelse med sådanne             misligholdelser
g)       data vedrørende sandsynligheden for misligholdelse (PD) og den
faktiske misligholdelse sammenholdt med ratings og ændringer af ratings.
3.                      
Institutter, der ikke benytter deres egne estimater
af tab givet misligholdelse (LGD) og omregningsfaktorer, skal indsamle og
opbevare data vedrørende sammenligninger af de faktiske tab givet
misligholdelse med værdierne i artikel 157, stk. 1, og sammenligninger af de
faktiske omregningsfaktorer med værdierne i artikel 162, stk. 8.
4.                      
Institutter, der benytter deres egne estimater af
tab givet misligholdelse (LGD) og omregningsfaktorer, skal indsamle og
opbevare:
a)      fyldestgørende data
vedrørende tidligere ratings af faciliteter samt estimater af tab givet
misligholdelse (LGD) og omregningsfaktorer i forbindelse med de enkelte
ratingskalaer
b)      oplysninger om,
hvornår de pågældende ratings og estimater blev foretaget
c)      nøgledata og
oplysninger om den metodologi, der har dannet grundlag for ratings af
faciliteter samt estimater af tab givet misligholdelse (LGD) og
omregningsfaktorer
d)      oplysninger om, hvem
der har rated faciliteten, og hvem der har foretaget estimater af tab givet
misligholdelse (LGD) og omregningsfaktorer
e)      data vedrørende
estimerede og faktiske tab givet misligholdelse (LGD) og omregningsfaktorer i
forbindelse med hver misligholdt eksponering
f)       data vedrørende tab
givet misligholdelse (LGD) for eksponeringer før og efter vurdering af
virkningerne af en garanti eller et kreditderivat, såfremt instituttet tager
hensyn til garantiers eller kreditderivaters kreditrisikobegrænsende virkninger
ved beregningen af tab givet misligholdelse (LGD)
g)      data vedrørende
tabskomponenter for hvern misligholdt eksponering.
5.                      
Institutter skal i forbindelse med
detaileksponeringer indsamle og opbevare:
a)      de data, der
anvendes ved inddelingen af eksponeringer i risikogrupper eller puljer
b)      data vedrørende
estimater af sandsynlighed for misligholdelse (PD), tab givet misligholdelse
(LGD) og omregningsfaktorer sammenholdt med risikogrupper eller puljer af
eksponeringer
c)      oplysninger om
misligholdende modparter og misligholdte eksponeringer
d)      data vedrørende de
risikogrupper eller puljer, som misligholdte eksponeringer blev henført til i
det år, der gik forud for misligholdelsen, samt de faktiske tab givet
misligholdelse (LGD) og omregningsfaktorer
e)      data vedrørende
tabsprocenter for kvalificerede revolverende detaileksponeringer.
Artikel 173
Anvendelse af stresstest i forbindelse med vurdering af kapitalgrundlaget
1.                      
Instituttet skal indføre sunde procedurer for
stresstest til brug ved vurderingen af kapitalgrundlaget. Stresstest
skal sigte mod at afdække eventuelle begivenheder eller fremtidige ændringer i
de økonomiske forhold, som kunne påvirke instituttets krediteksponering i
negativ retning, og at vurdere instituttets evne til at modstå sådanne
ændringer.
2.                      
Instituttet skal regelmæssigt gennemføre en
stresstest af kreditrisici for at vurdere, hvordan bestemte forhold vil
indvirke på dets samlede kapitaldækning for kreditrisici. Den
anvendte test skal udvælges af instituttet og underkastes tilsynsmæssig
kontrol. Den anvendte test skal være meningsfuld og indbefatte virkningerne af
alvorlige, men sandsynlige recessionsscenarier. Instituttet skal analysere
ændringer af sine ratings ved hjælp af stresstestscenarier. De stresstestede
porteføljer skal omfatte den altovervejende del af instituttets samlede
eksponering.
3.                      
Institutter, der anvender fremgangsmåden i artikel
148, stk. 3, skal som led i deres stresstestsystem undersøge virkningen af en
forringelse af den kreditkvalitet, der tillægges udbydere af
kreditrisikoafdækning og navnlig udbydere af kreditrisikoafdækning, som ikke
overholder kriterierne.
4.                      
EBA udarbejder udkast til gennemførelsesmæssige
tekniske standarder med henblik på at præcisere de alvorlige, men sandsynlige
recessionsscenarier, der er omhandlet i stk. 2. 
EBA forelægger disse udkast til gennemførelsesmæssige tekniske
standarder for Kommissionen senest den 1. januar 2013. 
Kommissionen tillægges beføjelser til at vedtage de i første afsnit
omhandlede gennemførelsesmæssige tekniske standarder efter proceduren i artikel
15 i forordning (EU) nr. 1093/2010.
Underafdeling 2
Kvantificering af risici
Artikel 174
Misligholdelse fra modparters side
1.                      
Ved kvantificeringen af de risikoparametre, der
skal knyttes til ratinggrupper og puljer, skal institutter anvende følgende
metode til at fastlægge, om modparter er i restance. I dette kapitel betragtes
det som en misligholdelse fra en bestemt modparts side, hvis en af eller begge
de følgende begivenheder har fundet sted:
a)      instituttet anser
det for usandsynligt, at modparten vil indfri alle sine gældsforpligtelser over
for instituttet, moderselskabet eller et af dets datterselskaber, medmindre
instituttet griber ind ved f.eks. at realisere en eventuel sikkerhed
b)      modparten har i over
90 dage været i restance med en væsentlig gældsforpligtelse over for
instituttet, moderselskabet eller et af dets datterselskaber.
Med hensyn til overtræk, anses modparten for at
være i restance, hvis han har overskredet den meddelte grænse, har fået meddelt
en grænse, der er lavere end det aktuelle tilgodehavende, eller har trukket et
beløb uden at have tilladelse hertil, og hvis det underliggende beløb er
betydeligt.
I tilfælde af detaileksponeringer tages der også
hensyn til misligholdelse på faciliteter i forbindelse med stk. 2.
En meddelt grænse omfatter enhver kreditgrænse,
som instituttet har fastsat, og som instituttet har gjort skyldneren bekendt med.
For kreditkort anses modparten for at være i
restance, når minimumsbetalingens forfaldsdato overskrides.
Under alle omstændigheder skal eksponeringen i
restance have overskredet en grænse, som fastlægges af de kompetente
myndigheder. Denne grænse afspejler et risikoniveau, som
den kompetente myndighed anser for at være acceptabelt.
Institutter skal have dokumenterede metoder til
tælling af restancedage, særlig i forbindelse med "re-ageing" af
faciliteter og tilladelse til forlængelser, ændringer eller udskydelser,
fornyelser og netting af eksisterende konti. Metoderne skal anvendes konsekvent
over tid og være i tråd med instituttets interne risikostyrings- og
beslutningsprocesser. 
2.                      
I forbindelse med stk. 1, litra a), indikerer
følgende faktorer, at modparten ikke kan forventes at betale:
a)      instituttet sætter
gældsforpligtelsen i bero
b)      instituttet
anerkender en væsentlig gældsregulering, fordi der menes at være sket en
væsentlig forringelse af kreditkvaliteten, efter at instituttet indgik
eksponeringen
c)      instituttet sælger
gældsforpligtelsen med et betydeligt kreditrelateret økonomisk tab
d)      instituttet
indvilliger i en omlægning af gældsforpligtelsen, hvilket ventes at formindske
den finansielle forpligtelse som følge af væsentlig eftergivelse eller udsættelse
af afdrag, renter eller i givet fald gebyrer. I forbindelse med aktieeksponeringer,
der vurderes efter sandsynlighed for misligholdelse (PD)-/tab givet
misligholdelse (LGD)-metoden, omfatter det en omlægning af selve aktierne
e)      instituttet har indgivet
konkursbegæring mod modparten eller anmodet om en lignende foranstaltning
vedrørende modpartens gældsforpligtelse over for instituttet, moderselskabet
eller et af dets datterselskaber
f)       modparten har
erklæret sig konkurs eller er blevet erklæret konkurs eller har opnået en
lignende beskyttelse, som betyder, at han kan undlade eller vente med at indfri
en gældsforpligtelse over for instituttet, moderselskabet eller et af dets
datterselskaber.
3.                      
Institutter, som anvender eksterne data, der ikke
uden videre er i overensstemmelse med fastlæggelsen af misligholdelse i stk. 1,
skal foretage passende justeringer for at bringe dem i generel overensstemmelse
med definitionen af misligholdelse.
4.                      
Mener instituttet, at en eksponering, der tidligere
har været misligholdt, ikke længere er forbundet med øget risiko for
misligholdelse, skal det rate modparten eller faciliteten på samme måde som en
ikke-misligholdt eksponering. Hvis det på et senere
tidspunkt vurderes, at definitionen af en misligholdelse er opfyldt, anses det
for at være en ny misligholdelse.
5.                      
EBA udarbejder udkast til reguleringsmæssige
tekniske standarder med henblik på at præcisere, på hvilket grundlag en
kompetent myndighed fastsætter grænsen i stk. 1.
EBA forelægger disse udkast til reguleringsmæssige
tekniske standarder for Kommissionen senest den 31. december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
6.                      
EBA udsteder retningslinjer for anvendelsen af
denne artikel. Disse retningslinjer vedtages i
overensstemmelse med artikel 16 i forordning (EU) nr. 1093/2010.
Artikel 175
Generelle krav til estimater
1.                      
Institutter skal opfylde følgende krav i
forbindelse med kvantificeringen af de risikoparametre, der skal knyttes til
ratinggrupper eller puljer:
a)      instituttets egne
estimater af risikoparametrene sandsynlighed for misligholdelse, tab givet
misligholdelse, omregningsfaktorer og forventet tab skal baseres på alle relevante
data, oplysninger og metoder. Estimaterne skal foretages ved brug af såvel den
historiske erfaring som empiriske data og ikke bare overlades til instituttets
eget skøn. Estimaterne skal være troværdige og intuitive og baseres på de
faktorer, der indvirker mest på de respektive risikoparametre. Jo færre data et
institut har, jo mere konservativt er det nødt til at være i sin vurdering
b)      instituttet skal
være i stand til at udskille sin tabserfaring med hensyn til
misligholdelsesrate, tab givet misligholdelse, omregningsfaktorer eller tab,
hvor der anvendes estimater af det forventede tab, i de faktorer, der efter
dets opfattelse indvirker på de respektive risikoparametre. Instituttets
estimater skal bygge på lang tids erfaring
c)      der skal tages hensyn
til eventuelle ændringer i udlånspraksis eller i procedurerne for inddrivelse
af gæld i de observationsperioder, der er omhandlet i artikel 176, stk. 1,
litra h) og j), artikel 176, stk. 2, litra e), artikel 177, stk. 2, andet
afsnit, artikel 178, stk.1, litra f), og artikel 178, stk. 3, andet afsnit. Instituttets
estimater skal afspejle virkningerne af tekniske fremskridt og nye data og
andre oplysninger, efterhånden som de fremkommer. Institutterne skal revidere
deres estimater i lyset af nye oplysninger, dog mindst én gang om året
d)      den gruppe af
eksponeringer, der har leveret data til brug for estimater, de
kreditstandarder, der blev anvendt ved genereringen af disse data, og andre
relevante karakteristika skal være sammenlignelige med de tilsvarende
karakteristika for instituttets eksponeringer og standarder. De økonomiske
eller markedsmæssige vilkår, der ligger til grund for dataene, skal være
relevante for de aktuelle og fremtidige vilkår. Antallet af eksponeringer i det
pågældende udsnit og den dataperiode, der anvendes ved kvantificeringen, skal
være tilstrækkelig til, at instituttet har tillid til, at dets estimater er
nøjagtige og velfunderede
e)      for erhvervede
fordringer skal estimaterne afspejle alle relevante oplysninger, som det
købende institut er i besiddelse af, vedrørende kvaliteten af de underliggende
fordringer, heriblandt data om lignende puljer tilvejebragt af sælgeren, af det
købende institut eller af andre foretagender. Det købende institut skal vurdere
alle data, som sælgeren lægger til grund
f)       instituttet skal opstille en forsigtighedsmargen for sine estimater
baseret på de estimeringsfejl, der må forventes. Hvis
metoder og data anses for at være mindre tilfredsstillende af instituttet eller
den kompetente myndighed, og der må forventes et større antal fejl, fastsættes
en større forsigtighedsmargen.
Anvender institutterne forskellige estimater til
beregning af risikovægte og til interne formål, skal disse estimater
dokumenteres og være hensigtsmæssige. Hvis institutterne kan godtgøre over for de kompetente myndigheder, at
der er foretaget passende justeringer af de data, der er indsamlet forud for
den 1. januar 2007, med henblik på at skabe generel overensstemmelse med
fastlæggelsen af misligholdelse i artikel 174 eller tab, kan de kompetente
myndigheder tillade institutterne en vis fleksibilitet med hensyn til
anvendelsen af de fastsatte datastandarder.
2.                      
Anvender instituttet data fra en pulje, der er
fælles for flere institutter, skal det opfylde følgende krav:
a)      de øvrige institutter
i puljen anvender ratingsystemer og kriterier, der svarer til dets egne
b)      puljen er
repræsentativ for den portefølje, de fælles data vedrører
c)      instituttet anvender
de fælles data konsekvent over tid til sine løbende estimater
d)      instituttet vil
stadig være ansvarlig for sine ratingsystemers integritet
e)      instituttet skal
bevare det fornødne kendskab til sine egne ratingsystemer, herunder at det
formår at sikre en effektiv overvågning og revision af ratingprocessen.
Artikel 176
Særlige krav vedrørende sandsynlighed for misligholdelse (PD)-estimater
1.                      
Institutter skal opfylde følgende særlige krav
vedrørende sandsynlighed for misligholdelse (PD)-estimater for eksponeringer
med virksomheder, institutioner, statslige forvaltninger og centralbanker i
forbindelse med kvantificeringen af de risikoparametre, der skal knyttes til
ratinggrupper eller puljer:
a)      institutterne skal
estimere sandsynligheden for misligholdelse for hver modpartsrisikogruppe
baseret på den langsigtede gennemsnitlige misligholdelsesrate i løbet af et år.
Sandsynlighed for misligholdelse (PD)-estimer for højt gearede modparter eller
for modparter, hvis aktiver hovedsageligt er handlede aktiver, skal afspejle
resultaterne af de underliggende aktiver baseret på perioder med stor
volatilitet
b)      for erhvervede
fordringer på selskaber kan institutterne estimere de forventede tab (Expected
Loss – "EL") for hver modpartsrisikogruppe ud fra den langsigtede
gennemsnitlige misligholdelsesrate i løbet af et år
c)      hvis et institut
fastsætter langsigtede gennemsnitlige estimater af sandsynligheden for
misligholdelse (PD) og tab givet misligholdelse (LGD) for erhvervede fordringer
på selskaber på grundlag af et estimat af EL samt et passende estimat af
sandsynligheden for misligholdelse (PD) eller tab givet misligholdelse (LGD),
skal den metode, der anvendes til estimering af de samlede tab, opfylde de
generelle standarder for estimering af sandsynligheden for misligholdelse (PD)
og tab givet misligholdelse (LGD), der er anført i denne del, og resultatet skal
stemme overens med det tab givet misligholdelse (LGD)-koncept, der er omhandlet
i artikel 177, stk. 1, litra a)
d)      institutternes
teknikker til estimering af sandsynligheden for misligholdelse (PD) skal
understøttes af analyser. Institutterne skal erkende vigtigheden af, at de
bruger deres egen dømmekraft, når de skal kombinere resultaterne af disse
teknikker og korrigere for de begrænsninger, der er forbundet med teknikker og
oplysninger
e)      for så vidt som et
institut anvender data, der er baseret på dets egen erfaring med
misligholdelser, til estimering af sandsynligheden for misligholdelse (PD),
skal estimaterne afspejle emissionsstandarder og eventuelle afvigelser mellem
det ratingsystem, der har genereret dataene, og det nuværende ratingsystem. Hvis
emissionsstandarder eller ratingsystemer er blevet ændret, skal instituttet
fastsætte en større forsigtighedsmargen i sit estimat af sandsynligheden for
misligholdelse (PD)
f)       for så vidt som et
institut relaterer eller konverterer sine interne ratings til den skala, der
anvendes af et ECAI eller en lignende organisation, og derefter anvender den
misligholdelsesrate, der er observeret for den eksterne organisations ratings,
på instituttets ratings, skal konverteringen baseres på en sammenligning af
interne ratingkriterier med de kriterier, der anvendes af den eksterne
organisation, og en sammenligning af interne og eksterne ratings af eventuelle
fælles modparter. Systematiske fejl (bias) eller uoverensstemmelser i
konverteringsmetoden eller i de underliggende data bør undgås. De kriterier,
som den eksterne organisation har lagt til grund for de data, der anvendes til
kvantificeringen, skal kun fokusere på misligholdelsesrisici og ikke afspejle
transaktionskarakteristika. Instituttet skal i forbindelse med sin analyse
sammenligne de definitioner af misligholdelse, der er anvendt, med forbehold af
kravene i artikel 174. Instituttet skal dokumentere grundlaget for
konverteringen
g)      hvis et institut
anvender statistiske modeller til forudsigelse af misligholdelser, kan det
estimere sandsynligheden for misligholdelse (PD) som et simpelt gennemsnit af
de estimater af sandsynligheden for misligholdelse, der er opstillet for de
enkelte modparter i en bestemt risikogruppe. Instituttet skal opfylde kravene i
artikel 28, når det anvender modeller vedrørende sandsynligheden for
misligholdelse til dette formål
h)      uanset om
instituttet anvender eksterne, interne eller fælles datakilder eller en
kombination heraf til estimering af sandsynligheden for misligholdelse (PD),
skal den underliggende historiske observationsperiode strække sig over mindst
fem år for mindst én kilde. Hvis den omhandlede observationsperiode strækker
sig over længere tid for en kilde, og de pågældende data er relevante, anvendes
den lange periode. Bestemmelserne i dette litra gælder også for anvendelse af
sandsynlighed for misligholdelse (PD)-/tab givet misligholdelse (LGD)-metoden i
forbindelse med aktier. Institutter, som ikke har fået tilladelse af den
kompetente myndighed, jf. artikel 138, til at benytte egne estimater for tab
givet misligholdelse (LGD) eller omregningsfaktorer, kan benytte relevante
data, der dækker en periode på to år, når de gennemfører IRB-metoden, forudsat
at de får tilladelse af de kompetente myndigheder. Den periode, der skal dækkes,
forlænges hvert år med et år, indtil de relevante data dækker en periode på fem
år.
2.                      
For detaileksponeringer skal følgende krav
opfyldes: 
a)      institutterne skal estimere sandsynligheden for misligholdelse (PD) for
hver modpartsrisikogruppe eller pulje baseret på den langsigtede gennemsnitlige
misligholdelsesrate i løbet af et år
b)      sandsynlighed for
misligholdelse (PD)-estimater kan også beregnes ud fra de faktiske tab og
passende estimater af tab givet misligholdelse (LGD)
c)      institutterne skal betragte de interne data, der anvendes til inddeling
af eksponeringer i risikogrupper eller puljer, som den primære
informationskilde i forbindelse med estimering af tabskarakteristika. Institutterne kan anvende eksterne data (herunder fælles data) eller
statistiske modeller til kvantificeringen, forudsat at der består en tæt
forbindelse mellem følgende:
i)        instituttets
metode til inddeling af eksponeringer i risikogrupper eller puljer og den
metode, der benyttes af den eksterne datakilde
ii)       instituttets
interne risikoprofil og sammensætningen af de eksterne data
d)      hvis et institut
fastsætter langsigtede gennemsnitlige estimater af sandsynligheden for
misligholdelse (PD) og tab givet misligholdelse (LGD) for detaileksponeringer
på grundlag af et estimat af de samlede tab samt et passende estimat af
sandsynligheden for misligholdelse (PD) eller tab givet misligholdelse (LGD),
skal den metode, der anvendes til estimering af de samlede tab, opfylde de
generelle standarder for estimering af sandsynligheden for misligholdelse (PD)
og tab givet misligholdelse (LGD), der er anført i denne del, og resultatet
skal stemme overens med det tab givet misligholdelse (LGD)-koncept, der er
omhandlet i artikel 177, stk. 1, litra a)
e)      uanset om
instituttet anvender eksterne, interne eller fælles datakilder eller en
kombination heraf til estimering af tabskarakteristika, skal den underliggende
historiske observationsperiode strække sig over mindst fem år for mindst én
kilde. Hvis den omhandlede observationsperiode strækker sig over længere tid
for en kilde, og de pågældende data er relevante, anvendes den lange periode. Instituttet
har ikke pligt til at tillægge historiske data samme vægt, hvis nyere data er
bedre til beregning af de fremtidige tabsprocenter. Institutter kan benytte relevante
data, der dækker en periode på to år, når de gennemfører IRB-metoden, forudsat
at de får tilladelse af de kompetente myndigheder. Den periode, der skal
dækkes, forlænges hvert år med et år, indtil de relevante data dækker en
periode på fem år
f)       institutterne skal identificere og analysere forventede ændringer af
risikoparametre i krediteksponeringers levetid (sæsoneffekter).
Institutterne kan gøre brug af både eksterne og
interne referencedata vedrørende erhvervede detailfordringer. Institutterne skal foretage sammenligninger mellem alle relevante
datakilder.
3.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)      på hvilke
betingelser, de kompetente myndigheder kan give de tilladelser, der er omhandlet
i stk. 1, litra h), og stk. 2, litra e)
b)      på hvilke betingelser, kompetente
myndigheder skal vurdere et instituts metode til estimering af sandsynlighed
for misligholdelse (PD) i overensstemmelse med artikel 138.
EBA forelægger udkast til reguleringsmæssige
tekniske standarder for Kommissionen, jf. første afsnit, senest den 31.
december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 177
Særlige krav vedrørende egne tab givet misligholdelse (LGD)-estimater
1.                      
Institutter skal opfylde følgende særlige krav
vedrørende egne tab givet misligholdelse (LGD)-estimater i forbindelse med
kvantificeringen af de risikoparametre, der skal knyttes til ratinggrupper
eller puljer:
a)      institutterne skal foretage estimater af tab givet misligholdelse (LGD)
for hver facilitetsgruppe eller pulje på grundlag af det gennemsnitlige
faktiske tab givet misligholdelse (LGD) for hver facilitetsgruppe eller pulje
og inddrage alle konstaterede misligholdelser, der beskrives i datakilderne
(gennemsnitlig vægtning af misligholdelsen)
b)      institutterne skal anvende de tab givet misligholdelse (LGD)-estimater,
der er passende for en økonomisk afmatning, hvis disse estimater er mere
konservative end det langsigtede gennemsnit. Såfremt et
ratingsystem sigter mod at tilvejebringe faktiske tab givet misligholdelse
(LGD)-værdier på et konstant niveau, fordelt på risikogrupper eller puljer over
tid, skal institutterne justere deres estimater af risikoparametre for
risikogrupper eller puljer for at begrænse den virkning, en økonomisk afmatning
vil få på kapitalen
c)      instituttet skal undersøge, hvilken sammenhæng der er mellem den
risiko, der er forbundet med modparten, og den risiko, der er forbundet med
sikkerhedsstillelsen eller sikkerhedsstilleren. De
tilfælde, hvor der er en klar sammenhæng, skal behandles konservativt
d)      manglende
valutamatch mellem den underliggende forpligtelse og sikkerhedsstillelsen skal
behandles konservativt i forbindelse med instituttets vurdering af tab givet
misligholdelse (LGD)
e)      for så vidt som tab
givet misligholdelse (LGD)-estimater tager hensyn til den stillede sikkerhed,
skal disse estimater ikke udelukkende baseres på sikkerhedens anslåede
markedsværdi. Tab givet misligholdelse (LGD)-estimater skal tage hensyn til,
hvilken betydning det har, hvis institutter ikke er i stand til hurtigt at
overtage kontrollen med den sikkerhed, de har stillet, og realisere den
f)       for så vidt som tab
givet misligholdelse (LGD)-estimater tager højde for sikkerhedsstillelsen, skal
institutter fastsætte interne krav for sikkerhedsstillelse, retssikkerhed og
risikostyring, som generelt er i overensstemmelse med de krav, der er fastsat i
kapitel 4, afdeling 3
g)      i det omfang et
institut anerkender sikkerhedsstillelse i forbindelse med eksponeringers værdi
for modpartsrisikoen i overensstemmelse med kapitel 6, afdeling 5 eller 6, skal
de beløb, som denne sikkerhedsstillelse ventes at indbringe, ikke medregnes i
tab givet misligholdelse (LGD)-estimater
h)      med hensyn til
eksponeringer, der allerede er nødlidende, skal instituttet anvende den samlede
sum af det forventede tab for hver eksponering set i forhold til de aktuelle
økonomiske forhold og eksponeringens status samt muligheden for yderligere
uventede tab i inddrivningsperioden
i)       såfremt instituttet
har kapitaliseret ubetalte forfaldne gebyrer i sit driftsregnskab, skal disse
gebyrer indgå i dets opgørelse af eksponeringer og tab
j)       estimater af tab
givet misligholdelse (LGD) skal i forbindelse med eksponeringer med
virksomheder, institutter samt statslige forvaltninger og centralbanker baseres
på data vedrørende en periode på mindst fem år, som øges med et år hvert år
efter gennemførelsen, indtil den mindst strækker sig over syv år for mindst én
datakilde. Hvis den omhandlede observationsperiode strækker sig over længere
tid for en kilde, og de pågældende data er relevante, anvendes den lange
periode.
2.                      
I forbindelse med detaileksponeringer kan
institutter:
a)      beregne tab givet misligholdelse
(LGD)-estimater ud fra de faktiske tab og passende estimater af PD
b)      tage højde for fremtidige træk på kreditfaciliteter enten i deres
omregningsfaktorer eller i deres tab givet misligholdelse (LGD)-estimater
c)      i forbindelse med erhvervede fordringer på detailmarkedet gøre brug af
både interne og eksterne referencedata til estimering af tab givet
misligholdelse (LGD).
Estimater af LGD skal i forbindelse med
detaileksponeringer baseres på data for en periode på mindst fem år. Instituttet har ikke pligt til at tillægge historiske data samme vægt,
hvis nyere data er bedre til forudsigelse af de fremtidige tabsprocenter. Institutter
kan benytte relevante data, der dækker en periode på to år, når de gennemfører
IRB-metoden, forudsat at de får tilladelse af de kompetente myndigheder. Den
periode, der skal dækkes, forlænges hvert år med et år, indtil de relevante
data dækker en periode på fem år.
3.                      
EBA udarbejder udkast til reguleringsmæssige
tekniske standarder med henblik på at præcisere følgende: 
a)      karakteren, omfanget
og varigheden af en økonomisk afmatning, som omhandlet i stk. 1 
b)      på hvilke betingelser en kompetent
myndighed i henhold til stk. 3 kan give et institut tilladelse til at benytte
relevante data, der dækker en periode på to år, når instituttet gennemfører
IRB-metoden.
EBA forelægger udkast til reguleringsmæssige
tekniske standarder for Kommissionen, jf. første afsnit, senest den 31.
december 2014.
Kommissionen tillægges beføjelser til at vedtage de
i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 178
Særlige krav vedrørende egne estimater af omregningsfaktorer
1.                      
Institutter skal opfylde følgende særlige krav vedrørende
egne estimater af omregningsfaktorer i forbindelse med kvantificeringen af de
risikoparametre, der skal knyttes til ratinggrupper eller puljer:
a)      institutterne skal foretage estimater af omregningsfaktorer for hver
facilitetsgruppe eller pulje på grundlag af de gennemsnitlige faktiske
omregningsfaktorer for hver facilitetsgruppe eller pulje og inddrage den
gennemsnitlige vægtning af misligholdelsen, som følger af alle konstaterede
misligholdelser, der beskrives i datakilderne
b)      institutterne skal anvende de estimater af omregningsfaktorer, der er
passende for en økonomisk afmatning, hvis disse estimater er mere konservative
end det langsigtede gennemsnit. Såfremt et ratingsystem
sigter mod at tilvejebringe faktiske omregningsfaktorer på et konstant niveau,
fordelt på risikogrupper eller puljer over tid, skal institutterne justere
deres estimater af risikoparametre for risikogrupper eller puljer for at
begrænse den virkning, en økonomisk afmatning vil få på kapitalen
c)      institutternes estimater af omregningsfaktorer skal afspejle muligheden
for, at modparten foretager yderligere træk på sit lån, både før og efter at
den begivenhed, der udløser en misligholdelse, er indtrådt. Estimatet af omregningsfaktoren skal omfatte en større
forsigtighedsmargen, hvis der er grund til at forvente en stærkere positiv
korrelation mellem misligholdelsesraten og omregningsfaktorens størrelse
d)      institutterne skal
ved beregningen af estimater af omregningsfaktorer inddrage de særlige
politikker og strategier, der er fastlagt vedrørende kontostyring og
betalingsprocedurer. Institutterne skal også tage højde for deres evne og vilje
til at forhindre yderligere træk under omstændigheder, hvor der ikke er tale om
manglende betaling, men om tilsidesættelse af klausuler eller andre tekniske
misligholdelsesbegivenheder
e)      institutterne skal indføre passende systemer og procedurer til
overvågning af facilitetsbeløb, aktuelle tilgodehavender i forhold til
bevilgede lån og ændringer i tilgodehavender hos individuelle modparter og grupper
af modparter. Instituttet skal være i stand til at
varetage den daglige overvågning af samtlige tilgodehavender
f)       hvis institutterne
benytter forskellige estimater af omregningsfaktorer til beregning af
risikovægtede værdier af eksponeringer og til interne formål, skal disse
estimater dokumenteres og være hensigtsmæssige.
2.                      
Estimater af omregningsfaktorer skal i forbindelse
med eksponeringer med virksomheder, institutter samt statslige forvaltninger og
centralbanker baseres på data vedrørende en periode på mindst fem år, som øges
med et år hvert år efter gennemførelsen, indtil den mindst strækker sig over
syv år for mindst én datakilde. Hvis den omhandlede
observationsperiode strækker sig over længere tid for en kilde, og de
pågældende data er relevante, anvendes den lange periode.
3.                      
Institutter kan i forbindelse med
detaileksponeringer tage højde for fremtidige træk på kreditfaciliteter enten i
deres omregningsfaktorer eller i deres tab givet misligholdelse (LGD)-estimater
Estimater af omregningsfaktorer skal i forbindelse
med detaileksponeringer baseres på data for en periode på mindst fem år. Instituttet har ikke pligt til at tillægge de krav om historiske data,
der er omhandlet i stk. 1, litra a), samme vægt, hvis nyere data er bedre til
forudsigelse af de fremtidige træk på kreditfaciliteter. Institutter kan
benytte relevante data, der dækker en periode på to år, når de gennemfører
IRB-metoden, forudsat at de får tilladelse af de kompetente myndigheder. Den
periode, der skal dækkes, forlænges hvert år med et år, indtil de relevante
data dækker en periode på fem år.
4.                      
EBA udarbejder udkast til reguleringsmæssige
tekniske standarder med henblik på at præcisere følgende: 
a)      karakteren, omfanget
og varigheden af en økonomisk afmatning, som omhandlet i stk. 1
b)      på hvilke betingelser en kompetent
myndighed kan give et institut tilladelse til at benytte relevante data, der
dækker en periode på to år, når instituttet første gang gennemfører
IRB-metoden.
EBA forelægger udkast til reguleringsmæssige
tekniske standarder for Kommissionen, jf. første afsnit, senest den 31.
december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 179
Krav for vurdering af garantiers og kreditderivaters virkning i forbindelse med
eksponeringer med virksomheder, institutioner og statslige forvaltninger og
centralbanker, der anvender egne tab givet misligholdelse (LGD)-estimater, samt
detaileksponeringer
1.                      
Følgende krav skal opfyldes i forbindelse med
anerkendte garantistillere og garantier:
a)      institutterne skal fastsætte klare kriterier for, hvilke typer
garantistillere de anerkender med henblik på beregning af risikovægtede
eksponeringer
b)      anerkendte
garantistillere er omfattet af de samme regler som modparter, jf. artikel 167,
168 og 169
c)      garantien skal
foreligge på skrift, den må ikke kunne opsiges af garantistilleren, den skal
gælde, indtil forpligtelsen er fuldt indfriet (i forhold til garantibeløbet og
garantiens restløbetid), og den skal kunne håndhæves retligt over for
garantistilleren i et land, hvor det er muligt at gøre udlæg i
garantistillerens aktiver og fuldbyrde en dom. Betingede garantier, som er
underlagt betingelser om, at garantistilleren kan fritages for sine
forpligtelser, kan anerkendes efter tilladelse fra de kompetente myndigheder. I
ratingkriterierne skal der tages tilstrækkelig højde for eventuelle
begrænsninger af den risikoreducerende effekt.
2.                      
Instituttet skal fastsætte klare kriterier for
justering af risikogrupper, puljer eller tab givet misligholdelse
(LGD)-estimater og - i forbindelse med anerkendte erhvervede detailfordringer -
for inddeling af eksponeringer i risikogrupper eller puljer med henblik på at
afspejle garantiers indvirkning på beregningen af risikovægtede eksponeringer. Disse kriterier skal opfylde kravene i artikel 167-169.
Kriterierne skal være troværdige og intuitive. De skal fokusere på, hvorvidt garantistilleren kan og vil opfylde sine
forpligtelser i henhold til garantien, hvornår garantistilleren forventes at
foretage eventuelle betalinger, i hvilket omfang garantistillerens evne til at
opfylde sine forpligtelser i henhold til garantien er korreleret med modpartens
evne til at indfri gælden, og i hvilket omfang der fortsat vil være en
restrisiko i forhold til modparten.
3.                      
De krav for garantier, der er beskrevet i denne
artikel, gælder også for "single-name"-kreditderivater. Hvis der er manglende match mellem den underliggende forpligtelse og
referenceforpligtelsen for det pågældende kreditderivat eller den forpligtelse,
der afgør, om en kreditbegivenhed er indtrådt, finder kravene i artikel 211,
stk. 2, anvendelse. Med hensyn til detaileksponeringer og anerkendte erhvervede
fordringer gælder bestemmelserne i dette stykke for inddelingen af
eksponeringer i risikogrupper eller puljer.
Kriterierne skal fokusere på kreditderivatets
udbetalingsstruktur og bygge på en konservativ vurdering af de konsekvenser,
denne struktur har for, hvor mange fordringer der inddrives, og hvornår det
sker. Instituttet skal undersøge, hvilke andre former for
restrisici der forekommer.
4.                      
Kravene i stk. 1-3 finder ikke anvendelse på
garantier, der stilles af institutter, statslige forvaltninger, centralbanker
og selskaber, som opfylder kravene i artikel 197, stk. 1, litra g), hvis
instituttet har fået tilladelse til at anvende standardmetoden i artikel 145
for eksponeringer med sådanne foretagender. I så fald
anvendes kravene i kapitel 4.
5.                      
For garantier på detailmarkedet gælder kravene i
stk. 1-3 også for inddeling af eksponeringer i risikogrupper eller puljer og
for estimering af sandsynligheden for misligholdelse (PD).
6.                      
EBA udarbejder udkast til reguleringsmæssige
tekniske standarder med henblik på at præcisere, på hvilke betingelser de
kompetente myndigheder kan tillade, at betingede garantier anerkendes.
EBA forelægger udkast til reguleringsmæssige
tekniske standarder for Kommissionen, jf. første afsnit, senest den 31.
december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 180
Krav for erhvervede fordringer
1.                      
Institutter skal sikre, at betingelserne i stk. 2-6
opfyldes i forbindelse med kvantificeringen af de risikoparametre, der skal
knyttes til ratinggrupper eller puljer for erhvervede fordringer.
2.                      
Faciliteten skal struktureres på en sådan måde, at
instituttet under alle tænkelige forhold bevarer den reelle ejendomsret til og
kontrol over samtlige midler, der indbetales i tilknytning til fordringerne. Såfremt modparten betaler direkte til en sælger eller et
administrationsselskab, skal instituttet regelmæssigt kontrollere, at samtlige
betalinger foretages, og at de kontraktmæssige vilkår overholdes. Institutterne
skal indføre procedurer, som sikrer, at ejendomsretten til fordringer og
modtagne midler er beskyttet mod virkningerne af en konkurs eller en retssag,
der kan betyde, at långiveren i længere tid må afholde sig fra at realisere eller
disponere over fordringerne eller at overtage kontrollen over de modtagne
midler.
3.                      
Instituttet skal kontrollere både kvaliteten af de
erhvervede fordringer og sælgerens og administrationsselskabets finansielle
situation. Følgende krav skal opfyldes:
a)      instituttet skal
vurdere korrelationen mellem kvaliteten af de erhvervede fordringer og både
sælgerens og administrationsselskabets finansielle situation og opstille
interne politikker og procedurer, som yder tilstrækkelig beskyttelse i tilfælde
af uforudsete hændelser, og herunder fastsætte interne risikoratings for hver
enkelt sælger og administrationsselskab
b)      instituttet skal
fastsætte klare og effektive politikker og procedurer for vurdering af, hvilke
sælgere og administrationsselskaber der kan anerkendes. Instituttet eller dets
befuldmægtigede skal føre regelmæssigt tilsyn med sælgere og administrationsselskaber
for at kontrollere, om sælgerens eller administrationsselskabets indberetninger
er nøjagtige, afsløre svig eller operationelle mangler og kontrollere
kvaliteten af sælgerens kreditpolitik og administrationsselskabets
indsamlingsstrategier og procedurer. Resultaterne af dette tilsyn skal
dokumenteres
c)      instituttet skal
vurdere karakteristika for puljer af erhvervede fordringer, herunder overtræk; sælgerens
tidligere restancer, uerholdelige fordringer og afskrivninger af uerholdelige
fordringer; betalingsvilkår og eventuelle modkonti
d)      instituttet skal
fastsætte effektive politikker og procedurer for overordnet overvågning af
koncentrationer på enkelte modparter både inden for og på tværs af puljer af
erhvervede fordringer
e)      instituttet skal
sørge for, at administrationsselskabet forsyner det med aktuelle og
tilstrækkelig detaljerede oplysninger om aldersfordeling og udvanding af
fordringer for at sikre overholdelsen af instituttets anerkendelseskriterier og
udlånspolitik for erhvervede fordringer og tilvejebringe et effektivt middel
til overvågning og bekræftelse af sælgerens salgsbetingelser og udvanding.
4.                      
Instituttet skal iværksætte systemer og procedurer
til tidlig afdækning af forringelser af sælgerens finansielle situation og af
kvaliteten af erhvervede fordringer og til proaktiv håndtering af nyopståede
problemer. Instituttet skal navnlig fastsætte klare og
effektive politikker, procedurer og informationssystemer for at føre tilsyn med
overtrædelser af klausuler og klare og effektive politikker og procedurer for
anlæggelse af retssager og håndtering af problematiske erhvervede fordringer.
5.                      
Instituttet skal fastsætte klare og effektive politikker
og procedurer for kontrollen med erhvervede fordringer, kreditter og likvide
midler. Der skal navnlig udarbejdes skriftlige interne
politikker med fokus på alle væsentlige elementer af det program, der er
fastlagt for køb af fordringer, herunder udlånssatser, anerkendt
sikkerhedsstillelse, nødvendig dokumentation, koncentrationsgrænser og
håndtering af udbetalte midler. Disse elementer skal fastlægges under passende
hensyn til alle relevante og væsentlige faktorer, herunder sælgerens og administrationsselskabets
finansielle situation, risikokoncentrationer og udviklingen i kvaliteten af de
erhvervede fordringer og i sælgerens kundegrundlag, og interne systemer skal
sikre, at der kun ydes lån, såfremt den krævede sikkerhed og dokumentation
foreligger.
6.                      
Instituttet skal indføre en effektiv intern metode
til vurdering af, om alle dets interne politikker og procedurer overholdes. Denne metode skal omfatte regelmæssig kontrol af alle kritiske faser i
instituttets program for køb af fordringer, kontrol af funktionsadskillelsen
mellem for det første vurderingen af sælgeren og administrationsskabet og
vurderingen af modparten og for det andet vurderingen af sælgeren og administrationsselskabet
og den eksterne kontrol af sælgeren og administrationsselskabet samt evaluering
af "back office"-transaktioner med særlig fokus på kvalifikationer,
erfaringer, personaleantal og tilhørende automatiserede systemer.
Underafdeling 3
Validering af interne estimater
Artikel 181
Validering af interne estimater
Institutter skal opfylde følgende krav, når de
validerer deres interne estimater:
a)           institutterne
skal indføre robuste systemer til validering af nøjagtigheden og konsistensen
af ratingsystemer, procedurer og estimater af alle relevante risikoparametre. Den
interne validering skal gøre det muligt for instituttet at foretage en
konsekvent og meningsfuld vurdering af resultaterne af interne ratingsystemer
og risikoestimeringssystemer
b)           institutterne
skal regelmæssigt sammenligne de faktiske misligholdelsesrater med sandsynlighed
for misligholdelse (PD)-estimater for hver risikogruppe, og såfremt de faktiske
misligholdelsesrater ligger uden for de rammer, der er fastlagt for denne
risikogruppe, skal institutterne iværksætte en nærmere undersøgelse af
årsagerne til afvigelsen. Institutter, der benytter deres egne estimater af tab
givet misligholdelse (LGD) og omregningsfaktorer, skal foretage en tilsvarende
undersøgelse vedrørende disse estimater. Disse sammenligninger skal baseres på
historiske data, som går så langt tilbage i tiden som muligt. Instituttet skal
dokumentere de metoder og data, der benyttes til sådanne sammenligninger. Undersøgelsen
og dokumentationen skal ajourføres mindst én gang om året
c)           institutterne
skal også inddrage andre kvantitative valideringsredskaber og foretage andre
sammenligninger med relevante eksterne datakilder. Undersøgelsen skal baseres
på data, som er relevante for porteføljen, opdateres regelmæssigt og dækker en
passende observationsperiode. Institutternes interne vurderinger af deres
ratingsystemers funktion skal baseres på den længst mulige periode
d)           de metoder og
data, der anvendes i forbindelse med kvantitativ validering, skal være
konsekvente over tid. Ændringer af estimerings- og valideringsmetoder og data
(såvel datakilder som relevante perioder) skal dokumenteres
e)           institutterne
skal fastsætte sunde interne retningslinjer for situationer, hvor de faktiske
værdier for sandsynligheden for misligholdelse (PD), tab givet misligholdelse
(LGD), omregningsfaktorer og samlede tab, afviger så meget fra de forventede
værdier, at det skaber usikkerhed om gyldigheden af disse estimater. Disse
retningslinjer skal tage højde for konjunkturforholdene og lignende
systematiske udsving i de faktiske misligholdelsesrater. Hvis de faktiske
værdier vedvarende er højere end de forventede værdier, skal institutterne
opjustere estimaterne i lyset af deres misligholdelses- og tabserfaring.
Underafdeling 4
Krav i forbindelse med aktieeksponeringer i henhold til metoden med interne
modeller
Artikel 182
Kapitalgrundlagskrav og risikokvantificering
Med henblik på beregning af kapitalgrundlagskrav
skal institutter opfylde følgende standarder:
a)           estimatet af
det potentielle tab skal være robust over for negative markedsændringer, der
kan påvirke den langsigtede risikoprofil for instituttets specifikke
aktiebesiddelser. De data, der anvendes for at vise fordelingen af afkast, skal
dække den længste analyseperiode, for hvilken der foreligger data, og være
egnede til opstilling af risikoprofilen for instituttets specifikke aktieeksponeringer.
De anvendte data skal være tilstrækkelige til at tilvejebringe konservative,
statistisk pålidelige og robuste tabsestimater, der ikke udelukkende er baseret
på subjektive eller skønsmæssige hensyn. Det pågældende chok skal resultere i
et konservativt skøn over potentielle tab i løbet af den relevante langsigtede
markeds- eller erhvervscyklus. Instituttet skal foretage empiriske analyser af
de foreliggende data og justeringer baseret på en række forskellige faktorer
for at opnå modeloutput, der er tilstrækkelig realistiske og konservative. Institutter,
der opstiller "Value at Risk"-modeller (VaR-modeller) til vurdering
af potentielle kvartalstab, kan benytte kvartalsdata eller konvertere data, der
dækker en kortere tidshorisont, til tilsvarende kvartalsdata ved hjælp af en
analytisk hensigtsmæssig metode, der bygger på empirisk dokumentation og på en
veludviklet og dokumenteret idéproces og analyse. En sådan fremgangsmåde skal
anvendes konservativt og konsekvent over tid. Hvis mængden af relevante data er
begrænset, skal instituttet tillægge passende forsigtighedsmargener
b)           de anvendte
modeller skal tage tilstrækkeligt hensyn til alle væsentlige risici, der er
forbundet med aktieafkast, herunder både de generelle markedsrisici og de specifikke
risici, der knytter sig til instituttets aktieportefølje. De interne modeller
skal på passende vis belyse historiske prisudsving, kalkulere med potentielle
koncentrationer udtrykt i størrelse og ændringer i deres sammensætning og være
robuste over for negative markedsforhold. De kreditrisici, som er repræsenteret
i de data, der benyttes ved vurderingen, skal svare nøje til eller i det
mindste være sammenlignelige med de risici, der er forbundet med instituttets
aktieeksponeringer
c)           den interne
model skal være tilpasset instituttets aktieporteføljes risikoprofil og
kompleksitet. Når et institut besidder en større mængde aktier, hvis værdi er
særdeles ikke-lineær, skal de interne modeller være udformet, så de tager
tilstrækkelig højde for de risici, der er forbundet med sådanne instrumenter
d)           de enkelte
positioner skal indarbejdes i indikatorer, markedsindekser og risikofaktorer på
en troværdig, intuitiv og velfungerende måde
e)           institutterne
skal godtgøre ved hjælp af empiriske analyser, at risikofaktorerne er
hensigtsmæssige, og at de dækker såvel generelle som specifikke risici
f)            estimater af
aktieeksponeringers afkastvolatilitet skal baseres på relevante og foreliggende
data, oplysninger og metoder. Der benyttes uafhængigt kontrollerede interne
data eller data fra eksterne kilder, herunder fælles data
g)           der skal
iværksættes et stringent og omfattende stresstestprogram.
Artikel 183
Risikostyringsprocedure og kontrolmekanismer
Med hensyn til udvikling og anvendelse af
interne modeller til fastlæggelse af kapitalgrundlagskrav skal institutterne
iværksætte politikker, procedurer og kontrolmekanismer, som sikrer modellens og
modelleringsprocessens integritet. I tilknytning til disse
politikker, procedurer og kontrolmekanismer skal der træffes følgende foranstaltninger:
a)           fuldstændig
integrering af den interne model i instituttets overordnede
ledelsesinformationssystemer og i styringen af den aktieportefølje, der ikke
indgår i handelsbeholdningen. De interne modeller skal integreres fuldt ud i
instituttets risikostyringsinfrastruktur, især hvis de anvendes til måling og
vurdering af aktieporteføljens resultater, herunder de risikovægtede
resultater, overførsel af økonomisk kapital til aktieeksponeringer og vurdering
af den overordnede kapitaldækning og forvaltningen af investeringer
b)           fastlagte
ledelsessystemer, procedurer og kontrolforanstaltninger til sikring af
regelmæssig og uafhængig revision af alle elementer af den interne
modelleringsproces, herunder godkendelse af modelrevisioner, analyse af modelinput
og revision af modelresultater, f.eks. ved direkte kontrol af risikoopgørelser.
Disse revisioner skal sigte mod at vurdere, om modelinput og -resultater er
nøjagtige, fuldstændige og hensigtsmæssige, og fokusere på både at afdække og
begrænse potentielle fejl, der skyldes kendte svagheder, og at finde frem til
ukendte svagheder ved modellen. Revisionerne kan iværksættes af en intern
uafhængig enhed eller af en uafhængig ekstern tredjepart
c)           passende
systemer og procedurer til overvågning af investeringsgrænser og kreditrisici
for aktieeksponeringer
d)           de enheder, der
er ansvarlige for modellens udformning og anvendelse, skal være funktionelt
uafhængige af de enheder, der er ansvarlige for forvaltningen af de
individuelle investeringer
e)           de parter, der
er ansvarlige for bestemte aspekter af modelleringsprocessen, skal have de
fornødne kvalifikationer. Ledelsen skal afsætte tilstrækkeligt kvalificerede og
kompetente medarbejdere til modelarbejdet.
Artikel 184
Validering og dokumentation
Institutterne skal indføre robuste systemer
til validering af deres interne modellers og modelleringsprocessers nøjagtighed
og konsistens. Alle væsentlige elementer af de interne
modeller samt modelleringsprocessen og valideringen skal dokumenteres. 
Valideringen af og dokumentationen for
institutternes interne modeller og modelleringsprocesser skal opfylde følgende
krav:
a)           institutterne
skal anvende intern validering med henblik på at foretage en konsekvent og
meningsfuld vurdering af resultaterne af deres interne modeller og processer
b)           de metoder og
data, der anvendes i forbindelse med kvantitativ validering, skal være
konsekvente over tid. Ændringer af estimerings- og valideringsmetoder og data,
såvel datakilder som relevante perioder, skal dokumenteres
c)           institutterne
skal regelmæssigt sammenligne de faktiske aktieafkast, beregnet ud fra
realiserede og ikke-realiserede fortjenester og tab, med de modelberegnede
estimater. Disse sammenligninger skal baseres på historiske data, som går så
langt tilbage i tiden som muligt. Instituttet skal dokumentere de metoder og
data, der benyttes til sådanne sammenligninger. Undersøgelsen og
dokumentationen skal ajourføres mindst én gang om året
d)           institutterne
skal inddrage andre kvantitative valideringsredskaber og foretage andre sammenligninger
med eksterne datakilder. Undersøgelsen skal baseres på data, som er relevante
for porteføljen, opdateres regelmæssigt og dækker en passende
observationsperiode. Institutternes interne vurderinger af deres modellers
resultater skal baseres på den længst mulige periode
e)           institutterne
skal fastsætte sunde interne retningslinjer for håndtering af situationer, hvor
sammenligningen af de faktiske aktieafkast med modelestimaterne skaber
usikkerhed om gyldigheden af estimaterne eller af modellerne som sådan. Disse
retningslinjer skal tage højde for konjunkturforholdene og lignende
systematiske udsving i aktieafkast. Alle justeringer af interne modeller, der
foretages som følge af modelrevisioner, skal dokumenteres og stemme overens med
instituttets retningslinjer for modelrevision
f)            den interne
model og modelleringsprocessen skal dokumenteres, og der skal oplyses om,
hvilke opgaver deltagerne i modelarbejdet varetager, og om modelgodkendelse og
modelrevision.
Underafdeling 5
Intern ledelse og kontrol
Artikel 185
Ledelse
1.                      
Alle væsentlige aspekter af rating- og
estimeringsprocesserne skal godkendes af instituttets ledelsesorgan eller et
særligt udvalg herunder og af den øverste ledelse. Disse
parter skal have en generel forståelse af instituttets ratingsystemer og et
mere indgående kendskab til de ledelsesrapporter, der knytter sig hertil.
2.                      
Den øverste ledelse skal opfylde følgende krav:
a)      den skal underrette
ledelsesorganet eller et særligt udvalg herunder om væsentlige ændringer eller
afvigelser fra den fastlagte politik, såfremt disse vil få væsentlig
indvirkning på instituttets ratingsystemers funktion
b)      den skal have et
godt kendskab til ratingsystemernes opbygning og funktion
c)      den skal løbende
kontrollere, at ratingsystemerne fungerer korrekt.
Kreditrisikokontrolenhederne skal holde den
øverste ledelse orienteret om resultaterne af ratingprocessen, områder, hvor
der er behov for forbedringer, og resultatet af bestræbelser på at udbedre
tidligere konstaterede mangler.
3.                      
En intern rating-baseret analyse af instituttets
kreditrisikoprofil skal udgøre et centralt element i ledelsesrapporterne til
disse parter. Rapporterne skal som et minimum omhandle
risikoprofiler for de enkelte risikogrupper, forskydninger mellem grupper,
estimering af de relevante parametre for hver risikogruppe og sammenligning af
faktiske misligholdelsesrater og i det omfang egne estimater af faktiske tab
givet misligholdelse (LGD) og faktiske omregningsfaktorer med de forventede
værdier samt stresstestresultater anvendes. Rapporteringshyppigheden skal
afhænge af, hvilke oplysninger der er tale om, hvor vigtige de er, og hvilken
status modtageren har.
4.                      
EBA udarbejder udkast til reguleringsmæssige
tekniske standarder med henblik på at præcisere de krav i denne artikel, som
ledelsesorganet, et særligt udvalg herunder og den øverste ledelse skal
opfylde.
EBA forelægger udkast til reguleringsmæssige
tekniske standarder for Kommissionen, jf. første afsnit, senest den 31.
december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 186
Kreditrisikokontrol
1.                      
Kreditrisikokontrolenheden skal arbejde uafhængigt
af personalefunktionen og ledelsesfunktionen, som har ansvaret for at initiere
eller forny eksponeringer, og den skal rapportere direkte til den øverste
ledelse. Enheden skal udforme eller udvælge, implementere
og føre tilsyn med ratingsystemer og kontrollere deres resultater. Enheden skal
regelmæssigt udarbejde og analysere rapporter om ratingsystemernes output.
2.                      
Kreditrisikokontrolenhedens eller -enhedernes
ansvarsområder er:
a)      undersøgelse og
overvågning af risikogrupper og puljer
b)      udarbejdelse og
analyse af kortfattede rapporter om instituttets ratingsystemer
c)      iværksættelse af
procedurer med henblik på at kontrollere, at definitioner af risikogrupper og
puljer anvendes på samme måde i alle afdelinger og geografiske områder
d)      gennemgang af
ratingprocessen og dokumentering af eventuelle ændringer heraf, herunder
årsagerne til disse ændringer
e)      gennemgang af
ratingkriterier med henblik på at vurdere, om de stadig er egnede til
forudsigelse af risici. Ændringer af ratingprocessen, af kriterier eller af
individuelle ratingparametre skal dokumenteres og registreres
f)       aktiv deltagelse i
udformningen eller udvælgelsen, implementeringen og valideringen af de
modeller, der anvendes under ratingprocessen
g)      kontrol og
overvågning af de modeller, der anvendes under ratingprocessen
h)      løbende revision og
ændring af de modeller, der anvendes under ratingprocessen.
3.                      
Institutter, der anvender fælles data i
overensstemmelse med artikel 175, stk. 2 og 3, kan outsource følgende opgaver:
a)      tilvejebringelse af
oplysninger vedrørende undersøgelse og overvågning af risikogrupper og puljer
b)      udarbejdelse af
kortfattede rapporter om instituttets ratingsystemer
c)      tilvejebringelse af
oplysninger vedrørende gennemgang af ratingkriterier med henblik på at vurdere,
om de stadig er egnede til forudsigelse af risici
d)      dokumentering af
ændringer af ratingprocessen, kriterier eller individuelle ratingparametre
e)      tilvejebringelse af
oplysninger vedrørende løbende revision og ændring af de modeller, der anvendes
under ratingprocessen.
4.                      
Institutter, der anvender bestemmelserne i stk. 3,
skal sørge for, at de kompetente myndigheder har adgang til alle relevante
oplysninger fra tredjemand, som er nødvendige for at undersøge, om kravene er
opfyldt, og at de kompetente myndigheder kan foretage de samme undersøgelser på
stedet, som der iværksættes inden for instituttet.
Artikel 187
Intern revision
Den interne revisionsafdeling eller en
tilsvarende uafhængig revisionsinstans skal mindst én gang om året gennemgå
instituttets ratingsystemer og transaktioner, herunder transaktioner i kreditfunktionen
samt estimeringen af sandsynligheden for misligholdelse (PD), tab givet
misligholdelse (LGD), forventede tab og omregningsfaktorer. Revisionen skal bl.a. afdække, om samtlige krav er opfyldt.
Kapitel 4
Kreditrisikoreduktion
Afdeling 1
Definitioner og generelle krav
Artikel 188
Definitioner
I dette kapitel forstås ved: 
1)           "långivende institut": det
institut, der har den pågældende eksponering
2)           "sikret
udlånstransaktion": alle transaktioner, der giver anledning til en
eksponering, for hvilken der stilles sikkerhed, og hvor det ikke bestemmes, at
instituttet har ret til at modtage margenbetalinger mindst én gang dagligt
3)           "kapitalmarkedstransaktion":
alle transaktioner, der giver anledning til en eksponering, for hvilken der
stilles sikkerhed, og hvor det bestemmes, at instituttet har ret til at modtage
margenbetalinger mindst én gang dagligt
4)           "underliggende kollektiv
investeringsvirksomhed": en kollektiv investeringsvirksomhed, i hvis
aktier eller ejerandele en anden kollektiv investeringsvirksomhed har
investeret.
Artikel 189
Principper for anerkendelse af virkningen af teknikker til
kreditrisikoreduktion
1.                      
En eksponering, i forhold til hvilket et institut
opnår kreditrisikoreduktion, må ikke medføre en højere risikovægtet værdi eller
et højere forventet tab end en i øvrigt identisk eksponering, i forhold til
hvilket et institut ikke har opnået kreditrisikoreduktion.
2.                      
Tager den risikovægtede værdi af eksponeringer
allerede højde for kreditrisikoafdækning efter kapitel 2 eller 3, tager
instituttet ikke højde for denne kreditrisikoafdækning ved beregningerne efter
dette kapitel.
3.                      
Når bestemmelserne i afdeling 2 og 3 er opfyldt,
kan institutter ændre beregningen af størrelsen af risikovægtede eksponeringer
efter standardmetoden og beregningen af størrelsen af risikovægtede
eksponeringer og forventede tab efter IRB-metoden i overensstemmelse med
bestemmelserne i afdeling 4, 5 og 6.
4.                      
Institutter behandler kontantbeløb, værdipapirer
eller råvarer, der købes, lånes eller modtages i forbindelse med en genkøbstransaktion
eller udlån eller indlån i værdipapirer og råvarer, som sikkerhedsstillelse.
5.                      
Når et institut beregner størrelsen af
risikovægtede eksponeringer efter standardmetoden, og der er tale om mere end
én type kreditrisikoreduktion for en enkelt eksponering, træffer det følgende
to foranstaltninger:
a)      opdeler
eksponeringen i dele, der dækkes af de forskellige typer af værktøjer til
kreditrisikoreduktion 
b)      beregner størrelsen
af risikovægtede eksponeringer for hver af delene i litra a) separat i overensstemmelse
med bestemmelserne i afdeling 2 og dette kapitel.
6.                      
Når et institut beregner størrelsen af
risikovægtede eksponeringer efter standardmetoden, og der er tale om en enkelt
eksponering med kreditrisikoafdækning fra samme udbyder, og nævnte kreditrisikoafdækning
har forskellige løbetider, træffer det følgende to foranstaltninger:
a)      opdeler
eksponeringen i dele, der dækkes af de forskellige værktøjer til
kreditrisikoreduktion 
b)      beregner størrelsen
af risikovægtede eksponeringer for hver af delene i litra a) separat i
overensstemmelse med bestemmelserne i kapitel 2 og dette kapitel.
Artikel 190
Principper for anerkendelse af teknikker til kreditrisikoreduktion
1.                      
Den teknik, som det långivende institut anvender
til at yde kreditrisikoafdækning, samt de foranstaltninger og skridt, der
tages, og de procedurer og politikker, der implementeres af det långivende
institut, skal være af en sådan karakter, at de resulterer i
kreditrisikoafdækningsarrangementer, der har retskraft og kan fuldbyrdes i alle
de relevante retsområder.
2.                      
Det långivende institut skal tage alle nødvendige
skridt til at sikre, at kreditrisikoafdækningsarrangementerne er effektive, og
til at reducere de risici, der er relateret til disse arrangementer.
3.                      
Når der er tale om finansieret kreditrisikoafdækning,
skal de aktivposter, der lægges til grund for afdækningen, for at kunne
anerkendes som aktivposter til kreditrisikoreduktion, opfylde følgende to
betingelser:
a)      de er optaget på
listen over anerkendte aktivposter i artikel 193-196
b)      de er tilstrækkeligt
likvide og deres værdi over tid er tilstrækkeligt stabil til at yde passende
vished for den tilvejebragte kreditrisikoafdækning under hensyntagen til den
metode, der benyttes til at beregne de risikovægtede værdier af eksponeringer,
og graden af tilladt anerkendelse.
4.                      
Når der er tale om finansieret
kreditrisikoafdækning, skal det långivende institut have ret til at likvidere
eller på passende vis beholde de aktivposter, hvorfra risikoafdækningen
hidrører, i tilfælde af modpartens eller i givet fald depotforvalterens
misligholdelse, insolvens eller konkurs eller en anden kreditbegivenhed, der
måtte være beskrevet i transaktionsdokumenterne. Graden af
korrelation mellem værdien af de aktivposter, der påberåbes til
risikoafdækningen, og modpartens kreditkvalitet må ikke være for stor.
5.                      
Når der er tale om ufinansieret
kreditrisikoafdækning, skal udbyderen af afdækning, for at kunne anerkendes som
udbyder af afdækning, opfylde følgende to betingelser:
a)      udbyderen af
afdækning er optaget på listen over anerkendte udbydere af afdækning i afsnit 2
b)      udbyderen af
afdækning er tilstrækkeligt pålidelig
c)      afdækningsarrangementet
opfylder alle kriterierne i stk. 6.
6.                      
Når der er tale om ufinansieret
kreditrisikoafdækning, skal et afdækningsarrangement, for at kunne anerkendes
som et afdækningsarrangement, opfylde følgende to betingelser:
a)      det er optaget på
listen over anerkendte afdækningsarrangementer i artikel 197-199
b)      det har retskraft og
kan fuldbyrdes i de relevante retsområder og kan yde passende vished for den
tilvejebragte kreditrisikoafdækning under hensyntagen til den metode, der
benyttes til at beregne de risikovægtede værdier af eksponeringer, og graden af
tilladt anerkendelse.
7.                      
Kreditrisikoafdækning skal opfylde kravene i
afdeling 3.
8.                      
Instituttet skal over for de kompetente myndigheder
kunne godtgøre, at det benytter hensigtsmæssige risikostyringsprocedurer til
sikring mod risici, som instituttet kan blive eksponeret for, gennem anvendelse
af metoder til kreditrisikoreduktion.
9.                      
Uanset om der er taget højde for
kreditrisikoreduktion ved beregningen af eksponeringernes risikovægtede værdi
og eventuelt forventede tab, skal institutterne fortsat foretage en fuldstændig
risikovurdering af den underliggende eksponering og over for de kompetente
myndigheder kunne godtgøre, at de er i stand til at opfylde dette krav. I forbindelse med genkøbstransaktioner eller udlån eller indlån i
værdipapirer eller råvarer betragtes den underliggende eksponering i
forbindelse med dette stykke kun som eksponeringens nettobeløb.
10.                  
EBA udarbejder udkast til reguleringsmæssige
tekniske standarder med henblik på at præcisere følgende:
a)      hvilke aktivposter,
der er tilstrækkeligt likvide, og hvornår aktivernes værdi kan anses for at
tilstrækkeligt stabil med henblik på stk. 3
b)      hvilken grad af
korrelation mellem værdien af de aktivposter, der påberåbes til
risikoafdækningen, og modpartens kreditkvalitet, der anses for at være for stor
med henblik på stk. 4
c)      hvornår udbyderen af
afdækning anses for at være tilstrækkeligt pålidelig med henblik på stk. 5,
litra b).
EBA udarbejder udkast til nævnte
reguleringsmæssige tekniske standarder, der forelægges for Kommissionen senest
den 31. december 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Afdeling 2
Anerkendte former for kreditrisikoreduktion
Underafdeling 1
Finansieret kreditrisikoafdækning
Artikel 191
Balanceført netting
Et institut kan anvende balanceført netting af
gensidige krav mellem instituttet og dets modpart som en anerkendt form for
kreditrisikoreduktion.
Uden at dette berører artikel 192, er det kun
den gensidige likviditetssaldo mellem instituttet og modparten, der kan
anerkendes. Institutter kan kun ændre de risikovægtede
værdier af eksponeringer og i givet fald de forventede tab for udlån og indlån,
som de selv har modtaget, og som er genstand for en aftale om balanceført
netting.
Artikel 192
Masternettingaftaler, der omfatter genkøbstransaktioner eller indlån eller
udlån i værdipapirer eller råvarer eller andre kapitalmarkedsrelaterede
transaktioner
Institutter, der vælger at bruge den udbyggede
metode for finansiel sikkerhedsstillelse, der er omhandlet i artikel 218, kan
tage højde for virkningerne af bilaterale nettingaftaler, der dækker
genkøbstransaktioner, transaktioner vedrørende ud- eller indlån af værdipapirer
eller råvarer eller andre kapitalmarkedstransaktioner med en tredjepart. Uden at dette berører artikel 293, skal den sikkerhed, der stilles, og
de værdipapirer eller råvarer, der lånes i forbindelse med sådanne aftaler
eller transaktioner, overholde de krav for anerkendelse af sikkerhedsstillelse,
der er fastsat i artikel 193 og 194.
Artikel 193
Anerkendt sikkerhedsstillelse i forbindelse med alle fremgangsmåder og metoder
1.                      
Institutter kan anvende følgende poster som
anerkendt sikkerhedsstillelse i forbindelse med alle fremgangsmåder og metoder:
a)      indlån i kontanter
eller kontantlignende instrumenter placeret i det långivende institut
b)      obligationer, der er
udstedt af statslige forvaltninger eller centralbanker, og for hvilke der
foreligger en kreditvurdering udarbejdet af et ECAI eller et
eksportkreditagentur, som er anerkendt med henblik på kapitel 2, og som EBA har
henført til kreditkvalitetstrin 4 eller derover i henhold til reglerne i
kapitel 2 om risikovægtning af eksponeringer med statslige forvaltninger og
centralbanker
c)      obligationer, der er
udstedt af institutter, og for hvilke der foreligger en kreditvurdering udarbejdet
af et anerkendt ECAI, som EBA har henført til kreditkvalitetstrin 3 eller
derover i henhold til reglerne i kapitel 2 om risikovægtning af eksponeringer
med institutter
d)      obligationer, der er
udstedt af andre foretagender, og for hvilke der foreligger en kreditvurdering
udarbejdet af et anerkendt ECAI, som EBA har henført til kreditkvalitetstrin 3
eller derover i henhold til reglerne i kapitel 2 om risikovægtning af
eksponeringer med virksomheder 
e)      obligationer, for
hvilke der foreligger en kortsigtet kreditvurdering udarbejdet af et anerkendt
ECAI, som EBA har henført til kreditkvalitetstrin 3 eller derover i henhold til
reglerne i kapitel 2 om risikovægtning af kortfristede eksponeringer
f)       aktier eller
konvertible obligationer, der indgår i et hovedindeks 
g)      guld
h)      securitiseringspositioner,
der ikke er gensecuritiseringspositioner, for hvilke der foreligger en ekstern
kreditvurdering udarbejdet af et anerkendt ECAI, som EBA har henført til
kreditkvalitetstrin 3 eller derover i henhold til reglerne i kapitel 5,
afdeling 3, underafdeling 3, om risikovægtning af securitiseringseksponeringer.
2.                      
I stk. 1, litra b), indbefatter "obligationer,
der er udstedt af statslige forvaltninger eller centralbanker" følgende:
a)      obligationer, som er
udstedt af regionalforvaltninger eller lokale myndigheder, og som behandles som
eksponeringer med den statslige forvaltning i det pågældende land i henhold til
artikel 110, stk. 2
b)      værdipapirer, der er
udstedt af offentlige enheder, og som behandles som eksponeringer med den statslige
forvaltning i overensstemmelse med artikel 111, stk. 4
c)      obligationer, som er
udstedt af multilaterale udviklingsbanker, der tillægges en risikovægt på 0 % i
henhold til artikel 112, stk. 2
d)      obligationer, som er
udstedt af internationale organisationer, der tillægges en risikovægt på 0 % i
henhold til artikel 113.
3.                      
I stk. 1, litra c), indbefatter "obligationer,
der er udstedt af institutter" følgende:
a)      obligationer, som er
udstedt af regionalforvaltninger eller lokale myndigheder, men som ikke
behandles som eksponeringer med den statslige forvaltning i det pågældende land
i henhold til artikel 110
b)      obligationer, som er
udstedt af offentlige enheder, og som behandles som eksponeringer i henhold til
artikel 111, stk. 1 og 2
c)      obligationer, som er
udstedt af multilaterale udviklingsbanker, der ikke tillægges en risikovægt på
0 % i henhold til artikel 112, stk. 2.
4.                      
Institutter kan anvende obligationer, der er
udstedt af andre institutter, og for hvilke der ikke foreligger en
kreditvurdering udarbejdet af et anerkendt ECAI, som anerkendt
sikkerhedsstillelse, hvis de opfylder følgende kriterier:
a)      de er noteret på en
anerkendt børs
b)      de opfylder
betingelserne for ikke-efterstillet gæld
c)      alle andre ratede
værdipapirer med samme rang, som instituttet har udstedt, har en
kreditvurdering udarbejdet af et anerkendt ECAI, som EBA har henført til
kreditkvalitetstrin 3 eller derover i henhold til reglerne i kapitel 2 om
risikovægtning af eksponeringer med institutter eller af kortfristede eksponeringer
d)      det långivende
institut er ikke i besiddelse af oplysninger, der tyder på, at værdipapirerne
bør tildeles en lavere kreditvurdering end den, der er anført i litra c)
e)      instrumentets
markedslikviditet er tilstrækkelig med henblik herpå.
5.                      
Institutter kan anvende andele eller aktier i
kollektive investeringsvirksomheder som anerkendt sikkerhedsstillelse, hvis
følgende to betingelser er opfyldt:
a)      andelene eller
aktierne er genstand for daglige officielle kursnoteringer
b)      de kollektive investeringsvirksomheder
begrænser sig til at investere i de instrumenter, der kan anerkendes i henhold
til stk. 1 og 2.
Hvis en kollektiv investeringsvirksomhed
investerer i aktier eller andele i en anden kollektiv investeringsvirksomhed,
finder betingelserne i første afsnit, litra a) og b), ligeledes anvendelse på
sådanne eventuelle underliggende kollektive investeringsvirksomheder.
Selv om en kollektiv investeringsvirksomhed
anvender afledte instrumenter til risikoafdækning af tilladte investeringer,
bevirker det ikke, at andele eller aktier i denne virksomhed ikke kan
anerkendes som sikkerhedsstillelse.
6.                      
Hvis en kollektiv investeringsvirksomhed eller
eventuelle underliggende kollektive investeringsvirksomheder med henblik på
stk. 5 ikke begrænser sig til at investere i de instrumenter, der er anerkendt
i henhold til stk. 1 og 4, kan institutter anvende andele eller aktier i denne
kollektive investeringsvirksomhed som sikkerhedsstillelse med et beløb svarende
til værdien af de anerkendte aktiver, som befinder sig i denne kollektiv
investeringsvirksomhed, idet det forudsættes, at denne kollektive investeringsvirksomhed
eller eventuelle underliggende kollektive investeringsvirksomheder har
investeret i ikke-anerkendte aktiver i det størst mulige omfang, der er tilladt
i henhold til deres respektive mandater. 
I tilfælde, hvor ikke-anerkendte aktiver kan have
en negativ værdi på grund af forpligtelser eller eventualforpligtelser som
følge af ejerskab, træffer institutter følgende to foranstaltninger:
a)      beregner den samlede
værdi af de ikke-anerkendte aktiver
b)      hvis det beløb, der
fremkommer under litra a), er negativt, trækker dette beløb fra den samlede
værdi af de anerkendte aktiver.
7.                      
Hvis der i relation til stk. 1, litra b)-e), for en
sikkerhedsstillelse foreligger to kreditvurderinger fra anerkendte ECAI'er,
skal institutter lægge den mindst fordelagtige vurdering til grund. Hvis der for en sikkerhedsstillelse foreligger mere end to
kreditvurderinger fra anerkendte ECAI'er, skal institutter lægge de to mest
fordelagtige vurderinger til grund. Hvis de to mest fordelagtige
kreditvurderinger er forskellige, skal institutter lægge den mindst
fordelagtige af disse to vurderinger til grund.
8.                      
ESMA udarbejder udkast til reguleringsmæssige
tekniske standarder med henblik på at præcisere betingelserne for
identifikation af det hovedindeks, der er omhandlet i stk. 1, litra f), artikel
194, stk. 1, litra a), artikel 219, stk. 1 og 4, og i artikel 293, stk. 2,
litra e).
ESMA forelægger disse udkast til
reguleringsmæssige tekniske standarder for Kommissionen senest den 31. december
2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1095/2010.
9.                      
EBA udarbejder udkast til reguleringsmæssige
tekniske standarder med henblik på at præcisere metoden til beregning af det
beløb svarende til andele eller aktier i en kollektiv investeringsvirksomhed,
som institutter kan anvende som sikkerhedsstillelse, jf. stk. 6 og artikel 194,
stk. 2.
EBA forelægger disse udkast til reguleringsmæssige
tekniske standarder for Kommissionen senest den 31. december 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
10.                  
ESMA udarbejder udkast til gennemførelsesmæssige
tekniske standarder med henblik på at præcisere følgende:
a)      de hovedindekser,
der identificeres i overensstemmelse med de i stk. 8 omhandlede betingelser
b)      de anerkendte
børser, der er omhandlet i stk. 4, litra a), artikel 194, stk. 1, artikel 219,
stk. 1 og 4, artikel 293, stk. 2, litra e), artikel 389, stk. 2, litra k),
artikel 404, stk. 3, litra d), artikel 415, stk. 1, litra c), og i bilag IV,
del 3, punkt 17.
ESMA forelægger disse udkast til
gennemførelsesmæssige tekniske standarder for Kommissionen senest den 31.
december 2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1095/2010.
Artikel 194
Anden anerkendt sikkerhedsstillelse i forbindelse med den udbyggede metode for
finansiel sikkerhedsstillelse
1.                      
Ud over den sikkerhedsstillelse, der er beskrevet i
artikel 193, kan et institut, hvis det anvender den udbyggede metode for
finansiel sikkerhedsstillelse, der er omhandlet i artikel 218, anvende følgende
finansielle poster som anerkendt sikkerhedsstillelse:
a)      aktier eller
konvertible obligationer, der ikke indgår i et hovedindeks, men handles på en
anerkendt børs
b)      andele eller aktier
i kollektive investeringsvirksomheder, hvis følgende to betingelser er opfyldt:
i)        andelene eller
aktierne er genstand for daglige officielle kursnoteringer
ii)       den kollektive
investeringsvirksomhed begrænser sig til at investere i de instrumenter, der
kan anerkendes i henhold til artikel 193, stk. 1 og 2, og i de poster, der er
nævnt i dette afsnit, litra a).
Hvis en kollektiv investeringsvirksomhed
investerer i andele eller aktier i en anden kollektiv investeringsvirksomhed,
finder betingelserne i dette stykke, litra a) og b), ligeledes anvendelse på
sådanne underliggende kollektive investeringsvirksomheder.

Selv om en kollektiv investeringsvirksomhed
anvender afledte instrumenter til risikoafdækning af tilladte investeringer,
bevirker det ikke, at andele eller aktier i denne virksomhed ikke kan
anerkendes som sikkerhedsstillelse.
2.                      
Hvis den kollektive investeringsvirksomhed eller
eventuelle underliggende kollektive investeringsvirksomheder ikke begrænser sig
til at investere i de instrumenter, der kan anerkendes i henhold til artikel
193, stk. 1 og 2, eller de finansielle poster, der er omhandlet i stk. 1, litra
a), kan institutter anvende andele eller aktier i denne kollektive investeringsvirksomhed
som sikkerhedsstillelse med et beløb svarende til værdien af de anerkendte
aktiver, som befinder sig i denne kollektive investeringsvirksomhed, idet det
forudsættes, at denne kollektive investeringsvirksomhed eller eventuelle
underliggende kollektive investeringsvirksomheder har investeret i
ikke-anerkendte aktiver i det størst mulige omfang, der er tilladt i henhold
til deres respektive mandater.
I tilfælde, hvor ikke-anerkendte aktiver kan have
en negativ værdi på grund af forpligtelser eller eventualforpligtelser som
følge af ejerskab, træffer institutter følgende to foranstaltninger:
a)      beregner den samlede
værdi af de ikke-anerkendte aktiver
b)      hvis det beløb, der
fremkommer under litra a) er negativt, trækker nævnte beløb fra den samlede
værdi af de anerkendte aktiver.
Artikel 195
Anden anerkendt sikkerhedsstillelse efter IRB-metoden
1.                      
Ud over den i artikel 193 og 194 anførte
sikkerhedsstillelse kan institutter, som beregner risikovægtede værdier af
eksponeringer og forventede tab efter metoden IRB-metoden, også anvende
følgende former for sikkerhedsstillelse:
a)      sikkerhed i fast
ejendom i overensstemmelse med stk. 2-6
b)      fordringer i
overensstemmelse med stk. 7
c)      anden fysisk
sikkerhedsstillelse i overensstemmelse med stk. 8 og 10
d)      leasing i overensstemmelse
med stk. 9.
2.                      
Medmindre andet følger af artikel 119, stk. 2, kan
institutter anvende fast ejendom til beboelse, som er eller vil blive beboet
eller udlejet af ejeren eller af den begunstigede ejer i tilfælde af personlige
investeringsselskaber, og erhvervsejendomme, dvs. kontor- og andre
forretningsejendomme, som anerkendt sikkerhedsstillelse, hvis følgende to
betingelser er opfyldt:
a)      at den faste
ejendoms værdi ikke i væsentlig grad afhænger af modpartens kreditkvalitet. Når
institutter skal fastslå, om der er tale om væsentlighed, kan de se bort fra
situationer, hvor rent makroøkonomiske faktorer påvirker både ejendommens værdi
og låntagerens betalingsevne
b)      at risikoen ved
låntageren ikke i væsentlig grad afhænger af afkastet fra den underliggende
ejendom eller det underliggende projekt, men af låntagerens grundlæggende evne
til at indfri gælden på anden vis, og indfrielsen af den pågældende facilitet
afhænger således ikke i væsentlig grad af, hvilke pengestrømme den
underliggende ejendom, der er stillet som sikkerhed, måtte generere.
3.                      
Institutterne kan anvende andele i finske
boligselskaber, der drives i henhold til den finske lov om boligselskaber af
1991 eller senere tilsvarende lovgivning, der vedrører boliger, der er eller
vil blive beboet eller udlejet af ejeren, som anerkendt sikkerhed i fast
ejendom til beboelse, forudsat at betingelserne i stk. 2 er opfyldt.
4.                      
Institutterne kan anvende andele i finske
boligselskaber, der drives i henhold til den finske lov om boligselskaber af
1991 eller senere tilsvarende lovgivning, forudsat at betingelserne i stk. 2 er
opfyldt.
5.                      
Institutterne kan fravige stk. 2, litra b), for
eksponeringer med sikkerhed i fast ejendom til beboelse i en medlemsstat, hvis
de kompetente myndigheder i nævnte medlemsstat har offentliggjort belæg for, at
der eksisterer et veludviklet og veletableret marked for fast ejendom til
boliger i nævnte medlemsstat med tabsprocenter, der er ikke overskrider
følgende grænser: 
a)      tab i forbindelse
med udlån med sikkerhed i boligejendomme op til 80 % af markedsværdien eller 80
% af belåningsværdien, jf. dog artikel 119, stk. 2, må ikke overstige 0,3 % af
de udestående lån med sikkerhed i boligejendomme inden for et givet år
b)      det samlede tab på
lån med sikkerhed i boligejendomme må ikke overstige 0,5 % af de udestående lån
med sikkerhed i boligejendomme inden for et givet år.
6.                      
Institutterne kan fravige stk. 2, litra b), for
erhvervsejendomme i en medlemsstat, hvis de kompetente myndigheder i nævnte
medlemsstat har offentliggjort belæg for, at der eksisterer et veludviklet og
veletableret marked for erhvervsejendomme i nævnte medlemsstat med
tabsprocenter, der opfylder følgende to betingelser: 
(d)         
tab i forbindelse med udlån med sikkerhed i
erhvervsejendomme op til 50 % af markedsværdien eller 60 % af belåningsværdien
må ikke overstige 0,3 % af de udestående lån med sikkerhed i erhvervsejendomme
inden for et givet år
(e)          
det samlede tab på lån med sikkerhed i
erhvervsejendomme må ikke overstige 0,5 % af de udestående lån med sikkerhed i
erhvervsejendomme inden for et givet år.
Hvis en af disse betingelser i første afsnit,
litra a) og b), ikke er opfyldt i et givet år, anvender institutterne ikke den
behandling, der er omhandlet i nævnte afsnit, indtil begge betingelser igen er
opfyldt i det efterfølgende år.
7.                      
Institutter kan anvende fordringer i tilknytning
til en eller flere handelstransaktioner med en oprindelig løbetid på et år
eller derunder som anerkendt sikkerhedsstillelse. Fordringer
vedrørende securitiseringer, indirekte deltagelse eller kreditderivater eller
beløb, der skyldes af tilsluttede parter, anerkendes ikke.
8.                      
De kompetente myndigheder kan tillade et institut
at anvende fysisk sikkerhedsstillelse af en anden type end dem, der er anført i
stk. 2-6, som anerkendt sikkerhedsstillelse, hvis følgende betingelser er
opfyldt:
a)      der findes likvide
markeder, således som det fremgår af hyppige transaktioner, hvor det er hurtigt
og billigt at afhænde den pågældende sikkerhedsstillelse. Institutterne
vurderer denne betingelse regelmæssigt, og hvis data tyder på væsentlige
ændringer på markedet
b)      der foreligger
velfunderede, offentligt tilgængelige markedspriser for sikkerhedsstillelsen. Institutterne
kan betragte markedspriserne som velfunderede, hvis de stammer fra pålidelige
informationskilder, f.eks. offentlige indekser, og afspejler transaktionernes
pris under normale forhold. Institutterne kan betragte markedspriserne som
offentligt tilgængelige, hvis priserne offentliggøres, er let tilgængelige og
foreligger regelmæssigt uden urimelige administrative eller finansielle byrder
til følge
c)      instituttet
analyserer markedspriserne, den tid og de omkostninger, der er forbundet med at
realisere sikkerhedsstillelsen, og indtægterne fra sikkerhedsstillelsen 
d)      instituttet påviser,
at indtægterne fra sikkerhedsstillelsen ikke svarer til under 70 % af
sikkerhedsstillelsens værdi i mere end 10 % af alle likvidationer for en given
type sikkerhedsstillelse. Hvis der er væsentlig volatilitet i markedspriserne,
godtgør institutter over for de kompetente myndigheder, at deres vurdering af
sikkerhedsstillelsen er tilstrækkeligt konservativ.
Institutterne skal dokumentere, at betingelserne i
første afsnit, litra a)-d), og betingelserne i artikel 205 er overholdt.
Efter ikrafttrædelsen af de gennemførelsesmæssige
tekniske standarder, der er omhandlet i stk. 10, tillader de kompetente
myndigheder kun institutterne at anvende de typer af anden fysisk
sikkerhedsstillelse, som indgår i nævnte standarder.
9.                      
Med forbehold af bestemmelserne i artikel 225, stk.
2, kan eksponeringer i forbindelse med transaktioner, hvor et institut leaser
et formuegode til tredjemand, forudsat at kravene i artikel 206 er opfyldt,
behandles på samme måde som lån med sikkerhed i den type formuegode, der
leases.
10.                  
EBA udarbejder udkast til gennemførelsesmæssige
tekniske standarder med henblik på at præcisere, hvilke typer fysisk
sikkerhedsstillelse der opfylder betingelserne i stk. 8, litra a) og b), på
grundlag af kriterierne i nævnte bestemmelser.
EBA forelægger disse udkast til
gennemførelsesmæssige tekniske standarder for Kommissionen senest den 31.
december 2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Artikel 196
Andre former for finansieret kreditrisikoafdækning
Institutter kan anvende følgende andre former
for finansieret kreditrisikoafdækning som anerkendt sikkerhedsstillelse: 
a)           indlån i
kontanter eller kontantlignende instrumenter, som er placeret i et tredjepartsinstitut,
uden at der foreligger en depotaftale, og som er pantsat til det långivende
institut
b)           livsforsikringspolicer
pantsat hos det långivende institut
c)           instrumenter,
som er udstedt af et tredjepartsinstitut, og som på anmodning købes tilbage af
dette institut.
Underafdeling 2
Ufinansieret kreditrisikoafdækning
Artikel 197
Anerkendte udbydere af kreditrisikoafdækning i forbindelse med alle metoder
1.                      
Institutter kan anvende følgende parter som
anerkendte udbydere af ufinansieret kreditrisikoafdækning:
a)      statslige
forvaltninger og centralbanker
b)      regionalforvaltninger
og lokale myndigheder
c)      multilaterale
udviklingsbanker
d)      internationale
organisationer, såfremt eksponeringer med disse tillægges en risikovægt på 0 %
efter artikel 112
e)      offentlige enheder,
såfremt fordringer på disse behandles efter artikel 111
f)       institutter
g)      andre selskaber,
herunder instituttets moderselskab, datterselskaber og tilknyttede selskaber,
hvis en af følgende betingelser er opfyldt:
i)        nævnte andre
selskaber har en kreditvurdering fra et anerkendt ECAI, som EBA har henført til
kreditkvalitetstrin 2 eller derover i henhold til reglerne i kapitel 2 om
risikovægtning af eksponeringer med virksomheder
ii)       nævnte andre
selskaber har ikke, for så vidt angår institutter, der beregner risikovægtede
værdier af eksponeringer og forventede tab efter IRB-metoden, en
kreditvurdering fra et anerkendt ECAI, og skønnes ifølge en intern rating at
have en sandsynlighed for misligholdelse svarende til den, der er forbundet med
kreditvurderinger fra anerkendte ECAI'er, som EBA har henført til
kreditkvalitetstrin 2 eller derover i henhold til reglerne i kapitel 2 om
risikovægtning af eksponeringer med virksomheder.
2.                      
Hvis institutter beregner risikovægtede værdier af
eksponeringer og forventede tab efter IRB-metoden, skal der, for at en
garantistiller kan anerkendes som udbyder af ufinansieret
kreditrisikoafdækning, foreligge en intern rating udarbejdet af instituttet i
overensstemmelse med bestemmelserne i kapitel 3, afdeling 6.
Institutter kan også anvende andre
finansieringsinstitutter som anerkendte udbydere af ufinansieret
kreditrisikoafdækning, forudsat at disse finansieringsinstitutter er meddelt
tilladelse og underlagt tilsyn af de kompetente myndigheder, der er ansvarlige
for tilladelse til og tilsyn med institutter, og at de underlagt de samme
reguleringskrav som institutter.
Kompetente myndigheder offentliggør og råder til
enhver tid over listen med disse andre anerkendte udbydere af ufinansieret
kreditrisikoafdækning eller de vejledende kriterier for at identificere sådanne
andre anerkendte udbydere af ufinansieret kreditrisikoafdækning, sammen med en
beskrivelse af de gældende reguleringskrav, og deler deres liste med andre
kompetente myndigheder i overensstemmelse med artikel 112 i direktiv [inserted
by OP].
Artikel 198
Anerkendte udbydere af kreditrisikoafdækning i forbindelse med IRB-metoden med
ret til at anvende fremgangsmåden i artikel 148, stk. 4
Et institut kan anvende institutter,
forsikrings-, genforsikringsselskaber og eksportkreditagenturer, der opfylder
følgende betingelser, som anerkendte udbydere af ufinansieret
kreditrisikoafdækning med ret til at anvende fremgangsmåden i artikel 148, stk.
4:
a)           de har
tilstrækkelig erfaring med ydelse af ufinansieret kreditrisikoafdækning
b)           de er underlagt
regler svarende til dem, der er fastsat i denne forordning, eller var på
tidspunktet for kreditrisikoafdækningen omfattet af en kreditvurdering fra et
anerkendt ECAI, som EBA har henført til kreditkvalitetstrin 3 eller derover i
henhold til reglerne i kapitel 2 om risikovægtning af eksponeringer med
virksomheder
c)           de havde en
intern rating på tidspunktet for ydelsen af kreditrisikodækningen eller i en
periode derefter, hvor sandsynligheden for misligholdelse (PD) højst svarer til
den, der er knyttet til det relevante kreditkvalitetstrin 2 eller derover i
henhold til reglerne i kapitel 2 om risikovægtning af eksponeringer med
virksomheder
d)           de har en
intern rating, hvor sandsynligheden for misligholdelse (PD) højst svarer til den,
der er knyttet til det relevante kreditkvalitetstrin 3 eller derover i henhold
til reglerne i kapitel 2 om risikovægtning af eksponeringer med virksomheder.
Kreditrisikodækning, der ydes af
eksportkreditagenturer, kan med henblik på denne artikel ikke henvise til en
eksplicit modgaranti fra en statslig forvaltning.
Underafdeling 3
Kategorier af kreditderivater
Artikel 199
Anerkendte kreditderivater
1.                      
Institutter kan anvende følgende kategorier af
kreditderivater og instrumenter, der består af sådanne kreditderivater eller af
instrumenter, der i økonomisk henseende kan sidestilles hermed, som anerkendt
kreditrisikoafdækning:
a)      "credit default
swaps"
b)      "total return
swaps"
c)      "credit linked
notes" med det indbetalte beløb.
Hvis et institut køber kreditafdækning i form af
en "total return swap" og registrerer de modtagne nettobetalinger fra
dette instrument som nettoindkomst, men ikke registrerer modgående fald i
værdien af det aktiv, der beskyttes enten gennem fald i dagsværdien eller ved
tillæg til reserver, kan nævnte kreditafdækning ikke anerkendes.
2.                      
Hvis et institut benytter et kreditderivat til
intern afdækning, skal den kreditrisiko, der lægges over på
handelsbeholdningen, overføres til en eller flere tredjeparter, for at
kreditrisikoafdækningen kan anerkendes i forbindelse med dette kapitel. 
Hvis intern afdækning foretages i overensstemmelse
med første afsnit og kravene i underafdeling 2 er opfyldt, anvender
institutterne reglerne i afdeling 4-6 til beregning af risikovægtede værdier af
eksponeringer og forventede tab i forbindelse med erhvervelse af ufinansieret
kreditrisikoafdækning.
Afdeling 3
Krav
Underafdeling 1
Finansieret kreditrisikoafdækning
Artikel 200
Krav til balanceførte nettingaftaler (ud over masternettingaftaler, der
omfatter genkøbstransaktioner, udlån eller indlån i værdipapirer eller råvarer
eller andre kapitalmarkedsrelaterede transaktioner)
Balanceførte nettingaftaler - ud over
masternettingaftaler, der omfatter genkøbstransaktioner, udlån eller indlån i
værdipapirer eller råvarer eller andre kapitalmarkedsrelaterede transaktioner -
anerkendes som kreditrisikoreduktion, hvis følgende betingelser er opfyldt:
a)           nævnte aftaler
er retsgyldige og kan håndhæves i alle relevante retsområder, herunder i
tilfælde af modpartens insolvens eller konkurs
b)           institutterne
kan til enhver tid identificere de aktiver og passiver, der er omfattet af
nævnte aftaler
c)           institutterne
skal løbende overvåge og begrænse de risici, der er forbundet med
kreditrisikoafdækningens ophør
d)           institutterne
skal løbende overvåge og begrænse de relevante eksponeringer på nettobasis.
Artikel 201
Krav til masternettingaftaler, der omfatter genkøbstransaktioner eller indlån
eller udlån i værdipapirer eller råvarer eller andre kapitalmarkedsrelaterede
transaktioner
Masternettingaftaler, der omfatter
genkøbstransaktioner eller indlån eller udlån i værdipapirer eller råvarer
eller andre kapitalmarkedsrelaterede transaktioner, anerkendes som
kreditrisikoreduktion, hvis sikkerhedsstillelsen i henhold til nævnte aftaler
opfylder alle de krav, der er omhandlet i artikel 202, stk. 1, og følgende
betingelser er opfyldt:
a)           de er
retsgyldige og kan håndhæves i alle relevante retsområder, herunder i tilfælde
af modpartens insolvens eller konkurs
b)           de giver den
part, der ikke misligholder aftalen, ret til i tide at afslutte og lukke alle
transaktioner i henhold til aftalen i tilfælde af misligholdelse, herunder i
tilfælde af modpartens konkurs eller insolvens
c)           de giver
mulighed for netting af gevinster og tab på transaktioner, der afsluttes under
en masternettingaftale, således at den ene part skylder den anden et enkelt
nettobeløb.
Artikel 202
Krav til finansiel sikkerhedsstillelse
1.                      
Finansiel sikkerhedsstillelse og guld anerkendes
som sikkerhedsstillelse i forbindelse med alle fremgangsmåder og metoder, hvis
kravene i stk. 2-4 er opfyldt:
2.                      
Modpartens kreditkvalitet og værdien af
sikkerhedsstillelsen har ikke nogen betydende positiv korrelation.
Værdipapirer udstedt af modparten eller et
tilknyttet selskab i koncernen kan ikke anerkendes som sikkerhedsstillelse. Ikke desto mindre kan de dækkede obligationer, modparten selv har
udstedt, og som falder ind under bestemmelserne i artikel 124, anerkendes som
sikkerhedsstillelse, når de stilles som sikkerhed i forbindelse med en
genkøbstransaktion, forudsat at de opfylder betingelsen i første afsnit.
3.                      
Institutterne skal opfylde alle kontraktbestemte og
lovgivningsmæssige krav med hensyn til retsgyldigheden af aftalerne om
sikkerhedsstillelse i henhold til den lovgivning, der gælder for deres interesse
i sikkerhedsstillelsen, og tage alle nødvendige skridt til at sikre denne
retsgyldighed.
Institutterne skal have foretaget en tilstrækkelig
juridisk gennemgang, der bekræfter retsgyldigheden af aftalerne om
sikkerhedsstillelse i alle relevante retsområder. Denne
gennemgang skal foretages på ny, når det er nødvendigt for at sikre den
fortsatte retsgyldighed.
4.                      
Institutterne skal opfylde følgende operationelle
krav:
a)      de skal dokumentere
aftalerne om sikkerhedsstillelse behørigt og have indført en klar og solid
procedure for rettidig realisering af sikkerhedsstillelsen
b)      de skal anvende
solide procedurer og processer til at begrænse risikoen ved brug af
sikkerhedsstillelse, herunder risici som følge af mangelfuld eller reduceret
kreditrisikoafdækning, værdiansættelsesricisi, risici i forbindelse med
kreditrisikoafdækningens ophør, koncentrationsrisici, der skyldes brugen af
sikkerhedsstillelsen, og interaktion med instituttets samlede risikoprofil
c)      de skal have en
dokumenteret politik og praksis vedrørende de typer og størrelser af
sikkerhedsstillelse, der accepteres
d)      de skal beregne
markedsværdien af sikkerhedsstillelsen og foretage en nyværdiansættelse mindst
én gang hvert halve år, og hver gang de har grund til at tro, at
sikkerhedsstillelsens markedsværdi er faldet betragteligt
e)      når
sikkerhedsstillelsen opbevares af tredjemand, skal de træffe rimelige
forholdsregler med henblik på at sikre, at den pågældende tredjemand holder
sikkerhedsstillelsen adskilt fra sine egne aktiver
f)       de skal sikre, at de
afsætter tilstrækkelige ressourcer, således at margenaftaler med OTC-derivat-
og værdipapirfinansieringsmodparter kan fungere korrekt, som målt ved deres
rettidige og nøjagtige udgående "calls" og reaktionstid for
indkommende "calls"
g)      de skal have indført politikker for
forvaltning af sikkerhedsstillelse med henblik på at kontrollere, overvåge og
rapportere om følgende:
i)        de risici, som margenaftaler udsætter
dem for
ii)       koncentrationsrisikoen i forbindelse
med bestemte typer aktiver, der stilles som sikkerhed
iii)      genanvendelse af sikkerhedsstillelse,
herunder eventuelle likviditetsmangler, som fremkommer ved genanvendelse af
sikkerhedsstillelse fra modparter
iv)      afståelse af rettigheder til
sikkerhedsstillelse til modparter.
5.                      
Ud over kravene i stk. 1-4 skal
kreditrisikoafdækningens restløbetid være mindst lige så lang som
eksponeringens restløbetid for at kunne anerkendes i henhold til den enkle
metode for finansiel sikkerhedsstillelse som sikkerhedsstillelse.
Artikel 203
Krav til sikkerhedsstillelse i form af fast ejendom
1.                      
Fast ejendom anerkendes som sikkerhedsstillelse,
hvis kravene i stk. 2-5 er opfyldt.
2.                      
Følgende krav til retssikkerheden skal være
opfyldt: 
a)      prioriteten eller
pantet skal have retsgyldighed i alle de retsområder, der er relevante på tidspunktet
for indgåelse af kreditaftalen, og skal være registreret korrekt og i tide
b)      alle juridiske krav
vedrørende pantet skal være opfyldt
c)      aftalen om
kreditrisikoafdækning og den underliggende juridiske procedure skal give
instituttet mulighed for at realisere værdien af kreditrisikoafdækningen inden
for en rimelig frist.
3.                      
Følgende krav til overvågning af ejendomsværdi og
ejendomsvurdering skal være opfyldt:
a)      institutterne
overvåger ejendommens værdi regelmæssigt og mindst én gang om året, når det
drejer sig om erhvervsejendomme, og mindst hvert tredje år, når det drejer sig
om beboelsesejendomme. Institutterne skal foretage en hyppigere overvågning,
når markedssituationen er præget af betydelige forandringer
b)      ejendomsvurderingen
skal revideres af en vurderingsmand, som har de nødvendige kvalifikationer,
evner og erfaring til at foretage en værdiansættelse, og som er uafhængig af
kreditbevillingsprocessen, når institutterne råder over oplysninger, der
godtgør, at ejendommens værdi kan være faldet betydeligt i forhold til
markedsprisen. Ved lån, der overstiger 3 mio. EUR eller 5 % af instituttets
kapitalgrundlag, skal ejendomsvurderingen revideres af en sådan vurderingsmand
mindst hvert tredje år. 
Institutterne kan anvende statistiske metoder til
at overvåge ejendommens værdi og til at identificere, hvilke ejendomme der har
brug for en fornyet værdiansættelse.
4.                      
Institutterne skal klart dokumentere, hvilke typer
af bolig- og erhvervsejendomme de accepterer, samt hvad deres udlånspolitik er
i den henseende.
5.                      
Institutterne skal have indført procedurer til
overvågning af, at den faste ejendom, der anvendes som kreditrisikoafdækning,
er tilstrækkeligt forsikret mod skader.
Artikel 204
Krav til fordringer
1.                      
Fordringer anerkendes som sikkerhedsstillelse, hvis
kravene i stk. 2 og 3 er opfyldt.
2.                      
Følgende krav til retssikkerheden skal være
opfyldt: 
a)      den juridiske
mekanisme, som danner grundlag for sikkerhedsstillelsen til et långivende
institut, skal være solid og effektiv og sikre, at nævnte institut har entydig
adkomst til indtægterne
b)      institutterne skal
træffe alle nødvendige foranstaltninger for at opfylde lokale krav vedrørende
retsgyldigheden af interesserne i sikkerhedsstillelsen. Långivende institutter
har et prioriteret krav i genstanden for sikkerhedsstillelsen, selv om sådanne
krav fortsat kan være omfattet af præferencekreditorers krav i henhold til
lovgivningsmæssige bestemmelser
c)      institutterne skal
have foretaget en tilstrækkelig juridisk gennemgang, der bekræfter
retsgyldigheden af aftalerne om sikkerhedsstillelse i alle relevante
retsområder
d)      institutterne skal
dokumentere aftalerne om sikkerhedsstillelse behørigt og have indført en klar
og solid procedure for rettidig inddrivelse af sikkerhedsstillelsen
e)      institutterne skal
have indført procedurer til sikring af, at alle juridiske krav vedrørende
låntagers misligholdelse af betingelserne samt rettidig inddrivelse af
sikkerhedsstillelsen, overholdes
f)       hvis låntager får
økonomiske problemer eller misligholder aftalen, skal institutterne have juridisk
bemyndigelse til at sælge eller overføre fordringerne til tredjemand uden modpartens
samtykke.
3.                      
Følgende krav til risikostyringen skal være
opfyldt:
a)      instituttet skal
have en forsvarlig procedure med hensyn til at fastlægge kreditrisikoen i
forbindelse med fordringerne. En sådan procedure skal omfatte analyser af
låntagers forretning og branche samt de typer af kunder, som nævnte låntager
foretager transaktioner med. Når institutter benytter deres låntageres
vurdering til at fastlægge kreditrisikoen ved kunderne, skal instituttet
gennemgå låntagers kreditpraksis for at vurdere, hvorvidt den er forsvarlig og
troværdig
b)      forskellen mellem
eksponeringens størrelse og fordringernes værdi skal afspejle alle relevante
faktorer, herunder udgifterne til inddrivelse, koncentrationen inden for den
samlede pulje af fordringer, som er pantsat af en enkelt låntager, samt den
potentielle koncentrationsrisiko inden for instituttets samlede eksponeringer,
som falder uden for den del, der styres ved hjælp af instituttets overordnede
metode. Institutterne skal løbende foretage tilsyn, der er relevante i forhold
til fordringerne. Desuden skal de regelmæssigt føres tilsyn med overholdelsen
af låneaftaler, miljørestriktioner og andre juridiske krav
c)      fordringer, der pantsættes
af en låntager, skal være diversificerede og ikke være uretmæssigt forbundet
med nævnte låntager. Når der er tale om en konkret, positiv korrelation, skal
institutterne tage hensyn til de dermed forbundne risici ved fastsættelsen af
margener for den samlede pulje af fordringer under ét
d)      institutterne
anvender ikke fordringer fra enheder, der er tilknyttet låntager, herunder
underafdelinger og ansatte, som anerkendt kreditrisikoafdækning
e)      instituttet skal
have en dokumenteret procedure for inddrivelse af forfaldne fordringer i
nødsituationer. Institutterne skal have de krævede faciliteter til
inddrivelsen, selv hvor de normalt vil overdrage inddrivelsen til låntager.
Artikel 205
Krav til andre former for fysisk sikkerhedsstillelse 
Andre former for fysisk sikkerhedsstillelse
end fast ejendom anerkendes som sikkerhedsstillelse efter IRB-metoden, hvis
følgende betingelser er opfyldt:
a)           aftalen med
instituttet om fysisk sikkerhedsstillelse skal have retskraft og kunne
fuldbyrdes i alle relevante retsområder og give instituttet mulighed for at
realisere formuegodets værdi inden for en rimelig tidsramme
b)           med de tilladte
foranstående fordringer i henhold til artikel 204, stk. 2, litra b), som eneste
undtagelse anerkendes kun første panteret eller behæftelser på
sikkerhedsstillelsen som sikkerhedsstillelse, og institutter skal have forrang
til indtægterne fra sikkerhedsstillelsen frem for alle andre långivere
c)           institutterne
skal overvåge formuegodets værdi hyppigt og mindst én gang om året. Institutterne
skal foretage en hyppigere overvågning, når der forekommer betydelige ændringer
i markedsbetingelserne
d)           låneaftalen
skal indeholde detaljerede beskrivelser af sikkerhedsstillelsen samt
detaljerede specifikationer af måden, hvorpå værdiansættelser skal foretages,
samt deres hyppighed
e)           institutterne
skal klart dokumentere i de interne kreditpolitikker og -procedurer, som er
tilgængelige for undersøgelse, de typer af fysisk sikkerhedsstillelse, som de
accepterer, samt politikker og praksis vedrørende det relevante beløb for de
enkelte typer af sikkerhedsstillelse i forhold til eksponeringen
f)            institutternes
kreditpolitikker med hensyn til transaktionsstrukturen skal omfatte
hensigtsmæssige krav til sikkerhedsstillelse vedrørende eksponeringen, mulighed
for hurtigt at realisere sikkerhedsstillelsen, mulighed for objektivt at
fastsætte en pris eller en markedsværdi, den hyppighed, hvormed værdien hurtigt
kan fastsættes, herunder en professionel vurdering eller værdiansættelse, samt
volatiliteten eller en proxy for volatiliteten i værdien af
sikkerhedsstillelsen
g)           ved såvel den
oprindelige værdiansættelse som fornyede værdiansættelser skal der tages hensyn
til, at sikkerhedsstillelsen eventuelt kan være blevet forringet eller
forældet. Institutterne skal ved værdiansættelsen og fornyede værdiansættelser
være særligt opmærksom på de virkninger, som tidens tand kan have på
modebetonet eller datoafhængig sikkerhedsstillelse
h)           institutterne
skal have ret til at foretage fysisk inspektion af sikkerhedsstillelsen. De
skal desuden have politikker og procedurer vedrørende udøvelsen af retten til
fysisk inspektion
i)            institutterne
skal have indført procedurer til overvågning af, at det formuegode, der
anvendes som sikkerhedsstillelse, er tilstrækkeligt forsikret mod skader.
Artikel 206
Krav til behandling af leasede aktiver som sikkerhedsstillelse 
For at institutter skal kunne behandle
eksponeringer, der udspringer af leasingtransaktioner, som sikkerhedsstillelse
i henhold til typen af det leasede formuegode, skal følgende betingelser være
opfyldt:
a)           betingelserne i
artikel 203 eller 205 vedrørende anerkendelsen af typen af leasede formuegoder
som sikkerhedsstillelse skal være opfyldt
b)           leasinggiver
skal udføre en forsvarlig risikostyring med hensyn det leasede formuegodes
anvendelse, placering, alder og planlagte forældelse, herunder en passende
overvågning af sikkerhedsstillelsens værdi
c)           leasinggiver
har ejendomsret til aktivet og mulighed for rettidigt at udøve sine rettigheder
som ejer
d)           såfremt det
ikke allerede er konstateret ved beregningen af LGD, er forskellen mellem
værdien af det uindfriede beløb og sikkerhedsstillelsens markedsværdi ikke så
stor, at kreditrisikoreduktionen for de leasede aktiver overdrives.
Artikel 207
Krav til andre former for finansieret kreditrisikoafdækning
1.                      
For at være omfattet af metoden i henhold til
artikel 227, stk. 1, skal kontanter eller kontantlignende instrumenter
deponeret hos tredjemand opfylde følgende betingelser:
a)      låntagers fordring
på tredjemand pantsættes frit eller overføres til det långivende institut, og
denne pantsætning eller overførsel er retsgyldig og kan håndhæves i alle
relevante retsområder
b)      tredjemand
underrettes om pantet eller overførslen
c)      som et resultat af
denne underretning kan tredjemand udelukkende foretage betalinger til det
långivende institut eller til andre parter med det långivende instituts
forudgående tilsagn
d)      pantet eller
overførslen er betingelsesløs og uigenkaldelig.
2.                      
Livsforsikringspolicer pantsat hos det långivende
institut anerkendes som sikkerhedsstillelse, hvis følgende betingelser er
opfyldt:
a)      livsforsikringspolicen
pantsættes frit eller overføres til det långivende institut
b)      selskabet, der
udsteder livsforsikringen, underrettes om pantsætningen eller overførslen og
kan ikke udbetale forfaldne beløb i henhold til kontrakten uden det långivende
instituts forudgående samtykke
c)      det långivende
institut har ret til at ophæve policen og modtage tilbagekøbsværdien i tilfælde
af misligholdelse fra låntagers side
d)      det långivende institut
underrettes om policeindehaverens eventuelle manglende indbetalinger i henhold
til policen
e)      kreditrisikoafdækningen
er gældende i hele lånets løbetid. Såfremt dette ikke er muligt, fordi
forsikringsforholdet ophører, inden krediteksponeringen udløber, skal
instituttet sikre, at det fra forsikringsaftalen hidrørende beløb tjener som
sikkerhed for instituttet indtil udløbet af kreditaftalen
f)       pantet eller
overførslen har retskraft og kan fuldbyrdes i alle relevante retsområder på
tidspunktet for indgåelse af kreditaftalen
g)      selskabet, der
udbyder livsforsikringen, har fastsat tilbagekøbsværdien af forsikringen, som
ikke kan nedskrives
h)      tilbagekøbsværdien
betales af det selskab, der udbyder livsforsikringen, efter anmodning og inden
for en rimelig frist
i)       der kan ikke
anmodes om udbetaling af tilbagekøbsværdien uden instituttets forudgående
samtykke
j)       selskabet, der
udbyder livsforsikringen, er omfattet af Europa-Parlamentets og Rådets direktiv
2009/138/EF eller er underlagt tilsyn af en kompetent myndighed i et
tredjeland, hvis tilsyns- og lovregler er mindst lige så strenge som dem, der
anvendes i Unionen.
Underafdeling 2
Ufinansieret kreditrisikoafdækning og "credit linked notes"
Artikel 208
Fælles krav til sikkerhedsstillelse og kreditderivater
1.                      
Med forbehold af artikel 209, stk. 1, skal følgende
krav være opfyldt, for at kreditrisikoafdækningen fra en sikkerhedsstillelse
eller et kreditderivat kan anerkendes som ufinansieret kreditrisikoafdækning:
a)      kreditrisikoafdækningen
er direkte
b)      omfanget af
kreditrisikoafdækningen er klart defineret
c)      kontrakten
vedrørende kreditrisikoafdækningen indeholder ikke bestemmelser, hvis
opfyldelse ligger uden for långivers direkte kontrol, og som:
i)        vil give udbyderen
mulighed for ensidigt at ophæve kreditrisikoafdækningen
ii)       vil øge de reelle
omkostninger ved kreditrisikoafdækningen som følge af forringet kreditkvalitet
for den afdækkede eksponering
iii)      kan forhindre, at udbyderen
forpligtes til at foretage en udbetaling rettidigt, hvis den oprindelige modpart
undlader at betale forfaldne beløb, eller når leasingkontrakten er udløbet i
forbindelse med anerkendelse af en garanteret restværdi i henhold til artikel
129, stk. 7, og artikel 162, stk. 4
iv)      kan give udbyderen
mulighed for at afkorte kreditrisikoafdækningens løbetid
d)      den skal have
retskraft og kunne fuldbyrdes i alle relevante retsområder på tidspunktet for
indgåelse af kreditaftalen.
2.                      
Institutter skal over for de kompetente myndigheder
godtgøre, at de har indført systemer, der giver mulighed for at forvalte en
potentiel koncentration af risici, der skyldes institutternes brug af
sikkerhedsstillelse og kreditderivater. Institutter skal
over for de kompetente myndigheder kunne godtgøre, at deres strategi vedrørende
brugen af kreditderivater og sikkerhedsstillelser hænger sammen med deres
styring af den overordnede risikoprofil.
3.                      
Institutterne skal opfylde alle kontraktbestemte og
lovgivningsmæssige krav med hensyn til retsgyldigheden af ufinansieret
kreditrisikoafdækning i henhold til den lovgivning, der gælder for deres
interesse i kreditrisikoafdækningen, og tage alle nødvendige skridt til at
sikre denne retsgyldighed.
Institutterne skal have foretaget en tilstrækkelig
juridisk gennemgang, der bekræfter retsgyldigheden af den ufinansierede
kreditrisikoafdækning i alle relevante retsområder. Denne
gennemgang skal foretages på ny, når det er nødvendigt for at sikre den
fortsatte retsgyldighed.
Artikel 209
Modgarantier fra staten og andre dele af den offentlige sektor
1.                      
Institutter kan behandle eksponeringen, som er
opført i stk. 2, som værende afdækket af en sikkerhedsstillelse udstedt af de
enheder, der er opført i nævnte stykke, når følgende betingelser er opfyldt:
a)      modgarantien dækker
alle kreditelementer i fordringen
b)      såvel den
oprindelige sikkerhedsstillelse som modgarantien opfylder kravene til
sikkerhedsstillelse i henhold til artikel 208 og artikel 210, stk. 1, bortset
fra at modgarantien ikke behøver at være direkte
c)      dækningen er
forsvarlig, og der har ikke tidligere været eksempler på, at modgarantiens
dækning ikke reelt har været den samme som for en direkte sikkerhedsstillelse
fra den pågældende enhed.
2.                      
Behandlingen i stk. 1 finder anvendelse på
eksponeringer, der er afdækket af en garanti, som har en modgaranti fra en af
følgende enheder:
a)      en statslig forvaltning
eller centralbank
b)      en regional eller
lokal myndighed
c)      en offentlig enhed,
såfremt fordringer på denne behandles som fordringer på den statslige forvaltning
efter artikel 111, stk. 4
d)      en multilateral
udviklingsbank eller en international organisation, for hvilken der tillægges
en 0 % risikovægtning i henhold til kapitel 2
e)      en offentlig enhed,
såfremt fordringer på denne behandles efter artikel 111, stk. 1 og 2.
3.                      
Institutterne anvender også behandlingen i stk. 1
for eksponeringer, som ikke har en modgaranti fra en enhed, der omtalt i stk.
2, hvis eksponeringets modgaranti er direkte afdækket af en af nævnte enheder,
og hvis betingelserne i stk. 1 er opfyldt.
Artikel 210
Supplerende krav til sikkerhedsstillelse
1.                      
Sikkerhedsstillelse kan anerkendes som ufinansieret
kreditrisikoafdækning, hvis alle betingelserne i artikel 208 og følgende krav
er opfyldt:
a)      hvis modparten
misligholder aftalen eller undlader at betale, skal det långivende institut
have ret til i tide at retsforfølge garantistilleren for alle skyldige beløb
under fordringen, for hvilken der er stillet sikkerhed, og garantistillerens
betaling må ikke være betinget af, at det långivende institut først er nødt til
at retsforfølge modparten.
I tilfælde af ufinansieret kreditafdækning for
realkreditlån skal kravene i artikel 208, stk. 1, litra c), nr. iii), og i
første afsnit blot opfyldes indenfor en periode på 24 måneder
b)      sikkerhedsstillelsen
er en udtrykkeligt dokumenteret forpligtelse, som garantistilleren påtager sig
c)      en af følgende
betingelser er opfyldt:
i)        sikkerhedsstillelsen
skal dække alle typer af betalinger, som modparten forventes at foretage i
forbindelse med fordringen
ii)       når visse typer af
betalinger er undtaget fra sikkerhedsstillelsen, har det långivende institut
tilpasset værdien af sikkerhedsstillelsen, så den afspejler den begrænsede
dækning.
2.                      
I forbindelse med sikkerhedsstillelse, som ydes i
forbindelse med gensidige garantiordninger, eller som udstedes eller
modgaranteres af de i artikel 209, stk. 1, omtalte enheder, anses kravene i
stk. 1, litra a), for overholdt, når en af nedenstående betingelser er opfyldt:
a)      det långivende
institut har ret til en rettidig foreløbig betaling fra garantistilleren, som
opfylder følgende to betingelser:
i)        den beregnes som
et rimeligt skøn over tabet, herunder tab, der skyldes manglende betaling af
renter og andre typer af betalinger, som låntager er forpligtet til at
foretage, og som instituttet forventeligt vil blive påført
ii)       den står i forhold
til for garantidækningen
b)      det långivende
institut kan over for de kompetente myndigheder godtgøre, at virkningerne af
sikkerhedsstillelsen, der også omfatter tab som følge af manglende betaling af
renter og andre typer af betalinger, som låntager er forpligtet til at foretage,
berettiger til en sådan behandling.
Artikel 211
 Supplerende krav til kreditderivater
1.                      
Kreditderivater kan anerkendes som ufinansieret
kreditrisikoafdækning, hvis alle betingelserne i artikel 208 og følgende krav
er opfyldt:
a)      kreditbegivenhederne,
som er angivet i kreditderivatkontrakten, omfatter:
i)        manglende betaling
af skyldige beløb i henhold til betingelserne for den underliggende fordring,
som er gældende på tidspunktet for den manglende betaling, med en
henstandsperiode, der har præcis samme varighed eller er kortere end
henstandsperioden for den underliggende fordring
ii)       modpartens
konkurs, insolvens eller manglende evne til at betale sin gæld eller modpartens
manglende evne til at betale sin gæld, efterhånden som denne forfalder, eller modpartens
skriftlige indrømmelse af dette og tilsvarende begivenheder
iii)      omlægning af den
underliggende fordring, herunder eftergivelse eller udsættelse af betalingen af
hovedstolen, renter eller gebyrer, som fører til en kreditbegivenhed
b)      ved kreditderivater
med mulighed for kontante indbetalinger:
i)        skal institutterne
have indført en forsvarlig værdiansættelsesprocedure, således at man kan
foretage pålidelige estimater af tabet
ii)       der er tale om en
klart angivet periode for værdiansættelser af den underliggende fordring efter
kreditbegivenheden
c)      hvis det er
nødvendigt, at køberen af kreditrisikoafdækning har ret til og mulighed for at
overføre den underliggende fordring til udbyderen, skal det af betingelserne
for den underliggende beskyttelse fremgå, at det krævede samtykke til en sådan
overførsel ikke må tilbageholdes unødigt
d)      identiteten af de
parter, der har ansvaret for at fastslå, hvorvidt kreditbegivenheden er
indtruffet, defineres entydigt
e)      fastlæggelsen af
kreditbegivenheden er ikke udbyderens eneansvar
f)       køberen af
kreditrisikoafdækningen har ret til eller mulighed for at underrette udbyderen
af kreditrisikoafdækningen om, at kreditbegivenheden er indtruffet.
Når kreditbegivenhederne ikke omfatter omlægning
af den underliggende fordring som beskrevet i litra a), nr. iii), kan
kreditrisikoafdækningen alligevel anerkendes på betingelse af, at der foretages
en nedskrivning af værdien som angivet i artikel 228, stk. 2.
2.                      
Der tillades kun manglende match mellem den
underliggende fordring og referenceforpligtelsen under kreditderivatet, dvs.
den forpligtelse, der anvendes til at fastsætte den kontante afregningsværdi,
eller mellem den underliggende fordring og forpligtelsen, der benyttes til at
afgøre, hvorvidt kreditbegivenheden er indtruffet, hvis følgende to betingelser
er opfyldt:
a)      referenceforpligtelsen
eller forpligtelsen, der benyttes til at afgøre, hvorvidt en kreditbegivenhed
er indtruffet, rangerer på lige fod med eller er efterstillet i forhold til den
underliggende fordring
b)      den underliggende
fordring og referenceforpligtelsen eller forpligtelsen, der benyttes til at
afgøre, hvorvidt en kreditbegivenhed er indtruffet, har samme modpart, og der
forefindes retsgyldige klausuler vedrørende "cross-default" eller
"cross-acceleration".
Artikel 212
Betingelserne for at anvende fremgangsmåden i artikel 148, stk. 4
1.                      
Anvendelse af fremgangsmåden i artikel 148, stk. 4,
kræver, at den kreditrisikoafdækning, der ydes af en garanti eller et
kreditderivat, opfylder følgende betingelser:
a)      den underliggende
forpligtelse skal være et af følgende eksponeringer:
i)        en
erhvervseksponering som defineret i artikel 142, dog ikke med forsikrings-
eller genforsikringsselskaber
ii)       en eksponering med
en regional myndighed, lokal myndighed eller en offentlig enhed, som ikke
behandles som en eksponering med en statslig forvaltning eller en centralbank i
henhold til artikel 142
iii)      en eksponering med
et mindre eller mellemstort foretagende, der er klassificeret som en
detaileksponering i henhold til artikel 142, stk. 5
b)      de underliggende modparter
må ikke være medlemmer af samme koncern som udbyderen af
kreditrisikoafdækningen
c)      eksponeringen er
afdækket af et af følgende instrumenter:
i)        ufinansierede
"single-name"-kreditderivater eller "single-name"-garantier
ii)       "first-to-default"-kurveprodukter

iii)      "nth-to-default"-kurveprodukter
d)      kreditrisikoafdækningen
opfylder kravene i artikel 208, 210 og 211
e)      den risikovægt, som
eksponeringen tillægges før anvendelsen af fremgangsmåden i artikel 148, stk.
4, er ikke allerede indregnet i kreditrisikoafdækningen
f)       instituttet har ret
til og kan forvente, at udbyderen af kreditrisikoafdækningen betaler, uden at
det skal anlægge retssag mod modparten for at opnå betaling. Instituttet skal
så vidt muligt sikre sig, at udbyderen af kreditrisikoafdækning er villig til
at betale med det samme, hvis en kreditbegivenhed indtræffer
g)      den erhvervede
kreditrisikoafdækning dækker alle kredittab på den afdækkede eksponering, som
skyldes indtræden af de kreditbegivenheder, der er specificeret i kontrakten
h)      hvis
kreditrisikoafdækningens udbetalingsstruktur åbner mulighed for fysisk
overdragelse af aktiver, skal der være klare retlige rammer for overdragelsen
af lån, obligationer eller eventualforpligtelser
i)       hvis instituttet
har til hensigt at overdrage en forpligtelse, der ikke er knyttet til den
underliggende eksponering, skal det sørge for, at den forpligtelse, der skal
overdrages, er tilstrækkelig likvid, således at instituttet har mulighed for at
købe den med henblik på at overdrage den i overensstemmelse med kontrakten
j)       vilkår og
betingelser i aftaler om kreditrisikoafdækning skal bekræftes retligt og
skriftligt af både udbyderen af kreditrisikoafdækningen og instituttet
k)      institutter skal
have en procedure for at identificere for høj korrelation mellem
kreditværdigheden hos en udbyder af kreditrisikoafdækning og modparten i den
underliggende eksponering som følge af, at deres resultater er afhængige af
fælles faktorer, der ligger ud over den systemiske risikofaktor
l)       såfremt der er
foretaget afdækning af udvandingsrisici, må sælgeren af de erhvervede
fordringer ikke være medlem af den samme koncern som udbyderen af
kreditrisikoafdækningen.
2.                      
For så vidt angår stk. 1, litra c), nr. ii),
anvender institutterne fremgangsmåden i artikel 148, stk. 4, på det aktiv i
kurven, der har den laveste risikovægtede eksponeringsværdi.
3.                      
For så vidt angår stk. 1, litra c), nr. iii),
falder den opnåede risikoafdækning kun inden for disse rammer, hvis der også er
opnået anerkendt risikoafdækning for den (n-1)'te misligholdelse, eller (n-1)
af aktiverne i kurven allerede er blevet misligholdt. Hvis
det er tilfældet, anvender institutterne fremgangsmåden i artikel 148, stk. 4,
på det aktiv i kurven, der har den laveste risikovægtede eksponeringsværdi.
Afdeling 4
Beregning af virkningerne af kreditrisikoreduktion
Underafdeling 1
Finansieret kreditrisikoafdækning
Artikel 213
"Credit linked notes"
Investeringer i "credit linked
notes" udstedt af det långivende institut kan behandles som kontant
sikkerhedsstillelse i forbindelse med beregning af virkningerne af finansieret
kreditrisikoafdækning i overensstemmelse med denne underafdeling, forudsat at
den "credit default swap", der er indbygget i den berørte
"credit linked note", kan anerkendes som ufinansieret
kreditrisikoafdækning.
Artikel 214
Balanceført netting
Lån og indeståender hos det långivende
institut, som er omfattet af balanceført netting, skal behandles som kontant
sikkerhedsstillelse i forbindelse med beregning af virkningerne af finansieret
kreditrisikoafdækning for de lån og indeståender hos det långivende institut,
som er omfattet af balanceført netting, der er angivet i samme valuta.
Artikel 215
Ved brug af tilsynsmetoden eller metoden med egne estimater for
volatilitetsjusteringer i forbindelse med masternettingaftaler 
1.                      
Når institutter beregner den "fuldt justerede
størrelse af eksponeringen" (E*) for eksponeringer, der er omfattet af en
anerkendt masternettingaftale, der dækker genkøbstransaktioner eller indlåns-
og udlånstransaktioner i værdipapirer eller råvarer eller andre
kapitalmarkedsrelaterede transaktioner, skal de beregne de
volatilitetsjusteringer, som de skal anvende, enten med tilsynsmetoden eller
metoden med egne estimater som beskrevet i artikel 218-221 for den udbyggede
metode for finansiel sikkerhedsstillelse.
Ved brug af metoden med egne estimater gælder de
samme betingelser og krav som for den udbyggede metode for finansiel
sikkerhedsstillelse.
2.                      
For at kunne beregne E* skal følgende
betingelser være opfyldt:
a)      institutterne beregner
nettopositionen for de enkelte grupper værdipapirer eller råvarer ved at trække
beløbet i nr. i) fra beløbet i nr. ii)
i)       den samlede værdi af en gruppe værdipapirer eller råvarer af den
samme type, der udlånes, sælges eller stilles til rådighed i henhold til
masternettingaftalen
ii)      den samlede værdi af en gruppe værdipapirer eller råvarer af den
samme type, der lånes, købes eller modtages i henhold til masternettingaftalen
b)      institutterne
beregner nettopositionen for de enkelte valutaer bortset fra afregningsvalutaen
for masternettingaftalen ved at trække beløbet i nr. i) fra beløbet i nr. ii):
i)       summen af den samlede værdi af værdipapirer i den pågældende
valuta, som udlånes, sælges eller stilles til rådighed i henhold til
masternettingaftalen, og kontantbeløbet i den pågældende valuta, som udlånes
eller stilles til rådighed i henhold til aftalen
ii)      summen af den samlede værdi af værdipapirer i den pågældende
valuta, som lånes, købes eller modtages i henhold til aftalen, og
kontantbeløbet i den pågældende valuta, som lånes eller modtages i henhold til
aftalen
c)      institutterne
anvender den volatilitetsjustering, der er korrekt for en given gruppe
værdipapirer eller kontantposition, på den absolutte værdi af den positive
eller negative nettoposition for værdipapirer i den pågældende gruppe
d)      institutterne
anvender volatilitetsjusteringen for valutakursrisici (fx) på den positive
eller negative nettoposition i de enkelte valutaer bortset fra
afregningsvalutaen for den gældende masternettingaftale.
3.                      
Institutterne beregner E* efter følgende
formel:
hvor
Ei =        eksponeringens værdi for de enkelte
eksponeringer i i henhold til aftalen, som ville være gældende, hvis der ikke
var anvendt kreditrisikoafdækning, når institutterne beregner de risikovægtede
værdier af eksponeringerne efter standardmetoden, eller når de beregner de
risikovægtede værdier af eksponeringerne og de forventede tab efter IRB-metoden
Ci =       værdien af værdipapirer i de enkelte
grupper eller råvarer af samme type, som lånes, købes eller modtages, eller
kontanter, som lånes eller modtages, i forbindelse med hver enkelt eksponering
I
 =    nettopositionen
(positiv eller negativ) i en given gruppe værdipapirer j
 =     nettopositionen
(positiv eller negativ) i en given valuta k bortset fra afregningsvalutaen for
aftalen som beregnet under stk. 2, litra b)
 =   den
korrekte volatilitetsjustering for en bestemt gruppe værdipapir j
 =    volatilitetsjusteringen
for valutakursrisici for valuta k.
4.                      
Ved beregning af størrelsen af risikovægtede
eksponeringer og forventede tab for genkøbstransaktioner eller indlåns- og
udlånstransaktioner i værdipapirer eller råvarer eller andre
kapitalmarkedsrelaterede transaktioner, der er omfattet af
masternettingaftaler, anvender institutterne E* som beregnet i henhold til stk.
3 som den eksponerede værdi af eksponeringen med modparten, der opstår som
følge af transaktioner, der er underlagt den pågældende masternettingaftale i
henhold til artikel 108 efter standardmetoden eller kapitel 3 efter
IRB-metoden.
5.                      
I forbindelse med stk. 2 og 3 betegner "gruppe
værdipapir" værdipapirer, som udstedes af samme enhed, har samme
udstedelsesdato, samme løbetid, er omfattet af de samme betingelser og
bestemmelser og er underlagt de samme likvidationsperioder som angivet i
artikel 219 og 220, alt efter hvad, der er relevant.
Artikel 216
Ved brug af metoden med interne modeller i forbindelse med masternettingaftaler
1.                      
Med forbehold af de kompetente myndigheders
tilladelse kan institutter som et alternativ til tilsynsmetoden eller metoden
med egne estimater til beregning af volatilitetsjusteringer i forbindelse med
beregning af den fuldt justerede størrelse af eksponeringen (E*), som er
resultatet af at benytte en anerkendt masternettingaftale, der omfatter
genkøbstransaktioner, indlåns- eller udlånstransaktioner med værdipapirer eller
råvarer eller andre kapitalmarkedsrelaterede transaktioner bortset fra
transaktioner i derivater, benytte en metode med interne modeller, hvor der
tages hensyn til korrelationsvirkninger mellem værdipapirpositioner, der er
omfattet af den pågældende masternettingaftale samt likviditeten for de
pågældende instrumenter.
2.                      
Med forbehold af de kompetente myndigheders
tilladelse kan institutter også anvende deres interne modeller i forbindelse
med margenlån, hvis disse transaktioner er omfattet af en bilateral
masternettingaftale, der opfylder kravene i kapitel 6, afdeling 7.
3.                      
Et institut kan vælge at benytte metoden med
interne modeller uafhængigt af, om det har valgt standardmetoden og IRB-metoden
til beregning af risikovægtede værdier af eksponeringer. Hvis
et institut ønsker at benytte metoden med interne modeller, skal det dog gøre
det for alle modparter og værdipapirer, undtagen immaterielle porteføljer, hvor
det kan benytte enten tilsynsmetoden eller metoden med egne estimater til
volatilitetsjusteringer som beskrevet i artikel 215.
Institutter, som har fået tilladelse til at
anvende en intern risikostyringsmodel i henhold til afsnit IV, kapitel 5, kan
benytte metoden med interne modeller. Institutter, som
ikke har fået en sådan tilladelse, kan dog ansøge de kompetente myndigheder om
at få tilladelse til at benytte metoden med interne modeller med henblik på
denne artikel.
4.                      
Kompetente myndigheder giver kun et institut
tilladelse til at benytte metoden med interne modeller, hvis de anser det for
godtgjort, at instituttets risikostyringssystem til forvaltning af risici, der
opstår i forbindelse med transaktioner omfattet af den pågældende
masternettingaftale, er konceptuelt forsvarligt og implementeres med
integritet, og at følgende kvalitative standarder er opfyldt:
a)      modellen til måling
af den interne risiko, der anvendes til beregning af den potentielle
prisvolatilitet for transaktionerne, udgør en integreret del af instituttets
daglige risikostyringsprocedure og udgør grundlaget for rapportering om
risikoeksponering til instituttets øverste ledelse
b)      instituttet skal
have en risikokontrolenhed, der opfylder følgende krav:
i)       den er uafhængig af handelsafdelingerne og rapporterer direkte
til den øverste ledelse
ii)      den har ansvaret for at udforme og implementere instituttets
risikostyringssystem
iii)      den udarbejder og analyserer daglige rapporter om resultaterne
fra risikomålingsmodellen samt om hensigtsmæssige foranstaltninger vedrørende
afgrænsning af positioner
c)      de daglige rapporter
fra risikokontrolenheden gennemgås på et ledelsesniveau med tilstrækkelige
beføjelser til at foretage reduktioner af positioner og af den samlede risikoeksponering
d)      instituttet råder
over et tilstrækkeligt antal medarbejdere, der har erfaring i brugen af de
avancerede modeller i risikokontrolenheden
e)      instituttet har
indført procedurer for overvågning og sikring af overholdelsen af et
dokumenteret sæt af interne politikker og kontroller vedrørende den overordnede
brug af risikomålingssystemet
f)       instituttets
modeller har vist sig at være rimeligt nøjagtige til måling af risici, hvilket
kan påvises ved kontrol af resultaterne ved hjælp af oplysninger for mindst ét
år
g)      instituttet
gennemfører regelmæssigt et grundigt program med stresstest, og resultaterne af
disse test gennemgås af den øverste ledelse og afspejles i de politikker og
grænser, som denne fastsætter
h)      instituttet
foretager som led i sin interne revisionsprocedure en uafhængig gennemgang af
sit risikomålingssystem. Denne gennemgang omfatter både handelsafdelingernes og
den uafhængige risikokontrolenheds aktiviteter
i)       instituttet
foretager mindst én gang årligt en gennemgang af sit risikostyringssystem
j)       den interne model
opfylder de krav, der er anført i artikel 286, stk. 8 og 9, og i artikel 288.
5.                      
Den interne risikomålingsmodel omfatter et
tilstrækkeligt antal risikofaktorer med henblik på at registrere alle
væsentlige prisrisici.
Institutterne må benytte empiriske korrelationer
inden for risikokategorier og på tværs af risikokategorier, hvis instituttets
system til måling af korrelationer er forsvarligt og implementeres med
integritet.
6.                      
Institutter, der anvender metoden med interne
modeller, beregner E* ved hjælp af følgende formel:
hvor
Ei =        eksponeringens værdi for de enkelte
eksponeringer i i henhold til aftalen, som ville være gældende, hvis der ikke
var anvendt kreditrisikoafdækning, når institutterne beregner de risikovægtede
værdier af eksponeringerne efter standardmetoden, eller når de beregner de
risikovægtede værdier af eksponeringerne og de forventede tab efter IRB-metoden
Ci
=       den aktuelle værdi
af værdipapirer, som lånes, købes eller modtages, eller kontanter, som lånes
eller modtages, i forbindelse med hvert enkelt af sådanne eksponeringer.
Ved beregning af de risikovægtede eksponeringers
størrelse ved hjælp af interne modeller skal institutterne benytte resultatet
af modellen fra den foregående arbejdsdag.
7.                      
Beregningen af de potentielle ændringer af den
værdi, der er omhandlet i stk. 6, skal udføres i henhold til følgende
standarder:
a)      den foretages mindst
én gang om dagen
b)      den baseres på et
99-percentil, ensidigt konfidensinterval
c)      den baseres på en likvidationsperiode
på 5-dages ækvivalent, undtagen ved andre transaktioner end
genkøbstransaktioner i værdipapirer eller indlåns- og udlånstransaktioner i
værdipapirer, hvor der benyttes en likvidationsperiode på 10-dages ækvivalent
d)      den baseres på en
effektiv historisk observationsperiode på mindst ét år, undtagen når en kortere
observationsperiode kan begrundes med en betydelig stigning i prisvolatiliteten
e)      de data, der
anvendes ved beregningen, opdateres hver tredje måned.
Hvis et institut har en genkøbstransaktion, en
transaktion vedrørende ud- eller indlån i værdipapirer eller råvarer og et
margenlån eller en lignende transaktion eller nettinggruppe, som opfylder
kriterierne i artikel 279, stk. 2 og 3, skal den mindste ihændehaverperiode
afpasses efter den risikoperiode, margenaftalen dækker, og som ville gælde i
henhold til bestemmelserne i disse stykker, i kombination med artikel 279, stk.
4.
8.                      
Ved beregning af størrelsen af risikovægtede
eksponeringer og forventede tab for genkøbstransaktioner eller indlåns- og
udlånstransaktioner i værdipapirer eller råvarer eller andre
kapitalmarkedsrelaterede transaktioner, der er omfattet af
masternettingaftaler, anvender institutterne E* som beregnet i henhold til stk.
6 som den eksponerede værdi af eksponeringen med modparten, der opstår som
følge af transaktioner, der er underlagt den pågældende masternettingaftale i
henhold til artikel 108 efter standardmetoden eller kapitel 3 efter
IRB-metoden.
9.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)      hvad en immateriel
portefølje svarer til i forbindelse med stk. 3
b)      kriterierne for at
fastslå, om en intern model er forsvarlig og implementeres med integritet i
forbindelse med stk. 4 og 5.
EBA forelægger disse udkast til reguleringsmæssige
tekniske standarder for Kommissionen senest den 31. december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 217
Den enkle metode for finansiel sikkerhedsstillelse
1.                      
Institutterne kan kun anvende den enkle metode for
finansiel sikkerhedsstillelse, når de beregner størrelsen af det risikovægtede
eksponering efter standardmetoden. Et institut kan ikke
både anvende den enkle og den udbyggede metode for finansiel
sikkerhedsstillelse, medmindre det sker i henhold til artikel 143, stk. 1, og
artikel 145, stk. 1. Institutterne anvender ikke denne undtagelse selektivt med
henblik på at opnå reducerede kapitalgrundlagskrav eller med henblik på
regelarbitrage.
2.                      
I henhold til den enkle metode for finansiel
sikkerhedsstillelse tildeler institutterne den anerkendte finansielle
sikkerhedsstillelse en værdi svarende til markedsværdien som fastlagt i henhold
til artikel 202, stk. 4, litra d).
3.                      
Institutterne tillægger de dele af værdien af
eksponeringen, hvor sikkerhedsstillelsen er dækket af markedsværdien af den
anerkendte sikkerhedsstillelse, den risikovægtning, som de ville tillægge i
henhold til kapitel 2, hvis det långivende institut var direkte eksponeret for
instrumentet, der anvendes som sikkerhedsstillelse. I
denne forbindelse ansættes værdien af eksponeringen for en ikkebalanceført post
opført i bilag I til 100 % af dens værdi og ikke til den procentsats, der
fremgår af artikel 106, stk. 1.
Risikovægten af den del, der er omfattet af
sikkerhedsstillelse, skal være på mindst 20 %, bortset fra de i stk. 4-6
omtalte tilfælde. Institutterne anvender på den resterende
del af værdien af eksponeringen en risikovægt svarende til den, som de ville
skulle tillægge for en ikke-sikret eksponering med modparten i henhold til
kapitel 2.
4.                      
Institutterne tillægger en risikovægt på 0 % på den
sikrede del af eksponeringen, der vedrører genkøbstransaktioner eller transaktioner
vedrørende ud- eller indlån af værdipapirer, som opfylder kriterierne i artikel
222. Hvis modparten i transaktionen ikke er en central
markedsaktør, tillægger institutterne en risikovægt på 10 %.
5.                      
Institutterne tillægger en risikovægt på 0 % for den
sikrede dels vedkommende på værdien af eksponeringen som fastlagt i henhold til
kapitel 6 for de i bilag II omtalte derivatinstrumenter, for hvilke der
foretages daglig værdiansættelse til markedsværdi, og som er sikret med
kontanter eller kontantlignende instrumenter, når der ikke er tale om manglende
valutamatch.
Institutterne tillægger en risikovægt på 10 % på
den sikrede del af eksponeringen ved transaktioner, der er sikret med
gældsbeviser udstedt af statslige forvaltninger eller centralbanker, som er
tillagt en risikovægt på 0 % i henhold til kapitel 2.
6.                      
I forbindelse med andre transaktioner end dem, der
er omhandlet i stk. 4 og 5, kan institutterne tillægge en risikovægt på 0 %,
når eksponeringen og sikkerhedsstillelsen er denomineret i samme valuta, og en
af følgende betingelser er opfyldt:
a)      sikkerhedsstillelsen
er deponerede kontanter eller et kontantlignende instrument
b)      sikkerhedsstillelsen
sker i form af gældsbeviser udstedt af statslige forvaltninger eller
centralbanker, der er tillagt en risikovægt på 0 %, i henhold til artikel 109,
og hvor markedsværdien nedsættes med 20 %.
7.                      
I forbindelse med stk. 5 og 6 omfatter betegnelsen
gældsbeviser udstedt af statslige forvaltninger eller centralbanker følgende:
a)      obligationer, som er
udstedt af regionalforvaltninger eller lokale myndigheder, og som behandles som
eksponeringer med den statslige forvaltning i det pågældende land i henhold til
artikel 110
b)      obligationer, som er
udstedt af multilaterale udviklingsbanker, der tillægges en risikovægt på 0 % i
henhold til artikel 112, stk. 2
c)      obligationer, som er
udstedt af internationale organisationer, der tillægges en risikovægt på 0 % i
henhold til artikel 113.
Artikel 218
Den udbyggede metode for finansiel sikkerhedsstillelse
1.                      
Ved vurderingen af finansiel sikkerhedsstillelse i
forbindelse med den udbyggede metode for finansiel sikkerhedsstillelse anvender
institutterne volatilitetsjusteringer på sikkerhedsstillelsens markedsværdi i
henhold til artikel 219-222 med henblik på at tage hensyn til prisvolatiliteten.
Hvis sikkerhedsstillelsen er denomineret i en
anden valuta end den underliggende eksponering, skal institutterne anvende en
supplerende justering, der afspejler kursvolatiliteten, ud over den relevante
volatilitetsjustering for sikkerhedsstillelsen i henhold til artikel 219-222.
Ved transaktioner i OTC-derivater, der er omfattet
af nettingaftaler, som er anerkendt af de kompetente myndigheder i henhold til
kapitel 6, skal institutterne foretage en volatilitetsjustering, der afspejler
valutavolatiliteten, når der foreligger manglende match mellem valutaen, som
sikkerhedsstillelsen er denomineret i, og afregningsvalutaen. Selv i de tilfælde, hvor der anvendes flere valutaer til de
transaktioner, der er omfattet af nettingaftalen, anvender institutterne en
enkelt volatilitetsjustering.
2.                      
Institutterne beregner den relevante
volatilitetsjusterede værdi af sikkerhedsstillelsen (CVA) som
følger: 
hvor
C =        værdien af sikkerhedsstillelsen
HC =      den relevante volatilitetsjustering for
sikkerhedsstillelsen som beregnet i henhold til artikel 219 og 222
Hfx =      den relevante volatilitetsjustering for
den manglende valutamatch som beregnet i henhold til artikel 219 og 222.
Institutterne anvender formlen i dette stykke ved
beregning af den volatilitetsjusterede værdi af sikkerhedsstillelsen for alle
transaktioner undtagen transaktioner, der er underlagt anerkendte
masternettingaftaler, for hvilke bestemmelserne i artikel 215 og 216 finder
anvendelse.
3.                      
Institutterne beregner den relevante
volatilitetsjusterede værdi af eksponeringen (EVA) som følger:
hvor
E =        eksponeringens værdi i henhold til
henholdsvis kapitel 2 eller kapitel 3, hvis eksponeringen ikke var sikret
HE =       den relevante volatilitetsjustering for
eksponeringen som beregnet i henhold til artikel 219 og 222.
For transaktioner i OTC-derivater beregner
institutterne EVA som følger:
.
4.                      
For at kunne beregne E i stk. 3 skal følgende
betingelse være opfyldt:
a)      for institutter, der
beregner de risikovægtede eksponeringers størrelse i henhold til standardmetoden,
fastsættes eksponeringsværdien af ikke-balanceførte poster, opført i bilag I,
til 100 % af nævnte posters værdi frem for den værdi af eksponeringen, der
fremgår af artikel 106, stk. 1
b)      for institutter, der
beregner de risikovægtede eksponeringers størrelse i henhold til IRB-metoden,
beregner de eksponeringsværdien af de poster, der er opført i artikel 162, stk.
8-10, ved at anvende en omregningsfaktor på 100 % og ikke de
omregningsfaktorer eller procentsatser, der er anført i de pågældende stykker.
5.                      
Institutterne beregner den fuldt regulerede værdi
af eksponeringen under hensyntagen til såvel volatiliteten som de
risikobegrænsende virkninger af sikkerhedsstillelsen som følger:
hvor
CVAM =   CVA med yderligere regulering for
manglende løbetidsmatch i henhold til bestemmelserne i afdeling 5
E* =       den fuldt justerede størrelse af
eksponeringen.
6.                      
Institutterne kan beregne volatilitetsjusteringer
enten med tilsynsmetoden, der er omhandlet i artikel 219, eller metoden med
egne estimater, der er omhandlet i artikel 220.
Et institut kan vælge at benytte tilsynsmetoden
til beregning af volatilitetsjusteringer eller metoden med egne estimater,
uanset om det har valgt standardmetoden eller IRB-metoden til beregning af de
risikovægtede værdier af eksponeringerne.
Men hvis et institut anvender metoden med egne
estimater, skal det gøre det for hele rækken af instrumenttyper, undtagen
immaterielle porteføljer, hvor det kan benytte tilsynsmetoden for
volatilitetsjusteringer.
7.                      
Når sikkerhedsstillelsen består af en række
anerkendte elementer, beregner institutterne volatilitetsjusteringen som
følger:
hvor
ai =        værdien af et anerkendt element i i
forhold til sikkerhedsstillelsens samlede værdi
Hi
=       den gældende
volatilitetsjustering for det anerkendte element i.
Artikel 219
Tilsynsbaseret volatilitetsjustering i forbindelse med den udbyggede metode for
finansiel sikkerhedsstillelse
1.                      
De volatilitetsjusteringer, institutterne skal
anvende under tilsynsmetoden for volatilitetsjusteringer, under forudsætning af
daglige værdiansættelser, angives i dette stykkes tabel 1-4.
VOLATILITETSJUSTERINGER
 Tabel 1 
 Kreditkvalitets-trin, som kreditvurderingen af gældsbeviset er henført til || Restløbetid || Volatilitetsjusteringer for gældsbeviser udstedt af de i del 1, artikel 193, litra b), beskrevne enheder || Volatilitetsjusteringer for gældsbeviser udstedt af de i del 1, artikel 193, litra c) og d), beskrevne enheder || Volatilitetsjusteringer for securitiseringspositioner og opfyldelse af kriterierne i del 1, artikel 193, litra h) 
   ||   || 20 dages likvida­tions­periode (%) || 10 dages likvida­tions­periode (%) || 5 dages likvida­tions­periode (%) || 20 dages likvida­tions­periode (%) || 10 dages likvida­tions­periode (%) || 5 dages likvida­tions­periode (%) || 20 dages likvida­tions­periode (%) || 10 dages likvida­tions­periode (%) || 5 dages likvida­tions­periode (%) 
 1 || ≤ 1 år || 0,707 || 0,5 || 0,354 || 1,414 || 1 || 0,707 || 2,829 || 2 || 1,414 
   || >1 ≤ 5 år || 2,828 || 2 || 1,414 || 5,657 || 4 || 2,828 || 11,314 || 8 || 5,657 
   || > 5 år || 5,657 || 4 || 2,828 || 11,314 || 8 || 5,657 || 22,628 || 16 || 11,313 
 2-3 || ≤ 1 år || 1,414 || 1 || 0,707 || 2,828 || 2 || 1,414 || 5,657 || 4 || 2,828 
   || >1 ≤ 5 år || 4,243 || 3 || 2,121 || 8,485 || 6 || 4,243 || 16,971 || 12 || 8,485 
   || > 5 år || 8,485 || 6 || 4,243 || 16,971 || 12 || 8,485 || 33,942 || 24 || 16,970 
 4 || ≤ 1 år || 21,213 || 15 || 10,607 || ITR || ITR || ITR || ITR || ITR || ITR 
   || >1 ≤ 5 år || 21,213 || 15 || 10,607 || ITR || ITR || ITR || ITR || ITR || ITR 
   || > 5 år || 21,213 || 15 || 10,607 || ITR || ITR || ITR || ITR || ITR || ITR 
 Tabel 2 
 Kreditkvalitets-trin, som kreditvurderin-gen af et gældsbevis med kort løbetid er henført til || Volatilitetsjusteringer for gældsbeviser udstedt af de i del 1, punkt 7, litra b), beskrevne enheder med kreditvurderinger med kort løbetid || Volatilitetsjusteringer for gældsbeviser udstedt af de i del 1, punkt 7, litra c) og d), beskrevne enheder med kreditvurderinger med kort løbetid 
   || 20 dages likvida­tionspe­riode (%) || 10 dages likvida­tionspe­riode (%) || 5 dages likvida­tionspe­riode (%) || 20 dages likvida­tionspe­riode (%) || 10 dages likvida­tionspe­riode (%) || 5 dages likvida­tionspe­riode (%) 
 1 || 0,707 || 0,5 || 0,354 || 1,414 || 1 || 0,707 
 2-3 || 1,414 || 1 || 0,707 || 2,828 || 2 || 1,414 
 Tabel 3 
 Andre typer sikkerhedsstillelse eller eksponeringer 
   || 20 dages likvidations­periode (%) || 10 dages likvidations­periode (%) || 5 dages likvidations­periode (%) 
 Aktier mv. i hovedindekser, konvertible obligationer i hovedindekser || 21,213 || 15 || 10,607 
 Andre aktier mv. eller konvertible obligationer noteret på en anerkendt børs || 35,355 || 25 || 17,678 
 Kontanter || 0 || 0 || 0 
 Guld || 21,213 || 15 || 10,607 
 Tabel 4 
 Volatilitetsjustering for manglende valutamatch 
 20 dages likvidationsperiode (%) || 10 dages likvidationsperiode (%) || 5 dages likvidationsperiode (%) 
 11,314 || 8 || 5,657 
2.                      
For beregningen af volatilitetsjusteringer i
overensstemmelse med stk. 1 gælder følgende betingelser:
a)      ved sikrede
udlånstransaktioner er likvidationsperioden 20 arbejdsdage
b)      for
genkøbstransaktioner, undtagen transaktioner, der omfatter overførsel af
råvarer eller garanterede rettigheder vedrørende adkomst til råvarer, samt
indlåns- og udlånstransaktioner i værdipapirer er likvidationsperioden 5 arbejdsdage
c)      for andre
kapitalmarkedsrelaterede transaktioner er likvidationsperioden 10 arbejdsdage.
Hvis et institut har en transaktion eller
nettinggruppe, som opfylder kriterierne i artikel 279, stk. 2 og 3, skal den
mindste ihændehaverperiode afpasses efter den risikoperiode, margenaftalen
dækker, og som ville gælde i henhold til bestemmelserne i disse stykker.
3.                      
I tabel 1-4 i stk. 1 og i stk. 4-6 er det
kreditkvalitetstrin, som en kreditvurdering af gældsbeviset er henført til, det
kreditkvalitetstrin, som EBA i henhold til kapitel 2 henfører kreditvurderingen
til.
Ved fastsættelse af det kreditkvalitetstrin, som
en kreditvurdering af gældsbeviset henføres til, jf. første afsnit, finder
artikel 193, stk. 7, også anvendelse.
4.                      
For ikke-anerkendte værdipapirer eller råvarer, der
udlånes eller sælges i forbindelse med genkøbstransaktioner eller indlåns- og
udlånstransaktioner i værdipapirer eller råvarer, er volatilitetsjusteringen
den samme som for værdipapirer uden for hovedindekserne, der er noteret på en
anerkendt børs.
5.                      
For anerkendte enheder i kollektive investeringsvirksomheder
er volatilitetsjusteringen det vægtede gennemsnit af de
volatilitetsjusteringer, der under hensyntagen til likvidationsperioden for
transaktionen i henhold til stk. 2 ville være gældende for de aktiver, fonden
har investeret i.
Hvis de aktiver, fonden har investeret i, ikke er
instituttet bekendt, er volatilitetsjusteringen den højeste
volatilitetsjustering, der ville være gældende for ethvert aktiv, som fonden
har ret til at investere i.
6.                      
For ikke-ratede gældsbeviser udstedt af
institutioner, som opfylder godkendelseskriterierne i artikel 193, stk. 4, er
volatilitetsjusteringerne de samme som for værdipapirer udstedt af
institutioner eller virksomheder med en ekstern kreditvurdering på
kreditkvalitetstrin 2 eller 3.
Artikel 220
Egne estimater af volatilitetsjusteringer i forbindelse med den udbyggede
metode for finansiel sikkerhedsstillelse
1.                      
De kompetente myndigheder tillader, at institutter,
der opfylder kravene i stk. 2 og 3, benytter deres egne estimater af
volatiliteten til at beregne de volatilitetsjusteringer, der skal anvendes på
sikkerhedsstillelse og eksponeringer. Institutter, der har
fået tilladelse til at anvende deres egne estimater af volatiliteten, må ikke
på ny anvende andre metoder, medmindre dette sker med en påviselig god
begrundelse og med de kompetente myndigheders godkendelse.
For gældsbeviser, der har en kreditvurdering fra
et anerkendt ECAI svarende til "investment grade" eller bedre, kan
institutterne beregne et volatilitetsestimat for hver enkelt kategori af
værdipapirer.
For gældsbeviser, der har en kreditvurdering fra
et anerkendt ECAI svarende til under "investment grade" samt for
andre anerkendte sikkerhedsstillelser, beregner institutterne
volatilitetsjusteringer for de enkelte papirer.
Institutter, der benytter metoden med egne
estimater, vurderer volatiliteten for sikkerhedsstillelsen eller som følge af
manglende valutamatch uden hensyntagen til eventuelle sammenhænge mellem den
usikrede eksponering, sikkerhedsstillelsen eller valutakurser.
Ved fastlæggelsen af de relevante kategorier skal
institutterne tage hensyn til typen af udsteder af værdipapirerne, den eksterne
kreditvurdering af værdipapirerne, restløbetiden og deres modificerede
varighed. Volatilitetsestimaterne skal være repræsentative
for de værdipapirer, som instituttet har medtaget inden for den pågældende
kategori.
2.                      
Beregningen af volatilitetsjusteringerne skal
opfylde følgende kriterier:
a)      institutter baserer
beregningen på et 99-percentil, ensidigt konfidensinterval
b)      institutter baserer
beregningen på følgende likvidationsperioder:
i)       20 arbejdsdage for sikrede udlånstransaktioner
ii)      5 arbejdsdage for genkøbstransaktioner, undtagen transaktioner,
der omfatter overførsel af råvarer eller garanterede rettigheder vedrørende
adkomst til råvarer, samt indlåns- og udlånstransaktioner i råvarer og
værdipapirer
iii)      10 arbejdsdage for andre kapitalmarkedsrelaterede transaktioner
c)      institutter kan
bruge tal for volatilitetsjusteringen, der beregnes i henhold til kortere eller
længere likvidationsperioder, og som skaleres op eller ned til den
likvidationsperiode, der angives i litra b) for den pågældende
transaktionstype, ved hjælp af kvadratroden på tiden:
hvor
TM =     den relevante likvidationsperiode
HM =     volatilitetsjusteringen baseret på likvidationsperioden TM
HN =     volatilitetsjusteringen baseret på likvidationsperioden TN
d)      institutterne skal
tage højde for manglende likviditet for aktiver af lavere kvalitet. De
regulerer likvidationsperioden i opadgående retning, når der er tvivl om
sikkerhedsstillelsens likviditet. De skal også identificere tilfælde, hvor
historiske data kan føre til en undervurdering af den potentielle volatilitet. Sådanne
tilfælde skal håndteres ved hjælp af et stressscenario
e)      den historiske
observationsperiode, som institutterne anvender til beregning af
volatilitetsjusteringer, skal mindst være på ét år. For institutter, der bruger
en vægtningsmetode eller andre metoder på den historiske observationsperiode,
skal den effektive observationsperiode være på mindst ét år. De kompetente
myndigheder kan også kræve, at et institut beregner sine
volatilitetsjusteringer på baggrund af en kortere observationsperiode, hvis de
kompetente myndigheder skønner, at dette kan begrundes med en kraftig stigning
i prisvolatiliteten
f)       institutterne skal
ajourføre deres data mindst én gang hver tredje måned. De skal også foretage en
fornyet vurdering, når der forekommer betydelige ændringer i markedspriserne.
3.                      
Estimater af volatilitetsjusteringer skal opfylde
følgende kvalitative kriterier:
a)      instituttet skal
bruge volatilitetsestimaterne i den daglige risikostyring, herunder i forhold
til dets interne grænse for eksponeringer
b)      hvis
likvidationsperioden, som et institut bruger i sin daglige risikostyring, er
længere end angivet i denne afdeling for den pågældende transaktionstype, skal
nævnte institut skalere sine volatilitetsjusteringer op ved hjælp af formlen
med kvadratroden på tiden som beskrevet i stk. 2, litra c)
c)      instituttet skal
have indført procedurer for overvågning og sikring af overholdelsen af et
dokumenteret sæt af politikker og kontroller til brug i dets system til
estimater af volatilitetsjusteringer samt for integration af sådanne estimater
i dets risikostyringsproces
d)      der skal
regelmæssigt foretages en uafhængig gennemgang af instituttets system for
estimater af volatilitetsjusteringer i forbindelse med instituttets egen
interne revisionsprocedure. Der skal foretages en revision af det samlede
system for estimater af volatilitetsjusteringer og integration af disse
justeringer i instituttets risikostyringsproces mindst én gang om året. Undersøgelsen
skal mindst omfatte følgende:
i)        integration af de
estimerede volatilitetsjusteringer i den daglige risikostyring
ii)       validering af
eventuelle væsentlige ændringer i proceduren for estimater af
volatilitetsjusteringer
iii)      kontrol af
relevansen, rettidigheden og troværdigheden af datakilder, der benyttes inden
for systemet til estimering af volatilitetsjusteringer, herunder sådanne
datakilders uafhængighed
iv)      nøjagtigheden og
relevansen af de antagelser, der ligger til grund for volatiliteten.
Artikel 221
Opskalering af volatilitetsjusteringer i forbindelse med den udbyggede metode
for finansiel sikkerhedsstillelse
De volatilitetsjusteringer, der beskrives i
artikel 219, er de volatilitetsjusteringer, et institut skal bruge, når der
anvendes daglige fornyede værdiansættelser. Når et
institut anvender sine egne estimater af volatilitetsjusteringer i
overensstemmelse med artikel 220, skal disse i første omgang beregnes på
grundlag af den daglige værdiansættelse. Hvis værdiansættelsen sker mindre
hyppigt end dagligt, skal institutterne anvende større volatilitetsjusteringer.
Institutterne beregner den ved at opskalere den daglige værdiansættelse af
volatilitetsjusteringerne ved hjælp af følgende formel for kvadratroden af
tiden:
hvor
H =        den
volatilitetsjustering, der skal anvendes
HM =      volatilitetsjusteringen,
når der anvendes daglig værdiansættelse
NR =       det
faktiske antal arbejdsdage mellem værdiansættelserne
TM =     likvidationsperioden for den pågældende transaktionstype.
Artikel 222
Betingelser for anvendelse af en 0 % volatilitetsjustering i forbindelse med
den udbyggede metode for finansiel sikkerhedsstillelse
1.                      
Når et institut i forbindelse med
genkøbstransaktioner og indlåns- og udlånstransaktioner i værdipapirer anvender
tilsynsmetoden til beregning af volatilitetsjusteringer i artikel 219 eller
metoden med egne estimater i artikel 220, og hvor betingelserne i stk. 2, litra
a)-h), er opfyldt, kan institutter i stedet for at benytte de
volatilitetsjusteringer, der er beregnet i henhold til artikel 219-221, anvende
en volatilitetsjustering på 0 %. Institutter, som anvender
metoden med interne modeller i artikel 216, anvender ikke den behandling, der
er beskrevet i denne artikel.
2.                      
Institutter kan anvende en volatilitetsjustering på
0 %, hvis følgende betingelser er opfyldt:
a)      såvel eksponeringen
som sikkerhedsstillelsen er kontanter eller gældsbeviser, udstedt af statslige
forvaltninger eller centralbanker, i den i artikel 193, stk. 1, litra b),
anvendte betydning, og som er anerkendt til en risikovægtning på 0 % i henhold
til kapitel 2
b)      eksponeringen og
sikkerhedsstillelsen er i samme valuta
c)      enten er
transaktionens løbetid højst en dag, eller både eksponeringen og
sikkerhedsstillelsen er genstand for daglig værdiansættelse til markedsværdi
eller daglig fastsættelse af margen
d)      tidsrummet mellem
den seneste værdiansættelse til markedsværdi før modpartens manglende
fastsættelse af margen og likvidationen af sikkerhedsstillelsen er højst fire arbejdsdage
e)      transaktionen
afregnes ved hjælp af et anerkendt afregningssystem for den pågældende
transaktionstype
f)       dokumentationen for
aftalen eller transaktionen er en standardmarkedsdokumentation for
genkøbstransaktioner eller indlåns- og udlånstransaktioner i værdipapirer for
de pågældende værdipapirer
g)      transaktionen er
omfattet af dokumentation, hvori det angives, at hvis modparten undlader at
opfylde en forpligtelse til at aflevere kontanter eller værdipapirer eller til
at fastsætte margenen eller på anden måde misligholder aftalen, kan
transaktionen afsluttes med øjeblikkelig virkning
h)      modparten betragtes
som en central markedsaktør af de kompetente myndigheder.
3.                      
De centrale markedsaktører, der er omhandlet i stk.
2, litra h), omfatter følgende enheder:
a)      de i artikel 193,
stk. 1, litra b), nævnte enheder, med hvilke eksponeringer tillægges en
risikovægtning på 0 % i henhold til kapitel 2
b)      institutter
c)      andre finansielle
virksomheder, herunder forsikringsselskaber, med hvilke eksponeringer tillægges
en risikovægtning på 20 % i henhold til standardmetoden, eller som, når der er
tale om institutter, der beregner størrelsen af de risikovægtede eksponeringer
og forventede tab i henhold til IRB-metoden, ikke har en kreditvurdering
foretaget af et anerkendt ECAI, og som internt betragtes som havende en
sandsynlighed for misligholdelse svarende til den, der er knyttet til kreditvurderinger
foretaget af ECAI'er, som EBA betragter som havende en kreditkvalitet på trin 2
eller derover i henhold til bestemmelserne om risikovægtning af eksponeringer
med selskaber i henhold til kapitel 2
d)      regulerede
kollektive investeringsvirksomheder, der er underlagt kapitalkrav eller krav vedrørende
gæld i forhold til kapitalgrundlaget
e)      regulerede
pensionsfonde
f)       anerkendte
clearingorganisationer.
Artikel 223
Beregning af størrelsen af de risikovægtede eksponeringer og forventede tab i
forbindelse med den udbyggede metode for finansiel sikkerhedsstillelse
1.                      
Ved standardmetoden anvender institutter E* som
beregnet i henhold til artikel 218, stk. 5, som eksponeringens værdi i
forbindelse med artikel 108. I forbindelse med
ikke-balanceførte poster opført i bilag I anvender institutter E* som den
værdi, de i artikel 106, stk. 1, anførte procentsatser anvendes på, for at nå
frem til eksponeringens værdi.
2.                      
Ved IRB-metoden anvender institutter det faktiske
tab givet misligholdelse (LGD*) som LGD med henblik på kapitel 3. Institutterne beregner LGD* som følger:
hvor
LGD =   tabet i tilfælde af misligholdelse, der ville
finde anvendelse på eksponeringer i henhold til kapitel 3, hvis eksponeringen
ikke var sikret
E =        eksponeringens værdi som beskrevet i
artikel 29, stk. 2
E* =       den fuldt justerede størrelse af
eksponeringen som beregnet i henhold til artikel 29, stk. 2.
Artikel 224
Værdiansættelsesprincipper for andre anerkendte sikkerhedsstillelser efter
IRB-metoden
1.                      
For så vidt angår sikkerhedsstillelse i form af
fast ejendom skal sikkerhedsstillelsen være vurderet til markedsværdien eller
derunder af en uafhængig vurderingsmand. Institutter
kræver, at den uafhængige vurderingsmand dokumenterer markedsværdien på en
gennemsigtig og klar måde.
I medlemsstater, der har fastsat stramme kriterier
for vurderingen af belåningsværdien i lovgivningsmæssige eller administrative
bestemmelser, kan ejendommen i stedet være vurderet til belåningsværdien eller
derunder af en uafhængig vurderingsmand. Ved vurderingen
af belåningsværdien må den uafhængige vurderingsmand ikke hensyn til
spekulative elementer og skal dokumentere nævnte værdi på en gennemsigtig og
klar måde.
Værdien af sikkerhedsstillelsen er markedsværdien
eller belåningsværdien, for hvilken der er foretaget en nedskrivning for at
afspejle resultaterne af det tilsyn, der kræves i henhold til artikel 203, stk.
3, samt for at tage hensyn til eventuelle foranstående krav på ejendommen.
2.                      
For så vidt angår fordringer er værdien af
fordringer værdien af det udestående beløb.
3.                      
Institutter vurderer anden fysisk
sikkerhedsstillelse end fast ejendom til markedsværdien, som de beregner som
det skønnede beløb, som formuegodet kan handles til på værdiansættelsesdatoen i
en uafhængig transaktion mellem en interesseret køber og en interesseret
sælger.
Artikel 225
Beregning af størrelsen af de risikovægtede eksponeringer og forventede tab for
andre anerkendte sikkerhedsstillelser efter IRB-metoden
1.                      
Institutter anvender LGD* beregnet i
overensstemmelse med dette stykke og stk. 2 som LGD som angivet i kapitel 3.
Når forholdet mellem sikkerhedsstillelsens værdi
og eksponeringens værdi ligger under det krævede minimumsniveau for
sikkerhedsstillelsen for eksponeringen (C*) som angivet i tabel 5, er LGD* lig
med LGD som fastsat i kapitel 3 for usikrede eksponeringer med modparten. I denne forbindelse beregner institutter eksponeringsværdien af de
poster, der er opført i artikel 162, stk. 8-10, ved at anvende en
omregningsfaktor eller en procentsats på 100 % og ikke de
omregningsfaktorer eller procentsatser, der er anført i de pågældende stykker.
Når forholdet mellem sikkerhedsstillelsens værdi
og eksponeringens værdi overstiger et andet og højere tærskelniveau på C** som
angivet i tabel 5, er LGD* det i tabel 5 fastsatte.
Når det krævede niveau for sikkerhedsstillelse C**
ikke er nået for eksponeringen som helhed, skal institutter opfatte
eksponeringen i denne forbindelse som to eksponeringer - en del, for hvilken
det krævede niveau for sikkerhedsstillelse C** er nået, samt en del, der svarer
til resten.
2.                      
Det relevante LGD* samt de krævede
sikkerhedsstillelsesniveauer for den sikrede del af eksponeringerne angives i
dette stykkes tabel 5.
 Tabel 5 
 Minimums-LGD for de sikrede dele af eksponeringerne 
   || LGD* for privilegerede fordringer eller eventual-fordringer || LGD* for efterstillede fordringer eller eventual-fordringer || Krævet minimalt sikkerheds-stillelsesniveau for eksponeringen (C*) || Krævet minimalt sikkerheds-stillelsesniveau for eksponeringen (C**) 
 Fordringer || 35 % || 65 % || 0 % || 125 % 
 Boliger/erhvervs-ejendomme || 35 % || 65 % || 30 % || 140 % 
 Anden sikkerhedsstillelse || 40 % || 70 % || 30 % || 140 % 
3.                      
Som et alternativ til behandlingen i henhold til
stk. 1 og 2 og med forbehold af artikel 119, stk. 2, kan institutter anvende en
risikovægtning på 50 % på den del af eksponeringen, der inden for de i
henholdsvis artikel 120, stk. 2, litra d), og artikel 121, stk. 2, litra d),
fastsatte grænser er sikret fuldt ud med pant i boligejendomme eller
erhvervsejendomme, der er beliggende på medlemsstatens område, hvis alle
betingelserne i artikel 195, stk. 6, er opfyldt.
Artikel 226
Beregning af størrelsen af de risikovægtede eksponeringer og forventede tab ved
blandede puljer af sikkerhedsstillelse
7.                      
Institutter beregner værdien af LGD*,
som de skal anvende som LGD i forbindelse med kapitel 3, i overensstemmelse med
stk. 2 og 3, forudsat at følgende betingelser er opfyldt:
a)      institutterne
anvender IRB-metoden til at beregne størrelsen af de risikovægtede
eksponeringer og forventede tab
b)      eksponeringen sikres
med både finansiel sikkerhedsstillelse og andre anerkendte former for
sikkerhedsstillelse.
8.                      
Det kræves, at institutter opdeler eksponeringens
volatilitetsjusterede værdi, der er opnået efter anvendelse af
volatilitetsjusteringen som angivet i artikel 218, stk. 5, på eksponeringens
værdi, i dele, for at opnå en del, der dækkes af en anerkendt finansiel
sikkerhedsstillelse, en del, der dækkes af fordringer, dele, der dækkes af
sikkerhed i form af erhvervsejendomme eller boligejendomme, en del, der er
dækket af andre typer af anerkendt sikkerhedsstillelse, samt den usikrede del.
9.                      
Institutter beregner LGD* for hver del af
eksponeringen i stk. 2 separat i henhold til de relevante bestemmelser i dette
kapitel.
Artikel 227
Andre former for finansieret kreditrisikoafdækning
1.                      
Når betingelserne i artikel 207, stk. 1, er
opfyldt, kan kontanter eller kontantlignende instrumenter deponeret hos
tredjepartsinstitutter behandles som en garanti stillet af
tredjepartsinstituttet.
2.                      
Når betingelserne i artikel 207, stk. 2, er
opfyldt, skal institutterne behandle den del af eksponeringen, der er sikret
ved den aktuelle tilbagekøbsværdi af livsforsikringspolicer pantsat hos det
långivende institut, på følgende måde:
a)      hvis eksponeringen
er underlagt standardmetoden, skal den risikovægtes ved brug af de risikovægte,
der er omhandlet i stk. 3
b)      hvis eksponeringen
er underlagt IRB-metoden, men ikke instituttets egne LDG-estimater, skal der
for delen fastsættes et LGD på 40 %.
I tilfælde af manglende valutamatch nedsætter
institutterne den aktuelle tilbagekøbsværdi i henhold til artikel 228, stk. 3,
så værdien af kreditrisikoafdækningen er den aktuelle tilbagekøbsværdi af
livsforsikringspolicen.
3.                      
I forbindelse med stk. 2, litra a), tillægger
institutterne følgende risikovægtninger på grundlag af den risikovægt, der tillægges
privilegerede usikrede eksponeringer med den virksomhed, der udbyder
livsforsikringen:
a)      en risikovægtning på
20 %, hvis de privilegerede usikrede eksponeringer med den virksomhed, der
udbyder livsforsikringen, er tillagt en risikovægtning på 20 %
b)      en risikovægtning på
35 %, hvis de privilegerede usikrede eksponeringer med den virksomhed, der
udbyder livsforsikringen, er tillagt en risikovægtning på 50 %
c)      en risikovægtning på
70 %, hvis de privilegerede usikrede eksponeringer med den virksomhed, der
udbyder livsforsikringen, er tillagt en risikovægtning på 100 %
d)      en risikovægtning på
150 %, hvis de privilegerede usikrede eksponeringer med den virksomhed, der
udbyder livsforsikringen, er tillagt en risikovægtning på 150 %.
4.                      
Institutter kan behandle instrumenter genkøbt på
anmodning, der er anerkendt i henhold til artikel 196, litra c), som en garanti
stillet af det udstedende institut. Værdien af den
anerkendte kreditrisikoafdækning fastsættes som følger:
a)      når instrumentet vil
blive genkøbt til pålydende værdi, er værdien af sikkerhedsstillelsen dette
beløb
b)      når instrumentet vil
blive genkøbt til markedsprisen, er værdien af sikkerhedsstillelsen
instrumentets værdi vurderet på samme måde som de gældsbeviser, der angives i
artikel 193, stk. 4.
Underafdeling 2
Ufinansieret kreditrisikoafdækning
Artikel 228
Værdiansættelse
1.                      
Ved beregning af virkningerne af ufinansieret
kreditrisikoafdækning i overensstemmelse med denne underafdeling, er værdien af
ufinansieret kreditrisikoafdækning (G) det beløb, som udbyderen har garanteret
at ville udbetale, hvis låntager misligholder aftalen eller ikke betaler, eller
hvis andre, nærmere bestemte kreditbegivenheder indtræffer. 
2.                      
Ved kreditderivater, der ikke som kreditbegivenhed
har medtaget en omlægning af den underliggende fordring, herunder eftergivelse
eller udskydelse af tilbagebetaling af hovedstol, renter eller gebyrer, der
fører til en kreditbegivenhed, gælder følgende:
a)      hvis det beløb, udbyderen
har garanteret at ville udbetale, ikke er højere end eksponeringens værdi, skal
institutter reducere værdien af kreditrisikoafdækningen som beregnet i henhold
til stk. 1 med 40 %
b)      hvis det beløb, udbyderen
har garanteret at ville udbetale, er højere end eksponeringens værdi, skal
værdien af kreditrisikoafdækningen ikke være højere end 60 % af eksponeringens
værdi.
3.                      
Når den ufinansierede kreditrisikoafdækning er
denomineret i en anden valuta end den valuta, hvori eksponeringen er
denomineret, reducerer institutter værdien af kreditrisikoafdækningen gennem
anvendelse af en volatilitetsjustering som følger:
hvor
G* =      værdien af kreditrisikoafdækningen
reguleret for kursrisiko
G
=        den nominelle værdi af
kreditrisikoafdækningen
Hfx =      volatilitetsjusteringen, når der
foreligger manglende valutamatch mellem kreditrisikoafdækningen og den
underliggende fordring fastsat i overensstemmelse med stk. 4.
Når der ikke foreligger manglende valutamatch, er Hfx
lig med nul.
4.                      
Institutter baserer de volatilitetsjusteringer,
der skal anvendes i tilfælde af manglende valutamatch, på en likvidationsperiode
svarende til 10 arbejdsdage, under forudsætning af daglige værdiansættelser, og
kan beregne dem efter tilsynsmetoden for volatilitetsjusteringer eller metoden
med egne estimater som beskrevet i henholdsvis artikel 219 og 220. Institutter skal opskalere volatilitetsjusteringer i overensstemmelse
med artikel 221.
Artikel 229
Beregning af størrelsen af de risikovægtede eksponeringer og forventede tab i
tilfælde af delvis risikoafdækning og tranching
Når et institut overfører en del af risikoen
ved et lån i en eller flere trancher, finder bestemmelserne i kapitel 5
anvendelse. Institutter kan anse tærskelværdier for
betalinger, under hvilke der ikke foretages nogen udbetaling i tilfælde af tab,
for at svare til de ikke-afhændede "first loss"-positioner og
indebære en trancheinddelt risikooverførsel.
Artikel 230
Beregning af størrelsen af de risikovægtede eksponeringer efter standardmetoden
1.                      
I forbindelse med artikel 108, stk. 3, beregner
institutter de enkelte eksponeringers risikovægtede værdi efter følgende
formel:
hvor
E =       eksponeringens værdi i henhold til
artikel 106; i denne forbindelse ansættes værdien af eksponeringen for en
ikke-balanceført post opført i bilag I til 100 % af dens værdi frem for
den værdi af eksponeringen, der fremgår af artikel 106, stk. 1
GA =     værdien af kreditrisikoafdækningen som
beregnet i henhold til artikel 228, stk. 3, (G*) og videre justeret
for manglende løbetidsmatch som angivet i afdeling 5
r =        risikovægten for eksponeringer over for modparten
som angivet i kapitel 2
g =        risikovægten for eksponeringer med udbyderen
som angivet i kapitel 2.
2.                      
Når det afdækkede beløb (GA) er lavere
end eksponeringens værdi (E), må institutter kun anvende den formel, der er
omhandlet i stk. 1, hvis de afdækkede og ikke-afdækkede dele har samme
prioritet.
3.                      
Institutter kan udvide behandlingen i henhold til
artikel 109, stk. 4 og 5, til at omfatte eksponeringer eller dele af
eksponeringer, der garanteres af den statslige forvaltning eller centralbanken,
når sikkerheden er denomineret i låntagerens nationale valuta, og eksponeringen
finansieres i samme valuta.
Artikel 231
Beregning af størrelsen af de risikovægtede eksponeringer og forventede tab
efter IRB-metoden
1.                      
For den afdækkede del af eksponeringens værdi (E),
baseret på den justerede værdi af kreditrisikoafdækningen GA, kan PD
i forbindelse med kapitel 3, afdeling 3, være PD for udbyderen af
kreditrisikoafdækningen eller en PD, der ligger mellem låntagerens og
garantistillerens, hvis det ikke skønnes nødvendigt med fuld substitution. Ved efterstillede tilgodehavender og ikke-efterstillet, ufinansieret
risikoafdækning kan det LGD, institutter skal anvende i forbindelse med kapitel
3, afdeling 3, være det samme som det, der benyttes for privilegerede
fordringer.
2.                      
For eventuelle ikke-afdækkede dele af
eksponeringens værdi (E) skal PD være låntagers PD, mens LGD er LGD for den
underliggende eksponering.
3.                      
GA er værdien af G* som beregnet i
henhold til artikel 228, stk. 3, og videre justeret for manglende løbetidsmatch
som angivet i afdeling 5. E er eksponeringens værdi i
henhold til kapitel 3, afdeling 4. I denne forbindelse beregner institutter
eksponeringsværdien af de poster, der er opført i artikel 162, stk. 8-10, ved
at anvende en omregningsfaktor eller en procentsats på 100 % og ikke de
omregningsfaktorer eller procentsatser, der er anført i de pågældende stykker.
Afdeling 5
Manglende løbetidsmatch
Artikel 232
Manglende løbetidsmatch
Manglende løbetidsmatch
1.                      
Ved beregning af risikovægtede eksponeringer
forekommer der manglende løbetidsmatch, når restløbetiden for
kreditrisikoafdækningen er kortere end restløbetiden for den afdækkede
eksponering. Hvis risikoafdækningen har mindre en tre
måneders restløbetid, og risikoafdækningens løbetid er kortere end løbetiden
for den underliggende eksponering, er denne risikoafdækning ikke anerkendt
risikoafdækning.
2.                      
Når der forekommer manglende løbetidsmatch, er
kreditrisikoafdækningen ikke anerkendt kreditrisikoafdækning, hvis en af
følgende betingelser er opfyldt:
a)      den oprindelige løbetid
for risikoafdækningen er under 1 år
b)      eksponeringen er en
kortfristet eksponering, som ifølge de kompetente myndigheder er omfattet af en
bundværdi på en dag snarere end på et år med hensyn til løbetiden (M) i henhold
til artikel 158, stk. 3.
Artikel 233
Kreditrisikoafdækningens løbetid 
1.                      
Inden for en maksimal periode på 5 år er den
effektive løbetid for den underliggende eksponering den længst mulige
resterende tid, før modparten efter planen skal opfylde sine forpligtelser. Med forbehold af stk. 2 er kreditrisikoafdækningens løbetid tidsrummet
frem til den tidligste dato, hvor risikoafdækningen kan afsluttes.
2.                      
Når sælgeren af risikoafdækningen har mulighed for
at vælge at afslutte risikoafdækningen, anser institutter risikoafdækningens
løbetid for at være tidsrummet frem til den tidligste dato, hvor denne mulighed
kan benyttes. Når køberen af risikoafdækningen har
mulighed for at afslutte risikoafdækningen, og betingelserne i den aftale, der
ligger til grund for risikoafdækningen, indeholder et positivt incitament til,
at instituttet kan afslutte transaktionen før den kontraktbestemte
forfaldsdato, anser instituttet risikoafdækningens løbetid for at være
tidsrummet frem til den tidligste dato, hvor denne mulighed kan anvendes; ellers
kan instituttet anse en sådan mulighed ikke for at påvirke risikoafdækningens
løbetid.
3.                      
Når der ikke er noget til hinder for, at et
kreditderivat forfalder forud for en eventuel henstandsperiode i tilfælde af
misligholdelse af den underliggende fordring, der træder i kraft ved manglende
betaling, reducerer institutter risikoafdækningens løbetid med samme tidsrum
som henstandsperioden.
Artikel 234
Værdiansættelse af risikoafdækningen
1.                      
I forbindelse med transaktioner omfattet af
finansieret kreditrisikoafdækning efter den enkle metode for finansiel
sikkerhedsstillelse er sikkerhedsstillelsen ikke anerkendt finansieret
kreditriskoafdækning, når der er manglende match mellem eksponeringens løbetid
og afdækningens løbetid.
2.                      
I forbindelse med transaktioner omfattet af
finansieret kreditrisikoafdækning efter den udbyggede metode for finansiel
sikkerhedsstillelse skal institutter sikre, at kreditrisikoafdækningens og
eksponeringens løbetid afspejles i den justerede værdi af sikkerhedsstillelsen
i henhold til følgende formel:
hvor
CVA =     den volatilitetskorrigerede værdi af
sikkerhedsstillelsen som angivet i artikel 218, stk. 2, eller eksponeringens
størrelse, idet den laveste af de to anvendes
t =         det resterende antal år frem til
kreditrisikoafdækningens forfaldsdato beregnet i overensstemmelse med artikel
233 eller værdien af T, idet den laveste af de to anvendes
T =        det resterende antal år frem til
eksponeringens forfaldsdato beregnet i overensstemmelse med artikel 233 eller 5
år, idet den laveste af de to anvendes
t* =        0,25.
Institutter anvender CVAM som CVA
med yderligere justering for manglende løbetidsmatch i formlen til beregning af
den fuldt justerede værdi af eksponeringen (E*) som angivet i artikel 218, stk.
5.
3.                      
I forbindelse med transaktioner omfattet af
ufinansieret kreditrisikoafdækning skal institutter sikre, at
kreditrisikoafdækningens og eksponeringens løbetid afspejles i den justerede
værdi af sikkerhedsstillelsen i henhold til følgende formel:
hvor
G* =      risikoafdækningens størrelse justeret for
eventuelt manglende valutamatch
GA =      G* justeret for eventuelt manglende
løbetidsmatch
t
=         det resterende antal år frem til
kreditrisikoafdækningens forfaldsdato beregnet i overensstemmelse med artikel
233 eller værdien af T, idet den laveste af de to anvendes
T =        det resterende antal år frem til
eksponeringens forfaldsdato beregnet i overensstemmelse med artikel 233 eller 5
år, idet den laveste af de to anvendes
t* =        0,25.
Institutter anvender GA som værdien af
risikoafdækningen i henhold til artikel 228-231.
Afdeling 6
Kurve af CRM-teknikker
Artikel 235
"First-to-default"-kreditderivater
Når et institut opnår kreditrisikoafdækning
for en række eksponeringer på de vilkår, at den første misligholdelse blandt
eksponeringerne udløser forfald, og at denne kreditbegivenhed medfører kontraktens
ophør, kan instituttet ændre beregningen af størrelsen af de risikovægtede
eksponeringer og eventuelt det forventede tab på eksponeringen, som ved
manglende kreditrisikoafdækning ville medføre det laveste af følgende to beløb
i overensstemmelse med dette kapitel, men kun hvis eksponeringens værdi er
mindre end eller lig med værdien af kreditrisikoafdækningen:
a)           den
risikovægtede eksponering efter standardmetoden
b)           den
risikovægtede eksponering efter IRB-metoden plus 12,5 gange det forventede tab.
Artikel 236
"Nth-to-default"-kreditderivater
Når den n'te misligholdelse af eksponeringerne
udløser udbetaling under kreditrisikoafdækningen, må det institut, der
erhverver risikoafdækningen, kun anerkende risikoafdækningen til beregning af
størrelsen af risikovægtede eksponeringer og eventuelt størrelsen af de
forventede tab, hvis der også har været risikoafdækning af misligholdelse 1 til
n-1, eller når der allerede er forekommet n-1 misligholdelser. I sådanne tilfælde kan instituttet ændre beregningen af størrelsen af
det risikovægtede eksponering og eventuelt det forventede tab på eksponeringen,
som ved manglende kreditrisikoafdækning ville medføre det n-laveste af de to
beløb, som er omhandlet i artikel 235, litra a) og b).
Alle eksponeringer i kurven skal opfylde
kravene i artikel 199, stk. 2, og artikel 211, stk. 1, litra d).
Kapitel 5
Securitisering
Afdeling 1
Definitioner
Artikel 237
Definitioner
I dette kapitel forstås ved:
1)                     
"mer-spread": opkrævede
finansieringsudgifter og andre gebyrindtægter, der modtages i forbindelse med
de securitiserede eksponeringer fratrukket omkostninger og udgifter
2)                     
"clean-up call option": en kontraktbestemt option, som giver det eksponeringsleverende
institut mulighed for at genkøbe eller annullere securitiseringspositionerne,
før alle de underliggende eksponeringer er tilbagebetalt, når de udestående
eksponeringer når under et bestemt niveau
3)                     
"likviditetsfacilitet": securitiseringsposition, der udspringer af en kontraktmæssig aftale om
at stille finansiering til rådighed for at sikre rettidige udbetalinger til
investorer
4)                     
"KIRB": 8
% af de risikovægtede eksponeringer som beregnet i henhold til kapitel 3 for de
securitiserede eksponeringer, hvis de ikke var securitiserede, plus de
forventede tab i forbindelse med de pågældende eksponeringer beregnet i henhold
til det pågældende kapitel
5)                     
"den ratingbaserede metode": metode til opgørelse af størrelsen af de risikovægtede eksponeringer
for securitiseringspositioner i henhold til artikel 256
6)                     
"tilsynsformelmetoden": metode til opgørelse af størrelsen af risikovægtede eksponeringer for
securitiseringspositioner i henhold til artikel 257
7)                     
"ikke-rated position": securitiseringsposition, som ikke har en kreditvurdering foretaget af
et godkendt ECAI som defineret i afdeling 4
8)                     
"rated position": en
securitiseringsposition, som har en kreditvurdering foretaget af et godkendt
ECAI som defineret i afdeling 4 
9)                     
"ABCP"-program" (asset-backed
commercial paper programme): securitiseringsprogram, hvor
værdipapirerne hovedsagelig er gældsbreve med en løbetid på et år eller
derunder
10)                 
"traditionel securitisering": en securitisering, der indebærer, at de eksponeringer, som
securitiseres, overføres økonomisk (til en securitiseringsenhed med særligt
formål (SSPE)); dette sker ved overførsel af ejerskabet af securitiserede
eksponeringer fra det eksponeringsleverende institut eller gennem indirekte
deltagelse; de udstedte værdipapirer må ikke medføre betalingsforpligtelser for
det eksponeringsleverende instituts balance
11)                 
"syntetisk securitisering": en securitisering, hvor opdelingen i trancher sker ved brug af
kreditderivater eller garantier, og hvor securitiserede eksponeringer ikke
fjernes fra det eksponeringsleverende instituts balance
12)                 
"revolverende eksponering": en eksponering, hvorved tilgodehavender hos privatkunder kan variere,
alt efter hvor meget disse privatkunder vælger at låne eller betale tilbage, op
til den grænse, instituttet har fastsat
13)                 
"førtidsindfrielsesbestemmelse": en kontraktbestemmelse i forbindelse med securitisering af
revolverende eksponeringer, hvorved der stilles krav om, at investorers
positioner i tilfælde af, at på forhånd fastlagte begivenheder indtræffer,
indfries inden den oprindeligt anførte udløbsdato for de udstedte værdipapirer
14)                 
"first loss tranche": den mest
efterstillede tranche i en securitisering, som påføres det første tab på
securiserede eksponeringer og derved beskytter second loss-trancher og i givet
fald højere rangerende trancher.
Afdeling 2
Anerkendelse af væsentlig risikooverførsel
Artikel 238
Traditionel securitisering 
1.                      
Det eksponeringsleverende institut ved en
traditionel securitisering kan udelukke securitiserede eksponeringer fra
beregningen af størrelsen af de risikovægtede eksponeringer og størrelsen af de
forventede tab, hvis en af følgende betingelser er opfyldt:
a)      en væsentlig del af
kreditrisikoen i forbindelse med de securitiserede eksponeringer anses for at
være overført til tredjeparter
b)      det
eksponeringsleverende institut anvender en risikovægtning på 1 250 % for
alle sine securitiseringspositioner i den pågældende securitisering eller
fratrækker disse securitiseringspositioner i tier 1-kernekapital, jf. artikel
33, stk. 1, litra k). 
2.                      
En væsentlig kreditrisiko anses for at være
overført i følgende tilfælde:
a)      de risikovægtede
eksponeringsværdier af de mezzaninsecuritiseringspositioner, som det
eksponeringsleverende institut besidder i securitiseringen, overskrider ikke
50 % af de risikovægtede eksponeringsværdier af alle
mezzaninsecuritiseringspositioner i securitiseringen
b)      hvis der ingen
mezzaninsecuritiseringspositioner er i en given securitisering, og det
eksponeringsleverende institut kan påvise, at eksponeringsværdien af de
securitiseringspositioner, som ville medføre et fradrag i egne midler eller
have en risikovægtning på 1 250 %, overstiger et velfunderet skøn over det
forventede tab på de securitiserede eksponeringer væsentligt, besidder det
eksponeringsleverende institut ikke mere end 20 % af eksponeringsværdien
af de securitiseringspositioner, som ville medføre et fradrag i egne midler
eller have en risikovægtning på 1 250 %.
Hvis den mulige reduktion i den risikovægtede
værdi af eksponeringen, som det eksponeringsleverende institut ville kunne opnå
ved securitiseringen, ikke er underbygget af en tilsvarende
kreditrisikooverførsel til tredjeparter, kan den kompetente myndighed fra sag
til sag beslutte, at en væsentlig kreditrisiko ikke anses for at være overført
til tredjeparter.
3.                      
I forbindelse med stk. 2 er
mezzaninsecuritiseringspositioner securitiseringspositioner, som tillægges en
risikovægtning, der er mindre end 1 250 %, som er efterstillet de højest
privilegerede positioner i securitiseringen, og som er efterstillet enhver
anden securitiseringsposition i securitiseringen, der i overensstemmelse med
afdeling 4 enten:
a)      i tilfælde af en
securitiseringsposition, som er underlagt underafdeling 3 i afdeling 3, er
henført til kreditkvalitetstrin 1
b)      i tilfælde af en
securitiseringsposition, som er underlagt underafdeling 4 i afdeling 3, er
henført til kreditkvalitetstrin 1 eller 2.
4.                      
Som alternativ til stk. 2 og 3 giver de kompetente
myndigheder de eksponeringleverende institutter tilladelse til at anse en
væsentlig kreditrisiko for at være overført, hvis det eksponeringsleverende
institut kan godtgøre, at den reduktion af kapitalgrundlagskrav, som det eksponeringsleverende
institut opnår ved hvert tilfælde af securitisering, er underbygget af en
tilsvarende kreditrisikooverførsel til tredjeparter. 
Der gives kun tilladelse, hvis instituttet
opfylder følgende betingelser:
a)      instituttet har
tilstrækkeligt risikofølsomme politikker og metoder til at vurdere
risikooverførslen
b)      instituttet har også
anerkendt kreditrisikooverførslen til tredjeparter i hvert tilfælde i
forbindelse med instituttets interne risikostyring og dets allokering af den
interne kapital.
5.                      
Ud over de krav, der er omhandlet i stk. 1-4, skal
følgende betingelser være opfyldt:
a)      dokumentationen
vedrørende securitiseringen afspejler transaktionens økonomiske substans
b)      de securitiserede
eksponeringer bringes uden for det eksponeringsleverende instituts og dettes
kreditorers rækkevidde, herunder i tilfælde af konkurs og likvidation. Dette
skal underbygges med en udtalelse fra en autoriseret advokat
c)      de udstedte
værdipapirer repræsenterer ikke det eksponeringsleverende instituts
betalingsforpligtelser
d)      det
eksponeringsleverende institut bevarer ikke en reel eller indirekte kontrol
over de overførte eksponeringer. Et eksponeringsleverende institut anses for at
have bevaret reel kontrol over de overførte eksponeringer, hvis det har ret til
at genkøbe de tidligere overførte eksponeringer fra modtageren med henblik på
at realisere gevinsterne af disse, eller hvis det er forpligtet til igen at
påtage sig den overførte risiko. Hvis det eksponeringsleverende institut
bevarer sine rettigheder eller forpligtelser vedrørende eksponeringerne, udgør
dette ikke i sig selv nogen indirekte kontrol over eksponeringerne
e)      dokumentationen for
securitiseringen opfylder følgende betingelser:
i)        den indeholder
ikke bestemmelser, som, undtagen hvis der foreligger førtidsindfrielsesbestemmelser,
stiller krav om, at positioner i securitiseringen skal forbedres af det
eksponeringsleverende institut, herunder, men ikke begrænset til ændringer af
de underliggende krediteksponeringer eller forøgelse af udbytte, som skal udbetales
til investorer i tilfælde af en forringelse af de securitiserede eksponeringers
kreditkvalitet 
ii)       den indeholder
ikke bestemmelser, som øger udbyttet, der skal udbetales til indehavere af
positioner inden for securitiseringen på grund af en forringelse af puljen af
underliggende aktivers kreditkvalitet.
iii)      den gør det klart,
at eventuelt køb eller genkøb af securitiseringspositioner fra det
eksponeringsleverende eller det organiserende instituts side ud over de
kontraktlige forpligtelser kun kan foretages på uafhængig basis
f)       når der er tale om
en "clean-up call option", skal nævnte "option" også
opfylde følgende betingelser:
i)        den kan udøves,
når det eksponeringsleverende institut ønsker det
ii)       den kan kun
udnyttes, når 10 % eller derunder af de securitiserede eksponeringers værdi
ikke er afskrevet
iii)      den er ikke
struktureret med henblik på at undgå fordeling af tab på positioner til
forbedring af kreditværdigheden eller andre positioner, som indehaves af
investorer, og ikke i øvrigt er struktureret med henblik på at forbedre
kreditværdigheden.
6.                      
De kompetente myndigheder holder EBA orienteret om
de specifikke tilfælde, som er omhandlet i stk. 2, hvor den mulige reduktion i
den risikovægtede værdi af eksponeringen, ikke er underbygget af en tilsvarende
kreditrisikooverførsel til tredjeparter, og institutternes anvendelse af stk.
4. EBA overvåger de forskellige former for praksis på
dette område og fastsætter retningslinjer i overensstemmelse med artikel 16 i
forordning (EU) nr. 1093/2010.
Artikel 239
Syntetisk securitisering
1.                      
Et eksponeringsleverende institut til en syntetisk
securitisering kan beregne størrelsen af risikovægtede eksponeringer og i givet
fald størrelsen af de forventede tab for de securitiserede eksponeringer i
overensstemmelse med artikel 244, hvis en af følgende betingelser er opfyldt:
a)      en væsentlig
kreditrisiko anses for at være overført til tredjeparter, enten ved hjælp af
finansieret eller ufinansieret kreditrisikoafdækning
b)      det
eksponeringsleverende institut anvender en risikovægtning på 1 250 % for
alle sine securitiseringspositioner i den pågældende securitisering eller
fratrækker disse securitiseringspositioner i tier 1-kernekapital, jf. artikel
33, stk. 1, litra k).
2.                      
En væsentlig kreditrisiko anses for at være
overført, hvis en af følgende betingelser er opfyldt:
a)      de risikovægtede
eksponeringsværdier af de mezzaninsecuritiseringspositioner, som det
eksponeringsleverende institut besidder i securitiseringen, overskrider ikke
50 % af de risikovægtede eksponeringsværdier af alle
mezzaninsecuritiseringspositioner i securitiseringen
b)      hvis der ingen
mezzaninsecuritiseringspositioner er i en given securitisering, og det
eksponeringsleverende institut kan påvise, at eksponeringsværdien af de
securitiseringspositioner, som ville medføre et fradrag i egne midler eller
have en risikovægtning på 1 250 %, overstiger et velfunderet skøn over det
forventede tab på de securitiserede eksponeringer væsentligt, besidder det
eksponeringsleverende institut ikke mere end 20 % af eksponeringsværdien
af de securitiseringspositioner, som ville medføre et fradrag i egne midler
eller have en risikovægtning på 1 250 %
c)      hvis den mulige
reduktion i den risikovægtede værdi af eksponeringen, som det
eksponeringsleverende institut ville kunne opnå ved securitiseringen, ikke er
underbygget af en tilsvarende kreditrisikooverførsel til tredjeparter, kan den
kompetente myndighed fra sag til sag beslutte, at en væsentlig kreditrisiko
ikke anses for at være overført til tredjeparter.
3.                      
I forbindelse med stk. 2 er
mezzaninsecuritiseringspositioner securitiseringspositioner, som tillægges en
risikovægtning, der er mindre end 1250 %, som er efterstillet de højest
privilegerede positioner i securitiseringen, og som er efterstillet enhver
anden securitiseringsposition i securitiseringen, der i overensstemmelse med
afdeling 4 enten:
a)      i tilfælde af en
securitiseringsposition, som er underlagt underafdeling 3 i afdeling 3, er
henført til kreditkvalitetstrin 1
b)      i tilfælde af en
securitiseringsposition, som er underlagt underafdeling 4 i afdeling 3, er
henført til kreditkvalitetstrin 1 eller 2.
4.                      
Som alternativ til stk. 2 og 3 giver de kompetente
myndigheder de eksponeringleverende institutter tilladelse til at anse en
væsentlig kreditrisiko for at være overført, hvis det eksponeringleverende
institut kan godtgøre, at den reduktion af kapitalgrundlagskrav, som det
eksponeringsleverende institut opnår ved hvert tilfælde af securitisering, er
underbygget af en tilsvarende kreditrisikooverførsel til tredjeparter.
Der gives kun tilladelse, hvis instituttet
opfylder følgende betingelser:
a)      instituttet har
tilstrækkeligt risikofølsomme politikker og metoder til at vurdere
risikooverførslen
b)      instituttet har også
anerkendt kreditrisikooverførslen til tredjeparter i hvert tilfælde i
forbindelse med instituttets interne risikostyring og dets allokering af den
interne kapital.
5.                      
Ud over de krav, der er omhandlet i stk. 1-4, skal
overførslen opfylde følgende betingelser:
a)      dokumentationen
vedrørende securitiseringen afspejler transaktionens økonomiske substans
b)      kreditrisikoafdækningen,
hvorved kreditrisikoen er overført, er i overensstemmelse med artikel 242, stk.
2
c)      instrumenterne, der
anvendes til overførsel af kreditrisikoen, indeholder ikke betingelser eller
bestemmelser, som:
i)        pålægger
væsentlige tærskelværdier, under hvilke kreditrisikoafdækningen ikke udløses,
hvis en kreditbegivenhed indtræffer
ii)       giver mulighed for
at ophæve risikoafdækningen som følge af en forringelse af de underliggende
eksponeringers kreditkvalitet
iii)      kræver, at
positionerne inden for securitiseringen forbedres af det eksponeringsleverende
institut, undtagen hvis der foreligger førtidsindfrielsesbestemmelser
iv)      øger instituttets
omkostninger til kreditrisikoafdækning eller udbytte, der skal udbetales til
indehavere af positionen inden for securitiseringen som følge af en forringelse
af de underliggende aktivers kreditkvalitet 
d)      der indhentes en
udtalelse fra en autoriseret advokat, hvori det bekræftes, at
kreditrisikoafdækningen kan håndhæves i alle relevante retsområder
e)      dokumentationen
vedrørende securitiseringen gør det klart, at eventuelt køb eller genkøb af
securitiseringspositioner fra det eksponeringsleverende eller det organiserende
instituts side ud over de kontraktlige forpligtelser kun kan foretages på
uafhængig basis
f)       når der er tale om
en "clean-up call option", skal nævnte "option" opfylde
følgende betingelser:
i)        den kan udøves,
når det eksponeringsleverende institut ønsker det
ii)       den kan kun
udnyttes, når 10 % eller derunder af de securitiserede eksponeringers værdi
ikke er afskrevet
iii)      den er ikke
struktureret med henblik på at undgå fordeling af tab på positioner til
forbedring af kreditværdigheden eller andre positioner, som indehaves af
investorer, og ikke i øvrigt er struktureret med henblik på at forbedre
kreditværdigheden.
6.                      
De kompetente myndigheder holder EBA orienteret om
de specifikke tilfælde, som er omhandlet i stk. 2, hvor den mulige reduktion i
den risikovægtede værdi af eksponeringen, ikke er underbygget af en tilsvarende
kreditrisikooverførsel til tredjeparter, og institutternes anvendelse af stk.
4. EBA overvåger de forskellige former for praksis på
dette område og fastsætter retningslinjer i overensstemmelse med artikel 16 i
forordning (EU) nr. 1093/2010.
Afdeling 3
Beregning af størrelsen af risikovægtede eksponeringer
Underafdeling 1
Principper
Artikel 240
Beregning af størrelsen af risikovægtede eksponeringer
1.                      
Hvis et eksponeringsleverende institut har overført
betydelige kreditrisici i tilknytning til securitiserede eksponeringer i
overensstemmelse med betingelserne i afdeling 2, må dette institut:
a)       i
tilfælde af traditionelle securitiseringer udelukke de eksponeringer, det har
securitiseret, fra dets beregning af de risikovægtede værdier af eksponeringer
og i givet fald af de forventede tab
b)      i
tilfælde af syntetiske securitiseringer beregne de risikovægtede værdier af
eksponeringer og i givet fald af de forventede tab vedrørende de securitiserede
eksponeringer i overensstemmelse med artikel 244 og 245.
2.                      
Hvis det eksponeringsleverende institut har
besluttet at anvende stk. 1, skal det beregne de risikovægtede værdier af
eksponeringer, der er fastsat i dette kapitel, vedrørende de positioner, som
det måtte besidde i securitiseringen.
Hvis det eksponeringsleverende institut ikke har
overført betydelige kreditrisici eller har besluttet ikke at anvende stk. 1,
behøver det ikke beregne risikovægtede værdier af eksponeringer vedrørende
nogen af de positioner, det måtte besidde i den pågældende securitisering, men
inkluderer fortsat de securiserede eksponeringer i beregningen af de
risikovægtede værdier af eksponeringer, som om de ikke var securiseret.
3.                      
Foreligger der en eksponering i forhold til
forskellige trancher i en securitisering, skal eksponeringen i forhold til hver
enkelt tranche anses som en separat securitiseringsposition. Udbyderne af kreditrisikoafdækning i forhold til
securitiseringspositioner skal anses for at besidde positioner i
securitiseringen. Securitiseringspositioner skal omfatte eksponeringer i forhold
til en securitisering hidrørende fra rente- eller valutaderivatkontrakter.
4.                      
Medmindre securitiseringspositioner fratrækkes i
tier 1-kernekapital i henhold til artikel 33, stk. 1, litra k), skal den
risikovægtede værdi af eksponeringen inkluderes i instituttets sum af
risikovægtede værdier af eksponeringer med henblik på artikel 87, stk. 3.
5.                      
Størrelsen af risikovægtede eksponeringer i en
securitiseringsposition beregnes ved at anvende den samlede relevante
risikovægtning på eksponeringens værdi inden for positionen som beregnet i
artikel 241.
6.                      
Den samlede risikovægtning beregnes som summen af
risikovægtningen i dette kapitel og eventuelt supplerende risikovægtning i
overensstemmelse med artikel 396.
Artikel 241
Værdien af eksponeringer
1.                      
Værdien af eksponeringer beregnes som følger: 
a)      når et institut
beregner størrelsen af risikovægtede eksponeringer i henhold til underafdeling
3, skal eksponeringens værdi for en balanceført securitiseringsposition være
dens regnskabsmæssige værdi efter justeringer for specifik kreditrisiko
b)      når et institut
beregner størrelsen af risikovægtede eksponeringer i henhold til underafdeling
4, skal eksponeringens værdi for en balanceført securitiseringsposition være
dens regnskabsmæssige værdi uden eventuelle justeringer for specifik
kreditrisiko
c)      når et institut
beregner størrelsen af risikovægtede eksponeringer i henhold til underafdeling
3, skal eksponeringens værdi for en ikke-balanceført securitiseringsposition
være dens nominelle værdi, fratrukket eventuel justering for nævnte
securitiseringspositions specifikke kreditrisiko, ganget med en
konverteringsfaktor som foreskrevet i dette kapitel. Denne konverteringsfaktor
skal være 100 %, medmindre andet angives
d)      når et institut
beregner størrelsen af risikovægtede eksponeringer i henhold til underafdeling
4, skal eksponeringens værdi for en ikke-balanceført securitiseringsposition
være dens nominelle værdi, ganget med en konverteringsfaktor som foreskrevet i
dette kapitel. Denne konverteringsfaktor skal være 100 %, medmindre andet
angives
e)      eksponeringsværdien
for en modpartskreditrisiko, der hidrører fra et af de derivatinstrumenter, som
angives i bilag II, skal fastlægges i overensstemmelse med kapitel 6.
2.                      
Når et institut har to eller flere overlappende
positioner inden for en securitisering, skal det for så vidt angår de
overlappende positioner ved beregning af størrelsen af de risikovægtede
eksponeringer kun medtage den position eller del af en position, der giver den
højeste risikovægtede værdi af eksponeringen. Instituttet
kan også anerkende en sådan overlapning mellem specifikke kapitalgrundlagskrav
for positioner i handelsbeholdningen og kapitalgrundlagskrav for
securitiseringspositioner uden for handelsbeholdningen, under forudsætning af,
at instituttet er i stand til at beregne og sammenligne kapitalgrundlagskravene
for de pågældende positioner. Med henblik på dette stykke betegner
"overlappende", at positionerne, helt eller delvis, repræsenterer en
eksponering for samme risiko, således at der i den overlappende del er tale om
en og samme eksponering.
3.                      
Når artikel 263, litra c), vedrører positioner i
ABCP'er, kan instituttet anvende den risikovægt, der er tillagt en
likviditetsfacilitet, til beregning af den risikovægtede eksponering for
ABCP'en, hvis 100 % af ABCP'en udstedt af programmet er dækket af den
eller andre likviditetsfaciliteter, og alle nævnte likviditetsfaciliteter er
sidestillet med ABCP'en, så de udgør overlappende positioner.
Instituttet skal underrette den kompetente
myndighed om dets brug af denne behandling.
Artikel 242
Anerkendelse af kreditrisikoreduktion på securitiseringspositioner
1.                      
Institutter kan anerkende finansieret eller
ufinansieret kreditrisikoafdækning vedrørende securitiseringspositioner i
overensstemmelse med kapitel 4 og betinget af, at kravene i dette kapitel og i
kapital 4 overholdes.
Anerkendt finansieret kreditrisikoafdækning er
begrænset til finansiel sikkerhedsstillelse, der anerkendes til beregning af
den risikovægtede værdi af eksponeringen i henhold til kapitel 2 som angivet i
kapitel 4, og anerkendelsen er betinget af, at de relevante krav i kapitel 4
overholdes.
2.                      
Anerkendt ufinansieret kreditrisikoafdækning og
anerkendte udbydere af ufinansieret risikoafdækning er begrænset til dem, der
anerkendes i henhold til kapitel 4, og anerkendelsen er betinget af, at de
relevante krav i kapitel 4 overholdes. 
3.                      
Uanset stk. 2, skal anerkendte udbydere af
ufinansieret kreditrisikoafdækning i artikel 197 være omfattet af en
kreditvurdering fra et anerkendt ECAI, som er henført til kreditkvalitetstrin 3
eller derover i henhold til artikel 131, og som på det tidspunkt, da
kreditrisikoafdækningen først blev anerkendt, var henført til
kreditkvalitetstrin 2 eller derover. Institutter, som har tilladelse til at
anvende IRB-metoden i forbindelse med direkte eksponering i forhold til udbyderen
af kreditrisikoafdækning, kan vurdere anerkendelse i henhold til første punktum
på grundlag af overensstemmelsen mellem PD for udbyderen af
kreditrisikoafdækning og den PD, der er forbundet med de kreditkvalitetstrin, der
er omhandlet i artikel 131.
4.                      
Uanset stk. 2, er SSPE'er anerkendte udbydere, hvis
deres egne aktiver er anerkendt finansiel sikkerhedsstillelse uden rettigheder
eller eventualrettigheder, som har forrang for eller rangerer på lige fod med
eventualrettighederne i det institut, som modtager ufinansieret
kreditrisikobeskyttelse, og alle kravene til anerkendelse af finansiel
sikkerhedsstillelse i kapitel 4 er opfyldt. I sådanne tilfælde begrænses GA
(afdækningsbeløbet justeret for eventuelt manglende valutamatch eller
løbetidsmatch i overensstemmelse med kapitel 4) til disse aktivers
volatilitetsjusterede markedsværdi, og g (risikovægten for eksponeringer i
forhold til udbyderen som angivet i standardmetoden) fastsættes som den
vægtede, gennemsnitlige risikovægt, der ville finde anvendelse på disse aktiver
som finansiel sikkerhedsstillelse i henhold til standardmetoden.
Artikel 243
Implicit støtte
1.                      
Et organiserende institut, eller et
eksponeringsleverende institut, der med hensyn til en securitisering har
anvendt artikel 240, stk. 1 og 2, til beregning af den risikovægtede værdi af
eksponeringer, eller har solgt instrumenter fra sin handelsbeholdning med det
resultat, at det ikke længere er forpligtet til at være i besiddelse af et kapitalgrundlag
i relation til den risiko, der knytter sig til disse instrumenter, må ikke med
henblik på at reducere investorernes potentielle eller faktiske tab yde støtte
til securitiseringen ud over sine kontraktlige forpligtelser. En transaktion anses ikke for at yde støtte, hvis den gennemføres på
uafhængig basis og indgår i vurderingen af væsentlig risikooverførsel. Sådanne
transaktioner skal, uanset om de yder støtte, indberettes til de kompetente
myndigheder og gøres til genstand for instituttets kreditrevisions- og
godkendelsesprocedurer. Instituttet skal, når det vurderer, om transaktionen
ikke er struktureret til at yde støtte, i det mindste i passende omfang tage
højde for følgende:
a)      genkøbsprisen 
b)      instituttets kapital og likviditet før og
efter genkøb 
c)      resultatet af de securitiserede
eksponeringer
d)      resultatet af de securitiserede
eksponeringer
2.                      
EBA udsteder i overensstemmelse med artikel 16 i
forordning (EU) nr. 1093/2010 retningslinjer for, hvad der svarer til uafhængig
basis, og hvornår en transaktion ikke er struktureret til at yde støtte.
3.                      
Opfylder et eksponeringsleverende institut eller et
organiserende institut ikke stk. 1 i forhold til en securitisering, skal
instituttet som et minimum besidde et kapitalgrundlag i forhold til alle de
securitiserede eksponeringer, som om de ikke var securitiserede.
Underafdeling 2
Det eksponeringsleverende instituts beregning af størrelsen af risikovægtede
eksponeringer, der er securitiseret i en syntetisk securitisering 
Artikel 244
Generel behandling
Ved beregning af størrelsen af risikovægtede
eksponeringer for de securitiserede eksponeringer skal det
eksponeringsleverende institut for en syntetisk securitisering, når
betingelserne i artikel 239 er opfyldt og med forbehold af artikel 245, anvende
de relevante beregningsmetoder, som beskrives i denne afdeling, og ikke de i
kapitel 2 beskrevne. For institutter, der beregner
størrelsen af risikovægtede eksponeringer og størrelsen af de forventede tab i
henhold til kapitel 3, skal det forventede tab på sådanne eksponeringer være
nul.
De krav, der er omhandlet i første afsnit,
henviser til hele puljen af eksponeringer, der omfattes af securitiseringen. Med forbehold af artikel 245 beregner det eksponeringsleverende
institut størrelsen af de risikovægtede eksponeringer for alle trancher i
securitiseringen i overensstemmelse med bestemmelserne i denne afdeling,
herunder dem, for hvilke instituttet anerkender kreditrisikoreduktion i
overensstemmelse med artikel 242, hvor den risikovægt, der i så fald skal
anvendes på nævnte position, kan ændres i overensstemmelse med kapitel 4, jf.
dog kravene i dette kapitel.
Artikel 245
Behandling af manglende løbetidsmatch inden for syntetiske securitiseringer
I forbindelse med beregningen af størrelsen af
risikovægtede eksponeringer i overensstemmelse med artikel 244 skal der tages
hensyn til eventuelt manglende løbetidsmatch mellem kreditrisikoafdækningen,
med hvilken trancheopdelingen foretages, og de securitiserede eksponeringer som
følger:
a)           som løbetid for
de securitiserede eksponeringer anvendes den længste løbetid for disse
eksponeringer, dog højst fem år. Løbetiden for kreditrisikoafdækningen
fastsættes i overensstemmelse med kapitel 4
b)           et
eksponeringsleverende institut skal ved beregningen af størrelsen af
risikovægtede eksponeringer for trancher, der som led i denne afdeling
tillægges en risikovægt på 1 250 %, ikke tage hensyn til manglende
løbetidsmatch. For alle andre trancher anvendes den behandling af manglende
løbetidsmatch, som er angivet i kapitel 4, i overensstemmelse med følgende
formel:
hvor
RW*
=  størrelsen af den risikovægtede eksponering i henhold
til artikel 87, stk. 3, litra a)
RWAss
=         størrelsen af den risikovægtede eksponering for
eksponeringer, hvis de ikke var securitiseret, beregnet prorata
RWSP
= størrelsen af den risikovægtede eksponering
beregnet i henhold til artikel 244, hvis der ikke var tale om manglende
løbetidsmatch
T =       løbetiden for de underliggende eksponeringer udtrykt i år
t =         løbetiden for kreditrisikoafdækningen udtrykt i år
t*
=       0,25.f
Underafdeling 3
Beregning af størrelsen af de risikovægtede eksponeringer efter standardmetoden
Artikel 246
Risikovægte
Med forbehold af artikel 247 beregner
instituttet størrelsen af risikovægtede eksponeringer for en rated
securitiseringsposition eller gensecuritiseringsposition ved at gange
eksponeringens værdi med den relevante risikovægt.
Den relevante risikovægt er den risikovægt,
der er anført i tabel 1, og som positionens kreditvurdering er henført til i
overensstemmelse med afdeling 4.
 Tabel 1 
 Kreditkvalitetstrin || 1 || 2 || 3 || 4 (kredit-vurderinger undtagen kortfristede) || Alle andre kredit­kvalitets­trin 
 Securitiseringspositioner || 20 % || 50 % || 100 % || 350 % || 1 250 % 
 Gensecuritiserings­positioner || 40 % || 100 % || 225 % || 650 % || 1 250 % 
Med forbehold af artikel 247-250 skal
størrelsen af risikovægtede eksponeringer for en ikke-rated
securitiseringsposition beregnes ved at anvende en risikovægt på 1 250 %.
Artikel 247
Organiserende og eksponeringsleverende institutter
For et eksponeringsleverende eller et organiserende
institut kan størrelsen af risikovægtede eksponeringer beregnet i henhold til
positionerne inden for en securitisering begrænses til størrelsen af de
risikovægtede eksponeringer, som ville skulle beregnes for de securitiserede
eksponeringer, hvis de ikke var securitiserede, under hensyn til den forudsatte
anvendelse af risikovægten på 150 % for følgende:
a)           alle
misligholdte poster
b)           alle i henhold
til artikel 123 særligt risikobetonede poster blandt de securitiserede
eksponeringer.
Artikel 248
Behandling af ikke-ratede positioner
1.                      
Til beregning af størrelsen af risikovægtede
eksponeringer for en ikke-rated securitiseringsposition kan et institut anvende
den vægtede, gennemsnitlige risikovægt, som ville skulle anvendes på de
securitiserede eksponeringer i henhold til kapitel 2 af et institut, der ligger
inde med eksponeringerne, ganget med den koncentrationsfaktor, der er omhandlet
i stk. 2. Derfor skal
instituttet til enhver tid have kendskab til sammensætningen af den pulje af
eksponeringer, der er securitiseret. 
2.                      
Denne koncentrationsfaktor er lig med summen af de
nominelle værdier af alle trancher divideret med summen af de nominelle værdier
af trancherne, som er efterstillet eller sidestillet med tranchen, i hvilken
positionen indehaves, inklusive den pågældende tranche. Den
resulterende risikovægt må ikke være højere end 1 250 % eller lavere end en
anden risikovægt, der finder anvendelse på en mere privilegeret tranche med
rating. Når instituttet ikke er i stand til at bestemme de risikovægte, der
skal anvendes på de securitiserede eksponeringer i henhold til kapitel 2, skal
det anvende en risikovægt på 1 250 % for den pågældende position.
Artikel 249
Behandling af securitiseringspositioner i en second loss-tranche eller bedre
inden for et ABCP-program
Med forbehold for muligheden for en mere
fordelagtig behandling for ikke-ratede likviditetsfaciliteter i henhold til
bestemmelserne i artikel 250 kan et institut ved securitiseringspositioner, der
opfylder følgende betingelser, anvende den højeste værdi af henholdsvis 100 %
eller den højeste risikovægt, der ville skulle anvendes på et af de
securitiserede eksponeringer i henhold til kapitel 2 af et institut med de
pågældende eksponeringer:
a)           securitiseringspositionen
skal være i en tranche, der økonomisk er placeret i en "second
loss"-position eller bedre inden for securitiseringen, og "first
loss"-tranchen skal udgøre en relevant forbedring af kreditkvaliteten i
forhold til "second loss"-tranchen
b)           securitiseringspositionen
skal være af en kreditkvalitet svarende til "investment grade" eller
bedre
c)           securitiseringspositionen
skal være ejet af et institut, der ikke ligger inde med en position i
"first loss"-tranchen.
Artikel 250
Behandling af ikke-ratede likviditetsfaciliteter
1.                      
Institutter kan anvende en konverteringsfaktor på
50 % på en ikke-rated likviditetsfacilitets nominelle beløb til at
bestemme eksponeringens værdi, når følgende betingelser er opfyldt:
a)      dokumentationen for
likviditetsfaciliteten skal entydigt identificere og afgrænse de omstændigheder,
hvorunder faciliteten kan udnyttes
b)      det må ikke være
muligt at trække på faciliteten for at yde kreditstøtte ved at dække tab, der
allerede er opstået på det tidspunkt, hvor faciliteten udnyttes, og navnlig
ikke ved at stille likviditet til rådighed i forbindelse med misligholdte
eksponeringer på tidspunktet for udnyttelsen af faciliteten eller ved at
erhverve aktiver til mere end deres rimelige værdi
c)      faciliteten må ikke
anvendes til at stille permanent eller regelmæssig finansiering til rådighed
for securitiseringen
d)      tilbagebetaling af
trækninger på faciliteten må ikke være efterstillet fordringer fra investorer
bortset fra fordringer, der opstår i forbindelse med derivatkontrakter
vedrørende renter eller valuta, gebyrer eller andre tilsvarende betalinger, og
ej heller være genstand for undtagelser eller udsættelse
e)      det må ikke være
muligt at trække på faciliteten, efter at alle muligheder for forbedring af
kreditkvaliteten, som likviditetsfaciliteten kan være omfattet af, er udtømt
f)       faciliteten skal
omfatte en bestemmelse, der medfører en automatisk reduktion af det beløb, der
kan udnyttes, svarende til størrelsen af misligholdte eksponeringer, idet
misligholdelse har den betydning, der følger af kapitel 3, eller hvor puljen af
de securitiserede eksponeringer består af ratede instrumenter, hvorved
faciliteten ophæves, hvis den gennemsnitlige kvalitet af puljen falder til
under "investment grade".
Den anvendte risikovægt skal være den højeste
risikovægt, der ville blive anvendt på et hvilket som helst af de
securitiserede eksponeringer i henhold til kapitel 2 af et institut, som ligger
inde med eksponeringerne.
2.                      
Med henblik på at bestemme eksponeringens værdi for
faciliteter med kontante forskud kan der anvendes en konverteringsfaktor på 0 %
på den nominelle værdi af en likviditetsfacilitet, som kan ophæves
betingelsesløst, under forudsætning af at betingelserne i stk. 1 er opfyldt, og
at tilbagebetaling af træk på faciliteten har forrang frem for andre fordringer
på cash flows fra de securitiserede eksponeringer.
Artikel 251
Yderligere kapitalgrundlagskrav for securitisering af revolverende
eksponeringer med førtidsindfrielsesbestemmelser
1.                      
Foreligger der en securitisering af revolverende
eksponeringer, der er underlagt en førtidsindfrielsesbestemmelse, skal det
eksponeringsleverende institut i overensstemmelse med denne artikel beregne en
supplerende risikovægtet værdi af eksponeringerne for den risiko, at de
kreditrisikoniveauer, den eksponeres over for, kan stige som følge af
virkningen af førtidsindfrielsesbestemmelsen.
2.                      
Instituttet skal beregne eksponeringens
risikovægtede størrelse i henhold til summen af eksponeringsværdien af det
eksponeringsleverende instituts kapitalinteresser og investors interesser.
Ved securitiseringsstrukturer, hvor de
securitiserede eksponeringer omfatter revolverende og ikke-revolverende
eksponeringer, skal et eksponeringsleverende institut anvende den behandling,
der beskrives i stk. 3-6, på den del af den underliggende pulje af
eksponeringer, der omfatter revolverende eksponeringer.
Eksponeringsværdien af det eksponeringsleverende
instituts kapitalinteresser er eksponeringsværdien af den teoretiske del af en
pulje af trukne beløb, der sælges til en securitisering, hvor forholdet mellem
denne og beløbet af den samlede pulje af eksponeringer, der sælges til
strukturen, bestemmer den andel af cash flows, der genereres af hovedstol og
renter samt øvrige tilknyttede beløb, som ikke er til rådighed til udbetaling
til enheder, der har securitiseringspositioner i securitiseringen. Det eksponeringsleverende instituts kapitalinteresser må ikke være
efterstillet investors interesser. Eksponeringsværdien af investors
kapitalinteresser betegner eksponeringsværdien af den resterende teoretiske del
af de samlede udnyttede beløb. 
Eksponeringens risikovægtede størrelse i henhold
til eksponeringsværdien af det eksponeringsleverende instituts
kapitalinteresser beregnes som for en prorata-eksponering i de securitiserede
eksponeringer, som om disse ikke var securitiserede.
3.                      
Eksponeringsleverende institutter, der leverer
eksponeringer til følgende typer af securitisering, er fritaget for at beregne
en supplerende risikovægtet værdi af eksponeringen, jf. stk. 1:
a)      securitiseringer af
revolverende eksponeringer, hvor investorerne er fuldt eksponeret for alle
fremtidige trækninger foretaget af låntagere, således at risikoen på de
underliggende faciliteter ikke vender tilbage til det eksponeringsleverende
institut, heller ikke efter førtidsindfrielse
b)      securitiseringer,
hvor en eventuel førtidsindfrielsesbestemmelse udelukkende udløses af
begivenheder, der ikke har nogen sammenhæng med, hvordan de securitiserede
aktiver eller det eksponeringsleverende institut klarer sig, såsom drastiske
ændringer i skattelovgivning eller -regler.
4.                      
For et eksponeringsleverende institut, der er
underlagt kravet i stk. 1 om at beregne en supplerende risikovægtet værdi af
eksponeringerne, må den samlede risikovægtede værdi af eksponeringen for så
vidt angår dets positioner i investors kapitalinteresser og størrelsen af de
risikovægtede eksponeringer beregnet i henhold til stk. 1 ikke være større end
den højeste af følgende værdier:
a)      størrelsen af
risikovægtede eksponeringer beregnet i henhold til dets positioner i
investorernes kapitalinteresser
b)      størrelsen af risikovægtede
eksponeringer, som ville blive beregnet af et institut, der lå inde med
eksponeringerne, for så vidt angår de securitiserede eksponeringer, som om
disse ikke var securitiserede med et beløb svarende til investorernes
kapitalinteresser.
Fratrækning af eventuelle nettogevinster, der
skyldes kapitalisering af fremtidige indtægter som krævet i artikel 29, stk. 1,
skal behandles uden for det maksimumsbeløb, der angives i det foregående
afsnit.
5.                      
Størrelsen af risikovægtede eksponeringer, som skal
beregnes i overensstemmelse med stk. 1, bestemmes ved at gange
eksponeringsværdien af investorernes kapitalinteresser med produktet af den
relevante konverteringsfaktor, som er angivet i stk. 6-9, og den vægtede,
gennemsnitlige risikovægtning, der ville finde anvendelse på de securitiserede
eksponeringer, hvis disse ikke var securitiserede.
En førtidsindfrielsesbestemmelse betragtes som
værende kontrolleret, når følgende betingelser er opfyldt:
a)      det
eksponeringsleverende institut har udarbejdet en hensigtsmæssig kapitalgrundlags-/likviditetsplan
for at sikre, at det råder over et tilstrækkeligt kapitalgrundlag og tilstrækkelig
likviditet i tilfælde af førtidsindfrielse
b)      i hele
transaktionens varighed forekommer der prorata-deling mellem det
eksponeringsleverende instituts kapitalinteresser og investorernes
kapitalinteresser hvad angår betaling af renter og hovedstol, udgifter, tab og
inddrivelser baseret på balancen på et eller flere referencetidspunkter i hver
måned for udestående fordringer
c)      tilbagebetalingsperioden
anses for tilstrækkelig for 90 % af den samlede udestående gæld (det
eksponeringsleverende instituts og investorers kapitalinteresser) ved
begyndelsen af perioden for førtidsindfrielse, der skal tilbagebetales eller
anerkendes som værende misligholdt
d)      tempoet for
tilbagebetalingen er ikke højere end for en lineær tilbagebetaling i løbet af
den periode, der fastsættes i betingelsen i litra c).
6.                      
Ved securitiseringer, der er omfattet af en
førtidsindfrielsesbestemmelse for detaileksponeringer, der er uforpligtede og
kan annulleres betingelsesløst uden forudgående varsel, skal institutterne, når
førtidsindfrielsen udløses af, at mer-spreadet falder til et nærmere angivet
niveau, sammenligne mer-spreadet for en periode på tre måneder med det niveau for
mer-spread, hvor det kræves, at mer-spreadet registreres.
Hvor securitiseringen ikke kræver, at mer-spreadet
registreres, anses registreringspunktet for at ligge 4,5 procentpoint højere
end niveauet for et mer-spread, hvor der udløses en førtidsindfrielse.
Den anvendte konverteringsfaktor bestemmes af
niveauet på et tre-måneders gennemsnit af det faktiske mer-spread i
overensstemmelse med tabel 2.
 Tabel 2 
   || Securitiseringer omfattet af en kontrolleret førtidsindfrielsesbestemmelse || Securitiseringer omfattet af en ikke-kontrolleret førtidsindfrielsesbestem­melse 
 3 måneders gen­nemsnitligt mer-spread || Konverteringsfaktor || Konverteringsfaktor 
 Over niveau A || 0 % || 0 % 
 Niveau A || 1 % || 5 % 
 Niveau B || 2 % || 15 % 
 Niveau C || 10 % || 50 % 
 Niveau D || 20 % || 100 % 
 Niveau E || 40 % || 100 % 
Hvor:
a)      "Niveau A"
betegner niveauer for et mer-spread, der er lavere end 133,33 % af
"trapping level" for et mer-spread, men ikke under 100 % af dette
"trapping level"
b)      "Niveau B"
betegner niveauer for et mer-spread på under 100 % af "trapping level"
for et mer-spread, men ikke under 75 % af dette "trapping level"
c)      "Niveau C"
betegner niveauer for et mer-spread på under 75 % af "trapping level"
for et mer-spread, men ikke under 50 % af dette "trapping level"
d)      "Niveau D"
betegner niveauer for et mer-spread på under 50 % af "trapping level"
for et mer-spread, men ikke under 25 % af dette "trapping level"
e)      "Niveau E"
betegner niveauer for et mer-spread på under 25 % af "trapping level"
for et mer-spread.
7.                      
Når der er tale om securitiseringer, der er underlagt
en førtidsindfrielsesbestemmelse i detaileksponeringer, som er uforpligtede og
betingelsesløst opsigelige uden varsel, og hvor førtidsindfrielsen udløses af
en kvantitativ værdi for noget andet end det 3-måneders gennemsnitlige
mer-spread, kan institutter med de kompetente myndigheders tilladelse benytte
en behandling, der ligger tæt op ad den, der er fastsat i stk. 6, til
bestemmelse af den indikerede omregningsfaktor. Den
kompetente myndigheder giver tilladelse hertil, hvis følgende betingelser er
opfyldt:
a)      behandlingen er mere
passende, fordi virksomheden kan fastsætte et kvantitativt mål, der i forhold
til den kvantitative værdi, som udløser førtidsindfrielse, svarer til
"trapping level" for et mer-spread
b)      behandlingen resulterer i et mål for den
risiko, at den kreditrisiko, instituttet eksponeres for som følge af
førtidsindfrielsesbestemmelsens anvendelse, øges, der er ligeså forsigtigt som
det, der beregnes i henhold til stk. 6.
8.                      
Alle øvrige securitiseringer, der er omfattet af en
kontrolleret førtidsindfrielsesbestemmelse under revolverende eksponeringer, er
omfattet af en konverteringsfaktor på 90 %.
9.                      
Alle øvrige securitiseringer, der er omfattet af en
ikke-kontrolleret førtidsindfrielsesbestemmelse under revolverende
eksponeringer, er omfattet af en konverteringsfaktor på 100 %.
Artikel 252
Kreditrisikoreduktion på securitiseringspositioner efter standardmetoden
Når der opnås kreditrisikoafdækning på en
securitiseringsposition, kan beregningen af størrelsen af risikovægtede
eksponeringer ændres i overensstemmelse med kapitel 4.
Artikel 253
Reduktion af størrelsen af risikovægtede eksponeringer
I forbindelse med en securitiseringsposition,
hvor der tillægges en risikovægt på 1 250 %, kan institutter i henhold til
artikel 33, stk. 1, litra k), som et alternativ til at medtage positionen i
deres beregning af størrelsen af risikovægtede eksponeringer fratrække
eksponeringens værdi i positionen fra deres kapitalgrundlag. I denne forbindelse kan beregningen af eksponeringens værdi afspejle
en anerkendt finansieret kreditrisikoafdækning på en måde, der er forenelig med
artikel 252.
Når et eksponeringsleverende institut benytter
sig af dette alternativ, kan det fratrække 12,5 gange det beløb, der fratrækkes
i henhold til artikel 33, stk. 1, litra k), fra det beløb, der er specificeret
i artikel 247 som den risikovægtede værdi af eksponeringer, som ville skulle
beregnes for de securitiserede eksponeringer, hvis de ikke var securitiserede.
Underafdeling 4
Beregning af størrelsen af de risikovægtede eksponeringer efter IRB-metoden
Artikel 254
Hierarki af metoder
1.                      
Institutter anvender metoderne i overensstemmelse
med følgende hierarki: 
a)      for en rated
position eller en position, for hvilken der kan anvendes en afledt rating, skal
den ratingbaserede metode, som beskrives i artikel 256, anvendes til at beregne
den risikovægtede værdi af eksponeringen
b)      for en ikke-rated
position kan instituttet anvende tilsynsformelmetoden i artikel 257, hvis det
kan udarbejde estimater af PD og i påkommende tilfælde eksponeringsværdien og
LGD som input til tilsynsformelmetoden i overensstemmelse med kravene til
estimering af disse parametre efter metoden med interne ratings, jf. afdeling
3. Andre institutter end det eksponeringsleverende institut kan kun benytte
tilsynsformelmetoden, hvis der er givet tilladelse hertil af de kompetente
myndigheder, idet denne gives, hvis instituttet opfylder betingelsen i
foregående punktum
c)      som et alternativ
til litra b) og kun for ikke-ratede positioner i ABCP-programmer kan
instituttet anvende den interne vurdering, jf. stk. 4, hvis de kompetente
myndigheder har givet tilladelse hertil
d)      i alle andre
tilfælde skal der tillægges en risikovægt på 1 250 % på ikke-ratede
securisationspositioner.
2.                      
Med henblik på brug af afledte ratings skal et institut
ved en ikke-rated position anvende en afledt kreditvurdering, der svarer til
kreditvurderingen for de ratede referencepositioner, som er de højest
privilegerede positioner, der i alle henseender er efterstillet den pågældende
ikke-ratede securitiseringsposition og opfylder følgende betingelser:
a)      referencepositionerne
skal i alle henseender være efterstillet den ikke-ratede
securitiseringsposition
b)      referencepositionernes
løbetid skal være lig med eller længere end for den pågældende ikke-ratede position
c)      alle afledte ratings
skal ajourføres regelmæssigt for at afspejle eventuelle ændringer i
kreditvurderingen for de securitiseringspositioner, der benyttes som reference.
3.                      
De kompetente myndigheder giver institutter
tilladelse til at anvende den interne vurderingsmetode, som er omhandlet i stk.
4, hvis følgende betingelser er opfyldt: 
a)      positioner i
gældsbrevet, der udstedes under ABCP-programmet, skal være ratede positioner
b)      den interne
vurdering af positionens kreditkvalitet skal afspejle den offentligt
tilgængelige vurderingsmetode, der anvendes af en eller flere anerkendte
ECAI'er i forbindelse med rating af værdipapirer med sikkerhed i eksponeringer
af den type, der securitiseres
c)      de ECAI'er, hvis
metode skal afspejles som krævet i litra b), skal omfatte de ECAI'er, som har
udarbejdet en ekstern rating for det gældsbrev, der er udstedt i forbindelse
med ABCP-programmet. De kvantitative faktorer — såsom stressfaktorer — som
anvendes ved vurderingen af positionen for en bestemt kreditkvalitet, skal være
mindst lige så konservative som dem, der anvendes inden for den relevante
vurderingsmetode for de pågældende ECAI'er
d)      ved udviklingen af
sin interne vurderingsmetode skal instituttet tage hensyn til relevante
offentliggjorte ratingmetoder anvendt af anerkendte ECAI'er, som vurderer
ABCP-programmets gældsbrev. Instituttet skal dokumentere denne hensyntagen, og
den skal ajourføres regelmæssigt som beskrevet i litra g)
e)      instituttets interne
vurderingsmetode skal omfatte risikogrupper. Der skal være sammenhæng mellem
sådanne risikogrupper og de anerkendte ECAI'ers kreditvurderinger. Denne
sammenhæng skal dokumenteres udtrykkeligt
f)       den interne
vurderingsmetode skal anvendes i instituttets interne risikostyringsprocedurer,
herunder procedurer for beslutningstagning, information af ledelsen samt intern
kapitalfordeling
g)      interne eller
eksterne revisorer, et ECAI eller instituttets interne afdeling for
kreditrevision eller risikostyring skal regelmæssigt gennemgå den interne
vurderingsprocedure og kvaliteten af de interne vurderinger af den
kreditkvalitet, der tillægges instituttets eksponeringer i et ABCP-program. Hvis
instituttets afdelinger for intern revision, kreditrevision eller risikostyring
foretager gennemgangen, skal disse afdelinger være uafhængige af
forretningsområdet for ABCP-programmet samt af kunderelationer
h)      instituttet skal
registrere resultaterne af sine interne ratings over tid for at evaluere
resultaterne af sin interne vurderingsmetode og skal foretage eventuelle
tilpasninger af denne metode, når resultaterne inden for eksponeringerne
rutinemæssigt adskiller sig fra de beregnede i henhold til de interne ratings
i)       ABCP-programmet
skal omfatte emissionsstandarder i form af kredit- og
investeringsretningslinjer. Når der skal træffes beslutning om anskaffelse af
et aktiv, skal ABCP-programadministratoren overveje, hvilken type aktiv der
skal anskaffes, eksponeringernes type og økonomiske værdi, der følger af
adgangen til likviditetsfaciliteter og forbedringen af kreditkvalitet, fordelingen
af tab samt den juridiske og økonomiske isolation af de overførte aktiver fra
den enhed, der sælger aktiverne. Der skal foretages en kreditanalyse af
risikoprofilen for sælgeren af aktivet, og denne skal omfatte analyser af
hidtidige og forventede økonomiske resultater, den nuværende markedsposition,
forventet fremtidig konkurrenceevne, forhold mellem gæld og kapitalgrundlag,
cash flow, rentedækning og risikorating. Desuden skal der foretages en
gennemgang af sælgers emissionsstandarder, muligheder for gældsafvikling samt
inddrivelsesprocedurer
j)       ABCP-programmets
emissionsstandarder skal omfatte minimumskriterier for godkendelse af aktiver,
som navnlig:
i)        udelukker
anskaffelse af aktiver, der er betydeligt over forfald eller misligholdt
ii)       begrænser den
uforholdsmæssige koncentration på enkelte kreditorer eller geografiske områder
iii)      begrænser restløbetiden
af de aktiver, der kan anskaffes
k)      ABCP-programmet skal
omfatte inddrivelsespolitikker og -procedurer, der tager hensyn til administrationsselskabets
operationelle muligheder og kreditkvalitet. ABCP-programmet skal begrænse
risikoen i forbindelse med sælgers og administrationsselskabets resultater med
forskellige metoder såsom udløsende værdier baseret på den aktuelle
kreditkvalitet, som skal udelukke sammenblanding af midler
l)       ved det aggregerede
estimat af tab på en pulje af aktiver, som ABCP-programmet overvejer at
erhverve, skal der tages hensyn til alle potentielle risikokilder, såsom
kreditrisikoen og udvandingsrisikoen. Hvis omfanget af den forbedring af
kreditkvaliteten, som sælger står for, udelukkende er baseret på
kreditrelaterede tab, skal der oprettes en separat reserve til
udvandingsrisikoen, hvis udvandingsrisikoen har central betydning for den
pågældende pulje af eksponeringer. Ved udmålingen af det krævede niveau for
forbedring af kreditkvaliteten skal programmet desuden gennemgå adskillige års
historiske oplysninger, herunder tab, forfaldne beløb, udvandinger samt
omsætningstakten for fordringerne
m)     ABCP-programmet skal
omfatte strukturelle elementer, f.eks. udløsende værdier for nedtrapning, ved
anskaffelse af eksponeringer med henblik på at begrænse den potentielle
forringelse af kreditkvaliteten af den underliggende portefølje.
4.                      
Efter den interne vurderingsmetode skal instituttet
placere den ikke-ratede position i en af de risikogrupper, der beskrives i stk.
3, litra e). Positionen skal tildeles en afledt rating,
der er den samme som de kreditvurderinger, der svarer til det ratingniveau, der
fastlægges i stk. 3, litra e). Når denne afledte rating ved udformningen af
securitiseringen er på "investment grade" eller bedre, anses den for
at svare til en gyldig kreditvurdering foretaget af et anerkendt ECAI i
forbindelse med beregningen af størrelsen af risikovægtede eksponeringer.
5.                      
Institutter, som har fået tilladelse til at anvende
metoden med intern vurdering, må ikke vende tilbage til at benytte andre
metoder, medmindre følgende betingelser er opfyldt: 
a)      instituttet har over for den kompetente
myndighed godtgjort, at instituttet har god grund til at gøre det
b)      instituttet har på forhånd fået
tilladelse hertil af den kompetente myndighed.
Artikel 255
Den maksimale risikovægtede værdi af eksponeringen
For et eksponeringsleverende institut, et
organiserende institut eller andre institutter, som kan beregne KIRB,
kan størrelsen af risikovægtede eksponeringer beregnet i henhold til dets
positioner i en securitisering begrænses til den værdi, der vil medføre et kapitalgrundlagskrav
i henhold til artikel 87, stk. 3, svarende til et beløb på 8 % af størrelsen af
den risikovægtede værdi af eksponeringen, som ville blive resultatet, hvis de
securitiserede aktiver ikke var securitiserede og var placeret på instituttets
balance plus de forventede tab på de pågældende eksponeringer.
Artikel 256
Den ratingbaserede metode
1.                      
I henhold til den ratingbaserede metode beregner
instituttet den risikovægtede værdi af eksponeringen for en rated
securitiserings- eller gensecuritiseringsposition ved at anvende den relevante
risikovægtning på eksponeringens værdi og multiplicere resultatet med 1,06.
Den relevante risikovægtning er den risikovægt,
der er anført i tabel 4, og som positionens kreditvurdering er henført til i
overensstemmelse med afdeling 4.
 Tabel 4 
 Kreditkvalitetstrin || Securitiseringspositioner || Gensecuritiserings­positioner 
 Kredit-vurderinger undtagen kort­fristede || Kortfristede kreditvur­deringer || A || B || C || D || E 
 1 || 1 || 7 % || 12 % || 20 % || 20 % || 30 % 
 2 ||   || 8 % || 15 % || 25 % || 25 % || 40 % 
 3 ||   || 10 % || 18 % || 35 % || 35 % || 5 % 
 4 || 2 || 12 % || 20 % ||   || 40 % || 65 % 
 5 ||   || 20 % || 35 % ||   || 60 % || 100 % 
 6 ||   || 35 % || 50 % || 100 % || 150 % 
 7 || 3 || 60 % || 75 % || 150 % || 225 % 
 8 ||   || 100 % || 200 % || 350 % 
 9 ||   || 250 % || 300 % || 500 % 
 10 ||   || 425 % || 500 % || 650 % 
 11 ||   || 650 % || 750 % || 850 % 
 Alle andre og ikke-ratede || 1 250 % 
Risikovægtene i kolonne C i tabel 4 anvendes, når
securitiseringspositionen ikke er en gensecuritiseringsposition, og hvor det
faktiske antal securitiserede eksponeringer er lavere end seks.
For de resterende securitiseringspositioner, som
ikke er gensecuritiseringspositioner, anvendes vægtene i kolonne B, medmindre
positionen befinder sig i den mest privilegerede tranche af en securitisering; i så fald anvendes kolonne A.
For gensecuritiseringspositionerne anvendes
vægtene i kolonne E, medmindre positionen befinder sig i den mest privilegerede
tranche af gensecuritiseringen og ingen af de underliggende eksponeringer selv
var gensecuritiseringseksponeringer; i så fald anvendes
kolonne D.
For at afgøre, hvorvidt en tranche er den mest
privilegerede, er det ikke nødvendigt at tage hensyn til forfaldne beløb under
kontrakter vedrørende rente- eller valutaderivater, forfaldne gebyrer eller
tilsvarende betalinger.
Ved beregning af det faktiske antal securitiserede
eksponeringer skal flere eksponeringer med samme debitor behandles som en
enkelt eksponering. Det faktiske antal eksponeringer beregnes
som:
hvor EADi udgør summen af eksponeringernes værdi
for alle eksponeringer med den iende modpart. Hvis den del
af porteføljen, der er tilknyttet den største eksponering, C1, er tilgængeligt,
kan instituttet beregne N som 1/C1.
2.                      
Kreditrisikoreduktion for securitiseringspositioner
kan anerkendes i overensstemmelse med artikel 259, stk. 1 og 4, når
betingelserne i artikel 242 er opfyldt.
Artikel 257
Tilsynsformelmetoden
1.                      
Efter tilsynsformelmetoden beregnes risikovægten
for en securitiseringsposition som beskrevet i det følgende; den må dog ikke være lavere end 20 % for
gensecuritiseringspositioner og 7 % for alle andre
securitiseringspositioner:
hvor
hvor
τ
=        1000
ω
= 20
beta
[x; a, b] =            den kumulative betafordeling med
parametrene a og b sat til x
T =       tykkelsen af den tranche, hvor positionen ligger, målt som
forholdet mellem a) tranchens nominelle beløb og b) summen af eksponeringernes
nominelle beløb for de securitiserede eksponeringer. Ved derivatinstrumenter,
der er opført i bilag II, anvendes summen af den aktuelle genanskaffelse og den
potentielle, fremtidige krediteksponering beregnet i overensstemmelse med
kapitel 6 i stedet for det nominelle beløb
KIRBR
= forholdet mellem a) KIRB og b) summen af
eksponeringernes værdi for de eksponeringer, der er securitiseret, og udtrykkes
som et decimaltal
L =       forbedringen af kreditkvaliteten, målt som forholdet mellem det
nominelle beløb for alle trancher, der er underordnet den tranche, hvor
positionen ligger, og summen af eksponeringernes nominelle beløb for de
securitiserede eksponeringer. Kapitaliserede fremtidige indtægter medtages ikke
i det målte L. Skyldige beløb fra modparter i forbindelse med de i bilag II
nævnte derivatinstrumenter, der udgør trancher, som er efterstillet den
pågældende tranche, kan måles med deres aktuelle genanskaffelsesudgift (uden de
potentielle fremtidige krediteksponeringer) ved beregning af forbedringen af
kreditkvaliteten
N =       det faktiske antal eksponeringer, som beregnes i henhold til
artikel 256. Er der tale om gensecuritiseringer, skal instituttet tage hensyn
til antallet af securitiseringseksponeringer i puljen og ikke antallet af
underliggende eksponeringer i den oprindelige pulje, hvorfra de underliggende
securitiseringseksponeringer stammer
ELGD =         det
eksponeringsvægtede, gennemsnitlige tab givet misligholdelse, beregnes som                      følger:
hvor
LGDi
= den gennemsnitlige LGD vedrørende alle eksponeringer med
den iende modpart, idet LGD fastsættes i overensstemmelse med kapitel 3. I
forbindelse med gensecuritisering anvendes en LGD på 100 % på de securitiserede
positioner. Når risikoen for misligholdelse og udvanding for erhvervede
fordringer behandles samlet inden for en securitisering, udformes LGDi-inputtet
som et vægtet gennemsnit af LGD for kreditrisikoen og 75 % LGD for
udvandingsrisikoen. Vægtene skal være de separate kapitalgrundlagskrav i
relation til henholdsvis kreditrisikoen og udvandingsrisikoen.
2.                      
Hvis eksponeringens nominelle beløb for den største
securitiserede eksponering, C1, ikke er større end 3 % af
eksponeringernes samlede nominelle beløb inden for de securitiserede
eksponeringer, kan instituttet i forbindelse med tilsynsformelmetoden sætte
LGD= 50 % og N lig med enten
hvor
Cm
=     forholdet mellem summen af eksponeringernes
nominelle beløb for de største "m" eksponeringer og summen af
eksponeringernes nominelle beløb for de securitiserede eksponeringer. Niveauet
for "m" kan fastsættes af instituttet.
For securitiseringer, hvor alle securitiserede
eksponeringer i det væsentligste er detaileksponeringer, kan institutter, hvis
den kompetente myndighed giver tilladelse hertil, benytte tilsynsformelmetoden
med følgende forenklinger: h=0 og v=0, forudsat at det
faktiske antal eksponeringer ikke er lavt, og at eksponeringerne ikke er stærkt
koncentreret.
3.                      
De kompetente myndigheder holder EBA underrettet om
institutternes brug af foregående stykke. EBA overvåger de forskellige former
for praksis på dette område og fastsætter retningslinjer i overensstemmelse med
artikel 16 i forordning (EU) nr. 1093/2010.
4.                      
Kreditrisikoreduktion for securitiseringspositioner
kan anerkendes i overensstemmelse med artikel 259, stk. 2-4, når betingelserne
i artikel 242 er opfyldt. 
Artikel 258
Likviditetsfaciliteter
1.                      
Ved fastsættelse af eksponeringens værdi for en
ikke-rated securitiseringsposition i form af faciliteter med kontante forskud
kan der anvendes en konverteringsfaktor på 0 % på den nominelle værdi af en
likviditetsfacilitet, der opfylder betingelserne i artikel 250, stk. 2.
2.                      
Når det ikke er praktisk muligt for instituttet at
beregne den risikovægtede værdi af eksponeringen for de securitiserede
eksponeringer, som om de ikke var securitiserede, kan et institut
undtagelsesvis midlertidigt få tilladelse til at anvende metoden i stk. 3 til
beregning af den risikovægtede værdi af eksponeringen for en ikke-rated
securitiseringsposition i form af en likviditetsfacilitet, der opfylder
betingelserne i artikel 250, stk. 1. Institutterne
underretter de kompetente myndigheder om den brug, de gør af første punktum,
sammen med deres begrundelse og den forventede anvendelsesperiode.
3.                      
Den højeste risikovægt, der i henhold til kapitel 2
ville kunne anvendes på et hvilket som helst af de securitiserede
eksponeringer, hvis ikke de var securitiserede, kan anvendes på den
securitiseringsposition, som en likviditetsfacilitet, der opfylder
betingelserne i artikel 250, stk. 1, repræsenterer. For at
bestemme eksponeringens værdi inden for positionen anvendes der en
konverteringsfaktor på 0 %.
Artikel 259
Kreditrisikoreduktion på securitiseringspositioner efter IRB-metoden
1.                      
Når størrelsen af risikovægtede eksponeringer
beregnes ved hjælp af den ratingbaserede metode, kan eksponeringens værdi eller
risikovægten for en securitiseringsposition, som danner grundlag for
kreditrisikoafdækningen, ændres i overensstemmelse med bestemmelserne i kapitel
4, idet de finder anvendelse på beregningen af størrelsen af de risikovægtede
eksponeringer i henhold til kapitel 2.
2.                      
Ved fuld kreditrisikoafdækning, hvor størrelsen af
de risikovægtede eksponeringer beregnes ved hjælp af tilsynsformelmetoden, skal
følgende krav opfyldes:
a)      instituttet
bestemmer den "faktiske risikovægt" for positionen. Dette sker ved at
dividere størrelsen af de risikovægtede eksponeringer i positionen med
eksponeringens værdi i positionen og gange resultatet med 100
b)      ved finansieret
kreditrisikoafdækning beregnes størrelsen af de risikovægtede eksponeringer i
securitiseringspositionen ved at gange værdien af den finansierede,
risikoafdækningsjusterede eksponering i positionen (E*) som beregnet i henhold
til kapitel 4 for beregningen af størrelsen af risikovægtede eksponeringer i
henhold til kapitel 2, idet beløbet på securitiseringspositionen sættes til E
med den effektive risikovægtning
c)      ved ufinansieret
kreditrisikoafdækning beregnes størrelsen af de risikovægtede eksponeringer
vedrørende securitiseringspositionen ved at gange størrelsen af
risikoafdækningen justeret for eventuelt manglende valutamatch og løbetidsmatch
(GA) i overensstemmelse med bestemmelserne i kapitel 4 med
risikovægten for udbyderen; hertil lægges det beløb, der opnås ved at gange
beløbet på securitiseringspositionen minus GA med den effektive
risikovægt.
3.                      
Ved delvis kreditrisikoafdækning, hvor størrelsen
af de risikovægtede eksponeringer beregnes ved hjælp af tilsynsformelmetoden,
skal følgende krav opfyldes:
a)      hvis
kreditrisikoreduktionen omfatter "first loss" eller forholdsmæssigt
fordelte tab på securitiseringspositionen, kan instituttet anvende stk. 2
b)      i øvrige tilfælde
skal instituttet behandle securitiseringspositionen som to eller flere
positioner, idet den ikke-dækkede del betragtes som positionen med den laveste
kreditkvalitet. Ved beregning af størrelsen af risikovægtede eksponeringer for
denne position finder bestemmelserne i artikel 257 anvendelse med forbehold af
følgende ændringer: T reguleres til e*, når der er tale om finansieret
kreditrisikoafdækning, og til T-g, når der er tale om ufinansieret
risikoafdækning, hvor e* betegner forholdet mellem E* og det samlede nominelle
beløb i den underliggende pulje, hvor E* er den regulerede størrelse af
eksponeringen i securitiseringspositionen beregnet i overensstemmelse med
bestemmelserne i kapitel 4, idet disse finder anvendelse ved beregning af
størrelsen af risikovægtede eksponeringer i henhold til kapitel 2, idet
størrelsen af securitiseringspositionen sættes til E; og g er forholdet mellem
det nominelle beløb af kreditrisikoafdækningen, justeret for manglende
valutamatch eller løbetidsmatch i overensstemmelse med bestemmelserne i kapitel
4, og summen af eksponeringernes størrelse i de securitiserede eksponeringer. Når
der er tale om ufinansieret kreditrisikoafdækning, anvendes udbyderens
risikovægtning på den del af positionen, der ikke falder inden for den
regulerede værdi for T.
4.                      
I de tilfælde, hvor de kompetente myndigheder i
forbindelse med ufinansieret kreditrisikoafdækning har givet instituttet
tilladelse til at beregne risikovægtede værdier af tilsvarende direkte
eksponeringer i forhold til udbyderen i overensstemmelse med kapital 3,
fastsættes risikovægten g for eksponeringer i forhold til udbyderen i henhold
til artikel 230 som omhandlet i kapitel 3.

Yderligere kapitalgrundlagskrav for securitisering af revolverende
eksponeringer med førtidsindfrielsesbestemmelser
1.                      
Ud over størrelsen af de risikovægtede
eksponeringer som beregnet for securitiseringspositionerne skal det
eksponeringsleverende institut beregne størrelsen af den risikovægtede
eksponering i henhold til metoden i artikel 251, når det sælger revolverende
eksponeringer i en securitisering, der er underlagt en førtidsindfrielsesbestemmelse.
2.                      
Uanset artikel 251 er eksponeringsværdien af det
eksponeringsleverende instituts kapitalinteresser summen af følgende:
a)      eksponeringsværdien
af den teoretiske del af en pulje af trukne beløb, der sælges til en
securitisering, hvor forholdet mellem denne og beløbet af den samlede pulje af
eksponeringer, der sælges til strukturen, bestemmer den andel af cash flows,
der genereres af hovedstol og renter samt øvrige tilknyttede beløb, som ikke er
til rådighed til udbetaling til enheder, der har securitiseringspositioner i
securitiseringen 
b)      eksponeringsværdien
af den uudnyttede del af puljen af kreditlinjer, for hvilke de udnyttede beløb
er solgt til securitiseringen, hvis andel i forhold til den samlede værdi af
sådanne uudnyttede beløb er den samme som forholdet mellem eksponeringsværdien,
som beskrives i litra a), og eksponeringsværdien af puljen af udnyttede beløb,
der er solgt til securitiseringen.
Det eksponeringsleverende instituts
kapitalinteresser må ikke være efterstillet investors interesser.
Eksponeringsværdien af investorernes
kapitalinteresser er eksponeringsværdien af den teoretiske del af puljen af
udnyttede beløb, der ikke falder ind under litra a), plus eksponeringsværdien
af den del af puljen af uudnyttede beløb fra kreditlinjerne, hvorfra de
udnyttede beløb er solgt til securitiseringen, som ikke falder ind under litra
b).
3.                      
Det risikovægtede eksponeringsbeløb for
eksponeringsværdien af det eksponeringsleverende instituts kapitalinteresser i
henhold til stk. 2, litra a), beregnes som for en prorata-eksponering i de
securitiserede eksponeringer, som om de ikke var securitiserede, og en
prorata-eksponering i de uudnyttede beløb af kreditlinjerne, for hvilke de
udnyttede beløb er solgt til securitiseringen.
Artikel 261
Reduktion af størrelsen af risikovægtede eksponeringer
1.                      
Størrelsen af de risikovægtede eksponeringer for en
securitiseringsposition, for hvilken der tillægges en risikovægtning på 1 250
%, kan reduceres med 12,5 gange størrelsen af eventuelle specifikke kreditrisikoreguleringer,
som instituttet har foretaget med hensyn til de securitiserede eksponeringer. I den udstrækning der tages højde for specifikke kreditrisikoreguleringer
i denne forbindelse, skal der ikke tages hensyn til disse i forbindelse med
beregningen, som angives artikel 155.
2.                      
Størrelsen af de risikovægtede eksponeringer for en
securitiseringsposition kan reduceres med 12,5 gange størrelsen af eventuelle
specifikke kreditrisikoreguleringer, som instituttet har foretaget med hensyn
til positionen.
3.                      
I henhold til artikel 33, stk. 1, litra k), kan
institutter ved en securitiseringsposition, for hvilken der gælder en
risikovægt på 1 250 %, som et alternativ til at medtage positionen i deres
beregning af størrelsen af risikovægtede eksponeringer fratrække eksponeringens
værdi i positionen fra deres kapitalgrundlag på følgende betingelser:
a)      eksponeringens værdi
vedrørende positionen kan afledes af størrelsen af de risikovægtede
eksponeringer under hensyntagen til eventuelle reduktioner, som er foretaget i
overensstemmelse med stk. 1 og 2
b)      beregningen af
eksponeringens værdi kan afspejle en anerkendt finansieret risikoafdækning på
en måde, der er forenelig med metoden som beskrevet i artikel 242 og 259
c)      når tilsynsformelmetoden
benyttes til at beregne størrelsen af de risikovægtede eksponeringer samt L
< KIRBR og [L+T] > KIRBR, kan positionen behandles
som to positioner, hvor L er lig med KIRBR for den mest
privilegerede af positionerne.
4.                      
Når et institut benytter sig af muligheden i stk.
3, kan det fratrække 12,5 gange det beløb, der fratrækkes i henhold til nævnte
stykke, fra det beløb, der er specificeret i artikel 255 som det beløb, som
størrelsen af den risikovægtede eksponering beregnet i henhold til positionerne
inden for en securitisering kan begrænses til.
Afdeling 4
Eksterne kreditvurderinger
Artikel 262
Anerkendelse af ECAI'er
1.                      
Institutter kan kun benytte ECAI-kreditvurderinger
til at bestemme risikovægten af en securitiseringsposition, hvis
kreditvurderingen er udstedt af et ECAI eller er godkendt af et anerkendt ECAI
i overensstemmelse med forordning (EF) nr. 1060/2009. 
2.                      
Anerkendte ECAI'er er alle
kreditvurderingsbureauer, som er registreret eller godkendt i overensstemmelse
med forordning (EF) nr. 1060/2009, og centralbanker, som udsteder
kreditvurderinger, som er undtaget fra forordning (EF) nr. 1060/2009.
3.                      
EBA offentliggør en liste over anerkendte ECAI'er.
Artikel 263
Krav, som skal opfyldes ved kreditvurderinger foretaget af ECAI'er
Institutter kun kan anvende en kreditvurdering
foretaget af et anerkendt ECAI til beregning af størrelsen af risikovægtede
eksponeringer i henhold til afdeling 3, hvis følgende betingelser er opfyldt:
a)           der må ikke
være forskel mellem de typer af betalinger, der afspejles i kreditvurderingen,
og de typer af betalinger, som instituttet er berettiget til i henhold til den
kontrakt, der ligger til grund for den pågældende securitiseringsposition
b)           ECAI skal have
offentliggjort kreditvurderingerne, procedurerne, metodeforudsætningerne og de
centrale elementer, der ligger til grund for vurderingerne. ECAI'et skal
endvidere offentliggøre tabs- og likviditetsanalyser samt vurderingers
følsomhed over for ændringer i underliggende vurderingsforudsætninger, herunder
puljeaktivers ydeevne. Oplysninger, der kun stilles til rådighed for et
begrænset antal enheder, anses ikke for at være offentliggjort. Kreditvurderingerne
skal medtages i ECAI'ets transitionsmatrice
c)           Kreditvurderingen
baseres ikke helt eller delvist på ufinansieret støtte, som instituttet selv
har stillet til rådighed. I sådanne tilfælde skal instituttet betragte den
relevante position til beregning af risikovægtede eksponeringsbeløb for denne
position i henhold til afdeling 3, som om den ikke var rated.
ECAI'et er forpligtet til at offentliggøre
redegørelser for, hvordan ydeevnen af puljeaktiver indvirker på denne
kreditvurdering.
Artikel 264
Brug af kreditvurderinger
1.                      
Et institut kan udpege et eller flere anerkendte
ECAI'er, hvis kreditvurderinger skal anvendes ved beregning af størrelsen af
dets risikovægtede eksponeringer i henhold til dette kapitel (et "udpeget
ECAI").
2.                      
Et institut benytter kreditvurderinger konsekvent
og ikke selektivt i forbindelse med dets securitiseringspositioner i
overensstemmelse med følgende principper: 
a)      et institut kan ikke benytte et ECAI's kreditvurderinger til sine
positioner i nogle trancher og et andet ECAI's kreditvurderinger til sine
positioner i andre trancher inden for samme securitisering, uanset om den er
blevet rated af det førstenævnte ECAI eller ej
b)      hvor en position har
to kreditvurderinger foretaget af udpegede ECAI'er, skal instituttet benytte
den mindst fordelagtige kreditvurdering
c)      hvor en position har
mere end to kreditvurderinger foretaget af udpegede ECAI'er, skal instituttet
benytte de to mest fordelagtige kreditvurderinger. Hvis de to mest fordelagtige
vurderinger er forskellige, skal den mindst fordelagtige af de to benyttes.
3.                      
Når den anerkendte kreditrisikoafdækning i henhold
til kapitel 4 ydes direkte til SSPE, og denne risikoafdækning kommer til udtryk
i kreditvurderingen af en position foretaget af et udpeget ECAI, kan
risikovægten i forbindelse med den pågældende kreditvurdering benyttes. Hvis risikoafdækningen ikke er anerkendt i henhold til kapitel 4,
godkendes kreditvurderingen ikke. Når kreditrisikoafdækningen ikke gælder SSPE'en,
men direkte vedrører en securitiseringsposition, anerkendes kreditvurderingen
ikke.
Artikel 265
Konvertering
EBA udarbejder udkast til
gennemførelsesmæssige tekniske standarder med henblik på for alle anerkendte
ECAI'er at bestemme, hvilke af de kreditkvalitetstrin, der er omhandlet i dette
kapitel, de relevante kreditvurderinger foretaget af et anerkendt ECAI skal
associeres med. Afgørelserne skal være objektive og konsekvente og træffes i
overensstemmelse med følgende principper:
a)           EBA skal sondre mellem de relative risikograder, som kommer til udtryk
ved de enkelte vurderinger
b)           EBA skal
overveje kvantitative faktorer såsom misligholdelses- og/eller tabsprocenter
samt de hidtidige resultater for de enkelte ECAI'ers kreditvurderinger for
forskellige aktivklasser
c)           EBA skal
overveje kvalitative faktorer såsom rækken af transaktioner, der vurderes af
det pågældende ECAI, metodologien og kreditvurderingernes betydning, navnlig om
de er baseret på forventet tab eller første eurotab
d)           EBA skal
forsøge at sikre, at securitiseringspositioner, for hvilke den samme
risikovægtning anvendes på grundlag af kreditvurderinger foretaget af
anerkendte ECAI'er, er placeret på samme kreditkvalitetstrin. EBA skal overveje
at ændre sin fastsættelse af kreditkvalitetstrin, som en bestemt
kreditvurdering henføres til, hvis det er nødvendigt.
EBA forelægger disse udkast til
gennemførelsesmæssige tekniske standarder for Kommissionen senest den 1. januar
2014.
Kommissionen tillægges beføjelser til at
vedtage de i første afsnit omhandlede gennemførelsesmæssige tekniske standarder
efter proceduren i artikel 15 i forordning (EU) nr. 1093/2010.
Kapitel 6
Modpartskreditrisiko
Afdeling 1
Definitioner
Artikel 266
Beregning af eksponeringsværdien 
1.                      
Institutter skal beregne eksponeringsværdien af
derivatinstrumenterne i bilag II i overensstemmelse med dette kapitel. 
2.                      
Institutter kan beregne eksponeringsværdien af
genkøbstransaktioner, ud- og indlån af værdipapirer eller råvarer,
terminsforretninger og margenlån i overensstemmelse med dette kapitel i stedet
for at bruge kapitel 4.
Artikel 267
Definitioner
I dette kapitel og afsnit VI forstås ved:
Generelle begreber
1)                     
"modpartsrisiko" (Counterparty Credit
Risk- "CCR"): risikoen for, at modparten i
forbindelse med en transaktion misligholder sine forpligtelser, inden
transaktionens betalingsstrømme er endeligt afviklet
Transaktionstyper
2)                     
"terminsforretninger": transaktioner, hvor en modpart forpligter sig til at levere et
værdipapir, en råvare eller et beløb i udenlandsk valuta til gengæld for
kontanter, andre finansielle instrumenter eller råvarer - eller omvendt - på et
afviklings- eller leveringstidspunkt, der ved aftale er fastsat til mere end
den korteste af markedsnormen for den pågældende transaktion eller fem arbejdsdage
efter den dag, hvor instituttet har indgået transaktionen
3)                     
"margenlån": transaktioner,
hvori et institut yder kredit i forbindelse med køb, salg, overførsel af eller
handel med værdipapirer. Margenlån omfatter ikke andre lån, som er sikret ved
sikkerhedsstillelse i form af værdipapirer
Nettinggruppe,
risikoafdækningsgrupper og begreber i tilknytning hertil
4)                     
"nettinggruppe": en
gruppe transaktioner mellem et institut og en enkelt modpart, som er omfattet
af et retsgyldigt bilateralt nettingsystem, for hvilket netting er anerkendt i
henhold til afdeling 7 og kapitel 4.
Enhver
transaktion, som ikke er omfattet af et retsgyldigt bilateralt nettingsystem,
som er anerkendt i henhold til afdeling 7, behandles i forbindelse med dette
kapitel som sin egen nettinggruppe.
I
henhold til den interne modelmetode, der er fastsat i afdeling 6, kan alle
nettinggrupper med en enkelt modpart behandles som en enkelt nettinggruppe,
hvis de individuelle nettinggruppers negativt simulerede markedsværdier er sat
til 0 i estimeringen af den forventede eksponering (Expected Exposure -
"EE")
5)                     
"risikoposition": et
risikotal, som efter standardmetoden i afdeling 5 tildeles en transaktion ved
hjælp af en forudbestemt algoritme
6)                     
"risikoafdækningsgruppe": en gruppe risikopositioner, som stammer fra transaktioner, der
tilhører samme nettinggruppe, og hvor det kun er saldoen for nævnte
risikopositioner, der anvendes til fastsættelsen af eksponeringens værdi efter
standardmetoden i afdeling 5
7)                     
"margenaftale": en
aftale eller bestemmelser i en aftale, hvorefter en modpart skal stille
sikkerhed over for en anden modpart, når den anden modparts eksponering mod den
førstnævnte modpart når over et bestemt niveau
8)                     
"margentærskelværdi": det beløb, som en stadig udestående eksponering højst må andrage, før
en part har ret til at kræve sikkerhedsstillelse
9)                     
"margenrisikoperiode": tidsrummet fra den seneste udveksling af sikkerhedsstillelse for en
nettinggruppe af transaktioner med en misligholdende modpart, indtil
transaktionerne er afviklet, og den deraf følgende markedsrisiko igen er
afdækket
10)                 
"den faktiske løbetid under den interne
modelmetode for en nettinggruppe med en løbetid på over et år": forholdet mellem summen af den forventede eksponering i en
nettinggruppes transaktioners levetid diskonteret med den risikofrie rente og
summen af den forventede eksponering i løbet af et år i en nettinggruppe
diskonteret med den risikofrie rente.
Den
faktiske løbetid kan korrigeres, så den afspejler "rollover"-risikoen
ved at erstatte den forventede eksponering med den faktisk forventede
eksponering for prognosehorisonter på mindre end et år
11)                 
"netting på tværs af produkter": samling af transaktioner vedrørende forskellige produktkategorier i
samme nettinggruppe i overensstemmelse med de regler om netting på tværs af
produkter, der er beskrevet i dette kapitel
12)                 
"aktuel markedsværdi" (Current Market
Value - "CMV"): som defineret i afdeling 5
nettomarkedsværdien af porteføljen af transaktioner i den nettinggruppe, hvor
CMV beregnes ud fra såvel positive som negative markedsværdier
Fordelinger
13)                 
"markedsværdiernes fordeling": prognose over sandsynlighedsfordelingen for nettoværdierne af
transaktioner i en nettinggruppe på et tidspunkt i fremtiden
(prognosehorisonten) baseret på disse transaktioners faktiske markedsværdi på
prognosedatoen
14)                 
"eksponeringernes fordeling": prognose over sandsynlighedsfordelingen for markedsværdier, hvor
forudsagte forekomster af negative nettomarkedsværdier sættes til nul
15)                 
"risikoneutral fordeling": fordelingen af markedsværdier eller eksponeringer i en fremtidig
tidsperiode, hvor fordelingen beregnes på grundlag af værdier, der kan udledes
af markedet, såsom implicitte volatiliteter
16)                 
"reel fordeling": fordelingen
af markedsværdier eller eksponeringer i en fremtidig tidsperiode, hvor
fordelingen beregnes på grundlag af historiske eller faktiske værdier såsom
volatilitet, som fastsættes ud fra tidligere pris- eller kursændringer
Eksponeringens
omfang og justeringer
17)                 
"aktuel eksponering": nul eller, hvis denne værdi er højere, markedsværdien af en
transaktion eller portefølje af transaktioner i en nettinggruppe med en
modpart, hvor værdien af disse transaktioner tabes i tilfælde af modpartens
misligholdelse, idet det forudsættes, at det ikke er muligt at inddrive beløbet
i forbindelse med insolvens eller likvidation
18)                 
"maksimal eksponering": en høj percentil af fordelingen af eksponeringer på en given fremtidig
dato, før den længste transaktion i nettinggruppen forfalder
19)                 
"forventet eksponering" (Expected
Exposure - "EE"): gennemsnittet af fordelingen
af eksponeringer på en given fremtidig dato, før den transaktion i
nettinggruppen, der har den længste løbetid, forfalder
20)                 
"faktisk forventet eksponering (Effective
Expected Exposure - "Effective EE") på en given dato": den største værdi af enten den forventede eksponering på denne givne
dato eller den faktisk forventede eksponering på den tidligere dato
21)                 
"forventet positiv eksponering" (Expected
Positive Exposure — "EPE"): det vægtede
gennemsnit over tid af forventede eksponeringer, hvor vægtene er den andel af
den samlede tidsperiode, som en enkelt forventet eksponering udgør.
Ved
beregningen af kapitalgrundlagskravet fastsætter institutter gennemsnittet for
det første år eller, hvis samtlige kontrakter i nettinggruppen udløber inden
for mindre end et år, for den periode, som den kontrakt i nettinggruppen, der
har den længste løbetid, dækker
22)                 
"faktisk forventet positiv eksponering"
(Effective Expected Positive Exposure – "Faktisk EPE"): det vægtede gennemsnit af den faktisk forventede eksponering for det
første år i nettinggruppen eller, hvis samtlige kontrakter i nettinggruppen
udløber inden for mindre end et år, for den periode, som den kontrakt i
nettinggruppen, der har den længste løbetid, dækker, hvor vægtene er den andel
af den samlede tidsperiode, som en enkelt forventet eksponering udgør
Modpartsrisikorelaterede
risici
23)                 
"rollover"-risiko": det beløb, hvormed værdien af EPE undervurderes, når der forventes en
løbende strøm af transaktioner med en modpart
Den
yderligere eksponering, som disse fremtidige transaktioner resulterer i, indgår
ikke i beregningen af EPE.
24)                 
"modpart": i
forbindelse med afdeling 7: enhver juridisk eller fysisk person, der indgår en
aftale om netting og lovligt kan gøre det
25)                 
"aftale om netting på tværs af
produkter": en bilateral aftale mellem et institut og
en modpart, der skaber en enkelt retlig forpligtelse, der dækker alle
involverede, bilaterale masteraftaler og transaktioner inden for forskellige
produktkategorier, der er omfattet af aftalen.
I forbindelse med denne definition forstås ved
"forskellige produktkategorier": 
a)      genkøbstransaktioner,
transaktioner vedrørende ud- eller indlån i værdipapirer eller råvarer
b)      margenlån
c)      de kontrakter, der
er nævnt i bilag II.
26)                 
"betalingselement": den
betaling, der er aftalt i forbindelse med en transaktion i et OTC-derivat med
en lineær risikoprofil, hvor det er bestemt, at et finansielt instrument skal
udveksles mod betaling
I tilfælde af transaktioner, hvor det er bestemt,
at en betaling skal udveksles mod en betaling, består de to betalingselementer
af kontraktmæssigt fastsatte bruttobetalinger, herunder transaktionens
nominelle beløb.
Afdeling 2
Metoders til beregning af eksponeringsværdien
Artikel 268
Metoders til beregning af eksponeringsværdien
1.                      
Institutter ansætter eksponeringsværdien for de
kontrakter, der er nævnt i bilag II, på grundlag af en af de metoder, der er
beskrevet i afdeling 3-6, i overensstemmelse med denne artikel. 
Institutter, der ikke har tilladelse til
behandlingen i henhold til artikel 89, må ikke anvende den oprindelige risikos
metode. Institutterne må ikke anvende den oprindelige
risikos metode til at ansætte eksponeringsværdien for de kontrakter, der er
nævnt i bilag II, punkt 3.
En institutkoncern må permanent anvende de
metoder, der er beskrevet i afdeling 3-6, sideløbende. Et
enkeltstående institut må ikke anvende markedsværdimetoden og den oprindelige
risikos metode sideløbende, medmindre en af metoderne anvendes i de tilfælde,
der er beskrevet i artikel 276, stk. 6.
2.                      
Et institut kan med forbehold af de kompetente
myndigheders tilladelse i overensstemmelse med artikel 277, stk. 1 og 2,
ansætte eksponeringsværdien for følgende ved brug af metoden med interne
modeller, der er beskrevet i afdeling 6:
a)      de kontrakter, der
er nævnt i bilag II
b)      genkøbstransaktioner
c)      transaktioner
vedrørende ud- eller indlån i værdipapirer eller råvarer
d)      margenlån
e)      terminsforretninger.
3.                      
Når et institut køber et kreditderivat til sikring
af en eksponering uden for handelsbeholdningen eller en modpartsrisiko, kan det
beregne sit kapitalgrundlagskrav for den afdækkede eksponering i
overensstemmelse med enten:
a)      artikel 228-231
eller
b)      i overensstemmelse
med artikel 148, stk. 3, eller artikel 179, hvis der er givet tilladelse i
overensstemmelse med artikel 138.
Eksponeringsværdien for CCR for disse
kreditderivater sættes til nul, medmindre et institut anvender metode ii) i
artikel 293, stk. 2, litra h).
4.                      
Uanset stk. 3 kan et institut imidlertid vælge
konsekvent at indregne alle kreditderivater uden for handelsbeholdningen og
indkøbt til sikring af en eksponering uden for handelsbeholdningen eller en
modpartsrisiko i beregningen af kapitalgrundlagskravene til modpartsrisikoen,
hvor kreditafdækning anerkendes i denne forordning.
5.                      
Hvis "credit default"-swap solgt af et
institut behandles af et institut som kreditrisikoafdækning, der ydes af
instituttet, og er omfattet af et kapitalgrundlagskrav for kreditrisiko for det
underliggende for det fulde nominelle beløb, ansættes eksponeringsværdien
vedrørende modpartsrisiko uden for handelsbeholdningen til nul.
6.                      
Eksponeringsværdien for en given modpart i alle
metoderne i afdeling 3-6 svarer til summen af eksponeringsværdierne, der er
beregnet for hver nettinggruppe med den pågældende modpart.
Hvis et institut beregner de risikovægtede værdier
af eksponeringer, der skyldes OTC-derivater i overensstemmelse med kapitel 2,
svarer eksponeringsværdien for en given nettinggruppe af
OTC-derivatinstrumenter i bilag II beregnet i overensstemmelse med dette
kapitel til den største af nul og differencen mellem summen af
eksponeringsværdier for alle nettinggrupper med modparten og summen af CVA for
den pågældende modpart, som instituttet har indregnet som en nedskrivning.
7.                      
Institutter fastsætter eksponeringsværdien for
eksponeringer, der skyldes terminsforretninger, ved at bruge metoderne i afdeling
3-6, uanset hvilken metode, instituttet har valgt til at beregne OTC-derivater
og genkøbstransaktioner, transaktioner vedrørende ud- eller indlån i
værdipapirer eller råvarer og margenlån. Ved beregning af kapitalgrundlagskrav
for terminsforretninger kan et institut, der anvender metoden, der er beskrevet
i kapitel 3, anvende risikovægtene i henhold til metoden, der er beskrevet i
kapitel 2, permanent og uanset positionernes væsentlighed.
8.                      
For så vidt angår metoderne i afdeling 3 og 4
indfører instituttet en konsekvent metodologi til fastsættelse af det nominelle
beløb og sikrer, at det nominelle beløb, der skal tages højde for, er et
korrekt udtryk for den indbyggede risiko i kontrakten. Hvis der i kontrakten er
foreskrevet en multiplikation af cash flows, skal det nominelle beløb justeres
af et institut for derved at tage højde for multiplikationseffekten på den
pågældende kontrakts risikostruktur.
Afdeling 3
Markedsværdimetoden
Artikel 269
Markedsværdimetoden
1.                      
For at bestemme de aktuelle genanskaffelsesomkostninger
for alle kontrakter med en positiv værdi opgør institutter kontrakter til aktuel
markedsværdi.
2.                      
For at bestemme den potentielle fremtidige
krediteksponering skal institutter multiplicere de nominelle beløb eller
underliggende værdier med procenterne i tabel 1 i overensstemmelse med følgende
principper: 
a)      kontrakter, som ikke falder ind under en
af de fem kategorier i tabel 1, behandles som kontrakter vedrørende råvarer,
eksklusive ædelmetaller
b)      for kontrakter, der indebærer flere
udvekslinger af hovedstolen, multipliceres procenterne med antallet af
betalinger, der mangler at blive effektueret ifølge kontrakten.
c)      for kontrakter, der
er sammensat med henblik på at afvikle udestående risici på bestemte
betalingsdatoer, og hvor vilkårene justeres således, at kontraktens
markedsværdi er nul på disse bestemte datoer, er restløbetiden lig med
tidsrummet indtil den næste justeringsdato. I forbindelse med rentekontrakter,
der opfylder disse kriterier, og som har en restløbetid på over ét år, må procenten
ikke være lavere end 0,5 %.
 Tabel 1 
 Restløbetid || Rente-kontrakter || Valutakurs-kontrakter samt kontrakter vedrørende guld || Kontrakter vedrørende aktier || Kontrakter vedrørende ædel­metaller (eksklusive guld) || Kontrakter vedrørende råvarer (eksklusive ædelmetal­ler) 
 Et år og derunder || 0 % || 1 % || 6 % || 7 % || 10 % 
 Over et år, men højst fem år || 0,5 % || 5 % || 8 % || 7 % || 12 % 
 Over fem år || 1,5 % || 7,5 % || 10 % || 8 % || 15 % 
3.                      
I forbindelse med kontrakter vedrørende råvarer
eksklusive guld i henhold til punkt 3 i bilag II kan et institut anvende
procentsatserne i tabel 2 i stedet for satserne i tabel 1 under forudsætning
af, at nævnte institut anvender den udvidede løbetidsmetode i artikel 350 for
nævnte kontrakter.
 Tabel 2 
 Restløbetid || Ædelmetaller (eksklusive guld) || Uædle metaller || Landbrugs-produkter ("softs") || Andre, inklusive energi-produkter 
 Et år og derunder || 2 % || 2,5 % || 3 % || 4 % 
 Over et år, men højst fem år || 5 % || 4 % || 5 % || 6 % 
 Over fem år || 7,5 % || 8 % || 9 % || 10 % 
4.                      
Summen af de aktuelle genanskaffelsespriser og de
potentielle fremtidige kreditrisici udgør eksponeringsværdien.
Afdeling 4
Det oprindelige eksponerings metode
Artikel 270
Den oprindelige eksponerings metode
1.                      
Eksponeringsværdien er hvert instruments nominelle
værdi multipliceret med de i tabel 3 omhandlede procenter:
 Tabel 3 
 Oprindelig løbetid || Rentekontrakter || Valutakurskontrakter samt kontrakter vedrørende guld 
 Et år og derunder || 0,5 % || 2 % 
 Over et år, men højst to år || 1 % || 5 % 
 Yderligere tillæg for hvert følgende år || 1 % || 3 % 
2.                      
Til beregning af rentekontrakters eksponeringsværdi
kan et institut enten vælge enten at bruge den oprindelige løbetid eller
restløbetiden.
Afdeling 5
Standardmetoden
Artikel 271
Standardmetoden
1.                      
Institutter kan kun benytte standardmetoden (i det
følgende benævnt "SM") til beregning af eksponeringsværdien for
OTC-derivater og terminsforretninger. 
2.                      
Når institutter anvender SM, beregnes eksponeringens
værdi særskilt for hver nettinggruppe, eksklusive sikkerhedsstillelse, på
følgende måde:
hvor
CMV = den aktuelle markedsværdi af porteføljen af
transaktioner i nettinggruppen med en modpart uden hensyn til
sikkerhedsstillelse, dvs. hvor
hvor
CMVi = den aktuelle markedsværdi af transaktion i
CMC = den aktuelle markedsværdi af
sikkerhedsstillelsen, der er stillet i nettinggruppen, dvs. hvor
hvor
CMCl = den
aktuelle markedsværdi af sikkerhedsstillelsen l
i =      indeks, der angiver transaktionen
l =      indeks, der angiver sikkerhedsstillelsen
j =     indeks, der angiver risikoafdækningsgruppen. 
Risikoafdækningsgrupperne til dette formål svarer
til risikofaktorer, for hvilke risikopositioner med modsat fortegn kan
modregnes, så der fremkommer en nettorisikoposition, som eksponeringens værdi
herefter beregnes ud fra.
RPTij =
risikoposition vedrørende transaktionen i med hensyn til
risikoafdækningsgruppen j
RPClj =
risikoposition vedrørende sikkerhedsstillelsen l med hensyn til
risikoafdækningsgruppen j
CCRMj =
CCR-multiplikator, der er fastsat i tabel 5 for risikoafdækningsgruppen j
β =     1,4.
3.                      
For så vidt angår den beregning, der er omhandlet i
stk. 2, gælder det, at:
a)      Godkendt
sikkerhedsstillelse, der er modtaget fra en modpart, har positivt fortegn; sikkerhedsstillelse
stillet til en modpart har negativt fortegn.
b)      Der anvendes kun sikkerhedsstillelse, som er godkendt i henhold til
artikel 193, stk. 2, og artikel 232, i forbindelse med SM.
c)      Et institut kan undlade at tage højde for renterisikoen i
betalingselementer, der har en restløbetid på under et år.

d)      Et institut kan behandle
transaktioner, der består af to betalingselementer, som denomineret i samme
valuta, som en samlet transaktion. Behandlingen af betalingselementer gælder
for hele transaktionen.
Artikel 272
Transaktioner med en lineær risikoprofil
10.                  
Institutter skal tildele transaktioner, som har en
lineær risikoprofil, risikopositioner i overensstemmelse med følgende regler:
a)      Transaktioner, som har en lineær
risikoprofil, og hvor det underliggende udgøres af aktier (inklusive
aktieindeks), guld, andre ædelmetaller eller andre råvarer, tildeles en
risikoposition for den respektive aktie (eller aktieindeks) eller råvare og en
renterisikoposition for betalingselementet.
b)      Transaktioner, som
har en lineær risikoprofil, og hvor det underliggende instrument er et
gældsinstrument, tildeles en renterisikoposition for gældsinstrumentet og en
anden renterisikoposition for betalingselementet.
c)      Transaktioner, som
har en lineær risikoprofil, og hvor en betaling skal udveksles mod en betaling,
(dette omfatter valutaterminsforretninger) tildeles en renterisikoposition for
hvert betalingselement. 
Hvis et betalingselement eller det underliggende
gældsinstrument i forbindelse med en transaktion, der er omhandlet i litra a),
b) eller c), er denomineret i en udenlandsk valuta, tildeles nævnte
betalingselement eller gældsinstrument også en risikoposition i nævnte valuta.
11.                  
For så vidt angår stk. 1 svarer størrelsen af en
risikoposition vedrørende en transaktion, der har en lineær risikoprofil, til
den faktiske nominelle værdi (markedsprisen gange mængden) af de underliggende
finansielle instrumenter eller råvarer omregnet til instituttets indenlandske
valuta ved at multiplicere med den relevante valutakurs, medmindre der er tale
om gældsinstrumenter. 
12.                  
For gældsinstrumenter og betalingselementer svarer
størrelsen af risikopositionen til den faktiske nominelle værdi af de
udestående bruttobetalinger (inklusive det nominelle beløb) omregnet til
valutaen i instituttets hjemland og multipliceret med den modificerede varighed
af gældsinstrumentet eller betalingselementet.
13.                  
Størrelsen af en risikoposition i forbindelse med
en "credit default"-swap svarer til referencegældsinstrumentets
nominelle værdi multipliceret med den pågældende "credit
default"-swaps restløbetid.
Artikel 273
Transaktioner med en ikke-lineær risikoprofil
14.                  
Institutter bestemmer størrelsen af
risikopositionerne for transaktioner med en ikke-lineær risikoprofil i
overensstemmelse med følgende stykker.
15.                  
Størrelsen af en risikoposition vedrørende et
OTC-derivat med en ikke-lineær risikoprofil, inklusive optioner og swaptioner,
hvor det underliggende instrument ikke er et gældsinstrument, svarer til
delta-ækvivalenten af den faktiske nominelle værdi af det finansielle
instrument, der ligger til grund for transaktionen, jf. artikel 274, stk. 1.
16.                  
Størrelsen af en risikoposition vedrørende et
OTC-derivat med en ikke-lineær risikoprofil (inklusive optioner og swaptioner),
hvor det underliggende instrument er et gældsinstrument eller et
betalingselement, svarer til delta-ækvivalenten af det pågældende finansielle
instruments eller betalingselements faktiske nominelle værdi multipliceret med
gældsinstrumentets eller betalingselementets modificerede varighed.
17.                  
Ved beregning af risikopositioner behandler
institutter sikkerhedsstillelse som følger:
a)      sikkerhedsstillelse,
der er modtaget fra en modpart, behandles som en fordring på modparten i en
derivatkontrakt (lang position), som forfalder den dag, beregningen foretages

b)      sikkerhed, det har stillet til modparten, behandles som en forpligtelse
til modparten (kort position), som forfalder den dag, beregningen foretages.
Artikel 274
Beregning af risikopositioner
1.                      
Et institut fastsætter størrelsen og fortegnet på
en risikoposition som følger: 
a)      For alle
instrumenter undtagen gældsinstrumenter:
i)        som den
faktiske nominelle værdi i forbindelse med en transaktion med en lineær
risikoprofil
ii)       som delta-ækvivalentens nominelle værdi, , i forbindelse med en transaktion med en ikke-lineær
risikoprofil,
hvor
Pref = prisen på det underliggende
instrument angivet i referencevalutaen
V = værdien af det finansielle instrument (i
forbindelse med optioner: værdien er optionsværdien
p = prisen på det underliggende instrument angivet
i den samme valuta som V.
b)      For
gældsinstrumenter og betalingselementet af alle transaktioner:
i)        som den faktiske nominelle værdi
multipliceret med den modificerede varighed i forbindelse med en transaktion
med en lineær risikoprofil
ii)       som delta-ækvivalentens nominelle værdi
multipliceret med den modificerede varighed, , i forbindelse med en transaktion med en ikke-lineær
risikoprofil,
hvor
V = værdien af det finansielle instrument (i
forbindelse med optioner: værdien er optionsværdien
r = renteniveau.
Hvis V angives i en anden valuta end
referencevalutaen, skal derivatet omregnes til referencevalutaen ved at
multiplicere med den relevante valutakurs.
2.                      
Med henblik på anvendelse af formlerne i stk. 1
grupperer institutter risikopositioner i risikoafdækningsgrupper. Nettorisikopositionen, dvs. den absolutte værdi af summen af de
risikopositioner, der indgår i risikoafdækningsgruppen, beregnes for hver
gruppe. Nettorisikopositionen er resultatet af nævnte beregning og beregnes med
henblik på stk. 1 som følger:
.
Artikel 275
Renterisikopositioner
1.                      
Institutter anvender følgende bestemmelser ved
beregning af renterisikopositioner:
2.                      
Renterisikopositioner vedrørende følgende:
a)      pengeindskud
modtaget fra modparten som sikkerhedsstillelse 
b)      betalingselementer 
c)      underliggende
gældsinstrumenter, 
som ifølge tabel 1 i artikel 325 i hvert enkelt tilfælde
er underlagt et kapitalkrav på 1,60 % eller derunder, henfører institutter til
en af de seks risikoafdækningsgrupper for hver valuta i tabel 4.
 Tabel 4 
   || Statslige referencerenter || Ikke-statslige referencerenter 
 Løbetid   || < 1 år >1 ≤ 5 år > 5 år || < 1 år >1 ≤ 5 år > 5 år 
3.                      
For renterisikopositioner vedrørende underliggende
gældsinstrumenter eller betalingselementer, hvor rentesatsen er knyttet til en
referencerente, der afspejler den generelle markedsrente, svarer restløbetiden
til tidsrummet op til den næste justering af rentesatsen. I
alle andre tilfælde lægges det underliggende gældsinstruments restlevetid eller
for et betalingselement transaktionens restlevetid til grund.
Artikel 276
Risikoafdækningsgrupper
1.                      
Institutter etablerer risikoafdækningsgrupper i
overensstemmelse med stk. 2-5.
2.                      
Der etableres en risikoafdækningsgruppe for hver
udsteder af et referencegældsinstrument, som ligger til grund for en credit
default swap. 
"Nth to default"-basket credit default
swaps behandles således:
a)      størrelsen af en
risikoposition i et referencegældsinstrument i en kurv, der ligger til grund
for en "nth to default"-credit default swap, er
referencegældsinstrumentets faktiske fiktive værdi ganget med den ændrede
varighed af "nth to default"-derivatet med hensyn til en ændring i
referencegældsinstrumentets kreditspredning
b)      der er en
risikoafdækningsgruppe for hvert referencegældsinstrument i en kurv, der ligger
til grund for en given "nth to default"-credit default swap. Risikopositioner
fra forskellige "nth to default"-credit default swaps kan ikke indgå
i den samme risikoafdækningsgruppe
c)      den
CCR-multiplikator, der finder anvendelse på hver risikoafdækningsgruppe
etableret for et af referencegældsinstrumenterne i et "nth to
default"-derivat, er som følger:
i) 0,3 % for referencegældsinstrumenter, der
har en kreditvurdering fra et anerkendt ECAI svarende til kvalitetstrin 1-3
ii) 0,6 % for andre gældsinstrumenter.
3.                      
I forbindelse med renterisikopositioner vedrørende:
a)      pengeindskud stillet
som sikkerhed til en modpart, når denne modpart ikke har udestående
gældsforpligtelser med lav specifik risiko
b)      underliggende
gældsinstrumenter, 
som ifølge tabel 1 i artikel 325 er underlagt et
kapitalkrav på over 1,60 %, fastsættes der en risikoafdækningsgruppe for hver
udsteder. 
Når et betalingselement emulerer et sådant
gældsinstrument, fastsættes der også en risikoafdækningsgruppe for hver
udsteder af referencegældsinstrumentet.
Institutterne kan vælge at samle risikopositioner,
der er knyttet til en bestemt udsteders gældsinstrumenter eller til samme
udsteders referencegældsinstrumenter, i samme risikoafdækningsgruppe, hvis de
er emuleret af betalingselementer eller underlagt en credit default swap.
4.                      
Underliggende finansielle instrumenter, som ikke er
gældsinstrumenter, henføres kun til de samme respektive
risikoafdækningsgrupper, hvis der er tale om identiske eller lignende
instrumenter. I alle andre tilfælde henføres de til
særskilte risikoafdækningsgrupper. 
Med henblik på dette stykke bestemmer institutter
i overensstemmelse med følgende principper, om underliggende instrumenter er
lignende instrumenter:
a)      For aktier er det
underliggende lignende, hvis det hidrører fra samme udsteder. Et aktieindeks
behandles som en særskilt udsteder.
b)      For ædelmetaller er
det underliggende lignende, hvis det er det samme metal. Et ædelmetalindeks
behandles som et særskilt ædelmetal.
c)      For elektricitet er
det underliggende lignende, hvis leveringsrettighederne og -forpligtelserne
vedrører det samme ladningstidsinterval inden for og uden for spidsbelastningen
inden for et interval på 24 timer.
d)      For råvarer er det
underliggende lignende, hvis det er den samme råvare. Et råvareindeks behandles
som et særskilt indeks.
5.                      
Modpartsrisiko (CCR)-multiplikatorerne
("CCRM") for de forskellige kategorier af risikoafdækningsgrupper er
fastsat som anført i følgende tabel:
 Tabel 5 
   || Kategorier af risikoafdækningsgrupper || CCRM 
 1. || Renter || 0,2 % 
 2. || Renter på risikopositioner vedrørende et referencegældsinstrument, som ligger til grund for en credit default swap, og som ifølge tabel 1 i afsnit IV, kapitel 2, er underlagt et kapitalkrav på 1,60 % eller derunder || 0,3 % 
 3. || Renter på risikopositioner vedrørende et gældsinstrument eller referencegældsinstrument, som ifølge tabel 1 i afsnit IV, kapitel 2, er underlagt et kapitalkrav på over 1,60 % || 0,6 % 
 4. || Valutakurser || 2,5 % 
 5. || Elektricitet || 4 % 
 6. || Guld || 5 % 
 7. || Aktier || 7 % 
 8. || Ædelmetaller (bortset fra guld) || 8,5 % 
 9. || Andre råvarer (eksklusive ædelmetaller og elektricitet) || 10 % 
 10. || Underliggende instrumenter vedrørende OTC-derivater, der ikke er omfattet af ovenstående kategorier || 10 % 
Underliggende instrumenter vedrørende
OTC-derivater, jf. tabel 5, punkt 10, henføres til særskilte individuelle
risikoafdækningsgrupper for hver kategori af underliggende instrumenter.
6.                      
For transaktioner, som har en ikke-lineær
risikoprofil, eller for betalingselementer og transaktioner med
gældsinstrumenter som underliggende instrumenter, for hvilke instituttet ikke
vil være i stand til at bestemme, alt efter omstændighederne, delta-værdien
eller den modificerede varighed ved hjælp af en instrumentmodel, som de
kompetente myndigheder har godkendt med henblik på at fastsætte kapitalgrundlagskrav
vedrørende markedsrisikoen, bestemmer de kompetente myndigheder enten risikopositionernes
og de relevante modpartsrisikomultiplikatorers (CCRM'ers) størrelse ud fra en
forsigtig vurdering eller anmoder instituttet om at anvende metoden i afdeling
3. Netting anerkendes ikke, dvs. eksponeringsværdien
fastsættes som om, der var en nettinggruppe, der kun indeholder den enkelte
transaktion.
7.                      
Et institut skal benytte interne procedurer til at
kontrollere, at den pågældende transaktion er omfattet af en retsgyldig
nettingaftale, der opfylder de gældende krav, jf. afdeling 7, før denne transaktion
inkluderes i en nettinggruppe.
8.                      
Et institut, der gør brug af sikkerhedsstillelse
med henblik på at begrænse modpartsrisikoen, skal benytte interne procedurer
til at kontrollere, at sikkerhedsstillelsen opfylder de fornødne
retssikkerhedsstandarder, der er anført i kapitel 4, før det indregner
sikkerhedsstillelsens virkninger i sine beregninger.
Afdeling 6
Metoden med interne modeller
Artikel 277
Metoden med interne modeller
1.                      
Hvis de kompetente myndigheder finder det
godtgjort, at instituttet opfylder kravet i stk. 2, kan de give nævnte institut
tilladelse til at anvende metoden med interne modeller til beregning af
eksponeringers værdi for følgende transaktioner:
a)      transaktioner i
artikel 268, stk. 2, litra a)
b)      transaktioner i
artikel 268, stk. 2, litra b), c) og d)
c)      transaktioner i
artikel 268, stk. 2, litra a)-d).
Hvis et institut har tilladelse til at anvende
metoden med interne modeller til beregning af eksponeringers værdi for de
transaktioner, der er omhandlet i litra a)-c) i foregående afsnit, kan det også
anvende metoden med interne modeller i forbindelse med transaktionerne i
artikel 268, stk. 2. litra e).
Uanset del 268, stk. 1, tredje afsnit, kan et
institut vælge ikke anvende denne metode på eksponeringer, som er uden
betydning med hensyn til størrelse og risiko. I så fald
anvender et institut en af de metoder, der er omhandlet i afdeling 3-5, på
eksponeringerne. 
2.                      
Kompetente myndigheder giver kun institutter
tilladelse til at anvende metoden med interne modeller til de beregninger, der
er omhandlet i stk. 1, hvis instituttet har godtgjort, at det opfylder kravene
i denne afdeling, og de kompetente myndigheder har efterprøvet, om instituttets
modpartsrisiko-styringssystemer er forsvarlige og gennemført korrekt.
3.                      
De kompetente myndigheder kan give institutter
tilladelse til i et begrænset tidsrum at lade anvendelsen af metoden med
interne modeller ske i faser på tværs af forskellige transaktionstyper. I den periode, hvor anvendelsen sker i faser,
kan institutter anvende metoderne i afdeling 3 eller 5, i forbindelse med
transaktionstyper, hvor de ikke anvender metoden med interne modeller.
4.                      
For alle transaktioner med OTC-derivater og
terminsforretninger, som et institut ikke har modtaget tilladelse i henhold til
stk. 1 til at anvende metoden med interne modeller på, anvender instituttet
metoderne i afdeling 3 eller 5. 
Nævnte metoder kan permanent anvendes sideløbende
inden for en koncern. Inden for et institut kan nævnte
metoder kun anvendes sideløbende, hvis en af metoderne anvendes i de tilfælde,
der er beskrevet i artikel 276, stk. 6. 
5.                      
Et institut, som i overensstemmelse med stk. 1 har
tilladelse til at anvende metoden med interne modeller, skal ikke på ny anvende
de metoder, der er beskrevet i afdeling 3 eller 5, medmindre den kompetente myndighed
har givet tilladelse hertil. De kompetente myndigheder
giver en sådan tilladelse, hvis instituttet viser, at det er hensigtsmæssigt.

6.                      
Hvis et institut ikke længere opfylder kravene i
denne afdeling, underretter det den kompetente myndighed herom og foretager sig
et af følgende: 
a)      forelægger den
kompetente myndighed en plan for en rettidig fornyet overholdelse 
b)      godtgør over for den
kompetente myndighed, at virkningen af den manglende overholdelse er
uvæsentlig.
Artikel 278
Eksponeringens værdi
1.                      
Hvis et institut i overensstemmelse med artikel
277, stk. 1, har tilladelse til at anvende metoden med interne modeller til
beregning af eksponeringers værdi for nogle eller alle de transaktioner, der er
omhandlet i nævnte stykke, beregnes eksponeringens værdi for disse
transaktioner ud fra nettinggruppen. 
Den model, som instituttet anvender til nævnte
formål, skal:
a)      angive den
sandsynlige fordeling af ændringer i nettinggruppens markedsværdi, som kan
tilskrives fælles ændringer i relevante markedsvariabler som renter,
valutakurser osv. 
b)      beregne
eksponeringsværdien for nettinggruppen på alle fremtidige datoer under
hensyntagen til fælles ændringer i markedsvariablerne.
2.                      
Hvis modellen skal indregne virkningerne af
margenberegningen, skal modellen af sikkerhedsstillelsens værdi opfylde de
kvantitative, kvalitative og datakravene for metoden med interne modeller i
overensstemmelse med denne afdeling, og instituttet kan kun tage hensyn til
anerkendt finansiel sikkerhedsstillelse som defineret i artikel 193, stk. 2, og
artikel 232, i deres sandsynlige fordelinger af ændringer i nettinggruppens
markedsværdi.
3.                      
Kapitalgrundlagskravet for modpartskreditrisiko i
forbindelse med de Modpartsrisikoeksponeringer, som et institut anvender
metoder med interne modeller på, skal være det største af følgende:
a)      kapitalgrundlagskravet
for nævnte eksponeringer beregnet på grundlag af den faktisk forventede
positive eksponering med brug af aktuelle markedsdata
b)      kapitalgrundlagskravet
for nævnte eksponeringer beregnet på grundlag af den faktisk forventede
positive eksponering med brug af en enkelt konsekvent kalibrering i
stresssituationer for alle Modpartsrisikoeksponeringer, som de anvender metoden
med interne modeller på.
4.                      
Med undtagelse af modparter identificeret som
havende specifikke "wrong-way"-risici, der er omfattet af artikel
285, stk. 4 og 5, beregner instituttet eksponeringens værdi som produktet af
alpha og den faktisk forventede positive eksponering som følger:
hvor
α = 1,4, medmindre de kompetente myndigheder
kræver, at α tildeles en højere værdi, eller tillader institutter at
anvende deres egne estimater i overensstemmelse med stk. 9.
Den faktiske EPE beregnes ved estimering af den
forventede eksponering (EEt) ud fra den gennemsnitlige eksponering
på en senere dato, hvor gennemsnittet fastsættes på grundlag af relevante
markedsrisikofaktorers mulige fremtidige værdier. 
Modellen estimerer EE på en række fremtidige
datoer t1, t2, t3 osv.
5.                      
Den faktiske EE beregnes rekursivt som:
hvor
den aktuelle dato benævnes t0.
Den faktiske EEt0 svarer til den
aktuelle eksponering.
6.                      
Den faktiske EPE svarer til den gennemsnitlige
faktiske EE i det første år af en fremtidig eksponering. Hvis
samtlige kontrakter i nettinggruppen udløber inden for mindre end et år, svarer
EPE til gennemsnittet af EE, indtil samtlige kontrakter i nettinggruppen
udløber. Den faktiske EPE beregnes ud fra det vægtede gennemsnit af den
faktiske EE:
hvor vægtene  tager højde for, at
den fremtidige eksponering kan være beregnet på datoer, der ikke er jævnt
fordelt over det pågældende tidsinterval.
7.                      
Institutter beregner den forventede eller maksimale
eksponering på grundlag af en fordeling af eksponeringer, der tager hensyn til,
at eksponeringerne ikke nødvendigvis er normalfordelt.
8.                      
Et institut kan benytte en værdi for fordelingen
som beregnet af modellen, der er mere forsigtig end α ganget med den
faktiske EPE som beregnet i henhold til ligningen i stk. 4 for hver modpart.
9.                      
De kompetente myndigheder kan uanset bestemmelserne
i stk. 4 tillade institutter at anvende deres egne estimater af alpha, hvor: 
a)      alpha svarer til
forholdet mellem den interne kapital baseret på en fuldstændig simulering af
eksponeringer med modparter (tæller) og den interne kapital baseret på EPE
(nævner)
b)      EPE skal i nævneren anvendes, som om der var tale om et fast udestående
lånebeløb.
Ved estimering i overensstemmelse med dette stykke
er alpha ikke lavere the 1,2.
10.                  
Ved en estimering af alpha i henhold til stk. 9
skal et institut sikre, at tælleren og nævneren beregnes på en måde, der
stemmer overens med hensyn til modelleringsmetoder, parameterspecifikationer og
porteføljesammensætning. Den metode, der anvendes til at
estimate α, skal baseres på instituttets metode for den interne kapital,
være veldokumenteret og underkastes en uafhængig validering. Et institut skal
desuden revidere sine estimater af alpha mindst fire gange om året eller
hyppigere, hvis porteføljens sammensætning varierer over tid. Et institut skal
også vurdere modelrisikoen.
11.                  
Et institut skal over for de kompetente myndigheder
godtgøre, at dets interne estimater af alpha i tælleren afspejler væsentlige
kilder til afhængighed, i fordelingen af markedsværdierne af de pågældende
transaktioner eller af porteføljer af transaktioner fordelt på tværs af de
forskellige modparter. Interne estimater af alpha skal
tage hensyn til porteføljernes granulering. 
12.                  
Ved tilsyn med brugen af estimater i henhold til
stk. 9 tager kompetente myndigheder højde for den væsentlige variation i
estimater af alpha, som skyldes muligheden for fejlspecifikation i de modeller,
der anvendes for tælleren, navnlig i tilfælde af konveksitet.
13.                  
Volatiliteten og korrelationen af de faktorer for
markedsrisici, der anvendes i den samlede simulering af markeds- og kreditrisiko,
skal i givet fald baseres på kreditrisikofaktoren for at afspejle mulige
stigninger i volatiliteten eller korrelation under økonomisk nedgang. 
Artikel 279
Eksponeringsværdien for nettinggrupper omfattet af en margenaftale
1.                      
Hvis nettinggruppen er omfattet af en margenaftale
og en daglig værdiansættelse til markedsværdi, kan et institut anvende en af
følgende EPE-værdier:
a)      den faktiske EPE,
uden hensyntagen til eventuel sikkerhed, modtaget eller stillet ved en margen
plus eventuel sikkerhedsstillelse over for modparten, der er uafhængig af den
daglige værdiansættelse og fastsættelse af margen eller den aktuelle
eksponering
b)      et tillæg, der
afspejler den potentielle forøgelse af eksponeringen i løbet af den
risikoperiode, margenaftalen dækker, plus, afhængigt af hvad der er størst:
i)        den aktuelle
eksponering, herunder modtaget eller stillet sikkerhed, dog ikke
"called" eller omtvistet sikkerhedsstillelse
ii)       den største
nettoeksponering, herunder sikkerhedsstillelse i henhold til margenaftalen, som
ikke udløser "collateral call". Beløbet afspejler alle gældende
tærskler, minimumsoverførsler, uafhængige beløb og initialmargener i henhold
til margenaftalen
c)      hvis modellen
afspejler margenberegningens virkninger ved estimeringen af EE, kan instituttet
med forbehold af den kompetente myndigheds tilladelse anvende modellens
EE-værdi direkte i ligningen i artikel 13, stk. 5. De kompetente myndigheder
giver kun en sådan tilladelse, hvis de efterprøver, at modellen afspejler
margenberegningens virkninger ved estimering af EE korrekt.
For så vidt angår litra b) beregner institutter
tillægget som den forventede positive ændring af transaktionernes markedsværdi
i den risikoperiode, margenaftalen dækker. Ændringer i
sikkerhedsstillelsens værdi afspejles ved brug af de tilsynsbaserede
volatilitetsjusteringer i overensstemmelse med kapitel 4, afdeling 3, eller
egne estimater af volatilitetsjusteringer efter den udbyggede metode for
finansiel sikkerhedsstillelse, men der påtages ikke sikkerhedsstillelse i
margenrisikoperioden. Den risikoperiode, margenaftalen dækker, er underlagt de
minimumsperioder, der er omhandlet i stk. 2-4.
2.                      
For transaktioner, som er omfattet af daglig
margenberegning og værdiansættelse, skal margenrisikoperioden, som anvendes til
modellering af eksponeringsværdien med margenaftaler, mindst svare til:
a)      5 arbejdsdage for
nettinggrupper, der kun består af genkøbstransaktioner, transaktioner
vedrørende ud- eller indlån i værdipapirer eller råvarer og margenlån
b)      10 arbejdsdage for
alle andre nettinggrupper. 
For litra a) og b) gælder følgende undtagelser:
i)        for alle
nettinggrupper, hvor antallet af handler overstiger 5 000 på et givet tidspunkt
i løbet af et kvartal, skal margenrisikoperioden i det efterfølgende kvartal
mindst svare til 20 arbejdsdage. Denne undtagelse finder ikke anvendelse på
institutters handelseksponeringer 
ii)       for nettinggrupper
med en eller flere handler, som enten omfatter illikvid sikkerhedsstillelse
eller et OTC-derivat, der ikke let kan erstattes, skal margenrisikoperioden
mindst svare til 20 arbejdsdage. 
Et institut bestemmer, om sikkerhedsstillelse er
illikvid, eller om OTC-derivater ikke let kan erstattes i stresssituationer
kendetegnet ved mangel på fortsat aktive markeder, hvor en modpart i løbet af
to dage eller mindre ville kunne opnå adskillige prisnoteringer, som ikke ville
bevæge markedet eller svare til en pris, som afspejler en nedsættelse (i
tilfælde af sikkerhedsstillelse) eller en præmie (i tilfælde af et OTC-derivat)
af markedsværdien.
Et institut skal overveje, om de handler eller
værdipapirer, det har som sikkerhedsstillelse, er koncentreret omkring en
bestemt modpart, og om instituttet ville kunne erstatte nævnte handler eller
værdipapirer, hvis modparten forlod markedet i hast.
3.                      
Hvis et institut har været involveret i mere end to
"margin call"-tvister i forbindelse med en bestemt nettinggruppe
eller modpart i de to umiddelbart foregående kvartaler, som har varet længere
end den i henhold til stk. 2 gældende risikoperiode, marginaftalen omfatter,
anvender instituttet en margenrisikoperiode, som er mindst dobbelt så lang som
perioden i stk. 2, for nævnte nettinggruppe i de to efterfølgende kvartaler. 
4.                      
Ved margenberegning med et tidsinterval på N dage,
skal margenrisikoperioden mindst svare til perioden i stk. 2, F, plus N dage
minus én dag. Dvs.:
Margenrisikoperiode = F + N – 1.
5.                      
Hvis den interne model indregner virkningen af
margenberegning på ændringer i nettinggruppens markedsværdi, skal instituttet
beregne anden sikkerhedsstillelse end kontanter af samme valuta som selve
eksponeringen sammen med eksponeringen i sine beregninger af
eksponeringsværdien for OTC-derivat- og værdipapirfinansieringstransaktioner.
6.                      
Hvis et institut ikke kan beregne
sikkerhedsstillelse sammen med eksponeringen, medtager det ikke virkningen af
anden sikkerhedsstillelse end kontanter af samme valuta som selve eksponeringen
i sine beregninger af eksponeringsværdien for OTC-derivat- og
værdipapirfinansieringstransaktioner, medmindre det enten bruger
volatilitetsjusteringer, som er i overensstemmelse med standarderne i den
udbyggede metode for finansiel sikkerhedsstillelse med egne
volatilitetsjusteringsestimater eller de tilsynsbaserede
standardvolatilitetsjusteringer i henhold til kapitel 4.
7.                      
Institutter, som anvender metoden med interne
modeller, ser i deres modeller bort fra virkningen af en reduktion af
eksponeringsværdien, som skyldes bestemmelser i en aftale om
sikkerhedsstillelse med krav om sikkerhedsstillelse, hvis modpartens
kreditkvalitet forringes.
Artikel 280
Modpartsrisikostyring – Politikker, processer og systemer
1.                      
Et institut skal oprette og til enhver tid råde
over et modpartsrisiko-styringssystem, som består af:
a)      politikker,
processer og systemer, der sikrer identificering, måling, styring, godkendelse
og intern rapportering af modpartsrisiko
b)      procedurer, der
sikrer, at nævnte politikker, processer og systemer overholdes.
Nævnte politikker, procedurer og systemer skal
være konceptuelt forsvarlige, implementeret med integritet og veldokumenterede. Dokumentationen skal omfatte en redegørelse for de empiriske
teknikker, der benyttes til måling af modpartsrisiko. 
2.                      
Det modpartsrisiko-styringssystemet, som der
stilles krav om i stk. 1, skal tage hensyn til markeds- og likviditetsrisici og
til retlige og operationelle risici, der er relateret til modpartsrisikoen. Systemet skal navnlig sikre, at instituttet overholder følgende
principper:
a)      det må ikke drive
forretninger med en modpart uden at bedømme dennes kreditværdighed
b)      det skal tage
fornødent hensyn til den kreditrisiko, der forekommer i forbindelse med
afviklingen og forud for denne
c)      det skal i den
udstrækning, det er praktisk muligt, håndtere sådanne risici på modpartsniveau
ved at aggregere eksponeringer med modparter med andre krediteksponeringer og
på firmaniveau.
3.                      
Et institut, som anvender metoden med interne
modeller, godtgør over for den kompetente myndighed, at
modpartsrisiko-styringssystemet tager højde for de likviditetsrisici, der er
forbundet med følgende:
a)      eventuelle
indkommende "margin calls" i forbindelse med udskiftning af
variationsmargen eller andre margentyper, f.eks. initialmargen eller uafhængig
margen, ved negative markedspåvirkninger
b)      eventuelle
indkommende "calls" om returnering af overskydende
sikkerhedsstillelse fra modparter
c)      "calls",
som skyldes en eventuel nedgradering af ens egen eksterne
kreditkvalitetsvurdering.
Et institut skal sikre, at karakteren og
tidshorisonten ved sikkerhedsgenanvendelse er i overensstemmelse med
likviditetsbehovene og ikke skader dets evne til at stille eller returnere
sikkerhed rettidigt.
4.                      
Et instituts ledelsesorgan og øverste ledelse skal
være aktivt involveret i, og sikre, at der afsættes tilstrækkelige ressourcer
til modpartsrisikostyring. Den øverste ledelse skal gennem
en formel proces være opmærksom på de begrænsninger og antagelser, der knytter
sig til den anvendte model, og på de konsekvenser, disse begrænsninger og
antagelser kan få for resultaternes pålidelighed. Den øverste ledelse skal også
være opmærksom på de usikkerheder, der kendetegner markedsforholdene og de
operationelle forhold, og vide, hvordan disse afspejles i modellen. 
5.                      
De daglige rapporter udarbejdet i overensstemmelse
med artikel 281, stk. 2, litra b), vedrørende et instituts
Modpartsrisikoeksponeringer, gennemgås med henblik på et tilstrækkeligt højt
ledelsesniveau med beføjelser til at foretage både reduktioner af positioner,
som individuelle kreditchefer eller handlere har foretaget, og reduktioner af
instituttets samlede modpartsrisikoeksponering.
6.                      
Et instituts modpartsrisiko-styringssystem, som er
oprettet i overensstemmelse med stk. 1, skal anvendes i kombination med interne
kredit- og handelsbegrænsninger. Kredit- og
handelsbegrænsningerne skal relateres til instituttets risikomålingsmodel på en
måde, som er konsekvent over tid, og som er velkendt af kreditchefer, handlere
og den øverste ledelse. Et institut skal have en formel proces til indberetning
af overtrædelser af risikobegrænsninger til det korrekte ledelsesniveau.
7.                      
Instituttet skal i forbindelse med sin opgørelse af
modpartsrisiko også måle anvendelsen af kreditlinjer fra dag til dag og inden
for samme dag. Instituttet skal måle den aktuelle eksponering både med og uden
sikkerhedsstillelse. På portefølje- og modpartsniveau skal
instituttet beregne og overvåge den maksimale eksponering eller den potentielle
fremtidige eksponering med det konfidensinterval, instituttet har valgt. Instituttet
skal tage hensyn til store eller koncentrerede positioner, bl.a. i forhold til
grupper af indbyrdes relaterede modparter, brancher og markeder.
8.                      
Instituttet skal oprette og til enhver tid råde
over et systematisk og grundigt program med stresstest. Resultaterne
af disse stresstest gennemgås regelmæssigt og mindst én gang i kvartalet af den
øverste ledelse og afspejles i de modpartsrisikopolitikker og grænser, som
ledelsesorganet eller den øverste ledelse fastsætter. Hvis stresstest afslører
en særlig sårbarhed over for bestemte omstændigheder, skal instituttet
øjeblikkeligt sikre, at disse risici håndteres.
Artikel 281
Organisationsstrukturer for modpartsrisikostyring
1.                      
Et institut, som anvender metoden med interne
modeller, skal oprette og til enhver tid råde over:
a)      en
risikokontrolenhed, som er i overensstemmelse med stk. 2
b)      en
sikkerhedsstyringsenhed, som er i overensstemmelse med stk. 3
2.                      
Risikokontrolenheden står for udformningen og
iværksættelsen af dets modpartsrisikostyring og skal foretage den indledende og
løbende validering af modellen, varetage følgende funktioner og opfylde
følgende krav:
a)      den skal stå for
udformningen og iværksættelsen af instituttets modpartsrisiko-styringssystem
b)      den skal udarbejde
daglige rapporter om og analysere resultaterne af instituttets
risikomålingsmodel. Nævnte analyse skal omfatte en evaluering af forholdet
mellem modpartsrisiko-eksponeringsværdier og handelsbegrænsninger
c)      den skal kontrollere inputdataenes integritet og udarbejde og analysere
rapporter om resultaterne af instituttets risikomålingsmodel samt evaluere
forholdet mellem risikoeksponeringsværdier og kredit- og handelsbegrænsninger
d)      den skal drives uafhængigt af erhvervskredit- og handelsafdelingerne og
må ikke udsættes for upassende indflydelse 
e)      den skal have det
fornødne personale 
f)       den skal rapportere
direkte til instituttets øverste ledelse
g)      dens arbejde skal integreres tæt med instituttets daglige
kreditrisikostyring
h)      dens resultater skal
udgøre en integreret del af proceduren for planlægning, overvågning og styring
af instituttets kreditrisikoprofil og overordnede risikoprofil.
3.                      
Risikostyringsenheden varetager følgende opgaver og
funktioner:
a)      beregner og
foretager "margin calls", styrer "margin call"-tvister og
foretager dagligt en nøjagtig indberetning af uafhængige beløbsniveauer,
initialmargener og variationsmargener
b)      kontrollerer
integriteten af de data, der anvendes til at foretage "margin calls",
og sikrer, at de er konsekvente og regelmæssigt sammenholdes med alle relevante
datakilder i instituttet
c)      registrerer omfanget
af sikkerhedsgenanvendelse og eventuelle ændringer af instituttets rettigheder
til eller i forbindelse med den sikkerhed, det stiller 
d)      indberetter til det
korrekte ledelsesniveau, hvilke typer sikkerhedsaktiver, som genanvendes, og
betingelserne for en sådan genanvendelse, herunder instrumentet,
kreditkvaliteten og løbetiden 
e)      registrerer koncentration
til de enkelte typer sikkerhedsaktiver, som instituttet accepterer
f)       indberetter
regelmæssigt og mindst én gang i kvartalet oplysninger om sikkerhedsstyring til
den øverste ledelse, herunder informationer om, hvilket type sikkerhed der er
modtaget og stillet, størrelsen, aldring og grunden til "margin
call"-tvister. Den interne rapportering skal også afspejle udviklingen i
disse tal.
4.                      
Den øverste ledelse skal afsætte tilstrækkelige
ressourcer til risikostyringsenheden, jf. stk. 1, litra b), med henblik på at
sikre, at systemerne opnår driftsresultater på et passende niveau, som målt ved
instituttets rettidige og nøjagtige "margin calls" og instituttets
rettidige reaktion på modparternes "margin calls". Den øverste ledelse skal sikre, at enheden
har det fornødne personale til at behandle "calls" og tvister
rettidigt selv under en alvorlig krise på markedet og til at sætte instituttet
i stand til at begrænse antallet af omfattende tvister forårsaget af
handelsvolumen.
Artikel 282
Gennemgang af modpartsrisiko-styringssystemet
Et institut skal regelmæssigt foretage en
uafhængig gennemgang af modpartsrisiko-styringssystemet ved hjælp af sin egen
interne revisionsprocedure. Denne gennemgang skal både
omfatte aktiviteterne i kontrolenheden og i sikkerhedsstyringsenheden som
krævet i artikel 281, hvor der som et minimum ses på:
a)                      
dokumentationen vedrørende
modpartsrisiko-styringssystemet og -proceduren, og hvorvidt denne er
fyldestgørende, som krævet i artikel 280
b)                     
modpartsrisiko-kontrolenhedens organisering som krævet
i artikel 281, stk. 1, litra a)
c)                      
sikkerhedsstyringsenhedens organisering som krævet
i artikel 281, stk. 1, litra b)
d)                     
integreringen af modpartsrisikomålinger i den
daglige risikostyring
e)                      
proceduren for godkendelse af de
risikoberegningsmodeller og værdiansættelsessystemer, der anvendes af
personalet i handels- og administrationsafdelingerne
f)                       
valideringen af eventuelle større ændringer i
modpartsrisiko-målingsproceduren
g)                      
de modpartskreditrisici, der tages højde for i
risikomålingsmodellen
h)                      
ledelsesinformationssystemets integritet
i)                        
modpartsrisikodataenes nøjagtighed og
fuldstændighed
j)                       
nøjagtig afspejling af betingelser i aftaler om
sikkerhedsstillelse og netting i målinger af eksponeringsværdien
k)                     
kontrollen af, om de datakilder, der anvendes i
forbindelse med modeller, er konsistente, aktuelle og pålidelige, herunder om
sådanne datakilder er uafhængige
l)                        
nøjagtigheden og relevansen af de antagelser, der
ligger til grund for volatiliteten og korrelationen
m)                    
nøjagtigheden af vurderingen og beregningen af
risikotransformering 
n)                      
kontrol af modellens nøjagtighed ved hjælp af
hyppig efterprøvning ("back-testing") som omhandlet i artikel 287,
stk. 1, litra b)-e)
o)                     
modpartsrisiko-kontrolenhedens og
sikkerhedsstyringsenhedens opfyldelse af de relevante reguleringsmæssige krav.
Artikel 283
Brugstest
1.                      
Institutter skal sikre, at den fordeling af
eksponeringer, som genereres ved hjælp af den model, der anvendes til beregning
af den faktiske EPE, integreres i instituttets daglige
modpartsrisiko-styringsprocedure, og at der tages højde for resultatet af
modellen i forbindelse med kreditbevillingen, styringen af modpartsrisikoen og
den interne kapitalallokering. 
2.                      
Instituttet skal over for de kompetente myndigheder
godtgøre, at det i mindst ét år forud for de kompetente myndigheders tilladelse
til at anvende metoden med interne modeller, jf. artikel 277, har anvendt en
model til beregning af fordelingen af eksponeringer, som beregningen af EPE
baseres på, og som i det store og hele opfylder kravene, der er fastsat i denne
afdeling. 
3.                      
Den model, der anvendes til beregning af
fordelingen af eksponeringer med modparter, skal indgå i en struktur til
styring af modpartsrisiko som krævet i artikel 280. Denne
struktur skal indbefatte måling af anvendelsen af kreditlinjer, aggregering af
eksponeringer med modparter med andre krediteksponeringer og allokeringen af
den interne kapital. 
4.                      
Ud over EPE skal instituttet måle og kontrollere
sine aktuelle eksponeringer. Instituttet skal om
nødvendigt måle den aktuelle eksponering både med og uden sikkerhedsstillelse. Brugstesten
kræver, at instituttet måler modpartsrisikoen på andre måder, f.eks. i form af
den maksimale eksponering, baseret på den fordeling af eksponeringer, der
genereres med den samme model, som anvendes til beregning af EPE.
5.                      
Instituttet skal være i stand til at estimere EE
hver dag, medmindre det godtgør over for de kompetente myndigheder, at dets
modpartsrisikoeksponeringer gør det berettiget at foretage mindre hyppige
beregninger. Det skal også estimere EE efter en bestemt
tidsprofil for prognosehorisonter, der på dækkende vis afspejler tidsstrukturen
for fremtidige cash flows og kontrakternes løbetid og på en måde, der stemmer
overens med eksponeringens betydning og sammensætning.
6.                      
Eksponeringen skal måles i hele den periode, som de
enkelte kontrakter i nettinggruppen dækker, og ikke kun det første år, og den
skal overvåges og kontrolleres. Instituttet skal indføre
procedurer, der gør det muligt at påvise og kontrollere risici vedrørende
modparter, hvor eksponeringen strækker sig over mere end ét år. Anslåede
forøgelser af eksponeringen skal desuden indarbejdes i den interne model, som
instituttet anvender i forbindelse med den interne kapital.
Artikel 284
Stresstest
1.                      
Instituttet skal have et omfattende
stresstestprogram for modpartsrisiko, herunder til brug ved vurderingen af kapitalgrundlagskravene
i forbindelse med modpartsrisiko, som opfylder kravene i stk. 2-10.
2.                      
Det skal afdække eventuelle begivenheder eller
fremtidige ændringer i de økonomiske forhold, som kunne påvirke instituttets
krediteksponering i negativ retning, og vurdere instituttets evne til at modstå
sådanne ændringer.
3.                      
Programmets stressværdier skal sammenholdes med
risikogrænser, og instituttet skal betragte dem som en del af proceduren, der
er fastsat i artikel 79 i direktiv [inserted by OP]. 
4.                      
Programmet skal overordnet registrere
handelseksponeringer og aggregerede eksponeringer på tværs af alle former for
modpartsrisici i forbindelse med specifikke modparter inden for en
tilstrækkelig tidsramme til at foretage regelmæssige stresstest.
5.                      
Det skal mindst sørge for månedlige
eksponeringsrelaterede stresstest af vigtige markedsrisikofaktorer som f.eks.
renter, fx, aktier, kreditspreads og råvarepriser for alle instituttets
modparter for at identificere og om nødvendigt sætte instituttet i stand til at
reducere for store koncentrationer i specifikke retningsbestemte risici. Eksponeringsrelaterede stresstest – herunder enkeltfaktor-,
multifaktor- og væsentlige ikke-retningsbestemte risici – og fælles stresstest
af eksponering og kreditværdighed foretages for de enkelte modparter, for
modpartskoncerner og for institutters aggregerede CCR.
6.                      
Det anvender mindst én gang i kvartalet
multifaktor-stresstestscenarier og vurderer væsentlige ikke-retningsbestemte
risici, herunder rentekurveeksponering og basisrisici. Multifaktor-stresstest
skal som et minimum tage højde for nedenstående scenarier, hvor følgende gør
sig gældende:
a)      alvorlige økonomiske
begivenheder eller alvorlige begivenheder på markedet 
b)      væsentligt generelt
fald i markedslikviditeten
c)      et stort finansielt
mellemled realiserer positioner. 
7.                      
Omfanget af de underliggende risikofaktorers chok
skal være i overensstemmelse med stresstestens formål. Ved
vurdering af solvens i stresssituationer skal de underliggende risikofaktorers
chok være tilstrækkeligt omfattende til at tage højde for ekstreme historiske
markedsforhold og ekstreme, men troværdige, markedsbetingelser i
stresssituationer. Stresstest har til formål at vurdere virkningen af sådanne
chok på kapitalgrundlag, kapitalgrundlagskrav og indtjening. Med henblik på den
daglige porteføljeovervågning, risikoafdækning og styring af koncentrationer
skal testprogrammet også tage højde for mindre alvorlige og mere sandsynlige
scenarier.
8.                      
Programmet skal, hvis det er passende, indeholde
bestemmelser om omvendte stresstest for at identificere ekstreme, men
troværdige scenarier, som kunne medføre væsentlige negative resultater. Omvendte stresstest skal tage højde for virkningerne af væsentlig
ikke-linearitet i porteføljen.
9.                      
Resultaterne af programmets stresstest
indrapporteres regelmæssigt, og mindst én gang i kvartalet, til den øverste
ledelse. Rapporterne og analysen af resultaterne skal
omfatte de største virkninger på modpartsniveau på tværs af porteføljen,
væsentlige koncentrationer inden for porteføljesegmenter (inden for den samme
erhvervsgren eller region) og relevante portefølje- og modpartsspecifikke
udviklingstendenser.
10.                  
Den øverste ledelse skal spille en afgørende rolle
med hensyn til at integrere stresstest i instituttets risikostyringsramme og
risikokultur og sikre, at resultaterne får betydning og anvendes til at styre
modpartsrisiko. Resultaterne af stresstest for væsentlige
eksponeringer vurderes i forhold til retningslinjer, som viser instituttets
risikovillighed, og forelægges for den øverste ledelse til drøftelse og
handling, når der identificeres overdrevne eller koncentrerede risici.
Artikel 285
"Wrong way"-risiko
1.                      
I denne artikel gælder det:
a)      Generel
"wrong-way"-risiko opstår, når sandsynligheden for, at modparterne
misligholder deres forpligtelser, er positivt korreleret med generelle
markedsrisikofaktorer. 
b)      Specifik
"Wrong-Way"-risiko opstår, når der er en juridisk forbindelse mellem
modparten og udstederen af det underliggende for OTC-derivat- eller
værdipapirfinansieringstransaktionen.
2.                      
Institutter skal tage tilstrækkeligt hensyn til
eksponeringer, der giver anledning til en væsentlig specifik og generel
"wrong-way"-risiko. 
3.                      
Med henblik på at identificere generelle
"wrong-way"-risici udformer institutter stresstest og scenarieanalyser,
der har til formål at stresse risikofaktorer, som er negativt relateret til
modpartens kreditværdighed. Sådanne test skal tage højde
for de alvorlige chok, der kan opstå, når forholdet mellem risikofaktorer er
ændret. Institutter skal overvåge generelle "wrong way"-risici for
produkter, for regioner, for erhvervsgrene og for andre kategorier, som er
relevante for deres forretninger. 
4.                      
Institutter skal indføre procedurer, der gør det
muligt at identificere, overvåge og kontrollere situationer, hvor der opstår
specifik "wrong-way"-risiko for de enkelte retlige enheder,
begyndende med transaktionens indgåelse og videre gennem hele dens løbetid. Transaktioner med modparter, hvor der er
identificeret specifik "wrong-way"-risiko, behandles i overensstemmelse
med stk. 5.
5.                      
Institutter beregner kapitalgrundlagskrav for
modpartskreditrisiko (CCR) i forhold til modparter, hvor der er identificeret
specifik "wrong-way"-risiko, i overensstemmelse med følgende
principper:
a)      instrumenter med
specifik "wrong-way"-risiko indgår ikke i den samme nettinggruppe som
andre transaktioner med modparten, og behandles hver især som en separat
nettinggruppe
b)      inden for en sådan
separat nettinggruppe svarer eksponeringsværdien af
"single-name"-"credit default swaps" til det fulde
forventede tab i forbindelse med de underliggende instrumenters resterende
dagsværdi ("fair value") ud fra den antagelse, at den underliggende
udsteder er trådt i likvidation
c)      tab givet
misligholdelse (LGD) for et institut, som anvender metoden i kapitel 3, er 100%
for sådanne "swap"-transaktioner
d)      den gældende
risikovægt for et institut, som anvender metoden i kapitel 2, svarer til vægten
for en usikret transaktion
e)      for alle andre
transaktioner vedrørende et "single name" i en sådan separat nettinggruppe
svarer eksponeringsværdien til transaktionens værdi ud fra den antagelse, at
der er tale om "jump-to-default" for den underliggende forpligtelse
f)       i det omfang der
gøres brug af eksisterende markedsrisikoberegninger for kapitalgrundlagskrav i
forbindelse med forøget misligholdelses- og migrationsrisiko, jf. afsnit IV,
kapitel 5, afdeling 4, som allerede indeholder en LGD-antagelse, er LGD i den
anvendte formel 100 %.
6.                      
Institutter sørger for regelmæssig rapportering til
den øverste ledelse og ledelsesorganets relevante udvalg både om specifikke og
generelle "wrong-way"-risici, og om de foranstaltninger der er
truffet med henblik på at styre nævnte risici.
Artikel 286
Modelleringsprocessens integritet
1.                      
Institutter skal sikre modelleringsprocessens integritet,
jf. artikel 278, ved som et minimum at træffe følgende foranstaltninger:
a)      Modellen skal afspejle de vilkår og specifikationer, transaktionen er
underlagt, på en aktuel, fyldestgørende og konservativ måde.
b)      Nævnte vilkår omhandler bl.a. nominelle kontraktbeløb, løbetid,
referenceaktiver, aftaler vedrørende margenberegning og nettingsystemer.
c)      Nævnte vilkår og specifikationer skal opbevares i en sikker database,
der underkastes formel og regelmæssig revision.
d)      En procedure for
godkendelse af nettingsystemer forudsætter en udtalelse fra juridisk personale
for at kontrollere retskraften af netting under nævnte systemer.
e)      Kontrollen i litra
d) skal indlæses i databasen i litra c) af en uafhængig enhed.
f)       Overførslen af data
vedrørende transaktionsvilkår og -specifikationer til EPE-modellen skal
underkastes intern revision.
g)      Der skal findes processer til formel afstemning mellem modellen og
kildedatasystemer med henblik på løbende at kontrollere, at transaktionsvilkår
og -specifikationer afspejles på korrekt eller i hvert fald konservativ vis i
EPE.
2.                      
Der benyttes aktuelle markedsdata til beregning af
aktuelle eksponeringer. Institutter kan kalibrere
EPE-modellen ved at anvende enten historiske markedsdata eller markedsudledte
data til at opstille parametre for de underliggende stokastiske processer,
f.eks. drift, volatilitet og korrelation. Hvis et institut anvender historiske
data, skal det inddrage sådanne data for en periode på mindst tre år. Dataene
skal ajourføres mindst én gang hvert kvartal eller hyppigere, hvis det er
nødvendigt for at afspejle markedsforholdene.
Til beregning af den faktiske EPE ved hjælp af
stresskalibrering kalibrerer instituttet den faktiske EPE enten ved brug af
data for en periode på tre år, som omfatter en periode, hvor modparternes
"credit default spreads" sættes under pres, eller markedsudledte data
fra en sådan kriseperiode.
Instituttet tager i den forbindelse højde for
kravene i stk. 3, 4 og 5.
3.                      
Instituttet godtgør over for den kompetente
myndighed, mindst én gang i kvartalet, at den kriseperiode, der anvendes til
beregningen i dette stykke, svarer til en periode med øget "credit default
swap" eller andre kreditspredninger (f.eks. lån eller
erhvervsobligationer) for et repræsentativt udvalg af modparter med handlede
kreditspredninger. Hvis instituttet ikke har
tilstrækkelige kreditspredningsdata for en modpart, konverteres nævnte modpart
til specifikke kreditspredningsdata baseret på region, intern rating og
forretningstyper.
4.                      
EPE-modellen for alle modparter anvender data,
enten historiske eller udledte, som omfatter data fra perioden med kreditkrise,
og anvender sådanne data på en måde, som er i overensstemmelse med den metode,
der anvendes til kalibrering af EPE-modellen til aktuelle data.
5.                      
Til at evaluere, hvor effektiv stresskalibreringen
af EEPE er, opretter instituttet en række benchmærkeporteføljer, som er sårbare
i forhold til de vigtigste risikofaktorer, som instituttet eksponeres for. Eksponeringen i forhold til disse benchmærkeporteføljer beregnes ved
anvendelse af a) en stressmetode, der er baseret på aktuelle markedsværdier og
modelparametre, som er kalibreret til markedsforholdene i krisesituationer, og
b) den eksponering, der opstår i kriseperioden, men ved anvendelse af den
metode, der er omhandlet i denne afdeling (markedsværdien ved kriseperiodens
udgang, volatiliteter og korrelationer fra den 3-årige kriseperiode). 
De kompetente myndigheder kræver, at instituttet
tilpasser stresskalibreringen, hvis eksponeringen i forhold til nævnte
benchmærkeporteføljer afviger væsentligt fra hinanden.
6.                      
Et institut skal underkaste modellen en
valideringsprocedure, som er nærmere defineret i instituttets politikker og
procedurer. Nævnte valideringsprocedure skal:
a)      præcisere, hvilke
undersøgelser der kræves for at sikre modellens integritet, og identificere
forhold, som bevirker, at de forudsætninger, der ligger til grund for modellen,
ikke er passende, hvilket derfor kan resultere i, at EPE vurderes for lavt
b)       omfatte en
undersøgelse af, hvor omfattende EPE-modellen er.
7.                      
Et institut skal overvåge relevante risici og
indføre procedurer med henblik på at justere sin estimering af EEPE, når disse
risici antager et vist omfang. For at overholde dette
stykke skal instituttet:
a)      identificere og
kontrollere sine eksponeringer over for specifikke
"wrong-way"-risici, der opstår som omhandlet i artikel 285, stk. 1,
litra b), og eksponeringer over for generelle "wrong-way"-risici, der
opstår som omhandlet i artikel 285, stk. 1, litra a)
b)      hvis
eksponeringernes risikoprofil efter et år er stigende, regelmæssigt sammenligne
estimatet af en relevant eksponeringsværdi for et år med den samme
eksponeringsværdi for hele eksponeringens levetid
c)      i forbindelse med
eksponeringer med kort løbetid (under et år) regelmæssigt sammenligne genanskaffelsesomkostningerne
(den aktuelle eksponering) med den faktiske eksponeringsprofil og opbevare
data, der gør det muligt at foretage en sådan sammenligning.
8.                      
Et institut skal benytte interne procedurer til at
kontrollere, at den pågældende transaktion er omfattet af en retsgyldig
nettingaftale, der opfylder de gældende krav, jf. afdeling 7, før denne
transaktion inkluderes i en nettinggruppe.
9.                      
Et institut, der bruger sikkerhedsstillelse med
henblik på at begrænse modpartsrisikoen, skal benytte interne procedurer til at
kontrollere, at sikkerhedsstillelsen opfylder de fornødne
retssikkerhedsstandarder, der er anført i kapitel 4, før det indregner
sikkerhedsstillelsens virkninger i sine beregninger.
10.                  
EBA overvåger de forskellige former for praksis på
dette område og fastsætter retningslinjer i overensstemmelse med artikel 16 i
forordning (EU) nr. 1093/2010 for denne artikels anvendelse.
Artikel 287
Krav til risikostyringssystemet
1.                      
Et institut skal opfylde følgende krav:
a)      Det skal opfylde de
kvalitetskrav, der er anført i tredje del, afsnit IV, kapitel 5.
b)      Det skal
regelmæssigt gennemføre et "back-testing"-program og sammenligne de
risikoforanstaltninger, som modellen genererer, med realiserede
risikoforanstaltninger og hypotetiske ændringer baseret på statiske positioner
med realiserede foranstaltninger.
c)      Det skal foretage en
indledende validering og en løbende periodisk gennemgang af
CCR-eksponeringsmodellen og de risikoforanstaltninger, den genererer. Valideringen
og gennemgangen skal være uafhængige af modellens udvikling. 
d)      Ledelsesorganet og
den øverste ledelse skal være involveret i risikostyringsprocessen og skal
sikre, at der afsættes tilstrækkelige ressourcer til kreditrisiko- og
CCR-styring. I den forbindelse skal de daglige rapporter, som den uafhængige
risikokontrolenhed, der er oprettet i overensstemmelse med artikel 281, stk. 1,
litra a), udarbejder, gennemgås på et tilstrækkeligt højt ledelsesniveau med
beføjelser til at foretage både reduktioner af positioner, som individuelle
handlere har foretaget, og reduktioner af instituttets samlede
risikoeksponering.
e)      Den interne
risikomålingsmodel skal integreres med instituttets daglige risikostyring. 
f)       Risikomålingssystemet
skal anvendes sammen med interne handels- og eksponeringsbegrænsninger. I den
forbindelse skal eksponeringsbegrænsninger relateres til instituttets
risikomålingsmodel på en måde, som er konsekvent over tid, og som er velkendt
af handlere, kreditchefer og den øverste ledelse.
g)      Et institut skal
sikre, at dets risikostyringssystem er veldokumenteret. Det skal navnlig til
enhver tid råde over et dokumenteret sæt af interne politikker, kontroller og
procedurer vedrørende brugen af risikomålingssystemet og foranstaltninger til
sikring af, at nævnte politikker overholdes. 
h)      Der foretages
regelmæssigt en uafhængig gennemgang af instituttets risikostyringssystem i
forbindelse med instituttets egen interne revisionsprocedure. Denne gennemgang
omfatter både handelsafdelingernes og den uafhængige risikokontrolenheds
aktiviteter. Der skal med regelmæssige mellemrum (og mindst én gang om året)
foretages en revision af den samlede risikostyringsprocedure, hvor der som et
minimum ses på alle de forhold, der er omhandlet i artikel 282.
i)       Den løbende
validering af CCR-modeller, herunder "back-testing", gennemgås
regelmæssigt på et ledelsesniveau med beføjelser til at beslutte, hvilke
foranstaltninger der skal træffes for at afhjælpe svagheder ved modellerne.
2.                      
Kompetente myndigheder tager hensyn til, i hvilket
omfang institutter opfylder kravene i stk. 1, når de fastsætter niveauet for
alpha, jf. artikel 278, stk. 4. Kun for de institutter,
som opfylder nævnte krav fuldt ud, kan anvendelse af den minimale
multiplikationsfaktor komme på tale.
3.                      
Institutter skal dokumentere den proces, der ligger
til grund for indledende og løbende validering af CCR-eksponeringsmodellen, og
beregningen af de risikoforanstaltninger, som genereres ved hjælp af
modellerne, tilstrækkeligt detaljeret til, at tredjeparter kan genskabe
henholdsvis analysen og risikoforanstaltningerne. Nævnte
dokumentation skal indeholde oplysninger om, hvor hyppigt
"back-testing" og eventuelt anden løbende validering skal foretages,
hvordan valideringen skal foregå i forhold til datastrømme og porteføljer, og
de analyser, der anvendes.
4.                      
Institutter skal definere kriterier, som kan
anvendes til at vurdere CCR-eksponeringsmodellerne og de modeller, som giver
input til eksponeringsberegningen, og til enhver tid råde over en skriftlig
strategi, som beskriver den proces, hvorved uacceptable resultater
identificeres og afhjælpes.
5.                      
Institutter skal definere, hvordan repræsentative
modpartsporteføljer opbygges med henblik på validering af en
CCR-eksponeringsmodel og dens risikoforanstaltninger.
6.                      
Ved validering af CCR-eksponeringsmodeller og deres
risikoforanstaltninger, som genererer forventede fordelinger, tages der hensyn
til mere en enkelt statistik over den forventede fordeling.
Artikel 288
Valideringskrav for EPE-modeller
1.                      
Institutter skal som led i den indledende og
løbende validering af CCR-eksponeringsmodellen og risikoforanstaltningerne
sikre, at følgende krav opfyldes: 
a)      instituttet
foretager "back-testing" ved brug af historiske data om bevægelser i
markedsrisikofaktorer forud for de kompetente myndigheders tilladelse, jf.
artikel 277, stk. 1. Nævnte "back-testing" skal tage højde for en
række specifikke tidshorisonter for prognoser på op til mindst et år, med en
række forskellige indledningsdatoer og en lang række markedsforhold 
b)      institutter, som
anvender metoden i artikel 278, stk. 12, litra b), skal regelmæssigt validere
modellen for at kontrollere, om faktiske aktuelle eksponeringer er i
overensstemmelse med prognoser for alle margenperioder inden for ét år. Hvis
nogle af handlerne i nettinggruppen har en løbetid på under ét år, og nettinggruppen
har større risikofaktorfølsomheder uden disse handler, tages der hensyn hertil
ved valideringen
c)      det foretager
"back-testing" af CCR-eksponeringsmodellens resultater og modellens
relevante risikoforanstaltninger samt prognoserne for markedsrisikofaktorer. I
forbindelse med sikrede handler skal de betragtede tidshorisonter for prognoser
omfatte dem, der afspejler typiske risikoperioder for margenaftaler anvendt ved
sikrede handler eller margenhandler 
d)      hvis
modelvalideringen viser, at den faktiske EPE undervurderes, træffer instituttet
de nødvendige foranstaltninger for at afhjælpe modellens unøjagtighed
e)      det skal afprøve de beregningsmodeller, der anvendes til bestemmelse af
CCR-eksponeringer for et givet scenario af fremtidige påvirkninger af markedsrisikofaktorer
som led i den indledende og løbende modelvalideringsprocedure. Modeller til prisfastsættelse af optioner skal tage højde for, at
optionernes værdi med hensyn til markedsrisikofaktorer har en ikke-lineær
karakter
f)       CCR-eksponeringsmodellen
skal omfatte transaktionsspecifikke oplysninger, der gør det muligt at
aggregere de eksponeringer, der indgår i nettinggruppen. Instituttet skal sikre
sig, at transaktionerne henføres til den relevante nettinggruppe inden for
modellen
g)      CCR-eksponeringsmodellen
skal omfatte transaktionsspecifikke oplysninger, der gør det muligt at indregne
virkningerne af margenberegningen. Den skal tage hensyn både til det nuværende
margenbeløb og til den margen, der på et senere tidspunkt måtte blive overført
mellem modparterne. Der skal i en sådan model tages højde for de margenaftaler,
der er en- eller tosidige, frekvensen af "margin calls", den risiko,
der er tale om i margenperioden, den nedre tærskel for usikrede eksponeringer,
som instituttet er villig til at acceptere, og det mindste overførselsbeløb. Modellen
skal enten estimere ændringer i markedsværdien af den stillede sikkerhed eller
følge reglerne i kapitel 4
h)      der skal som led i modelvalideringsproceduren foretages statisk,
historisk "back-testing" af repræsentative modparter. Instituttet skal med regelmæssige intervaller foretage en sådan
"back-testing" af en række repræsentative modpartsporteføljer, som er
faktiske eller hypotetiske. Nævnte repræsentative porteføljer udvælges ud fra
deres følsomhed over for vigtige risikofaktorer og kombinationer af
risikofaktorer, som instituttet er udsat for
i)       institutter foretager "back-testing", som er udformet med
henblik på at afprøve CCR-eksponeringsmodellens centrale forudsætninger og de
relevante risikoforanstaltninger, herunder det modelberegnede forhold mellem
den samme risikofaktors restløbetider og de modelberegnede forhold mellem
risikofaktorer
j)       resultaterne af
CCR-eksponeringsmodeller og risikoforanstaltningerne gøres til genstand for
passende "back-testing". "Back-testing"-programmet skal
kunne identificere utilstrækkelige resultater i en EPE-models
risikoforanstaltninger
k)      institutter
validerer deres CCR-eksponeringsmodeller og alle risikoforanstaltninger indtil
tidshorisonter, som svarer til løbetiden for handler, der er omfattet af
undtagelsen i forbindelse med IMM, jf. artikel 277
l)       institutter
kontrollerer regelmæssigt de modeller, der anvendes til at beregne
modpartsrisikoeksponering i forhold til passende uafhængige benchmærker som led
i den løbende modelvalideringsproces
m)     den løbende
validering af institutters CCR-eksponeringsmodel og de relevante
risikoforanstaltninger skal omfatte en vurdering af, om de seneste resultater
er passende
n)      institutter vurderer
som led i den indledende og løbende valideringsproces den hyppighed, hvormed
CCR-eksponeringsmodellers parametre opdateres 
o)      ved den indledende
og løbende validering af CCR-eksponeringsmodeller vurderes det, hvorvidt
modpartsniveauets og nettinggruppens eksponeringsberegninger er passende. 
2.                      
I stedet for alpha ganget med den faktiske EPE kan
der med de kompetente myndigheders forudgående tilladelse benyttes en værdi,
der er mere forsigtig end den, som benyttes til at beregne den
reguleringsmæssige eksponeringsværdi for hver modpart. Den relative forsigtighedsgrad vurderes efter de kompetente
myndigheders indledende godkendelse og i forbindelse med den regelmæssige
tilsynskontrol med EPE-modellerne. Institutter validerer forsigtighedsaspektet regelmæssigt. Den løbende vurdering af modellernes
resultater skal omfatte alle modparter, som modellerne anvendes på. 
3.                      
Hvis "back-testing" viser, at modellen
ikke er tilstrækkelig nøjagtig, annullerer de kompetente myndigheder
tilladelsen for modellen eller pålægger passende foranstaltninger til at sikre,
at modellen straks forbedres.
Afdeling 7
Aftaler om netting
Artikel 289
Godkendelse af aftaler om netting som risikoreducerende
11.                  
Institutter kan i overensstemmelse med artikel 292
kun behandle følgende typer aftaler om netting som risikoreducerende, hvis aftalen
om netting er godkendt af kompetente myndigheder i overensstemmelse med artikel
290, og hvis instituttet opfylder kravene i artikel 291:
a)      bilaterale
kontrakter om nyordning mellem et institut og dets modpart, hvorefter gensidige
krav og forpligtelser automatisk sammenlægges på en sådan måde, at der med
denne nyordning fastsættes et enkelt nettobeløb, hver gang nyordningen finder
anvendelse, og der således skabes en enkelt ny kontrakt, som erstatter alle
tidligere kontrakter og alle forpligtelser mellem parterne i henhold til nævnte
kontrakter og er juridisk bindende for parterne
b)      andre bilaterale
aftaler mellem et institut og dets modpart
c)      aftaler om netting
på tværs af produkter for institutter, der anvender den metode, der er fastlagt
i afdeling 6, i forbindelse med transaktioner, der falder ind under denne
metode. 
Netting på tværs af transaktioner, der foretages
af forskellige retlige enheder, der tilhører samme koncern, anerkendes ikke i
forbindelse med beregningen af kapitalgrundlagskrav.
Artikel 290
Godkendelse af aftaler om netting 
12.                  
Kompetente myndigheder godkender kun en aftale om
netting, hvis betingelserne i stk. 2 og, hvis det er relevant, stk. 3, er
opfyldt.
13.                  
Alle aftaler om netting, som et givet institut
anvender med henblik på at beregne eksponeringsværdien i denne del, skal
opfylde følgende betingelser:
a)      instituttet har med sin modpart indgået en aftale om netting, der
skaber en enkelt retlig forpligtelse, der dækker alle involverede
transaktioner, således at det i tilfælde af, at en modpart ikke er i stand til
at opfylde sine forpligtelser som følge af misligholdelse, kun vil have krav på
at modtage eller forpligtelse til at betale nettosummen af de pågældende
individuelle transaktioners positive og negative markedsværdier
b)      instituttet har
stillet skriftlige og begrundede juridiske udtalelser til rådighed for de
kompetente myndigheder om, at i tilfælde af søgsmål vedrørende aftalen om
netting vil instituttets krav og forpligtelser ikke overstige dem, som
beskrevet i litra a). Den juridiske udtalelse henviser til den gældende
lovgivning:
i)        i det land, hvor
modparten er registreret som selskab
ii)       hvis en afdeling
af en virksomhed, som er beliggende i et andet land end det, hvor virksomheden
er registreret som selskab, er involveret, i det land, hvor afdelingen er
beliggende
iii)      i det land, hvis
lovgivning regulerer de pågældende individuelle transaktioner i aftalen om
netting
iv)      i det land, hvis
lovgivning regulerer enhver kontrakt eller aftale, der er nødvendig for at
gennemføre aftalen om netting
c)      kreditrisikoen i
forbindelse med de enkelte modparter aggregeres for at opnå en samlet juridisk
eksponering på tværs af transaktioner med de enkelte modparter. Denne
aggregering indregnes i sammenhæng med kreditgrænser og intern kapital
d)      kontrakten
indeholder ikke bestemmelser, hvorefter det i tilfælde af en modparts
misligholdelse er tilladt en ikke-misligholdende modpart kun at foretage
begrænsede betalinger eller ingen betalinger overhovedet til en misligholder,
også selv om misligholderen er nettokreditor. 
De kompetente myndigheder skal have forvisset sig
om, at den pågældende aftale om netting er retsgyldig og kan håndhæves efter
loven i hvert enkelt af de lande, der er omhandlet i litra b). Hvis en af de kompetente myndigheder ikke er forvisset herom, kan
aftalen om netting ikke godkendes som risikoreducerende for nogen af
modparterne. De kompetente myndigheder underretter hinanden i overensstemmelse
hermed.
14.                  
De juridiske udtalelser, som er omhandlet i litra
b), kan udfærdiges med henvisning til forskellige typer aftaler om netting. Aftaler om netting på tværs af produkter skal også opfylde følgende
betingelser:
a)      nettosummen
omhandlet i artikel 290, stk. 2, litra a), er nettosummen af positive og
negative slutafregningsværdier af samtlige involverede individuelle bilaterale
masteraftaler og positive og negative løbende afregningsværdier af individuelle
transaktioner ("Cross-Product Net Amount")
b)      de juridiske
udtalelser omhandlet i artikel 290, stk. 2, litra b), vedrører gyldigheden og
retskraften af hele aftalen om netting på tværs af produkter og
nettingsystemets indvirkning på væsentlige bestemmelser i en eventuel
individuel bilateral masteraftale indgået i tilknytning hertil.
Artikel 291
Institutters forpligtelser
1.                      
Et institut skal oprette og til enhver tid råde
over procedurer, der sikrer, at retsgyldigheden af aftalen om netting og
mulighederne for håndhævelse løbende undersøges i lyset af eventuelle
lovgivningsændringer i de relevante lande, der er omhandlet i artikel 290, stk.
2, litra b).
2.                      
Instituttet opbevarer den krævede dokumentation
vedrørende aftalen om netting i sine arkiver.
3.                      
Instituttet indregner virkningerne af netting i sin
måling af de enkelte modparters aggregerede kreditrisikoeksponering, og
instituttet skal kontrollere sin modpartsrisiko på grundlag af virkningerne af
nævnte måling.
4.                      
I forbindelse med de aftaler om netting på tværs af
produkter, der er omhandlet i artikel 289, skal instituttet til enhver tid råde
over procedurer i henhold til artikel 290, stk. 2, litra c), der sikrer, at
samtlige transaktioner, der skal være omfattet af et nettingsystem, er dækket
af en juridisk udtalelse, jf. artikel 290, stk. 2, litra b).
Under hensyntagen til aftaler om netting på tværs
af produkter skal institutter fortsat opfylde betingelserne for anerkendelse af
bilateral netting og kravene i kapitel 4 for anerkendelse af risikoreduktion,
for så vidt angår hver enkelt involveret individuel bilateral masteraftale og
transaktion. 
Artikel 292
Virkninger af godkendelse af aftaler om netting som risikoreducerende
1.                      
Følgende behandling finder anvendelse på aftaler om
netting:
a)      for så vidt angår
afdeling 5 og 6, anerkendes netting som fastlagt heri 
b)      i forbindelse med
kontrakter om nyordning kan de enkelte nettobeløb, der fastsættes ved sådanne
kontrakter, vægtes i stedet for de involverede bruttobeløb 
Ved anvendelse af afdeling 3 kan institutter tage
hensyn til kontrakten om nyordning ved beregning af:
i)        den aktuelle
genanskaffelsespris som omhandlet i artikel 269, stk. 1
ii)       kontrakternes
nominelle hovedstole eller de underliggende instrumenters hovedstole som
omhandlet i artikel 269, stk. 2.
Ved anvendelse af afdeling 4 kan institutter tage
hensyn til kontrakten om nyordning ved beregning af det nominelle beløb, der er
omhandlet i artikel 270, stk. 1, i forbindelse med beregningen af den nominelle
hovedstol. I sådanne tilfælde anvender institutterne
procentsatserne i tabel 3.
c)      I forbindelse med
andre aftaler om netting anvender institutter afdeling 3 som følger:
i)        de aktuelle
genanskaffelsesomkostninger, der er omhandlet i artikel 269, stk. 2, for
kontrakter, der indgår i en aftale om netting, beregnes ved at tage hensyn til
de aktuelle hypotetiske nettogenanskaffelsesomkostninger, der følger af
aftalen; dersom netting fører til en nettoforpligtelse for det institut, der
beregner nettogenanskaffelsesomkostningerne, skal de aktuelle
genanskaffelses-omkostninger ansættes til "0"
ii)       tallet for den
potentielle fremtidige kreditrisiko, der er omhandlet i artikel 269, stk. 1,
for alle kontrakter, der indgår i en aftale om netting, reduceres i
overensstemmelse med følgende ligning:
hvor
PCEred
=     det reducerede tal for potentielle fremtidige
kreditrisici for alle kontrakter, der indgås med en given modpart, og som er
omfattet af en retsgyldig bilateral aftale om netting
PCEgross
=  summen af tallene for potentielle fremtidige
kreditrisici for alle kontrakter, der indgås med en given modpart, og som er
omfattet af en retsgyldig bilateral aftale om netting, og som beregnes ved at
multiplicere deres nominelle hovedstol med den i tabel 1 fastsatte procentsats
NGR
=       netto/brutto-forholdet beregnet som kvotienten for
nettogenanskaffelsesomkostningerne for alle kontrakter, der indgår i en
retsgyldig bilateral aftale om netting med en given modpart (tæller), og
bruttogenanskaffelsesomkostningerne for alle kontrakter, der indgår i en
retsgyldig bilateral aftale om netting med den pågældende modpart (nævner).
2.                      
Ved beregning af potentielle fremtidige
kreditrisici i overensstemmelse med ovennævnte formel kan institutter behandle
perfekt matchende kontrakter, der indgår i aftalen om netting, som de var en
enkelt kontrakt med en nominel hovedstol svarende til nettoindtægterne.
Ved anvendelse af artikel 270, stk. 1, kan
institutter behandle perfekt matchende kontrakter, der indgår i aftalen om
netting, som om de var en enkelt kontrakt med en nominel hovedstol svarende til
nettoindtægterne, og størrelsen af de nominelle hovedstole multipliceres med de
i tabel 3 anførte procentsatser.
I dette stykke anses som perfekt matchende
kontrakter valutaterminsforretninger eller lignende kontrakter, hvor den
nominelle hovedstol svarer til "cash flows", og hvor disse "cash
flows" forfalder til betaling på den samme valørdato og fuldt ud i samme valuta.
3.                      
For så vidt angår alle andre kontrakter, der indgår
i en aftale om netting, kan procenterne reduceres til tallene vist i tabel 6:
             Tabel 6 
 Oprindelig løbetid || Rentekontrakter || Valutakurskontrakter 
 Et år og derunder || 0,35 % || 1,50 % 
 Over et år, men højst to år || 0,75 % || 3,75 % 
 Yderligere tillæg for hvert følgende år || 0,75 % || 2,25 % 
4.                      
I forbindelse med rentekontrakter kan institutterne
med samtykke fra de kompetente myndigheder vælge mellem oprindelig og
resterende løbetid.
Afdeling 8
Positioner i handelsbeholdningen
Artikel 293
Positioner i handelsbeholdningen
1.                      
For så vidt angår denne artikel indeholder bilag II
en henvisning til derivater til kreditrisikooverførsel, jf. afsnit C, punkt 8,
i bilag I til direktiv 2004/39/EF.
2.                      
Ved beregning af den risikovægtede værdi af
CCR-eksponeringer i forbindelse med positioner i handelsbeholdningen,
overholder institutter følgende principper:
a)      Med henblik på at
beregne den potentielle fremtidige kreditrisiko efter metoden i afdeling 3 ved
"total return swap"-kreditderivater og "credit default swap"-kreditderivater
multipliceres instrumentets nominelle værdi med følgende procentsatser:
i)        5 %, hvis referenceforpligtelsen er af en type, der ville give
anledning til en direkte eksponering for instituttet og være en kvalificerende
post, for så vidt angår tredje del, afsnit IV, kapitel 2
ii)       10%, hvis referenceforpligtelsen er af en type, der ville give
anledning til en direkte eksponering for instituttet og ikke være en
kvalificerende post, for så vidt angår tredje del, afsnit IV, kapitel 2.
Hvis der er tale om et institut, som på grund en
"credit default swap" påtager sig en langsigtet eksponering i det
underliggende værdipapir, kan satsen for den potentielle fremtidige
krediteksponering være 0 %, medmindre denne "credit default swap" er
omfattet af slutafregning i tilfælde af insolvens i den enhed, hvis eksponering
som følge af swappen udgør en kort position i det underliggende værdipapir,
selv om det underliggende værdipapir ikke er blevet misligholdt.
Hvis kreditderivatet yder afdækning af typen
"nth to default" blandt en række underliggende forpligtelser,
bestemmer et institut den af de ovenfor fastsatte procentsatser, som skal
anvendes, med henvisning til forpligtelsen med den nth laveste kreditkvalitet,
som bestemmes af, hvorvidt en sådan post er omfattet af tredje del, afsnit IV,
kapitel 2, såfremt instituttet har påtaget sig denne.
b)      Institutterne
anvender ikke den enkle metode til beregning af finansiel sikkerhedsstillelse,
som forklares i artikel 217, til anerkendelse af virkningerne af finansiel
sikkerhedsstillelse.
c)      Ved
genkøbstransaktioner og låne- eller udlånstransaktioner med værdipapirer eller
råvarer, som indgår i handelsbeholdningen, kan institutter anerkende alle
finansielle instrumenter og råvarer, der kan indgå i handelsbeholdningen, som
gyldig sikkerhedsstillelse.
d)      Ved en eksponering,
der skyldes OTC-derivater, som indgår i handelsbeholdningen, kan institutter
anerkende råvarer, der kan indgå i handelsbeholdningen, som gyldig
sikkerhedsstillelse.
e)      Ved beregning af
volatilitetsjusteringer, når sådanne finansielle instrumenter eller råvarer,
der ikke kan indgå i handelsbeholdningen i henhold til kapitel 4, udlånes,
sælges eller leveres eller lånes, købes eller modtages eller lignende som led i
en sådan transaktion, skal institutter behandle sådanne instrumenter og råvarer
på samme måde som aktier uden for hovedindekset på en anerkendt fondsbørs, hvis
et institut anvender tilsynsmetoden for volatilitetsjusteringer i henhold til
kapitel 4, afdeling 3. 
f)       Hvis et institut
anvender metoden med egne estimater til beregning af volatilitetsjusteringer i
henhold til kapitel 4, afdeling 3, på finansielle instrumenter eller råvarer,
der ikke kan indgå i handelsbeholdningen i henhold til kapitel 4, skal det
beregne volatilitetsjusteringer for hvert enkel post. Hvis et institut anvender
metoden med interne modeller som defineret i kapitel 4, kan det også anvende
denne metode på handelsbeholdningen.
g)      I forbindelse med
masternettingaftaler, der dækker tilbagekøbstransaktioner, transaktioner med
lån eller udlån af værdipapirer eller råvarer eller andre
kapitalmarkedstransaktioner anerkender institutter kun netting på tværs af
positionerne inden for eller uden for handelsbeholdningen, når de nettede
transaktioner opfylder følgende betingelser:
i)        samtlige
transaktioner værdiansættes dagligt
ii)       alle poster, som
lånes, købes eller modtages som led i disse transaktioner, kan anerkendes som
gyldig finansiel sikkerhed efter kapitel 4, uden at litra c)-f) i dette stykke
finder anvendelse.
h)      Hvis et kreditderivat,
der indgår i handelsbeholdningen, udgør en del af en intern afdækning, og
kreditafdækningen er anerkendt i henhold til denne forordning, jf. artikel 199,
anvender institutter en af følgende metoder:
i)        behandle det, som
om der ikke foreligger en medkontrahentrisiko på grund af positionen i
kreditderivatet
ii)       ved beregningen af
kapitalgrundlagskrav for modpartskreditrisici konsekvent indregne alle
kreditderivater i handelsbeholdningen, som er del af den interne
kreditafdækning, eller erhvervet for at afdække en modpartsrisikoeksponering,
hvis kreditafdækningen er anerkendt i henhold til kapitel 4.
Afdeling 9
Kapitalgrundlagskrav vedrørende eksponeringer over for en central modpart
Artikel 294
Definitioner
I denne afdeling forstås ved:
1)                     
"konkursbeskyttet" (i forhold til
aktiver): effektive foranstaltninger sikrer, at aktiverne
ikke er til rådighed for en CCP's eller et clearingmedlems kreditorer i
tilfælde af nævnte CCP's eller clearingmedlems insolvens
2)                     
"CCP-relateret transaktion": en kontrakt eller en transaktion opført i artikel 295, stk. 1, mellem
en kunde og et clearingmedlem, som er direkte relateret til en kontrakt eller
transaktion opført i artikel 295, stk. 1, mellem nævnte clearingmedlem og en
CCP
3)                     
"clearingmedlem": et
foretagende, som deltager i en CCP, og som er ansvarligt for at varetage de
finansielle opgaver, der opstår i forbindelse med nævnte deltagelse
4)                     
"kunde": et
foretagende med en kontraktlig forbindelse med et clearingmedlem, som sætter
nævnte foretagende i stand til at cleare sine transaktioner med nævnte CCP
5)                     
"indbetalt bidrag": et
bidrag til en CCP's misligholdelsesfond, som et institut har indbetalt.
Artikel 295
Anvendelsesområde
1.                      
Denne afdeling finder anvendelse på følgende
kontrakter og transaktioner, forudsat at de er udestående eksponeringer med en
CCP:
a)      de kontrakter, der
er opført i bilag I, og kreditderivater
b)      genkøbstransaktioner
c)      transaktioner
vedrørende ud- eller indlån i værdipapirer eller råvarer
d)      terminsforretninger
e)      margenlån.
2.                      
Institutter anvender den behandling, der er
beskrevet i artikel 297 og 298, i forbindelse med kontrakter og transaktioner
som er udestående eksponeringer med en CCP og opført i stk. 1, forudsat at
følgende betingelser er opfyldt:
a)      den pågældende CCP
er enten godkendt i sit hjemland til at yde clearingtjenester i
overensstemmelse med national lovgivning, eller har i tilfælde af en CCP fra et
tredjeland eller en CCP, som yder tjenester i en anden medlemsstat end
hjemlandet, fået tilladelse til at yde clearingtjenester i nævnte medlemsstat i
overensstemmelse med nævnte medlemsstats nationale lovgivning
b)      den kompetente
myndighed for den CCP, der er omhandlet i litra a), har offentliggjort en
meddelelse, som bekræfter, at nævnte CCP efterkommer alle de henstillinger for
centrale modparter, som udvalget om clearing- og betalingssystemer og Den
Internationale Børstilsynsorganisation har offentliggjort
c)      kontrakterne og
transaktionerne er ikke afvist CCP'en.
3.                      
Hvis et af kriterier i stk. 2, ikke opfyldes,
anvender institutterne den behandling, der er beskrevet i artikel 300.
Artikel 296
Behandling af clearingmedlemmers og kunders transaktioner
1.                      
Institutter fører tilsyn med alle deres
eksponeringer over for CCP'er og aflægger regelmæssigt rapport om nævnte
eksponeringer til den øverste ledelse og relevante udvalg under
ledelsesorganet.
2.                      
Hvis institutter fungerer som clearingmedlem, enten
til egne formål eller som finansielt mellemled mellem en kunde og en CCP,
beregner de kapitalgrundlagskravene vedrørende eksponeringerne over for en CCP
i overensstemmelse med artikel 297-300.
3.                      
Hvis institutter fungerer som clearingmedlem og i
den kapacitet fungerer som finansielt mellemled mellem en kunde og en CCP,
beregner de kapitalgrundlagskravene for CCP-relaterede transaktioner med kunden
i overensstemmelse med de resterende afdelinger i dette kapitel, hvis det er
relevant. 
4.                      
Hvis institutter er kunde af et clearingmedlem,
beregner de kapitalgrundlagskravene for CCP-relaterede transaktioner med
clearingmedlemmet i overensstemmelse med de resterede afdelinger i dette
kapitel, hvis det er relevant.
5.                      
Som et alternativ til metoden i stk. 4 kan
institutter, som er kunde, beregne kapitalgrundlagskravene for CCP-relaterede
transaktioner med clearingmedlemmet i overensstemmelse med artikel 297-300,
forudsat at følgende to betingelser er opfyldt:
a)      positioner og
aktiver i nævnte institutter, som er relateret til nævnte transaktioner,
bestemmes og adskilles, både for så vidt angår clearingmedlem og CCP, fra
positioner og aktiver hos clearingmedlemmet og nævnte clearingmedlems andre
kunder, og som følge af nævnte adskillelse er nævnte positioner og aktiver
konkursbeskyttede i tilfælde af misligholdelse eller insolvens hos
clearingmedlemmet eller en eller flere af dets andre kunder
b)      relevante love,
administrative bestemmelser og ved aftale indgåede arrangementer, som finder
anvendelse på eller er bindende for nævnte institut eller CCP'en, sikrer i
tilfælde af clearingmedlemmets misligholdelse eller insolvens, at instituttets
positioner vedrørende nævnte kontrakter og transaktioner og den tilsvarende
sikkerhedsstillelse overføres til et andet clearingmedlem inden for den
relevante margenrisikoperiode.
6.                      
Hvis et institut, der fungerer som clearingmedlem,
indgår i et ved aftale indgået arrangement med et andet clearingmedlems kunde med
henblik på at sikre nævnte kunde den mulighed for at overføre aktiver og
positioner, som er omhandlet i stk. 5, litra b), kan nævnte institut tildele
den eventualforpligtelse, som følger af det ved aftale indgåede arrangement, en
eksponeringsværdi på nul.
Artikel 297
Kapitalgrundlagskrav vedrørende handelseksponeringer
1.                      
Institutter tillægger værdien af alle
handelseksponeringer med CCP'er en risikovægt på 2 %.
2.                      
Hvis aktiver posteret som sikkerhedsstillelse til
en CCP eller et clearingmedlem er konkursbeskyttede i det tilfælde, at CCP'en,
clearingmedlemmet eller et eller flere af clearingmedlemmets andre kunder
bliver insolvente, kan institutter tildele modpartskreditrisiko-eksponeringer
for nævnte aktiver en eksponeringsværdi på nul, jf. dog stk. 1.
3.                      
Institutter beregner værdien af
handelseksponeringer med en CCP i overensstemmelse med de resterende afdelinger
i dette kapitel, hvis det er relevant.
4.                      
Institutter skal med henblik på artikel 108, stk.
8, og artikel 151 beregne de risikovægtede værdier for handelseksponeringerne
med CCP'er som summen af værdierne af handelseksponeringerne med CCP'er,
beregnet i overensstemmelse med stk. 2 og 3, ganget med den risikovægt, der er
bestemt i overensstemmelse med stk. 1.
5.                      
Hvis institutter posterer aktiver som sikkerhedsstillelse
til en CCP, tillægger de nævnte aktiver en risikovægt, som ellers i henhold til
kapitel 2-4 tillægges de eksponeringsværdier, der beregnes i overensstemmelse
med stk. 3, jf. dog stk. 1 og 2.
Artikel 298
Kapitalgrundlagskrav vedrørende bidrag til misligholdelsesfond
1.                      
Institutter, der fungerer som clearingmedlemmer,
skal have kapitalgrundlag til dækning af de eksponeringer, som opstår i
forbindelse med deres bidrag til misligholdelsesfonden for en CCP. De beregner kapitalgrundlagskravet vedrørende nævnte eksponeringer i
overensstemmelse med metoden i denne artikel.
Hvis CCP'er ikke har særskilte
misligholdelsesfonde for transaktioner med varer, som kun indebærer
afregningsrisici, jf. afsnit V, og for kontrakter og transaktioner, som er
opført i artikel 295, stk. 1, men i stedet anvender den samme
misligholdelsesfond til at sprede de tab, som er forbundet med alle nævnte
transaktioner og kontrakter, anvender institutter metoden i denne artikel i
forbindelse med alle deres bidrag til nævnte misligholdelsesfond.
2.                      
Et institut beregner kapitalgrundlagskravet (Ki)
til dækning af den eksponering, der opstår i forbindelse med det indbetalte
bidrag (DFi), som følger:
hvor
β =        den koncentrationsfaktor, som CCP'en har
meddelt instituttet
N=        det antal clearingmedlemmer, som CCP'en
har meddelt instituttet
DFCM=  summen af de indbetalte bidrag fra alle CCP'ens
clearingmedlemmer (), som CCP'en har
meddelt instituttet
KCM=    summen af kapitalgrundlagskravene for alle
CCP'ens clearingmedlemmer beregnet i overensstemmelse med den gældende formel i
stk. 3 ().
Hvis en CCP har et bindende ved aftale indgået
arrangement med clearingmedlemmerne, som gør det muligt for den at anvende hele
eller en del af initialmargenen, som den har modtaget fra clearingmedlemmerne,
som om der var tale om indbetalte bidrag, anser clearingmedlemmet nævnte
initialmargen for at være indbetalte bidrag i forbindelse med beregningen i
dette stykke.
3.                      
Institutter beregner KCM som
følger:
a)      hvor KCCP
≤ DFCCP anvender institutter følgende formel:
b)      hvor DFCCP <
KCCP ≤DF* anvender institutter følgende
formel:
c)      hvor DF*
< KCCP anvender institutter følgende
formel:
hvor
DFCCP =           CCP'ens indbetalte finansielle ressourcer, som CCP'en har
meddelt instituttet
KCCP=   CCP'ens hypotetiske kapital, som CCP'en har meddelt instituttet
DF =    de samlede indbetalte bidrag, som CCP'en har meddelt instituttet
DF*=    
=            
=   det
gennemsnitlige indbetalte bidrag, , som CCP'en har meddelt
instituttet
c1=       en
kapitalfaktor svarende til
c2=       en
kapitalfaktor svarende til 100 %
μ=        1,2.
4.                      
Institutter, der fungerer som clearingmedlemmer,
beregner kapitalgrundlagskravet () vedrørende den
eksponering, som opstår i forbindelse med deres ved kontrakt forpligtede bidrag
() som følger:
a)      hvor DF*≥KCCP,
anvender institutter følgende formel:
hvor
c1=       en
kapitalfaktor svarende til
=            summen af alle de ved kontrakt forpligtede bidrag (),
som CCP'en har meddelt instituttet
b)      hvor DF*
< KCCP anvender institutter følgende
formel:
.
5.                      
Størrelsen af risikovægtede eksponeringer, der
opstår i forbindelse med et instituts indbetalte bidrag med henblik på artikel
108, stk. 8, og artikel 151, beregnes som kapitalgrundlagskravet (Ki),
fastsat i overensstemmelse med stk. 2-4, ganget med 12,5.
6.                      
"Ved kontrakt forpligtet bidrag": et bidrag til en CCP's misligholdelsesfond, som et institut ved
kontrakt er forpligtet til at betale i forbindelse med en bestemt hændelse, men
som ikke er et indbetalt bidrag.
7.                      
Hvis en CCP ikke har en misligholdelsesfond og ikke
har et ved aftale indgået bindende arrangement med clearingmedlemmerne, som gør
det muligt for den at anvende hele eller en del af initialmargenen, som den har
modtaget fra clearingmedlemmerne, som om det var tale om indbetalte bidrag,
finder følgende anvendelse:
a)      institutter
erstatter formlen til beregning af kapitalgrundlagskravet (Ki) i
stk. 2 med følgende formel:
hvor
IMi=     den initialmargen, som clearingmedlem i posterer til CCP'en
IM=     summen af initialmargener, som CCP'en har meddelt instituttet
b)      hvis DFCCP
er lig med nul, anvender institutter en værdi på 1,6 % for c1 til
beregningen i stk. 3.
8.                      
Hvis KCCP
er lig med nul, anvender institutter en værdi på 1,6 % for c1 til
beregningen i stk. 3 og 4.
Artikel 299
Beregning af en CCP's hypotetiske kapital
1.                      
I forbindelse med kontrakter og transaktioner
opført i artikel 295, stk. 1, beregner en CCP den hypotetiske kapital, som
clearingmedlemmerne har behov for med henblik på denne afdeling, på følgende
måde:
hvor
EBRMi=                             eksponeringens
værdi inden risikoreduktion svarende til CCP'ens eksponeringsværdi i forhold
til clearingmedlem i, som opstår i forbindelse med de kontrakter og
transaktioner, der er opført i artikel 295, stk. 1, beregnet uden at tage
hensyn til nævnte clearingmedlems sikkerhedsstillelse
VMi=                                 den
variationsmargen, der er forbundet med clearingmedlem i
IMi=                                  den
initialmargen, som clearingmedlem i posterer til CCP'en
DFi=                                 det indbetalte bidrag fra clearingmedlem i
RW =                                 en
risikovægt på 20 %
kapitalprocent=                8 %.
2.                      
For beregningen i henhold til stk. 1 gælder
følgende:
a)      en CCP beregner
værdien af sine eksponeringer i forhold til clearingmedlemmerne i
overensstemmelse med markedsværdimetoden i artikel 269. Ved beregningen af
nævnte værdier trækker CCP'en clearingmedlemmernes sikkerhedsstillelse,
behørigt reduceret med de tilsynsbaserede volatilitetsjusteringer i
overensstemmelse med den udbyggede metode for finansiel sikkerhedsstillelse i
artikel 219, fra eksponeringerne
b)      hvis
clearingmedlemmet er berettiget til — men endnu ikke har modtaget - variationsmargenen
fra CCP'en, sætter CCP'en det tilsvarende VMi-beløb ind i ligningen
med et positivt fortegn. Hvis CCP'en derimod er berettiget til – men endnu ikke
har modtaget – variationsmargenen fra clearingmedlemmet, sætter CCP'en det
tilsvarende VMi-beløb ind i ligningen med et negativt fortegn
c)      hvis en CCP har en
eksponering i forhold til en eller flere CCP'er, skal den behandle sådanne
eksponeringer, som om de var eksponeringer i forhold til clearingmedlemmer, og
medtage eventuelle margener eller indbetalte bidrag fra nævnte CCP'er i
beregningen af KCCP
d)      hvis en CCP's
finansielle ressourcer anvendes parallelt og prorata med clearingmedlemmernes
indbetalte bidrag, lægger CCP'en et beløb svarende til nævnte ressourcer til DFCM
e)      hvis en CCP har et
ved aftale indgået arrangement med clearingmedlemmerne, som gør det muligt for
den at anvende hele eller en del af initialmargenen, som den har modtaget fra
clearingmedlemmerne, som om der var tale om indbetalte bidrag, anser CCP'en
nævnte initialmargen for at være indbetalte bidrag i forbindelse med
beregningen i stk. 1 and underretningen i stk. 4, litra b)
f)       en CCP erstatter
formlen i artikel 292, stk. 1, litra c), nr. ii), med følgende:
g)      hvis en CCP ikke kan
beregne værdien af NGR som defineret i artikel 292, stk. 1, litra c), nr. ii),
træffer den følgende foranstaltninger:
i)        underretter de
clearingmedlemmer, som er institutter, om sin manglende evne til at beregne NGR
ii)       i en periode på 3
måneder kan den anvende en NGR-værdi på 0,3 til at foretage beretningen af PCEred
i litra f)
h)      hvis CCP'en ved
udgangen af den periode, der er omhandlet i litra g), nr. ii), stadig ikke er i
stand til at beregne værdien af NGR, træffer den følgende foranstaltninger:
i)        ophører med at
beregne KCCP
ii)       underretter de
clearingmedlemmer, som er institutter, om at den er ophørt med at beregne KCCP
i)       ved beregningen af
den potentielle fremtidige eksponering i forhold til optioner og swaptioner i
overensstemmelse med markedsværdimetoden i artikel 269 ganger en CCP
kontraktens nominelle værdi med optionens absolutte deltaværdi () som
defineret i artikel 274, stk. 1, litra a)
j)       hvis en CCP i
henhold til bestemmelserne skal anvende en del af de finansielle ressourcer til
at dække tab som følge af et eller flere clearingmedlemmers misligholdelse, når
den har opbrugt misligholdelsesfonden, men inden den indkalder ved kontrakt
forpligtede bidrag fra clearingmedlemmerne, skal CCP'en lægge nævnte yderligere
finansielle ressourcer () til de
samlede indbetalte bidrag (DF):
.
3.                      
En CCP foretager beregningen i stk. 1 mindst én
gang hvert kvartal eller hyppigere, hvis det kræves af de kompetente
myndigheder for clearingmedlemmer, som er institutter.
4.                      
En CCP skal oplyse de clearingmedlemmer, som er
institutter, og deres kompetente myndigheder om følgende:
a)      den hypotetiske
kapital (KCCP)
b)      enten summen af de
indbetalte bidrag (DFCM) eller, hvis en CCP ikke har en
misligholdelsesfond og ikke har et ved aftale indgået bindende arrangement med
clearingmedlemmerne, som gør det muligt for den at anvende hele eller en del af
initialmargenen, som den har modtaget fra clearingmedlemmerne, som om det var
tale om indbetalte bidrag, summen af den initialmargen, som den har modtaget
fra clearingmedlemmerne ()
c)      de indbetalte
finansielle ressourcer, som den - ved lov eller på grundlag af kontraktmæssig
aftale med clearingmedlemmerne - er forpligtet til at anvende til at dække tab
som følge af et eller flere clearingmedlemmers misligholdelse, inden den
anvender de resterende clearingmedlemmers bidrag til misligholdelsesfonden (DFCCP)
d)      det gennemsnitlige
indbetalte bidrag ()
e)      det samlede antal
clearingmedlemmer (N)
f)       koncentrationsfaktoren
(β), som defineret i stk. 5
g)      summen af alle ved
aftale forpligtede bidrag ().
CCP'en underretter de clearingmedlemmer, som er
institutter mindst én gang hvert kvartal eller hyppigere, hvis det kræves af de
kompetente myndigheder for nævnte clearingmedlemmer.
5.                      
En CCP skal beregne koncentrationsfaktoren (β)
efter følgende formel:
hvor
PCEred,i=       det
reducerede tal for potentiel fremtidig krediteksponering for alle en CCP's
kontrakter and transaktioner med clearingmedlem i.
6.                      
Institutter oplyser de kompetente myndigheder om,
at de har modtaget de underretninger, der er omhandlet i stk. 2, litra g), nr.
i), stk. 2, litra h), nr. ii), og stk. 4.
7.                      
EBA udarbejder gennemførelsesmæssige tekniske
standarder med henblik på at præcisere følgende:
a)      hyppigheden af og
datoerne for de i stk. 1 omhandlede beregninger
b)      hyppigheden af og
datoerne og det ensartede format for den i stk. 4 omhandlede underretning
c)      de situationer, hvor
den kompetente myndighed for et institut, der fungerer som clearingmedlem, kan
kræve hyppigere beregninger og underretninger end dem, der er beskrevet i litra
a) og b).
EBA forelægger disse udkast til
gennemførelsesmæssige tekniske standarder for Kommissionen senest den 1. januar
2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Artikel 300
Kapitalgrundlagskrav vedrørende eksponeringer i forhold til CCP'er, som ikke er
i overensstemmelse med bestemmelserne, og fra transaktioner, som ikke er i
overensstemmelse med bestemmelserne
1.                      
Hvis betingelsen i artikel 295, stk. 3, er opfyldt,
træffer institutter følgende foranstaltninger:
a)      de anvender
standardmetoden for kreditrisici i kapitel 2 til at beregne eksponeringsværdier
og risikovægtede værdier af handelseksponeringer i forbindelse med kontrakter
og transaktioner med en CCP
b)      de anvender følgende
formel til at beregne kapitalgrundlagskravet vedrørende de eksponeringer, som
følger af indbetalte og ved kontrakt forpligtede bidrag:
.
Hvis kun betingelsen i artikel 295, stk. 2, litra
c), ikke er opfyldt, anvender institutter litra a) i forhold til
handelseksponeringer vedrørende den kontrakt eller transaktion, som CCP'en har
afvist, og behandlingen i artikel 298 i forhold til eksponeringer, der opstår
som følge både af indbetalte og ved kontrakt forpligtede bidrag.
2.                      
Institutter beregner deres kapitalgrundlagskrav
vedrørende eksponeringer i forhold til en CCP i overensstemmelse med stk. 3
under følgende forhold:
a)      de har fra CCP'en
modtaget underretning, jf. artikel 299, stk. 2, litra h), nr. ii), om, at
CCP'en er ophørt med at beregne KCCP
b)      institutter får -
efter en offentlig meddelelse eller underretning fra nævnte CCP's kompetente
myndighed eller fra CCP'en selv - kendskab til, at den pågældende CCP ikke
længere vil opfylde betingelsen i artikel 295, stk. 2, litra a)
c)      betingelsen i
artikel 295, stk. 2, litra b), opfyldes ikke længere.
3.                      
Senest 3 måneder efter en hændelse som beskrevet i
stk. 2, litra a)-c), eller tidligere, hvis instituttets kompetente myndighed
kræver det, ophører instituttet med at anvende artikel 297 og 298 til beregning
af kapitalgrundlagskravet vedrørende handelseksponeringer og bidrag til
misligholdelsesfonden, og træffer i stedet følgende foranstaltnigner:
a)      det beregner kapitalgrundlagskravet
vedrørende handelseksponeringer i forhold til nævnte CCP i overensstemmelse med
stk. 1, litra a)
b)      det beregner kapitalgrundlagskravet
vedrørende eksponeringer, der opstår som følge af både indbetalte og ved
kontrakt forpligtede bidrag til nævnte CCP i overensstemmelse med stk. 1, litra
b).

Afsnit III
Kapitalgrundlagskrav i relation til operationel risiko
Kapitel 1
Generelle principper for anvendelsen af de forskellige metoder
Artikel 301
Tilladelse og underretning
1.                      
For at kunne benytte standardmetoden skal
institutter opfylde kriterierne i artikel 309 ud over de generelle standarder
for risikostyring som nævnt i artikel 73 og 83 i direktiv [indsættes af
Publikationskontoret]. Institutter skal underrette de kompetente myndigheder,
før de anvender standardmetoden.
De kompetente myndigheder tillader institutter at
anvende en alternativ relevant indikator for forretningsområderne
"detailbankydelser" og "forretningsbankydelser", hvis
betingelserne i artikel 308, stk. 2, og artikel 309 er opfyldt.
2.                      
De kompetente myndigheder tillader institutter at anvende
avancerede målemetoder baseret på deres egne målingssystemer for operationel
risiko, hvis alle de kvalitative og kvantitative standarder, der er omhandlet i
hhv. artikel 310 og 311, er opfyldt, og hvis institutterne opfylder de generelle
standarder for risikostyring som nævnt i artikel 73 og 83 i direktiv [indsættes
af Publikationskontoret] og afsnit VII, kapitel 3, afdeling II 3, i nævnte
direktiv.
Institutter skal også anmode om tilladelse fra
deres kompetente myndigheder, hvis de ønsker at gennemføre væsentlige
udvidelser og ændringer af disse avancerede målemetoder. De kompetente
myndigheder giver kun tilladelse, hvis institutter fortsat opfylder de
standarder, der er nævnt i første afsnit, når de væsentlige udvidelser og
ændringer er foretaget.
3.                      
EBA udarbejder udkast til reguleringsmæssige
tekniske standarder for at præcisere følgende:
a)      den vurderingsmetode, de kompetente
myndigheder skal anvende, når institutter gives tilladelse til at anvende avancerede
målemetoder
b)      de kriterier, der anvendes til vurdering
af, om udvidelserne og ændringerne til de avancerede målemetoder er væsentlige.
EBA forelægger disse udkast til reguleringsmæssige
tekniske standarder for Kommissionen senest den 31. december 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10 til 14 i forordning (EU) nr. 1093/2010.
Artikel 302
Fornyet anvendelse af mindre avancerede metoder
1.                      
Institutter, der anvender standardmetoden, må ikke
gå tilbage til at anvende basisindikatormetoden, medmindre betingelserne i stk.
3 er opfyldt.
2.                      
Institutter, der anvender avancerede målemetoder,
må ikke gå tilbage til at anvende standardmetoden eller basisindikatormetoden,
medmindre betingelserne i stk. 3 er opfyldt.
3.                      
Institutter må kun gå tilbage til at anvende en
mindre avanceret metode i forbindelse med operationel risiko, hvis begge
følgende betingelser er opfyldt:
a)      instituttet har over for den kompetente
myndighed godtgjort, at anvendelsen af en mindre avanceret metode ikke foreslås
for at begrænse instituttets kapitalgrundlagskrav i relation til operationel
risiko, at den er nødvendig på grund af instituttets art og kompleksitet, og at
den ikke vil have en væsentlig negativ indflydelse på instituttets solvens
eller dets evne til effektivt at håndtere operationel risiko
b)      instituttet har forudgående fået
tilladelse af den kompetente myndighed.
Artikel 303
Kombineret anvendelse af forskellige metoder
1.                      
Institutter kan anvende en kombination af metoder,
hvis de kompetente myndigheder giver dem tilladelse hertil. De kompetente
myndigheder giver en sådan tilladelse, hvis de krav, der er fastsat i hhv. stk.
2, 3 og 4, er opfyldt.
2.                      
Et institut kan anvende en avanceret målemetode
kombineret med basisindikatormetoden eller standardmetoden, hvis begge følgende
betingelser er opfyldt:
a)      den kombination af metoder, der anvendes
af instituttet, tager højde for alle dets operationelle risici, og de
kompetente myndigheder anerkender den metode, der anvendes af instituttet til
at dække de forskellige aktiviteter, geografiske placeringer, juridiske
strukturer eller andre relevante opdelinger, der fastlægges internt
b)      kriterierne i artikel 309 og de i artikel
310 og 311 omhandlede standarder er opfyldt for den del af aktiviteterne, der
er omfattet af hhv. standardmetoden og de avancerede målemetoder.
3.                      
For institutter, som ønsker at benytte en avanceret
målemetode kombineret med enten basisindikatormetoden eller standardmetoden,
kan de kompetente myndigheder i enkelttilfælde pålægge følgende supplerende
betingelser for at give tilladelse:
a)      på datoen for implementeringen af en avanceret
målemetode skal en væsentlig del af instituttets operationelle risici opgøres ved
hjælp af den avancerede målemetode
b)      instituttet skal forpligte sig til at
anvende den avancerede målemetode på en væsentlig del af dets transaktioner
inden for en tidsramme, som er blevet forelagt for og godkendt af dets
kompetente myndigheder.
4.                      
Et institut kan anmode om tilladelse fra en
kompetent myndighed til kun at anvende en kombination af basisindikatormetoden
og standardmetoden i ekstraordinære situationer, såsom nylige tilkøb af nye
forretningsaktiviteter, der kan nødvendiggøre en overgangsperiode ved
implementeringen af standardmetoden.
En kompetent myndighed giver kun en sådan
tilladelse, hvis instituttet har forpligtet sig til at anvende standardmetoden
inden for en tidsramme, som er blevet forelagt for og godkendt af den
kompetente myndighed.
5.                      
EBA udarbejder udkast til reguleringsmæssige
tekniske standarder for at præcisere følgende:
a)      de kriterier, som de kompetente
myndigheder skal anvende ved vurdering af den metode, der er omhandlet i stk.
2, litra a)
b)      de kriterier, som de kompetente
myndigheder skal anvende ved afgørelsen af, om de skal pålægge de yderligere
betingelser, der er nævnt i stk. 3.
EBA forelægger disse udkast til reguleringsmæssige
tekniske standarder for Kommissionen senest den 31. december 2016.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10 til 14 i forordning (EU) nr. 1093/2010.
Kapitel 2
Basisindikatormetoden
Artikel 304
Kapitalkrav
I henhold til basisindikatormetoden er kapitalgrundlagskravet
for operationel risiko lig med 15 % af gennemsnittet over tre år af den
relevante indikator som defineret i artikel 305.
Institutter skal beregne gennemsnittet over
tre år af den relevante indikator på grundlag af de seneste tre observationer
for tolv måneder ved udgangen af regnskabsåret. Hvis der ikke foreligger
reviderede tal, kan institutterne anvende deres egne estimater.
Hvis den relevante indikator for en given
observation er negativ eller lig med nul, tager institutter ikke hensyn til
dette tal ved beregning af gennemsnittet over tre år. Institutter
beregner gennemsnittet over tre år som summen af positive tal divideret med
antallet af positive tal.
Artikel 305
Den relevante indikator
1.                      
For institutter, der anvender de regnskabsstandarder,
der er fastsat i direktiv 86/635/EØF, er den relevante indikator summen af
elementerne i tabel 1 i dette stykke; disse er baseret på posterne i
institutternes resultatopgørelse i henhold til artikel 27 i nævnte direktiv.
Institutter skal medregne de enkelte elementer i summen med positivt eller
negativt fortegn.
 Tabel 1 
 1. Renteindtægter og lignende indtægter 
 2. Renteudgifter og lignende udgifter 
 3. Indtægter af kapitalandele og andre værdipapirer med fast/variabelt afkast 
 4. Gebyrer og provisionsindtægter 
 5. Gebyrer og provisionsudgifter 
 6. Resultat af finansielle transaktioner 
 7. Andre driftsindtægter 
Institutter skal justere disse elementer for at
afspejle følgende forbehold:
a)      institutter skal beregne den relevante
indikator før fradrag af nedskrivninger og driftsudgifter. Institutter skal i
driftsudgifter indregne gebyrer for outsourcing af tjenester, der ydes af
tredjeparter, som ikke er instituttets moder- eller datterselskab eller et
datterselskab af et moderselskab, som også er instituttets moderselskab.
Institutter kan fradrage udgifter til outsourcing af tjenester, der leveres af
tredjeparter, i den relevante indikator, hvis disse udgifter påføres af en
virksomhed, der er underlagt bestemmelser i henhold til eller svarende til i
denne forordning
b)      institutter må ikke anvende følgende
elementer ved beregningen af den relevante indikator:
i)        realiseret fortjeneste/tab ved salg af
poster, der ikke indgår i handelsbeholdningen
ii)       engangsindtægter og andre
ekstraordinære indtægter
iii)      indtægter fra forsikring
c)      når en fornyet værdiansættelse af poster
i handelsbeholdningen er en del af resultatopgørelsen, kan institutter medtage
denne fornyede værdiansættelse. Institutter, der anvender artikel 36, stk. 2, i
direktiv 86/635/EØF, skal indregne den fornyede værdiansættelse, der er bogført
på resultatopgørelsen.
2.                      
Institutter, der anvender andre regnskabsstandarder
end dem, der er indført ved direktiv 86/635/EØF, skal beregne den relevante
indikator på grundlag af data, der mest hensigtsmæssigt afspejler definitionen
i denne artikel.
3.                      
EBA udarbejder udkast til reguleringsmæssige
tekniske standarder med henblik på at præcisere den metode, der skal anvendes
til at beregne den relevante indikator som omhandlet i stk. 2.
EBA forelægger disse udkast til reguleringsmæssige
tekniske standarder for Kommissionen senest den 31. december 2016.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Kapitel 3
Standardmetoden
Artikel 306
Kapitalgrundlagskrav
1.                      
Efter standardmetoden skal institutter opdele deres
virksomhed i en række forretningsområder som fastsat i tabel 2 i stk. 4 og i
overensstemmelse med principperne i artikel 307.
2.                      
Institutter skal beregne kapitalgrundlagskravet for
operationel risiko som et treårigt gennemsnit af summen af de årlige kapitalgrundlagskrav
for alle forretningsområder opført i tabel 2 i stk. 4. Det årlige kapitalgrundlagskrav
for hvert enkelt forretningsområde er lig med produktet af den tilsvarende
betafaktor, der er nævnt i tabellen, og den del af den relevante indikator, der
klassificeres i det pågældende forretningsområde.
3.                      
I et hvilket som helst år kan institutter
ubegrænset modregne negative kapitalgrundlagskrav som følge af en negativ del
af den relevante indikator inden for et forretningsområde med positive kapitalgrundlagskrav
inden for andre forretningsområder. Hvis det samlede kapitalgrundlagskrav for
alle forretningsområder i et givet år er negativt, sætter institutter dog
tælleren for det pågældende år til nul.
4.                      
Institutter beregner det treårige gennemsnit af den
i stk. 2 omhandlede sum på grundlag af de seneste tre observationer for tolv
måneder ved udgangen af regnskabsåret. Hvis der ikke foreligger reviderede tal,
kan institutterne anvende deres egne estimater.
 Tabel 2 
 Forretningsområde || Aktiviteter || Procent (betafaktor) 
 Virksomhedsfinansiering || Emission af finansielle instrumenter eller placering af finansielle instrumenter på grundlag af en fast forpligtelse Tjenesteydelser i forbindelse med emissioner Investeringsrådgivning Rådgivning af virksomheder om kapitalstruktur, branchestrategi og relaterede spørgsmål samt rådgivning og tjenesteydelser vedrørende virksomhedsfusioner og -opkøb Analysearbejde samt andre former for generelle anbefalinger vedrørende transaktioner i finansielle instrumenter || 18 % 
 Handel og salg || Transaktioner for egen regning Mæglervirksomhed vedrørende penge Modtagelse og overførsel af ordrer vedrørende et eller flere finansielle instrumenter Udførelse af ordrer på kunders vegne Placering af finansielle instrumenter uden en fast forpligtelse Drift af multilaterale handelsfaciliteter || 18 % 
 Børsmæglervirksomhed på detailmarkedet (Aktiviteter med fysiske personer eller med små og mellemstore virksomheder, der opfylder kriterierne i artikel 79 vedrørende detaileksponeringer) || Modtagelse og overførsel af ordrer vedrørende et eller flere finansielle instrumenter Udførelse af ordrer på kunders vegne Placering af finansielle instrumenter uden en fast forpligtelse || 12 % 
 Forretningsbankydelser || Modtagelse af indlån og andre midler på anfordring Udlån Finansiel leasing Garantier og forpligtelser || 15 % 
 Detailbankydelser (Aktiviteter med fysiske personer eller med små og mellemstore virksomheder, der opfylder kriterierne i artikel 79 vedrørende detaileksponeringer) || Modtagelse af indlån og andre midler på anfordring Udlån Finansiel leasing Garantier og forpligtelser || 12 % 
 Betaling og afvikling || Tjenesteydelser vedrørende pengeoverførsler Emission og administration af betalingsmidler || 18 % 
 Tjenesteydelser i afdelinger || Opbevaring og administration af finansielle instrumenter på kundernes vegne, herunder formueforvaltning og tilhørende tjenester såsom forvaltning af kontanter/sikkerhedsstillelse || 15 % 
 Porteføljeadministration || Porteføljeadministration Forvaltning af investeringsinstitutter (UCITS) Andre former for porteføljeadministration || 12 % 
Artikel 307
Principper for klassificering efter forretningsområder
1.                      
Institutter skal udforme og dokumentere specifikke
politikker og kriterier for fordeling af den relevante indikator for
forretningsområder og aktiviteter på standardrammerne i artikel 306. De skal
revidere og justere disse politikker og kriterier, når det er påkrævet i
forbindelse med nye eller ændrede forretningsaktiviteter og risici.
2.                      
Institutter skal anvende følgende principper for indplacering
under forretningsområder:
a)      institutter skal indplacere alle
aktiviteter under forretningsområder, således at de ikke overlapper hinanden,
og således at de tilsammen dækker hele området
b)      institutter skal henregne alle
aktiviteter, som ikke umiddelbart kan indplaceres under standardforretningsområderne,
men som udgør en støttefunktion for en aktivitet inden for disse områder, til
det forretningsområde, hvor de fungerer som støttefunktion. Hvis
støttefunktionen vedrører mere end et forretningsområde, skal institutter
anvende objektive kriterier for indplaceringen
c)      hvis en aktivitet ikke kan indplaceres
under et bestemt forretningsområde, skal institutter anvende forretningsområdet
med den højeste procent. Det samme forretningsområde gælder ligeledes for
støttefunktioner, der er tilknyttet den pågældende aktivitet
d)      institutter kan anvende interne
prissætningsmetoder til at fordele den relevante indikator mellem
forretningsområder. Omkostninger, der genereres inden for ét forretningsområde,
og som skal opføres under et andet forretningsområde, kan omplaceres til det
forretningsområde, de vedrører
e)      indplacering af aktiviteter under
forretningsområder i relation til kapital til dækning af operationel risiko
skal ske i overensstemmelse med de kategorier, institutter anvender til kredit-
og markedsrisici
f)       den øverste ledelse har ansvaret for indplaceringspolitikken
under tilsyn af instituttets styrende organer
g)      institutter skal underkaste indplaceringen
efter forretningsområder uafhængig kontrol.
3.                      
EBA udarbejder udkast til gennemførelsesmæssige
tekniske standarder med henblik på at fastsætte betingelserne for anvendelse af
principperne for fordeling på forretningsområder som omhandlet i denne artikel.
EBA forelægger disse udkast til
gennemførelsesmæssige tekniske standarder for Kommissionen senest den 31.
december 2017.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Artikel 308
Den alternative standardmetode
1.                      
Efter den alternative standardmetode anvender
institutter for forretningsområderne "detailbankydelser" og
"forretningsbankydelser" følgende:
a)      den relevante indikator er en standardiseret
indtægtsindikator svarende til den nominelle værdi af lån og forskud ganget med
0,035
b)      lån og forskud udgøres af de samlede
udnyttede beløb inden for de pågældende kreditporteføljer. Hvad angår
forretningsbankydelser medtager institutter også værdipapirer, der ikke indgår
i handelsbeholdningen, i den nominelle værdi af lån og forskud.
2.                      
For at få tilladelse til at anvende den alternative
standardmetode skal instituttet opfylde samtlige følgende betingelser:
a)      dets aktiviteter inden for detailbankydelser
eller forretningsbankydelser skal udgøre mindst 90 % af dets indtægter
b)      en væsentlig del af dets aktiviteter
inden for detailbankydelser eller forretningsbankydelser skal omfatte lån med
en stor sandsynlighed for misligholdelse
c)      den alternative standardmetode skal give
et hensigtsmæssigt grundlag for at beregne dets kapitalgrundlagskrav i relation
til operationel risiko.
3.                      
EBA udarbejder udkast til reguleringsmæssige
tekniske standarder med henblik på nærmere at præcisere betingelserne for at anvende
den alternative standardmetode som omhandlet i stk. 2.
EBA forelægger disse udkast til reguleringsmæssige
tekniske standarder for Kommissionen senest den 31. december 2016.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 309
Kriterier for standardmetoden
De i artikel 301, stk.
1, første afsnit, omhandlede kriterier er følgende:
a)           institutter skal råde over et
veldokumenteret vurderings- og styringssystem vedrørende operationel risiko, og
der skal for systemet være en entydig ansvarsfordeling. De skal identificere
deres eksponering mod operationel risiko og registrere relevante oplysninger
vedrørende operationel risiko, herunder oplysninger om væsentlige tab. Dette
system skal regelmæssigt revideres af en uafhængig instans
b)           et instituts vurderingssystem for operationel
risiko skal være tæt integreret med instituttets risikostyringsprocedurer. Systemets
output skal udgøre en integreret del af proceduren for overvågning og styring
af instituttets profil med hensyn til operationel risiko
c)           institutter skal indføre et system
for rapportering til den øverste ledelse, der sikrer rapportering vedrørende operationel
risiko til de relevante funktioner inden for institutterne. Institutter skal
have procedurer, der giver mulighed for hensigtsmæssig indgriben på grundlag af
oplysningerne i rapporterne til ledelsen.
Kapitel 4
Avancerede målemetoder
Afdeling 1
Kvalificerende
kriterier
Artikel 310
Kvalitative standarder
De kvalitative standarder, der er omhandlet i
artikel 301, stk. 2, er følgende:
a)           et instituts interne målingssystem
for operationel risiko skal være tæt integreret med dets daglige risikostyring
b)           institutter skal have en uafhængig
risikostyringsfunktion for operationel risiko
c)           institutter skal sørge for
regelmæssig rapportering om erfaringer med eksponering og tab i forbindelse med
operationel risiko og have forretningsgange for passende foranstaltninger som
opfølgning på disse erfaringer
d)           et instituts risikostyringssystem
skal være veldokumenteret. Instituttet skal have rutiner til sikring af
overholdelsen af bestemmelserne og politikker vedrørende håndtering af
manglende overholdelse
e)           institutter skal underkaste deres
styringsprocedurer og målingssystemer for operationel risiko regelmæssig gennemgang
udført ved intern eller ekstern revision
f)            et instituts interne
valideringsprocedurer skal fungere pålideligt og effektivt
g)           datastrømme og processer vedrørende
et instituts risikomålingssystem skal være klare og tilgængelige.
Artikel 311
Kvantitative standarder
1.                      
De i artikel 301, stk. 2, nævnte kvantitative
standarder, omfatter standarderne vedrørende procedurer, interne data, eksterne
data, scenarioanalyse, forretningspraksis og interne kontrolfaktorer som
omhandlet i stk. 2-6.
2.                      
Standarderne vedrørende procedurer er følgende:
a)      institutter skal beregne deres kapitalgrundlagskrav
ved at indregne både forventede og uforventede tab, medmindre forventede tab
opfanges på tilfredsstillende vis i deres interne forretningsgange. Målet for operationel
risiko skal tage højde for hændelser i fordelingens hale med potentielt
alvorlige konsekvenser med henblik på at opnå en pålidelighedsstandard, der er
sammenlignelig med et 99,9 % pålidelighedsinterval over en etårig periode.
b)      et instituts målingssystem for operationel
risiko skal omfatte brugen af interne data, eksterne data, scenarioanalyser og
faktorer, der afspejler forretningspraksis, samt interne kontrolsystemer som
beskrevet i stk. 3-6. Et institut skal have en veldokumenteret metode til
vægtning af disse fire elementer i sit overordnede system til måling af operationel
risiko
c)      et instituts risikomålingssystem skal registrere
de væsentligste drivkræfter bag risikoen, der påvirker formen af halen på
fordelingen af tabsestimater
d)      institutter kan kun tage hensyn til
korrelationer mellem tab som følge af operationel risiko på tværs af
individuelle estimater af operationel risiko, hvis deres systemer til måling af
korrelationer er pålidelige, anvendes forsvarligt og tager hensyn til den
usikkerhed, der er forbundet med alle sådanne korrelationsestimater, navnlig i
stresssituationer. Institutter skal validere deres korrelationsestimater ved
hjælp af passende kvantitative og kvalitative teknikker
e)      et instituts risikomålingssystem skal
være konsekvent internt, og det skal sikres, at kvalitative vurderinger eller
risikoreduktionsteknikker, der anerkendes på andre områder i denne forordning, ikke
medregnes flere gange.
3.                      
Standarderne vedrørende interne data er følgende:
a)      institutter skal basere deres internt udviklede
mål for operationel risiko på en historisk observationsperiode på mindst fem
år. Når et institut første gang går over til at anvende en avanceret målemetode,
kan det anvende en treårig historisk observationsperiode
b)      institutter skal kunne opdele deres
historiske data for interne tab til de forretningsområder, der er fastlagt i
artikel 306, og de typer af hændelser, der er fastlagt i artikel 313, og kunne
fremlægge disse data på de kompetente myndigheders anmodning. Under
ekstraordinære omstændigheder kan et institut henføre tabshændelser, som
påvirker hele instituttet, til et yderligere forretningsområde med benævnelsen
"virksomhedsposter". Institutter skal have dokumenterede, objektive
kriterier for fordelingen af tab på de angivne forretningsområder og typer af hændelser.
Institutter skal registrere tab på operationel risiko, som er knyttet til
kreditrisikoen, og som de historisk har medtaget i de interne
kreditrisikodatabaser, i databaserne over operationel risiko og identificere
dem særskilt. Sådanne tab indgår ikke i opgørelsen af de risikovægtede poster
for operationel risiko, så længe institutterne fortsat behandler dem som
kreditrisici i forbindelse med beregning af kapitalgrundlagskravene.
Institutter skal medtage tab på operationel risiko, der vedrører markedsrisici,
i kapitalgrundlagskravet for operationel risiko
c)      et instituts data vedrørende interne tab
skal være dækkende, idet alle væsentlige aktiviteter og eksponeringer fra alle
relevante delsystemer og geografiske placeringer skal registreres. Institutter
skal kunne godtgøre, at eventuelle udelukkede aktiviteter eller eksponeringer,
både enkeltvis og samlet, ikke ville have nogen væsentlig indvirkning på de
overordnede risikoestimater. Institutter skal fastsætte passende
minimumstærskler for registrering af data vedrørende interne tab
d)      ud over oplysninger om størrelsen af
bruttotab skal institutter indsamle oplysninger om datoen for tabshændelsen,
eventuel inddrivelse af bruttotab samt beskrivende oplysninger om drivkræfterne
bag eller årsagerne til tabshændelsen
e)      institutter skal have specifikke
kriterier for fordeling af tab, der skyldes et tab i en centraliseret funktion
eller vedrører en aktivitet, der strækker sig over mere end et
forretningsområde, og for fordeling af tab, der skyldes relaterede tabshændelser
i en periode
f)       institutter skal have dokumenterede
procedurer for vurdering af den løbende relevans af historiske tabsdata, herunder
situationer, hvor man kan foretage skønsmæssige afvigelser, anvende skalering
eller andre reguleringer, i hvilken udstrækning disse kan anvendes, og hvem der
har bemyndigelse til at træffe beslutninger herom.
4.                      
De kvalificerende standarder vedrørende eksterne
data er følgende:
a)      et instituts målesystem vedrørende operationel
risiko skal benytte relevante eksterne data, navnlig når der foreligger en
formodning om, at instituttet er eksponeret for sjældne, men dog potentielt
alvorlige tab. Et institut skal have en systematisk procedure til
identificering af situationer, hvor der skal anvendes eksterne data, og til at
afgøre, hvilke metoder der skal anvendes til at inddrage oplysningerne i
målesystemet
b)      institutter skal regelmæssigt tage
betingelserne og praksis vedrørende eksterne data op til revision og skal
dokumentere dem og underkaste dem periodisk, uafhængig gennemgang.
5.                      
Et institut skal benytte scenarioanalyser i form af
ekspertvurderinger kombineret med eksterne data til at vurdere sin eksponering
mod meget alvorlige hændelser. Over tid skal instituttet validere og revurdere
sådanne vurderinger gennem sammenligning med de faktiske tab for at sikre, at
de er rimelige.
6.                      
De kvalificerende standarder vedrørende forretningspraksis
og interne kontrolfaktorer er følgende:
a)      et instituts risikovurderingsmetode, der
gælder for hele virksomheden, skal tage højde for centrale faktorer med hensyn
til forretningspraksis og intern kontrol, der kan ændre dets profil med hensyn
til operationel risiko
b)      institutter skal begrunde valget af de
enkelte faktorer i, at de er en betydende drivkraft for risikoen baseret på
erfaring og med inddragelse af en ekspertbedømmelse af de berørte
forretningsområder
c)      institutter skal over for de kompetente
myndigheder kunne begrunde risikoestimaternes følsomhed over for ændringer i
faktorerne og den relative vægtning af de forskellige faktorer. Ud over at tage
højde for ændringer i risiciene på grund af forbedringer i risikostyringen skal
et instituts risikomålingssystem også tage højde for potentielle stigninger i
risikoniveauet som følge af aktiviteternes øgede kompleksitet eller øget forretningsomfang
d)      et institut skal dokumentere sit
risikomålingssystem og skal underkaste det uafhængig gennemgang inden for
instituttet og af de kompetente myndigheder. Over tid skal institutter validere
og revurdere processen og resultaterne gennem en sammenligning med de faktiske
interne tabserfaringer samt relevante eksterne data.
7.                      
EBA udarbejder reguleringsmæssige tekniske
standarder med henblik på at præcisere følgende:
a)      kriterierne for vurderingen af, om et
system er pålideligt og anvendes forsvarligt, jf. stk. 2. litra d)
b)      de ekstraordinære omstændigheder, under
hvilke et institut kan henføre tabshændelser til et yderligere forretningsområde,
jf. stk. 3, litra b).
EBA forelægger disse udkast til reguleringsmæssige
tekniske standarder for Kommissionen senest den 31. december 2016.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 312
Betydningen af forsikring og andre risikooverførselsmekanismer
1.                      
De kompetente myndigheder tillader institutter at
anerkende betydningen af forsikring i henhold til bestemmelserne i stk. 2-5 og
andre risikooverførselsmekanismer, hvis instituttet kan godtgøre, at der er
opnået en mærkbar risikoreducerende virkning.
2.                      
Forsikringsgiveren skal have tilladelse til at
udbyde forsikring eller genforsikring og skal have en minimumsrating fra en
godkendt ECAI for sin evne til erstatningsbetaling, der af EBA er anerkendt som
værende henført til kreditkvalitetstrin 3 eller derover efter bestemmelserne i
kapitel 2 om risikovægtning af institutters eksponeringer.
3.                      
Forsikringen og institutternes håndtering heraf
skal opfylde samtlige følgende betingelser:
a)      forsikringspolicen skal have en
oprindelig løbetid på mindst et år. For policer med en restløbetid på mindre
end et år skal institutter foretage passende reduktioner, der afspejler
policens faldende restløbetid, op til en reduktion på 100 % for policer
med en restløbetid på 90 dage eller derunder
b)      opsigelsesfristen for forsikringspolicen
skal være mindst 90 dage
c)      tilsynsmæssige tiltag må ikke føre til undtagelser
eller begrænsninger i forsikringsdækningen eller, i tilfælde af et instituts insolvensbehandling,
betalingsstandsning eller konkurs, undtagelser eller begrænsninger, der
forhindrer instituttets kurator eller likvidator i at få erstatning for tab
eller udgifter, som er påført instituttet, medmindre der er tale om hændelser,
der opstår efter indsættelsen af kurator eller iværksættelsen af
likvidationsproceduren over for instituttet. Forsikringspolicen kan dog undtage
dækning af tab i form af bøder, bod eller lignende, som pålægges af de
kompetente myndigheder
d)      risikoreduktionsberegningerne skal
afspejle forsikringsdækningen på en måde, der er klar for så vidt angår
forholdet til og er konsistent med den faktiske sandsynlighed for tab og
virkningen af sådanne tab, som anvendes ved den overordnede fastsættelse af kapitalen
til dækning af operationel risiko
e)      forsikringen skal leveres af tredjemand. Når
der er tale om forsikring gennem kontrollerede og tilknyttede selskaber, skal
eksponeringen overføres til en uafhængig tredjemand, der opfylder kriterierne i
stk. 2
f)       rammerne for indregning af forsikring
skal være velbegrundede og dokumenterede.
4.                      
Metoden for indregning af forsikring skal omfatte
samtlige følgende elementer gennem reduktioner eller "haircuts"
vedrørende det indregnede forsikringsbeløb:
a)      hvis forsikringspolicens restløbetid er
under et år:
i)        forsikringspolicens restløbetid
ii)       policens opsigelsesvilkår
b)      betalingsusikkerhed samt begrænsninger
med hensyn til forsikringspolicers dækning.
5.                      
Begrænsningen af kapitalgrundlagskravet som følge
af indregning af forsikringer og andre risikooverførselsmekanismer må ikke
overstige 20 % af kapitalgrundlagskravet for operationel risiko, før der
tages højde for risikoreduktionsteknikker.
Artikel 313
Klassifikation af typer af tabshændelser
De i artikel 311, stk. 3, litra b), omhandlede
typer af tabshændelser er følgende:
 Tabel 3 
 Kategori af hændelsestype || Definition 
 Intern svig || Tab, der skyldes handlinger med det formål at begå svig, uberettiget tilegne sig midler eller omgå bestemmelser, lovgivningen eller virksomhedens politik, undtagen hændelser vedrørende diskrimination, der involverer mindst en intern part. 
 Ekstern svig || Tab, der skyldes handlinger med det formål at begå svig, uberettiget tilegne sig midler eller omgå lovgivningen, begået af tredjemand. 
 Ansættelsesvilkår og sikkerhed på arbejdspladsen || Tab, der skyldes handlinger, der strider mod arbejdsmarkeds-, sundheds- eller sikkerhedslovgivning eller ‑aftaler, udbetaling af erstatninger som følge af personskade eller hændelser vedrørende diskrimination. 
 Kunder, produkter og forretningspraksis || Tab, der opstår som følge af utilsigtede handlinger eller forsømmelighed, der medfører manglende opfyldelse af en professionel forpligtelse over for bestemte kunder (herunder tillids- og egnethedskrav), eller som følge af produktets art eller udformning. 
 Skader på fysiske aktiver || Tab, der skyldes tab af eller skader på fysiske aktiver som følge af naturkatastrofer eller andre hændelser. 
 Forretningsforstyr­relser og systemfejl || Tab som følge af forretningsforstyrrelser eller systemfejl. 
 Ordreafvikling, levering og procesforvaltning || Tab som følge af mangelfuld transaktionsforvaltning eller procesforvaltning vedrørende transaktioner med handelspartnere og forhandlere. 
Afsnit IV
Kapitalgrundlagskrav i relation til markedsrisici
Kapitel 1
Almindelige bestemmelser
Artikel 314
Beregning af konsoliderede kapitalkrav
1.                      
Kun med henblik på beregning af nettopositioner og kapitalgrundlagskrav
i henhold til dette afsnit på konsolideret niveau kan institutter anvende
positioner i et institut eller en virksomhed til at modregne positioner i et
andet institut eller en anden virksomhed, jf. dog stk. 2.
2.                      
Institutter kan kun anvende stk. 1, hvis de har
fået tilladelse hertil af de kompetente myndigheder, som giver tilladelsen,
hvis samtlige følgende betingelser er opfyldt:
a)      der skal være en tilfredsstillende
fordeling af kapitalgrundlaget inden for koncernen
b)      de forskrifter, love eller
kontraktmæssige bestemmelser, der gælder for institutterne, skal sikre gensidig
økonomisk støtte inden for koncernen.
3.                      
Hvis der er virksomheder hjemmehørende i
tredjelande, skal samtlige følgende betingelser være opfyldt ud over
betingelserne i stk. 2:
a)      sådanne virksomheder skal være godkendt
af myndighederne i et tredjeland og enten opfylde definitionen af et
kreditinstitut eller være anerkendte investeringsselskaber fra tredjelande
b)      sådanne virksomheder skal på
individuel basis opfylde kapitalgrundlagskrav svarende til dem, der er fastsat
i denne forordning
c)      der findes ikke i
de pågældende tredjelande bestemmelser, der i væsentlig grad kan have
indflydelse på overførsel af midler inden for koncernen.
Kapitel 2
Kapitalgrundlagskrav i relation til positionsrisici
Afdeling 1
Almindelige bestemmelser og særlige instrumenter
Artikel 315
Kapitalgrundlagskrav i relation til positionsrisici
Instituttets kapitalgrundlagskrav i relation
til positionsrisici er summen af kapitalgrundlagskravene vedrørende de
generelle og specifikke risici ved dets positioner i gælds- og aktieinstrumenter.
Securitiseringspositioner i handelsbeholdningen behandles som
gældsinstrumenter.
Artikel 316
Netting
1.                      
Den absolutte værdi af overskuddet af et instituts
lange (korte) positioner i forhold til dets korte (lange) positioner i samme
aktier, gældsinstrumenter og konvertible værdipapirer og identiske finansielle
futures, optioner, warrants og covered warrants er dets nettoposition i hvert
af de forskellige instrumenter. Ved beregningen af nettopositionen behandles
positioner i derivater som angivet i artikel 317-319. Institutters beholdninger
af egne gældsinstrumenter indgår ikke i beregningen af kapitalkravet for
specifik risiko i henhold til artikel 325.
2.                      
Der kan ikke foretages netting mellem et
konvertibelt værdipapir og en modsvarende position i det underliggende
instrument, medmindre de kompetente myndigheder fastsætter en fremgangsmåde,
hvor sandsynligheden for, at et givet konvertibelt værdipapir ombyttes, tages i
betragtning, eller fastsætter et kapitalgrundlagskrav, der dækker ethvert
potentielt tab, som kunne forekomme ved ombytningen. Sådanne fremgangsmåder
eller kapitalgrundlagskrav skal meddeles til EBA. EBA overvåger de forskellige
former for praksis på dette område og fastsætter retningslinjer i
overensstemmelse med artikel 16 i forordning (EU) nr. 1093/2010.
3.                      
Alle nettopositioner omregnes, uanset fortegn,
dagligt til instituttets indberetningsvaluta til gældende spotmarkedskurs inden
sammenlægning.
Artikel 317
Rentefutures og terminsforretninger
1.                      
Rentefutures, forward rate agreements
(FRA-kontrakter) og terminsforpligtelser til køb eller salg af
gældsinstrumenter behandles som kombinationer af lange og korte positioner. En
lang rentefuture-position behandles således som en kombination af et indlån,
der forfalder på leveringstidspunktet for future-kontrakten, og en besiddelse
af et aktiv med samme forfaldsdato som det underliggende instrument eller den
underliggende teoretiske position bag den pågældende future-kontrakt. På samme
måde behandles en solgt FRA-kontrakt som en lang position med forfaldsdato på
afregningstidspunktet plus kontraktperioden og som en kort position, der
forfalder på afregningstidspunktet. Såvel indlåns- som aktivbeholdningen skal
opføres i den første kategori i tabel 1 artikel 325 med henblik på at beregne kapitalgrundlagskravet
for den specifikke risiko vedrørende rentefutures og FRA-kontrakter. En
terminsforpligtelse til køb af et gældsinstrument behandles som en kombination
af et indlån, der forfalder på leveringstidspunktet, og en lang (spot) position
i selve gældsinstrumentet. Indlånet medregnes i den første kategori i tabel 1 i
artikel 325 med henblik på beregning af specifik risiko, og gældsinstrumentet i
den relevante kolonne i samme tabel.
2.                      
I denne artikel forstås ved en "lang
position" en position, hvori et institut har fastlagt den rente, det vil
modtage på et tidspunkt i fremtiden, og ved en "kort position" en
position, hvori instituttet har fastlagt den rente, det skal betale på et
tidspunkt i fremtiden.
Artikel 318
Optioner og warrants
1.                      
Optioner og warrants baseret på renter,
gældsinstrumenter, aktier, aktieindeks, finansielle futures, swaps og fremmede
valutaer behandles med henblik på dette kapitel, som om de var positioner af
samme værdi som det underliggende instrument, som optionen vedrører, ganget med
delta. De kan modregnes med en hvilken som helst modsvarende position i samme
underliggende værdipapirer eller afledte instrumenter. Det delta, der anvendes skal
i påkommende tilfælde være det, der gælder for den pågældende børs, det, der er
beregnet af de kompetente myndigheder, eller hvis et sådant ikke findes, eller
for OTC-optioner, det, der beregnes af instituttet selv under anvendelse af en
egnet model, hvis de kompetente myndigheder giver tilladelse hertil.
Tilladelsen gives, hvis modellen giver et tilstrækkeligt nøjagtigt skøn over
ændringen i optionens eller warrantens værdi for så vidt angår mindre ændringer
i markedsprisen på det underliggende instrument.
2.                      
Institutter skal på dækkende vis i kapitalgrundlagskravene
afspejle andre risici, ud over deltarisikoen, i forbindelse med optioner.
3.                      
EBA udarbejder udkast til reguleringsmæssige
tekniske standarder, der definerer en række metoder til i kapitalgrundlagskravene
at afspejle andre risici end deltarisikoen, jf. stk. 2, på en måde, der står i
et rimeligt forhold til omfanget og kompleksiteten af institutternes
aktiviteter i optioner og warrants.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 319
Swaps
Swaps behandles med henblik på renterisiko på
samme måde som instrumenter, der balanceføres. En renteswap, i henhold til
hvilken et institut modtager variabel rente og betaler fast rente, behandles
som en lang position i et variabelt forrentet instrument med en løbetid lig med
perioden indtil næste rentefastsættelse og en kort position i et fastforrentet
instrument med samme løbetid som swappen selv.
Artikel 320
Renterisici i forbindelse med derivater
1.                      
Institutter, der foretager værdiansættelse til
markedsværdi og beregner renterisiciene i forbindelse med de derivater, der er
omhandlet i artikel 317-319, på basis af nutidsværdien af fremtidige
betalinger, kan, hvis de kompetente myndigheder giver tilladelse hertil,
anvende følsomhedsmodeller til at beregne de i de nævnte artikler omhandlede positioner
og kan anvende dem for obligationer, der amortiseres i løbet af deres restløbetid
og ikke via en samlet tilbagebetaling af hovedstolen ved obligationens
udløbstidspunkt. Tilladelsen gives, hvis disse modeller resulterer i
positioner, som har samme følsomhed over for ændringer i renten som de
underliggende pengestrømme. Denne følsomhed skal vurderes ud fra uafhængige
bevægelser i udvalgte punkter på rentekurven med mindst ét følsomhedspunkt i
hvert af de i tabel 2 i artikel 328 viste løbetidsbånd. Positionerne skal indgå
i beregningen af kapitalgrundlagskravene i relation til generel risiko
vedrørende gældsinstrumenter.
2.                      
Institutter, som ikke anvender modellerne i stk. 1,
kan i stedet behandle positioner i de i artikel 317-319 omhandlede derivater
som fuldt ud modsvarende, hvis de mindst opfylder følgende krav:
positionerne skal have samme værdi og være
angivet i samme valuta
a)      referencesatsen (for positioner med
variabel rente) eller nominel rente (for positioner med fast rente) skal svare
nøje til hinanden
b)      den førstkommende renteberegningsdato
eller, for positioner med fast afkast, restløbetiden skal være underkastet
følgende begrænsninger:
i)        mindre end en måned fremme: samme dag
ii)       mellem en måned og et år fremme: inden
for syv dage
iii)      mere end et år fremme: inden for
tredive dage.
Artikel 321
Kreditderivater
1.                      
Ved beregning af kapitalgrundlagskravet for de
generelle og specifikke risici for den part, som påtager sig kreditrisikoen
("afdækningssælger"), anvendes kreditderivatkontraktens nominelle
værdi, medmindre andet er anført. Uanset første punktum kan instituttet vælge
at erstatte den nominelle værdi med den nominelle værdi plus nettoændringer i
kreditderivaternes markedsværdi siden handelens påbegyndelse, idet en negativ
nettoændring fra afdækningssælgerens synspunkt gives et negativt fortegn. Ved
beregning af den specifikke risikovægtning vedrørende andet end "total
return swaps" anvendes kreditderivatkontraktens løbetid i stedet for
forpligtelsens løbetid. Positionerne bestemmes som følger:
a)      En "total return swap" medfører
en lang position i referenceforpligtelsens generelle risiko og en kort position
i den generelle risiko for en statsobligation med en løbetid svarende til
perioden indtil næste rentefastsættelse, og som tildeles en risikovægtning på 0 %
i henhold til kapitel 2 i afsnit II. Den medfører også en lang position i referenceforpligtelsens
specifikke risiko
b)      en "credit default swap"
medfører ikke nogen position i den generelle risiko. Hvad angår den specifikke
risiko, skal instituttet registrere en syntetisk lang position i referenceenhedens
forpligtelse, medmindre derivatet er vurderet eksternt og opfylder
betingelserne for en kvalificeret gældspost. I så fald registreres der en lang
position i derivatet. Hvis der skal betales præmier eller renter af produktet,
skal disse pengestrømme betragtes som en teoretisk position i statsobligationer
c)      en "single name credit linked note"
medfører en lang position i dette derivats generelle risiko som et
renteprodukt. Hvad den specifikke risiko angår, opstår der en syntetisk lang
position i referenceenhedens forpligtelse. Endvidere opstår der en yderligere
lang position i udstederen af derivatet. Hvis en "credit linked note"
har en ekstern rating og i øvrigt opfylder betingelserne for en kvalificeret
gældspost er det kun nødvendigt at registrere en enkelt lang position med derivatets
specifikke risiko
d)      ud over en lang position i den specifikke
risiko vedrørende udstederen af noten medfører en "mulitple name credit
linked note" med proportional beskyttelse en position i hver referenceenhed,
og det samlede nominelle kontraktbeløb fordeles på de forskellige positioner,
afhængigt af hvor stor en del af det samlede teoretiske beløb hver eksponering mod
referenceenheden udgør. Hvis der kan vælges mere end én forpligtelse i en
referenceenhed, bestemmes den specifikke risiko af, hvilken forpligtelse der
har den højeste risikovægtning.
Hvis en "mulitple name credit linked
note" har en ekstern rating og i øvrigt opfylder betingelserne for en
kvalificeret gældspost, er det kun nødvendigt at registrere en enkelt lang
position med derivatets specifikke risiko
e)      et "first asset to default"-kreditderivat
medfører en position for det nominelle beløb i hver referenceenheds
forpligtelse. Hvis den maksimale kredithændelsesbetaling er mindre end kapitalgrundlagskravet
ifølge metoden i første punktum i dette litra, kan det maksimale betalingsbeløb
udgøre kapitalgrundlagskravet for specifik risiko.
Et "second asset to default"-kreditderivat"
medfører en position for det nominelle beløb i forpligtelsen for hver
referenceenhed minus én (enheden med det laveste kapitalgrundlagskrav i
relation til specifik risiko). Hvis den maksimale kredithændelsesbetaling er
mindre end kapitalgrundlagskravet ifølge metoden i første punktum i dette
litra, kan dette beløb udgøre kapitalgrundlagskravet for specifik risiko.
Når et "nth to default"-kreditderivat"
har en ekstern rating, beregner afdækningssælgeren kapitalgrundlagskravet i
relation til specifik risiko på grundlag af derivatets rating og anvender i
relevant omfang securitiseringernes respektive risikovægtning.
2.                      
Hvad angår den part, som overfører kreditrisikoen
("afdækningskøberen"), opgøres positionerne som de omvendte af
afdækningssælgerens, undtagen hvad angår en "credit linked note" (som
ikke medfører nogen kort position i udstederen). Ved beregning af kapitalgrundlagskravet
for afdækningskøberen anvendes kreditderivatkontraktens nominelle værdi. Uanset
første punktum kan instituttet vælge at erstatte den nominelle værdi med den
nominelle værdi minus nettoændringer i kreditderivaternes markedsværdi siden
handelens påbegyndelse, idet en negativ nettoændring fra afdækningskøberens
synspunkt gives et negativt fortegn. Hvis der på et givet tidspunkt foreligger
en call option sammen med en "step-up", betragtes dette tidspunkt som
afdækningens udløbstidspunkt.
Artikel 322
Værdipapirer, der sælges under en genkøbsaftale, eller som er udlånt
Overdrageren af værdipapirer eller af
garanterede rettigheder til at erhverve værdipapirer under en genkøbsaftale og
udlåneren af værdipapirer i en værdipapirudlånstransaktion skal medtage
værdipapirerne i beregningen af sit kapitalgrundlagskrav i medfør af dette
kapitel, hvis disse værdipapirer er handelsbeholdningspositioner.
Afdeling 2
Gældsinstrumenter
Artikel 323
Nettopositioner i gældsinstrumenter
Nettopositioner
klassificeres efter nominelle valuta, og kapitalgrundlagskravet beregnes for
den specifikke og generelle risiko vedrørende hver enkelt valuta separat.
Underafdeling 1
Specifik risiko
Artikel 324
Loft over kapitalgrundlagskravet for en nettoposition
Instituttet kan lægge loft over kapitalgrundlagskravet
i relation til den specifikke risiko ved en nettoposition i et gældsinstrument
ved det højest mulige tab i forbindelse med misligholdelsesrisikoen. For en
kort risikoposition kan dette loft beregnes som en værdiændring som følge af
instrumentet eller, hvis det er relevant, som følge af at de underliggende
navne omgående er blevet risikofri.
Artikel 325
Kapitalgrundlagskrav i relation til gældsinstrumenter, som ikke er securitiseringsinstrumenter
1.                      
Instituttet fordeler sine nettopositioner i
handelsbeholdningen i instrumenter, som ikke er securitiseringspositioner, som
beregnet i henhold til artikel 316 på de relevante kategorier i tabel 1 på
grundlag af udsteder eller modpart, ekstern eller intern kreditvurdering og restløbetid
og ganger dem med de i tabellen anførte vægte. Instituttet adderer sine vægtede
positioner, der fremkommer ved anvendelse af dette stykke, uanset om de er
lange eller korte, for at beregne kapitalgrundlagskravet i relation til specifik
risiko.
 Tabel 1 
 Kategori || Kapitalgrundlagskrav i relation til specifik risiko 
 Gældspapirer, som ville blive tillagt en risikovægt på 0 % efter standardmetoden for kreditrisiko. || 0 % 
 Gældspapirer, som ville blive tillagt en risikovægt på 20 % eller 50 % efter standardmetoden for kreditrisiko og andre kvalificerede poster som defineret i stk. 4. || 0,25 % (restløbetid højst seks måneder) 1,00 % (restløbetid fra over seks måneder til og med 24 måneder) 1,60 % (restløbetid over 24 måneder) 
 Gældspapirer, som ville blive tillagt en risikovægt på 100 % efter standardmetoden for kreditrisiko. || 8,00 % 
 Gældspapirer, som ville blive tillagt en risikovægt på 150 % efter standardmetoden for kreditrisiko. || 12,00 % 
2.                      
I forbindelse med institutter, der anvender
IRB-metoden vedrørende den eksponeringsklasse, som udstederen af
gældsinstrumentet tilhører, skal den låntager, eksponeringen vedrører, for at
kunne tildeles en risikovægt efter standardmetoden for kreditrisiko, jf. stk.
1, have en intern rating, hvor sandsynligheden for misligholdelse (PD) højst
svarer til den, der er knyttet til det relevante kreditkvalitetstrin efter
standardmetoden.
3.                      
Institutter kan beregne kapitalgrundlagskravet i
relation til specifik risiko vedrørende obligationer, der er berettiget til en
risikovægt på 10 % i henhold til behandlingen i artikel 124, stk. 3, som
halvdelen af det gældende kapitalgrundlagskrav i relation til specifik risiko
vedrørende kategori 2 i tabel 1.
4.                      
Andre kvalificerede poster:
a)      lange og korte positioner i aktiver, der
er berettiget til en kreditvurdering, der som minimum svarer til
"investment grade" ved den fordeling på forretningsområder, der
foretages efter standardmetoden for kreditrisiko
b)      lange og korte positioner i aktiver, som
på grund af udstederens solvens har en misligholdelsesrisiko efter IRB-metoden
for kreditrisiko, som ikke er højere end de i litra a) nævnte aktivers
c)      lange og korte positioner i aktiver, for
hvilke der ikke foreligger en kreditvurdering fra et udpeget ECAI, og som
opfylder samtlige følgende betingelser:
i)        de betragtes af det pågældende institut
som tilstrækkeligt likvide
ii)       deres investeringskvalitet svarer efter
instituttets eget skøn som minimum til de aktiver, der er nævnt i litra a)
iii)      de handles på mindst ét reguleret
marked i en medlemsstat eller på en fondsbørs i et tredjeland, såfremt denne
børs anerkendes af den relevante medlemsstats kompetente myndigheder
d)      lange og korte positioner i aktiver, der
udstedes af institutter, som er omfattet af kapitalgrundlagskravene i denne
forordning, der af det pågældende institut betragtes som tilstrækkeligt
likvide, og hvis investeringskvalitet efter instituttets eget skøn som minimum
svarer til de aktiver, der er nævnt i litra a)
e)      værdipapirer udstedt af institutter, hvis
kreditkvalitet skønnes mindst at svare til den, der er knyttet til
kreditkvalitetstrin 2 i henhold standardmetoden for kreditrisici ved eksponeringer
mod institutioner, og som er underlagt ordninger for regulering og tilsyn, der
svarer til dem, der er fastsat i denne forordning og i direktiv [indsættes af
Publikationskontoret].
Institutter, der gør brug af litra c) eller d),
skal have en dokumenteret metode til at vurdere, om aktiver opfylder kravene i
de nævnte litraer og oplyse de kompetente myndigheder om denne metode.
Artikel 326
Kapitalgrundlagskrav for securitiseringsinstrumenter
1.                      
For så vidt angår instrumenter i
handelsbeholdningen, som er securitiseringspositioner, vægter instituttet sine
nettopositioner, som beregnet i overensstemmelse med artikel 316, stk. 1, ved
hjælp af følgende:
a)      for securitiseringspositioner, som ville
være omfattet af standardmetoden for kreditrisiko vedrørende samme instituts eksponeringer
uden for handelsbeholdningen: 8 % af risikovægten beregnet efter
standardmetoden, jf. kapitel 5
b)      for securitiseringspositioner, som ville
være omfattet af IRB-metoden for samme instituts eksponeringer uden for
handelsbeholdningen: 8 % af risikovægten beregnet efter IRB-metoden, jf.
kapitel 5.
2.                      
Tilsynsmetoden i artikel 257 kan anvendes, hvis
instituttet kan udarbejde estimater af PD og i påkommende tilfælde eksponeringsværdi
og LGD som input til tilsynsmetoden i overensstemmelse med kravene for
estimering af disse parametre efter IRB-metoden, jf. kapitel 2, afdeling 3.
Et andet institut end et eksponeringsleverende
institut, som ville kunne anvende metoden til samme securitiseringsposition
uden for sin handelsbeholdning, må kun anvende den, hvis der er givet tilladelse
hertil af de kompetente myndigheder, idet denne gives, hvis instituttet
opfylder betingelsen i foregående afsnit.
Estimater af PD og LGD som input til
tilsynsmetoden kan alternativt også udarbejdes på basis af estimater, der
fremkommer ved anvendelse af metoden vedrørende forøget misligholdelses- og
migrationsrisiko i et institut, der har fået tilladelse til at anvende en
intern model i forbindelse med gældsinstrumenters specifikke risiko. Dette
alternativ må kun anvendes, hvis de kompetente myndigheder har givet tilladelse
hertil, idet en sådan tilladelse gives, hvis sådanne estimater opfylder de
kvantitative krav for IRB-metoden, der er fastsat i kapitel 2, afdeling 3.
I henhold til artikel 16 i forordning (EU) nr.
1093/2010 udsteder EBA retningslinjer for brugen af estimater for PD og LGD som
input, når disse estimater er baseret på IRB-metoden.
3.                      
For securitiseringspositioner, som ville få tildelt
en supplerende risikovægt i henhold til artikel 396, anvendes 8 % af den
samlede risikovægt.
4.                      
Instituttet adderer sine vægtede positioner, der
fremkommer ved anvendelse af nærværende artikel (uanset om de er lange eller korte),
for at beregne kapitalgrundlagskravet i relation til specifik risiko.
5.                      
Som en undtagelse fra stk. 4 adderer instituttet i
en overgangsperiode, der slutter den 31. december 2013, sine vægtede lange
nettopositioner og sine vægtede korte nettopositioner særskilt. Den største af
disse summer udgør kapitalgrundlagskravet i relation til specifik risiko. Dog
indberetter instituttet til den kompetente myndighed i hjemlandet kvartalsvis
den samlede sum af sine vægtede lange nettopositioner og af sine vægtede korte
nettopositioner, fordelt på typer af underliggende aktiver.
Artikel 327
Kapitalgrundlagskrav for korrelationshandelsporteføljen
1.                      
Korrelationshandelsporteføljen består af securitiseringspositioner
og "nth to default"-kreditderivater, der opfylder samtlige følgende
kriterier:
a)      positionerne er hverken resecuritiseringspositioner
eller optioner på en securitiseringstranche eller noget andet derivat af securitiseringseksponeringer,
der ikke giver en pro rata-andel af udbetalingen af en securitiseringstranche
b)      alle referenceinstrumenter henhører under
en af følgende kategorier:
i)        "single name"-instrumenter,
herunder "single-name"-kreditderivater, for hvilke der findes et
likvidt marked for både køb og salg
ii)       almindeligt handlede indeks, som er
baseret på disse referenceenheder.
Det vurderes, at der findes et marked for både køb
og salg, hvis der foreligger uafhængige tilbud baseret på god tro om at købe og
sælge eller aktuelle konkurrencedygtige noteringer for køb og salg baseret på
god tro, således at der inden for en dag kan fastsættes en pris, som står i
rimeligt forhold til den seneste salgspris, og der kan ske afvikling til en
sådan pris i løbet af relativt kort tid i overensstemmelse med normal
handelskutyme.
2.                      
Positioner, der henviser til et af følgende, kan
ikke indgå i korrelationshandelsporteføljen:
a)      et underliggende instrument, der kan
henføres til eksponeringsklassen "fordringer eller eventualfordringer på
detailkunder" eller til eksponeringsklassen "fordringer eller
eventualfordringer sikret ved pant i fast ejendom" i henhold til
standardmetoden for kreditrisici uden for et instituts handelsbeholdning
b)      en fordring på en SPE.
3.                      
Et institut kan i korrelationshandelsporteføljen
medtage positioner, der hverken er securitiseringspositioner eller "nth to
default"-kreditderivater, men som afdækker andre positioner i denne
portefølje, forudsat at der eksisterer et likvidt marked for både køb og salg
som beskrevet i stk. 1, sidste afsnit, for det pågældende instrument eller de
underliggende instrumenter.
4.                      
Et institut kan fastsætte kapitalgrundlagskravet i
relation til specifik risiko vedrørende korrelationshandelsporteføljen som det
højeste af følgende beløb:
a)      det samlede kapitalgrundlagskrav i
relation til specifik risiko vedrørende korrelationshandelsporteføljens lange
nettopositioner alene
b)      det samlede kapitalgrundlagskrav i
relation til specifik risiko vedrørende korrelationshandelsporteføljens korte
nettopositioner alene.
Underafdeling 2
Generel risiko
Artikel 328
Beregning af den generelle risiko på grundlag af løbetid
1.                      
Med henblik på beregning af kapitalgrundlagskravet
i relation til generel risiko skal alle positioner vægtes efter løbetid som
beskrevet i stk. 2 for at bestemme kapitalgrundlagskravet i forhold til dem.
Kapitalkravet nedsættes, når en vægtet position indehaves sideløbende med en
vægtet position med modsat fortegn i samme løbetidsbånd. Kapitalkravet
nedsættes også, når de vægtede positioner med modsat fortegn henhører under
forskellige løbetidsbånd, idet nedsættelsen da vil afhænge såvel af, om de to
positioner falder i samme zone eller ej, som af, hvilke zoner de henhører
under.
2.                      
Instituttet fordeler sine nettopositioner på de
relevante løbetidsbånd i enten anden eller tredje kolonne i tabel 2 i stk. 4.
Det gøres på baggrund af restløbetiden for fast forrentede instrumenter og på
grundlag af perioden indtil næste rentefastsættelse for andre instrumenter.
Instituttet skelner endvidere mellem gældsinstrumenter med en nominel rente på
3 % og derover og gældsinstrumenter med en nominel rente på under 3 %
og anbringer dem i overensstemmelse hermed i enten anden eller tredje kolonne i
tabel 2. Derefter ganges hver position med den vægt, der er anført for det
pågældende løbetidsbånd i fjerde kolonne i tabel 2.
3.                      
Derefter adderer instituttet de vægtede lange
positioner og de vægtede korte positioner i hvert løbetidsbånd. Størrelsen af
de førstnævnte, der matches af sidstnævnte i et givet løbetidsbånd, er den
vægtede matchede position i det pågældende løbetidsbånd, mens den resterende
lange eller korte position er den vægtede umatchede position i samme
løbetidsbånd. Endelig beregnes summen af de vægtede matchede positioner i alle
løbetidsbånd.
4.                      
Instituttet beregner summen af de vægtede umatchede
lange positioner for de bånd, der indgår i hver af zonerne i tabel 2, med
henblik på at beregne den vægtede umatchede lange position i hver enkelt zone.
På samme måde beregnes summen af de vægtede umatchede korte positioner i hvert
enkelt løbetidsbånd i en bestemt zone med henblik på at beregne den vægtede umatchede
korte position i den pågældende zone. Den del af den vægtede umatchede lange
position i en given zone, der matches af den vægtede umatchede korte position i
samme zone, er den vægtede matchede position i den pågældende zone. Den del af
den vægtede umatchede lange eller korte position i en zone, der ikke kan
matches, er den vægtede umatchede position i den pågældende zone.
 Tabel 2 
 Zone || Løbetidsbånd ||   ||   
 Nominel rente på 3 % og derover || Nominel rente på under 3 % 
 1 || 0 ≤ 1 måned || 0 ≤ 1 måned || 0,00 || — 
 > 1 ≤ 3 måneder || > 1 ≤ 3 måneder || 0,20 || 1,00 
 > 3 ≤ 6 måneder || > 3 ≤ 6 måneder || 0,40 || 1,00 
 > 6 ≤ 12 måneder || > 6 ≤ 12 måneder || 0,70 || 1,00 
 2 || >1 ≤ 2 år || >1,0 ≤ 1,9 år || 1,25 || 0,90 
 >2 ≤ 3 år || >1,9 ≤ 2,8 år || 1,75 || 0,80 
 >3 ≤ 4 år || >2,8 ≤ 3,6 år || 2,25 || 0,75 
 3 || >4 ≤ 5 år || >3,6 ≤ 4,3 år || 2,75 || 0,75 
 >5 ≤ 7 år || >4,3 ≤ 5,7 år || 3,25 || 0,70 
 >7 ≤ 10 år || >5,7 ≤ 7,3 år || 3,75 || 0,65 
 >10 ≤ 15 år || >7,3 ≤ 9,3 år || 4,50 || 0,60 
 >15 ≤ 20 år || >9,3 ≤ 10,6 år || 5,25 || 0,60 
 > 20 år || >10,6 ≤ 12,0 år || 6,00 || 0,60 
   || >12,0 ≤ 20,0 år || 8,00 || 0,60 
   || > 20 år || 12,50 || 0,60 
5.                      
Størrelsen af den vægtede umatchede lange eller
korte position i zone 1, der matches af den vægtede umatchede korte eller lange
position i zone 2, er derefter den vægtede matchede position mellem zone 1 og
2. Samme beregning foretages derefter for den del af den vægtede umatchede
position i zone 2, der resterer, og den vægtede umatchede position i zone 3 med
henblik på at beregne den vægtede matchede position mellem zone 2 og 3.
6.                      
Instituttet kan vende rækkefølgen i stk. 5 om,
således at den vægtede matchede position mellem zone 2 og 3 beregnes før
beregningen af positionen mellem zone 1 og 2.
7.                      
Resten af den vægtede umatchede position i zone 1
matches derefter med det, der resterer i zone 3, efter at denne zone er blevet
matchet med zone 2, hvorved den vægtede matchede position mellem zone 1 og 3
fremkommer.
8.                      
Efter de tre separate matchingberegninger i stk. 5,
6 og 7 adderes eventuelle restpositioner.
9.                      
Instituttets kapitalgrundlagskrav beregnes som
summen af:
a)      10 % af summen af de vægtede
matchede positioner i alle løbetidsbånd
b)      40 % af den vægtede matchede
position i zone 1
c)      30 % af den vægtede matchede
position i zone 2
d)      30 % af den vægtede matchede
position i zone 3
e)      40 % af de vægtede matchede
positioner mellem zone 1 og 2 og mellem zone 2 og 3
f)       150 % af den vægtede matchede
position mellem zone 1 og 3
g)      100 % af de resterende vægtede
umatchede positioner.
Artikel 329
Beregning af den generelle risiko på grundlag af varighed
1.                      
Institutter kan anvende en metode til beregning af kapitalgrundlagskravet
i relation til generel risiko ved gældsinstrumenter, der afspejler varigheden,
i stedet for den metode, der er beskrevet i artikel 328, hvis de gør det
konsekvent.
2.                      
Efter den i stk. 1 omhandlede varighedsbaserede
metode beregner instituttet på grundlag af det fastforrentede gældsinstruments
markedsværdi dets effektive rente, som er dets implicitte diskonteringssats. I
tilfælde af instrumenter med variabel rente beregner instituttet på grundlag af
hvert instruments markedsværdi dets effektive rente under antagelse af, at
hovedstolen forfalder på det tidspunkt, hvor renten kan fastlægges næste gang.
3.                      
Instituttet beregner derefter den modificerede
varighed for hvert gældsinstrument efter følgende formel:
hvor
D =    varighed
beregnet efter følgende formel:
hvor
R = effektiv rente
Ct = afdrag og renter på tidspunkt t
M = samlet løbetid.
Der skal foretages justering af beregningen af den
modificerede varighed for gældsinstrumenter, som er underlagt risiko for
førtidig indfrielse. EBA udarbejder i overensstemmelse med artikel 16 i
forordning (EU) nr. 1093/2010 retningslinjer for, hvordan sådanne justeringer
anvendes.
4.                      
Instituttet placerer hvert af gældsinstrumenterne i
den relevante zone i tabel 3. Dette gøres på grundlag af den modificerede
varighed af det enkelte instrument.
 Tabel 3 
 Zone || Modificeret varighed (i år) || Forudsat rente (ændring i %) 
 1 || > 0 ≤ 1,0 || 1,0 
 2 || > 1,0 ≤ 3,6 || 0,85 
 3 || > 3,6 || 0,7 
5.                      
Instituttet beregner derefter den varighedsvægtede
position for hvert instrument ved at gange markedsværdien med den modificerede
varighed og med den forudsatte renteændring for et instrument med den pågældende
modificerede varighed (se kolonne 3 i tabel 3).
6.                      
Instituttet skal beregne sine varighedsvægtede
lange og korte positioner i hver enkelt zone. Førstnævntes størrelse, der
matches med sidstnævnte i hver enkelt zone, er den varighedsvægtede matchede
position i den pågældende zone.
Instituttet beregner derefter den varighedsvægtede
umatchede position i hver enkelt zone. Det følger derefter de fremgangsmåder,
der er fastsat for vægtede umatchede positioner i artikel 328, stk. 5-8.
7.                      
Instituttets kapitalgrundlagskrav beregnes som
summen af:
a)      2 % af summen af den
varighedsvægtede matchede position i hver zone
b)      40 % af de varighedsvægtede matchede
positioner mellem zone 1 og 2 og mellem zone 2 og 3
c)      150 % af den varighedsvægtede
matchede position mellem zone 1 og 3
d)      100 % af de
resterende varighedsvægtede umatchede positioner.
Afdeling 3
Aktier
Artikel 330
Nettopositioner i aktieinstrumenter
1.                      
Instituttet adderer særskilt alle sine lange
nettopositioner og alle sine korte nettopositioner i henhold til artikel 316.
Summen af den absolutte værdi af de to tal er dets samlede bruttoposition.
2.                      
Instituttet beregner særskilt for hvert marked forskellen
mellem summen af de lange og de korte nettopositioner. Summen af den absolutte
værdi af disse forskelle er dets samlede nettoposition.
3.                      
EBA udarbejder udkast til reguleringsmæssige
tekniske standarder, der definerer begrebet "marked" som omhandlet i
stk. 2.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i foregående afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 331
Specifik risiko vedrørende aktieinstrumenter
Instituttet beregner kapitalgrundlagskravet i
relation til specifik risiko som 8 % af sin samlede bruttoposition.
Artikel 332
Generel risiko vedrørende aktieinstrumenter
Kapitalgrundlagskravet i relation til generel
risiko er 8 % af instituttets samlede nettoposition.
Artikel 333
Aktieindeks
1.                      
EBA udarbejder udkast til gennemførelsesmæssige
tekniske standarder med lister over de aktieindeks, for hvilke en eller flere
af de i stk. 3 og 4 omhandlede fremgangsmåder kan anvendes.
EBA forelægger disse udkast til tekniske standarder
for Kommissionen senest den 1. januar 2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
2.                      
Indtil ikrafttrædelsen af de i stk. 1 omhandlede
tekniske standarder kan institutter vedblive med at anvende den i stk. 3 og 4
omhandlede fremgangsmåde, hvis de kompetente myndigheder har anvendt denne
fremgangsmåde før den 1. januar 2013.
3.                      
Aktieindeksfutures, deltaækvivalente instrumenter,
der svarer til optioner baseret på aktieindeksfutures, og aktieindeks, i det
følgende samlet benævnt aktieindeksfutures, kan opdeles i positioner i hver af
de aktier, som indeksene består af. Disse positioner kan behandles som
underliggende positioner i de pågældende aktier og kan modregnes i positioner
med modsat fortegn i de underliggende aktier selv. Institutter skal underrette
den kompetente myndighed om deres brug af denne fremgangsmåde.
4.                      
Hvis en aktieindeksfuture ikke opdeles i
underliggende positioner, behandles den, som om det drejede sig om en
individuel aktie. Der kan imidlertid ses bort fra den specifikke risiko
vedrørende den individuelle aktie, hvis den pågældende aktieindeksfuture er
børshandlet og repræsenterer et tilstrækkeligt diversificeret indeks.
Afdeling 4
Deltagelse i emissioner
Artikel 334
Reduktion af nettopositioner
1.                      
For så vidt angår deltagelse i emissioner af gælds-
og aktieinstrumenter, kan et institut anvende følgende fremgangsmåde til at
beregne sine kapitalgrundlagskrav. Instituttet beregner først nettopositionerne
med fradrag af positioner i emissioner af instrumenter, som tredjemænd har
tegnet sig for eller forpligtet sig til at aftage på grundlag af en formel
aftale. Instituttet nedsætter derefter nettopositionerne med de i tabel 4
angivne reduktionsfaktorer og beregner sine kapitalgrundlagskrav under
anvendelse af de nedsatte positioner i emissioner.
 Tabel 4 
 0. arbejdsdag: || 100 % 
 1. arbejdsdag: || 90 % 
 2. til 3. arbejdsdag: || 75 % 
 4. arbejdsdag: || 50 % 
 5. arbejdsdag: || 25 % 
 efter 5. arbejdsdag: || 0 %. 
"0. arbejdsdag" er den arbejdsdag, hvor
instituttet uden yderligere betingelser har forpligtet sig til at aftage en
kendt mængde værdipapirer til en aftalt pris.
2.                      
Institutter underretter de kompetente myndigheder
om deres brug af stk. 1.
Afdeling 5
Kapitalgrundlagskrav i relation til specifik risiko vedrørende positioner, der
afdækkes med kreditderivater
Artikel 335
Indregning af afdækning med kreditderivater
1.                      
Der kan foretages indregning af afdækning med
kreditderivater i overensstemmelse med principperne i stk. 2-6.
2.                      
Institutter skal behandle positionen i
kreditderivatet som det ene ben og den afdækkede position, der har den samme nominelle
eller i givet fald beregningsmæssige værdi som det andet ben.
3.                      
Der foretages fuld indregning, når værdien af de to
ben altid bevæger sig i modsat retning og stort set i samme omfang. Dette vil
være tilfældet i følgende situationer:
a)      de to ben består af fuldstændig identiske
instrumenter
b)      en lang kontantposition afdækkes med en
"total rate of return swap" (eller omvendt), og der er fuldkommen
match mellem referenceforpligtelsen og den underliggende eksponering (dvs.
kontantpositionen). Swappens løbetid kan være forskellig fra den underliggende eksponering.
I sådanne tilfælde pålægges der ikke kapitalgrundlagskrav
i relation til specifik risiko på nogen side af positionen.
4.                      
Der foretages en 80 % indregning, når værdien
af de to ben altid bevæger sig i modsat retning, og når der er fuldkommen match
mellem referenceforpligtelsen, referenceforpligtelsens og kreditderivatets
løbetid og den anvendte valuta for den underliggende eksponering. Derudover må
kreditderivatkontraktens hovedegenskaber ikke medføre, at kursudviklingen på
kreditderivatet adskiller sig væsentligt fra kontantpositionens kursudvikling.
I det omfang der ved transaktionen overføres risiko, modregnes 80 % af den
specifikke risiko til den side af transaktionen med det højeste kapitalkrav,
mens kravet i relation til den specifikke risiko for den anden side bliver nul.
5.                      
Der foretages delvis indregning, jf. dog stk. 3 og
4, i følgende situationer:
a)      positionen er omfattet af stk. 3, litra
b), men der er manglende match i aktiverne mellem referenceforpligtelsen og den
underliggende eksponering. Positionerne opfylder imidlertid følgende betingelser:
i)        referenceforpligtelsen er sidestillet
med eller underordnet den underliggende forpligtelse
ii)       den underliggende forpligtelse og
referenceforpligtelsen har samme modpart og har "cross default"-
eller "cross acceleration"-klausuler, der kan retshåndhæves
b)      positionen er omfattet af stk. 3, litra a),
eller stk. 4, men der er manglende match i valutaerne eller løbetiden mellem
kreditrisikoafdækningen og det underliggende aktiv. En sådan manglende match i
valutaerne indgår i kapitalgrundlagskravet i relation til valutarisici
c)      positionen er omfattet af stk. 4, men der
er manglende match i aktiverne mellem kontantpositionen og kreditderivatet. Det
underliggende aktiv indgår imidlertid i de forpligtelser (der skal leveres) i
kreditderivatdokumentationen.
I stedet for at addere kapitalgrundlagskravene i
relation til specifik risiko for hver side af transaktionen anvendes kun det
højeste af de to kapitalgrundlagskrav ved delvis indregning.
6.                      
I alle situationer, der ikke er omfattet af stk.
3-5, beregnes der et kapitalgrundlagskrav i relation til specifik risiko for
begge sider af positionerne separat.
Artikel 336
Indregning af afdækning med "first to default"- og "nth to
default"-kreditderivater
I forbindelse med "first to default"-
og "nth to default"-kreditderivater anvendes følgende fremgangsmåde
for indregning i henhold til artikel 335:
a)           Når et institut opnår
kreditrisikoafdækning for en række referenceenheder, som underligger et
kreditderivat, på de vilkår, at den første misligholdelse blandt eksponeringerne
udløser forfald, og at denne kredithændelse medfører kontraktens ophør, kan
kreditinstituttet modregne den specifikke risiko for referenceenheden med den
laveste specifikke risikovægtning blandt de underliggende referenceenheder i
overensstemmelse med tabel 1 i artikel 325
b)           Når den n'te
misligholdelse af eksponeringerne udløser udbetaling under
kreditrisikoafdækningen, må afdækningskøberen kun modregne den specifikke
risiko, hvis der også er risikoafdækning af misligholdelse 1 til n-1, eller når
der allerede er forekommet n-1-misligholdelser. I sådanne tilfælde skal metoden
svare til den ovenfor angivne for "first to default"-kreditderivater
med de nødvendige ændringer for "nth to default"-produkter.
Afdeling 6
Kapitalgrundlagskrav i relation til risici i forbindelse med ciu'er
Artikel 337
Kapitalgrundlagskrav i relation til risici i forbindelse med CIU'er
1.                      
Med forbehold af andre bestemmelser i denne
afdeling pålægges positioner i CIU'er et kapitalgrundlagskrav i relation til
positionsrisiko omfattende både specifik og generel risiko på 32 %. Med
forbehold af artikel 342 eller artikel 356, stk. 2, litra d), sammenholdt med
artikel 342, hvis den i disse artikler omhandlede modificerede behandling som
guld anvendes, pålægges positioner i CIU'er et kapitalgrundlagskrav i relation
til positionsrisiko, omfattende både specifik og generel risiko, samt valutakursrisiko
på 40 %.
2.                      
Medmindre andet fremgår af artikel 339, tillades
der ikke netting mellem en CIU's underliggende investeringer og instituttets
øvrige positioner.
Artikel 338
Generelle kriterier for CIU'er
For  CIU'er kan fremgangsmåden i artikel 339
anvendes, hvis samtlige følgende betingelser er opfyldt:
a)           CIU'ens prospekt eller tilsvarende
dokument indeholder samtlige følgende oplysninger:
i)       de aktivkategorier, som CIU'en må
investere i
ii)       hvis der gælder investeringslofter:
relative lofter og metoder til at beregne disse
iii)      hvis der tillades gearing: det højeste
gearingsniveau
iv)      hvis der tillades transaktioner i OTC
finansielle derivater eller transaktioner af repo-typen eller transaktioner
vedrørende ud- eller indlån i værdipapirer: en politik til begrænsning af modpartsrisikoen
ved disse transaktioner
b)           der aflægges beretning om CIU'ens
virksomhed i halvårsrapporter og årsrapporter, således at det bliver muligt at
vurdere aktiver og passiver, indtægter og drift i rapporteringsperioden
c)           CIU'ens certifikater/aktier kan hver
dag på indehaverens forlangende indfries kontant af selskabets aktiver
d)           investeringer i CIU'en holdes
adskilt fra CIU-administratorens aktiver
e)           det investerende institut foretager
en fyldestgørende risikovurdering af CIU'en
f)            CIU'er skal ledes af personer, der
er underlagt tilsyn i henhold til direktivet om investeringsinstitutter eller
tilsvarende lovgivning.
Artikel 339
Særlige metoder for CIU'er
1.                      
Hvis instituttet til daglig har kendskab til CIU'ens
underliggende investeringer, kan instituttet anvende disse underliggende
investeringer med henblik på at beregne kapitalgrundlagskravene i relation til
positionsrisiko, omfattende både specifik og generel risiko. Efter denne metode
behandles positioner i CIU'er som positioner i CIU'ens underliggende
investeringer. Netting tillades mellem positioner i CIU'ens underliggende
investeringer og instituttets øvrige positioner, såfremt instituttet har en
tilstrækkelig mængde aktier eller certifikater, således at der kan ske
indfrielse/oprettelse ved ombytning med de underliggende investeringer.
2.                      
Institutter kan beregne kapitalgrundlagskravet i
relation til positionsrisiko, omfattende både specifik og generel risiko, for
positioner i CIU'er ved at formode positioner, der svarer til de positioner,
som kræves for at gengive sammensætning og resultater af det eksternt
genererede indeks eller den faste kurv af aktier eller gældsbeviser, jf. litra
a) nedenfor, på følgende betingelser:
a)      formålet med CIU'ens mandat er at gengive
sammensætningen og resultaterne af et eksternt genereret indeks eller en fast
kurv af aktier eller gældsbeviser
b)      i en periode på mindst seks måneder kan
der klart fastsættes en mindstekorrelation på 0,9 mellem CIU'ens daglige
kursudsving og det indeks eller den kurv af aktier, som den følger. Ved
korrelation forstås i denne sammenhæng korrelationskoefficienten mellem daglige
resultater af den børsnoterede fond og det indeks eller den kurv af aktier
eller gældsbeviser, som den følger.
3.                      
Hvis instituttet ikke til daglig har kendskab til CIU'ens
underliggende investeringer, kan instituttet beregne kapitalgrundlagskravet i
relation til positionsrisiko, omfattende både specifik og generel risiko, på
følgende betingelser:
a)      det antages, at CIU'en i videst muligt
omfang, der er tilladt ifølge dets mandat, først investerer i de aktivklasser,
der medfører det højeste kapitalgrundlagskrav i relation til specifik og
generel risiko separat og derefter foretager investeringer i faldende orden,
indtil det højeste samlede investeringsloft er nået. Positionen i CIU'en vil
blive behandlet som en direkte post i den formodede position
b)      institutter tager højde for den maksimale
eksponering, som de kan få ved at indtage gearede positioner gennem CIU'en, når
de beregner deres kapitalgrundlagskrav i relation til specifik og generel
risiko separat; dette gøres ved forholdsmæssigt at øge positionen i CIU'en op
til den maksimale eksponering mod de underliggende investeringselementer, som
følger af mandatet
c)      hvis kapitalgrundlagskravet i relation
til specifik og generel risiko tilsammen ifølge dette litra overstiger det, som
er fastsat i artikel 337, stk. 1, sættes loftet for kapitalgrundlagskravet på
dette niveau.
4.                      
Institutter kan lade følgende tredjeparter beregne
og indberette kapitalgrundlagskravet i relation til positionsrisikoen for
positioner i CIU'er, som er omfattet af stk. 1-4, i overensstemmelse med
metoderne i dette kapitel:
a)      depositaren for CIU'en, forudsat at CIU'en
udelukkende investerer i værdipapirer og deponerer samtlige værdipapirer hos
denne depositar
b)      for andre CIU'er:
CIU-administrationsselskabet, forudsat at CIU-administrationsselskabet opfylder
kriterierne i artikel 127, stk. 3, litra a).
Rigtigheden af beregningen
skal bekræftes af en ekstern revisor.
Kapitel 3
Kapitalgrundlagskrav i relation til valutakursrisiko
Artikel 340
Bagatelgrænse og vægtning for valutakursrisiko
Hvis summen af et instituts samlede
nettovalutaposition og dets nettoguldposition beregnet efter proceduren i
artikel 341, herunder valuta- og guldpositioner, for hvilke der beregnes kapitalgrundlagskrav
efter en intern model, overstiger 2 % af dets samlede kapitalgrundlag,
skal det beregne et kapitalgrundlagskrav i relation til valutakursrisiko. Kapitalgrundlagskravet
i relation til valutakursrisiko er 8 % af summen af dets samlede
nettovalutapositioner og dets nettoguldpositioner i indberetningsvalutaen.
Artikel 341
Beregning af den samlede nettovalutakursrisikoposition
1.                      
Instituttets åbne nettoposition i hver enkelt
valuta (inklusive indberetningsvalutaen) og i guld beregnes som summen af
følgende elementer (positive eller negative):
a)      nettospotpositionen (dvs. alle
aktivposter minus alle passivposter, inklusive påløbne, men endnu ikke
forfaldne renter, i den pågældende valuta eller, for gulds vedkommende,
nettospotpositionen i guld)
b)      nettoterminspositionen (dvs. alle beløb,
der vil indgå, minus alle beløb, der skal udbetales i henhold til valuta- og
guldfutures og den for valuta- og guldswaps underliggende hovedstol, der ikke
indgår i spotpositionen)
c)      uigenkaldelige garantier og lignende
instrumenter, der med sikkerhed vil blive effektive og kan forventes at være
uerholdelige
d)      nettodelta- (eller deltabaseret)
ækvivalent af den samlede mængde af valuta- og guldoptioner
e)      markedsværdien af andre optioner.
Det delta, der anvendes i forbindelse med litra d),
skal i påkommende tilfælde være det, der gælder for den pågældende børs, eller hvis
et sådant ikke findes, eller for OTC-optioner, det, der beregnes af instituttet
selv under anvendelse af en egnet model, hvis de kompetente myndigheder giver
tilladelse hertil. Tilladelsen gives, hvis modellen giver et tilstrækkeligt
nøjagtigt skøn over ændringen i optionens eller warrantens værdi for så vidt
angår mindre ændringer i markedsprisen på det underliggende instrument.
Instituttet kan medtage fremtidige
nettoindtægter/-udgifter, der endnu ikke er modtaget/afholdt, men allerede
fuldt afdækket, hvis det gør det konsekvent.
Instituttet kan opdele nettopositioner i
sammensatte valutaer i de deltagende valutaer ifølge de gældende kvoter.
2.                      
De positioner, som et institut bevidst har taget
for at afdække sine kapitalprocent mod den negative virkning af
valutakursændringer, jf. artikel 87, stk. 1, kan med de kompetente myndigheders
tilladelse udelades fra beregningen af de åbne nettovalutapositioner. Sådanne
positioner skal være af ikke-handelsmæssig eller strukturel karakter, og enhver
ændring i betingelserne for udeladelsen skal godkendes særskilt af de
kompetente myndigheder. Samme fremgangsmåde på samme betingelser som ovenfor
kan anvendes på positioner, som et institut besidder vedrørende poster, der
allerede er fratrukket ved beregningen af kapitalgrundlaget.
3.                      
Et institut kan anvende nettonutidsværdien ved
beregning af den åbne nettoposition i hver valuta og i guld, hvis det anvender
denne fremgangsmåde konsekvent.
4.                      
Korte og lange nettopositioner i hver enkelt
valuta, bortset fra indberetningsvalutaen, og korte eller lange nettopositioner
i guld omregnes til indberetningsvalutaen til markedsspotkurs. De lægges
derefter sammen hver for sig, således at der fremkommer henholdsvis et samlet
beløb for korte nettopositioner og et samlet beløb for lange nettopositioner.
Den højeste af disse to summer er instituttets samlede nettovalutaposition.
5.                      
Institutter skal på dækkende vis i kapitalgrundlagskravene
afspejle andre risici, ud over deltarisikoen, i forbindelse med optioner.
6.                      
EBA udarbejder udkast til reguleringsmæssige
tekniske standarder, der definerer en række metoder til i kapitalgrundlagskravene
at afspejle andre risici end deltarisikoen, på en måde, der står i et rimeligt
forhold til omfanget og kompleksiteten af institutternes aktiviteter i
optioner.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i foregående afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 342
Valutakursrisiko for CIU'er
1.                      
Ved anvendelsen af artikel 341 skal der for CIU'er
tages hensyn til CIU'ens faktiske valutapositioner.
2.                      
Institutter kan anvende følgende tredjeparters
indberetning om valutapositionerne i CIU'en:
a)      depositaren for CIU'en, forudsat at CIU'en
udelukkende investerer i værdipapirer og deponerer samtlige værdipapirer hos
denne depositar
b)      for andre CIU'er:
CIU-administrationsselskabet, forudsat at CIU-administrationsselskabet opfylder
kriterierne i stk. 3, litra a).
Rigtigheden af beregningen skal bekræftes af en
ekstern revisor.
3.                      
Hvis et institut ikke har kendskab til
valutapositionerne i en CIU, formodes det, at CIU'en har investeret op til det
maksimum, der er tilladt i CIU'ens mandat, i fremmed valuta, og i deres
handelsbeholdningspositioner skal institutterne tage hensyn til den højeste
indirekte eksponering, som de kan få, ved at CIU'en foretager gearede
investeringer, når de beregner deres kapitalgrundlagskrav i relation til valutakursrisikoen.
Dette gøres ved forholdsmæssigt at forøge positionen i CIU'en op til den
maksimale eksponering, denne kan have i de underliggende investeringsaktiver på
grundlag af sit investeringsmandatet. CIU'ens formodede valutaposition
behandles som en særskilt valuta i henhold til behandlingen af investeringer i
guld, dog således, at hvis det vides, om CIU'ens investeringer er lange eller
korte, kan den samlede lange position lægges til den samlede lange åbne
valutaposition, og den samlede korte position kan lægges til den samlede korte
åbne valutaposition. Der kan ikke foretages netting mellem sådanne positioner
før beregningen.
Artikel 343
Snævert forbundne valutaer
1.                      
Institutter kan opfylde lavere kapitalgrundlagskrav
i relation til positioner i snævert forbundne valutaer. To valutaer anses for
at være indbyrdes snævert forbundne, hvis — på grundlag af den daglige
valutakurs inden for de forudgående tre eller fem år — sandsynligheden for, at
der på lige store positioner med modsat fortegn i sådanne valutaer inden for de
nærmeste ti arbejdsdage opstår et tab, som er højst 4 % af værdien af den
pågældende matchede position (vurderet i indberetningsvalutaen), er mindst 99 %,
når der anvendes en iagttagelsesperiode på tre år, eller 95 %, når der
anvendes en iagttagelsesperiode på fem år. Kapitalgrundlagskravet i forbindelse
med matchede positioner i to indbyrdes snævert forbundne valutaer er 4 %
af værdien af den matchede position.
2.                      
Ved beregningen af krav i dette kapitel kan
institutter se bort fra positioner i valutaer, som er underlagt en juridisk
bindende mellemstatslig aftale om begrænsning af deres udsving i forhold til
andre valutaer omfattet af samme aftale. Institutter skal beregne deres
matchede positioner i sådanne valutaer og underlægge dem et kapitalgrundlagskrav,
som ikke er lavere end halvdelen af det ifølge den mellemstatslige aftale
tilladte maksimale udsving for de pågældende valutaer.
3.                      
EBA udarbejder udkast til gennemførelsesmæssige
tekniske standarder med lister over de valutaer, der opfylder kravene i stk. 1.
EBA forelægger disse udkast til tekniske
standarder for Kommissionen senest den 1. januar 2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
4.                      
Kapitalgrundlagskravet for matchede positioner i
valutaerne for de medlemsstater, der deltager i anden fase af Den Økonomiske
Monetære Union, kan beregnes som 1,6 % af værdien af de matchede
positioner.
5.                      
Kun de umatchede positioner i valutaer som
omhandlet i denne artikel indgår i den samlede nettovalutaposition., jf.
artikel 341, stk. 4.
Kapitel 4
Kapitalgrundlagskrav i relation til råvarerisiko
Artikel 344
Valg af metode i forbindelse med råvarerisiko
Institutter beregner kapitalgrundlagskravet i
relation til råvarerisiko ved hjælp af en af de metoder, der er fastsat i
artikel 348, 349 eller 350, jf. dog artikel 345-347.
Artikel 345
Bivirksomhed inden for råvarer
1.                      
Institutter med bivirksomhed inden for
landbrugsråvarer kan fastsætte kapitalgrundlagskravet for deres fysiske lager
af råvarer ved udgangen af hvert år for det følgende år, hvis samtlige følgende
kriterier er opfyldt:
a)      de har på ethvert tidspunkt af året et
kapitalgrundlag i relation til denne risiko, som ikke er mindre end det
gennemsnitlige kapitalgrundlagskrav i relation til risikoen beregnet på et
konservativt grundlag for det kommende år
b)      de beregner på et konservativt grundlag
den forventede volatilitet for det tal, der er beregnet i henhold til litra a)
c)      deres gennemsnitlige kapitalgrundlagskrav
i relation til denne risiko overstiger ikke 5 % af deres kapitalgrundlag eller
1 mio. EUR, og, under hensyn til den i henhold til litra b) beregnede
volatilitet, det forventede maksimale kapitalgrundlagskrav overstiger ikke 6,5 %
af deres kapitalgrundlag
d)      institutterne overvåger løbende, om de i
henhold til litra a) og b) gennemførte beregninger stadig afspejler de faktiske
forhold.
2.                      
Institutter skal underrette de kompetente myndigheder
om deres brug af den i stk. 1 omhandlede mulighed.
Artikel 346
Positioner i råvarer
1.                      
Alle positioner i råvarer eller råvarebaserede
afledte instrumenter anføres i standardmåleenheden. Spotprisen for de enkelte
råvarer udtrykkes i indberetningsvalutaen.
2.                      
Positioner i guld eller guldderivater betragtes som
værende underlagt valutakursrisiko og behandles i henhold til hhv. kapitel 3
eller 5 med hensyn til beregningen af råvarerisikoen.
3.                      
Ved anvendelsen af dette kapitel kan positioner,
hvis eneste formål er lagerfinansiering, udelades.
4.                      
Med henblik på anvendelsen af artikel 349, stk. 1,
er overskuddet af instituttets lange positioner i forhold til dets korte
positioner eller omvendt i samme råvarer og identiske råvarefutures, optioner
og warrants dets nettoposition i hver af de enkelte råvarer. Derivater
behandles som positioner i den underliggende råvare, jf. artikel 347.
5.                      
Ved beregning af en position i en råvare behandles
følgende positioner som positioner i den samme råvare:
a)      positioner i forskellige underkategorier
af råvarer i tilfælde, hvor underkategorierne kan erstatte hinanden indbyrdes
b)      positioner i lignende råvarer, hvis de er
næsten indbyrdes substituerbare, og hvis der helt klart kan konstateres en
korrelation på mindst 0,9 mellem prisbevægelserne over en minimumsperiode på et
år.
Artikel 347
Særlige instrumenter
1.                      
Råvarefutures og terminsforpligtelser til køb eller
salg af individuelle råvarer inkorporeres i målingssystemet som nominelle beløb
på grundlag af standardmåleenheden og tildeles en løbetid på grundlag af
udløbsdatoen.
2.                      
Råvareswaps, hvor en fast pris udgør det ene
element i transaktionen og den aktuelle markedspris det andet, behandles som en
serie positioner, der svarer til kontraktens anslåede beløb, hvor, hvis det er
relevant, en enkelt position svarer til hver betaling på swappen og indpasses i
løbetidsbåndet i artikel 348, stk. 1. Positioner er lange, hvis instituttet
betaler en fast pris og får en variabel pris, og korte, hvis instituttet får en
fast pris og betaler en variabel pris. Råvareswaps, hvis transaktionselementer
er forskellige råvarer, indplaceres i de relevante kategorier i
løbetidsmetoden.
3.                      
Optioner og warrants baseret på råvarer eller
råvarebaserede afledte instrumenter behandles med henblik på dette bilag, som
om de var positioner af samme værdi som det underliggende instrument, som
optionen vedrører, ganget med optionens delta ved anvendelsen af dette kapitel.
De kan modregnes med en hvilken som helst modsvarende position i samme
underliggende råvare eller råvarebaserede afledte instrument. Det delta, der
anvendes, skal i påkommende tilfælde være det, der gælder for den pågældende
børs, eller hvis et sådant ikke findes, eller for OTC-optioner, det, der
beregnes af instituttet selv under anvendelse af en egnet model, hvis de
kompetente myndigheder giver tilladelse hertil. Tilladelsen gives, hvis
modellen giver et tilstrækkeligt nøjagtigt skøn over ændringen i optionens
eller warrantens værdi for så vidt angår mindre ændringer i markedsprisen på
det underliggende instrument.
Institutter skal på dækkende vis i kapitalgrundlagskravene
afspejle andre risici, ud over deltarisikoen, i forbindelse med optioner.
4.                      
EBA udarbejder udkast til reguleringsmæssige
tekniske standarder, der definerer en række metoder til i kapitalgrundlagskravene
at afspejle andre risici end deltarisikoen, på en måde, der står i et rimeligt
forhold til omfanget og kompleksiteten af institutternes aktiviteter i
optioner.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
5.                      
Institutter, der er et af følgende, medtager de
pågældende råvarer i beregningen af deres kapitalgrundlagskrav i relation til
råvarerisiko:
a)      overdrageren af råvarer eller garanterede
rettigheder til at erhverve råvarer under en genkøbsaftale
b)      udlåneren af råvarer i en
råvareudlånsaftale.
Artikel 348
Løbetidsmetoden
1.                      
Instituttet anvender en separat løbetidsmetode i
overensstemmelse med tabel 1 for hver råvare. Alle positioner i den pågældende
råvare opføres i de relevante løbetidsbånd. Fysiske lagre opføres i første
løbetidsbånd mellem 0 og til og med 1 måned.
 Tabel 1 
 Løbetidsbånd (1) || Spreadsats (i %) (2) 
 0 ≤ 1 måned || 1,50 
 > 1 ≤ 3 måneder || 1,50 
 > 3 ≤ 6 måneder || 1,50 
 > 6 ≤ 12 måneder || 1,50 
 >1 ≤ 2 år || 1,50 
 >2 ≤ 3 år || 1,50 
 > 3 år || 1,50 
2.                      
Positioner i samme råvare kan modregnes og opføres
i de relevante løbetidsbånd på nettobasis, hvis:
a)      der er tale om positioner i kontrakter,
der udløber på den samme dato
b)      der er tale om positioner i kontrakter,
der udløber inden for ti dage efter hinanden, og hvis kontrakterne handles på
markeder med daglige leveringstidspunkter.
3.                      
Derefter beregner instituttet summen af de vægtede
lange positioner og summen af de vægtede korte positioner i hvert løbetidsbånd.
Størrelsen af førstnævnte, der matches af sidstnævnte i et givet løbetidsbånd,
er de matchede positioner i det pågældende løbetidsbånd, mens den resterende
lange eller korte position er den umatchede position i samme løbetidsbånd.
4.                      
Den del af den umatchede lange position i et givet
løbetidsbånd, der matches af en umatchet kort position, eller omvendt, i et
løbetidsbånd længere ude, er den matchede position mellem de to løbetidsbånd.
Den del af den umatchede lange eller korte position, der ikke kan matches på
denne måde, er den umatchede position.
5.                      
Instituttets kapitalgrundlagskrav for hver enkelt
råvare beregnes på grundlag af den relevante løbetidsmetode som summen af
følgende:
a)      summen af de matchede lange og korte
positioner, ganget med den relevante spreadsats som anført i kolonne 2 i tabel
1 for hvert løbetidsbånd og med råvarens spotpris
b)      den matchede position mellem to
løbetidsbånd for hvert løbetidsbånd, hvortil en umatchet position overføres,
ganget med 0,6 %, hvilket er overførselssatsen ("carry rate"),
og med råvarens spotpris
c)      de resterende umatchede positioner,
ganget med 15 %, hvilket er outrightsatsen, og med råvarens spotpris.
6.                      
Instituttets samlede kapitalgrundlagskrav i
relation til råvarerisiko beregnes som summen af kapitalgrundlagskravene,
beregnet for hver enkelt råvare i overensstemmelse med stk. 5.
Artikel 349
Forenklet metode
1.                      
Instituttets kapitalgrundlagskrav for hver råvare
beregnes som summen af:
a)      15 % af nettopositionen, lang eller
kort, ganget med råvarens spotpris
b)      3 % af bruttopositionen, lang plus
kort, ganget med råvarens spotpris.
2.                      
Instituttets samlede kapitalgrundlagskrav i
relation til råvarerisiko beregnes som summen af kapitalgrundlagskravene,
beregnet for hver enkelt råvare i overensstemmelse med stk. 1.
Artikel 350
Udvidet løbetidsmetode
Institutter kan anvende de spread-, carry- og
outright-minimumssatser, der er anført i nedenstående tabel 2, i stedet for de
satser, der er fastsat i artikel 348, forudsat at de:
a)           i væsentligt omfang handler med
råvarer
b)           har en tilstrækkeligt diversificeret
råvareportefølje
c)           endnu ikke er i stand til at anvende
interne modeller til beregning af kapitalgrundlagskravet i relation til
råvarerisiko.
Institutter skal underrette deres kompetente
myndigheder om deres brug af denne artikel samt forelægge dokumentation for
deres bestræbelser på at indføre en intern model til beregning af kapitalgrundlagskravet
i relation til råvarerisiko.
 Tabel 2 
   || Ædelmetaller (eksklusive guld) || Uædle metaller || Landbrugsproduk­ter || Andre, inklusive energiprodukter 
 Spreadsats (%) || 1,0 || 1,2 || 1,5 || 1,5 
 Carrysats (%) || 0,3 || 0,5 || 0,6 || 0,6 
 Outrightsats (%) || 8 || 10 || 12 || 15 
Kapitel 5
Anvendelse af interne modeller til beregning af kapitalgrundlagskrav
Afdeling 1
Tilladelse og kapitalgrundlagskrav
Artikel 351
Specifikke og generelle risici
Positionsrisikoen i forbindelse med et handlet
gældsinstrument eller et handlet aktieinstrument eller et derivat deraf kan
opdeles i to komponenter ved anvendelsen af dette kapitel. Den ene komponent er
dens specifikke risikokomponent og skal omfatte risikoen for kursændringer for
det pågældende instrument på grund af faktorer, der står i forbindelse med
emittenten eller, for afledte instrumenter, emittenten af det underliggende
instrument. Den generelle risikokomponent omfatter risikoen for en kursændring
for instrumentet, der for handlede gældsinstrumenter eller derivater heraf
skyldes en ændring i rentesatserne eller for aktier eller aktiederivater større
bevægelser på aktiemarkedet, der ikke står i forbindelse med særlige forhold
vedrørende de enkelte værdipapirer.
Artikel 352
Tilladelse til at anvende interne modeller
1.                      
Efter at have kontrolleret et instituts
overholdelse af kravene i hhv. afdeling 2, 3 og 4 giver de kompetente
myndigheder institutter tilladelse til at beregne deres kapitalgrundlagskrav i
relation til en eller flere af følgende risikokategorier under anvendelse af
deres interne modeller i stedet for eller i kombination med metoderne i kapitel
2-4:
a)      generel risiko vedrørende
aktieinstrumenter
b)      specifik risiko vedrørende
aktieinstrumenter
c)      generel risiko vedrørende
gældsinstrumenter
d)      specifik risiko vedrørende
gældsinstrumenter
e)      valutakursrisiko
f)       råvarerisiko.
2.                      
For risikokategorier, for hvilke instituttet ikke
har fået den i stk. 1 omhandlede tilladelse til at anvende sine interne
modeller, beregner instituttet fortsat sine kapitalgrundlagskrav i
overensstemmelse med hhv. kapitel 2, 3 og 4. De kompetente myndigheders tilladelse
til at anvende interne modeller kræves for hver risikokategori. Væsentlige
ændringer i anvendelsen af interne modeller, udvidet anvendelse af interne
modeller, særlig til at omfatte yderligere risikokategorier, og den første
beregning af value-at-risk i stresssituationer i henhold til artikel 354, stk.
2, kræver en særskilt tilladelse fra den kompetente myndighed.
3.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)      betingelserne for at vurdere, i hvor høj
grad der er tale om væsentlige udvidelser eller ændringer af anvendelsen af
interne modeller
b)      den vurderingsmetode, de kompetente
myndigheder skal anvende, når institutter gives tilladelse til at anvende
interne modeller.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 353
Kapitalgrundlagskrav ved anvendelse af interne modeller
1.                      
Institutter, der anvender en intern model, skal ud
over kapitalgrundlagskrav beregnet i henhold til kapitel 2, 3 og 4 for de
risikokategorier, for hvilke der ikke er givet tilladelse til at anvende en
intern model, opfylde et kapitalgrundlagskrav udtrykt som summen af litra a) og
b):
a)      den højeste af følgende værdier:
i)        den foregående dags value-at-risk-værdi
beregnet efter artikel 354, stk. 1 (VaRt-1)
ii)       et gennemsnit af de daglige value-at-risk-værdier
beregnet efter artikel 354, stk. 1, for hver af de foregående 60 arbejdsdage
(VaRavg) ganget med multiplikationsfaktoren (mc) i henhold til
artikel 355
b)      den højeste af følgende værdier:
i)        den seneste tilgængelige value-at-risk-værdi
beregnet efter artikel 354, stk. 2, (sVaRt-1)
ii)       et gennemsnit af value-at-risk-værdier
i stresssituationer beregnet på den måde og med den hyppighed, som er angivet i
artikel 354, stk. 2, for de foregående 60 arbejdsdage (sVaRavg) ganget
med multiplikationsfaktoren (ms) i henhold til artikel 355.
2.                      
Institutter, der anvender en intern model til
beregning af deres kapitalgrundlagskrav i relation til specifik risiko i
forbindelse med gældsinstrumenter, skal opfylde et krav til supplerende kapitalgrundlag
udtrykt som summen af litra a) og b) nedenfor:
a)      kapitalgrundlagskravet beregnet i henhold
til artikel 326 og 327 for specifik risiko i forbindelse med securitiseringspositioner
og "nth to default"-kreditderivater i handelsbeholdningen med undtagelse
af sådanne, der indgår i et kapitalgrundlagskrav i relation til specifik risiko
i forbindelse med korrelationshandelsporteføljen i henhold til afdeling 4, og i
givet fald kapitalgrundlagskravet i relation til specifik risiko i
overensstemmelse med kapitel 2, afdeling 6, for sådanne positioner i CIU'er,
for hvilke hverken betingelserne i artikel 339, stk. 1, eller artikel 339, stk.
2, er opfyldt
b)      den højeste værdi af:
i)        det seneste tal for forøget
misligholdelses- og migrationsrisiko beregnet i overensstemmelse med afdeling 3
ii)       gennemsnittet af dette tal over de
foregående 12 uger.
3.                      
Institutter, der har en
korrelationshandelsportefølje, som opfylder kravene i artikel 327, stk. 1-3,
skal opfylde et krav til supplerende kapitalgrundlag beregnet som den højeste
værdi af følgende:
a)      det seneste tal for
korrelationshandelsporteføljerisiko beregnet i overensstemmelse med afdeling 5
b)      gennemsnittet af dette tal over de
foregående 12 uger
c)      8 % af det kapitalgrundlagskrav,
der på tidspunktet for beregningen af det seneste risikotal som omhandlet i
litra a) ville blive beregnet i henhold til artikel 327, stk. 4, for alle de
positioner, der indgår i den interne model for korrelationshandelsporteføljen.
Afdeling 2
Generelle krav
Artikel 354
Value-at-risk og beregning af value-at-risk i stresssituationer
1.                      
Beregningen af den i artikel 353 omhandlede value-at-risk-værdi
skal foretages under iagttagelse af følgende krav:
a)      daglig beregning af value-at-risk-værdien
b)      et ensidigt 99 % konfidensinterval
c)      10 dages ihændehaverperiode
d)      en effektiv observationsperiode på mindst
et år, dog bortset fra tilfælde, hvor en kortere observationsperiode er
berettiget som følge af en væsentlig forøgelse af kursvolatiliteten
e)      månedlig ajourføring af datasættene.
Instituttet kan anvende value-at-risk-værdier
beregnet efter kortere ihændehaverperioder end 10 dage, som skaleres op til 10
dage ved hjælp af en egnet metode, der periodisk tages op til revision.
2.                      
Desuden skal instituttet mindst ugentligt beregne en
value-at-risk-værdi i stresssituationer for den eksisterende portefølje i
overensstemmelse med kravene i stk. 1, hvor input i value-at-risk-modellen
kalibreres efter historiske data fra en sammenhængende 12-måneders-periode med signifikant
finansiel stress, som er relevant for instituttets portefølje. Valget af
sådanne historiske data skal hvert år tages op til revision af instituttet, der
skal underrette de kompetente myndigheder om resultatet heraf. EBA overvåger de
forskellige former for praksis til beregning af value-at-risk-værdier i stresssituationer
og fastsætter retningslinjer for disse former for praksis i overensstemmelse
med artikel 16 i forordning (EU) nr. 1093/2010.
Artikel 355
Obligatorisk backtesting og multiplikationsfaktorer
1.                      
Resultaterne af de i artikel 354 omhandlede
beregninger skaleres op med multiplikationsfaktorerne (mc) og (ms).
2.                      
Hver af multiplikationsfaktorerne (mc)
og (ms) skal være summen af 3 og en plusfaktor mellem 0 og 1, jf.
tabel 1. Plusfaktoren afhænger af antallet af overskridelser for de seneste 250
arbejdsdage, der er konstateret ved instituttets backtesting af value-at-risk-værdien
som omhandlet i artikel 354, stk. 1. 
 Tabel 1 
 Antal overskridelser || plusfaktor 
 Under 5 || 0,00 
 5 || 0,40 
 6 || 0,50 
 7 || 0,65 
 8 || 0,75 
 9 || 0,85 
 10 eller derover || 1,00 
3.                      
Institutterne skal dagligt beregne overskridelser
ved backtesting på grundlag af hypotetiske og faktiske ændringer i
porteføljeværdien. En overskridelse er en daglig ændring i porteføljeværdien,
der overstiger den hermed forbundne daglige value-at-risk-værdi, der er
beregnet ved hjælp af instituttets model. Med henblik på at fastsætte plusfaktoren
fastslås antallet af overskridelser mindst hvert kvartal, og det er det største
antal overskridelser, der er beregnet på grundlag af hypotetiske og faktiske
ændringer i porteføljeværdien, som skal benyttes til at fastsætte plusfaktoren..
Backtesting på grundlag af hypotetiske ændringer i
porteføljeværdien udføres ved at sammenholde porteføljens daglige slutværdi og,
under antagelse af uændrede positioner, med dens værdi ved slutningen af den
efterfølgende dag.
Backtesting på grundlag af faktiske ændringer i
porteføljeværdien udføres ved at sammenholde porteføljens daglige slutværdi med
dens værdi ved slutningen af den efterfølgende dag eksklusive gebyrer,
provisioner og nettorenteindtægt.
4.                      
De kompetente myndigheder kan i enkelttilfælde
nedsætte plusfaktoren til den værdi, der fremkommer ved overskridelser under
hypotetiske ændringer, hvis antallet af overskridelser under faktiske
overskridelser ikke skyldes svagheder ved den interne model.
5.                      
For at gøre det muligt for de kompetente
myndigheder løbende at kontrollere, at multiplikationsfaktorerne er passende,
underretter institutterne snarest, og senest inden for en frist på fem arbejdsdage,
de kompetente myndigheder om overskridelser, der er konstateret ved deres
backtesting-program.
Artikel 356
Krav til risikomåling
1.                      
Interne modeller til beregning af kapitalkrav i
relation til positionsrisiko, valutakursrisiko eller råvarerisiko samt interne
modeller vedrørende korrelationshandel skal opfylde samtlige følgende krav:
a)      modellen skal præcist tage højde for alle
væsentlige prisrisici
b)      modellen skal tage højde for et
tilstrækkeligt stort antal risikofaktorer afhængigt af instituttets
aktivitetsgrad på de respektive markeder. Instituttet skal som minimum i sin
model indarbejde de risikofaktorer, der indgår i dets prisfastsættelsesmodel.
Risikomålingsmodellen skal tage højde for optioners og andre produkters
ikke-lineære karakter samt korrelationsrisikoen og basisrisikoen. Når der
anvendes tilnærmede værdier for risikofaktorer, skal der tidligere være opnået
gode resultater vedrørende de positioner, der reelt indehaves.
2.                      
Interne modeller til beregning af kapitalkrav i
relation til positionsrisiko, valutakursrisiko eller råvarerisiko skal opfylde
samtlige følgende krav:
a)      modellen skal indregne en række
risikofaktorer, der svarer til renterne i de enkelte valutaer, som instituttet
har rentefølsomme balanceførte eller ikke-balanceførte positioner i.
Instituttet skal estimere afkastkurverne under anvendelse af generelt
accepterede fremgangsmåder. For væsentlige renterisici i de væsentligste
valutaer og på de væsentligste markeder skal rentekurven opdeles i mindst seks
løbetidssegmenter for at opfange forskelle i volatiliteter langs rentekurven.
Modellen skal desuden opfange risikoen for, at korrelationen imellem
forskellige afkastkurver ikke er fuldstændig
b)      modellen skal indregne risikofaktorer,
der svarer til guld og til de enkelte fremmede valutaer, som instituttets
positioner er angivet i. For CIU'er tages der hensyn til deres reelle
valutapositioner. Institutter kan anvende tredjemandsindberetninger om CIU'ens
valutaposition, såfremt det i tilstrækkelig grad er sikret, at indberetningen
er korrekt. Hvis et institut ikke har kendskab til valutapositionerne i en CIU,
behandles denne position separat i overensstemmelse med artikel 342, stk. 3
c)      modellen skal mindst anvende en særskilt
risikofaktor for hvert af de aktiemarkeder, hvor instituttet har større
positioner
d)      modellen skal mindst anvende en særskilt
risikofaktor for hver af de råvarer, hvori instituttet har større positioner.
Modellen skal også tage højde for risikoen ved ikke-fuldstændigt forbundne
bevægelser mellem sammenlignelige, men ikke identiske råvarer og risikoen for ændringer
i terminspriserne som følge af, at løbetiderne ikke er sammenfaldende. Den skal
også tage højde for markedskarakteristika, herunder især leveringstidspunkter
og handlernes mulighed for at lukke positioner
e)      instituttets interne model skal bygge på
en konservativ vurdering af risikoen ved mindre likvide positioner og
positioner med begrænset prisgennemsigtighed i forhold til realistiske
markedsscenarier. Den interne model skal desuden opfylde de minimumsstandarder,
der gælder på dataområdet. Tilnærmede værdier skal være tilstrækkeligt
konservative og må kun anvendes, hvis de foreliggende data er utilstrækkelige
eller ikke afspejler en positions eller porteføljes reelle volatilitet.
3.                      
Institutter må i interne modeller, der anvendes med
henblik på dette kapitel, kun anvende empiriske korrelationer inden for
risikokategorier og på tværs af risikokategorier, hvis instituttets metode til
måling af korrelationer er pålidelig og anvendes forsvarligt.
Artikel 357
Kvalitative krav
1.                      
Interne modeller, der anvendes med henblik på dette
kapitel, skal være pålidelige og anvendes forsvarligt, og særlig skal samtlige
følgende kvalitetskrav opfyldes:
a)      interne modeller til beregning af
kapitalkrav i relation til positionsrisiko, valutakursrisiko eller råvarerisiko
skal udgøre en integreret del af kreditinstituttets daglige
risikostyringsprocedure og danne grundlag for rapportering om risikoeksponering
til den øverste ledelse
b)      instituttet skal have en risikokontrolfunktion,
der er uafhængig af handelsfunktioner, og som rapporterer direkte til den øverste
ledelse. Risikokontrolfunktionen skal være ansvarlig for udformningen og
implementeringen af interne modeller, der anvendes med henblik på dette
kapitel. Risikokontrolfunktionen skal foretage den indledende og løbende evaluering
af interne modeller, der anvendes med henblik på dette kapitel. Risikokontrolfunktionen
skal dagligt udarbejde og analysere rapporter om resultaterne fra interne
modeller til beregning af kapitalkrav i relation til positionsrisiko, valutakursrisiko
og råvarerisiko og om hensigtsmæssige foranstaltninger vedrørende
handelsbegrænsninger
c)      instituttets ledelsesorgan og øverste
ledelse skal være aktivt involveret i risikokontrolprocessen, og risikokontrolfunktionens
daglige rapporter skal behandles på et ledelsesniveau, der har tilstrækkelige
beføjelser til at kunne reducere positioner, som individuelle handlere har
taget, såvel som til at kunne reducere instituttets samlede risikoeksponering
d)      instituttet skal råde over et tilstrækkeligt
stort antal medarbejdere, der er kvalificerede til at benytte sofistikerede
interne modeller, herunder dem, der anvendes med henblik på dette kapitel,
inden for områderne handel, risikokontrol, revision og administration af
handler/positioner
e)      instituttet skal have fastlagte
procedurer til overvågning og sikring af, at instituttets skriftligt fastlagte
interne retningslinjer og kontrolforanstaltninger vedrørende den generelle
anvendelse af dets interne modeller efterleves, herunder dem, der anvendes med
henblik på dette kapitel
f)       interne modeller, der anvendes med
henblik på dette kapitel, skal have vist sig at være rimeligt nøjagtige til
risikomåling
g)      instituttet skal hyppigt gennemføre et
omfattende stresstestprogram, herunder omvendte stresstest, som indbefatter
interne modeller, der anvendes med henblik på dette kapitel, og resultaterne af
disse stresstest skal analyseres af den øverste ledelse og afspejles i de
retningslinjer og rammer, som den øverste ledelse fastsætter. Denne procedure
skal navnlig rettes mod markedernes likviditetsproblemer i stresssituationer,
koncentrationsrisici, markeder, hvor der ikke kan handles ("one way"-markeder),
risici for uforudsete hændelser, risikoen ved pludselig misligholdelse,
ikke-lineære produkter, "deep out of the money"-positioner,
positioner, der udsættes for pludselige prisudsving, og andre risici, som de
interne modeller måske ikke tager tilstrækkelig højde for. De stød, modellerne
udsættes for, skal afspejle porteføljernes art og den tid, det kan tage at
afdække eller styre risici under vanskelige markedsforhold
h)      instituttet skal som led i sin
regelmæssige interne revision foretage en uafhængig gennemgang af sine interne
modeller, herunder dem, der anvendes med henblik på dette kapitel.
2.                      
Den gennemgang, som er omhandlet i stk. 1, litra
h), skal omfatte både handelsfunktionens og den uafhængige risikokontrolfunktions
aktiviteter. Instituttet skal mindst en gang årligt foretage en gennemgang af
risikostyringsprocessen som helhed. Gennemgangen skal se nærmere på følgende:
a)      hvorvidt dokumentationen vedrørende
risikostyringsmodellen og -processen samt organisationen af risikokontrolfunktionen
er fyldestgørende
b)      hvorledes risikovurderingerne integreres
i den daglige risikostyring, og hvorvidt ledelsesrapporteringen fungerer
fyldestgørende
c)      den proces, instituttet anvender ved
godkendelse af risikoberegningsmodeller og værdiansættelsessystemer, der
anvendes af personalet i handelsfunktioner og administrationsfunktioner
d)      de risici, der tages højde for i
risikoberegningsmodellen, og valideringen af eventuelle større ændringer i
risikoberegningsmetoderne
e)      hvorvidt opgørelsen af positioner er
nøjagtig og fuldstændig, hvorvidt volatilitets- og korrelationsskønnene er
nøjagtige og hensigtsmæssige, og hvorvidt vurderingen og beregningen af
risikofølsomheden er nøjagtig
f)       den kontrolproces, som instituttet
anvender ved vurderingen af, om de informationskilder, der bruges til den
interne model, er konsistente, aktuelle og pålidelige, samt om sådanne
informationskilder er uafhængige
g)      den kontrolproces, som instituttet
anvender ved vurderingen af backtesting, som foretages med henblik på at
vurdere modellernes nøjagtighed.
3.                      
I takt med den løbende udvikling af teknikker og
bedste praksis skal institutter anvende disse i interne modeller, der anvendes
med henblik på dette kapitel.
Artikel 358
Intern validering
1.                      
Institutter skal indføre procedurer, der sikrer, at
alle deres interne modeller, der anvendes med henblik på dette kapitel, er tilstrækkeligt
valideret af parter med passende kvalifikationer, som ikke deltager i
udviklingen af modellerne, for at sikre, at de er velfungerende og tager
tilstrækkelig højde for alle væsentlige risici. Denne validering skal foretages
i forbindelse med den interne models udvikling, og når der foretages væsentlige
ændringer heraf. Valideringen skal foretages med regelmæssige mellemrum, og
navnlig i forbindelse med væsentlige strukturelle ændringer af markedet eller
ændringer i porteføljens sammensætning, som kan medføre, at den interne model
ikke længere er hensigtsmæssig. I takt med den løbende udvikling af teknikker
og bedste praksis for intern validering skal institutter anvende disse.
Valideringen af den interne model må ikke begrænses til backtesting, men skal
som et minimum omfatte følgende:
a)      test, der viser, at de forudsætninger,
som den interne model baseres på, er hensigtsmæssige og ikke resulterer i, at
risikoen undervurderes eller overvurderes
b)      institutter skal ud over de obligatoriske
backtesting-programmer også iværksætte egne modelvalideringstest, herunder
backtesting, med hensyn til de risici og strukturer, der kendetegner deres
porteføljer
c)      anvendelsen af hypotetiske porteføljer
for at sikre, at den interne model kan tage hensyn til de særlige strukturelle
faktorer, der måtte vise sig, f.eks. væsentlige basisrisici og
koncentrationsrisici.
2.                      
Instituttet skal foretage backtesting på grundlag
af både faktiske og hypotetiske ændringer i porteføljeværdien.
Afdeling 3
Særlige krav vedrørende modeller for specifik risiko
Artikel 359
Krav vedrørende modeller for specifik risiko
Interne modeller til beregning af kapitalgrundlagskrav
i relation til specifik risiko og interne modeller vedrørende
korrelationshandel skal opfylde følgende yderligere krav:
a)           de skal forklare porteføljens
historiske prisudvikling
b)           de skal tage højde for koncentrationen
udtrykt i størrelse og ændringer i porteføljesammensætningen
c)           de skal være robuste over for ugunstige
ændringer i forudsætninger
d)           de skal valideres gennem
backtesting, som tager sigte på at vurdere, om der præcist tages højde for den
specifikke risiko. Hvis instituttet gennemfører en sådan backtesting på
grundlag af relevante underporteføljer, skal disse vælges på konsistent vis
e)           de skal tage højde for
navnerelateret basisrisiko og skal særlig være følsomme over for væsentlige
idiosynkratiske forskelle mellem tilsvarende, men ikke identiske positioner
f)            de skal tage højde for risikoen for
uforudsete hændelser.
Artikel 360
Undtagelser fra modeller for specifik risiko
1.                      
Et institut kan vælge fra beregningen af sit kapitalgrundlagskrav
i relation til specifik risiko ved en intern model at undtage de positioner,
for hvilke det opfylder et kapitalgrundlagskrav i relation til specifik risiko
i henhold til artikel 353, stk. 3.
2.                      
Et institut kan vælge ikke at tage højde for
misligholdelses- og migrationsrisici for gældsinstrumenter i sin interne model,
når det indregner disse risici gennem de krav, der er fastsat i afdeling 4.
Afdeling 4
Intern model for forøget misligholdelses- og migrationsrisiko
Artikel 361
Krav om en intern model for forøget misligholdelses- og migrationsrisiko
Et institut, der anvender en intern model til
beregning af kapitalgrundlagskrav i relation til specifik risiko vedrørende
gældsinstrumenter, skal også have en intern model for forøget misligholdelses-
og migrationsrisiko for at tage højde for misligholdelses- og migrationsrisiko
vedrørende dets handelsbeholdningspositioner, som er forøget i forhold til de
risici, der er indregnet i value-at-risk-værdien som anført i artikel 354, stk.
1. Instituttet skal dokumentere, at deres interne modeller opfylder
pålidelighedsstandarder svarende til IRB-metoden for kreditrisiko under
antagelse af et konstant risikoniveau, og at de om nødvendigt bliver tilpasset
for at tage højde for virkningerne af likviditet, koncentrationer,
risikoafdækning og optionselementer.
Artikel 362
Område for den interne model for forøget misligholdelses- og migrationsrisiko
Den interne model for forøget misligholdelses-
og migrationsrisiko skal omfatte positioner, der er omfattet af et kapitalgrundlagskrav
i relation til specifik renterisiko, herunder positioner, der er omfattet af et
kapitalkrav i relation til specifik risiko på 0 % i henhold til artikel
325, men skal ikke omfatte securitiseringspositioner og "nth to default"-kreditderivater.
Instituttet kan med de kompetente myndigheders
tilladelse vælge konsekvent at indregne alle positioner i noterede aktier og
positioner i derivater baseret på noterede aktier. Tilladelsen gives, hvis
dette er i overensstemmelse med den måde, hvorpå instituttet internt måler og
styrer risici.
Artikel 363
Parametre for den interne model for forøget misligholdelses- og
migrationsrisiko
1.                      
Institutter skal anvende den interne model til at
beregne en værdi, som måler de tab, der opstår som følge af misligholdelse og
migration mellem interne eller eksterne ratings med et 99,9 %
konfidensinterval for en periode på et år. Institutter skal beregne denne værdi
mindst ugentligt.
2.                      
Korrelationsestimater skal understøttes af en
analyse af objektive data med pålidelige standarder. Den interne model skal i
tilstrækkelig grad afspejle udstederkoncentrationer. Koncentrationer, som kan
opstå inden for og på tværs af produktklasser i stresssituationer, skal også
afspejles.
3.                      
Den interne model for forøget misligholdelses- og
migrationsrisiko skal tage højde for virkningen af korrelationen mellem
misligholdelses- og migrationshændelser. Virkningen af diversificeringen mellem
på den ene side misligholdelses- og migrationshændelser og på den anden side
andre risikofaktorer skal ikke afspejles.
4.                      
Den interne model baseres på forudsætningen om et
konstant risikoniveau over etårsperioden, hvilket indebærer, at bestemte
individuelle positioner eller grupper af positioner i handelsbeholdningen, som
i løbet af likviditetshorisonten har været udsat for misligholdelser eller
migrationer, ved likviditetshorisontens udløb føres tilbage til det oprindelige
risikoniveau. Alternativt kan et institut vælge, at en position forudsættes
konstant for en etårig periode.
5.                      
Likviditetshorisonter fastsættes efter den tid, der
medgår til salg af positionen eller afdækning af alle væsentlige prisrisici i
stresssituationer, idet der tages særlig hensyn til positionens størrelse.
Likviditetshorisonter skal afspejle faktisk praksis og faktiske erfaringer i
perioder med både systematiske og idiosynkratiske stresssituationer.
Likviditetshorisonter skal måles på grundlag af konservative skøn og skal være tilstrækkeligt
lange, således at salget eller afdækningen i sig selv ikke væsentligt kan
påvirke den pris, hvortil salget eller afdækningen foretages.
6.                      
Ved fastsættelsen af en passende
likviditetshorisont for en position eller gruppe af positioner gælder en
minimumsgrænse på tre måneder.
7.                      
Ved fastsættelsen af en passende
likviditetshorisont for en position eller gruppe af positioner tages der højde
for et instituts interne praksis vedrørende værdiansættelsesjusteringer og
behandlingen af statiske positioner. Når et institut fastsætter
likviditetshorisonter for grupper af positioner frem for individuelle positioner,
skal kriterierne for grupper af positioner defineres på en måde, der
meningsfuldt afspejler likviditetsforskellene. Likviditetshorisonterne for
koncentrerede positioner skal være længere, eftersom det kræver længere tid at
afvikle sådanne positioner. Likviditetshorisonten for et "securitisation
warehouse" skal afspejle den tid, der medgår til at opbygge, sælge og
securitisere aktiverne eller afdække væsentlige risikofaktorer i
stresssituationer.
Artikel 364
Indregning af afdækning i den interne model for forøget misligholdelses- og
migrationsrisiko
1.                      
Risikoafdækning kan indgå i et instituts interne
model til indregning af forøgede misligholdelses- og migrationsrisici.
Positioner kan modregnes, når lange og korte positioner refererer til samme
finansielle instrument. Afdæknings- eller diversificeringsvirkninger af lange
og korte positioner med forskellige instrumenter eller værdipapirer med samme modpart
samt lange og korte positioner med forskellige udstedere kan i nogle tilfælde
kun indregnes ved at modelberegne lange og korte positioner brutto i de
forskellige instrumenter. Institutter skal tage højde for virkningen af
væsentlige risici, som måtte opstå i intervallet mellem afdækningens løbetid og
likviditetshorisonten, og potentialet for væsentlige basisrisici i
afdækningsstrategierne efter produkt, rangorden i kapitalstrukturen, intern
eller ekstern rating, løbetid, emissionstidspunkt og andre forskelle mellem
instrumenterne. Et institut skal kun tage højde for en afdækning, hvis den kan
opretholdes, selv om modparten nærmer sig en kredithændelse eller anden
hændelse.
2.                      
For positioner, som afdækkes via dynamiske
afdækningsstrategier, kan tilbagejustering af afdækningen inden for den
afdækkede positions likviditetshorisont indregnes, forudsat at instituttet:
a)      vælger at modelberegne tilbagejusteringen
af afdækningen ensartet for den relevante gruppe positioner i
handelsbeholdningen
b)      påviser, at indregningen af de
tilbagejusterede tal forbedrer risikomålingen
c)      påviser, at markederne for de
instrumenter, der anvendes til afdækning, er tilstrækkeligt likvide til at
sikre, at denne tilbagejustering også kan foretages i stresssituationer.
Eventuelle restrisici, der følger af de dynamiske afdækningsstrategier, skal
indregnes i kapitalgrundlagskravet.
Artikel 365
Særlige krav vedrørende den interne model for forøget misligholdelses- og
migrationsrisiko
1.                      
Den interne model til indregning af forøget
misligholdelses- og migrationsrisiko skal tage højde for den ikke-lineære
effekt af optioner, strukturerede kreditderivater og andre positioner med
væsentlig ikke-lineær udvikling hvad angår prisudsving. Instituttet skal også
tage behørigt hensyn til omfanget af den modelrisiko, der er forbundet med
værdiansættelse og estimering af prisrisici i forbindelse med sådanne produkter.
2.                      
Den interne model skal være baseret på objektive og
ajourførte data.
3.                      
Som led i den uafhængige gennemgang og validering
af deres interne modeller, der anvendes med henblik på dette kapitel, skal
institutter navnlig træffe samtlige følgende foranstaltninger:
a)      sikre, at deres modelmetode for
korrelationer og prisudsving passer til deres porteføljesammensætning, bl.a.
hvad angår valg og vægtning af deres systematiske risikofaktorer
b)      gennemføre en række stresstest, herunder følsomhedsanalyser
og scenarioanalyser, til vurdering af den interne models kvalitative og
kvantitative egenskaber især med hensyn til behandlingen af koncentrationer.
Disse test må ikke være begrænset af historiske erfaringer
c)      anvende passende kvantitativ validering
med de relevante interne modelbenchmarks.
4.                      
Den interne model skal være i overensstemmelse med
instituttets interne risikostyringsmetoder til identificering, måling og
styring af handelsrisici.
5.                      
Institutter skal dokumentere deres interne modeller,
således at dens korrelations- og andre modelantagelser er klare for de
kompetente myndigheder.
6.                      
Den interne model skal bygge på en konservativ
vurdering af risikoen ved mindre likvide positioner og positioner med begrænset
prisgennemsigtighed under realistiske markedsscenarier. Den interne model skal
desuden opfylde de minimumsstandarder, der gælder på dataområdet. Tilnærmede
værdier skal være tilstrækkeligt konservative og må kun anvendes, hvis de
foreliggende data er utilstrækkelige eller ikke afspejler en positions eller
porteføljes reelle volatilitet.
Artikel 366
Interne modeller for forøget misligholdelses- og migrationsrisiko, der ikke
fuldt ud opfylder kravene
Hvis et institut
anvender en intern model til indregning af forøgede misligholdelses- og
migrationsrisici, som ikke opfylder alle kravene i artikel 363, 364 og 365, men
som er konsistent med instituttets interne metodologier til identificering,
måling og styring af forøgede misligholdelses- og migrationsrisici, skal det
kunne påvise, at dets interne model medfører et kapitalgrundlagskrav, som er
mindst lige så højt, som hvis det var baseret på en model, der er i fuld
overensstemmelse med kravene i de nævnte artikler. De kompetente myndigheder
skal mindst en gang om året kontrollere, at kravene i foregående punktum er
overholdt. EBA overvåger de forskellige former for praksis vedrørende interne
modeller, der ikke opfylder alle kravene i artikel 363, 364 og 365 og
fastsætter retningslinjer om disse former for praksis i overensstemmelse med
artikel 16 i forordning (EU) nr. 1093/2010.
Afdeling 5
Intern model for korrelationshandel
Artikel 367
Krav til en intern model for korrelationshandel
1.                      
De kompetente myndigheder giver institutter, der må
anvende en intern model for den specifikke risiko vedrørende gældsinstrumenter,
og som opfylder kravene i stk. 2-6 og i artikel 356, stk. 1, artikel 357, 358
og 359, tilladelse til at anvende en intern model vedrørende kapitalgrundlagskravet
for korrelationshandelsporteføljen i stedet for kapitalgrundlagskravet i
henhold til artikel 327.
2.                      
Institutter anvender denne interne model til at
beregne en værdi, som i tilstrækkelig grad indregner alle prisrisici med et
99,9 % konfidensinterval for en periode på et år baseret på et konstant
risikoniveau og efter behov justeret for at tage højde for betydningen af
likviditet, koncentrationer, risikoafdækning og optionselementer. Institutter
skal beregne denne værdi mindst ugentligt.
3.                      
Den i stk. 1 omhandlede model skal i tilstrækkelig
grad tage højde for følgende risici:
a)      den kumulerede risiko som følge af flere
misligholdelser, herunder rangordningen af misligholdelser i trancheopdelte
produkter
b)      kreditspreadrisiko, herunder gamma- og
cross-gamma-effekter
c)      volatiliteten i implicitte korrelationer,
herunder den indbyrdes påvirkning mellem spread og korrelationer
d)      basisrisiko, herunder begge følgende:
i)        basisrisikoen mellem spread på et
indeks og de enkeltpapirer, det består af
ii)       basisrisikoen mellem den implicitte
korrelation i et indeks og skræddersyede porteføljer
e)      inddrivelsesratens volatilitet, da den
vedrører inddrivelsesraternes tendens til at påvirke tranchepriserne
f)       risikoen for skred i risikoafdækning og potentielle
omkostninger ved rebalancering af sådanne risikoafdækninger, i det omfang risikomålingen
omfatter effekter fra dynamisk risikoafdækning
g)      andre væsentlige prisrisici vedrørende
positioner i korrelationshandelsporteføljen.
4.                      
Et institut skal anvende tilstrækkelige markedsdata
i den i stk. 1 omhandlede model til at sikre, at den fuldt ud tager højde for
de fremtrædende risici, der er forbundet med disse eksponeringer, i sin interne
metode i overensstemmelse med kravene i denne artikel. Det skal over for
den kompetente myndighed gennem backtesting eller ved andre egnede metoder
kunne dokumentere, at dets model i tilstrækkelig grad kan forklare de
historiske prisudsving for disse produkter.
Instituttet skal have egnede politikker og
procedurer til at adskille de positioner, for hvilke det har tilladelse til at
indregne dem i kapitalgrundlagskravet i henhold til denne artikel, fra andre
positioner, for hvilke det ikke har en sådan tilladelse.
5.                      
For så vidt angår porteføljen af alle positioner,
der er omfattet af den i stk. 1 omhandlede model, skal instituttet jævnligt
afvikle et sæt på forhånd fastsatte stressscenarier. Disse stressscenarier skal
undersøge, hvorledes stress påvirker misligholdelsesraterne, inddrivelsessatserne,
kreditspread, basisrisiko, korrelationerne og andre relevante risikofaktorer
vedrørende korrelationshandelsporteføljen. Instituttet skal mindst en gang om
ugen afvikle stressscenarier og mindst en gang i kvartalet aflægge rapport til
de kompetente myndigheder om resultaterne, herunder sammenligninger med
instituttets kapitalgrundlagskrav i overensstemmelse med denne artikel. I alle
tilfælde, hvor stresstestresultaterne i væsentlig grad overstiger kapitalgrundlagskravet
for korrelationshandelsporteføljen, skal dette hurtigst muligt indberettes til
de kompetente myndigheder.
6.                      
Den interne model skal bygge på en konservativ
vurdering af risikoen ved mindre likvide positioner og positioner med begrænset
prisgennemsigtighed i forhold til realistiske markedsscenarier. Den interne
model skal desuden opfylde de minimumsstandarder, der gælder på dataområdet.
Tilnærmede værdier skal være tilstrækkeligt konservative og må kun anvendes,
hvis de tilgængelige data er utilstrækkelige eller ikke afspejler en positions
eller porteføljes reelle volatilitet.
Afsnit V
Kapitalgrundlagskrav i relation til afviklingsrisiko
Artikel 368
Afviklings-/leveringsrisiko
For transaktioner, hvor gældsinstrumenter,
aktier, udenlandsk valuta og råvarer, eksklusive genkøbstransaktioner og samt
ud- og indlån af værdipapirer eller råvarer, stadig er uafviklede efter det
fastsatte leveringstidspunkt, skal et institut beregne prisdifferencen.
Der foretages en beregning af forskellen
mellem den aftalte afviklingspris for det pågældende gældsinstrument, den
pågældende aktie, udenlandske valuta eller råvare og den aktuelle markedsværdi,
hvor forskellen vil kunne påføre instituttet tab.
Instituttet skal gange prisforskellen med den
relevante faktor i højre kolonne i tabel 1, hvorved instituttets kapitalgrundlagskrav
i relation til afviklingsrisiko fremkommer.
 Tabel 1 
 Antal arbejdsdage efter afviklingsdatoen || ( %) 
 5 — 15 || 8 
 16 — 30 || 50 
 31 — 45 || 75 
 46 eller flere || 100 
Artikel 369
Leveringsrisiko (free deliveries)
1.                      
Et institut skal have et kapitalgrundlag som
fastsat i tabel 2, hvis
a)      det har betalt for værdipapirer,
udenlandsk valuta eller råvarer før levering, eller hvis det har leveret
værdipapirer, udenlandsk valuta eller råvarer, før det har modtaget betaling
herfor
b)      der ved grænseoverskridende transaktioner
er forløbet én dag eller mere, siden betalingen eller leveringen er foretaget.
 Tabel 2 
 Kapitalbehandling i forbindelse med leveringsrisiko (free deliveries) 
 Kolonne 1 || Kolonne 2 || Kolonne 3 || Kolonne 4 
 Transaktions­type || Indtil første aftalte betaling/del­levering || Fra første aftalte betaling/dellevering indtil fire dage efter den anden aftalte betaling/dellevering || Fra fem arbejdsdage efter den anden aftalte betaling/dellevering indtil transaktionens endelige afslutning 
 Leverings­risiko (free deliveries) || Intet kapitalkrav || Behandles som eksponering || Behandles som en eksponeringsrisiko vægtet med 1 250 % 
2.                      
Med henblik på risikovægtning i forbindelse med
leveringsrisiko (free deliveries), der behandles i henhold til kolonne 3 i
tabel 2, kan et institut, der benytter IRB-metoden i tredje del, afsnit II,
kapitel 3, fastsætte sandsynligheden for misligholdelse (PD) for modparter, mod
hvem det ikke har andre eksponeringer uden for handelsbeholdningen, på grundlag
af modpartens eksterne rating. Institutter, der anvender egne estimater over tab
givet misligholdelse (LGD), kan anvende LGD som fastsat i artikel 157, stk. 1,
på leveringsrisiko (free deliveries), der behandles i henhold til kolonne 3 i
tabel 2, forudsat at de anvender det på alle sådanne eksponeringer. Alternativt
kan et institut, der anvender IRB-metoden i tredje del, afsnit II, kapitel 2,
anvende risikovægtene for standardmetoden, jf. tredje del, afsnit II, kapitel
2, forudsat at det anvender dem på alle sådanne eksponeringer, eller kan
anvende en 100 % risikovægt på alle sådanne eksponeringer.
Hvis beløbet fra en positiv eksponering, der
stammer fra en transaktion med leveringsrisiko (free deliveries), ikke er væsentligt,
kan institutter anvende en risikovægt på 100 % på disse eksponeringer,
undtagen hvis der kræves en risikovægt på 1 250 % i henhold til
kolonne 4 i tabel 2 i stk. 1.
3.                      
Som et alternativ til at anvende en risikovægt på
1 250 % på leveringsrisiko (free deliveries) i henhold til kolonne 4
i tabel 2 i stk. 1, kan institutter fradrage den overførte værdi plus den
aktuelle positive værdi af disse eksponeringer fra tier
1-kernekapitalelementer, jf. artikel 33, stk. 1, litra k).
Artikel 370
Dispensation
Hvis der sker et omfattende svigt i et
afviklings- eller clearingsystem, kan de kompetente myndigheder dispensere fra kapitalgrundlagskravene,
der er beregnet som beskrevet i artikel 368 og 369, indtil fejlen er udbedret.
Undlader en modpart i denne situation at afvikle en handel, anses det ikke for
en misligholdelse med hensyn til kreditrisikoen.
Afsnit VI
Kapitalgrundlagskrav i relation til kreditværdijusteringsrisiko
Artikel 371
Definition af kreditværdijustering
I dette afsnit og i kapitel 6 i afsnit III forstås
ved "kreditværdijustering" eller "CVA" en justering i
forhold til værdiansættelsen på midtmarkedet af porteføljen af transaktioner
med en modpart. Justeringen afspejler markedsværdien af modpartens kreditrisiko
for instituttet, men afspejler ikke markedsværdien af instituttets kreditrisiko
for modparten.
Artikel 372
Anvendelsesområde
1.                      
Et institut beregner kapitalgrundlagskrav i
relation til kreditværdijusteringsrisiko i overensstemmelse med dette afsnit
for alle OTC-derivater inden for alle dets forretningsområder, undtagen
kreditderivater, der begrænser de risikovægtede poster for kreditrisiko.
2.                      
Et institut skal indregne
værdipapirfinansieringstransaktioner ved beregningen af kapitalgrundlagskravet
som omhandlet i stk. 1, hvis den kompetente myndighed finder, at instituttets
kreditværdijusteringsrisiko som følge af disse transaktioner er væsentlig.
3.                      
Transaktioner med en central modpart indgår ikke i kapitalgrundlagskravet
i relation til kreditværdijusteringsrisiko.
Artikel 373
Avanceret metode
1.                      
Et institut, der har tilladelse til at anvende en
intern model vedrørende den specifikke risiko i forbindelse med
gældsinstrumenter, jf. artikel 352, skal for alle transaktioner, for hvilke det
har tilladelse til at anvende metoden med en intern model til bestemmelse af eksponeringsværdien
for den tilknyttede modpartsrisiko i henhold til artikel 277, bestemme kapitalgrundlagskravet
i relation til kreditværdijusteringsrisiko ved at modelberegne virkningen af
ændringer i modparternes kreditspread på kreditværdijusteringerne for alle
modparterne i disse transaktioner, idet der tages hensyn til
kreditværdijusteringsafdækning, som kan indgå i henhold til artikel 375.
Et institut skal anvende sin interne model til
bestemmelse af kapitalgrundlagskravet i relation til specifik risiko i
forbindelse med handlede gældspositioner og skal anvende et 99 %
konfidensinterval og en 10-dages-ækvivalent ihændehaverperiode. Den interne
model skal anvendes på en sådan måde, at den simulerer ændringer i modparters
kreditspread, men ikke modelberegner følsomheden af kreditværdijusteringer for
ændringer i andre markedsfaktorer, herunder ændringer i værdien af
referenceaktivet, råvaren, valutaen eller derivatets rentesats.
Kapitalgrundlagskravet i relation til
kreditværdijusteringsrisiko for hver modpart beregnes efter følgende formel:
hvor
ti
=                 tidspunktet for den i-te værdiansættelse begyndende fra t0=0
tT
=                den længste kontraktfastsatte forfaldstid på tværs af
nettinggrupperne med modparten
si
=                modpartens kreditspread ved restløbetiden ti, der
anvendes til at beregne modpartens kreditværdijustering. Hvis der foreligger
oplysninger om modpartens "credit default swap spread", skal
instituttet anvende dette spread. Hvis der ikke foreligger oplysninger om "credit
default swap spread", skal et institut anvende et tilnærmet spread, der er
hensigtsmæssigt under hensyn til modpartens rating, branche og region
LGDMKT
=     tab givet modpartens misligholdelse baseret på spread for et
markedsinstrument tilhørende modparten, hvis der findes et modpartsinstrument.
Hvis der ikke findes et modpartsinstrument, skal det baseres på et tilnærmet
spread, der er hensigtsmæssigt under hensyn til modpartens rating, branche og
region. Den første faktor i formlen er en tilnærmet værdi for den markedsudledte
implicitte sandsynlighed for misligholdelse mellem tidspunkterne  ti-1
og ti
EEi
=             den forventede eksponering mod modparten på
værdiansættelsestidspunktet ti som defineret i artikel 267, nr. 19,
idet eksponeringer vedrørende forskellige nettinggrupper for en sådan modpart
adderes, og idet den længste løbetid for hver nettinggruppe fastlægges på
grundlag af den længste kontraktfastsatte løbetid inden for nettinggruppen. Et
institut skal anvende den i stk. 2 beskrevne metode i tilfælde af marginhandel,
hvis instituttet anvender EPE-værdien som omhandlet i artikel 279, stk. 1,
litra a) eller b), for denne form for handel
Di
=               den misligholdelsesrisikofrie diskonteringsfaktor på
tidspunktet ti, hvor D0 =1.
2.                      
Ved beregning af kapitalgrundlagskravet i relation til
kreditværdijusteringsrisiko for en modpart baserer et institut alt input til
sin interne model for specifik risiko i forbindelse med gældsinstrumenter på en
af følgende formler, alt efter det enkelte tilfælde:
a)      hvis modellen er baseret på kreditspreadfølsomheder
for specifikke restløbetider, baserer et institut hver kreditspreadfølsomhed
("Regulatory CS01") på følgende formel:
;
b)      hvis modellen anvender
kreditspreadfølsomheder over for parallelle ændringer i kreditspread, anvender
et institut følgende formel:
;
c)      hvis modellen anvender sekundære
følsomheder for ændringer i kreditspread (spread gamma), beregnes de pågældende
gamma efter formlen i stk. 1.
3.                      
Et institut, der anvender EPE-værdien for
OTC-derivater med sikkerhedsstillelse, jf. artikel 279, stk. 1, litra a) eller
b), skal ved fastsættelsen af kapitalgrundlagskravet i relation til
kreditværdijusteringsrisiko i henhold til stk. 1 både
a)      antage en konstant EE-profil og
b)      sætte EE til den faktiske forventede eksponering
som beregnet i henhold til artikel 279, stk. 1, litra b), for en løbetid på
eller over:
i)        halvdelen af den længste løbetid i
nettinggruppen
ii)       den beregnede vægtede gennemsnitlige
løbetid for alle transaktioner inden for nettinggruppen.
4.                      
Et institut, der af den kompetente myndighed i
henhold til artikel 277 har fået tilladelse til at anvende metoden med interne
modeller til at beregne eksponeringsværdier for størstedelen af sine
aktiviteter, men som anvender metoden i afdeling 3 eller afdeling 4 i afsnit
II, kapitel 6, for mindre porteføljer, og som har tilladelse til at anvende
metoden med interne modeller for markedsrisiko i forbindelse med specifik
risiko vedrørende handlede gældsinstrumenter i henhold til artikel 352, kan med
de kompetente myndigheders tilladelse beregne kapitalgrundlagskravet i relation
til kreditværdijusteringsrisiko i henhold til stk. 1 for nettinggrupper, der
ikke er omfattet af metoden med interne modeller. De kompetente myndigheder
giver kun denne tilladelse, hvis instituttet anvender den i afdeling 3 eller
afdeling 4 i afsnit II, kapitel 6, omhandlede metode på et begrænset antal
mindre porteføljer.
Ved en beregning i henhold til foregående afsnit,
og hvis metoden med interne modeller ikke giver en forventet eksponeringsprofil,
skal et institut både:
a)      antage en konstant EE-profil og
b)      sætte EE til eksponeringsværdien som
beregnet efter metoderne i afdeling 3 eller afdeling 5 i afsnit II, kapitel 6,
eller metoden med interne modeller for en løbetid på eller over:
i)        halvdelen af den længste løbetid i
nettinggruppen
ii)       den beregnede vægtede gennemsnitlige
løbetid for alle transaktioner inden for nettinggruppen.
5.                      
Et institut skal fastsætte kapitalgrundlagskravene
i relation til kreditværdijusteringsrisiko som summen af value-at-risk uden for
og i stresssituationer; denne beregnes som følger:
a)      for value-at-risk uden for stresssituationer
anvendes de aktuelle parameterkalibreringer for den forventede eksponering
b)      for value-at-risk i stresssituationer
anvendes EE-profiler for den fremtidige modpart i forbindelse med kalibrering i
stresssituationer, jf. artikel 286, stk. 2. Stressperioden for
kreditspreadparametrene skal være den alvorligste etårige stressperiode i den
treårs stressperiode, der anvendes til eksponeringsparametrene.
6.                      
EBA udarbejder udkast til reguleringsmæssige
tekniske standarder med henblik på at præcisere:
a)      hvordan et tilnærmet spread bør
fastsættes med henblik på bestemmelse af LGDMKT med henblik på den i
henhold til stk. 1 krævede beregning
b)      antallet og størrelsen af porteføljer,
der opfylder kriteriet vedrørende et begrænset antal mindre porteføljer, jf.
stk. 4.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.

Artikel 374
Standardmetoden
1.                      
Et institut, der ikke beregner kapitalgrundlagskravet
i relation til kreditværdijusteringsrisiko for sine modparter i henhold til
artikel 373, skal beregne et porteføljerelateret kapitalgrundlagskrav i
relation til kreditværdijusteringsrisiko for hver modpart efter følgende
formel, idet der tages hensyn til kreditværdijusteringsafdækning, som kan
indregnes i henhold til artikel 375:
hvor
h =      den etårige risikohorisont (i enheder a et år); h = 1
wi =   den vægt, der gælder for modparten "i".
Modparten "i" tildeles en af de syv
vægte wi baseret på en kreditvurdering foretaget af et udpeget ECAI,
jf. tabel 1. For en modpart, for hvilken der ikke foreligger en kreditvurdering
foretaget af et udpeget ECAI, gælder følgende:
a)       et institut, der anvender metoden i
afsnit II, kapitel 3, skal tildele modpartens interne rating en rating efter
den eksterne kreditvurdering
b)      et institut, der anvender metoden i
afsnit II, kapitel 2, skal tildele denne modpart kreditkvalitetstrin 3
=   den
samlede værdi af modpart "i"s modpartsrisiko (sammenlagt på tværs af
dens nettinggrupper), herunder virkningen af sikkerhedsstillelse i
overensstemmelse med metoderne i afdeling 3-6 i afsnit II, kapitel 6, der
anvendes på beregningen af kapitalgrundlagskrav i relation til modpartsrisiko
for den pågældende modpart.
For et institut, der ikke anvender metoden i
afdeling 6 i afsnit II, kapitel 6, diskonteres eksponeringen ved anvendelse af
følgende faktor:
;
Bi =    den nominelle værdi af erhvervede afdækninger i form af "single
name credit default swaps" (sammenlagt i tilfælde af mere end en
position), der vedrører modpart "i", og som anvendes til at afdække
kreditværdijusteringsrisiko.
Det nominelle beløb diskonteres med følgende
faktor:
;
Bind = den fulde nominelle værdi af en eller flere "index credit
default swaps", der er erhvervet som beskyttelse, og som anvendes til at
afdække kreditværdijusteringsrisiko.
Det nominelle beløb diskonteres med følgende
faktor:
;
wind
=  er vægten for indeksafdækninger.
Et institut skal tildele indeks en af de syv vægte
wi baseret på det gennemsnitlige spread for indeks "ind"
Mi
=  den faktiske løbetid for transaktionerne med modpart i.
For et institut, der anvender metoden i afdeling 6
i afsnit II, kapitel 6, beregnes Mi i overensstemmelse artikel 158,
stk. 2, litra f).
For et institut, der ikke anvender metoden i
afdeling 6 i afsnit II, kapitel 6, er Mi den gennemsnitlige
beregnede vægtede løbetid som omhandlet i artikel 158, stk. 2.
 =    løbetiden
for afdækningsinstrumentet med den nominelle værdi Bi (mængderne
Mihedge Bi lægges sammen, hvis disse udgøres af flere positioner)
Mind
=            løbetiden for indeksafdækningen ind.
Hvis der er tale om mere end én
indeksafdækningsposition, er Mind den nominelt vægtede løbetid.
2.                      
Hvis en modpart indgår i et indeks, som en "credit
default swap", der anvendes til afdækning af modpartsrisiko, er baseret
på, kan instituttet trække det nominelle beløb, som vedrører denne modpart i
overensstemmelse med dens referenceenhedsvægt, fra det nominelle beløb for "index
credit default swaps", der behandles som en "single name"-afdækning
(Bi) for den enkelte modpart, idet løbetiden baseres på indeksets
løbetid.
 Tabel 1 
 Kreditvurdering || Vægt wi 
 1 || 0,7 % 
 2 || 0,8 % 
 3 || 1,0 % 
 4 || 2,0 % 
 5 || 3,0 % 
 6 || 10,0 % 
Artikel 375
Afdækning, der kan indregnes
1.                      
Afdækning kan kun indgå i beregningen af kapitalgrundlagskrav
i relation til kreditværdijusteringsrisiko i henhold til artikel 373 og 374,
hvis den anvendes til at reducere kreditværdijusteringsrisiko og forvaltes som
sådan og er et af følgende:
a)      "single name credit default swaps"
eller andre tilsvarende afdækningsinstrumenter, som direkte vedrører modparten
b)      "index credit default swaps",
forudsat at basis mellem det enkelte modpartsspread og spread vedrørende "index
credit default swaps" til afdækning afspejles i value-at-risk.
Det i litra b) omhandlede krav om, at basis mellem
det enkelte modpartsspread og spread vedrørende "index credit default
swaps" til afdækning skal afspejles i value-at-risk, gælder også i
tilfælde, hvor der anvendes en tilnærmet værdi for en modparts spread.
For alle modparter, for hvilke der anvendes en
tilnærmet værdi, skal et institut anvende en hensigtsmæssig basistidsrække ud
af en repræsentativ gruppe af tilsvarende navne, for hvilke der findes et spread.
Hvis den kompetente myndighed finder, at basis
mellem det enkelte modpartsspread og spread vedrørende "index credit
default swaps" til afdækning ikke afspejles i tilfredsstillende grad, skal
et institut kun afspejle 50 % af det nominelle beløb for indeksafdækninger
i value-at-risk.
De i litra b) omhandlede afdækninger må kun
anvendes til beregning af kapitalgrundlagskrav i relation til
kreditværdijusteringsrisiko i henhold til artikel 373.
2.                      
Et institut afspejler ikke andre former for
afdækninger af modpartsrisiko i beregningen af kapitalgrundlagskrav i relation
til kreditværdijusteringsrisiko. Særlig kan ikke trancheopdelte eller "nth
to default credit default swaps" og "credit linked notes" indgå
som afdækning ved beregning af kapitalgrundlagskrav i relation til
kreditværdijusteringsrisiko.
3.                      
Afdækning, der indgår i beregningen af kapitalgrundlagskrav
i relation til kreditværdijusteringsrisiko, indgår ikke i beregningen af kapitalgrundlagskrav
i relation til specifik risiko som omhandlet i afsnit IV og behandles ikke som
kreditrisikoreducerende, bortset fra modpartsrisikoen vedrørende samme
transaktionsportefølje.
FJERDE DEL
Store engagementer
Afdeling I
Ordning for store engagementer
Artikel 376
Genstand
Institutter skal overvåge og føre kontrol med
deres store engagementer i overensstemmelse med denne del.
Artikel 377
Områder, der ikke er omfattet
Denne del finder ikke anvendelse på
investeringsselskaber, som opfylder kriterierne i artikel 90, stk. 1, eller
artikel 91, stk. 1.
Artikel 378
Definition
I denne del forstås ved:
"Engagementer": enhver af de i
tredje del, afsnit II, kapitel 2, omhandlede aktivposter og ikke-balanceførte
poster, uden anvendelse af risikovægte eller risikograder.
Artikel 379
Beregning af engagementers størrelse
1.                      
Engagementer, der hidrører fra de i bilag II
omhandlede poster, beregnes efter en af de metoder, der er beskrevet i tredje
del, afsnit II, kapitel 6.
2.                      
Institutter, der har tilladelse til at anvende
metoden med interne modeller, jf. artikel 277, kan anvende denne til beregning
af engagementers størrelse for genkøbstransaktioner, transaktioner vedrørende
ud- eller indlån i værdipapirer eller råvarer, margenlån og transaktioner med
lang afviklingstid.
3.                      
De handelsbeholdningsrelaterede engagementer med de
enkelte kunder beregnes af de institutter, der beregner kapitalgrundlagskravene
vedrørende deres handelsbeholdningsaktiviteter i henhold til tredje del, afsnit
IV, kapitel 2, artikel 293 og tredje del, afsnit V, og, alt efter det enkelte
tilfælde, i henhold til tredje del, afsnit IV, kapitel 5, ved at addere
følgende poster:
a)      den positive forskel mellem instituttets
lange og korte positioner i alle finansielle instrumenter, som er udstedt af
den pågældende kunde, idet nettopositionen i hvert af de forskellige
instrumenter beregnes efter metoderne i tredje del, afsnit IV, kapitel 2
b)      nettoengagementet i tilfælde af
deltagelse i emission af gælds- eller aktieinstrumenter
c)      engagementer, der skyldes transaktioner,
aftaler og kontrakter som omhandlet i artikel 293 og 368-370 med den pågældende
kunde, idet sådanne engagementer beregnes på den måde, der er fastsat i nævnte
artikler, hvad angår størrelsen af engagementerne.
Med henblik på litra b) beregnes nettoengagementet
ved at fradrage de emissionspositioner, som tredjemand har tegnet sig for eller
forpligtet sig til at aftage på grundlag af en formel aftale, nedsat med de
faktorer, der er omhandlet i artikel 334.
Med henblik på litra b) skal institutter indføre
systemer til overvågning og kontrollering af deres emissionsengagementer i
tiden fra afgivelsen af den oprindelige forpligtelse til den næste arbejdsdag
på grundlag af arten af de risici, som de påtager sig på de pågældende
markeder.
Med henblik på litra c) er tredje del, afsnit II,
kapitel 3, ikke omfattet af henvisningen i artikel 293.
4.                      
De samlede engagementer med enkelte modparter eller
grupper af indbyrdes forbundne modparter beregnes ved at addere de
handelsbeholdningsrelaterede engagementer og de
ikke-handelsbeholdningsrelaterede engagementer.
5.                      
Engagementerne med grupper af indbyrdes forbundne
modparter beregnes ved at addere engagementerne med de enkelte modparter i en
gruppe.
6.                      
Engagementerne omfatter ikke:
a)      ved valutatransaktioner: engagementer,
som er indgået i forbindelse med den almindelige afvikling af en transaktion i
et tidsrum på to arbejdsdage, efter at betaling har fundet sted
b)      ved køb eller salg af værdipapirer:
engagementer, der er indgået i forbindelse med den almindelige afvikling af en
transaktion i et tidsrum på fem arbejdsdage, efter at betaling har fundet sted,
eller værdipapirerne er leveret, alt efter hvilken dato der ligger først
c)      ved betalingsformidling, herunder
gennemførelse af betalingsordrer, clearing og afvikling af værdipapirer i en
hvilken som helst valuta og korrespondentbank eller tilbud om clearing,
afvikling og deponering af finansielle instrumenter til kunder: forsinket
modtagelse af finansiering og andre engagementer, der opstår som følge af
kundeaktiviteten, og som ikke varer længere end til den følgende arbejdsdag
d)      ved betalingsformidling, herunder
gennemførelse af betalingsordrer, clearing og afvikling af værdipapirer i en
hvilken som helst valuta og korrespondentbank: intradag-engagementer med
institutter, der yder disse tjenester
e)      engagementer, der fratrækkes kapitalgrundlaget
i henhold til artikel 33, 53 og 63.
7.                      
For at fastslå, om der er tale om en gruppe af indbyrdes
forbundne modparter i forbindelse med de i artikel 107, litra l) og n), nævnte
engagementer, hvor der er et engagement med underliggende aktiver, og i
forbindelse med de i artikel 107, litra p), nævnte engagementer, hvor der er en
ordning og et engagement med underliggende aktiver, skal et institut vurdere
ordningen, dens underliggende engagementer eller begge dele. Med henblik herpå
skal et institut vurdere den økonomiske substans og de risici, der er forbundet
med transaktionsstrukturen.
8.                      
EBA udarbejder udkast til reguleringsmæssige
tekniske standarder med henblik på at præcisere følgende:
a)      hvilke af de i artikel 107, litra p),
omhandlede engagementer der falder ind under dette stykke
b)      betingelserne for og metoderne til at
fastslå, om der er tale om en gruppe af indbyrdes forbundne modparter i
forbindelse med sådanne engagementer.
EBA forelægger disse udkast til reguleringsmæssige
tekniske standarder for Kommissionen senest den 1. januar 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 380
Definition af institut i forbindelse med store engagementer
Med henblik på beregning af størrelsen af
engagementer i henhold til denne del forstås ved "institut" også enhver
offentlig eller privat virksomhed, herunder også en sådan virksomheds filialer,
der opfylder definitionen på et "institut" og er meddelt tilladelse i
et tredjeland.
Artikel 381
Definition af stort engagement
Et instituts engagement med en enkelt modpart
eller gruppe af indbyrdes forbundne modparter betragtes som stort, når det
udgør 10 % eller mere af instituttets justerede kapitalgrundlag.
Artikel 382
Evne til at identificere og forvalte store engagementer
Et institut skal have pålidelige
administrative og regnskabsmæssige procedurer og egnede interne
kontrolordninger til at identificere, forvalte, overvåge, indberette og
registrere alle store engagementer og senere ændringer af dem i
overensstemmelse med denne forordning.
Artikel 383
Indberetningskrav
1.                      
Et institut indberetter følgende oplysninger om
alle store engagementer til de kompetente myndigheder, herunder store
engagementer, der ikke er omfattet af artikel 384, stk. 1:
a)      identifikation af den modpart eller
gruppe af indbyrdes forbundne modparter, som et institut har et stort
engagement med
b)      engagementets størrelse, i givet fald
inden der tages hensyn til virkningen af kreditrisikoreduktion
c)      typen af finansieret eller ufinansieret
kreditrisikoafdækning, hvor en sådan anvendes
d)      engagementets størrelse efter hensyntagen
til virkningen af kreditrisikoreduktion beregnet med henblik på artikel 384,
stk. 1.
Er et institut omfattet af tredje del, afsnit II,
kapitel 3, skal dets 20 største engagementer på konsolideret niveau, eksklusive
de engagementer, der ikke er omfattet af artikel 384, stk. 1, oplyses til de
kompetente myndigheder.
2.                      
Indberetning skal foretages mindst to gange om
året.
3.                      
EBA udarbejder udkast til gennemførelsesmæssige
tekniske standarder med henblik på at præcisere følgende:
a)      de ensartede formater for den i stk. 2
omhandlede indberetning, som skal være proportionale med arten, omfanget og
kompleksiteten af institutternes aktiviteter, samt vejledning i anvendelsen af
disse formater
b)      hyppigheden af og datoerne for den i stk.
2 omhandlede indberetning
c)      de it-løsninger, der skal anvendes i
forbindelse med den i stk. 2 omhandlede indberetning.
EBA forelægger disse udkast til
gennemførelsesmæssige tekniske standarder for Kommissionen senest den 1. januar
2013.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Artikel 384
Begrænsninger for store engagementer
1.                      
Et institut må ikke efter hensyntagen til
virkningen af kreditrisikoreduktion i overensstemmelse med artikel 388-392
påtage sig et engagement med en modpart eller en gruppe af indbyrdes forbundne
modparter, hvis størrelse overstiger 25 % af dets justerede
kapitalgrundlag. Er modparten et institut, eller omfatter gruppen af indbyrdes
forbundne modparter et eller flere institutter, må denne størrelse ikke
overstige 25 % af instituttets justerede kapitalgrundlag eller 150 mio.
EUR, idet det er den højeste størrelse, der gælder, forudsat at summen af
engagementernes størrelse efter hensyntagen til virkningen af
kreditrisikoreduktion i overensstemmelse med artikel 388-392 med alle de indbyrdes
forbundne modparter, som ikke er institutter, ikke overstiger 25 % af
instituttets justerede kapitalgrundlag.
Overstiger beløbet på 150 mio. EUR 25 % af
instituttets justerede kapitalgrundlag, må værdien af engagementet, efter at
der er taget hensyn til virkningen af kreditrisikoreduktion i overensstemmelse
med artikel 388-392, ikke overstige en rimelig grænse i forhold til
instituttets justerede kapitalgrundlag. Denne grænse fastsættes af
instituttet i overensstemmelse med de i artikel 79 i direktiv [indsættes af
Publikationskontoret] omhandlede politikker og procedurer for håndtering og
kontrol af koncentrationsrisici. Grænsen må ikke overstige 100 % af
instituttets justerede kapitalgrundlag.
De kompetente myndigheder kan fastsætte en lavere
grænse end 150 mio. EUR og skal i så fald underrette EBA og Kommissionen herom.
2.                      
Et institut skal til enhver tid overholde den
relevante grænse, der er fastsat i stk. 1, jf. dog artikel 385.
3.                      
Aktiver, der udgør fordringer på og andre
engagementer med anerkendte investeringsselskaber fra tredjelande kan behandles
som fastsat i stk. 1.
4.                      
De i denne artikel fastsatte grænser kan
overskrides for engagementer i instituttets handelsbeholdning, hvis følgende
betingelser er opfyldt:
a)      ikke-handelsbeholdningsrelaterede
engagementer over for modparten eller gruppen af modparter overstiger ikke den
grænse, der er fastsat i stk. 1, idet denne grænse beregnes med reference til det
justerede kapitalgrundlag, således at overskridelsen alene vedrører
handelsbeholdningen
b)      instituttet opfylder et krav om
supplerende kapitalgrundlag for overskridelsen af den i stk. 1 fastsatte
grænse; kravet beregnes i henhold til artikel 386 og 387
c)      handelsbeholdningsengagementet over for
den pågældende modpart eller gruppe af indbyrdes forbundne modparter overstiger
ikke 500 % af instituttets justerede kapitalgrundlag, når der er gået ti
dage eller mindre siden overskridelsen
d)      overskridelser, der har varet i mere end
ti dage, overstiger ikke tilsammen 600 % af instituttets justerede kapitalgrundlag.
I alle tilfælde, hvor grænsen er blevet
overskredet, skal instituttet straks indberette overskridelsens omfang og
navnet på den pågældende modpart.
Artikel 385
Overholdelse af krav vedrørende store engagementer
1.                      
Hvis engagementerne i undtagelsestilfælde
overstiger den i artikel 384, stk. 1, fastsatte grænse, skal der straks gives
underretning herom til de kompetente myndigheder, der, hvis omstændighederne
taler for det, kan indrømme instituttet en bestemt tidsfrist til at overholde
grænsen.
Hvis det beløb på 150 mio. EUR, der er omhandlet i
artikel 384, stk. 1, finder anvendelse, kan de kompetente myndigheder i
individuelle tilfælde tillade, at grænsen på 100 % af instituttets kapitalgrundlag
overskrides.
2.                      
Hvis et institut efter artikel 6, stk. 1, på
individuelt eller delkonsolideret niveau undlader at opfylde de forpligtelser,
der pålægges i denne del, eller bestemmelserne i artikel 8 anvendes, når der er
tale om moderinstitutter i en medlemsstat, træffes foranstaltninger til at
sikre en passende fordeling af engagementerne inden for koncernen.
Artikel 386
Beregning af krav om supplerende kapitalgrundlag vedrørende store engagementer
i handelsbeholdningen
1.                      
Den i artikel 384, stk. 4, litra b), omhandlede
overskridelse beregnes ved at udvælge de dele af det samlede
handelsbeholdningsengagement med den pågældende modpart eller gruppe af modparter,
som medfører de største krav i relation til specifik risiko i tredje del,
afsnit IV, kapitel 2, og/eller kravene i artikel 293 og tredje del, afsnit V,
og som tilsammen svarer til størrelsen af den i artikel 384, stk. 4, litra a),
omhandlede overskridelse.
2.                      
Hvis overskridelsen ikke har varet mere end ti
dage, andrager det supplerende kapitalkrav 200 % af kravene omhandlet i
stk. 1 for disse dele.
3.                      
Ti dage efter overskridelsen skal dens dele,
udvalgt i overensstemmelse med stk. 1, indsættes på den relevante linje i
kolonne 1 i tabel 1 i stigende rækkefølge for så vidt angår kravene i relation
til specifik risiko i tredje del, afsnit IV, kapitel 2, og/eller kravene i
artikel 293 og tredje del, afsnit V. Kravet om supplerende kapitalgrundlag
svarer til summen af kravene i relation til specifik risiko i tredje del,
afsnit IV, kapitel 2, og/eller kravene i artikel 293 og tredje del, afsnit V,
for disse dele ganget med den tilsvarende faktor i kolonne 2 i tabel 1.
 Tabel 1 
 Kolonne 1: Overskridelse af grænserne (på grundlag af en procentdel af det justerede kapitalgrundlag) || Kolonne 2: Faktorer 
 Op til 40 % || 200 % 
 Mellem 40 % og 60 % || 300 % 
 Mellem 60 % og 80 % || 400 % 
 Mellem 80 % og 100 % || 500 % 
 Mellem 100 % og 250 % || 600 % 
 over 250 % || 900 % 
Artikel 387
Procedurer til at forhindre omgåelse af kravet om supplerende kapitalgrundlag
Institutterne må ikke bevidst omgå kravene om
supplerende kapitalgrundlag i artikel 386, som de ellers skulle opfylde for
engagementer, der overstiger grænserne i artikel 384, stk. 1, når disse
overskridelser har varet i mere end ti dage, ved midlertidigt at overføre de
pågældende engagementer til et andet selskab, inden for samme koncern eller ej,
og/eller ved at foretage kunstige transaktioner for at ophæve engagementet i
tidagesperioden og indgå et nyt engagement.
Institutter skal anvende systemer, som sikrer,
at overførsler med den virkning, der er nævnt i første afsnit, straks
indberettes til de kompetente myndigheder.
Artikel 388
Anerkendelse af kreditrisikoreduktionsteknikker
1.                      
Med henblik på artikel 389-392 omfatter
"garanti" kreditderivater, der er anerkendt i medfør af tredje del,
afsnit II, kapitel 4, bortset fra "credit linked notes".
2.                      
Hvis anerkendelse af finansieret eller ufinansieret
kreditrisikoafdækning tillades i henhold til artikel 389-392, skal dette ske på
betingelse af, at anerkendelseskravene og andre krav, der er fastsat i tredje
del, afsnit II, kapitel 4, overholdes, jf. dog stk. 3.
3.                      
Benytter et institut sig af artikel 390, stk. 2, er
anerkendelsen af finansieret kreditrisikoafdækning underlagt de relevante krav
i tredje del, afsnit II, kapitel 3. Med henblik på denne afdeling tager et
institut ikke hensyn til den i artikel 195, stk. 3-5, omhandlede
sikkerhedsstillelse, medmindre det er tilladt i henhold til artikel 391.
4.                      
Institutter skal så vidt muligt analysere deres
engagementer med udstedere af en sikkerhedsstillelse, udbydere af ufinansieret
kreditrisikoafdækning og underliggende aktiver i henhold til artikel 379, stk.
7, for at fastslå eventuelle koncentrerede engagementer og i relevant omfang
træffe foranstaltninger og underrette den kompetente myndighed om markante
resultater af analysen.
Artikel 389
Undtagelser
1.                      
Følgende engagementer er undtaget fra
bestemmelserne i artikel 384, stk. 1:
a)      aktivposter, der udgør fordringer på
statslige forvaltninger eller centralbanker, og som usikret ville blive tillagt
en 0 % risikovægt efter tredje del, afsnit II, kapitel 2
b)      aktivposter, der udgør fordringer på
internationale organisationer eller multilaterale udviklingsbanker, og som
usikret ville blive tillagt en 0 % risikovægt efter tredje del, afsnit II,
kapitel 2
c)      aktivposter, der udgør fordringer, som
udtrykkeligt er garanteret af statslige forvaltninger, centralbanker,
internationale organisationer, multilaterale udviklingsbanker eller offentlige
enheder, og hvor usikrede fordringer på det garantistillende organ ville blive
tillagt en 0 % risikovægt efter tredje del, afsnit II, kapitel 2
d)      andre engagementer indgået med eller
garanteret af statslige forvaltninger, centralbanker, internationale
organisationer, multilaterale udviklingsbanker eller offentlige enheder, hvor
usikrede fordringer på enheden, som engagementet er indgået med, eller af
hvilket det er garanteret, ville blive tillagt en 0 % risikovægt efter
tredje del, afsnit II, kapitel 2
e)      aktivposter, der udgør fordringer på
medlemsstaternes regionale forvaltninger eller lokale myndigheder, og hvor
disse fordringer ville blive tillagt en 0 % risikovægt efter tredje del,
afsnit II, kapitel 2, og andre engagementer med eller garanteret af regionale
forvaltninger eller lokale myndigheder, hvor fordringer på disse ville blive
tillagt en 0 % risikovægt efter tredje del, afsnit II, kapitel 2
f)       engagementer med de i artikel 108, stk.
6, eller artikel 108, stk. 7, nævnte modparter, hvis de ville blive tillagt en
0 % risikovægt efter tredje del, afsnit II, kapitel 2. Engagementer,
der ikke opfylder disse kriterier, behandles, uanset om de er undtaget fra
bestemmelserne i artikel 384, stk. 1, eller ej, som engagementer med en
tredjepart
g)      aktivposter og andre engagementer, som er
sikret ved indlån i kontanter i det långivende kreditinstitut eller i et
institut, der er långiverens moder- eller datterselskab
h)      aktivposter og andre engagementer, som er
sikret ved indlånsbeviser, der er udstedt af det långivende institut eller af
et institut, som er moderselskab til eller datterselskab af det långivende
institut, og som er deponeret hos et af disse institutter, uanset hvilket
i)       engagementer, der opstår som følge af
uudnyttede kreditfaciliteter, og som klassificeres som ikke-balanceførte poster
med lav risiko i bilag I, forudsat at der er indgået en aftale med modparten
eller gruppen af indbyrdes forbundne modparter, i henhold til hvilken
faciliteten kun kan udnyttes, hvis det er godtgjort, at det ikke vil resultere
i, at den i artikel 384, stk. 1, fastsatte grænse overskrides
j)       handelsengagementer med centrale
modparter og bidrag til misligholdelsesfonde til centrale modparter
k)      engagementer i tilknytning til
indskudsgarantiordninger i henhold til direktiv 94/19/EF, som opstår ved
finansieringen af disse ordninger, hvis de institutter, der er medlem af
ordningerne, har en retlig eller kontraktmæssig forpligtelse til at finansiere
ordningen.
Kontanter, der modtages under en "credit
linked note" udstedt af instituttet, og en modparts udlån og indlån i
instituttet, der er underlagt en balanceført aftale om netting, der er
anerkendt efter tredje del, afsnit II, kapitel 4, anses for at falde ind under
litra g).
2.                      
Medlemsstaterne eller de kompetente myndigheder kan
helt eller delvis undtage følgende engagementer fra artikel 384, stk. 1:
a)      dækkede obligationer som defineret i
artikel 124, stk. 1 og 2
b)      aktivposter, der udgør fordringer på
medlemsstaternes regionale forvaltninger eller lokale myndigheder, og hvor
disse fordringer ville blive tillagt en 20 % risikovægt efter tredje del,
afsnit II, kapitel 2, og andre engagementer med eller garanteret af regionale
forvaltninger eller lokale myndigheder, hvor fordringer på disse ville blive
tillagt en 20 % risikovægt efter tredje del, afsnit II, kapitel 2
c)      engagementer, herunder kapitalinteresser
eller andre interesser, som et institut har indgået med sit moderselskab,
moderselskabets øvrige datterselskaber eller med sine egne datterselskaber, for
så vidt disse selskaber falder ind under det tilsyn på konsolideret niveau, som
instituttet selv er underlagt i overensstemmelse med nærværende forordning eller
med tilsvarende regler i et tredjeland engagementer, der ikke opfylder disse
kriterier, behandles, uanset om de er undtaget fra artikel 384, stk. 1, eller
ej, som engagementer med en tredjepart
d)      aktivposter, der udgør fordringer på og
andre engagementer, herunder kapitalinteresser eller andre interesser, med
regionale eller centrale kreditinstitutter, som kreditinstituttet i henhold til
lovfastsatte eller vedtægtsmæssige bestemmelser er tilsluttet i et netværk, og
som i henhold til disse bestemmelser er ansvarlige for likviditetsudligning
inden for netværket
e)      aktivposter, der udgør fordringer på og
andre engagementer med kreditinstitutter indgået af kreditinstitutter, der
opererer på et ikke-konkurrencemæssigt grundlag og yder lån under
lovgivningsprogrammer eller i henhold til deres vedtægter til fremme af
bestemte erhvervssektorer, og som indebærer en form for statslig kontrol og
restriktioner i brugen af lånene, forudsat at de pågældende engagementer
stammer fra sådanne lån, der videregives til de begunstigede via andre
kreditinstitutter
f)       aktivposter, der udgør fordringer på og
andre engagementer med institutter, forudsat at disse engagementer ikke udgør
sådanne institutters kapitalgrundlag, ikke har længere varighed end til den
følgende handelsdag og ikke er denomineret i en større handelsvaluta
g)      aktivposter, der udgør fordringer på
centralbanker i form af krævede minimumsreserver i disse centralbanker, og som
er angivet i deres nationale valutaer
h)      aktivposter, der udgør fordringer på
statslige forvaltninger i form af lovbestemte likviditetskrav, som placeres i
statsobligationer, og som er angivet og finansieret i deres nationale valutaer,
på betingelse af at disse statslige forvaltningers kreditvurdering, som er
foretaget af et udpeget ECAI, efter de kompetente myndigheders skøn er
"investment grade"
i)       50 % af ikke-balanceførte remburser
med mellemliggende/lav risiko og ikke-balanceførte uudnyttede kreditfaciliteter
med mellemliggende/lav risiko, jf. bilag I, og, under forudsætning af de kompetente
myndigheders tilsagn, 80 % af andre garantier end kreditgarantier, som er
baseret på en lov eller andre retsforskrifter, og som gensidige garantifonde,
der har status som kreditinstitutter, yder sine medlemmer
j)       garantier, som der foreligger et lovbestemt
krav om, og som anvendes, når realkreditlån, der er finansieret ved at udstede
realkreditobligationer, udbetales til låntageren inden den endelige
registrering af lånet i tingbogen, hvis garantien ikke anvendes til at begrænse
risikoen i forbindelse med beregningen af de risikovægtede aktiver
k)      aktivposter, der udgør fordringer på og
andre engagementer indgået med anerkendte børser.
Artikel 390
Beregning af virkningerne af teknikker til kreditrisikoreduktion
1.                      
Med henblik på beregning af størrelsen af engagementer
med henblik på artikel 384, stk. 1, kan et institut benytte den "fuldt
justerede størrelse af engagementet (eksponeringen)", der er beregnet
efter tredje del, afsnit II, kapitel 4, under hensyntagen til
kreditrisikoreduktionen, volatilitetsjusteringer og eventuelt manglende
løbetidsmatch (E*).
2.                      
Et institut, der har tilladelse til at benytte egne
estimater af tab givet misligholdelse og omregningsfaktorer for en
eksponeringsklasse i henhold til tredje del, afsnit II, kapitel 3, kan med de
kompetente myndigheders tilladelse indregne virkningerne af finansiel
sikkerhedsstillelse ved beregning af engagementers størrelse med henblik på
artikel 384, stk. 1.
De kompetente myndigheder giver kun den i
foregående afsnit omhandlede tilladelse, hvis instituttet kan foretage
estimater af virkningerne af den finansielle sikkerhedsstillelse på deres
engagementer adskilt fra andre aspekter af relevans for tab i tilfælde af
misligholdelse.
Et institut anvender procedurer, der sikrer, at
dets estimater er tilstrækkeligt egnede til at nedsætte størrelsen af
engagementerne med henblik på overholdelse af bestemmelserne i artikel 384.
Har et institut fået tilladelse til at benytte
egne estimater af virkningerne af den finansielle sikkerhedsstillelse, skal det
gøre dette på konsekvent vis efter den fremgangsmåde, der er blevet anvendt ved
beregningen af kapitalkrav i overensstemmelse med denne forordning.
Institutter, der har tilladelse til at anvende
egne estimater af tab givet misligholdelse og omregningsfaktorer for en
eksponeringsklasse i henhold til tredje del, afsnit II, kapitel 3, og som ikke
beregner størrelsen af deres engagementer ved hjælp af den metode, der er
omhandlet i dette stykkes første afsnit, kan anvende den udbyggede metode for
finansiel sikkerhedsstillelse eller metoden i artikel 392, stk. 1, litra b),
til beregning af størrelsen af engagementer.
3.                      
Et institut, som anvender den udbyggede metode for
finansiel sikkerhedsstillelse eller den i stk. 2 i denne artikel beskrevne
metode til beregning af størrelsen af engagementer med henblik på artikel 384,
stk. 1, skal regelmæssigt gennemføre stresstest af deres
kreditrisikokoncentrationer, herunder også i relation til salgsværdien af en
accepteret sikkerhedsstillelse.
Disse i første afsnit omhandlede regelmæssige
stresstest skal afdække risici, der hidrører fra potentielle ændringer i
markedsforholdene, som kunne få en negativ indvirkning på instituttets
kapitalgrundlag, og risici, der hidrører fra afhændelsen af sikkerhedsstillelse
i stresssituationer.
De stresstest, der gennemføres, skal være
tilstrækkelige og hensigtsmæssige til vurdering af sådanne risici.
Viser en regelmæssig stresstest, at salgsværdien
af den accepterede sikkerhedsstillelse er lavere, end hvad der ville blive
tilladt efter henholdsvis den udbyggede metode for finansiel
sikkerhedsstillelse eller metoden i stk. 2, skal værdien af den
sikkerhedsstillelse, der kan indregnes ved beregningen af værdien af
engagementer med henblik på artikel 384, stk. 1, reduceres tilsvarende.
Institutter som omhandlet i første afsnit skal
inkludere følgende i deres strategier for reduktion af koncentrationsrisici:
a)      politikker og procedurer for reduktion af
risici hidrørende fra manglende løbetidsmatch mellem engagementer og en
eventuel kreditrisikoafdækning af sådanne engagementer
b)      politikker og procedurer for det
tilfælde, at en stresstest viser, at salgsværdien af sikkerhedsstillelsen er
lavere, end hvad der er taget i betragtning ved anvendelsen af den udbyggede
metode for finansiel sikkerhedsstillelse eller metoden i stk. 2
c)      politikker og procedurer for
koncentrationsrisici hidrørende fra anvendelsen af
kreditrisikoreduktionsteknikker, navnlig store indirekte kreditengagementer
(f.eks. med en enkelt udsteder af værdipapirer), der er accepteret som
sikkerhedsstillelse.
Artikel 391
Engagementer i forbindelse med realkredit
1.                      
Med henblik på beregning af størrelsen af
engagementer eller dele af engagementer, der er sikret ved pant i fast ejendom
til beboelse, kan et institut nedsætte størrelsen af engagementerne med op til
50 % af værdien af den pågældende faste ejendom til beboelse, hvis en af
nedenstående betingelser er opfyldt:
a)      engagementet er sikret ved pant i fast
ejendom til beboelse eller ved andele i finske boligselskaber, der drives i
henhold til den finske lov om boligselskaber af 1991 eller senere tilsvarende
lovgivning
b)      engagementet vedrører en
leasingtransaktion, hvor udlejeren beholder den fulde ejendomsret til den
udlejede bolig, så længe lejeren ikke har benyttet sin købsoption.
Værdien af den faste ejendom skal beregnes på
grundlag af forsigtige værdiansættelsesnormer, der er fastlagt i love eller
administrative bestemmelser. Værdiansættelsen foretages mindst en gang hvert
tredje år for fast ejendom til beboelse.
Kravene i artikel 203 og i artikel 224, stk. 1,
finder anvendelse på dette stykke.
Ved "fast ejendom til beboelse" forstås
beboelse, der er eller vil blive beboet eller udlejet af ejeren.
2.                      
Med henblik på beregning af størrelsen af
engagementer eller dele af engagementer, der er sikret ved pant i
erhvervsejendom, kan et institut nedsætte størrelsen af engagementerne med op
til 50 % af værdien af den pågældende erhvervsejendom, hvis de pågældende
kompetente myndigheder i den medlemsstat, hvor erhvervsejendommen er
beliggende, tillader, at følgende engagementer bliver tillagt en 50 %
risikovægt på grundlag af de samme betingelser i artikel 121:
a)      engagementer, for hvilke der er stillet
sikkerhed i form af pant i kontor- eller forretningsejendomme eller i form af
aktier i finske boligselskaber, der drives i henhold til den finske lov om
boligselskaber af 1991 eller senere tilsvarende lovgivning, og som vedrører
kontor- eller forretningsejendomme
b)      engagementer, der vedrører
ejendomsleasingtransaktioner vedrørende kontor- eller forretningsejendomme.
Værdien af den faste ejendom skal beregnes på
grundlag af forsigtige værdiansættelsesnormer, der er fastlagt i love eller
administrative bestemmelser.
Erhvervsejendom skal opføres fuldstændigt, leases
og give anledning til en passende lejeindtægt.
Artikel 392
Substitutionsmetoden
1.                      
Er der af tredjemand stillet sikkerhed for et
engagement indgået med en kunde, eller er engagementet sikret ved
sikkerhedsstillelse udstedt af tredjemand, kan et kreditinstitut:
a)      behandle den del af engagementet, der er
stillet sikkerhed for, som værende indgået af garantistilleren frem for af
kunden, forudsat at det usikrede engagement med garantistilleren ville blive
tildelt en risikovægt svarende til eller lavere end risikovægten af det
usikrede engagement med kunden i henhold til tredje del, afsnit II, kapitel 2
b)      behandle den del af engagementet, hvor
sikkerhedsstillelsen er dækket af markedsværdien af den anerkendte
sikkerhedsstillelse, som værende indgået af tredjeparten frem for af kunden,
hvis engagementet garanteres ved sikkerhedsstillelse, og hvis den del af
engagementet, for hvilken der er stillet sikkerhed, ville blive tildelt en
risikovægt svarende til eller lavere end risikovægten af det usikrede
engagement med kunden i henhold til tredje del, afsnit II, kapitel 2.
Et institut anvender ikke metoden i første afsnit,
litra b), når der er manglende match mellem engagementets løbetid og
beskyttelsens løbetid.
Med henblik på denne del kan et institut kun
anvende både den udbyggede metode for finansiel sikkerhedsstillelse og
behandlingen i første afsnit, litra b), når det er tilladt at anvende både den
udbyggede metode for finansiel sikkerhedsstillelse og den enkle metode for
finansiel sikkerhedsstillelse med henblik på artikel 87.
2.                      
Hvis et institut gør brug af stk. 1, litra a):
a)      og hvis garantien er denomineret i en
anden valuta end den, som engagementet er denomineret i, skal størrelsen af
engagementer, der anses for dækket, beregnes i overensstemmelse med
bestemmelserne om behandling af manglende valutamatch ved ufinansieret
kreditrisikoafdækning i tredje del, afsnit II, kapitel 4
b)      skal manglende match mellem engagementets
løbetid og risikoafdækningens løbetid behandles i overensstemmelse med
bestemmelserne om behandling af manglende løbetidsmatch i tredje del, afsnit
II, kapitel 4
c)      kan delvis
dækning indregnes i overensstemmelse med behandlingen i tredje del, afsnit II,
kapitel 4.
FEMTE DEL
EKSPONERINGER MOD OVERFØRT KREDITRISIKO
Afsnit I
Generelle bestemmelser for denne del
Artikel 393
Anvendelsesområde
Afsnit II
og III finder anvendelse på nye securitiseringer, der udstedes fra og med den
1. januar 2011. Afsnit II og III finder efter den 31. december 2014 anvendelse
på eksisterende securitiseringer, hvis nye underliggende eksponeringer er
tilføjet eller erstattet efter denne dato.
Afsnit II
Krav vedrørende investorinstitutter
Artikel 394
Udstederens bibeholdte interesser
1.                      
Et institut, der ikke handler som eksponeringsleverende
eller organiserende institut eller oprindelig långiver, må kun eksponeres for
kreditrisikoen ved en securitiseringsposition i eller uden for sin
handelsbeholdning, hvis det eksponeringsleverende institut, det organiserende
institut eller den oprindelige långiver over for instituttet udtrykkeligt har givet
tilsagn om, at det løbende vil bibeholde en væsentlig nettokapitalandel, som
under ingen omstændigheder må være på mindre end 5 %.
Der anses kun at være tale om bibeholdelse af en
væsentlig nettokapitalandel på ikke under 5 % i følgende tilfælde:
a)      bibeholdelse af mindst 5 % af den
nominelle værdi af hver af de trancher, der er solgt eller overført til
investorerne
b)      i tilfælde af securitiseringer i
forbindelse med revolverende eksponeringer: bibeholdelse af det eksponeringsleverende
instituts andel på mindst 5 % af de securitiserede eksponeringers
nominelle værdi
c)      bibeholdelse af tilfældigt udvalgte eksponeringer
svarende til mindst 5 % af det nominelle beløb af securitiserede eksponeringer,
når sådanne eksponeringer ellers ville være blevet securitiseret i securitiseringen,
forudsat at antallet af potentielt securitiserede eksponeringer er på mindst
100 ved eksponeringens indgåelse
d)      bibeholdelse af "first loss"-tranchen
og om nødvendigt andre trancher med samme eller en strengere risikoprofil end
de trancher, der er overført eller solgt til investorer, og som ikke forfalder
tidligere end de trancher, der er overført eller solgt til investorer, således
at bibeholdelsen i alt svarer til mindst 5 % af de securitiserede eksponeringers
nominelle værdi.
Nettokapitalandelen måles ved eksponeringens
indgåelse og opretholdes på løbende basis. Nettokapitalandelen, inklusive
bibeholdte positioner, kapitalandele eller eksponeringer, må ikke være omfattet
af nogen kreditrisikoreduktion, korte positioner eller andre former for
afdækning og må ikke sælges. Nettokapitalandelen bestemmes af de
ikke-balanceførte posters nominelle værdi.
Kravene om bibeholdelse må ikke bringes i
anvendelse flere gange for samme securitisering.
2.                      
Hvis et moderinstitut eller et finansielt
holdingselskab i Unionen eller et af dets datterselskaber som eksponeringsleverende
eller organiserende institut securitiserer eksponeringer fra flere
kreditinstitutter, investeringsselskaber eller andre finansieringsinstitutter,
der er omfattet af tilsynet på konsolideret niveau, kan kravet i stk. 1
opfyldes på grundlag af den konsoliderede situation for det tilknyttede moderinstitut
eller det finansielle holdingselskab i Unionen.
Første afsnit finder kun anvendelse, hvis de
kreditinstitutter, investeringsselskaber eller finansieringsinstitutter, der
har oprettet de securitiserede eksponeringer, har forpligtet sig til at opfylde
kravene i artikel 397 og rettidigt meddeler det eksponeringsleverende eller
organiserende kreditinstitut og moderkreditinstituttet eller det finansielle holdingselskab
i Unionen de oplysninger, der er nødvendige for at opfylde kravene i artikel
398.
3.                      
Stk. 1 finder ikke anvendelse, når de
securitiserede eksponeringer er fordringer eller eventualfordringer på eller
fuldt ud, betingelsesløst og uigenkaldeligt garanteret af følgende enheder:
a)      statslige forvaltninger eller
centralbanker
b)      regionale forvaltninger, lokale
myndigheder og offentlige enheder i medlemsstaterne
c)      institutter, der er tillagt en risikovægt
på 50 % eller derunder i henhold til tredje del, afsnit II, kapitel 2
d)      multilaterale udviklingsbanker.
4.                      
Stk. 1 gælder ikke for:
a)      transaktioner baseret på et klart,
gennemsigtigt og tilgængeligt indeks, hvor de underliggende referenceenheder er
identiske med dem, der udgør et indeks over enheder, der handles bredt, eller
som er andre omsættelige værdipapirer end securitiseringspositioner
b)      syndikerede lån, erhvervede fordringer
eller "credit default swaps", når disse instrumenter benyttes til at
gruppere og/eller afdække en securitisering, der er omfattet af stk. 1.
Artikel 395
Rettidig omhu
1.                      
Inden institutter investerer og derefter efter
behov, skal de kunne godtgøre over for de kompetente myndigheder, at de har en
bred og indgående forståelse af og har gennemført formelle politikker og
procedurer, der er relevante for deres positioner i og uden for
handelsbeholdningen, og som står i rimeligt forhold til risikoprofilen af deres
investeringer i securitiserede positioner, til analyse og registrering af:
a)      oplysninger, der er afgivet i henhold til
artikel 394, stk. 1, af eksponeringsleverende eller organiserende
kreditinstitutter for at angive den nettokapitalandel, de opretholder på
løbende basis i securitiseringen
b)      risikokarakteristikken ved den
individuelle securitiseringsposition
c)      risikokarakteristikken ved de underliggende
eksponeringer i securitiseringspositionen
d)      omdømmet og tabserfaringerne ved
tidligere securitiseringer hos eksponeringsleverende eller organiserende
kreditinstitutter i de relevante underliggende eksponeringsklasser i securitiseringspositionen
e)      de eksponeringsleverende eller
organiserende kreditinstitutters eller deres agenters eller rådgiveres
erklæringer og afgivelse af oplysninger om den rettidige omhu, de har udvist
med hensyn til de securitiserede eksponeringer, og i givet fald kvaliteten af
sikkerhedsstillelsen til støtte for de securitiserede eksponeringer
f)       i givet fald de metodologier og det
begrebsapparat, som vurderingen af sikkerhedsstillelsen til støtte for de
securitiserede eksponeringer er baseret på, og de politikker, det eksponeringsleverende
eller organiserende kreditinstitut har indført for at sikre vurderingsmandens
uafhængighed
g)      alle de strukturelle karakteristika ved securitiseringen,
som væsentligt vil kunne påvirke udviklingen i instituttets securitiseringsposition.
Institutter gennemfører regelmæssigt egne
stresstest, som passer til deres securitiseringspositioner. Med henblik herpå
kan institutter basere sig på finansielle modeller, der er udviklet af et ECAI,
forudsat at institutterne på anmodning kan godtgøre, at de har udvist rettidig
omhu, inden de foretog investeringer, for at validere de relevante
forudsætninger for og struktureringer af modellerne og for at forstå
metodologien, forudsætningerne og resultaterne.
2.                      
Andre institutter end eksponeringsleverende eller
organiserende institutter eller oprindelige långivere skal indføre formelle
procedurer, som passer til deres positioner i og uden for handelsbeholdningen,
og som står i et rimeligt forhold til risikoprofilen af deres investeringer i
securitiserede positioner, for på løbende basis og rettidigt at overvåge udviklingen
i de underliggende eksponeringer i deres securitiseringspositioner. Hvor dette
er relevant, skal dette omfatte eksponeringstypen, procentdelen af lån, der er
forfalden med mere end 30, 60 og 90 dage, misligholdelsessatser,
forudbetalingssatser, overtagne lån, sikkerhedsstillelsestype og ejer- eller
lejerforhold i forbindelse med fast ejendom, frekvensfordelingen af
kreditvurderinger og andre målinger af kreditværdigheden for de underliggende eksponeringer,
den erhvervsmæssige og geografiske diversificering og frekvensfordelingen af
belåningsprocenten med udsvingsbånd, der fremmer en hensigtsmæssig
følsomhedsanalyse. Udgøres de underliggende eksponeringer selv af securitiseringspositioner,
skal institutter ikke kun have de i dette afsnit omhandlede oplysninger om de
underliggende securitiseringstrancher, såsom emittentens navn og
kreditkvaliteten, men også om de særlige karakteristika ved og udviklingen i de
puljer, der ligger til grund for disse securitiseringstrancher.
Institutter skal have en indgående forståelse af
alle strukturelle træk ved en securitiseringstransaktion, som i væsentlig grad
ville indvirke på udviklingen i deres eksponeringer mod transaktionen, såsom
det aftalemæssige "vandfald" og udløsningstærskler i relation til
"vandfald", kreditværdighedsforbedringer, forbedringer af
likviditeten, markedsværdiudløsningstærskler og handelsspecifik definition af
default.
Artikel 396
Supplerende risikovægt
Opfylder et institut ikke i det væsentlige
kravene i artikel 394 eller 395 på grund af instituttets uagtsomhed eller
undladelse, pålægger de kompetente myndigheder en forholdsmæssig supplerende
risikovægt på ikke under 250 % af den risikovægt (og højst 1 250 %),
som finder anvendelse på de relevante securitiseringspositioner i henhold til
artikel 240, stk. 6, eller artikel 326, stk. 3. Risikovægten forhøjes gradvis
for hver efterfølgende overtrædelse af bestemmelserne om rettidig omhu.
De kompetente myndigheder tager hensyn til de
i artikel 394, stk. 3, omhandlede undtagelser for visse securitiseringer ved at
nedsætte den risikovægt, den ellers ville pålægge i henhold til denne artikel,
hvad angår securitiseringer, for hvilke artikel 394, stk. 3, finder anvendelse.
Afsnit III
Krav vedrørende organiserende og eksponeringsleverende institutter
Artikel 397
Kriterier for långivning
Organiserende og eksponeringsleverende
institutter skal anvende de samme sunde og veldefinerede kriterier for
långivning i overensstemmelse med kravene i artikel 77 i direktiv [indsættes af
Publikationskontoret] på eksponeringer, som skal securitiseres, som de anvender
på eksponeringer i deres handelsbeholdning. Med henblik herpå skal de samme
processer for godkendelse og, hvor dette er relevant, for ændring, fornyelse og
refinansiering af kreditter anvendes af de eksponeringsleverende og
organiserende institutter. Institutter skal også anvende de samme
analysestandarder på andele eller tegninger i securitiseringsemissioner, der
købes fra tredjemand, uanset om sådanne andele eller tegninger skal besiddes
inden for eller uden for deres egen handelsbeholdning.
I tilfælde, hvor kravene i stk.1 i denne
artikel ikke er opfyldt, kan artikel 240, stk. 1, ikke anvendes af et eksponeringsleverende
institut, og dette eksponeringsleverende institut har ikke ret til at udelukke
de securitiserede eksponeringer ved beregningen af deres kapitalkrav i henhold
til denne forordning.
Artikel 398
Oplysninger til investorer
Organiserende og eksponeringsleverende
institutter skal oplyse investorer om omfanget af deres tilsagn i henhold til
artikel 394 om at bibeholde en nettokapitalandel i securitiseringen.
Organiserende og eksponeringsleverende institutter skal sikre, at potentielle
investorer har umiddelbar adgang til alle væsentlige og relevante data om
kreditkvaliteten og udviklingen i de enkelte underliggende eksponeringer,
likviditetsstrømme og sikkerhedsstillelse til støtte for en securitiseringseksponering
samt til alle oplysninger, der er nødvendige for at gennemføre omfattende og
informerede stresstest på likviditetsstrømmene og sikkerhedsstillelsesværdierne
til støtte for de underliggende eksponeringer. Med henblik herpå defineres
"væsentlige og relevante data" ved securitiseringeksponeringens
indgåelse og om nødvendigt derefter alt efter securitiseringens karakter.
Artikel 399
Ensartede betingelser for anvendelsen
1.                      
EBA aflægger årligt rapport for Kommissionen om,
hvilke foranstaltninger de kompetente myndigheder har truffet for at sikre, at
institutter overholder kravene i afsnit II og III.
2.                      
EBA udarbejder udkast til gennemførelsesmæssige
tekniske standarder for harmoniseringen af tilsynspraksis med hensyn til
artikel 394-398, herunder de foranstaltninger, der skal træffes i tilfælde af
overtrædelser af forpligtelserne, hvad angår rettidig omhu og risikostyring.
EBA forelægger disse udkast til
gennemførelsesmæssige tekniske standarder for Kommissionen senest den 1. januar
2014.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
SJETTE DEL
LIKVIDITET
Afsnit I
Definitioner og krav vedrørende likviditetsdækning
Artikel 400
Definitioner
I denne del forstås ved:
1)           "Finansiel kunde": en
kunde, der udøver en eller flere af de aktiviteter, der er anført i bilag I til
direktiv [indsættes af Publikationskontoret], som hovedaktivitet, eller er et
af følgende:
a)      et kreditinstitut
b)      et investeringsselskab
c)      et SSPE
d)      en kollektiv investeringsvirksomhed (CIU)
e)      en investeringsordning af den ikke åbne
type
f)       et forsikringsselskab
g)      et finansielt holdingselskab eller et
blandet holdingselskab.
2)           "Detailindlån": en
forpligtelse over for en fysisk person eller en lille eller mellemstor
virksomhed, idet de samlede forpligtelser over for sådanne modparter eller en
gruppe af indbyrdes forbundne modparter er under 1 mio. EUR.
Artikel 401
Krav vedrørende likviditetsdækning
1.                      
Institutter skal til enhver tid besidde likvide
midler, hvis samlede værdi er lig med eller større end de udgående pengestrømme
minus de indgående pengestrømme i stresssituationer, således at det sikres, at
institutter bibeholder likviditetsbuffere, der er tilstrækkelige til at dække
eventuelle ubalancer mellem indgående og udgående pengestrømme i stresssituationer
over en kort periode.
2.                      
Institutter må ikke foretage dobbelttælling af indgående
pengestrømme og likvide aktiver.
3.                      
Institutter kan anvende de i stk. 1 omhandlede
likvide aktiver til at opfylde deres forpligtelser i stresssituationer, jf.
artikel 402.
4.                      
Bestemmelserne i afsnit II finder kun anvendelse
med henblik på af fastsætte indberetningsforpligtelserne som fastsat i artikel
403.
Artikel 402
Overholdelse af likviditetskrav
Hvis et institut ikke
opfylder eller forventes ikke at opfylde kravet i artikel 401, stk. 1, skal det
straks underrette de kompetente myndigheder og hurtigst muligt indgive en plan
til den kompetente myndighed for snarlig tilbagevenden til opfyldelse af
artikel 401. Indtil instituttet igen opfylder kravet, skal det foretage daglig
indberetning af posterne ved hver arbejdsdags afslutning, medmindre de
kompetente myndigheder tillader en mindre hyppig indberetning og en længere
frist. De kompetente myndigheder giver kun sådanne tilladelser på grundlag af
et instituts individuelle situation. De skal overvåge gennemførelsen af planen
og om nødvendigt kræve, at gennemførelsen finder sted hurtigere.
Afsnit II
Indberetning af oplysninger om likviditet
Artikel 403
Indberetningspligt og format for indberetning
1.                      
Institutter skal til de kompetente myndigheder
indberette de poster, der er omhandlet i afsnit II og III, samt deres
bestanddele, herunder sammensætningen af likvide aktiver i henhold til artikel
404 og bilag III. Indberetning skal finde sted mindst en gang månedligt for
kravet i afsnit II og bilag III og mindst kvartalsvis for posterne i afsnit
III.
De kompetente myndigheder tillader kun en mindre
hyppig indberetning eller en længere indberetningsfrist på grundlag af et
instituts individuelle situation. De overvåger gennemførelsen af planen for
snarlig tilbagevenden til opfyldelse af kravene og kræver om nødvendigt, at den
gennemføres hurtigere end fastsat.
2.                      
Hvis en kompetent myndighed træffer afgørelse om,
at et institut har en væsentlig likviditetsrisiko i en anden valuta eller en
væsentlig filial, jf. artikel 52 i direktiv [indsættes af Publikationskontoret]
i et værtsland, der anvender en anden valuta end dets hjemland, skal
instituttet separat til de kompetente myndigheder i hjemlandet indberette de
poster, der er angivet i eller indekseret i forhold til førstnævnte valuta.
3.                      
EBA udarbejder udkast til gennemførelsesmæssige
tekniske standarder med henblik på at præcisere følgende:
a)      ensartede formater med tilhørende
anvisninger, hyppighed, datoer og frister for indberetning. Indberetningsformaterne
og hyppigheden skal være proportionale med arten, omfanget og kompleksiteten af
forskellige institutters aktiviteter og skal omfatte den indberetning, der
kræves i henhold til stk. 1 og 2
b)      yderligere krævede parametre for
likviditetsovervågningen, der giver de kompetente myndigheder mulighed for at
få et omfattende overblik over likviditetsrisikoprofilen, proportionalt med
arten, omfanget og kompleksiteten af et instituts aktiviteter
c)      de it-løsninger, der skal anvendes ved en
sådan indberetning, og som giver direkte og øjeblikkelig elektronisk adgang til
et instituts indberetninger, hvis dette kræves ifølge direktiv [indsættes af
Publikationskontoret] og denne forordning.
EBA forelægger disse
udkast til tekniske standarder for Kommissionen senest den 1. januar 2013.
Kommissionen tillægges
beføjelser til at vedtage de i første afsnit omhandlede udkast til
gennemførelsesmæssige tekniske standarder i overensstemmelse med artikel 15 i
forordning (EU) nr. 1093/2010.
4.                      
De kompetente myndigheder i hjemlandet giver på
anmodning de kompetente myndigheder og den nationale centralbank i værtslandet
samt EBA direkte og øjeblikkelig elektronisk adgang til de enkelte
indberetninger i overensstemmelse med denne artikel.
5.                      
Kompetente myndigheder, der udøver tilsyn på konsolideret
niveau i henhold til artikel 107 i direktiv [indsættes af
Publikationskontoret], giver på anmodning følgende myndigheder direkte og
øjeblikkelig elektronisk adgang til alle oplysninger, som instituttet har
indberettet i henhold til denne artikel:
a)      de kompetente myndigheder og den
nationale centralbank i de værtslande, hvor der er væsentlige filialer af
datterselskaber af moderinstituttet eller institutter kontrolleret af det samme
finansielle moderholdingselskab
b)      de kompetente myndigheder, der har
meddelt tilladelse til datterselskaber af moderinstituttet eller institutter
kontrolleret af det samme finansielle moderholdingselskab, samt den nationale
centralbank i den samme medlemsstat
c)      EBA
d)      ECB.
6.                      
De kompetente myndigheder, der har meddelt tilladelse
til et institut, der er et datterselskab af et moderinstitut eller finansielt
moderholdingselskab, skal på anmodning give de kompetente myndigheder, der
udøver tilsyn på konsolideret niveau i henhold til artikel 106 i direktiv
[indsættes af Publikationskontoret], centralbanken i den medlemsstat, hvor
instituttet er blevet meddelt tilladelse, og EBA direkte og øjeblikkelig
elektronisk adgang til alle oplysninger, som instituttet har indberettet i
overensstemmelse med de ensartede formater, der er omhandlet i stk. 3.
Artikel 404
Indberetning af oplysninger om likvide aktiver
1.                      
Institutter skal indberette oplysninger om følgende
som likvide aktiver, medmindre andet fremgår af stk. 2, og kun, hvis de likvide
aktiver opfylder betingelserne i stk. 3:
a)      kontanter og indlån i centralbanker, i
det omfang disse indlån kan hæves i stresssituationer
b)      overdragelige aktiver, der har særdeles
stor likviditet og særdeles høj kreditkvalitet
c)      overdragelige aktiver, der udgør
fordringer på, eller som er garanteret af en medlemsstats eller et tredjelands statslige
forvaltning, hvis instituttet har en likviditetsrisiko i den pågældende
medlemsstat eller det pågældende tredjeland, som det dækker ved at besidde de
likvide aktiver
d)      overdragelige aktiver, der har stor likviditet
og høj kreditkvalitet
I afventning af en ensartet definition i
overensstemmelse med artikel 481, stk. 2, af stor og særdeles stor likviditet
og høj og særdeles høj kreditkvalitet skal institutter selv i en given valuta
identificere overdragelige aktiver med hhv. stor og særdeles stor likviditet og
af høj og særdeles høj kreditkvalitet. I afventning af en ensartet definition
kan de kompetente myndigheder under hensyn til kriterierne i artikel 481, stk.
2, udstikke generelle retningslinjer, som institutter skal følge ved
identificeringen af stor og særdeles stor likviditet og høj og særdeles høj
kreditkvalitet. Foreligger der ikke sådanne retningslinjer, anvender
institutter klare og objektive kriterier til dette formål, herunder nogle af
eller samtlige de kriterier, der er nævnt i artikel 481, stk. 2.
2.                      
Følgende anses ikke for at være likvide aktiver:
a)      aktiver, der er udstedt af et
kreditinstitut, medmindre de opfylder en af følgende betingelser:
i)        der er tale om obligationer, der kan
behandles som fastsat i artikel 124, stk. 3 eller 4
ii)       der er tale om obligationer som
defineret i artikel 52, stk. 4, i direktiv 2009/65/EF, bortset fra obligationer
som nævnt i nr. i)
iii)      kreditinstituttet er blevet oprettet og
støttes af den statslige forvaltning eller en regional forvaltning i en
medlemsstat, og aktivet garanteres af denne forvaltning og anvendes til at
finansiere støttelån, der ydes på ikke-konkurrencemæssigt grundlag uden vinding
for øje, med henblik på at fremme almene samfundsmæssige målsætninger
b)      aktiver udstedet af enten:
i)        et investeringsselskab
ii)       et forsikringsselskab
iii)      et finansielt holdingselskab
iv)      et blandet holdingselskab eller
v)       en anden enhed, der udøver en eller
flere af de i bilag I til direktiv [indsættes af Publikationskontoret] nævnte
aktiviteter som hovedaktivitet.
3.                      
Institutter skal kun indberette aktiver, der
opfylder samtlige følgende betingelser, som likvide:
a)      de er ikke udstedt af instituttet selv
eller dets moderinstitut eller datterinstitutter eller et andet datterselskab
af dets moderinstitut eller finansielle moderholdingselskab
b)      de er anerkendt sikkerhedsstillelse under
normale forhold til intradaylikviditetsbehov og
dag-til-dag-likviditetsfaciliteter for en centralbank i en medlemsstat eller –
hvis de likvide aktiver indehaves for at opfylde udgående pengestrømme i et
tredjelands valuta – for centralbanken i det pågældende tredjeland
c)      deres pris kan fastsættes ved en formel,
der er nem at beregne på grundlag af offentligt tilgængeligt input, og den afhænger
ikke af stærke antagelser, som det typisk er tilfældet med strukturerede eller
eksotiske produkter
d)      de er noteret på en anerkendt børs
e)      de er omsættelige på aktive markeder,
hvor der kan indgås direkte aftaler om salg eller genkøb med et stort og varieret
antal markedsdeltagere, en høj omsætning og markedsbredde og ‑dybde.
Betingelsen i litra b) finder ikke anvendelse på
likvide aktiver, der besiddes med henblik på at opfylde udgående pengestrømme i
en valuta, for hvilken centralbankens kriterier for godkendelse af
sikkerhedsstillelse er defineret særdeles snævert. Hvis der er tale om
tredjelandsvalutaer, finder denne undtagelse kun anvendelse, hvis tredjelandets
kompetente myndigheder anvender samme undtagelse, og tredjelandet har indført
sammenlignelige indberetningskrav.
4.                      
EBA udarbejder udkast til gennemførelsesmæssige
tekniske standarder med lister over de valutaer, der opfylder de i stk. 3,
andet afsnit, nævnte betingelser.
EBA forelægger disse udkast til tekniske
standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
Indtil ikrafttrædelsen af de i foregående afsnit
omhandlede tekniske standarder kan institutter vedblive med at anvende den i
første afsnit omhandlede fremgangsmåde, hvis de kompetente myndigheder har
anvendt denne fremgangsmåde før den 1. januar 2013.
5.                      
Aktier eller andele i CIU'er kan behandles som
likvide aktiver op til et beløb på 250 mio. EUR, forudsat at kravene i artikel
127, stk. 3 er opfyldt, og at CIU'en, bortset fra derivater til reduktion af
rente- eller kreditrisikoen, kun investerer i likvide aktiver.
6.                      
Er et likvidt aktivt ikke længere omfattet af stk.
1, kan et institut dog vedblive med at anse det for at være et likvidt aktiv i
en yderligere periode på 30 kalenderdage.
Artikel 405
Operationelle krav vedrørende beholdninger af likvide aktiver
Institutter indberetter kun beholdninger af
likvide aktiver, der opfylder samtlige følgende betingelser, som likvide
aktiver:
a)           de er tilstrækkeligt diversificerede
b)           ikke under 60 % af de likvide
aktiver, som instituttet indberetter, er aktiver som omhandlet i artikel 404,
stk. 1, litra a)-c). Sådanne aktiver, der er omfattet af gældsforpligtelser, og
som forfalder inden for 30 kalenderdage, indregnes ikke i de 60 %,
medmindre aktiverne er anskaffet mod sikkerhed, der også opfylder betingelserne
i artikel 404, stk. 1, litra a)-c)
c)           det er retligt og i praksis
umiddelbart muligt til enhver tid inden for de næste 30 dage at realisere dem
ved en aftale om direkte salg eller genkøb for at opfylde forfaldne
forpligtelser. Likvide aktiver omhandlet i artikel 404, stk. 1, som indehaves i
tredjelande, hvor der er overførselsrestriktioner, eller som er denomineret i
ikke-konvertible valutaer, anses kun for at være mulige at realisere, hvis de
svarer til udgående pengestrømme i det pågældende tredjeland eller den
pågældende valuta
d)           de likvide aktiver kontrolleres af
en likviditetsstyringsfunktion
e)           en del af de likvide aktiver
realiseres jævnligt og mindst en gang om året ved aftaler om direkte salg eller
genkøb med følgende formål:
i)       at teste adgangen til markedet for disse
aktiver
ii)       at teste effektiviteten af procedurerne
for realisering af aktiver
iii)      at teste anvendeligheden af aktiverne
iv)      at mindske risikoen for negativ signalvirkning
i stressperioder
f)            prisrisikoen i tilknytning til
aktiverne kan afdækkes, men de likvide aktiver skal være omfattet af egnede
interne ordninger, der sikrer, at de ikke vil anvendt i andre løbende
transaktioner, herunder:
i)       afdækning eller andre handelsstrategier
ii)       kreditforbedringer i strukturerede
transaktioner
iii)      dækning af driftsomkostninger.
g)           denomineringen af de likvide aktiver
stemmer overens med fordelingen efter valuta af udgående pengestrømme efter fradrag
af indgående pengestrømme, som der er foretaget reduktion af.
Artikel 406
Værdiansættelse af likvide aktiver
1.                      
Likvide aktiver indberettes til markedsværdien, idet
der foretages passende "haircuts", der som minimum afspejler
varigheden, kredit- og likviditetsrisikoen og typiske "repo haircuts"
i perioder, hvor markedet befinder sig i en generel stresssituation.
"Haircuts" må ikke være mindre end 15 % for de i artikel 404,
stk. 1, litra d), nævnte aktiver. Hvis instituttet afdækker kursrisikoen i
tilknytning til et aktiv, skal det tage hensyn til den af den potentielle
afvikling af afdækningen resulterende likviditetsstrøm.
2.                      
I forbindelse med aktier eller andele i CIU'er, jf.
artikel 404, stk. 5, foretages "haircuts", idet der tages
udgangspunkt i de underliggende aktiver som følger:
a)      0 % for aktiverne i artikel 404,
stk. 1, litra a)
b)      5 % for aktiverne i artikel 404,
stk. 1, litra b) og c)
c)      20 % for aktiverne i artikel 404,
stk. 1, litra d).
Denne metode anvendes som følger:
a)      har instituttet kendskab til en CIU's
underliggende eksponeringer, kan det anvende disse underliggende eksponeringer
ved kategoriseringen i henhold til artikel 404, stk. 1, litra a)-d)
b)      har instituttet ikke kendskab til en CIU's
underliggende eksponeringer, antages det, at CIU'en i videst muligt omfang, der
er tilladt ifølge dets mandat, investerer i aftagende orden i de aktivtyper,
der er nævnt i artikel 404, stk. 1, litra a)-d), indtil det samlede
investeringsloft er nået.
3.                      
Institutter kan støtte sig til følgende
tredjeparter ved beregning og indberetning af "haircuts" for aktier
eller andele i CIU'er i henhold til metoderne i stk. 2, andet afsnit, litra a)
og b):
a)      depositaren for CIU'en, forudsat at CIU'en
udelukkende investerer i værdipapirer og deponerer samtlige værdipapirer hos
denne depositar
b)      for andre CIU'er:
CIU-administrationsselskabet, forudsat at CIU-administrationsselskabet opfylder
kriterierne i artikel 127, stk. 3, litra a).
Rigtigheden af den beregning, der er foretaget af
depositaren eller CIU-administrationsselskabet skal bekræftes af en ekstern
revisor.
Artikel 407
Valutaer, hvor likvide aktiver er til rådighed i begrænset omfang
1.                      
EBA bedømmer disponibiliteten for institutter af de
i artikel 404, stk. 1, litra b), omhandlede likvide aktiver i de valutaer, der
er relevante for institutter i Unionen.
2.                      
Hvis det dokumenterede behov for likvide aktiver i
lyset af kravet i artikel 401, overstiger de disponible likvide aktiver i en
valuta, anvendes en eller flere af følgende undtagelsesbestemmelser:
a)      uanset artikel 405, litra b), kan andelen
af de i artikel 404, stk. 1, litra a)-c), nævnte aktiver i forhold til de
likvide aktiver, som instituttet indberetter, være mindre end 60 %
b)      uanset artikel 405, litra g), kan
denomineringen af de likvide aktiver stemme uoverens med fordelingen efter
valuta af udgående pengestrømme efter fratrækning af indgående pengestrømme,
som der er foretaget reduktion af
c)      for tredjelandsvalutaer kan de krævede
likvide aktiver erstattes af kreditlinjer fra det pågældende tredjelands
centralbank, som ved kontrakt er uigenkaldeligt bevilget for de næste 30 dage
og rimeligt prissat, uafhængigt af det udnyttede beløb, forudsat at de
kompetente myndigheder i tredjelandet gør det samme og tredjelandet har
sammenlignelige indberetningskrav.
3.                      
De i henhold til stk. 2 anvendte undtagelser skal
være omvendt proportionale med disponibiliteten af de relevante aktiver.
Institutters dokumenterede behov skal vurderes under hensyntagen til deres evne
til ved sund likviditetsstyring at begrænse behovet for disse likvide aktiver
og andre markedsdeltageres beholdninger af disse aktiver.
4.                      
EBA udarbejder udkast til gennemførelsesmæssige
tekniske standarder med lister over de valutaer, der opfylder kravene i denne
artikel.
EBA forelægger disse udkast til
gennemførelsesmæssige tekniske standarder for Kommissionen senest den 1. januar
2013.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
5.                      
EBA udarbejder udkast til reguleringsmæssige
tekniske standarder med henblik på at præcisere de undtagelser, der er
omhandlet i stk. 2.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
6.                      
EBA rådgiver senest den 31. december 2013
Kommissionen om de passende "haircuts" for aktiver, der besiddes som
følge af den i stk. 2, litra a) omhandlede undtagelse.
Artikel 408
Udgående pengestrømme
1.                      
Indberetningspligtige udgående pengestrømme
beregnes som summen af følgende poster:
a)      den procentvise andel af det aktuelle
beløb til dækning af detailindlån, jf. artikel 409
b)      den procentvise andel af de aktuelle
beløb til dækning af andre forpligtelser, som forfalder, som kan kræves
udbetalt, eller til hvilke er knyttet en implicit forventning fra
finansieringsgiverens side om, at instituttet vil indfri forpligtelsen inden
for de næste 30 dage, jf. artikel 410
c)      de supplerende udgående pengestrømme som
omhandlet i artikel 411
d)      den procentvise andel af det beløb, der
inden for de næste 30 dage maksimalt kan trækkes på uudnyttede kredit- og
likviditetsfaciliteter, der kan klassificeres med mellemliggende eller mellemliggende/lav
risiko i henhold til bilag I, jf. artikel 412
e)      de supplerende udgående pengestrømme ,
der er konstateret i henhold til stk. 2.
2.                      
Institutter skal regelmæssigt vurdere
sandsynligheden for og den potentielle størrelse af udgående pengestrømme inden
for de næste 30 dage for så vidt angår produkter eller tjenester, der ikke
falder ind under artikel 410-412, og som disse institutter leverer eller
organiserer, eller som potentielle købere ville anse for at være knyttet til
disse institutter, herunder kontrakter som f.eks. andre ikke-balanceførte
forpligtelser og eventualforpligtelser. Disse udgående pengestrømme skal
vurderes ud fra en antagelse om et kombineret idiosynkratisk og
markedsomfattende stressscenario.
Med henblik på denne vurdering tager institutter
særlig hensyn til væsentlige omdømmemæssige skader, der kan opstå, hvis de ikke
yder likviditetsstøtte til sådanne produkter eller tjenester. Institutter skal
indberette produkter og tjenester, for hvilke sandsynligheden og størrelsen som
omhandlet i første afsnit er væsentlig, til de kompetente myndigheder mindst en
gang om året, og de kompetente myndigheder skal bestemme, hvilke udgående
pengestrømme der skal anses for at være knyttet hertil.
De kompetente myndigheder indberetter mindst en
gang om året til EBA de typer produkter eller tjenester, for hvilke de har
fastsat udgående pengestrømme på grundlag af indberetningerne fra institutter.
De gør ved denne indberetning også rede for den metodologi, der er anvendt ved
bestemmelsen af de udgående pengestrømme.
3.                      
EBA udarbejder udkast til reguleringsmæssige
tekniske standarder med en præcisering af behandlingen af de i stk. 2
omhandlede produkter og tjenester, de omfattede produkter og tjenester og
metoderne til bestemmelse af, hvilke udgående pengestrømme der skal anses for
at være knyttet hertil.
EBA
forelægger disse udkast til reguleringsmæssige tekniske standarder for
Kommissionen senest den 30. juni 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 409
Udgående pengestrømme i forbindelse med detailindlån
1.                      
Institutter ganger detailindlån, der er omfattet af
en indskudsgarantiordning i henhold til direktiv 94/19/EF eller en tilsvarende
indskudsgarantiordning i et tredjeland med mindst 5 %, hvis indlånet er
enten
a)      del af en etableret forbindelse, der gør
det særdeles usandsynligt, at indlånet hæves, eller
b)      indsat på en anfordringskonto, herunder
konti, hvorpå der jævnligt indsættes løn.
2.                      
Institutter ganger andre detailindlån, der ikke er
nævnt i stk. 1, med mindst 10 %.
3.                      
EBA udarbejder udkast til gennemførelsesmæssige
tekniske standarder med henblik på at fastsætte betingelserne for anvendelse af
stk. 1 eller 2 i tilknytning til identificering af detailindlån, der er
underlagt større udgående pengestrømme end fastlagt i stk. 1 eller 2, og
definitionerne af disse produkter samt de udgående pengestrømme i forbindelse
hermed med henblik på anvendelsen af dette afsnit. Der tages i disse standarder
højde for sandsynligheden for, at disse indlån giver anledning til udgående
pengestrømme inden for de næste 30 dage. Disse udgående pengestrømme skal
vurderes ud fra en antagelse om et kombineret idiosynkratisk og
markedsomfattende stressscenario.
EBA forelægger disse udkast til gennemførelsesmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
4.                      
Institutter ganger deres detailindlån i tredjelande
med en højere procentsats end den i stk. 1 og 2 omhandlede, hvis en sådan
procentsats fremgår af sammenlignelige indberetningskrav i de pågældende
tredjelande.
5.                      
Institutter kan fra beregningen af udgående pengestrømme
udelukke bestemte klart definerede kategorier af detailindlån, hvis instituttet
i hvert enkelt tilfælde stringent anvender følgende på hele den pågældende
indlånskategori, medmindre der foreligger en begrundet undtagelsessituation for
indlåneren:
a)      indlåneren må ikke kunne hæve indlånet
inden 30 dage
b)      hæves indlånet inden 30 dage, skal
indlåneren betale en dekort, der er væsentligt større end det rentetab,
vedkommende lider ved ikke at lade indlånet blive stående. Uanset foregående
punktum behøver dekorten ikke at overstige de renter, der er påløbet for
perioden, siden der blev indgået aftale om løbetiden for indlånet.
Artikel 410
Udgående pengestrømme vedrørende andre forpligtelser
1.                      
Institutter ganger forpligtelser i forbindelse med
institutternes egne driftsomkostninger med 0 %.
2.                      
Institutter ganger forpligtelser i forbindelse med
sikrede udlånstransaktioner og kapitalmarkedstransaktioner, jf. artikel 188,
hvis de er sikret ved aktiver, der kvalificerer som likvide aktiver i henhold
til artikel 404, med:
a)       0 %
op til værdien af de likvide aktiver i henhold til artikel 406
b)       100 %
for de resterende forpligtelser.
3.                      
Institutter ganger forpligtelser i forbindelse med
sikrede udlånstransaktioner og kapitalmarkedstransaktioner, jf. artikel 188,
med 25 %, hvis de ikke kvalificerer som likvide aktiver i henhold til
artikel 404, og långiveren er centralbanken eller en anden offentlig enhed i
den medlemsstat, hvor instituttet er meddelt tilladelse.
4.                      
Institutter ganger:
a)      forpligtelser i forbindelse med indlån,
som skal opretholdes af indlåneren med henblik på at få adgang til clearings-,
deponerings- eller kontantforvaltningstjenester fra instituttet
b)      forpligtelser i forbindelse med indlån,
som skal opretholdes som led i opgavefordeling inden for en institutsikringsordning,
der opfylder kravene i artikel 108, stk. 7, eller som et lovbestemt eller
vedtægtsmæssigt minimumsindskud foretaget af en anden enhed, der er medlem af
samme institutsikringsordning
med 5 % i forbindelse med litra a), i det
omfang de er dækket af en indskudsgarantiordning i henhold til direktiv
94/19/EF eller en tilsvarende indskudsgarantiordning i et tredjeland, og ellers
med 25 %.
Clearings-, deponerings- eller
kontantforvaltningstjenester som omhandlet i litra a) omfatter kun sådanne tjenester
i det omfang, de leveres som led i en etableret forbindelse, som indlåneren i
væsentlig grad er afhængig af. De må ikke udelukkende bestå i
korrespondentbank- eller mæglertjenester, og instituttet skal have objektiv
dokumentation for, at kunden ikke kan hæve disse beløb inden for en periode på
30 dage, uden at det går ud over driften.
5.                      
Institutter ganger forpligtelser i forbindelse med
indlån fra kunder, der ikke er finansielle kunder, med 75 %, i det omfang
de ikke er omfattet af stk. 4.
6.                      
Institutter indregner gæld og fordringer, der
forventes inden for en tidshorisont på 30 dage, i forbindelse med kontrakter
opført i bilag II med alle modparter på nettobasis og ganger dem med 100 %,
hvis der er tale om en nettogæld. På nettobasis betyder også, at sikkerhed, der
skal stilles, og som kvalificerer som likvide aktiver i henhold til artikel
404, ikke indregnes.
7.                      
Institutter ganger andre forpligtelser, som ikke er
omfattet af stk. 1-5, med 100 %.
8.                      
Uanset stk. 7 kan de kompetente myndigheder give
tilladelse til i enkelttilfælde at anvende en lavere procentsats, hvis samtlige
følgende betingelser er opfyldt:
a)      indlåneren er moderselskab til eller
datterselskab af instituttet eller et andet datterselskab af samme moderselskab
eller knyttet til instituttet ved en forbindelse som defineret i artikel 12,
stk. 1, i direktiv 83/349/EØF
b)      der er grund til at forvente mindre udgående
pengestrømme inden for de næste 30 dage, selv ved et kombineret idiosynkratisk
og markedsomfattende stressscenario
c)      tilsvarende, symmetriske eller mere
konservative indgående pengestrømme anvendes af indlåneren som en fravigelse af
artikel 413
d)      instituttet og indlåneren er etableret i
samme medlemsstat, medmindre artikel 18, stk. 1, litra b), finder anvendelse.
Hvis der gives tilladelse til at anvende sådanne
lavere udgående pengestrømme, oplyser de kompetente myndigheder EBA om
afgørelsen og begrundelsen herfor. Betingelserne for sådanne lavere udgående
pengestrømme tages regelmæssigt op til revision af de kompetente myndigheder.
Artikel 411
Supplerende udgående pengestrømme
1.                      
Sikkerhed, som ikke er i form af aktiver omfattet
af artikel 404, stk. 1, litra a)-c), og som stilles af instituttet for
kontrakter nævnt i bilag II, tillægges supplerende udgående pengestrømme på 15 %
af markedsværdien af aktiver omfattet af artikel 404, stk. 1, litra d), og 20 %
af markedsværdien af andre aktiver.
2.                      
Hvis den kompetente myndighed finder et instituts eksponering
mod kapitalmarkedstransaktioner defineret i artikel 188 eller i kontrakter
opført i bilag II væsentlige i relation til instituttets potentielle udgående
pengestrømme, skal instituttet tillægge supplerende udgående pengestrømme for
det yderligere behov for sikkerhedsstillelse, der, alt efter de kontrakter, som
instituttet har indgået, skyldes en væsentlig forværring af instituttets
kreditkvalitet, f.eks. en nedsættelse af dets eksterne kreditvurdering med tre
hak (notches). Omfanget af denne væsentlige forværring vurderes regelmæssigt og
meddeles den kompetente myndighed.
3.                      
Instituttet tillægger supplerende udgående
pengestrømme svarende til det behov for sikkerhedsstillelse, der måtte opstå
som følge af virkningen af et negativt markedsscenario på instituttets eksponering
mod kontrakter anført i bilag II, hvis sidstnævnte er væsentlige.
EBA udarbejder udkast til reguleringsmæssige
tekniske standarder med henblik på at fastsætte betingelser for anvendelsen i
tilknytning til begrebet "væsentlige" og metoder til måling af de
supplerende udgående pengestrømme.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i andet afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
4.                      
Instituttet tillægger supplerende udgående
pengestrømme svarende til markedsværdien af værdipapirer eller andre aktiver,
der shortsælges, og som skal leveres inden for en tidshorisont på 30 dage,
medmindre instituttet ejer de værdipapirer, der skal leveres, eller har lånt
dem på betingelser, i henhold til hvilke de først skal leveres tilbage efter de
30 dage, og værdipapirerne ikke udgør en del af instituttets likvide aktiver.
Artikel 412
Udgående pengestrømme i forbindelse med kredit- og likviditetsfaciliteter
1.                      
Institutter indberetter udgående pengestrømme i
forbindelse med kredit- og likviditetsfaciliteter, som fastlægges som en
procentdel af det maksimumsbeløb, der kan udnyttes. Dette maksimumsbeløb, der
kan udnyttes, kan vurderes eksklusive værdien i henhold til artikel 406 af
sikkerhed, der skal stilles, hvis instituttet kan genanvende sikkerheden, og
hvis sikkerheden er i form af likvide aktiver i henhold til artikel 404. Den
sikkerhed, der skal stilles, må ikke være aktiver, der er udstedt af modparten
til faciliteten eller en af dens tilknyttede enheder. Hvis instituttet har den
nødvendige information til rådighed, bestemmes det maksimumsbeløb, der kan
udnyttes, for så vidt angår kredit- og likviditetsfaciliteter, der ydes
SSPE'er, som det maksimumsbeløb, der vil kunne udnyttes under hensyntagen til
en SSPE's egne forpligtelser, der forfalder inden for de næste 30 dage.
2.                      
Det maksimumsbeløb, der kan trækkes på uudnyttede
kredit- og likviditetsfaciliteter, ganges med 5 %, hvis de kvalificerer som
henhørende under detaileksponeringsklassen efter standardmetoden eller
IRB-metoden til vurdering af kreditrisiko.
3.                      
Det maksimumsbeløb, der kan trækkes på uudnyttede
kredit- og likviditetsfaciliteter, ganges med 10 %, hvis de opfylder
følgende betingelser:
a)      de kvalificerer ikke som henhørende under
detaileksponeringsklassen efter standardmetoden eller IRB-metoden til vurdering
af kreditrisiko
b)      de er ydet til kunder, der ikke er
finansielle kunder
c)      de er ikke ydet med henblik på at
genfinansiere kunden i situationer, hvor denne ikke kan få opfyldt sine
finansieringsbehov på de finansielle markeder.
4.                      
Det maksimumsbeløb, der kan trækkes på andre
uudnyttede kredit- og likviditetsfaciliteter, ganges med 100 %. Dette
gælder navnlig følgende:
a)      likviditetsfaciliteter, som instituttet
har ydet SSPE'er
b)      ordninger, i henhold til hvilke
instituttet skal købe eller swappe aktiver af en SSPE.
5.                      
Institutter, der er oprettet og støttes af en
medlemsstats statslige eller regionale forvaltning, kan uanset stk. 4 også
anvende behandlingen i stk. 2 og 3 på kredit- og likviditetsfaciliteter, der
ydes institutter med det ene formål direkte eller indirekte at finansiere
støttelån, der kan klassificeres i de eksponeringsklasser, der er omhandlet i
de nævnte stykker. Sådanne støttelån må kun kunne ydes personer, der ikke er
finansielle kunder, og på ikke-konkurrencemæssigt grundlag uden vinding for
øje, med henblik på at fremme almene samfundsmæssige målsætninger fastsat af
medlemsstatens statslige eller regionale forvaltning. Det må kun være muligt at
udnytte sådanne faciliteter efter ansøgning om et støttelån og ikke ud over det
beløb, der er ansøgt om.
Artikel 413
Indgående pengestrømme
1.                      
Institutter indberetter indgående pengestrømme, som
der er foretaget reduktion af. Disse indgående pengestrømme er de indgående
pengestrømme reduceret til 75 % af de udgående pengestrømme. Institutter
kan fra denne grænse undtage indgående pengestrømme fra indlån, der er
foretaget i andre institutter, og som er omfattet af artikel 108, stk. 6 eller
7.
2.                      
De indgående pengestrømme måles over de næste 30
dage. De omfatter kun aftalemæssigt indgående pengestrømme fra eksponeringer,
der ikke er i restance, og for hvilke banken ikke har grund til at forvente
misligholdelse inden for tidshorisonten på 30 dage. De indgående pengestrømme
indregnes fuldt og helt med undtagelse af følgende:
a)      skyldige beløb fra kunder, der ikke er
finansielle kunder, nedsættes med 50 % af deres værdi eller med de
kontraktlige forpligtelser over for disse kunder til at udvide deres finansieringsmuligheder,
alt efter hvilket beløb der er størst. Dette finder ikke anvendelse på skyldige
beløb fra sikrede udlånstransaktioner og kapitalmarkedstransaktioner, jf.
artikel 188, som er sikret ved aktiver, der kvalificerer som likvide aktiver i
henhold til artikel 404
b)      skyldige beløb fra sikrede
udlånstransaktioner og kapitalmarkedstransaktioner, jf. artikel 188, hvis de er
sikret ved likvide aktiver, indregnes ikke op til værdien af de likvide aktiver
eksklusive "haircuts" og indregnes fuldt og helt for de resterende
skyldige beløb
c)      skyldige beløb, som det institut, der
skylder beløbene, behandler efter artikel 410, stk. 4, eventuelle uudnyttede
kredit- eller likviditetsfaciliteter samt andre modtagne forpligtelser
indregnes ikke.
3.                      
Gæld og fordringer, der forventes inden for en
tidshorisont på 30 dage, i forbindelse med kontrakter opført i bilag II med
alle modparter indregnes på nettobasis og ganges med 100 % af en
nettofordring. På nettobasis betyder også, at sikkerhed, der skal stilles, og
som kvalificerer som likvide aktiver i henhold til artikel 404, ikke indregnes.
4.                      
De kompetente myndigheder kan give tilladelse til i
enkelttilfælde uanset stk. 2, litra c), at anvende større indgående
pengestrømme, hvis samtlige følgende betingelser er opfyldt:
a)      der er grunde til at forvente en større indgående
pengestrømme, selv i idiosynkratiske stresssituationer
b)      modparten er moderselskab til eller
datterselskab af instituttet eller et andet datterselskab af samme moderselskab
eller knyttet til institutter ved en forbindelse som defineret i artikel 12,
stk. 1, i direktiv 83/349/EØF
c)      tilsvarende, symmetriske eller mere
konservative udgående pengestrømme anvendes af modparten som en fravigelse af
artikel 413
d)      instituttet og modparten er etableret i
samme medlemsstat, medmindre artikel 18, stk. 1, litra b), finder anvendelse.
Hvis der gives tilladelse til at anvende sådanne større
indgående pengestrømme, oplyser de kompetente myndigheder EBA om afgørelsen og
begrundelsen herfor. Betingelserne for sådanne større indgående pengestrømme
tages regelmæssigt op til revision af de kompetente myndigheder.
5.                      
Institutter indberetter ikke indgående pengestrømme
fra de likvide aktiver, der indberettes i henhold til artikel 404, bortset fra
skyldige betalinger i forbindelse med de aktiver, der ikke afspejles i aktivets
markedsværdi.
6.                      
Institutter indberetter ikke indgående pengestrømme
fra nyemissioner af forpligtelser.
7.                      
Institutter indregner kun indgående pengestrømme,
som skal modtages i tredjelande, hvor der er overførselsrestriktioner, eller
som er denomineret i ikke-konvertible valutaer, i det omfang de svarer til udgående
pengestrømme i det pågældende tredjeland eller den pågældende valuta.
Afsnit III
Indberetning vedrørende stabil finansiering
Artikel 414
Poster, der giver stabil finansiering
1.                      
Følgende poster indberettes separat til de
kompetente myndigheder med henblik på at muliggøre en vurdering af, i hvilket
omfang der er stabile finansieringskilder til rådighed:
a)      kapitalgrundlag
b)      følgende forpligtelser, der ikke falder
ind under litra a):
i)        detailindlån, der kan behandles efter
artikel 409, stk. 1
ii)       detailindlån, der kan behandles efter
artikel 409, stk. 2
iii)      indlån, der kan behandles efter artikel
410, stk. 4
iv)      den del af de i nr. iii) omhandlede
indlån, der er omfattet af en indskudsgarantiordning i henhold til direktiv
94/19/EF eller tilsvarende indskudsgarantiordninger i tredjelande, jf. artikel
409, stk. 2
v)       den del af de i nr. iii) omhandlede
indlån, der er omfattet af artikel 410, stk. 3, litra b)
vi)      indskudte beløb, der ikke er omfattet af
nr. i) eller iii), hvis de ikke er indskudt af finansielle kunder
vii)     al finansiering fra finansielle kunder
viii)    separat for beløb omfattet af hhv. nr.
vi) og vii): finansiering fra sikrede udlånstransaktioner og
kapitalmarkedstransaktioner, jf. artikel 188
–              
for hvilke der er sikkerhed i likvide aktiver, jf.
artikel 404
–              
for hvilke der er sikkerhed i andre aktiver
ix)      forpligtelser i tilknytning til udstedte
gældsbeviser, der kan behandles efter artikel 124
x)       andre forpligtelser i tilknytning til
udstedte gældsbeviser
xi)      andre forpligtelser.
2.                      
I givet fald opstilles alle poster i følgende fem
kategorier efter forfaldsdato og efter, hvornår de tidligst kontraktmæssigt kan
opsiges:
a)      inden 3 måneder
b)      mellem 3 og 6 måneder
c)      mellem 6 og 9 måneder
d)      mellem 9 og 12 måneder
e)      efter 12 måneder.
Artikel 415
Poster, der kræver stabil finansiering
1.                      
Følgende poster indberettes separat til de
kompetente myndigheder med henblik på at vurdere behovet for stabile
finansieringskilder:
a)      de i artikel 404 omhandlede aktiver
opdelt efter aktivtype
b)      værdipapirer og
pengemarkedsinstrumenter, der ikke er omfattet af litra a)
c)      aktier i ikke-finansielle enheder,
der indgår i et hovedindeks på en anerkendt børs
d)      andre aktier
e)      guld
f)       andre ædelmetaller
g)      ikke-forlængelige lån og
fordringer, idet poster vedrørende følgende låntagere opføres separat:
i)        fysiske personer bortset fra
enkeltmandsvirksomheder og partnerskaber
ia)      små og mellemstore virksomheder, hvor de
samlede indlån fra denne modpart eller gruppe af indbyrdes forbundne modparter
er under 1 mio. EUR
ii)       stater, centralbanker og offentlige
enheder
iii)      kunder, der ikke er omfattet af nr. i)
og ii), bortset fra finansielle kunder
iv)      andre låntagere
h)      derivatfordringer
i)       andre aktiver
j)       uudnyttede
kreditfaciliteter, der kvalificerer som "mellemliggende risiko" eller
"mellemliggende/lav risiko" i henhold til bilag I.
2.                      
I givet fald opstilles alle poster i de fem
kategorier, der er beskrevet i artikel 414, stk. 2.
SYVENDE DEL
GEARING
Artikel 416
Beregning af gearingsgraden
1.                      
Institutter beregner deres gearingsgrad efter den
metodologi, der er fastsat i stk. 2-10.
2.                      
Gearingsgraden beregnes som et instituts kapitalmål
divideret med instituttets samlede eksponeringsmål og udtrykkes i procent.
Institutter beregner gearingsgraden som det simple
aritmetiske gennemsnit af de månedlige gearingsgrader i løbet af et kvartal.
3.                      
Ved anvendelsen af stk. 2 er kapitalmålet tier
1-kapitalen.
4.                      
Den samlede eksponering er summen af eksponeringsværdien
af alle aktiver og ikke-balanceførte poster, der ikke er fratrukket ved
beregningen af kapitalmålet som omhandlet i stk. 3.
Institutter, der indregner relevante enheder, i
hvilke de har en væsentlig kapitalandel, i deres konsolidering i henhold til de
relevante regnskabsregler, men ikke i henhold til deres konsolideringsregler,
jf. første del, afsnit II, kapitel 2, nedsætter deres eksponering med det
beløb, der fremkommer ved at gange det i litra a) definerede beløb med den i
litra b) definerede faktor:
a)      summen af eksponeringsværdien af alle
aktiverne i disse relevante enheder, der indgår i konsolideringen i henhold til
de relevante regnskabsregler, men ikke i henhold til konsolideringsreglerne,
jf. første del, afsnit II, kapitel 2
b)      summen af de beløb, der fratrækkes tier
1-kapitalelementer, jf. artikel 33, stk. 1, nr. i), og artikel 53, litra d),
divideret med summen af tier 1- kapitalelementer.
Institutter foretager værdiansættelsen af aktiver
og ikke-balanceførte poster i overensstemmelse med artikel 94.
5.                      
Institutter fastsætter eksponeringsværdien af
aktiver efter følgende principper:
a)      ved eksponeringsværdien af aktiver,
undtagen poster opført i bilag II og kreditderivater, forstås
eksponeringsværdien som defineret i artikel 106, stk. 1
b)      fysisk eller finansiel
sikkerhedsstillelse, garantier eller kreditrisikoreduktion, som er erhvervet,
kan ikke anvendes til at begrænse eksponeringsværdien af aktiver
c)      netting af lån og indlån tillades ikke.
6.                      
Institutter bestemmer eksponeringsværdien af poster
opført i bilag II og af kreditderivater efter enten markedsværdimetoden, jf.
artikel 269, eller den oprindelige risikos metode, jf. artikel 270. Institutter
må kun anvende den oprindelige risikos metode til at bestemme eksponeringsværdien
af poster opført i bilag II og af kreditderivater, hvis de også anvender denne
metode til at bestemme eksponeringsværdien af disse poster med henblik på at
opfylde kapitalgrundlagskravene i artikel 87.
Ved bestemmelsen af eksponeringsværdien af poster
opført i bilag II og af kreditderivater skal institutter tage hensyn til
virkningen af kontrakter om nyordning ("novation") og andre aftaler
om netting, undtagen aftaler om netting på tværs af produkter, jf. artikel 289.
7.                      
Institutter bestemmer eksponeringsværdien af
genkøbstransaktioner, indlåns- eller udlånstransaktioner med værdipapirer eller
råvarer, transaktioner med lang afviklingstid og margenlån i overensstemmelse
med artikel 215, stk. 1-3, og tager hensyn til virkningerne af
masternettingaftaler, undtagen aftaler om netting på tværs af produkter, i
overensstemmelse med artikel 201.
8.                      
Institutter bestemmer eksponeringsværdien af
ikke-balanceførte poster, undtagen poster opført i bilag II, kreditderivater,
genkøbstransaktioner, indlåns- eller udlånstransaktioner med værdipapirer eller
råvarer, transaktioner med lang afviklingstid og margenlån i overensstemmelse
med artikel 106, stk. 1, dog med følgende ændringer i forhold til de
justeringer for specifik kreditrisiko, der er anført i nævnte artikel:
a)      justeringen for specifik kreditrisiko i
forbindelse med uudnyttede kreditfaciliteter, der kan opsiges uden betingelser
når som helst uden varsel, jf. bilag I, punkt 4, første led, er 10 %
b)      justeringen for specifik kreditrisiko i
forbindelse med alle andre ikke-balanceførte poster opført i bilag I er 100 %.
9.                      
Institutter bestemmer eksponeringsværdien af poster
opført i bilag II og af kreditderivater, der ikke er balanceført, efter den i
stk. 6 omhandlede metode.
Institutter bestemmer eksponeringsværdien af
genkøbstransaktioner, transaktioner vedrørende ud- eller indlån i værdipapirer
eller råvarer, transaktioner med lang afviklingstid og margenlån, der ikke er
balanceført, efter den i stk. 7 omhandlede metode.
10.                  
Ved beregningerne efter stk. 6, 7 og 9 kan
institutter vælge ikke at anvende det princip, der er fastsat i stk. 5, litra
b).
Artikel 417
Indberetningskrav
1.                      
Institutter indberetter alle nødvendige oplysninger
vedrørende gearingsgraden og dens komponenter som fastsat i artikel 416 til de
kompetente myndigheder. De kompetente myndigheder tager hensyn til disse
oplysninger, når de foretager den tilsynskontrol, der er omhandlet i artikel 92
i direktiv [indsættes af Publikationskontoret].
De kompetente myndigheder fremsender efter
anmodning de oplysninger, de modtager fra institutter, til EBA med henblik på
den i artikel 482 omhandlede gennemgang.
2.                      
EBA udarbejder udkast til gennemførelsesmæssige
tekniske standarder med henblik på at fastlægge indholdet og formatet af den
ensartede model for indberetning i henhold til stk. 1, vejledningen i anvendelsen
af denne model samt indberetningshyppighed og –datoer.
EBA forelægger disse udkast til
gennemførelsesmæssige tekniske standarder for Kommissionen senest den 1. januar
2013.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 15 i forordning (EU) nr. 1093/2010.
OTTENDE DEL
INSTITUTTERS OPLYSNINGSPLIGT
Afsnit I
Almindelige principper
Artikel 418
Omfang af oplysningspligten
1.                      
Institutter skal offentliggøre de oplysninger, der
er fastsat i afsnit II, jf. dog bestemmelserne i artikel 419.
2.                      
De kompetente myndigheders tilladelse i henhold til
tredje del til anvendelse af de instrumenter og metoder, der er omhandlet i
afsnit III, er betinget af, at institutter offentliggør de oplysninger, der er
omhandlet deri.
3.                      
Institutter skal vedtage en formel politik for
efterlevelse af den i denne del omhandlede oplysningspligt og have en politik
for vurdering af, om de offentliggjorte oplysninger er hensigtsmæssige,
herunder for kontrol af oplysningerne og offentliggørelseshyppigheden.
Institutter skal også have politikker for vurdering af, hvorvidt de
offentliggjorte oplysninger giver markedsdeltagerne et retvisende billede af
deres risikoprofil.
Hvis disse oplysninger ikke giver
markedsdeltagerne et retvisende billede af risikoprofilen, skal institutter
offentliggøre de oplysninger, der er nødvendige ud over de oplysninger, der
kræves i henhold til stk. 1. De skal dog kun offentliggøre oplysninger, der er
væsentlige, og som ikke er institutternes ejendom eller fortrolige i henhold
til artikel 419.
4.                      
Institutter skal på anmodning skriftligt underrette
små og mellemstore virksomheder og andre virksomheder, der ansøger om lån, om baggrunden
for deres ratingafgørelser. De administrative omkostninger i forbindelse med
denne underretning skal stå i passende forhold til lånets størrelse.
Artikel 419
Uvæsentlige eller fortrolige oplysninger og oplysninger, der er institutters
ejendom
1.                      
Institutter kan undlade at offentliggøre en eller
flere af de oplysninger, der er anført i afsnit II, hvis den information, der
formidles ved sådan offentliggørelse, ikke kan betragtes som væsentlig,
undtagen de i artikel 424 omhandlede oplysninger.
Oplysninger betragtes som væsentlige i forbindelse
med oplysningspligten, hvis udeladelse eller fejlcitering af disse oplysninger
kan ændre eller påvirke en brugers vurdering eller beslutninger, når
vedkommende baserer sig på de pågældende oplysninger med henblik på at træffe
økonomiske beslutninger.
2.                      
Institutter kan også udelade en eller flere af de
oplysninger, der er omfattet af oplysningspligten, og som er nævnt i afsnit II
og III, hvis disse oplysninger anses for at være instituttets ejendom eller
fortrolige i henhold til andet og tredje afsnit, undtagen oplysninger omhandlet
i artikel 424.
Oplysninger betragtes som et instituts ejendom,
hvis offentliggørelse af oplysningerne vil medføre uforholdsmæssig stor skade
på instituttets konkurrenceevne. De kan omfatte oplysninger om produkter eller
systemer, som ville gøre instituttets investeringer i disse produkter eller
systemer mindre værdifulde, hvis konkurrenter fik adgang til oplysningerne.
Oplysninger betragtes som fortrolige, hvis der
foreligger forpligtelser over for kunder eller andre modparter, der indebærer
et fortrolighedskrav for instituttet.
3.                      
I de i stk. 2 omhandlede tilfælde skal det
pågældende institut i forbindelse med de offentliggjorte oplysninger anføre, at
disse specifikke oplysninger ikke offentliggøres, angive begrundelsen for den
manglende offentliggørelse og offentliggøre mere generelle oplysninger om det
emne, der er omfattet af oplysningspligten, medmindre oplysningerne må
betragtes som instituttets ejendom eller som fortrolige.
Artikel 420
Offentliggørelseshyppighed
Institutter foretager den offentliggørelse,
der kræves i henhold til denne del, mindst en gang om året.
Den årlige offentliggørelse finder sted på
samme dag som offentliggørelsen af årsregnskabet.
Institutter vurderer
behovet for at offentliggøre alle oplysninger eller en del af disse hyppigere
end en gang om året i lyset af de relevante kendetegn ved deres aktiviteter,
såsom transaktionernes omfang, bredden i aktiviteterne, tilstedeværelse i
forskellige lande, involvering i forskellige finanssektorer samt deltagelse på
internationale finansmarkeder samt i betalings-, afregnings- og
clearingsystemer. Ved denne vurdering skal der lægges særlig vægt på det mulige
behov for en hyppigere offentliggørelse af oplysninger i henhold til artikel
424 og artikel 425, litra b)-e), samt oplysninger om risikoeksponering og andre
faktorer, der hurtigt kan ændre sig.
Artikel 421
Medier til offentliggørelse
1.                      
Institutter vælger selv, i hvilket medie og hvilket
sted de vil opfylde de offentliggørelseskrav, der er fastlagt i denne del, og
med hvilke midler den krævede kontrol skal finde sted. Så vidt det er praktisk
muligt, skal al offentliggørelse ske via ét medie og på ét sted.
2.                      
Tilsvarende offentliggørelser af oplysninger fra
institutters side til opfyldelse af regnskabs- eller børsnoteringskrav eller
andre krav kan anses for at udgøre overholdelse af denne del. Hvis oplysninger
ikke er indeholdt i regnskaberne, skal institutter angive, hvor de kan findes.
Afsnit II
Tekniske kriterier vedrørende gennemsigtighed og offentliggørelse
Artikel 422
Risikostyringsmålsætninger og ‑politik
1.                      
Institutter skal offentliggøre deres
risikostyringsmålsætninger for hver enkelt risikokategori, herunder de risici,
der omhandlet i dette afsnit. Offentliggørelsen skal omfatte:
a)      strategier og procedurer til styring af
de pågældende risici
b)      strukturen i og tilrettelæggelsen af den
relevante risikostyringsfunktion, herunder oplysninger om dens kompetence og
status, eller andre relevante ordninger
c)      omfanget og arten af systemer til
risikorapportering og -måling
d)      politikker til risikoafdækning og
-reduktion samt strategier og procedurer til overvågning af afdæknings- og
reduktionsmekanismernes effektivitet
e)      en erklæring godkendt af ledelsesorganet
om, hvorvidt instituttets risikostyringsordninger er tilstrækkelige, og som giver
sikkerhed for, at de indførte risikostyringssystemer er tilstrækkelige i
forhold til instituttets profil og strategi
f)       en koncis risikoerklæring godkendt af
ledelsesorganet med en kortfattet beskrivelse af instituttets overordnede
risikoprofil i tilknytning til dets forretningsstrategi. Erklæringen skal
indeholde nøgletal, der giver eksterne aktører et koncist, men fuldstændigt
billede af, hvordan instituttets risikoprofil og den risikotolerance, som
ledelsesorganet har fastsat, påvirker hinanden.
2.                      
Institutter offentliggør følgende oplysninger,
herunder regelmæssige ajourføringer mindst en gang om året, vedrørende
ledelsessystemer:
a)      antallet af bestyrelsesposter, som
indehaves af medlemmer af ledelsesorganet
b)      ansættelsespolitikken for medlemmer af
ledelsesorganet og deres viden, faglige kompetence og ekspertise
c)      politikken for menneskelig mangfoldighed
hvad angår udvælgelsen af medlemmer af ledelsesorganet samt dens målsætninger
og oplysninger om, i hvilket omfang disse målsætninger er blevet opfyldt
d)      hvorvidt instituttet har nedsat et
selvstændigt risikoudvalg, og det antal gange der har været møde i
risikoudvalget
e)      beskrivelse af informationsstrømmen
vedrørende risiko til ledelsesorganet i dets tilsynsfunktion.
Artikel 423
Anvendelsesområde
Institutter offentliggør følgende oplysninger
vedrørende anvendelsesområdet for kravene i denne forordning i overensstemmelse
med direktiv [indsættes af Publikationskontoret]:
a)           navnet på det institut, på hvilket
kravene i denne forordning finder anvendelse
b)           en oversigt over forskellene i
konsolideringsgrundlaget i regnskabsmæssig og tilsynsmæssig henseende med en
kortfattet beskrivelse af enhederne deri og en redegørelse for, om de er:
i)       fuldt konsoliderede
ii)       pro rata- konsoliderede
iii)      fratrukket kapitalgrundlaget
iv)      hverken konsoliderede eller fratrukket
c)           alle nuværende eller forudsete
konkrete, praktiske eller juridiske hindringer for en hurtig overførsel af kapitalgrundlag
eller tilbagebetaling af fordringer mellem moderselskabet og dets datterselskaber
d)           det samlede beløb, som det faktiske kapitalgrundlag
er mindre end krævet i alle datterselskaber, der ikke er omfattet af
konsolideringen, samt navnet eller navnene på sådanne datterselskaber
e)           i givet fald omstændighederne, der
ligger til grund for anvendelsen af bestemmelserne i artikel 6 og 8.
Artikel 424
Kapitalgrundlag
1.                      
Institutter offentliggør følgende oplysninger
vedrørende deres kapitalgrundlag:
a)      en fuldstændig afstemning mellem tier
1-kernekapitalelementer, supplerende tier 1-kapitalelementer, tier
2-kapitalelementer samt filtre og fradrag, der anvendes i henhold til artikel
29-32, 33, 53, 63 og 74 på instituttets kapitalgrundlag og balancen i
instituttets reviderede regnskaber
b)      en beskrivelse af hovedtrækkene ved de
tier 1-kernekapitalinstrumenter, supplerende tier 1-kapitalinstrumenter eller
tier 2-kapitalinstrumenter, som er udstedt af instituttet
c)      de fuldstændige vilkår og betingelser for
alle tier 1-kernekapitalinstrumenter, supplerende tier 1-kapitalinstrumenter og
tier 2-kapitalinstrumenter
d)      særskilt offentliggørelse af arten og
størrelsen af følgende:
i)        hvert filter, der anvendes i henhold
til artikel 29-32
ii)       hvert fradrag, der foretages i henhold
til artikel 33, 53 og 63
iii)      poster, der ikke er fratrukket i
henhold til artikel 44, 45, 53, 63 og 74
e)      en beskrivelse af alle begrænsninger, der
anvendes ved beregningen af kapitalgrundlaget i henhold til denne forordning,
og de instrumenter, filtre og fradrag, som disse begrænsninger finder
anvendelse på
f)       hvis institutter offentliggør
kapitalprocenter, der er beregnet ved anvendelse af kapitalgrundlagselementer
fastsat på et andet grundlag end det, der er fastsat i denne forordning: en
fyldestgørende redegørelse for det grundlag, som disse kapitalprocenter er
beregnet på.
2.                      
EBA udarbejder udkast til gennemførelsesmæssige
tekniske standarder med henblik på at fastsætte ensartede modeller for
offentliggørelse af oplysninger i henhold til stk. 1, litra a), b), d) og e).
EBA forelægger disse udkast til
gennemførelsesmæssige tekniske standarder for Kommissionen senest den 31.
december 2013.
Kommissionen tillægges beføjelser til at vedtage
de i første afsnit omhandlede gennemførelsesmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 425
Kapitalgrundlagskrav
Institutter offentliggør følgende oplysninger
vedrørende instituttets overholdelse af kravene i artikel 87 og 72 i direktiv
[indsættes af Publikationskontoret]:
a)           en oversigt over instituttets metode
for vurdering af, hvorvidt dets interne kapital er tilstrækkelig til at
understøtte nuværende og kommende aktiviteter
b)           for institutter, der beregner de
risikovægtede eksponeringer i henhold til tredje del, afsnit II, kapitel 2, angives
8 % af de risikovægtede eksponeringer for hver af de eksponeringsklasser,
der er nævnt i artikel 107
c)           for institutter, der beregner de
risikovægtede eksponeringer i henhold til tredje del, afsnit II, kapitel 3, angives
8 % af de risikovægtede eksponeringer for hver af de eksponeringsklasser,
der er nævnt i artikel 142. For så vidt angår detaileksponeringer finder dette
krav anvendelse på alle de kategorier af eksponeringer, som de forskellige
korrelationer i artikel 149, stk. 1-4, svarer til. For aktieeksponeringsklassen
finder kravet anvendelse på:
i)       hver af de metoder, der er angivet i
artikel 150
ii)       positioner i børsnoterede aktier,
private equity-eksponeringer i tilstrækkeligt diversificerede porteføljer og
andre eksponeringer
iii)      eksponeringer, der er omfattet af en
overgangsordning for så vidt angår tilsynet med kapitalgrundlagskrav
iv)      eksponeringer, der er omfattet af en
overgangsordning for så vidt angår kapitalgrundlagskrav
d)           kapitalgrundlagskrav beregnet i
henhold til artikel 87, litra b) og c)
e)           kapitalgrundlagskrav beregnet i
henhold til tredje del, afsnit III, afdeling 2-4 og offentliggjort særskilt.
Institutter, der beregner de risikovægtede eksponeringer
i overensstemmelse med artikel 148, stk. 5, eller artikel 150, stk. 2, skal
oplyse, hvilke eksponeringer der er henført til de enkelte kategorier i tabel 1
i artikel 148, stk. 5, eller til de enkelte risikovægte, som nævnes i artikel
150, stk. 2.
Artikel 426
Eksponering mod modpartsrisiko
Institutter offentliggør følgende oplysninger
om instituttets eksponering mod modpartsrisiko som defineret i afsnit III,
kapitel 6:
a)           redegørelse for den metodologi, der
har dannet grundlag for fastsættelse af intern kapital og kreditgrænser i
forbindelse med modpartskrediteksponeringer
b)           redegørelse for de politikker, der
skal sikre, at der stilles sikkerhed og oprettes kreditreserver
c)           redegørelse for de politikker, der
gælder for "wrong-way"-risikoeksponeringer
d)           redegørelse for virkningen af den
sikkerhedsstillelse, instituttet skal tilvejebringe, såfremt en kreditrating
nedjusteres
e)           den positive bruttodagsværdi af
kontrakter, nettingfortjenester, nettet aktuel krediteksponering og
sikkerhedsstillelse. En nettokrediteksponering er en krediteksponering
vedrørende transaktioner i derivater inklusive den fortjeneste, der hidrører
fra nettingaftaler, der retligt kan håndhæves og aftaler om
sikkerhedsstillelse.
f)            målingerne for eksponeringsværdi
efter den relevante metode i afsnit III, kapitel 6, afdeling 3-6
g)           den nominelle værdi af
risikoafdækning ved hjælp af kreditderivater og den aktuelle krediteksponering
fordelt på forskellige typer af krediteksponeringer
h)           den nominelle værdi af transaktioner
i kreditderivater opdelt efter anvendelse i instituttets egen kreditportefølje
og i dets formidlingsvirksomhed, herunder fordelingen af de anvendte kreditderivatprodukter,
yderligere fordelt på købt og solgt risikoafdækning inden for de enkelte
produktgrupper
i)            estimering af alfa, såfremt
instituttet har fået tilladelse af de kompetente myndigheder til at estimere
alfa.
Artikel 427
Kapitalbuffere
1.                      
Et institut offentliggør følgende oplysninger om
dets overholdelse af kravet om en kontracyklisk kapitalbuffer som omhandlet i
afsnit VII, kapitel 4, i direktiv [indsættes af Publikationskontoret]:
a)      den geografiske fordeling af dets krediteksponeringer,
der er relevante for beregningen af dets kontracykliske kapitalbuffer
b)      sammensætningen af den institutspecifikke
kontracykliske kapitalbuffer.
2.                      
EBA udarbejder udkast til reguleringsmæssige
tekniske standarder med henblik på at præcisere de offentliggørelseskrav, der
er omhandlet i stk. 1.
EBA forelægger
disse udkast til reguleringsmæssige tekniske standarder for Kommissionen senest
den 31. december 2014.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 428
Kreditrisikojusteringer
Institutter offentliggør følgende oplysninger
vedrørende instituttets eksponering mod kreditrisiko og udvandingsrisiko:
a)           de regnskabsmæssige definitioner af
"misligholdte" og "værdiforringede" fordringer
b)           en beskrivelse af de anvendte
fremgangsmåder og metoder til fastsættelse af justeringer af specifik og
generel kreditrisiko
c)           de samlede eksponeringer efter værdijusteringer
og nedskrivninger og før hensyntagen til virkningerne af kreditrisikoreduktion samt
eksponeringernes gennemsnitlige størrelse i løbet af perioden opdelt på de
forskellige typer af eksponeringsklasser
d)           den geografiske fordeling af eksponeringerne
opdelt i betydende områder i henhold til væsentlige eksponeringsklasser,
eventuelt mere detaljeret
e)           eksponeringernes fordeling på
brancher eller typer af modparter opdelt på eksponeringsklasser, eventuelt mere
detaljeret
f)            en fordeling af alle eksponeringer
i henhold til restløbetid, opdelt i henhold til eksponeringsklasser, eventuelt
mere detaljeret
g)           i henhold til betydende branche
eller type af modpart størrelsen af:
i)       misligholdte og værdiforringede
fordringer, angivet separat
ii)       justeringer af specifik og generel
kreditrisiko
iii)      de udgiftsførte beløb vedrørende justeringer
af specifik og generel kreditrisiko i løbet af rapporteringsperioden
h)           størrelsen af misligholdte og
værdiforringede fordringer angivet separat og opdelt på betydende geografiske
områder, herunder størrelsen af justeringer af specifik og generel kreditrisiko
for de enkelte geografiske områder, hvis det er praktisk gennemførligt
i)            afstemning af ændringer i
justeringer af specifik og generel kreditrisiko vedrørende værdiforringede
fordringer opført separat. Oplysningerne skal omfatte:
i)       en beskrivelse af arten af justeringer
af specifik og generel kreditrisiko
ii)       åbningsbalancerne
iii)      beløb afsat til kreditrisikojusteringer
i løbet af rapporteringsperioden
iv)      beløb hensat eller tilbageført vedrørende
estimerede sandsynlige tab på eksponeringer i løbet af rapporteringsperioden,
eventuelle andre justeringer, herunder justeringer som følge af manglende
valutamatch, forretningskombinationer, opkøb og frasalg af datterselskaber samt
overførsler mellem kreditrisikojusteringer
v)      slutbalancerne.
Justeringer af specifik kreditrisiko og
inddrevne beløb, der registreres direkte på driftsregnskabet, oplyses særskilt.
Artikel 429
Anvendelse af ECAI'er
For institutter, der beregner de risikovægtede
eksponeringer i henhold til tredje del, afsnit II, kapitel 2, skal følgende
oplysninger offentliggøres for hver af de eksponeringsklasser, der er nævnt i
artikel 107:
a)           navnene på de udpegede ECAI'er og
eksportkreditagenturer (ECA'er) samt årsagerne til eventuelle ændringer
b)           eksponeringsklasserne, som de
enkelte ECAI'er eller ECA'er anvendes til
c)           en beskrivelse af proceduren for
overførsel af kreditvurderinger og tildeling af kreditvurderinger til poster
uden for handelsbeholdningen
d)           sammenhængen mellem den eksterne kreditvurdering
for hvert af de udpegede ECAI'er eller ECA'er og kreditkvalitetstrinnene i
tredje del, afsnit II, kapitel 2, under hensyntagen til, at disse oplysninger
ikke skal offentliggøres, hvis instituttet overholder den standardoverførsel,
som EBA har offentliggjort
e)           eksponeringernes værdi og eksponeringernes
værdi efter kreditrisikoreduktion i forbindelse med de forskellige
kreditkvalitetstrin, som beskrives i tredje del, afsnit II, kapitel 2, samt eksponeringer,
der fratrækkes kapitalgrundlaget.
Artikel 430
Eksponering mod markedsrisiko
Institutter, der beregner deres kapitalgrundlagskrav
i henhold til artikel 87, stk. 3, litra b) og c), skal offentliggøre disse krav
særskilt for de enkelte risici, der henvises til i disse bestemmelser. Desuden
skal kapitalgrundlagskravet i relation til den specifikke renterisiko i
forbindelse med securitiseringsposter offentliggøres særskilt.
Artikel 431
Operationel risiko
Institutter offentliggør metoderne til
vurdering af kapitalgrundlagskrav i relation til operationel risiko, som finder
anvendelse for instituttet; en beskrivelse af metoden i artikel 301, stk. 2,
hvis denne anvendes af instituttet, herunder en redegørelse for relevante
interne og eksterne faktorer, som indgår i instituttets målemetode, og i
tilfælde af delvis anvendelse omfanget og dækningen af de forskellige anvendte
metoder.
Artikel 432
Eksponeringer mod aktier mv. der ikke indgår i handelsbeholdningen:
Institutter offentliggør følgende oplysninger
vedrørende eksponeringer mod aktier mv., der ikke indgår i handelsbeholdningen:
a)           fordelingen af eksponeringer efter
deres formål, herunder afkastformål og strategiske formål, og en oversigt over
anvendte bogføringsteknikker og værdiansættelsesmetoder, herunder centrale
forudsætninger og praksis, der påvirker værdiansættelsen, samt eventuelle
væsentlige ændringer i denne praksis
b)           den regnskabsmæssige værdi,
dagsværdien og for børshandlede papirer en sammenligning med markedsprisen, når
denne i væsentlig grad adskiller sig fra dagsværdien
c)           typer og art af samt størrelsen på
positioner i børsnoterede aktier, private equity-eksponeringer i tilstrækkeligt
diversificerede porteføljer og andre eksponeringer
d)           de samlede realiserede gevinster
eller tab som følge af salg og likvidation i løbet af perioden og
e)           de samlede ikke-realiserede
gevinster eller tab, de samlede latente gevinster og tab ved fornyet
værdiansættelse samt disse beløbs eventuelle medtagelse i tier 1-kernekapitalen
eller det supplerende kapitalgrundlag.
Artikel 433
Eksponering mod renterisici i positioner, der ikke indgår i handelsbeholdningen
Institutter offentliggør følgende oplysninger
om deres eksponering mod renterisici i positioner, der ikke indgår i
handelsbeholdningen:
a)           arten af renterisikoen og de
centrale forudsætninger (herunder forudsætninger vedrørende tilbagebetaling af
lån samt udviklingen i indlån med ubestemt løbetid) samt hyppigheden af opgørelsen
af renterisikoen
b)           variation i indtægter, økonomisk
værdi eller andre relevante målinger, som ledelsen anvender til måling af
renterisikoen ved opadgående eller nedadgående rentechok i henhold til
ledelsens metode, opdelt i henhold til valuta.
Artikel 434
Eksponering mod securitiseringspositioner
Institutter, der beregner risikovægtede eksponeringer
i henhold til tredje del, afsnit II, kapitel 5, eller kapitalgrundlagskrav i
henhold til artikel 326 eller 327 offentliggør, i givet fald separat for
poster, der hhv. indgår eller ikke indgår i handelsbeholdningen, følgende
oplysninger:
a)           en beskrivelse af instituttets
målsætninger vedrørende securitiseringsaktiviteter
b)           arten af andre risici, herunder
likviditetsrisiko i tilknytning til securitiserede aktiver
c)           arten af risici, der er forbundet
med de underliggende securitiseringspositioners rangorden, og med de aktiver,
der ligger til grund for disse securitiseringspositioner, som erhverves og
beholdes i forbindelse med resecuritiseringer
d)           instituttets forskellige roller i securitiseringsprocessen
e)           en angivelse af graden af
instituttets involvering i hver af de i litra d) nævnte roller
f)            en beskrivelse af instituttets
procedurer til overvågning af ændringer i de kredit- og markedsrisici, der er
forbundet med securitiseringseksponeringer, herunder en beskrivelse af, hvordan
udviklingen i de underliggende aktiver påvirker securitiseringseksponeringer og
en beskrivelse af, hvordan disse procedurer adskiller sig fra resecuritiseringseksponeringerne
g)           en beskrivelse af instituttets
politik for anvendelse af risikoafdækning og ufinansieret risikoafdækning for
at reducere risiciene i forbindelse med ikke-afhændede securitiserings- og resecuritiseringseksponeringer,
herunder angivelse af vigtigste afdækningsmodparter efter relevant
risikoeksponeringsart
h)           metoderne til beregning af de
risikovægtede eksponeringer, som instituttet anvender i forbindelse med sine securitiseringsaktiviteter,
herunder de typer securitiseringseksponeringer, hvortil de enkelte metoder
anvendes
i)            de typer SSPE'er, som instituttet i
egenskab af organiserende institut anvender til securitisering af eksponeringer
mod tredjeparter, herunder hvorvidt og i hvilken form og i hvilket omfang
instituttet har eksponeringer mod disse SSPE'er, henholdsvis for balanceførte
og ikke-balanceførte eksponeringer, samt en liste over de enheder, som
instituttet forvalter eller rådgiver, og som investerer i enten securitiseringspositioner,
som instituttet har securitiseret, eller i SSPE'er, som instituttet er
organiserende institut for
j)            en oversigt over instituttets regnskabsprincipper
vedrørende securitiseringsaktiviteter, herunder:
i)       hvorvidt transaktionerne behandles som
salg eller finansiering
ii)       registrering af gevinster ved salg
iii)      metoder og centrale forudsætninger og
datainput samt ændringer i forhold til den foregående periode til
værdiansættelse af securitiseringspositioner
iv)      behandlingen af syntetiske securitiseringer,
hvis dette ikke er omfattet af andre regnskabspolitikker
v)      hvordan aktiver, der afventer securitisering,
værdiansættes, og hvorvidt de bogføres i eller uden for instituttets
handelsbeholdning
vi)      praksis ved registrering af passiver på
balancen for arrangementer, som kan nødvendiggøre, at instituttet yder
finansiel støtte til securitiserede aktiver
k)           navne på de ECAI'er, der anvendes i
forbindelse med securitiseringer, og de typer af eksponeringer, som de enkelte
institutter benyttes til
l)            hvis det er relevant, en
beskrivelse af den interne vurderingsmetode som omhandlet i tredje del, afsnit
II, kapitel 5, afdeling 3, herunder strukturen i den interne
vurderingsprocedure og relationen mellem den interne vurdering og ekstern
rating, anvendelse af intern vurdering til andre formål end til beregning af kapitalgrundlaget,
kontrolmekanismerne til den interne vurderingsprocedure og redegørelse for
uafhængighed, ansvarlighed og gennemgang af den interne vurderingsprocedure;
eksponeringstyper, hvortil den interne vurderingsprocedure anvendes og de
stressfaktorer, der benyttes til at bestemme forbedringen af kreditkvaliteten, opdelt
efter eksponeringstype
m)          en forklaring af væsentlige ændringer
i de kvantitative oplysninger i litra n)-q) siden sidste rapporteringsperiode
n)           særskilt for positioner i og uden
for handelsbeholdningen gives følgende oplysninger opdelt efter eksponeringstype:
i)       de samlede udestående eksponeringer, som
er securitiseret af instituttet opdelt i traditionelle og syntetiske securitiseringer
og securitiseringer, for hvilke instituttet kun fungerer som organiserende
kreditinstitut
ii)       det samlede beløb for balanceførte
ikke-afhændede eller erhvervede securitiseringspositioner og ikke-balanceførte securitiseringseksponeringer
iii)      det samlede beløb for aktiver, der
afventer securitisering
iv)      for securitiseringsfaciliteter med
førtidsindfrielsesmulighed: summen af udnyttede eksponeringer for henholdsvis
det eksponeringsleverende instituts og investorernes kapitalinteresser,
instituttets samlede kapitalkrav i relation til det eksponeringsleverende
kreditinstituts kapitalinteresser og instituttets samlede kapitalkrav i
relation til investorens andele af de udnyttede saldi og uudnyttede kreditlinjer
v)      størrelsen af securitiseringspositioner,
som fratrækkes kapitalgrundlaget eller tillægges en risikovægt på 1250 %
vi)      en oversigt over indeværende periodes securitiseringsaktiviteter,
herunder størrelsen af securitiserede eksponeringer og registrerede gevinster
eller tab ved salg
o)           særskilt for positioner i og uden
for handelsbeholdningen gives følgende oplysninger:
i)       det samlede beløb for ikke-afhændede
eller erhvervede securitiseringspositioner og de tilhørende kapitalkrav, opdelt
i securitiseringseksponeringer og resecuritiseringseksponeringer og yderligere
opdelt i et meningsfyldt antal risikovægtningsgrupper eller kapitalkravsgrupper
for hver af de anvendte kapitalkravsmetoder
ii)       det samlede beløb for ikke-afhændede
eller erhvervede resecuritiseringseksponeringer opdelt efter eksponeringen før
og efter risikoafdækning/forsikring og eksponeringen over for garantistillere
opdelt efter den kreditværdighedskategori, garantistilleren tilhører, eller
garantistillerens navn
p)           for eksponeringer uden for
handelsbeholdningen og for eksponeringer, der er securitiseret af instituttet:
beløbet for nedskrevne og forfaldne securitiserede fordringer samt instituttets
registrerede tab i løbet af den aktuelle periode begge opdelt efter eksponeringstype
q)           for eksponeringer i
handelsbeholdningen: de samlede udestående eksponeringer, som er securitiseret
af kreditinstituttet, og som er omfattet af et kapitalkrav i relation til
markedsrisikoen og opdelt efter traditionelle og syntetiske securitiseringer og
efter eksponeringstype
r)            i givet fald om instituttet har
ydet støtte i henhold til artikel 243, stk. 1, og virkningen på kapitalgrundlaget.
Artikel 435
Aflønningspolitik
1.                      
Institutter offentliggør følgende oplysninger om
deres aflønningspolitik og -praksis for de kategorier af medarbejdere, hvis
arbejde har væsentlig indflydelse på instituttets risikoprofil
a)      oplysninger om beslutningsprocessen i
forbindelse med fastlæggelsen af aflønningspolitikken, herunder oplysninger om
sammensætningen af og mandatet for et eventuelt løn- og vederlagsudvalg og om
den eksterne ekspert, som er blevet konsulteret med henblik på fastlæggelsen af
aflønningspolitikken, og de relevante berørte parters rolle
b)      oplysninger om sammenhængen mellem løn og
resultater
c)      de vigtigste karakteristika ved
aflønningssystemets opbygning, herunder oplysninger om, hvilke kriterier der
lægges til grund for resultatmålinger og risikojusteringer, udskydelsespolitik
og optjeningskriterier
d)      oplysninger om, hvilke resultatkriterier
der lægges til grund for tildeling af rettigheder til aktier, optioner eller
variable lønkomponenter
e)      de vigtigste parametre og begrundelser
for en eventuel ordning for variable komponenter og andre ikke-pekuniære
fordele
f)       samlede kvantitative oplysninger om
aflønning fordelt på forretningsområde
g)      samlede kvantitative oplysninger om
aflønning fordelt på ledelsen og de medarbejdere, hvis arbejde har væsentlig
indflydelse på instituttets risikoprofil med angivelse af følgende:
i)        lønsummen i regnskabsåret, fordelt på
fast og variabel løn og antal modtagere
ii)       den variable løns størrelse og form,
fordelt på kontant udbetaling, aktier og aktielignende instrumenter eller andet
iii)      størrelsen af den udestående udskudte
aflønning, fordelt på optjente og ikke-optjente andele,
iv)      størrelsen af den udskudte aflønning,
der er tildelt i løbet af regnskabsåret, udbetalt og reduceret gennem
resultatjusteringer
v)       nye nyansættelses- og
fratrædelsesgodtgørelser, der er udbetalt i løbet af regnskabsåret, og antallet
af modtagere af sådanne udbetalinger
vi)      størrelsen af fratrædelsesgodtgørelser,
der er udbetalt i løbet af regnskabsåret, antallet af modtagere af sådanne
udbetalinger og det højeste beløb, der er udbetalt til en enkelt person
h)      antal personer, der aflønnes med 1 mio.
EUR eller derover pr. regnskabsår, opdelt i lønintervaller på
500 000 EUR.
2.                      
For institutter, der er betydningsfulde i kraft af
deres størrelse, interne organisation og arten, omfanget og kompleksiteten af
deres aktiviteter, stilles de kvantitative oplysninger som omtalt i denne
artikel også til rådighed for offentligheden vedrørende de personer, der
faktisk leder instituttets forretninger, jf. artikel 13, stk. 1, i direktiv
[indsættes af Publikationskontoret].
Institutter skal overholde kravene i denne artikel
på en måde, som svarer til deres størrelse, interne organisation og arten,
omfanget og kompleksiteten af deres aktiviteter, og som ikke berører direktiv
95/46/EF.
Artikel 436
Gearing
1.                      
Institutter offentliggør følgende oplysninger om
deres gearingsgrad som defineret i artikel 416 og deres styring af risikoen for
overdreven gearing som defineret i artikel 4, stk. 2, litra b), i direktiv
[indsættes af Publikationskontoret]:
a)      gearingsgraden
b)      en opdeling af deres samlede eksponering
c)      en beskrivelse af proceduren for styring
af risikoen for overdreven gearing
d)      en beskrivelse af de faktorer, der har
haft en indflydelse på gearingsgraden i den periode, som de offentliggjorte
gearingsgrader vedrører.
2.                      
EBA udarbejder udkast til gennemførelsesmæssige
tekniske standarder med henblik på at fastlægge den ensartede model for
offentliggørelse af oplysninger som omhandlet i stk. 1 og vejledning i, hvordan
denne model anvendes.
EBA forelægger disse udkast til
gennemførelsesmæssige tekniske standarder for Kommissionen senest den 30. juni
2014.
Kommissionen tillægges
beføjelser til at vedtage de i første afsnit omhandlede gennemførelsesmæssige
tekniske standarder efter proceduren i artikel 15 i forordning (EU) nr.
1093/2010.
Afsnit III
Kvalificerende krav for anvendelse af særlige instrumenter eller metoder
Artikel 437
Anvendelse af IRB-metoden i forbindelse med kreditrisiko
Institutter, der beregner de risikovægtede eksponeringer
efter IRB-metoden, offentliggør følgende oplysninger:
a)           den kompetente myndigheds accept af
metoden eller godkendte overgangsbestemmelser
b)           en forklaring på og en gennemgang
af:
i)       strukturen i systemet med interne
ratings og forholdet mellem interne og eksterne ratings
ii)       brugen af interne estimater til andre
funktioner end beregning af de risikovægtede eksponeringer i henhold til tredje
del, afsnit II, kapitel 3
iii)      proceduren for forvaltning og indregning
af kreditrisikoreduktion
iv)      kontrolmekanismerne for ratingsystemer,
herunder en beskrivelse af uafhængighed, ansvarlighed og revision af ratingsystemet
c)           en beskrivelse af den interne
ratingproces, angivet separat for følgende eksponeringsklasser:
i)       statslige forvaltninger og centralbanker
ii)       institutter
iii)      virksomheder, herunder SMV'er,
specialiserede udlån og erhvervede fordringer på virksomheder
iv)      detailmarkedet for hver af de eksponeringsklasser,
som de forskellige korrelationer i artikel 149, stk. 1-4, svarer til
v)      aktier
d)           eksponeringernes værdi for hver af
eksponeringsklasserne i artikel 142. Eksponeringer mod statslige forvaltninger
og centralbanker, institutter og virksomheder, hvor institutterne anvender egne
LGD-estimater eller konverteringsfaktorer til beregning af de risikovægtede eksponeringer,
skal offentliggøres særskilt fra eksponeringer, for hvilke institutterne ikke
udarbejder sådanne estimater
e)           for hver af eksponeringsklasserne
statslige forvaltninger og centralbanker, institutter, virksomheder og aktier
og på tværs af et tilstrækkeligt antal risikogrupper for modparter (herunder gruppen
"i restance") for at kunne foretage en meningsfyldt differentiering
af kreditrisikoen skal institutterne angive:
i)       de samlede eksponeringer, herunder for
eksponeringsklasserne statslige forvaltninger og centralbanker, institutter og virksomheder:
summen af udestående lån og størrelsen af eksponeringer for uudnyttede
forpligtelser for aktiekapital: det udestående beløb
ii)       den eksponeringsvægtede gennemsnitlige
risikovægt
iii)      for institutter, der anvender egne
estimater af konverteringsfaktorer til beregning af de risikovægtede eksponeringer:
størrelsen af uudnyttede forpligtelser og de eksponeringsvægtede gennemsnitlige
størrelser af eksponeringer for de enkelte eksponeringsklasser
f)            for eksponeringsklassen detaileksponeringer
og for hver af klasserne defineret under litra c), nr. iv): enten de
offentliggjorte oplysninger under litra e) ovenfor (eventuelt i puljeform),
eller en analyse af eksponeringerne (udestående lån og eksponeringernes værdi
ved uudnyttede forpligtelser) i forhold til et tilstrækkeligt antal EL-grades
for at muliggøre en meningsfyldt differentiering af kreditrisikoen (eventuelt i
puljeform)
g)           de faktiske justeringer for specifik
kreditrisiko i den foregående periode for de enkelte eksponeringsklasser (for
detaileksponeringer, for hver af klasserne som defineret under litra c), nr.
iv), og hvordan dette adskiller sig fra tidligere erfaringer
h)           en beskrivelse af faktorer, der har
haft indflydelse på tabene i den foregående periode (har instituttet f.eks.
oplevet misligholdelsesprocenter, der er højere end gennemsnittet eller LGD'er
og konverteringsfaktorer, der er højere end gennemsnittet)
i)            instituttets estimater i forhold
til de faktiske resultater over en længere periode. Disse skal som minimum
omfatte oplysninger om estimerede tab i forhold til faktiske tab inden for de
enkelte eksponeringsklasser (for detaileksponeringer for hver af klasserne, som
er omhandlet under litra c), nr. iv)) over en periode, der er tilstrækkeligt
lang til at muliggøre en meningsfyldt vurdering af procedurerne for intern
rating for de enkelte eksponeringsklasser (for detaileksponeringer for hver af
kategorierne, som er omhandlet under litra c), nr. iv)) Når det er relevant,
skal institutterne opdele dette yderligere for at kunne foretage en PD-analyse,
og for kreditinstitutter, der anvender egne LGD-estimater og/eller
konverteringsfaktorer, resultater for LGD og konverteringsfaktorer i forhold
til de estimater, der angives i oplysningerne om kvantitative risikovurderinger
ovenfor
j)            for alle de i artikel 142 nævnte
eksponeringsklasser og for hver af de eksponeringsklasser, som de forskellige
korrelationer i artikel 149, stk. 1-4, svarer til
i)       for institutter, der anvender egne
LGD-estimater til beregning af de risikovægtede eksponeringer: det eksponeringsvægtede
gennemsnitlige LGD og PD i procent for hver relevant geografisk beliggenhed af
krediteksponeringerne
ii)       for institutter. der ikke anvender egne
LGD-estimater: det eksponeringsvægtede gennemsnitlige LGD i procent for hver
relevant geografisk beliggenhed af krediteksponeringerne.
Med henblik på litra c) skal beskrivelsen
omfatte de typer af eksponeringer, der er medtaget i eksponeringsklassen,
definitioner, metoder og data til estimering og validering af PD og i givet
fald LGD og konverteringsfaktorer, herunder de forudsætninger, der er anvendt
ved afledningen af disse variabler, samt beskrivelser af væsentlige afvigelser
fra definitionen af misligholdelse som beskrevet i artikel 174, herunder de
overordnede segmenter, der påvirkes af sådanne afvigelser.
Med henblik på litra j) forstås ved den
relevante geografiske beliggenhed af krediteksponeringerne eksponeringer i de
medlemsstater, i hvilke instituttet er meddelt tilladelse, og medlemsstater
eller tredjelande, i hvilke institutter udøver aktiviteter gennem en filial
eller et datterselskab
Artikel 438
Anvendelse af teknikker til kreditrisikoreduktion
Institutter, der anvender
kreditrisikoreduktionsteknikker, offentliggør følgende oplysninger:
a)           politikker og procedurer for samt en
angivelse af, i hvilken udstrækning enheden benytter sig af balanceført netting
og netting under stregen
b)           politikker og procedurer for
værdiansættelse og forvaltning af sikkerhedsstillelse
c)           en beskrivelse af hovedkategorierne
af sikkerhedsstillelse, som instituttet modtager
d)           hovedtyperne af garantistillere og
kreditderivatmodparter samt disses kreditværdighed
e)           oplysninger om markeds- eller
kreditrisikokoncentrationer inden for den foretagne kreditrisikoreduktion
f)            for institutter, der beregner de
risikovægtede eksponeringer efter standardmetoden eller efter IRB-metoden, men
som ikke foretager egne estimater af LGD eller konverteringsfaktorer i
forbindelse med eksponeringsklassen: særskilt for hver eksponeringsklasse den
samlede værdi af eksponeringerne (efter eventuel balanceført netting eller
netting under stregen), som er dækket — efter anvendelse af
volatilitetsjusteringer — af anerkendt finansiel sikkerhedsstillelse og anden
anerkendt sikkerhedsstillelse
g)           for institutter, der beregner de
risikovægtede eksponeringer efter standardmetoden eller IRB-metoden: særskilt
for hver eksponeringsklasse de samlede eksponeringer (efter eventuel
balanceført netting eller netting under stregen), der er dækket af garantier
eller kreditderivater. For aktieeksponeringsklassen finder dette krav
anvendelse på hver af de metoder, der er angivet i artikel 150.
Artikel 439
Anvendelse af den avancerede målemetode i forbindelse med operationel risiko
Institutter, der
anvender de i artikel 310-313 beskrevne avancerede metoder til beregning af
deres kapitalgrundlagskrav i relation til operationel risiko, offentliggør en
beskrivelse af deres brug af forsikringer og andre risikooverførselsmekanismer
med henblik på at reducere risikoen.
Artikel 440
Anvendelse af interne modeller for markedsrisiko
Institutter, der beregner deres kapitalkrav i
henhold til artikel 352, offentliggør følgende oplysninger:
a)           for hver af de omfattede
delporteføljer:
i)       kendetegn for de anvendte modeller
ii)       i givet fald for de interne modeller
for forøgede misligholdelses- og migrationsrisici og for korrelationshandel: de
anvendte metoder og de målte risici ved hjælp af en intern model, herunder en
beskrivelse af den fremgangsmåde, instituttet har anvendt til at fastlægge
likviditetshorisonter, de metoder, der er anvendt til at foretage en
kapitalvurdering, som er i overensstemmelse med den krævede
pålidelighedsstandard, og de fremgangsmåder, der er anvendt til validering af
modellen
iii)      en beskrivelse af den stresstest, der
er anvendt på delporteføljen
iv)      en beskrivelse af den anvendte metode
til backtesting af den interne model samt validering af nøjagtigheden og
pålideligheden af de interne modeller og modelleringsprocesser
b)           omfanget af den kompetente
myndigheds godkendelse
c)           redegørelse for omfang og metoder
for overholdelse af kravene i artikel 99 og 100
d)           højeste, laveste og gennemsnitlige
værdi af følgende:
i)       de daglige value-at-risk-værdier i løbet
af rapporteringsperioden og ved periodens slutning
ii)       value-at-risk-værdierne i
stresssituationer i løbet af rapporteringsperioden og ved periodens slutning
(iii)     risikotallene for forøgede
misligholdelses- og migrationsrisici og for den specifikke risiko i forbindelse
med korrelationshandelsporteføljen i løbet af rapporteringsperioden og ved
periodens slutning
e)           elementerne i kapitalgrundlagskravet,
jf. artikel 353
f)            den vægtede gennemsnitlige
likviditetshorisont for hver delportefølje, der er omfattet af de interne
modeller for forøgede misligholdelses- og migrationsrisici og for
korrelationshandel
g)           en sammenligning mellem porteføljens
daglige value-at-risk-slutværdi og ændringerne i porteføljens slutværdi efter
den næstfølgende arbejdsdag sammen med en analyse af eventuelle vigtige
overskridelser i den periode, der aflægges rapport for.
NIENDE DEL
DELEGEREDE RETSAKTER OG GENNEMFØRELSESRETSAKTER
Artikel 441
Delegerede retsakter
Kommissionen tillægges beføjelser til at
vedtage delegerede retsakter i overensstemmelse med artikel 445 vedrørende
følgende aspekter:
a)           præcisering af definitionerne i
artikel 4, 22, 137, 148, 188, 237, 267, 294, 371 og 400 med henblik på at sikre
ensartet anvendelse af denne forordning
b)           præcisering af definitionerne i
artikel 4, 22, 137, 148, 188, 237, 267, 294, 371 og 400 med henblik på ved
anvendelsen af denne forordning at tage hensyn til udviklingen på finansmarkederne
c)           ændring af listen over
eksponeringsklasser i artikel 107 og 142 for at tage hensyn til udviklingen på
finansmarkederne
d)           det i artikel 118, litra c), artikel
142, stk. 5, litra a), artikel 148, stk. 4, og artikel 158, stk. 4, fastsatte
beløb for at tage hensyn til virkningen af inflationen
e)           listen over og klassificeringen af
ikke-balanceførte poster i bilag I og II
f)            tilpasning af kategorierne for
investeringsselskaber i artikel 90, stk. 1, og artikel 91, stk. 1, for at tage
hensyn til udviklingen på finansmarkederne
g)           præcisering af det krav, der er
fastsat i artikel 92, for at sikre en ensartet anvendelse af denne forordning
h)           præcisering af
undtagelsesbestemmelserne i artikel 389
i)            forlængelsen med 12 måneder af
varigheden af kravet om til enhver tid at have et kapitalgrundlag, der er
større end eller lig med det beløb, der er anført i artikel 476, ud over de
perioder, der er fastsat i stk. 1 og 2 i nævnte artikel
j)            ændring af kapitalmålet og det
samlede eksponeringsmål ved beregning af gearingsgraden, jf. artikel 416, stk.
2, med henblik på at rette eventuelle fejl, der er opdaget på grundlag af den
indberetning, der er omhandlet i artikel 417, stk. 1, før gearingsgraden skal
offentliggøres af institutter som fastsat i artikel 436, stk. 1, litra a).
Denne delegering af beføjelser er omfattet af den i artikel 446 omhandlede
procedure.
Kommissionen kan vedtage en foranstaltning som
omhandlet i stk. 1, litra i), mere end én gang, forudsat at kravet om, at kapitalgrundlaget
til enhver tid skal være større eller lig med det i artikel 476 fastsatte
beløb, forlænges i på hinanden følgende perioder på tolv måneder. Kravet kan
dog ikke forlænges ud over den 31. december 2018. Hvis kravet ikke forlænges
før udløbet af den relevante tolvmåneders periode, kan Kommissionen ikke
vedtage yderligere foranstaltninger i henhold til stk. 1, litra i).
Senest den 30. juni 2015 rapporterer EBA til
Kommissionen om, hvorvidt udviklingen i den økonomiske situation og i de
relevante lovgivningskrav begrunder en forlængelse af det i artikel 476
fastsatte krav.
Artikel
442
Tekniske justeringer og korrektioner
Kommissionen tillægges beføjelser til at
vedtage delegerede retsakter i overensstemmelse med artikel 445 for at foretage
tekniske justeringer og korrektioner af ikke-væsentlige elementer i følgende
bestemmelser for at tage højde for udviklingen på finansmarkederne, særlig nye
finansielle produkter, for at foretage justeringer i overensstemmelse med
udviklingen efter vedtagelsen af denne forordning i andre EU-retsakter om
finansielle tjenesteydelser og regnskaber, herunder regnskabsstandarder baseret
på forordning (EU) nr. 1605/2002, eller for at afspejle konvergens i
tilsynspraksis:
a)           kapitalgrundlagskravene i relation
til kreditrisiko, jf. artikel 106-129 og artikel 138-187
b)           virkningerne af reduktion af
kreditrisikoen, jf. artikel 189-236
c)           kapitalgrundlagskravene i relation
til securitisering, jf. artikel 238-261
d)           kapitalgrundlagskravene i relation
til modpartsrisiko, jf. artikel 267-300
e)           kapitalgrundlagskravene i relation
til operationel risiko, jf. artikel 304-313
f)            kapitalgrundlagskravene i relation
til markedsrisiko, jf. artikel 314-367
g)           kapitalgrundlagskravene i relation
til afviklingsrisiko, jf. artikel 368 og 369
h)           kapitalgrundlagskravene i relation til
kreditværdijusteringsrisiko, jf. artikel 373, 374 og 375
i)            anden del og artikel 95 som følge
af udviklingen inden for regnskabsstandarder eller regnskabskrav, der tager
hensyn til EU-lovgivningen, eller med henblik på konvergens i tilsynspraksis.
Artikel 443
Reguleringskrav
Kommissionen tillægges beføjelser til at
vedtage delegerede retsakter i overensstemmelse med artikel 445 med henblik på
at pålægge strengere reguleringskrav i en begrænset periode for alle eksponeringer
eller for eksponeringer i en eller flere sektorer, regioner eller
medlemsstater, hvis dette er nødvendigt for at tage højde for ændringer i
mikroprudentielle og makroprudentielle risici, der skyldes markedsudviklingen
efter ikrafttrædelsen af denne forordning, særlig efter henstilling eller
udtalelse fra ESRB, om:
a)           en midlertidig forhøjelse af kapitalgrundlagskravet
som fastsat i artikel 87
b)           filtrene, jf. artikel 29-32
c)           beløb, der fratrækkes kapitalgrundlagselementer,
jf. artikel 33, 53 og 63
d)           kapitalgrundlagskravene i relation
til kreditrisiko, jf. artikel 106-129 og artikel 138-187
e)           virkningerne af reduktion af
kreditrisikoen, jf. artikel 189-236
f)            kapitalgrundlagskravene i relation
til securitisering, jf. artikel 238-261
g)           kapitalgrundlagskravene i relation
til kreditrisici, jf. artikel 268-300
h)           kapitalgrundlagskravene i relation
til operationel risiko, jf. artikel 304-313
i)            kapitalgrundlagskravene i relation
til markedsrisiko, jf. artikel 314-367
j)            kapitalgrundlagskravene i relation
til afviklingsrisiko, jf. artikel 368 og 369
k)           kapitalgrundlagskravene i relation
til kreditværdijusteringsrisiko, jf. artikel 373, 374 og 375
Denne delegering af beføjelser er omfattet af den
i artikel 446 omhandlede procedure.
Artikel 444
Likviditet
1.                      
Kommissionen tillægges beføjelser til at vedtage en
delegeret retsakt i overensstemmelse med artikel 445 med henblik på at
præcisere det i artikel 401 fastsatte generelle krav. Denne præcisering baseres
på de poster, der skal indberettes i henhold til sjette del, afsnit II. Den
delegerede retsakt skal også præcisere, i hvilke situationer de kompetente
myndigheder skal pålægge institutter specifikke rammer for ind- og udgående
pengestrømme for at tage højde for specifikke risici, som de er eksponeret for.
2.                      
Kommissionen tillægges beføjelser til at ændre de i
stk. 1 omhandlede poster eller at tilføje yderligere poster, dog kun hvis en af
følgende betingelser er opfyldt:
a)      et likviditetsdækningskrav baseret på
disse kriterier, enten taget enkeltvis eller samlet, ville have en væsentlig
negativ virkning på europæiske institutters forretning og risikoprofil eller på
finansmarkederne eller økonomien eller
b)      der bør foretages en ændring for at
bringe dem i overensstemmelse med internationalt anerkendte standarder for
likviditetsovervågning.
Med henblik på litra a) tager Kommissionen ved
vurderingen af virkningen af et likviditetsdækningskrav baseret på disse
kriterier hensyn til de rapporter, der er omhandlet i artikel 481, stk. 1 og 2.
3.                      
Kommissionen vedtager den første delegerede retsakt
som omhandlet i stk. 1 senest den 31. december 2015. En delegeret retsakt
vedtaget i henhold til denne artikel finder dog ikke anvendelse før den 1.
januar 2015.
Artikel 445
Udøvelse af de delegerede beføjelser
1.                      
Kommissionen tillægges beføjelser til at vedtage
delegerede retsakter på de i denne artikel anførte betingelser.
2.                      
De delegerede beføjelser i artikel 441-444
tillægges Kommissionen for en ubegrænset periode fra den dato, der er omhandlet
i artikel 488.
3.                      
Den i artikel 441-444 omhandlede delegation af
beføjelser kan til enhver tid tilbagekaldes af Europa-Parlamentet eller Rådet.
En afgørelse om tilbagekaldelse bringer delegationen af de beføjelser, der er
angivet i den pågældende afgørelse, til ophør. Den får virkning dagen efter
offentliggørelsen af afgørelsen i Den Europæiske Unions Tidende eller på et
senere tidspunkt, der angives i afgørelsen. Den berører ikke gyldigheden af de
delegerede retsakter, der allerede er i kraft.
4.                      
Så snart Kommissionen vedtager en delegeret
retsakt, giver den samtidigt Europa-Parlamentet og Rådet meddelelse herom.
5.                      
En delegeret retsakt vedtaget i henhold til artikel
441-444 træder kun i kraft, hvis hverken Europa-Parlamentet eller Rådet har
gjort indsigelse inden for en frist på 2 måneder fra meddelelsen af den
pågældende retsakt til Europa-Parlamentet eller Rådet, eller hvis
Europa-Parlamentet og Rådet inden udløbet af denne frist begge har informeret
Kommissionen om, at de ikke agter at gøre indsigelse. Fristen forlænges med 2
måneder på Europa-Parlamentets eller Rådets initiativ.
Artikel 446
Hasteprocedure
1.                      
Delegerede retsakter vedtaget i henhold til denne
artikel træder i kraft straks og anvendes, så længe der ikke er gjort
indsigelse i henhold til stk. 2. I meddelelsen til Europa-Parlamentet og Rådet
af en delegeret retsakt anføres begrundelsen for anvendelse af hasteproceduren.
2.                      
Europa-Parlamentet eller Rådet kan efter proceduren
i artikel 445, stk. 5, gøre indsigelse mod en delegeret retsakt I så fald skal
Kommissionen ophæve retsakten straks efter Europa-Parlamentets eller Rådets
meddelelse af afgørelsen om at gøre indsigelse.
Artikel 447
Det Europæiske Bankudvalg
3.                      
Ved vedtagelse af gennemførelsesretsakter bistås
Kommissionen af Det Europæiske Bankudvalg, der er nedsat ved Kommissionens
afgørelse 2004/10/EF. Dette udvalg er et udvalg som omhandlet i artikel 3, stk.
2, i forordning (EU) nr. 182/2011.
4.                      
Når der henvises til dette stykke, finder artikel 5
i forordning (EU) nr. 182/2011 anvendelse.
TIENDE DEL
OVERGANGSBESTEMMELSER, RAPPORTER OG REVISION AF BESTEMMELSER
Afsnit I
Overgangsbestemmelser
Kapitel 1
Kapitalgrundlagskrav, urealiserede gevinster og tab opgjort til dagsværdi samt
fradrag
Afdeling 1
Kapitalgrundlagskrav
Artikel 448
Kapitalgrundlagskrav
1.                      
Uanset artikel 87, stk. 1, litra a) og b), skal
institutter opfylde følgende kapitalgrundlagskrav:
a)      til enhver tid i perioden fra den 1.
januar 2013 til den 31. december 2013:
i)        en tier 1-kernekapitalprocent inden for
et interval, hvor den laveste værdi er 3,5 % og den højeste 4,5 %
ii)       en tier 1-kapitalprocent inden for et
interval, hvor den laveste værdi er 4,5 % og den højeste 6 %
b)      til enhver tid i perioden fra den 1.
januar 2014 til den 31. december 2014:
i)        en tier 1-kernekapitalprocent inden for
et interval på 4 % til 4,5 %
ii)       en tier 1-kapitalprocent inden for et
interval på 4,5 % til 6 %.
2.                      
De kompetente myndigheder:
a)      fastsætter de niveauer for tier
1-kernekapitalprocent og tier 1-kapitalprocent inden for de i stk. 1, litra a)
og b), omhandlede intervaller, som institutter skal opfylde
b)      offentliggør de niveauer, der er fastsat
i henhold til litra a).
Afdeling 2
Urealiserede gevinster og tab opgjort til dagsværdi
Artikel 449
Urealiserede tab opgjort til dagsværdi
1.                      
Uanset artikel 32 indregner institutter i perioden
fra den 1. januar 2013 til den 31. december 2017 ved beregningen af deres tier
1-kernekapitalelementer kun den relevante procentdel af urealiserede tab
opgjort til dagsværdi, undtagen de i artikel 30 nævnte tab.
2.                      
Den relevante procentdel med henblik på anvendelsen
af stk. 1 skal ligge inden for følgende intervaller:
a)      0 % til 100 % i perioden fra
den 1. januar 2013 til den 31. december 2013
b)      20 % til 100 % i perioden fra
den 1. januar 2014 til den 31. december 2014
c)      40 % til 100 % i perioden fra
den 1. januar 2015 til den 31. december 2015
d)      60 % til 100 % i perioden fra
den 1. januar 2016 til den 31. december 2016 og
e)      80 % til 100 % i perioden fra
den 1. januar 2017 til den 31. december 2017.
3.                      
De kompetente myndigheder:
a)      fastsætter den relevante procentdel inden
for de i stk. 2, litra a)-e), omhandlede intervaller
b)      offentliggør den procentdel, der er
fastsat i henhold til litra a).
Artikel 450
Urealiserede gevinster opgjort til dagsværdi
1.                      
Uanset artikel 32 fjerner institutter i perioden
fra den 1. januar 2013 til den 31. december 2017 ikke fra deres tier
1-kernekapitalelementer den relevante procentdel af urealiserede tab opgjort
til dagsværdi, undtagen de i artikel 30 nævnte tab. Det restbeløb, der
fremkommer, fjernes fra tier 1-kernekapitalkapitalelementer.
2.                      
Med henblik på anvendelsen af stk. 1 er den
relevante procentdel 0 % i perioden fra den 1. januar 2013 til den 31.
december 2013; den nedsættes efter denne dato inden for følgende intervaller:
a)      0 % til 20 % i perioden fra den
1. januar 2014 til den 31. december 2014
b)      0 % til 40 % i perioden fra den
1. januar 2015 til den 31. december 2015
c)      0 % til 60 % i perioden fra den
1. januar 2016 til den 31. december 2016
d)      0 % til 80 % i perioden fra den
1. januar 2017 til den 31. december 2017.
3.                      
Uanset artikel 59 indregner institutter den
relevante procentdel af det restbeløb, der fjernes fra tier 1-kernekapitalen i
henhold til stk. 1, i tier 2-kapitalelementer, i det omfang disse urealiserede
gevinster opgjort til dagsværdi ville kvalificere som supplerende kapitalgrundlag
i henhold til nationale gennemførelsesforanstaltninger vedrørende direktiv
2006/48/EF. Den relevante procentdel skal ligge inden for følgende intervaller:
a)      100 % i perioden fra den 1. januar
2013 til den 31. december 2013
b)      80 % i perioden fra den 1. januar
2014 til den 31. december 2014
c)      60 % i perioden fra den 1. januar
2015 til den 31. december 2015
d)      40 % i perioden fra den 1. januar
2016 til den 31. december 2016
e)      20 % i perioden fra den 1. januar
2017 til den 31. december 2017.
4.                      
De kompetente myndigheder:
a)      fastsætter den relevante procentdel af
urealiserede gevinster inden for de i stk. 2, litra a)-d), omhandlede
intervaller, der ikke er fjernet fra tier 1-kernekapitalen
b)      offentliggør den procentdel, der er
fastsat i henhold til litra a).
Afdeling 3
Fradrag
Underafdeling 1
Fradrag i tier 1-kernekapitalelementer
Artikel 451
Fradrag i tier 1-kernekapitalelementer
1.                      
Uanset artikel 33, stk. 1, gælder følgende i
perioden fra den 1. januar 2013 til den 31. december 2017:
a)      institutter trækker fra tier
1-kernekapitalelementer den relevante procentdel som anført i artikel 458 af de
beløb, der skal fratrækkes i henhold til artikel 33, stk. 1, litra a)-h),
undtagen udskudte skatteaktiver, som udnyttes i fremtidig indkomst, og som
skyldes midlertidige forskelle
b)      institutter anvender de relevante bestemmelser
i artikel 453 på restbeløbet for poster, der skal fratrækkes i henhold til
artikel 33, stk. 1, litra a)-h), undtagen udskudte skatteaktiver, som udnyttes
i fremtidig indkomst, og som skyldes midlertidige forskelle
c)      institutter trækker fra tier 1-kernekapitalelementer
den relevante procentdel som anført i artikel 458 af det samlede beløb, der
skal fratrækkes i henhold til artikel 33, stk. 1, litra c) og i), efter
anvendelse af artikel 452
d)      institutter anvender kravene i artikel
453, stk. 4 eller 10, alt efter det enkelte tilfælde, på det samlede restbeløb
for poster, der skal fratrækkes i henhold til artikel 33, stk. 1, litra c) og
i), efter anvendelse af artikel 452.
2.                      
Institutter bestemmer den del af det samlede
restbeløb som omhandlet i stk. 1, litra d), der er omfattet af artikel 453,
stk. 4, ved at dividere det i litra a) omhandlede beløb med det i litra b)
omhandlede beløb:
a)      udskudte skatteaktiver, som udnyttes i
fremtidig indkomst, og som skyldes midlertidige forskelle, jf. artikel 452,
stk. 2, litra a)
b)      summen af de i artikel 452, stk. 2, litra
a) og b), omhandlede beløb.
3.                      
Institutter bestemmer den del af det samlede
restbeløb som omhandlet i stk. 1, litra d), der er omfattet af artikel 453,
stk. 10, ved at dividere det i litra a) omhandlede beløb med det i litra b)
omhandlede beløb:
a)      direkte og indirekte besiddelser af de i
artikel 452, stk. 2, litra b), omhandlede tier 1-kernekapitalinstrumenter
b)      summen af de i artikel 452, stk. 2, litra
a) og b), omhandlede beløb.
Artikel 452
Undtagelser fra fradrag i tier 1-kernekapitalelementer
1.                      
Ved anvendelsen af denne artikel omfatter relevante
tier 1-kernekapitalelementer instituttets tier 1-kernekapitalelementer beregnet
efter anvendelse af artikel 3 og efter fradragene i henhold til artikel 33, stk.
1, litra a)-h) og j), k) og l), undtagen udskudte skatteaktiver, som udnyttes i
fremtidig indkomst, og som skyldes midlertidige forskelle.
2.                      
Uanset artikel 45, stk. 1, fratrækker institutter i
perioden fra den 1. januar 2013 til den 31. december 2017 ikke de i litra a) og
b) omhandlede poster, som tilsammen er lig med eller mindre end 15 % af
instituttets relevante tier 1-kernekapitalelementer:
a)      udskudte skatteaktiver, som udnyttes i
fremtidig indkomst, skyldes midlertidige forskelle og tilsammen er lig med
eller mindre end 10 % af instituttets relevante tier
1-kernekapitalelementer
b)      hvis et institut har en væsentlig
kapitalandel i en relevant enhed: instituttets direkte og indirekte besiddelser
af den pågældende enheds tier 1-kernekapitalinstrumenter, der tilsammen er lig
med eller mindre end 10 % af de relevante tier 1-kernekapitalelementer.
3.                      
Uanset artikel 45, stk. 2, risikovægtes poster, der
i henhold til stk. 2 ikke kan fratrækkes, med 250 %. De i stk. 2, litra
b), omhandlede poster er i givet fald omfattet af kravene i tredje del, afsnit
IV.
Artikel 453
Poster, der ikke fratrækkes tier 1-kernekapitalen
1.                      
Uanset artikel 33, stk. 1, litra a)-i), fratrækker
institutter i perioden fra den 1. januar 2013 til den 31. december 2017 ikke de
i artikel 451, stk. 1, litra b) og d), nævnte restbeløb.
2.                      
Institutter anvender følgende bestemmelser på
restbeløb for tab i det løbende regnskabsår, jf. artikel 33, stk. 1, litra a):
a)      væsentlige tab fratrækkes i tier
1-kapitalelementer
b)      ikke-væsentlige tab fratrækkes ikke.
3.                      
Institutter fratrækker restbeløbet for immaterielle
aktiver, jf. artikel 33, stk. 1, litra b), i tier 1- kapitalelementer.
4.                      
Restbeløbet for udskudte skatteaktiver, jf. artikel
33, stk. 1, litra c), fratrækkes ikke og risikovægtes med 0 %.
5.                      
Restbeløbet for de poster, der er omhandlet i
artikel 33, stk. 1, litra d), fratrækkes for halvdelens vedkommende i tier
1-kapitalelementer og for den anden halvdels vedkommende i tier
2-kapitalelementer.
6.                      
Restbeløbet for aktiver i ydelsesbaserede
pensionskasser, jf. artikel 33, stk. 1, litra e), fratrækkes ikke i noget kapitalgrundlagselement
og indgår i tier 1-kernekapitalelementerne i det omfang, det pågældende beløb kunne
indregnes som kerneegenkapital i henhold til nationale
gennemførelsesforanstaltninger vedrørende artikel 57, litra a)-ca), i direktiv
2006/48/EF.
7.                      
Institutter anvender følgende bestemmelser på
restbeløbet for besiddelser af egne tier 1-kernekapitalinstrumenter, jf.
artikel 33, stk. 1, litra f):
a)      direkte besiddelser fratrækkes i tier
1-kapitalelementer
b)      indirekte besiddelser, herunder tier
1-kernekapitalinstrumenter, som et institut kan være forpligtet til at købe på
grundlag af en eksisterende eller mulig kontraktlig forpligtelse, fratrækkes
ikke og risikovægtes i overensstemmelse med tredje del, afsnit II, kapitel 2
eller 3, og er i givet fald omfattet af kravene i tredje del, afsnit IV.
8.                      
Institutter anvender følgende bestemmelser på
restbeløbet for besiddelser af tier 1-kernekapitalinstrumenter i en relevant
enhed, hvis instituttet har besiddelser i krydsejerskab med den pågældende
enhed, jf. artikel 33, stk. 1, litra g):
a)      hvis et institut ikke har en væsentlig
kapitalandel i den pågældende relevante enhed, behandles dets besiddelser af
tier 1-kernekapitalinstrumenter i enheden efter artikel 33, stk. 1, litra h)
b)      hvis et institut har en væsentlig
kapitalandel i den pågældende relevante enhed, behandles dets besiddelser af
tier 1-kernekapitalinstrumenter i enheden efter artikel 33, stk. 1, litra i).
9.                      
Institutter anvender følgende bestemmelser på restbeløb
for poster omhandlet i artikel 33, stk. 1, litra h):
a)      de beløb, der skal fratrækkes, og som
vedrører direkte besiddelser, fratrækkes for halvdelens vedkommende i tier
1-kapitalelementer og for den anden halvdels vedkommende i tier
2-kapitalelementer
b)      de beløb, der vedrører indirekte
besiddelser, fratrækkes ikke og risikovægtes i overensstemmelse med tredje del,
afsnit II, kapitel 2 eller 3, og er i givet fald omfattet af kravene i tredje
del, afsnit IV.
10.                  
Institutter anvender følgende bestemmelser på
restbeløb for poster omhandlet i artikel 33, stk. 1, litra i):
a)      de beløb, der skal fratrækkes, og som
vedrører direkte besiddelser, fratrækkes for halvdelens vedkommende i tier
1-kapitalelementer og for den anden halvdels vedkommende i tier 2-kapitalelementer
b)      de beløb, der vedrører indirekte
besiddelser, fratrækkes ikke og risikovægtes i overensstemmelse med tredje del,
afsnit II, kapitel 2 eller 3, og er i givet fald omfattet af kravene i tredje
del, afsnit IV.
Underafdeling 2
Fradrag i supplerende tier 1-kapitalelementer
Artikel 454
Fradrag i supplerende tier 1-kapitalelementer
Uanset
artikel 53 gælder følgende i perioden fra den 1. januar 2013 til den 31.
december 2017:
a)           institutter fratrækker i supplerende
tier 1-kapitalelementer den relevante procentdel som anført i artikel 458 af de
beløb, der skal fratrækkes i henhold til artikel 53
b)           institutter
anvender de i artikel 455 fastsatte krav på restbeløbene for de poster, der
skal fratrækkes i henhold til artikel 53.
Artikel 455
Poster, der ikke fratrækkes i supplerende tier 1-kapitalelementer
1.                      
Uanset artikel 53 finder kravene i denne artikel i
perioden fra den 1. januar 2013 til den 31. december 2017 anvendelse på de i
artikel 454, litra b, omhandlede restbeløb.
2.                      
Institutter anvender følgende bestemmelser på
restbeløb for poster omhandlet i artikel 53, litra a):
a)      direkte besiddelser af egne supplerende
tier 1-kapitalinstrumenter, der er aktier, fratrækkes til den bogførte værdi i
tier 1-kapitalelementer
b)      direkte besiddelser af egne supplerende
tier 1-kapitalinstrumenter, der ikke er aktier, fratrækkes ikke og risikovægtes
i overensstemmelse med tredje del, afsnit II, kapitel 2 eller 3, og er i givet
fald omfattet af kravene i tredje del, afsnit IV.
c)      indirekte besiddelser af egne supplerende
tier 1-kapitalinstrumenter, herunder egne supplerende tier
1-kapitalinstrumenter, som et institut kan være forpligtet til at købe på
grundlag af en eksisterende eller mulig kontraktlig forpligtelse, fratrækkes
ikke og risikovægtes i overensstemmelse med tredje del, afsnit II, kapitel 2
eller 3, og er i givet fald omfattet af kravene i tredje del, afsnit IV.
3.                      
Institutter anvender følgende bestemmelser på
restbeløbet for poster omhandlet i artikel 53, litra b):
a)      hvis et institut ikke har en væsentlig
kapitalandel i en relevant enhed, med hvilken det har besiddelser i
krydsejerskab, behandles dets direkte og indirekte besiddelser af disse
supplerende tier 1-kapitalinstrumenter i enheden efter artikel 53, litra c)
b)      hvis instituttet har en væsentlig
kapitalandel i en relevant enhed, med hvilken det har besiddelser i
krydsejerskab, behandles dets direkte og indirekte besiddelser af disse
supplerende tier 1-kapitalinstrumenter i enheden efter artikel 53, litra d).
4.                      
Institutter anvender følgende bestemmelser på
restbeløbet for poster omhandlet i artikel 53, litra c) og d):
a)      det beløb, der vedrører direkte
besiddelser, og som skal fratrækkes i henhold til artikel 53, litra c) og d),
fratrækkes for halvdelens vedkommende i tier 1-kapitalelementer og for den
anden halvdels vedkommende i tier 2-kapitalelementer
b)      det beløb, der vedrører indirekte
besiddelser, og som skal fratrækkes i henhold til artikel 53, litra c) og d),
fratrækkes ikke og risikovægtes i overensstemmelse med tredje del, afsnit II,
kapitel 2 eller 3, og er i givet fald omfattet af kravene i tredje del, afsnit
IV.
Underafdeling 3
Fradrag i tier 2-kapitalelementer
Artikel 456
Fradrag i tier 2-kapitalelementer
1.                      
Uanset artikel 63 gælder følgende i perioden fra
den 1. januar 2013 til den 31. december 2017:
a)      institutter fratrækker i tier
2-kapitalelementer den relevante procentdel som anført i artikel 458 af de
beløb, der skal fratrækkes i henhold til artikel 63
b)      institutter anvender de i artikel 457
fastsatte krav på restbeløbene for de poster, der skal fratrækkes i henhold til
artikel 63.
Artikel 457
Fradrag i tier 2-kapitalelementer
1.                      
Uanset artikel 63 finder kravene i denne artikel i
perioden fra den 1. januar 2013 til den 31. december 2017 anvendelse på de i
artikel 456, litra b, omhandlede restbeløb.
2.                      
Institutter anvender følgende bestemmelser på
restbeløb for poster omhandlet i artikel 63, litra a):
a)      direkte besiddelser af egne tier
2-kapitalinstrumenter, der er aktier, fratrækkes til den bogførte værdi i tier
2-kapitalelementer
b)      direkte besiddelser af egne tier
2-kapitalinstrumenter, der ikke er aktier, fratrækkes ikke og risikovægtes i
overensstemmelse med tredje del, afsnit II, kapitel 2 eller 3, og er i givet
fald omfattet af kravene i tredje del, afsnit IV
c)      indirekte besiddelser af egne tier 2-kapitalinstrumenter,
herunder egne tier 2-kapitalinstrumenter, som et institut kan være forpligtet
til at købe på grundlag af en eksisterende eller mulig kontraktlig
forpligtelse, fratrækkes ikke og risikovægtes i overensstemmelse med tredje
del, afsnit II, kapitel 2 eller 3, og er i givet fald omfattet af kravene i
tredje del, afsnit IV.
3.                      
Institutter anvender følgende bestemmelser på
restbeløbet for poster omhandlet i artikel 63, litra b):
a)      hvis et institut ikke har en væsentlig
kapitalandel i en relevant enhed, med hvilken det har besiddelser i
krydsejerskab, behandles dets direkte og indirekte besiddelser af tier
2-kapitalinstrumenter i enheden efter artikel 63, litra c)
b)      hvis instituttet har en væsentlig
kapitalandel i en relevant enhed, med hvilken det har besiddelser i
krydsejerskab, behandles dets direkte og indirekte besiddelser af tier
2-kapitalinstrumenter i enheden efter artikel 63, litra d).
4.                      
Institutter anvender følgende bestemmelser på
restbeløbet for poster omhandlet i artikel 63, litra c) og d):
a)      det beløb, der vedrører direkte
besiddelser, og som skal fratrækkes i henhold til artikel 63, litra c) og d),
fratrækkes for halvdelens vedkommende i tier 1-kapitalelementer og for den
anden halvdels vedkommende i tier 2-kapitalelementer
b)      det beløb, der vedrører indirekte
besiddelser, og som skal fratrækkes i henhold til artikel 63, litra c) og d),
fratrækkes ikke og risikovægtes i overensstemmelse med tredje del, afsnit II,
kapitel 2 eller 3, og er i givet fald omfattet af kravene i tredje del, afsnit
IV.
Underafdeling 4
Fradragsprocenter
Artikel 458
Procenter for fradrag i tier 1-kernekapitalelementer, supplerende tier
1-kapitalelementer og tier 2-kapitalelementer
1.                      
Den relevante procentdel ved anvendelsen af artikel
451, stk. 1, litra a) og c), artikel 454, litra a), og artikel 456, litra a),
skal ligge inden for følgende intervaller:
a)      0 % til 100 % i perioden fra
den 1. januar 2013 til den 31. december 2013
b)      20 % til 100 % i perioden fra
den 1. januar 2014 til den 31. december 2014
c)      40 % til 100 % i perioden fra
den 1. januar 2015 til den 31. december 2015
d)      60 % til 100 % i perioden fra
den 1. januar 2016 til den 31. december 2016
e)      80 % til 100 % i perioden fra
den 1. januar 2017 til den 31. december 2017.
2.                      
De kompetente myndigheder:
a)      fastsætter den relevante procentdel inden
for de i stk. 1 omhandlede intervaller for hver af følgende poster:
i)        de i artikel 33, stk. 1), litra a)-h),
nævnte poster, undtagen udskudte skatteaktiver, som udnyttes i fremtidig
indkomst, og som skyldes midlertidige forskelle
ii)       udskudte skatteaktiver, som udnyttes i
fremtidig indkomst, og som skyldes midlertidige forskelle, samt de i artikel
33, stk. 1, litra i), nævnte poster
iii)      de i artikel 53, litra a)-d), nævnte
poster
iv)      de i artikel 63, litra a)-d), nævnte
poster
b)      offentliggør den procentdel, der er
fastsat i henhold til litra a).
Afdeling 4
Minoritetsinteresser og supplerende tier 1-kapitalinstrumenter og tier
2-kapitalinstrumenter udstedt af datterselskaber
Artikel 459
Indregning af instrumenter og poster, der ikke kvalificerer som
minoritetsinteresser, i den konsoliderede tier 1-kernekapital
1.                      
Uanset anden del, afsnit III, fastlægges indregning
i det konsoliderede kapitalgrundlag af poster, der ville kvalificere som
konsoliderede reserver på grundlag af nationale gennemførelsesforanstaltninger
i henhold til artikel 65 i direktiv 2006/48/EF, men som af en eller flere af
nedennævnte årsager ikke kvalificerer som konsolideret tier 1-kernekapital, i
perioden fra den 1. januar 2013 til den 31. december 2017 af de kompetente
myndigheder i overensstemmelse med stk. 2 og 3:
a)      instrumentet kvalificerer ikke som et
tier 1-kernekapitalinstrument, og overført resultat og overkurs ved emission i
tilknytning hertil kvalificerer følgelig ikke som tier 1-kernekapitalelementer
b)      som følge af anvendelsen af artikel 76,
stk. 2
c)      fordi datterselskabet ikke er et institut
eller en enhed, der i kraft af gældende national lovgivning er omfattet af
kravene i denne forordning og direktiv [indsættes af Publikationskontoret]
d)      fordi datterselskabet ikke indgår fuldt
og helt i konsolideringen, jf. første del, afsnit II, kapitel 2.
2.                      
Den relevante procentdel af de i stk. 1 omhandlede
poster, der ville kvalificere som konsoliderede reserver på grundlag af
nationale gennemførelsesforanstaltninger til artikel 65 i direktiv 2006/48/EF,
kvalificerer som konsolideret tier 1-kernekapital.
3.                      
Den relevante procentdel med henblik på anvendelsen
af stk. 2 skal ligge inden for følgende intervaller:
a)      0 % til 100 % i perioden fra
den 1. januar 2013 til den 31. december 2013
b)      0 % til 80 % i perioden fra den
1. januar 2014 til den 31. december 2014
c)      0 % til 60 % i perioden fra den
1. januar 2015 til den 31. december 2015
d)      0 % til 40 % i perioden fra den
1. januar 2016 til den 31. december 2016
e)      0 % til 20 % i perioden fra den
1. januar 2017 til den 31. december 2017.
4.                      
De kompetente myndigheder:
a)      fastsætter den relevante procentdel inden
for de i stk. 3 omhandlede intervaller
b)      offentliggør den procentdel, der er
fastsat i henhold til litra a).
Artikel 460
Indregning af minoritetsinteresser og kvalificerende supplerende tier 1-kapital
og tier 2-kapital i det konsoliderede kapitalgrundlag
1.                      
Uanset artikel 79, litra b), artikel 80, litra b),
og artikel 82, litra b), ganges de i de nævnte artikler omhandlede procentdele
i perioden fra den 1. januar 2013 til den 31. december 2017 med en relevant
faktor.
2.                      
Den relevante faktor med henblik på anvendelsen af
stk. 1 skal ligge inden for følgende intervaller:
a)      0-1 i perioden fra den 1. januar 2013 til
den 31. december 2013
b)      0,2-1 i perioden fra den 1. januar 2014
til den 31. december 2014
c)      0,4-1 i perioden fra den 1. januar 2015
til den 31. december 2015
d)      0,6-1 i perioden fra den 1. januar 2016
til den 31. december 2016 og
e)      0,8-1 i perioden fra den 1. januar 20174
til den 31. december 2017.
3.                      
De kompetente myndigheder:
a)      fastsætter den relevante faktor inden for
de i stk. 2 omhandlede intervaller
b)      offentliggør den procentdel, der er
fastsat i henhold til litra a).
Afdeling 5
Supplerende filtre og fradrag
Artikel 461
Supplerende filtre og fradrag
1.                      
Uanset artikel 29-33, 53 og 63 foretager
institutter i perioden fra den 1. januar 2013 til den 31. december 2017
justeringer med henblik på i tier 1-kernekapitalelementer, tier
1-kapitalelementer, tier 2-kapitalelementer eller kapitalgrundlagselementer at
indregne eller i disse elementer at fradrage den relevante procentdel af filtre
eller fradrag, der kræves i henhold til nationale
gennemførelsesforanstaltninger til artikel 57 og 66 i direktiv 2006/48/EF og artikel
13 og 16 i direktiv 2006/49/EF, og som ikke kræves i henhold til anden del.
2.                      
Den relevante procentdel med henblik på anvendelsen
af stk. 1 skal ligge inden for følgende intervaller:
a)      0 % til 100 % i perioden fra
den 1. januar 2013 til den 31. december 2013
b)      0 % til 80 % i perioden fra den
1. januar 2014 til den 31. december 2014
c)      0 % til 60 % i perioden fra den
1. januar 2015 til den 31. december 2015
d)      0 % til 40 % i perioden fra den
1. januar 2016 til den 31. december 2016 og
e)      0 % til 20 % i perioden fra den
1. januar 2017 til den 31. december 2017.
3.                      
For hvert filter eller fradrag som omhandlet i stk.
1 skal de kompetente myndigheder:
a)      fastsætte de relevante procentdele inden
for de i stk. 2 omhandlede intervaller
b)      offentliggøre de procentdele, der er
fastsat i henhold til litra a).
4.                      
EBA udarbejder udkast til reguleringsmæssige
tekniske standarder med henblik på at præcisere de betingelser, under hvilke de
kompetente myndigheder bestemmer, hvorvidt justeringer foretaget i kapitalgrundlag
eller kapitalgrundlagselementer i overensstemmelse med nationale
gennemførelsesforanstaltninger til direktiv 2006/49/EF, der ikke er omfattet af
anden del, med henblik på anvendelsen af denne artikel skal foretages i tier
1-kernekapitalelementer, supplerende tier 1-kapitalelementer, tier
1-kapitaelementer, tier 2-kapitalelementer eller kapitalgrundlag.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Kapitel 2
Overgangsbestemmelser vedrørende kapitalinstrumenter
Afdeling 1
Instrumenter, der udgør statsstøtte
Artikel 462
Overgangsbestemmelser vedrørende statsstøtteinstrumenter
1.                      
Uanset artikel 24-27, 48, 49, 59 og 60 finder denne
artikel i perioden fra den 1. januar 2013 til den 31. december 2017 anvendelse
på kapitalinstrumenter, i forbindelse med hvilke følgende betingelser er
opfyldt:
a)      instrumenterne er udstedt før den 20.
juli 2011
b)      instrumenterne udgør statsstøtte
c)      instrumenterne blev af Kommissionen anset
for at være forenelige med det indre marked i henhold til artikel 107 i TEUF.
2.                      
Instrumenter, der i henhold til nationale
gennemførelsesforanstaltninger var omfattet af artikel 57, litra a), i direktiv
2006/48/EF, kvalificerer som tier 1-kernekapitalinstrumenter, uanset om et af
følgende forhold gør sig gældende:
a)      betingelserne i artikel 26 er ikke
opfyldt
b)      instrumenterne er udstedt af et selskab
som omhandlet i artikel 25, og betingelserne i hhv. artikel 26 eller 27 er ikke
opfyldt.
3.                      
Instrumenter, der i henhold til nationale
gennemførelsesforanstaltninger var omfattet af artikel 57, litra ca), og
artikel 66, stk. 1, i direktiv 2006/48/EF, kvalificerer som supplerende tier
1-kapitalinstrumenter, uanset om betingelserne i artikel 49, stk. 1, ikke er
opfyldt.
4.                      
Poster, der i henhold til nationale
gennemførelsesforanstaltninger var omfattet af artikel 57, litra f), g) eller
h), og artikel 66, stk. 1, i direktiv 2006/48/EF, kvalificerer som tier
2-kapitalinstrumenter, uanset om de ikke er nævnt i artikel 59 eller
betingelserne i artikel 60 ikke er opfyldt.
Afdeling 2
Instrumenter, der ikke udgør statsstøtte
Underafdeling 1
Betingelser og grænser for anvendelse af overgangsbestemmelser
Artikel 463
Betingelser for anvendelse af overgangsbestemmelser vedrørende
kapitalelementer, der kvalificerede som kapitalgrundlag i henhold til nationale
gennemførelsesforanstaltninger til direktiv 2006/48/EF
1.                      
Denne artikel finder kun anvendelse på
instrumenter, der er udstedt før den 20. juli 2011, og som ikke er omhandlet i
artikel 462, stk. 1.
2.                      
Uanset artikel 24-27, 48, 49, 59 og 60 finder denne
artikel anvendelse i perioden fra den 1. januar 2013 til den 31. december 2021.
3.                      
Inden for den i artikel 464, stk. 2, fastsatte
grænse kvalificerer kapital som defineret i artikel 22 i direktiv 86/635/EØF og
overkurs ved emission i forbindelse hermed, der kvalificerede som kerneegenkapital
i henhold til nationale gennemførelsesforanstaltninger til artikel 57, litra
a), i direktiv 2006/48/EF, som tier 1-kernekapitalelementer, uanset om
kapitalen ikke opfylder betingelserne i hhv. artikel 262 eller 27.
4.                      
Inden for den i artikel 464, stk. 3, fastsatte grænse
kvalificerer instrumenter og overkurs ved emission i forbindelse hermed, der
kvalificerede som kerneegenkapital i henhold til nationale
gennemførelsesforanstaltninger til artikel 57, litra ca), og artikel 154, stk.
8 og 9, i direktiv 2006/48/EF, som supplerende tier 1-kapitalelementer, uanset
om betingelserne i artikel 49 ikke er opfyldt.
5.                      
Inden for de i artikel 464, stk. 4, fastsatte
grænser kvalificerer poster og overkurs ved emission i forbindelse hermed, der
i henhold til nationale gennemførelsesforanstaltninger var omfattet af artikel
57, litra f), g) eller h), i direktiv 2006/48/EF, som tier 2-kapitalelementer,
uanset om de ikke er nævnt i artikel 59 eller betingelserne i artikel 60 ikke
er opfyldt.
Artikel 464
Grænser for kapitalelementer, der i henhold til overgangsbestemmelser
kvalificerer som tier 1-kernekapitalelementer, supplerende tier
1-kapitalelementer og tier 2-kapitalelementer
1.                      
I perioden fra den 1. januar 2013 til den 31.
december 2021 kvalificerer instrumenter, der er omhandlet i artikel 463, kun
som kapitalgrundlag i det omfang, det er beskrevet i denne artikel.
2.                      
Omfanget af de i artikel 463, stk. 3, omhandlede
kapitalelementer, der kvalificerer som tier 1-kernekapitalelementer, er
begrænset til den relevante procentdel af summen af de beløb, der er fastsat i
litra a) og b):
a)      den nominelle værdi af den kapital, der
er omhandlet i artikel 463, stk. 3, og som var udstedt den 31. december 2012
b)      overkurs ved emission i forbindelse med
de i litra a) nævnte kapitalelementer.
3.                      
Omfanget af de i artikel 463, stk. 4, omhandlede
kapitalelementer, der kvalificerer som supplerende tier 1-kapitalelementer, er
begrænset til den relevante procentdel af differencen mellem summen af de
beløb, der er fastsat i litra a) og b), og summen af de beløb, der er fastsat i
litra c)-f):
a)      den nominelle værdi af instrumenter, der
er omhandlet i artikel 463, stk. 4, og som var udstedt den 31. december 2012
b)      overkurs ved emission i forbindelse med
de i litra a) nævnte instrumenter
c)      værdien af instrumenter, der er omhandlet
i artikel 463, stk. 4, og som den 31. december 2012 oversteg grænserne i de
nationale gennemførelsesforanstaltninger til artikel 66, stk. 1, litra a), og
artikel 66, stk. 1a, i direktiv 2006/48/EF
d)      overkurs ved emission i forbindelse med
de i litra c) nævnte instrumenter
e)      den nominelle værdi af instrumenter, der
er omhandlet i artikel 463, stk. 4, og som var udstedt den 31. december 2012,
men som ikke kvalificerer som supplerende tier 1-kapitalinstrumenter i henhold
til artikel 467, stk. 4
f)       overkurs ved emission i forbindelse med
de i litra e) nævnte instrumenter.
4.                      
Omfanget af de i artikel 463, stk. 5, omhandlede
kapitalelementer, der kvalificerer som tier 2-kapitalelementer, er begrænset
til den relevante procentdel af differencen mellem summen af de beløb, der er
fastsat i litra a)-b), og summen af de beløb, der er fastsat i litra e)-h):
a)      den nominelle værdi af instrumenter, der
er omhandlet i artikel 463, stk. 5, og som var udstedt den 31. december 2012
b)      overkurs ved emission i forbindelse med
de i litra a) nævnte instrumenter
c)      den nominelle værdi af ansvarlig
fremmedkapital, der var udstedt den 31. december, nedsat med det beløb, der
kræves i henhold til nationale gennemførelsesforanstaltninger til artikel 64,
stk. 3, litra c), i direktiv 2006/48/EF
d)      den nominelle værdi af kapitalelementer,
der er omhandlet i artikel 463, stk. 5, undtagen kapitalelementer og ansvarlig
fremmedkapital omhandlet i litra a) og c) i dette stykke, der var udstedt den
31. december 2012
e)      den nominelle værdi af instrumenter og
kapitalelementer omhandlet i artikel 463, stk. 5, der var udstedt den 31.
december 2012, og som oversteg grænserne i de nationale
gennemførelsesforanstaltninger til artikel 66, stk. 1, litra a) i direktiv
2006/48/EF
f)       overkurs ved emission i forbindelse med
de i litra e) nævnte instrumenter
g)      den nominelle værdi af instrumenter, der
er omhandlet i artikel 463, stk. 5, og som var udstedt den 31. december 2012,
men som ikke kvalificerer som tier 2-kapitalelementer i henhold til artikel 468,
stk. 4
h)      overkurs ved emission i forbindelse med
de i litra g) nævnte instrumenter.
5.                      
Den relevante procentdel, jf. stk. 2-4, med henblik
på anvendelsen af denne artikel skal ligge inden for følgende intervaller:
a)      0 % til 90 % i perioden fra den
1. januar 2013 til den 31. december 2013
b)      0 % til 80 % i perioden fra den
1. januar 2014 til den 31. december 2014
c)      0 % til 70 % i perioden
fra den 1. januar 2015 til den 31. december 2015
d)      0 % til 60 % i perioden fra den
1. januar 2016 til den 31. december 2016
e)      0 % til 50 % i perioden fra den
1. januar 2017 til den 31. december 2017
f)       0 % til 40 % i perioden fra
den 1. januar 2018 til den 31. december 2018
g)      0 % til 30 % i perioden fra den
1. januar 2019 til den 31. december 2019
h)      0 % til 20 % i perioden fra den
1. januar 2020 til den 31. december 2020
i)       0 % til 10 % i perioden fra
den 1. januar 2021 til den 31. december 2021.
6.                      
De kompetente myndigheder:
a)      fastsætter de relevante procentdele inden
for de i stk. 5 omhandlede intervaller
b)      offentliggør de procentdele, der er
fastsat i henhold til litra a).
Artikel 465
Indregning af kapitalelementer, som ikke ifølge overgangsbestemmelser kvalificerer
som tier 1-kernekapitalelementer eller supplerende tier 1-kapitalelementer, i
andre kapitalgrundlagselementer
1.                      
Uanset artikel 48, 49, 59 og 60 kan institutter i
perioden fra den 1. januar 2013 til den 31. december 2021 som kapitalelementer,
der er omhandlet i artikel 463, stk. 4, behandle kapital og overkurs ved
emission i forbindelse hermed, der er omhandlet i artikel 463, stk. 3, og som
ikke indregnes som tier 1-kernekapitalelementer, fordi de overstiger den
relevante procentdel, der er fastsat i artikel 464, stk. 2, i det omfang
indregningen af denne kapital og overkursen ved emission i forbindelse hermed
ikke overstiger grænsen for den relevante procentdel, der er omhandlet i
artikel 464, stk. 3.
2.                      
Uanset artikel 48, 49, 59 og 60 kan institutter i
perioden fra den 1. januar 2013 til den 31. december 2021 behandle følgende som
kapitalelementer, der er omfattet af artikel 463, stk. 5, i det omfang
indregningen heraf ikke overstiger grænsen for den relevante procentdel som
fastsat i artikel 464, stk. 4:
a)      kapital og overkurs ved emission i
forbindelse hermed, der er omhandlet i artikel 463, stk. 3, og som ikke kan
indregnes som tier 1-kernekapitalelementer, fordi de overstiger den relevante
procentdel, der er fastsat i artikel 464, stk. 2
b)      instrumenter og overkurs ved emission i
forbindelse hermed, der er omhandlet i artikel 463, stk. 4, og som overstiger
den relevante procentdel, der er omhandlet i artikel 464, stk. 3.
3.                      
EBA udarbejder udkast til reguleringsmæssige
tekniske standarder for at præcisere betingelserne for at lade
kapitalinstrumenter, der er omhandlet i stk.1 og 2, være omfattet af artikel
464, stk. 4 eller 5, i perioden fra den 1. januar 2013 til den 31. december
2021.
4.                      
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
5.                      
Kommissionen tillægges beføjelser til at vedtage de
i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 466
Amortisering af kapitalelementer, der i henhold til overgangsbestemmelser
behandles som tier 2-kapitalelementer
1.                      
De i artikel 463, stk. 5, omhandlede
kapitalelementer, der kvalificerer som tier 2-kapitalelementer i henhold til
artikel 463, stk. 5, eller artikel 464, stk. 2, er omfattet af kravene i
artikel 61.
Underafdeling 2
Indregning i supplerende tier 1- og tier 2-kapitalelementer af instrumenter med
førtidsindfrielsesmulighed og incitamenter til indfrielse
Artikel 467
Hybride instrumenter med førtidsindfrielsesmulighed og incitamenter til
indfrielse
1.                      
Uanset artikel 48 og 49 er instrumenter omhandlet i
artikel 463, stk. 4, som opfyldte kravene i henhold til nationale
gennemførelsesforanstaltninger til artikel 57, litra ca), i direktiv
2006/48/EF, og hvis vilkår og betingelser indeholder bestemmelser om førtidsindfrielsesmulighed
med incitamenter til indfrielse fra instituttets side, i perioden fra den 1.
januar 2013 til den 31. december 2021 omfattet af kravene i stk. 2-7.
2.                      
Instrumenterne kvalificerer som supplerende tier
1-kapitalinstrumenter, hvis følgende betingelser er opfyldt:
a)      instituttet kunne kun gøre brug af en førtidsindfrielsesmulighed
med incitamenter til indfrielse fra instituttets side før den 1. januar 2013
b)      instituttet har ikke gjort brug af førtidsindfrielsesmuligheden
c)      betingelserne i artikel 49 er opfyldt fra
den 1. januar 2013.
3.                      
Instrumenterne kvalificerer som supplerende tier
1-kapitalinstrumenter i overensstemmelse med artikel 463, stk. 4, mellem den 1.
januar 2013 og deres faktiske forfaldsdato og kvalificerer derefter som
supplerende tier 1-kapitalelementer uden begrænsning, hvis følgende betingelser
er opfyldt:
a)      instituttet kunne kun gøre brug af en førtidsindfrielsesmulighed
med incitamenter til indfrielse den 1. januar 2013 eller derefter
b)      instituttet har ikke gjort brug af førtidsindfrielsesmuligheden
på instrumenternes faktiske forfaldsdato
c)      betingelserne i artikel 49 er opfyldt fra
instrumenternes faktiske forfaldsdato.
4.                      
Instrumenterne kvalificerer ikke som supplerende
tier 1-kapitalinstrumenter og er ikke omfattet af artikel 463, stk. 4, fra den
1. januar 2013, hvis følgende betingelser er opfyldt:
a)      instituttet kunne gøre brug af en førtidsindfrielsesmulighed
med incitamenter til indfrielse mellem den 20. juli 2011 og den 1. januar 2013
b)      instituttet har ikke gjort brug af førtidsindfrielsesmuligheden
på instrumenternes faktiske forfaldsdato
c)      betingelserne i artikel 49 er ikke
opfyldt fra instrumenternes faktiske forfaldsdato.
5.                      
Instrumenterne kvalificerer som supplerende tier
1-kapitalinstrumenter i overensstemmelse med artikel 463, stk. 4, mellem den 1.
januar 2013 og deres faktiske forfaldsdato og kvalificerer derefter ikke som
supplerende tier 1-kapitalelementer, hvis følgende betingelser er opfyldt:
a)      instituttet kunne gøre brug af en førtidsindfrielsesmulighed
med incitamenter til indfrielse den 1. januar 2013 eller derefter
b)      instituttet har ikke gjort brug af førtidsindfrielsesmuligheden
på instrumenternes faktiske forfaldsdato
c)      betingelserne i artikel 49 er ikke
opfyldt fra instrumenternes faktiske forfaldsdato.
6.                      
Instrumenterne kvalificerer som supplerende tier
1-kapitalinstrumenter i overensstemmelse med artikel 463, stk. 4, hvis følgende
betingelser er opfyldt:
a)      instituttet kunne kun gøre brug af en førtidsindfrielsesmulighed
med incitamenter til indfrielse til og med den 20. juli 2011
b)      instituttet har ikke gjort brug af førtidsindfrielsesmuligheden
på instrumenternes faktiske forfaldsdato
c)      betingelserne i artikel 49 var ikke
opfyldt fra instrumenternes faktiske forfaldsdato.
Artikel 468
Tier 2-kapitalelementer med incitamenter til indfrielse
1.                      
Uanset artikel 59 og 60 er kapitalelementer
omhandlet i artikel 463, stk. 5, som opfyldte kravene i henhold til nationale
gennemførelsesforanstaltninger til artikel 57, litra f), g) eller h), i
direktiv 2006/48/EF, og hvis vilkår og betingelser indeholder bestemmelser om førtidsindfrielsesmulighed
og incitamenter til indfrielse fra instituttets side, i perioden fra den 1.
januar 2013 til den 31. december 2021 omfattet af kravene i stk. 2-7.
2.                      
Kapitalelementerne kvalificerer som tier
2-instrumenter, hvis følgende betingelser er opfyldt:
a)      instituttet kunne kun gøre brug af en førtidsindfrielsesmulighed
med incitamenter til indfrielse før den 1. januar 2013
b)      instituttet har ikke gjort brug af førtidsindfrielsesmuligheden
c)      betingelserne i artikel 60 er opfyldt fra
den 1. januar 2013.
3.                      
Kapitalelementerne kvalificerer som tier
2-kapitalinstrumenter i overensstemmelse med artikel 463, stk. 5, mellem den 1.
januar 2013 og deres faktiske forfaldsdato og kvalificerer derefter som tier
2-kapitalelementer uden begrænsning, hvis følgende betingelser er opfyldt:
a)      instituttet kunne kun gøre brug af en førtidsindfrielsesmulighed
med incitamenter til indfrielse den 1. januar 2013 eller derefter
b)      instituttet har ikke gjort brug af førtidsindfrielsesmuligheden
på kapitalelementernes faktiske forfaldsdato
c)      betingelserne i artikel 60 er opfyldt fra
kapitalelementernes faktiske forfaldsdato.
4.                      
Kapitalelementerne kvalificerer ikke som tier
2-kapitalelementer fra den 1. januar 2013, hvis følgende betingelser er
opfyldt:
a)      instituttet kunne kun gøre brug af en førtidsindfrielsesmulighed
med incitamenter til indfrielse mellem den 20. juli 2011 og den 1. januar 2013
b)      instituttet har ikke gjort brug af førtidsindfrielsesmuligheden
på kapitalelementernes faktiske forfaldsdato
c)      betingelserne i artikel 60 er ikke opfyldt
fra kapitalelementernes faktiske forfaldsdato.
5.                      
Kapitalelementerne kvalificerer som tier
2-kapitalinstrumenter i overensstemmelse med artikel 463, stk. 5, mellem den 1.
januar 2013 og deres faktiske forfaldsdato og kvalificerer derefter ikke som
tier 2-kapitalelementer, hvis:
a)      instituttet kunne gøre brug af en førtidsindfrielsesmulighed
med incitamenter til indfrielse den 1. januar 2013 eller derefter
b)      instituttet ikke gjorde brug af førtidsindfrielsesmuligheden
på deres faktiske forfaldsdato
c)      betingelserne i artikel 60 er ikke
opfyldt fra kapitalelementernes faktiske forfaldsdato.
6.                      
Kapitalelementerne kvalificerer som tier
2-kapitalelementer i overensstemmelse med artikel 463, stk. 5, hvis:
a)      instituttet kun kunne gøre brug af en førtidsindfrielsesmulighed
med incitamenter til indfrielse til og med den 20. juli 2011
b)      instituttet har ikke gjort brug af førtidsindfrielsesmuligheden
på kapitalelementernes faktiske forfaldsdato
c)      betingelserne i artikel 60 er ikke
opfyldt fra kapitalelementernes faktiske forfaldsdato.
Artikel 469
Faktisk forfaldsdato
Ved anvendelsen af artikel 467 og 468
bestemmes den faktiske forfaldsdato som følger:
a)           for de i stk. 3 og 5 i de nævnte
artikler omhandlede kapitalelementer: datoen for den første udnyttelse af førtidsindfrielsesmuligheden
med incitamenter til indfrielse, der finder sted den 1. januar 2013 eller
derefter
b)           for de i stk. 4 i de nævnte artikler
omhandlede kapitalelementer: datoen for den første udnyttelse af førtidsindfrielsesmuligheden
med incitamenter til indfrielse, der finder sted mellem den 20. juni 2011 og
den 1. januar 2013
c)           for de i stk. 6 i de nævnte artikler
omhandlede kapitalelementer: datoen for den første udnyttelse af førtidsindfrielsesmuligheden
med incitamenter til indfrielse, der finder sted før den 20. juli 2011.
Kapitel 3
Overgangsbestemmelser vedrørende offentliggørelse af oplysninger om kapitalgrundlag
Artikel 470
Offentliggørelse af oplysninger om kapitalgrundlag
1.                      
Denne artikel finder anvendelse i perioden fra den
1. januar 2013 til den 31. december 2021.
2.                      
I perioden fra den 1. januar 2013 til den 31.
december 2015 offentliggør institutter oplysninger om, i hvilket omfang
niveauet for tier 1-kernekapital og tier 1-kapital overstiger de krav, der er
fastsat i artikel 448.
3.                      
I perioden fra den 1. januar 2013 til den 31.
december 2017 offentliggør institutter følgende supplerende oplysninger om
deres kapitalgrundlag:
a)      arten af de individuelle filtre og
fradrag, der anvendes i henhold til artikel 449-452, 454, 456 og 459, samt
virkningen heraf på tier 1-kernekapitalen, den supplerende tier 1-kapital, tier
2-kapitalen og kapitalgrundlaget
b)      minoritetsinteresser og supplerende tier
1- og tier 2-instrumenter samt overført resultat og overkurs ved emission i
tilknytning hertil, der er udstedt af datterselskaber, og som er indregnet i
konsolideret tier 1-kernekapital, supplerende tier 1-kapital, tier 2-kapital og
kapitalgrundlag i henhold til kapitel 1, afdeling 4
c)      virkningen på tier 1-kernekapitalen, den
supplerende tier 1-kapital, tier 2-kapitalen og kapitalgrundlaget af de
individuelle filtre og fradrag, der anvendes i henhold til artikel 461
d)      arten og omfanget af de kapitalelementer,
der kvalificerer som tier 1- kernekapitalelementer, tier 1-kapitalelementer og
tier 2-kapitalelementer i kraft af de i kapitel 2, afdeling 2, nævnte
undtagelser.
4.                      
I perioden fra den 1. januar 2013 til den 31.
december 2021 offentliggør institutter oplysninger om omfanget af instrumenter,
der kvalificerer som tier 1-kernekapitalinstrumenter, supplerende tier 1-instrumenter
og tier 2-instrumenter i medfør af artikel 463.
Kapitel 4
Store engagementer, kapitalgrundlagskrav, gearing og Basel I-minimumsgrænse
Artikel 471
Overgangsbestemmelser for store engagementer
1.                      
Bestemmelserne om store engagementer i artikel
376-392 finder ikke anvendelse på investeringsselskaber, hvis hovedaktivitet
udelukkende består i at yde investeringsservice eller udøve
investeringsaktiviteter i relation til de finansielle instrumenter, der er
opført i afsnit C, punkt 5, 6, 7, 9 og 10, i bilag I til direktiv 2004/39/EF,
og som ikke var omfattet af direktiv 93/22/EØF den 31. december 2006. Denne
undtagelse gælder indtil den 31. december 2014 eller den dato, hvor eventuelle
ændringer i henhold til stk. 2 træder i kraft, alt efter hvilken dato der indtræffer
først.
2.                      
Senest den 31. december 2014 forelægger
Kommissionen efter en offentlig høring og på baggrund af drøftelser med de
kompetente myndigheder en rapport for Parlamentet og Rådet om:
a)      en hensigtsmæssig ordning for tilsyn med
investeringsselskaber, hvis hovedaktivitet udelukkende består i at yde
investeringsservice eller udøve investeringsaktiviteter i relation til de
finansielle instrumenter, der er opført i afsnit C, punkt 5, 6, 7, 9 og 10 i
bilag I til direktiv 2004/39/EF
b)      hvorvidt det er ønskværdigt at ændre
direktiv 2004/39/EF for at skabe en ny kategori af investeringsselskaber, hvis
hovedaktivitet udelukkende består i at yde investeringsservice eller udøve
investeringsaktiviteter i relation til de finansielle instrumenter, der er
opført i afsnit C, punkt 5, 6, 7, 9 og 10 i bilag I til direktiv 2004/39/EF, og
som vedrører energiforsyning.
3.                      
På grundlag af denne rapport kan Kommissionen
fremsætte forslag til ændringer af denne forordning.
Artikel 472
Kapitalgrundlagskrav efter IRB-metoden
1.                      
Uanset tredje del, kapitel 3, kan den kompetente
myndighed indtil den 31. december 2017 undtage visse kategorier af aktieeksponeringer,
der besiddes af institutter og datterselskaber i Unionen af institutter i en
medlemsstat pr. 31. december 2007, fra behandling efter IRB-metoden. Den
kompetente myndighed offentliggør de kategorier af aktieeksponeringer, der er
omfattet af denne behandling, jf. artikel 133 i direktiv [indsættes af
Publikationskontoret].
Den undtagne position måles ved antallet af aktier
pr. 31. december 2007 og eventuelle yderligere aktier, der er et direkte
resultat af denne aktiebesiddelse, forudsat at den ikke forøger den
proportionale andel af ejerskabet i et porteføljeselskab.
Forøger en erhvervelse den proportionale andel af
ejerskabet i en specifik aktiebesiddelse, er den overskydende andel af
aktiebesiddelsen ikke underlagt undtagelsen. Undtagelsen gælder heller ikke for
aktiebesiddelser, som oprindeligt var underlagt undtagelsen, men som er blevet
afhændet og derefter genkøbt.
Aktieeksponeringer, der er omfattet af denne
bestemmelse, er underlagt kapitalkravene som beregnet i overensstemmelse med
standardmetoden i tredje del, afsnit 2, kapitel II, og kravene i tredje del,
afsnit IV, alt efter det enkelte tilfælde.
De kompetente myndigheder underretter Kommissionen
og EBA om anvendelsen af dette stykke.
2.                      
Ved beregningen af risikovægtede eksponeringer i
henhold til artikel 109, stk. 4, indtil den 31. december 2015 skal samme
risikovægtning tillægges eksponeringer mod medlemsstaternes statslige
forvaltninger eller centralbanker, som er denomineret og finansieret i en
hvilken som helst medlemsstats valuta, som ved eksponeringer, som er
denomineret og finansieret i den nationale valuta.
3.                      
EBA udarbejder udkast til reguleringsmæssige
tekniske standarder for at præcisere de betingelser, hvorefter medlemsstaterne
giver den undtagelse, der er omhandlet i stk. 1.
EBA forelægger disse udkast til reguleringsmæssige
tekniske standarder for Kommissionen senest den 1. januar 2013.
Kommissionen tillægges beføjelser til at vedtage
de i første afsnit omhandlede reguleringsmæssige tekniske standarder efter
proceduren i artikel 10-14 i forordning (EU) nr. 1093/2010.
Artikel 473
Kapitalgrundlagskrav vedrørende dækkede obligationer
1.                      
Indtil den 31. december 2014 finder
10 %-grænsen for de privilegerede andele, der er udstedt af franske
"Fonds Communs de Créances" eller tilsvarende securitiseringsenheder
som specificeret i artikel 124, stk. 1, litra d) og e), ikke anvendelse,
forudsat at:
a)      de securitiserede eksponeringer i fast
ejendom til beboelse eller erhverv hidrører fra et medlem af den samme koncern,
som udstederen af de dækkede obligationer er medlem af, eller fra en enhed, der
er tilsluttet det samme centralorgan, som udstederen af de dækkede obligationer
er tilsluttet (det fælles koncernmedlemskab eller den fælles tilslutning
fastsættes samtidig med, at de privilegerede andele stilles som sikkerhed for
dækkede obligationer)
b)      et medlem af den samme koncern, som
udstederen af de dækkede obligationer er medlem af, eller en enhed, der er
tilsluttet det samme centralorgan, som udstederen af de dækkede obligationer er
tilsluttet, beholder hele den "first loss"-tranche, der omfatter
disse privilegerede andele.
2.                      
Senest den 1. januar 2013 vurderer Kommissionen, om
den i stk. 1 fastsatte undtagelse er hensigtsmæssig, og hvor det er relevant,
om det vil være hensigtsmæssigt at give en eventuel anden type af dækkede
obligationer tilsvarende behandling. I lyset af denne vurdering kan
Kommissionen, hvis det er hensigtsmæssigt, vedtage delegerede retsakter i
overensstemmelse med artikel 445 for at gøre denne undtagelse permanent eller
fremsætte forslag til retsakter for at udvide den til også at omfatte andre
typer af dækkede obligationer.
3.                      
Indtil den 31. december 2014 anses institutters
privilegerede usikrede eksponeringer, som kunne tildeles en risikovægt på
20 % i henhold til national lovgivning før denne forordnings
ikrafttrædelse, med henblik på anvendelsen af artikel 124, stk. 1, litra c),
for at kunne henføres til kreditkvalitetstrin 1.
4.                      
Indtil den 31. december 2014 anses institutters
privilegerede usikrede eksponeringer, som kunne tildeles en risikovægt på
20 % i henhold til national lovgivning før denne forordnings
ikrafttrædelse, med henblik på anvendelsen af artikel 124, stk. 3, for at kunne
tildeles en risikovægt på 20 %.
Artikel 474
Undtagelser for råvarehandlere
1.                      
Bestemmelserne om kapitalkrav i denne forordning
finder ikke anvendelse på investeringsselskaber, hvis hovedaktivitet
udelukkende består i at yde investeringsservice eller udøve
investeringsaktiviteter i relation til de finansielle instrumenter, der er
opført i afsnit C, punkt 5, 6, 7, 9 og 10, i bilag I til direktiv 2004/39/EF,
og som ikke var omfattet af direktiv 93/22/EØF den 31. december 2006.
Denne undtagelse gælder indtil den 31. december
2014 eller den dato, hvor eventuelle ændringer i henhold til stk. 2 og 3,
træder i kraft, alt efter hvilken dato der indtræffer først.
2.                      
Senest den 31. december 2014 forelægger
Kommissionen efter en offentlig høring og på baggrund af drøftelser med de
kompetente myndigheder en rapport for Parlamentet og Rådet om:
a)      en hensigtsmæssig ordning for tilsyn med
investeringsselskaber, hvis hovedaktivitet udelukkende består i at yde
investeringsservice eller udøve investeringsaktiviteter i relation til de
finansielle instrumenter, der er opført i afsnit C, punkt 5, 6, 7, 9 og 10 i
bilag I til direktiv 2004/39/EF
b)      hvorvidt det er ønskværdigt at ændre
direktiv 2004/39/EF for at skabe en ny kategori af investeringsselskaber, hvis
hovedaktivitet udelukkende består i at yde investeringsservice eller udøve
investeringsaktiviteter i relation til de finansielle instrumenter, der er
opført i afsnit C, punkt 5, 6, 7, 9 og 10, i bilag I til direktiv 2004/39/EF,
og som vedrører energiforsyning, herunder elektricitet, kul, gas og olie.
3.                      
På grundlag af den i stk. 2 omhandlede rapport kan
Kommissionen fremsætte forslag til ændringer af denne forordning.
Artikel 475
Gearing
1.                      
Uanset artikel 416 og 417 beregner og indberetter
institutter i perioden mellem den 1. januar 2013 og den 31. december 2021
gearingsgraden under anvendelse af begge følgende størrelser som kapitalmål:
a)      tier 1-kapital
b)      tier 1-kapital, med de undtagelser, der
er fastlagt i kapitel 2 og 3 i dette afsnit.
2.                      
Uanset artikel 436, stk. 1, kan institutter vælge,
hvorvidt de offentliggør oplysninger om gearingsgraden på grundlag af kun en af
eller begge de kapitaldefinitioner, der er omhandlet i stk. 1, litra a) og b).
Hvis institutter ændrer deres beslutning om, hvilken gearingsgrad de offentliggør,
skal den første offentliggørelse efter en sådan ændring indeholde en afstemning
af oplysningerne om alle de gearingsgrader, der er offentliggjort indtil
tidspunktet for ændringen.
3.                      
Uanset artikel 416, stk. 2, kan de kompetente
myndigheder i perioden fra den 1. januar 2013 til den 31. december 2017 tillade
institutter at beregne gearingsgraden ved kvartalets udgang, hvis de finder, at
institutterne muligvis ikke har data af tilstrækkeligt god kvalitet til at
beregne en gearingsgrad, der er et aritmetisk gennemsnit af de månedlige
gearingsgrader i løbet af et kvartal.
Artikel 476
Overgangsbestemmelser – Basel I-minimumsgrænse
1.                      
Indtil den 31. december 2015 skal institutter, der
beregner risikovægtede værdier af eksponeringer i overensstemmelse med tredje
del, afsnit II, kapitel 3, og institutter, der anvender avancerede målemetoder,
jf. tredje del, afsnit III, kapitel 4, til beregning af deres kapitalgrundlagskrav
i relation til operationel risiko, opfylde begge følgende krav:
a)      De skal have et kapitalgrundlag som
krævet i henhold til tredje del, afsnit II, kapitel 1.
b)      De skal have en midlertidig
kapitalprocent på ikke under 6,4 %. Den midlertidige kapitalprocent er
instituttets kapitalgrundlag udtrykt som en procentdel af de risikojusterede
aktiver og ikke-balanceførte poster som anført i bilag IV.
2.                      
De kompetente myndigheder kan efter at have hørt
EBA undlade at anvende stk. 1 på institutter, forudsat at alle kravene for IRB-metoden,
jf. tredje del, afsnit II, kapitel 3, afdeling 6, og kriterierne for anvendelse
af den avancerede målemetode, jf. tredje del, afsnit III, kapitel 4, er
opfyldt.
Afsnit II
Rapporter og revision af bestemmelser
Artikel 477
Kapitalkravenes indflydelse på konjunkturudviklingen
Kommissionen overvåger i samarbejde med EBA,
ESRB og medlemsstaterne og under hensyntagen til bidrag fra Den Europæiske
Centralbank regelmæssigt, om denne forordning set under ét sammen med direktiv
[indsættes af Publikationskontoret] har væsentlig indflydelse på
konjunkturudviklingen, og overvejer i lyset af denne undersøgelse, om der er
behov for korrigerende foranstaltninger. Senest den 31. december 2013 aflægger
EBA rapport til Kommissionen om, hvorvidt og hvordan metodologien for
institutter, der anvender IRB-metoden, bør samordnes med henblik på mere
sammenlignelige kapitalkrav, samtidig med at risikoen for en procyklisk
udvikling mindskes.
På grundlag af denne analyse og under
hensyntagen til bidrag fra Den Europæiske Centralbank udarbejder Kommissionen
hvert andet år en rapport, som den forelægger for Europa-Parlamentet og Rådet
sammen med eventuelle passende forslag. Ved udarbejdelsen af rapporten tages
der fyldestgørende hensyn til bidrag fra låntagere og långivere.
Artikel 478
Kapitalgrundlagskrav vedrørende eksponeringer i form af dækkede obligationer
Kommissionen aflægger, efter at have hørt EBA,
senest den 31. december 2015 rapport til Parlamentet og Rådet om, hvorvidt
risikovægtene i artikel 124 og kapitalgrundlagskravene vedrørende specifik
risiko i artikel 325, stk. 5, er tilstrækkelige for alle de instrumenter, der
er omfattet af denne behandling, og hvorvidt kriterierne i artikel 124 bør
skærpes, og forelægger sammen med rapporten eventuelle passende forslag herom.
Artikel 479
Store engagementer
Senest den 31. december 2013 undersøger Kommissionen
anvendelsen af artikel 389, stk. 1, litra j), og udarbejder en rapport herom, herunder
om, hvorvidt undtagelserne i artikel 389, stk. 2, bør være omfattet af
skønsbeføjelser, og fremsender denne rapport til Europa-Parlamentet og Rådet, i
givet fald sammen med et forslag til retsakt.
Hvad angår den eventuelle ophævelse af
nationale beføjelser i henhold til artikel 389, stk. 2, litra c), og deres
mulige anvendelse på EU-plan tages der ved undersøgelsen navnlig hensyn til
effektiviteten af en koncerns risikostyring, og det sikres, at der er
tilstrækkelige beskyttelsesforanstaltninger til at sikre finansiel stabilitet i
alle de medlemsstater, hvor enheder i en koncern er registreret.
Artikel 480
Anvendelsesomfang
1.                      
Senest den 31. december 2013 undersøger Kommissionen
og aflægger rapport om anvendelsen af første del, afsnit II, og artikel 108,
stk. 6 og 7, og forelægger Europa-Parlamentet og Rådet denne rapport og, hvis
det er relevant, et forslag til retsakt.
2.                      
Senest den 31. december 2014 undersøger Kommissionen
og aflægger rapport om anvendelsen af første del, afsnit EBA, og artikel 401,
stk. 6 og 7, og forelægger Europa-Parlamentet og Rådet denne rapport og, hvis
det er relevant, et forslag til retsakt.
Artikel 481
Likviditetskrav
1.                      
EBA overvåger og evaluerer de rapporter, der
udarbejdes i henhold til artikel 403, stk. 1, under hensyn til de forskellige
valutaer og forretningsmodeller. EBA aflægger årligt og første gang den
31.december 2013 efter høring af ESRB rapport til Kommissionen om, hvorvidt en
præcisering af det generelle likviditetsdækningskrav i artikel 401 baseret på
kriterierne for likviditetsrapportering i sjette del, afsnit II, enkeltvis
eller samlet, kan forventes at have en væsentlig negativ virkning på
EU-institutters forretning eller risikoprofil eller på finansmarkederne eller
økonomien og bankernes udlånsvirksomhed, særlig hvad angår udlån til små og
mellemstore virksomheder og handelsfinansiering, herunder udlån i henhold til
officielle eksportkreditforsikringsordninger.
EBA undersøger i forbindelse med rapporten særlig,
om følgende bør kalibreres:
a)      mekanismerne til begrænsning af værdien
af indgående pengestrømme
b)      de udgående pengestrømme i
overensstemmelse med artikel 410, stk. 5
c)      de passende "haircuts" ved
anvendelsen af artikel 406 for aktiver, der besiddes i overensstemmelse med
undtagelserne i artikel 407.
2.                      
EBA aflægger senest den 31. december 2013 rapport
til Kommissionen om hensigtsmæssige ensartede definitioner af stor og særdeles
stor likviditet og høj og særdeles høj kreditkvalitet vedrørende overdragelige
aktiver, jf. artikel 404. EBA undersøger særlig, om følgende kriterier er
hensigtsmæssige, og hvilke niveauer der er passende i forbindelse med sådanne
definitioner:
a)      aktivernes minimumshandelsvolumen
b)      minimumsmængden af udestående aktiver
c)      transparente prisfastsættelses-  og
efterhandelsoplysninger
d)      kreditkvalitetstrin, jf. tredje del,
afsnit II, kapitel 2
e)      dokumenteret prisstabilitet
f)       gennemsnitlig handelsvolumen og
gennemsnitlig handelspoststørrelse
g)      det maksimale spread mellem bud og udbud
h)      restløbetid
i)       minimumsomsætningshastighed.
3.                      
Senest den 31. december 2015 aflægger EBA rapport
til Kommissionen om, hvorvidt og hvordan det bør sikres, at institutter
anvender stabile finansieringskilder, herunder en vurdering af virkningen på
EU-institutters forretning og risikoprofil eller på finansmarkederne eller
økonomien og bankernes udlånsvirksomhed, særlig hvad angår udlån til små og
mellemstore virksomheder og handelsfinansiering, herunder udlån i henhold til
officielle eksportkreditforsikringsordninger.
Senest den 31. december 2016 forelægger
Kommissionen på grundlag af disse rapporter en rapport for Europa-Parlamentet
og Rådet og, hvis det er relevant, et forslag til retsakt.
Artikel 482
Gearing
1.                      
Kommissionen forelægger senest den 31. december
2016 en rapport for Europa-Parlamentet og Rådet om virkningen og effektiviteten
af gearingsgraden. Hvis det er relevant, skal rapporten ledsages af et forslag
til retsakt om indførelse af et eller flere niveauer for gearingsgraden, som
institutter skal opfylde, og indeholdende forslag til en egnet kalibrering for
disse niveauer og hensigtsmæssige justeringer af kapitalen og den samlede
eksponering som defineret i artikel 416.
2.                      
Med henblik på stk. 1 aflægger EBA senest den 31.
oktober 2016 rapport til Kommissionen om mindst følgende:
a)      hvorvidt de i overensstemmelse med
artikel 72 og 92 i direktiv [indsættes af Publikationskontoret] fastsatte krav
i artikel 75 og 85 i direktiv [indsættes af Publikationskontoret] med henblik
på håndtering af risikoen for overdreven gearing sikrer forsvarlig styring af
denne risiko fra institutters side, og hvis ikke, hvordan de kan forbedres, så
disse målsætninger opfyldes
b)      hvorvidt det er nødvendigt med ændringer
af beregningsmetoden i artikel 416 – og i bekræftende fald hvilke – for at
sikre, at gearingsgraden kan anvendes som en egnet indikator for et instituts
risiko for overdreven gearing
c)      hvorvidt – ved beregningen af den samlede
eksponering i tilknytning til gearingsgraden – værdien af eksponeringer
vedrørende poster i bilag II og kreditderivater fastsat ved anvendelse af den
oprindelige risikos metode afviger væsentligt fra eksponeringsværdien fastsat
ved anvendelse af markedsværdimetoden
d)      hvorvidt anvendelse af enten kapitalgrundlaget
eller tier 1-kernekaptalen som kapitalmål ved beregning af gearingsgraden er
mere hensigtsmæssig til at fastslå en risiko for overdreven gearing, og hvilken
kalibrering der i bekræftende fald skal foretages af gearingsgraden
e)      hvorvidt konverteringsfaktoren på
10 % for forpligtelser, som kan opsiges uden betingelser, er
tilstrækkeligt konservativ baseret på de indhøstede erfaringer i
observationsperioden
f)       hvorvidt hyppigheden og formatet for
offentliggørelse af oplysninger som omhandlet i artikel 436 er passende
g)      hvorvidt 3 % ville være et passende
niveau for gearingsgraden baseret på tier 1-kapital, og i benægtende fald,
hvilket niveau der ville være passende
h)      hvorvidt indførelse af gearingsgraden som
et krav for institutter ville nødvendiggøre ændringer til de bestemmelser om
gearingsgraden, der er fastsat i denne forordning, og i bekræftende fald hvilke
i)       hvorvidt indførelse af gearingsgraden
som et krav for institutter effektivt vil begrænse risikoen for overdreven
gearing fra disse institutters side, og i bekræftende fald, hvorvidt niveauet
for gearingsgraden bør være det samme for alle institutter eller bør variere,
alt efter hvilken type institut der er tale om, og i sidstnævnte tilfælde,
hvilke yderligere kalibreringer der ville være nødvendige.
3.                      
Den i stk. 2 nævnte rapport skal som minimum
omfatte perioden fra den 1. januar 2013 til den 30. juni 2016 og som minimum
omhandle følgende:
a)      virkningen af at indføre gearingsgraden,
fastsat i overensstemmelse med artikel 416, som et krav, institutter skal
opfylde, på:
i)        finansmarkederne generelt og specielt
for markederne for genkøbstransaktioner, derivater og dækkede obligationer
ii)       institutters soliditet
iii)      institutters forretningsmodeller og
balancestruktur
iv)      migration af eksponeringer til enheder,
der ikke er omfattet af tilsyn
v)       finansiel innovation, særlig udviklingen
af instrumenter med indbygget gearing
vi)      institutters risikoadfærd
vii)     clearings-, afviklings- og
deponeringsaktiviteter
viii)    cyklikaliteten af kapitalmålet og den
samlede eksponering ved beregning af gearingsgraden
ix)      bankernes udlånsvirksomhed, særlig hvad
angår udlån til små og mellemstore virksomheder og handelsfinansiering,
herunder udlån i henhold til officielle eksportkreditforsikringsordninger
b)      den gensidige påvirkning mellem
gearingsgraden og de risikobaserede kapitalgrundlagskrav og likviditetskravene
som fastsat i denne forordning
c)      virkningen af forskelle i regnskabsmæssig
praksis mellem de regnskabsstandarder, der anvendes i henhold til forordning
(EF) nr. 1606/2002, de regnskabsstandarder, der anvendes i henhold til direktiv
86/635/EØF, og andre relevante regnskabsstandarder på sammenligneligheden af
gearingsgraden.
Artikel 483
Eksponeringer mod overført kreditrisiko
Senest den 31. december 2013 forelægger Kommissionen
en rapport for Europa-Parlamentet og Rådet om anvendelsen og effektiviteten af
bestemmelserne i femte del set i lyset af den internationale markedsudvikling.
Artikel 484
Modpartsrisiko og den oprindelige risikos metode
Senest den 31. december 2016 undersøger
Kommissionen og aflægger rapport om anvendelsen af artikel 270 og forelægger
Europa-Parlamentet og Rådet denne rapport og, hvis det er relevant, et forslag
til retsakt.
Artikel 485
Detaileksponeringer
Kommissionen aflægger inden 24 måneder efter
denne forordnings ikrafttrædelse rapport om virkningen af de i forordningen
fastsatte kapitalgrundlagskrav på udlån til små og mellemstore virksomheder og
fysiske personer og forelægger Europa-Parlamentet og Rådet denne rapport og,
hvis det er relevant, et forslag til retsakt.
Med henblik herpå aflægger EBA rapport om
følgende til Kommissionen hvad angår artikel 118:
a)           en sammenligning mellem faktiske uforventede
kredittab ved udlån til små og mellemstore virksomheder og fysiske personer i
Den Europæiske Union i løbet af en fuldstændig økonomisk cyklus og de uventede
kredittab baseret på de kreditrisikovægte, der finder anvendelse på udlån til
små og mellemstore virksomheder
b)           en analyse af, hvorvidt grænsen på 1
mio. EUR lægger hindringer i vejen for en hensigtsmæssig anvendelse af
risikovægtningen.
Artikel 486
Definition af justeret kapitalgrundlag
Senest den 31. december 2013 undersøger
Kommissionen og aflægger rapport om, hvorvidt definitionen af justeret
kapitalgrundlag, der anvendes med henblik på anden del, afsnit IV, og fjerde
del, er hensigtsmæssig, og forelægger Europa-Parlamentet og Rådet denne rapport
og, hvis det er relevant, et forslag til retsakt.
ELLEVTE DEL
AFSLUTTENDE BESTEMMELSER
Artikel 487
1.                      
Denne forordning anvendes fra den 1. januar 2013,
jf. dog stk. 2.
2.                      
Artikel 436, stk. 1, anvendes fra den 1. januar
2015.
Artikel 488
Denne forordning træder i kraft dagen efter
offentliggørelsen i Den Europæiske Unions Tidende.
Denne forordning er bindende i alle
enkeltheder og gælder umiddelbart i hver medlemsstat.
Udfærdiget i Bruxelles, den […].
På Europa-Parlamentets vegne                     På
Rådets vegne
Formand                                                        Formand
Bilag I
Klassificering af ikke-balanceførte poster
1.                      
Fuld risiko:
–                        
Garantier i form af kreditsubstitutter
–                        
Kreditderivater
–                        
Accepter
–                        
Endosserede veksler, som ikke er forpligtende
underskrevet af et andet institut
–                        
Transaktioner med regresret
–                        
Uigenkaldeligt afgivne kredittilsagn i form af
kreditsubstitutter
–                        
Aktiver købt i henhold til terminskontrakt
–                        
"Forward forward deposits"
–                        
Ikke-betalt del af delvis betalte aktier og
værdipapirer
–                        
Salgs- og genkøbsaftaler som defineret i artikel
12, stk. 3 og 5, i direktiv 86/635/EØF
–                        
Andre poster med fuld risiko.
2.                      
Mellemliggende risiko:
–                        
Remburser, udstedte og bekræftede (jf. også
mellemliggende/lav risiko)
–                        
Garantier og sikkerheder (herunder licitations- og
fuldførelsesgarantier samt told- og afgiftsgarantier) samt garantier, der ikke
har form af kreditsubstitutter
–                        
Uigenkaldeligt afgivne kredittilsagn, der ikke har
form af kreditsubstitutter
–                        
Uudnyttede kreditfaciliteter (forpligtelser til
udlån, køb af værdipapirer, ydelse af garantier og acceptcertifikater) med en
oprindelig løbetid på mere end et år
–                        
"Note issuance facilities" (NIF) og
"revolving underwriting facilities" (RUF)
–                        
Andre poster med mellemliggende risiko og som meddelt
EBA.
3.                      
Mellemliggende/lav risiko:
–                        
Remburser, hvor den underliggende forsendelse udgør
sikkerhedsstillelsen og andre selvlikviderende transaktioner
–                        
Uudnyttede kreditfaciliteter, herunder
forpligtelser til udlån, køb af værdipapirer, ydelse af garantier og
acceptcertifikater, med en oprindelig løbetid på ikke over et år, som ikke uden
betingelser kan opsiges når som helst uden varsel, eller som ikke effektivt
sikrer en automatisk opsigelse i tilfælde af en forringelse af låntagers
kreditværdighed
–                        
Andre poster med mellemliggende/lav risiko og som
meddelt EBA.
4.                      
Lav risiko:
–                        
Uudnyttede kreditfaciliteter, herunder
forpligtelser til udlån, køb af værdipapirer, ydelse af garantier og
acceptcertifikater, som uden betingelser kan opsiges når som helst uden varsel,
eller som effektivt sikrer en automatisk opsigelse i tilfælde af en forringelse
af låntagers kreditværdighed. Detaileksponeringer kan opsiges uden betingelser,
hvis vilkårene herfor sætter instituttet i stand til at opsige dem i det
omfang, det er tilladt i medfør af forbrugerbeskyttelseslovgivningen og hertil
knyttet lovgivning
–                        
Andre poster med lav risiko og som meddelt EBA.
Bilag II
Typer af derivater
1.                      
Rentekontrakter:
a)      renteswaps i en enkelt valuta
b)      basisswaps
c)      fremtidige renteaftaler (FRA)
d)      rentefutures
e)      erhvervede renteoptioner
f)       andre kontrakter af samme art.
2.                      
Valutakurskontrakter samt kontrakter vedrørende
guld:
a)      valutaswaps
b)      valutaterminsforretninger
c)      valutafutures
d)      erhvervede valutaoptioner
e)      andre kontrakter af samme art
f)       kontrakter af samme art som a)-e)
vedrørende guld.
3.                      
Kontrakter af samme art som dem, der er nævnt i
punkt 1, litra a) - e), og i punkt 2, litra a)-d), med andre underliggende
instrumenter eller indeks. Disse omfatter som minimum alle instrumenter som
omhandlet i afsnit C, punkt 4-7, 9 og 10, i bilag I til direktiv 2004/39/EF,
der ikke på anden måde er medtaget under punkt 1 og 2.
Bilag III
Poster, der er omfattet af krav om supplerende indberetning af likvide aktiver
1.                      
kontanter
2.                      
centralbankreserver, i det omfang der kan trækkes
på disse reserver i stresssituationer
3.                      
værdipapirer, der udgør fordringer på eller
fordringer garanteret af stater, centralbanker, offentlige enheder, regionale
forvaltninger og lokale myndigheder, Den Internationale Betalingsbank, Den
Internationale Valutafond, Europa-Kommissionen eller multilaterale
udviklingsbanker, og som opfylder samtlige følgende betingelser:
a)      de er tillagt en risikovægt på 0 % i
henhold til afsnit III, kapitel 2, afdeling 2
b)      de handles på store, dybe og aktive genkøbsaftale-
eller spotmarkeder, der er karakteriseret ved en lav koncentrationsgrad
c)      de har vist sig at være en pålidelig
likviditetskilde enten ved genkøbsaftaler eller salg, også i stresssituationer
d)      de udgør ikke en forpligtelse for et
institut eller en af dets tilknyttede enheder
4.                      
værdipapirer, undtagen de i punkt 3 omhandlede
værdipapirer, der udgør fordringer på eller krav garanteret af stater eller
centralbanker, og som er udstedt i statens eller centralbankens nationale
valuta, i det omfang besiddelsen af sådan gæld matcher likviditetsbehovet i
forbindelse med bankens transaktioner i den pågældende valuta
5.                      
værdipapirer, der udgør fordringer på eller
fordringer garanteret af stater, centralbanker, offentlige enheder, regionale
forvaltninger og lokale myndigheder eller multilaterale udviklingsbanker, og
som opfylder samtlige følgende betingelser:
a)      de er tillagt en risikovægt på 20% i
henhold til afsnit III, kapitel 2, afdeling 2
b)      de handles på store, dybe og aktive
genkøbsaftale- eller spotmarkeder, der er karakteriseret ved en lav
koncentrationsgrad
c)      de har vist sig at være en pålidelig
likviditetskilde enten ved genkøbsaftaler eller salg, også i stresssituationer
d)      de udgør ikke en forpligtelse for et
institut eller et af dets tilknyttede enheder
6.                      
værdipapirer, undtagen de i punkt 3-5 nævnte
værdipapirer, der kan tillægges en risikovægt på 20 % eller bedre i
henhold til afsnit III, kapitel 2, afdeling 2, eller som internt tillægges en
tilsvarende kreditkvalitet, og opfylder en af følgende betingelser:
a)      de udgør ikke en fordring på et SSPE, et
institut eller en af dets tilknyttede enheder
b)      der er tale om obligationer som defineret
i artikel 22, stk. 4, i direktiv 85/611/EØF, og de er omfattet af artikel 124.
Bilag IV
Risikojusterede aktiver og ikke-balanceførte poster med henblik på fastsættelse
af den midlertidige kapitalprocent
Del 1 – Definitioner
1.                      
"Zone A" omfatter alle medlemsstaterne og
alle andre lande, der er fuldgyldige medlemmer af Organisationen for Økonomisk
Samarbejde og Udvikling (OECD), samt lande, der har indgået særlige
låneoverenskomster med Den Internationale Valutafond (IMF) og er tilknyttet den
almindelige låneoverenskomst (GAB). Et land, der omlægger sin udenlandske
statsgæld, udelukkes fra zone A i en periode på 5 år.
2.                      
"Zone B" omfatter alle lande, der ikke er
i zone A.
3.                      
Ved "zone A-kreditinstitutter" forstås
alle kreditinstitutter, der er meddelt tilladelse i medlemsstaterne, herunder
deres filialer i tredjelande, og alle kreditinstitutter, der er meddelt
tilladelse i andre zone A-lande, herunder deres filialer.
4.                      
Ved "zone B-kreditinstitutter" forstås
alle kreditinstitutter, der er meddelt tilladelse uden for zone A, herunder
deres filialer inden for Unionen.
5.                      
Ved "ikke-banksektoren" forstås alle
andre låntagere end kreditinstitutter statslige forvaltninger og centralbanker,
regionale forvaltninger og lokale myndigheder, Den Europæiske Union, Den
Europæiske Investeringsbank (EIB) og multilaterale udviklingsbanker.
6.                      
Multilaterale udviklingsbanker, jf. artikel 112.
Del 2 – Risikojusterede aktiver og
ikke-balanceførte poster
7.                      
Aktivposter tildeles kreditrisikograder, udtrykt
som procentvis vægtning, i henhold til tredje og fjerde del og undtagelsesvis
femte del. Balanceværdien af hvert aktiv ganges herefter med den relevante
vægtning, således at der fremkommer en risikojusteret værdi.
8.                      
I forbindelse med de ikke-balanceførte poster, der
er anført i bilag I, anvendes der en beregning i to trin som foreskrevet i
punkt 17.
9.                      
I forbindelse med ikke-balanceførte poster som
omhandlet i punkt 17 beregnes de potentielle omkostninger ved at erstatte
kontrakter i tilfælde af modpartens konkurs ved at anvende en af de to metoder,
der er beskrevet i bilag II. Disse omkostninger ganges med den relevante
modpartsvægtning i punkt 11-15, dog således at den heri fastsatte 100 %
vægtning sættes til 50 %, når der beregnes risikovægtede værdier.
10.                  
Summen af de risikovægtede værdier af aktiver og af
de i punkt 8 og 9 nævnte ikke-balanceførte poster udgør nævneren i
solvensnøgletallet.
Del 3 - Risikovægte
11.                  
Følgende vægtning anvendes på de i det følgende
anførte aktiver, idet de kompetente myndigheder dog kan fastsætte højere
vægtning, hvis de finder det hensigtsmæssigt:
12.                  
Nulvægtning
a)      kassebeholdning og tilsvarende poster
b)      aktivposter, der udgør fordringer på
statslige forvaltninger og centralbanker i zone A
c)      aktivposter, der udgør fordringer på Den
Europæiske Union
d)      aktivposter, der udgør fordringer, som
udtrykkeligt er garanteret af statslige forvaltninger og centralbanker i zone A
eller af Den Europæiske Union
e)      aktivposter, der udgør fordringer på
statslige forvaltninger og centralbanker i zone B, indgået og finansieret i
låntagernes nationale valuta
f)       aktivposter, der udgør fordringer, som
udtrykkeligt er garanteret af statslige forvaltninger og centralbanker i zone
B, indgået og finansieret i den nationale valuta, der er fælles for
garantistiller og låntager
g)      aktivposter, for hvilke de kompetente
myndigheder finder det godtgjort, at de er tilstrækkeligt sikrede ved
sikkerhedsstillelse i form af værdipapirer udstedt af en statslig forvaltning
eller centralbank i zone A, af Den Europæiske Union, eller ved indlån i
kontanter i det långivende institut, eller ved indlånsbeviser eller lignende
instrumenter udstedt af og domicileret ved dette institut.
13.                  
20 % vægtning
a)      aktivposter, der udgør fordringer på EIB
b)      aktivposter, der udgør fordringer på
multilaterale udviklingsbanker
c)      aktivposter, der udgør fordringer, som er
udtrykkeligt garanteret af EIB
d)      aktivposter, der udgør fordringer, som er
udtrykkeligt garanteret af multilaterale udviklingsbanker
e)      aktivposter, der udgør fordringer på
regionale forvaltninger eller lokale myndigheder i zone A, jf. dog
bestemmelserne i del 4
f)       aktivposter, der udgør fordringer, som
er udtrykkeligt garanteret af regionale forvaltninger eller lokale myndigheder
i zone A, jf. dog bestemmelserne i del 4
g)      aktivposter, der udgør fordringer på
kreditinstitutter i zone A, men som ikke udgør en del af sådanne institutters kapitalgrundlag
h)      aktivposter, der udgør fordringer med en
løbetid på til og med et år på kreditinstitutter i zone B, bortset fra
værdipapirer udstedt af disse institutter, og som kvalificerer som dele af
deres kapitalgrundlag
i)       aktivposter, der udtrykkeligt er
garanteret af kreditinstitutter i zone A
j)       aktivposter, der udgør fordringer med en
løbetid på til og med et år, og som er udtrykkeligt garanteret af
kreditinstitutter i zone B
k)      aktivposter, for hvilke de kompetente
myndigheder finder det godtgjort, at de er tilstrækkeligt sikrede ved
sikkerhedsstillelse i form af værdipapirer udstedt af EIB eller af
multilaterale udviklingsbanker
l)       likvide midler under overførsel.
14.                  
50 % vægtning
a)      lån, for hvilke de kompetente myndigheder
finder det godtgjort, at de er helt og fuldt sikrede ved pant i fast ejendom
til beboelse, som er eller vil blive beboet eller udlejet af låntageren, samt
lån, som de kompetente myndigheders finder helt og fuldt sikrede ved andele i
finske boligselskaber, der drives i henhold til den finske lov om
boligselskaber af 1991 eller senere tilsvarende lovgivning, og som vedrører
boliger, der er eller vil blive beboet eller udlejet af låntageren
b)      værdipapirer sikret ved pant i fast
ejendom, der kan sidestilles med de i punkt a) omhandlede lån, hvis de
kompetente myndigheder under hensyntagen til gældende ret i hver enkelt
medlemsstat anser dem for at være ækvivalente med hensyn til kreditrisikoen.
Uden at dette foregriber arten af de værdipapirer, som kan omfattes af og
opfylde betingelserne i dette punkt, kan værdipapirer sikret ved pant i faste
ejendom omfatte instrumenter, således som de er defineret i afsnit C, punkt 1
og 3, i bilag I til Rådets direktiv 2004/39/EF. De kompetente myndigheder skal
særlig sikre sig:
i)        at disse værdipapirer er fuldstændig og
direkte sikret ved en pulje af pantesikrede lån af samme karakter som dem, der
er defineret i punkt a), og som ikke er misligholdt på det tidspunkt, hvor
værdipapirerne udstedes
ii)       at en tilstrækkeligt højt prioriteret
panteret i de underliggende panteaktiver indehaves enten direkte af investorer
i værdipapirer, der er sikret ved pant i fast ejendom, eller en fondsforvalter
eller bemyndiget repræsentant på deres vegne i et omfang, der svarer til de
værdipapirer, som de besidder
c)      periodeafgrænsningsposter: disse
aktivposter er underkastet modpartens vægtning i de tilfælde, hvor
kreditinstituttet er i stand til at bestemme den i overensstemmelse med
direktiv 86/635/EØF; når modparten ikke kan bestemmes, anvendes en 50 %
vægtning.
15.                  
100 % vægtning
a)      aktivposter, der udgør fordringer på
statslige forvaltninger og centralbanker i zone B, undtagen hvis de er indgået
og finansieret i låntagerens nationale valuta
b)      aktivposter, der udgør fordringer på
regionale forvaltninger eller lokale myndigheder i zone B
c)      aktivposter, der udgør fordringer med en
løbetid på over et år på kreditinstitutter i zone B
d)      aktivposter, der udgør fordringer på
ikke-banksektoren i zone A og zone B
e)      materielle aktiver som defineret i
artikel 4, nr. 10, i direktiv 86/635/EØF
f)       beholdninger af aktier,
kapitalinteresser og andre poster, som indgår i kapitalgrundlaget i andre
kreditinstitutter, når de ikke er fradraget det långivende instituts kapitalgrundlag
g)      alle andre aktiver bortset fra dem, der
er fradraget kapitalgrundlaget.
16.                  
Ikke-balanceførte poster, som ikke er omfattet af
punkt 17, behandles som beskrevet i det følgende. I første etape grupperes de i
overensstemmelse med den opdeling i risikogrupper, der findes i bilag II. Ved
poster med fuld risiko tages den fulde værdi i betragtning, ved poster med
mellemliggende risiko 50 %, ved poster med mellemliggende/lav risiko
20 %, mens værdien af poster med lav risiko ansættes til nul. I anden
etape ganges værdierne af ikke-balanceførte poster efter at være vægtet som
ovenfor beskrevet med den vægtning, der er tillagt de relevante modparter, i
overensstemmelse med behandlingen af aktivposter efter punkt 11-15 og del 4. I
tilfælde af salgs- og genkøbsaftaler samt køb i henhold til terminskontrakt
anvendes de omhandlede aktivers vægtninger og ikke modparternes. Den tegnede, men
ikke indbetalte kapitalandel i Den Europæiske Investeringsfond kan tillægges en
vægtning på 20 %.
17.                  
De metoder, der er beskrevet i bilag II, skal
anvendes på de i bilag I anførte ikke-balanceførte poster, bortset fra:
a)      kontrakter, der handles på anerkendte
børser
b)      valutakontrakter (undtagen kontrakter
vedrørende guld) med en oprindelig løbetid på 14 kalenderdage eller derunder
18.                  
Hvis ikke-balanceførte poster er udtrykkeligt
garanteret, skal de tillægges en vægtning, som om de var oprettet på vegne af
garantistilleren frem for af modparten. Hvis de kompetente myndigheder anser
det for godtgjort, at potentiel risiko hidrørende fra ikke-balanceførte
transaktioner er helt og fuldt sikret ved en af de aktivposter, der anerkendes
som passende sikkerhedsstillelse i punkt 12, litra g), og punkt 13, litra k),
skal de tillægges en vægtning på 0 % eller 20 % alt efter den
pågældende sikkerhedsstillelse.
19.                  
Medlemsstaterne kan anvende en vægtning på
50 % på ikke-balanceførte poster, der repræsenterer en kaution eller en
lånegaranti, der udgør et kreditsubstitut, og for hvilke det over for de
kompetente myndigheder er godtgjort, at de er fuldt ud sikret ved pant i fast
ejendom, der opfylder de i punkt 14, litra a)., fastsatte betingelser, forudsat
at garanten har en direkte ret over denne sikkerhedsstillelse.
20.                  
Hvis der for aktivposter og ikke-balanceførte
poster gælder en lavere vægtning, fordi der foreligger en udtrykkelig garanti
eller en sikkerhedsstillelse, som kan accepteres af de kompetente myndigheder,
anvendes den lavere vægtning kun på den del, der er garanteret, eller som er
helt og fuldt dækket af sikkerhedsstillelsen.
Del 4 – Vægtning af fordringer vedrørende
regionale forvaltninger eller lokale myndigheder i medlemsstaterne
21.                  
Uanset kravene i punkt 13 kan medlemsstaterne
fastsætte en nulvægt for deres egne regionale forvaltninger og lokale
myndigheder, hvis der ikke er nogen forskel i risikoen mellem fordringer på
disse og fordringer på deres statslige forvaltninger, fordi de regionale
forvaltninger og lokale myndigheder har beføjelser til at opkræve skatter, og
fordi der findes særlige institutionelle ordninger, som reducerer risikoen for,
at de misligholder deres forpligtelser. En nulvægtning efter disse kriterier
finder anvendelse dels på fordringer på de pågældende regionale forvaltninger
og lokale myndigheder og ikke-balanceførte poster oprettet på deres vegne, dels
på fordringer på andre samt ikke-balanceførte poster oprettet på vegne af
andre, som er garanteret af disse regionale forvaltninger og lokale myndigheder,
eller for hvilke det over for de kompetente myndigheder er godtgjort, at de er
garanteret ved sikkerhedsstillelse i form af værdipapirer udstedt af disse
regionale forvaltninger eller lokale myndigheder.
22.                  
Medlemsstaterne underretter EBA, hvis de finder, at
en nulvægtning er begrundet efter kriterierne i punkt 21. Andre medlemsstater
kan give de kreditinstitutter, som deres kompetente myndigheder fører tilsyn
med, mulighed for at anvende en nulvægtning, hvis de driver forretning med de
pågældende regionale forvaltninger eller lokale myndigheder. eller hvis de har
fordringer, der er garanteret af sidstnævnte, herunder sikkerhedsstillelse i
form af værdipapirer.
Del 5 – Anden vægtning
23.                  
Uanset punkt 21 kan medlemsstaterne anvende
20 % vægtning på aktivposter, for hvilke de pågældende kompetente
myndigheder finder det godtgjort, at de er garanteret ved sikkerhedsstillelse i
form af værdipapirer udstedt af regionale forvaltninger eller lokale
myndigheder i zone A, ved indlån, der er domicileret ved kreditinstitutter i
zone A, bortset fra det långivende institut, eller ved indlånscertifikater
eller lignende instrumenter udstedt af disse kreditinstitutter.
24.                  
Medlemsstaterne kan anvende 10 % vægtning på
fordringer på institutter, som er specialiseret i interbankmarkeder og markeder
for offentlig gæld i hjemlandet, og som er underkastet nøje tilsyn af de
kompetente myndigheder, hvis hjemlandets kompetente myndigheder finder det
godtgjort, at de nævnte aktivposter er helt og fuldt sikret ved en kombination
af aktivposter, som er nævnt i punkt 12 og 13 og er anerkendt af myndighederne
som passende sikkerhed.
25.                  
Medlemsstaterne underretter EBA om de bestemmelser,
der vedtages i henhold til punkt 23 og 24, og om grundlaget for sådanne
bestemmelser.
Del 6 – Administrative organer og
ikke-kommercielle virksomheder
26.                  
Ved anvendelsen af punkt 13 kan de kompetente
myndigheder blandt regionale forvaltninger og lokale myndigheder medtage
ikke-kommercielle administrative organer, som er underlagt regionale
forvaltninger eller lokale myndigheder, som efter de kompetente myndigheders
opfattelse har samme beføjelser som regionale regeringer og lokale myndigheder.
27.                  
De kompetente myndigheder kan til begrebet
regionale forvaltninger og lokale myndigheder desuden henregne kirker og
religiøse samfund, der har status som offentligretlige juridiske personer, i
det omfang de i henhold til loven har hjemmel til at opkræve skatter. I dette
tilfælde gælder den i del 4 omhandlede mulighed dog ikke.
Bilag 5
Sammenligningstabel
 Denne forordning || Direktiv 2006/48/EF || Direktiv 2006/49/EF 
 Artikel 1 ||   ||   
 Artikel 2 ||   ||   
 Artikel 3 ||   ||   
 Artikel 4, nr. 1), 3)-5), 10), 16)-22), 24)-38), 42), 47), 60), 61), 63), 66), 67), 71) og 72) || Artikel 4 ||   
 Artikel 4, nr. 6), 7), 56) og 81) ||   || Artikel 3 
 Artikel 4, nr. 2), 9), 11)-15), 23), 40), 41), 48), 55), 57), 59), 62), 64), 65), 68), 69), 70), 73)-80) og 82)-86) ||   ||   
 Artikel 4, nr. 50) || Artikel 77 ||   
 Artikel 4 ||   || Artikel 3, stk. 1, litra m) 
 Artikel 4 ||   || Artikel 3, stk. 1, litra o) 
 Artikel 4 ||   || Artikel 3, stk. 1, litra e) 
 Artikel 4 || Artikel 4, nr. 14) ||   
 Artikel 4 || Artikel 4, nr. 16) ||   
 Artikel 4 || Artikel 4, nr. 4) || Artikel 3, stk. 3, litra c) 
 Artikel 4 || Artikel 4, nr. 5) ||   
 Artikel 5, stk. 1 || Artikel 68, stk. 1 ||   
 Artikel 5, stk. 2 || Artikel 68, stk. 2 ||   
 Artikel 5, stk. 3 || Artikel 68, stk. 3 ||   
 Artikel 5, stk. 4 ||   ||   
 Artikel 5, stk. 5 ||   ||   
 Artikel 6, stk. 1 || Artikel 69, stk. 1 ||   
 Artikel 6, stk. 2 || Artikel 69, stk. 2 ||   
 Artikel 6, stk. 3 || Artikel 69, stk. 3 ||   
 Artikel 7, stk. 1 ||   ||   
 Artikel 7, stk. 2 ||   ||   
 Artikel 7, stk. 3 ||   ||   
 Artikel 8, stk. 1 || Artikel 70, stk. 1 ||   
 Artikel 8, stk. 2 || Artikel 70, stk. 2 ||   
 Artikel 8, stk. 3 || Artikel 70, stk. 3 ||   
 Artikel 9 || Artikel 3, stk. 1 ||   
 Artikel 10, stk. 1 || Artikel 71, stk. 1 ||   
 Artikel 10, stk. 2 || Artikel 71, stk. 2 ||   
 Artikel 10, stk. 3 ||   ||   
 Artikel 10, stk. 4 ||   ||   
 Artikel 11 ||   ||   
 Artikel 12, stk. 1 || Artikel 72, stk. 1 ||   
 Artikel 12, stk. 2 || Artikel 72, stk. 2 ||   
 Artikel 12, stk. 3 || Artikel 72, stk. 3 ||   
 Artikel 12, stk. 4 ||   ||   
 Artikel 13, stk. 1 || Artikel 73, stk. 3 ||   
 Artikel 13, stk. 2 ||   ||   
 Artikel 13, stk. 3 ||   ||   
 Artikel 14 ||   || Artikel 22, stk. 1 
 Artikel 15, stk. 1 ||   || Artikel 23 
 Artikel 15, stk. 2 ||   ||   
 Artikel 15, stk. 3 ||   ||   
 Artikel 16, stk. 1-3 || Artikel 133, stk. 1 ||   
 Artikel 16, stk. 4 || Artikel 133, stk. 2 ||   
 Artikel 16, stk. 5 || Artikel 133, stk. 3 ||   
 Artikel 16, stk. 6 || Artikel 134, stk. 1 ||   
 Artikel 16, stk. 7 ||   ||   
 Artikel 16, stk. 8 || Artikel 134, stk. 2 ||   
 Artikel 17, stk. 1 || Artikel 73, stk. 1 ||   
 Artikel 17, stk. 2 ||   ||   
 Artikel 17, stk. 3 ||   ||   
 Artikel 18, stk. 1 ||   ||   
 Artikel 18, stk. 2 ||   ||   
 Artikel 18, stk. 3 ||   ||   
 Artikel 18, stk. 4 ||   ||   
 Artikel 18, stk. 5 ||   ||   
 Artikel 18, stk. 6 ||   ||   
 Artikel 18, stk. 7 ||   ||   
 Artikel 19, stk. 1 ||   ||   
 Artikel 19, stk. 2 ||   ||   
 Artikel 19, stk. 3 ||   ||   
 Artikel 19, stk. 4 ||   ||   
 Artikel 20 || Artikel 73, stk. 2 ||   
 Artikel 21 ||   || Artikel 3, stk. 1, andet afsnit 
 Artikel 22 ||   ||   
 Artikel 23 ||   ||   
 Artikel 24 ||   ||   
 Artikel 25 ||   ||   
 Artikel 26 ||   ||   
 Artikel 27 ||   ||   
 Artikel 28 ||   ||   
 Artikel 29 ||   ||   
 Artikel 30 ||   ||   
 Artikel 31 ||   ||   
 Artikel 32 ||   ||   
 Artikel 33 ||   ||   
 Artikel 34 ||   ||   
 Artikel 35 ||   ||   
 Artikel 36 ||   ||   
 Artikel 37 ||   ||   
 Artikel 38 ||   ||   
 Artikel 39 ||   ||   
 Artikel 40 ||   ||   
 Artikel 41 ||   ||   
 Artikel 42 ||   ||   
 Artikel 43 ||   ||   
 Artikel 44 ||   ||   
 Artikel 45 ||   ||   
 Artikel 46 ||   ||   
 Artikel 47 ||   ||   
 Artikel 48 ||   ||   
 Artikel 49 ||   ||   
 Artikel 50 ||   ||   
 Artikel 51 ||   ||   
 Artikel 52 ||   ||   
 Artikel 53 ||   ||   
 Artikel 54 ||   ||   
 Artikel 55 ||   ||   
 Artikel 56 ||   ||   
 Artikel 57 ||   ||   
 Artikel 58 ||   ||   
 Artikel 59 ||   ||   
 Artikel 60 ||   ||   
 Artikel 61 ||   ||   
 Artikel 62 ||   ||   
 Artikel 63 ||   ||   
 Artikel 64 ||   ||   
 Artikel 65 ||   ||   
 Artikel 66 ||   ||   
 Artikel 67 ||   ||   
 Artikel 68 ||   ||   
 Artikel 69 ||   ||   
 Artikel 70 ||   ||   
 Artikel 71 ||   ||   
 Artikel 72 ||   ||   
 Artikel 73 ||   ||   
 Artikel 74 ||   ||   
 Artikel 75 ||   ||   
 Artikel 76 ||   ||   
 Artikel 77 ||   ||   
 Artikel 78 ||   ||   
 Artikel 79 ||   ||   
 Artikel 80 ||   ||   
 Artikel 81 ||   ||   
 Artikel 82 ||   ||   
 Artikel 83 ||   ||   
 Artikel 84, stk. 1 og 2 || Artikel 120 ||   
 Artikel 84, stk. 3 ||   ||   
 Artikel 84, stk. 4 ||   ||   
 Artikel 85 ||   ||   
 Artikel 86 ||   ||   
 Artikel 87 ||   ||   
 Artikel 88, stk. 1-4 || Artikel 10, stk. 1-4 ||   
 Artikel 88, stk. 5 ||   ||   
 Artikel 89 ||   || Artikel 18, stk. 2-4 
 Artikel 90 ||   ||   
 Artikel 91 ||   ||   
 Artikel 92 ||   ||   
 Artikel 93 ||   || Artikel 24 
 Artikel 94 || Artikel 74, stk. 1 ||   
 Artikel 95, stk. 1 || Artikel 74, stk. 2 ||   
 Artikel 95, stk. 2 ||   ||   
 Artikel 96, stk. 1 ||   ||   
 Artikel 96, stk. 2 ||   ||   
 Artikel 96, stk. 3 ||   ||   
 Artikel 97, stk. 1 ||   || Artikel 11, stk. 1 
 Artikel 97, stk. 2 ||   || Artikel 11, stk. 3 
 Artikel 97, stk. 3 ||   || Artikel 11, stk. 4 
 Artikel 97, stk. 4 ||   || Bilag VII, del C, punkt 1 
 Artikel 98 ||   || Bilag VII, del A, punkt 1 
 Artikel 99, stk. 1 ||   || Bilag VII, del D, punkt 1 
 Artikel 99, stk. 2 ||   || Bilag VII, del D, punkt 2 
 Artikel 100, stk. 1 ||   || Artikel 33, stk. 1 
 Artikel 100, stk. 2-10 ||   || Bilag VII, del B, punkt 1-9 
 Artikel 100, stk. 11-13 ||   || Bilag VII, del B, punkt 11-13 
 Artikel 101 ||   || Bilag VII, del C, punkt 1-3 
 Artikel 102 || Artikel 76 ||   
 Artikel 103, stk. 1 || Artikel 91 ||   
 Artikel 103, stk. 2 ||   ||   
 Artikel 104 || Artikel 94 ||   
 Artikel 105 ||   ||   
 Artikel 106 || Artikel 78, stk. 1-3 ||   
 Artikel 107 || Artikel 79, stk. 1 ||   
 Artikel 108, stk. 1 || Artikel 80, stk. 1 ||   
 Artikel 108, stk. 2 || Artikel 80, stk. 2 ||   
 Artikel 108, stk. 3 || Artikel 80, stk. 4 ||   
 Artikel 108, stk. 4 || Artikel 80, stk. 5 ||   
 Artikel 108, stk. 5 || Artikel 80, stk. 6 ||   
 Artikel 108, stk. 6 || Artikel 80, stk. 7 ||   
 Artikel 108, stk. 7 || Artikel 80, stk. 8 ||   
 Artikel 108, stk. 8 ||   ||   
 Artikel 109 || Bilag VI, del 1, punkt 1-5 ||   
 Artikel 110, stk. 1 ||   ||   
 Artikel 110, stk. 2-5 || Bilag VI, del 1, punkt 8-11 ||   
 Artikel 111, stk. 1 ||   ||   
 Artikel 111, stk. 2 ||   ||   
 Artikel 111, stk. 3 ||   ||   
 Artikel 111, stk. 4 ||   ||   
 Artikel 111, stk. 5 || Bilag VI, del 1, punkt 15 ||   
 Artikel 111, stk. 6 || Bilag VI, del 1, punkt 17 ||   
 Artikel 112, stk. 1 || Bilag VI, del 1, punkt 18 og 19 ||   
 Artikel 112, stk. 2 || Bilag VI, del 1, punkt 20 ||   
 Artikel 112, stk. 3 || Bilag VI, del 1, punkt 21 ||   
 Artikel 113 || Bilag VI, del 1, punkt 22 ||   
 Artikel 114, stk. 1 ||   ||   
 Artikel 114, stk. 2 || Bilag VI, del 1, punkt 37 og 38 ||   
 Artikel 114, stk. 3 || Bilag VI, del 1, punkt 40 ||   
 Artikel 114, stk. 4 ||   ||   
 Artikel 114, stk. 5 ||   ||   
 Artikel 115, stk. 1 || Bilag VI, del 1, punkt 29 ||   
 Artikel 115, stk. 2 || Bilag VI, del 1, punkt 31 ||   
 Artikel 115, stk. 3 || Bilag VI, del 1, punkt 33-36 ||   
 Artikel 116, stk. 1 || Bilag VI, del 1, punkt 26 ||   
 Artikel 116, stk. 2 || Bilag VI, del 1, punkt 25 ||   
 Artikel 116, stk. 3 || Bilag VI, del 1, punkt 27 ||   
 Artikel 117 || Bilag VI, del 1, punkt 41 og 42 ||   
 Artikel 118 || Artikel 79, stk. 2 og 3, og bilag VI, del 1, punkt 43 ||   
 Artikel 119, stk. 1 || Bilag VI, del 1, punkt 44 ||   
 Artikel 119, stk. 2 ||   ||   
 Artikel 119, stk. 3 ||   ||   
 Artikel 120, stk. 1-3 || Bilag VI, del 1, punkt 45-49 ||   
 Artikel 120, stk. 4 ||   ||   
 Artikel 121, stk. 1 og .2 || Bilag VI, del 1, punkt 51-55 ||   
 Artikel 121, stk. 3 og 4 || Bilag VI, del 1, punkt 58 og 59 ||   
 Artikel 122, stk. 1 og 2 || Bilag VI, del 1, punkt 61 og 62 ||   
 Artikel 122, stk. 3 og 4 || Bilag VI, del 1, punkt 64 og 65 ||   
 Artikel 123, stk. 1 || Bilag VI, del 1, punkt 66 og 76 ||   
 Artikel 123, stk. 2 || Bilag VI, del 1, punkt 66 ||   
 Artikel 123, stk. 3 ||   ||   
 Artikel 124, stk. 1 || Bilag VI, del 1, punkt 68, første og andet afsnit ||   
 Artikel 124, stk. 2 || Bilag VI, del 1, punkt 69 ||   
 Artikel 124, stk. 3 || Bilag VI, del 1, punkt 71 ||   
 Artikel 124, stk. 4 || Bilag VI, del 1, punkt 70 ||   
 Artikel 124, stk. 5 ||   ||   
 Artikel 125 || Bilag VI, del 1, punkt 72 ||   
 Artikel 126 || Bilag VI, del 1, punkt 73 ||   
 Artikel 127, stk. 1 || Bilag VI, del 1, punkt 74 ||   
 Artikel 127, stk. 2 || Bilag VI, del 1, punkt 75 ||   
 Artikel 127, stk. 3 || Bilag VI, del 1, punkt 77 og 78 ||   
 Artikel 127, stk. 4 || Bilag VI, del 1, punkt 79 ||   
 Artikel 127, stk. 5 || Bilag VI, del 1, punkt 80 og 81 ||   
 Artikel 128, stk. 1 || Bilag VI, del 1, punkt 86 ||   
 Artikel 128, stk. 2 ||   ||   
 Artikel 128, stk. 3 ||   ||   
 Artikel 129, stk. 1-3 || Bilag VI, del 1, punkt 82-84 ||   
 Artikel 129, stk. 4-7 || Bilag VI, del 1, punkt 87-90 ||   
 Artikel 130 || Artikel 81, stk. 1, 2 og 4 ||   
 Artikel 131, stk. 1 || Artikel 82, stk. 1 ||   
 Artikel 131, stk. 2 || Bilag VI, del 2, punkt 12-16 ||   
 Artikel 131, stk. 3 || Artikel 150, stk. 3 ||   
 Artikel 132, stk. 1 || Bilag VI, del 1, punkt 6 ||   
 Artikel 132, stk. 2 || Bilag VI, del 1, punkt 7 ||   
 Artikel 132, stk. 3 ||   ||   
 Artikel 133 || Bilag VI, del 3, punkt 1-7 ||   
 Artikel 134 || Bilag VI, del 3, punkt 8-17 ||   
 Artikel 135, stk. 1 ||   ||   
 Artikel 135, stk. 2 ||   ||   
 Artikel 136 ||   ||   
 Artikel 137, stk. 1 ||   ||   
 Artikel 137, stk. 2 ||   ||   
 Artikel 138, stk. 1 || Artikel 84 , stk. 1, og bilag VII, del 4, punkt 1 ||   
 Artikel 138, stk. 1 || Artikel 84, stk. 2 ||   
 Artikel 138, stk. 1 || Artikel 84, stk. 3 ||   
 Artikel 138, stk. 1 || Artikel 84, stk. 4 ||   
 Artikel 138, stk. 1 ||   ||   
 Artikel 139 ||   ||   
 Artikel 140 ||   ||   
 Artikel 141 ||   ||   
 Artikel 142, stk. 1 || Artikel 86, stk. 9 ||   
 Artikel 142, stk. 2-9 || Artikel 86, stk. 1-8 ||   
 Artikel 143, stk. 1 || Artikel 85, stk. 1 ||   
 Artikel 143, stk. 2 || Artikel 85, stk. 2 ||   
 Artikel 143, stk. 3 ||   ||   
 Artikel 143, stk. 4 || Artikel 85, stk. 3 ||   
 Artikel 143, stk. 5 ||   ||   
 Artikel 143, stk. 1 ||   ||   
 Artikel 144 || Artikel 85, stk. 4 og 5 ||   
 Artikel 145, stk. 1 || Artikel 89, stk. 1 ||   
 Artikel 145, stk. 2 || Artikel 89, stk. 2 ||   
 Artikel 145, stk. 3 ||   ||   
 Artikel 145, stk. 4 ||   ||   
 Artikel 146 || Artikel 87, stk. 1-10 ||   
 Artikel 147, stk. 1 og 2 || Artikel 87, stk. 11 ||   
 Artikel 147, stk. 3 og 4 || Artikel 87, stk. 12 ||   
 Artikel 147, stk. 5 ||   ||   
 Artikel 148, stk. 1 || Bilag VII, del 1, punkt 3 ||   
 Artikel 148, stk. 2 ||   ||   
 Artikel 148, stk. 3-8 || Bilag VII, del 1, punkt 4-9 ||   
 Artikel 148, stk. 9 ||   ||   
 Artikel 149 || Bilag VII, del 1, punkt 10-16 ||   
 Artikel 150, stk. 1 || Bilag VII, del 1, punkt 17 og 18 ||   
 Artikel 150, stk. 2 || Bilag VII, del 1, punkt 19-21 ||   
 Artikel 150, stk. 3 || Bilag VII, del 1, punkt 22-24 ||   
 Artikel 150, stk. 4 || Bilag VII, del 1, punkt 25 og 26 ||   
 Artikel 151 ||   ||   
 Artikel 152 || Bilag VII, del 1, punkt 27 ||   
 Artikel 153, stk. 1 || Bilag VII, del 1, punkt 28 ||   
 Artikel 153, stk. 2-5 ||   ||   
 Artikel 154, stk. 1 || Artikel 88, stk. 2 ||   
 Artikel 154, stk. 2 || Artikel 88, stk. 3 ||   
 Artikel 154, stk. 3 || Artikel 88, stk. 4 ||   
 Artikel 154, stk. 4 || Artikel 88, stk. 6 ||   
 Artikel 154, stk. 5 || Bilag VII, del 1, punkt 30 ||   
 Artikel 154, stk. 6 || Bilag VII, del 1, punkt 31 ||   
 Artikel 154, stk. 7 || Bilag VII, del 1, punkt 32 ||   
 Artikel 154, stk. 8 || Bilag VII, del 1, punkt 33 ||   
 Artikel 154, stk. 9 || Bilag VII, del 1, punkt 34 ||   
 Artikel 154, stk. 10 || Bilag VII, del 1, punkt 35 ||   
 Artikel 154, stk. 11 ||   ||   
 Artikel 155 || Bilag VII, del 1, punkt 36 ||   
 Artikel 156, stk. 1 || Bilag VII, del 2, punkt 2 ||   
 Artikel 156, stk. 2 || Bilag VII, del 2, punkt 3 ||   
 Artikel 156, stk. 3 || Bilag VII, del 2, punkt 4 ||   
 Artikel 156, stk. 4 || Bilag VII, del 2, punkt 5 ||   
 Artikel 156, stk. 5 || Bilag VII, del 2, punkt 6 ||   
 Artikel 156 , stk. 6 || Bilag VII, del 2, punkt 7 ||   
 Artikel 156, stk. 7 || Bilag VII, del 2, punkt 7 ||   
 Artikel 157, stk. 1 || Bilag VII, del 2, punkt 8 ||   
 Artikel 157, stk. 2 || Bilag VII, del 2, punkt 9 ||   
 Artikel 157, stk. 3 || Bilag VII, del 2, punkt 10 ||   
 Artikel 157, stk. 4 || Bilag VII, del 2, punkt 11 ||   
 Artikel 158, stk. 1 || Bilag VII, del 2, punkt 12 ||   
 Artikel 158, stk. 2 || Bilag VII, del 2, punkt 13 ||   
 Artikel 158, stk. 3 || Bilag VII, del 2, punkt 14 ||   
 Artikel 158, stk. 4 || Bilag VII, del 2, punkt 15 ||   
 Artikel 158, stk. 5 || Bilag VII, del 2, punkt 16 ||   
 Artikel 159, stk. 1 || Bilag VII, del 2, punkt 17 ||   
 Artikel 159, stk. 2 || Bilag VII, del 2, punkt 18 ||   
 Artikel 159, stk. 3 || Bilag VII, del 2, punkt 19 ||   
 Artikel 159, stk. 4 || Bilag VII, del 2, punkt 20 ||   
 Artikel 160, stk. 1 || Bilag VII, del 2, punkt 21 ||   
 Artikel 160, stk. 2 || Bilag VII, del 2, punkt 22 ||   
 Artikel 160, stk. 3 || Bilag VII, del 2, punkt 23 ||   
 Artikel 160, stk. 4 ||   ||   
 Artikel 161, stk. 1 || Bilag VII, del 2, punkt 24 ||   
 Artikel 161, stk. 2 || Bilag VII, del 2, punkt 25 og 26 ||   
 Artikel 161, stk. 3 || Bilag VII, del 2, punkt 27 ||   
 Artikel 162, stk. 1 || Bilag VII, del 3, punkt 1 ||   
 Artikel 162, stk. 2 || Bilag VII, del 3, punkt 2 ||   
 Artikel 162, stk. 3 || Bilag VII, del 3, punkt 3 ||   
 Artikel 162, stk. 4 || Bilag VII, del 3, punkt 4 ||   
 Artikel 162, stk. 5 || Bilag VII, del 3, punkt 5 ||   
 Artikel 162, stk. 6 || Bilag VII, del 3, punkt 6 ||   
 Artikel 162, stk. 7 || Bilag VII, del 3, punkt 7 ||   
 Artikel 162, stk. 8 || Bilag VII, del 3, punkt 9 ||   
 Artikel 162, stk. 9 || Bilag VII, del 3, punkt 10 ||   
 Artikel 162, stk. 10 || Bilag VII, del 3, punkt 11 ||   
 Artikel 163, stk. 1 || Bilag VII, del 3, punkt 12 ||   
 Artikel 163, stk. 2 ||   ||   
 Artikel 164 || Bilag VII, del 3, punkt 13 ||   
 Artikel 165, stk. 1 || Bilag VII, del 4, punkt 1 ||   
 Artikel 165, stk. 2 || Bilag VII, del 4, punkt 2 ||   
 Artikel 165, stk. 3 || Bilag VII, del 4, punkt 3 ||   
 Artikel 166, stk. 1 || Bilag VII, del 4, punkt 5- ||   
 Artikel 166, stk. 2 || Bilag VII, del 4, punkt 12 ||   
 Artikel 166, stk. 3 || Bilag VII, del 4, punkt 13-15 ||   
 Artikel 166, stk. 4 || Bilag VII, del 4, punkt 16 ||   
 Artikel 167, stk. 1 || Bilag VII, del 4, punkt 17 ||   
 Artikel 167, stk. 2 || Bilag VII, del 4, punkt 18 ||   
 Artikel 168, stk. 1 || Bilag VII, del 4, punkt 19-23 ||   
 Artikel 168, stk. 2 || Bilag VII, del 4, punkt 24 ||   
 Artikel 168, stk. 3 || Bilag VII, del 4, punkt 25 ||   
 Artikel 169, stk. 1 || Bilag VII, del 4, punkt 26-28 ||   
 Artikel 169, stk. 2 || Bilag VII, del 4, punkt 29 ||   
 Artikel 169, stk. 3 ||   ||   
 Artikel 170 || Bilag VII, del 4, punkt 30 ||   
 Artikel 171, stk. 1 || Bilag VII, del 4, punkt 31 ||   
 Artikel 171, stk. 2 || Bilag VII, del 4, punkt 32 ||   
 Artikel 171, stk. 3 || Bilag VII, del 4, punkt 33 ||   
 Artikel 171, stk. 4 || Bilag VII, del 4, punkt 34 ||   
 Artikel 171, stk. 5 || Bilag VII, del 4, punkt 35 ||   
 Artikel 172, stk. 1 || Bilag VII, del 4, punkt 36 ||   
 Artikel 172, stk. 2 || Bilag VII, del 4, punkt 37, første afsnit ||   
 Artikel 172, stk. 3 || Bilag VII, del 4, punkt 37, andet afsnit ||   
 Artikel 172, stk. 4 || Bilag VII, del 4, punkt 38 ||   
 Artikel 172, stk. 5 || Bilag VII, del 4, punkt 39 ||   
 Artikel 173, stk. 1 || Bilag VII, del 4, punkt 40 ||   
 Artikel 173, stk. 2 || Bilag VII, del 4, punkt 41 ||   
 Artikel 173, stk. 3 || Bilag VII, del 4, punkt 42 ||   
 Artikel 174, stk. 1 || Bilag VII, del 4, punkt 44 ||   
 Artikel 174, stk. 2 || Bilag VII, del 4, punkt 45 ||   
 Artikel 174, stk. 3 || Bilag VII, del 4, punkt 46 ||   
 Artikel 174, stk. 4 || Bilag VII, del 4, punkt 47 ||   
 Artikel 174, stk. 5 ||   ||   
 Artikel 174, stk. 6 ||   ||   
 Artikel 175, stk. 1 || Bilag VII, del 4, punkt 43 og 49-56 ||   
 Artikel 175, stk. 2 || Bilag VII, del 4, punkt 57 ||   
 Artikel 176, stk. 1 || Bilag VII, del 4, punkt 59-66 ||   
 Artikel 176, stk. 2 || Bilag VII, del 4, punkt 67-72 ||   
 Artikel 176, stk. 3 ||   ||   
 Artikel 177, stk. 1 || Bilag VII, del 4, punkt 73-81 ||   
 Artikel 177, stk. 2 || Bilag VII, del 4, punkt 82 ||   
 Artikel 177, stk. 3 || Bilag VII, del 4, punkt 83-86 ||   
 Artikel 178, stk. 1 || Bilag VII, del 4, punkt 87-92 ||   
 Artikel 178, stk. 2 || Bilag VII, del 4, punkt 93 ||   
 Artikel 178, stk. 3 || Bilag VII, del 4, punkt 94 og 95 ||   
 Artikel 178, stk. 4 ||   ||   
 Artikel 179, stk. 1 || Bilag VII, del 4, punkt 98-100 ||   
 Artikel 179, stk. 2 || Bilag VII, del 4, punkt 101 og 102 ||   
 Artikel 179, stk. 3 || Bilag VII, del 4, punkt 103 og 104 ||   
 Artikel 179, stk. 4 || Bilag VII, del 4, punkt 96 ||   
 Artikel 179, stk. 5 || Bilag VII, del 4, punkt 97 ||   
 Artikel 179, stk. 6 ||   ||   
 Artikel 180, stk. 1 ||   ||   
 Artikel 180, stk. 2 || Bilag VII, del 4, punkt 105 ||   
 Artikel 180, stk. 3 || Bilag VII, del 4, punkt 106 ||   
 Artikel 180, stk. 4 || Bilag VII, del 4, punkt 107 ||   
 Artikel 180, stk. 5 || Bilag VII, del 4, punkt 108 ||   
 Artikel 180, stk. 6 || Bilag VII, del 4, punkt 109 ||   
 Artikel 181 || Bilag VII, del 4, punkt 110-114 ||   
 Artikel 182 || Bilag VII, del 4, punkt 115 ||   
 Artikel 183 || Bilag VII, del 4, punkt 116 ||   
 Artikel 184 || Bilag VII, del 4, punkt 117-123 ||   
 Artikel 185, stk. 1 || Bilag VII, del 4, punkt 124 ||   
 Artikel 185, stk. 2 || Bilag VII, del 4, punkt 125 og 126 ||   
 Artikel 185, stk. 3 || Bilag VII, del 4, punkt 127 ||   
 Artikel 185, stk. 4 ||   ||   
 Artikel 186, stk. 1 || Bilag VII, del 4, punkt 128 ||   
 Artikel 186, stk. 2 || Bilag VII, del 4, punkt 129 ||   
 Artikel 187 || Bilag VII, del 4, punkt 131 ||   
 Artikel 188 || Artikel 90 og bilag VIII, del 1, punkt 2 ||   
 Artikel 189, stk. 1 || Artikel 93 , stk. 2 ||   
 Artikel 189, stk. 2 || Artikel 93 , stk. 3 ||   
 Artikel 189, stk. 3 || Bilag VIII, del 3, punkt 1 ||   
 Artikel 189, stk. 4 || Bilag VIII, del 3, punkt 2 ||   
 Artikel 189, stk. 5 || Bilag VIII, del 5, punkt 1 og 2 ||   
 Artikel 189, stk. 6 ||   ||   
 Artikel 190, stk. 1 || Artikel 92, stk. 1 ||   
 Artikel 190, stk. 2 || Artikel 92, stk. 2 ||   
 Artikel 190, stk. 3 || Artikel 92, stk. 3 ||   
 Artikel 190, stk. 4 || Artikel 92, stk. 4 ||   
 Artikel 190, stk. 5 || Artikel 92, stk. 5 ||   
 Artikel 190, stk. 6 || Artikel 92, stk. 6 ||   
 Artikel 190, stk. 7 || Bilag VIII, del 2, punkt 1 ||   
 Artikel 190, stk. 8 || Bilag VIII, del 2, punkt 2 ||   
 Artikel 190, stk. 9 ||   ||   
 Artikel 190, stk. 10 ||   ||   
 Artikel 191 || Bilag VIII, del 1, punkt 3 og 4 ||   
 Artikel 192 || Bilag VIII, del 1, punkt 5 ||   
 Artikel 193, stk. 1 || Bilag VIII, del 1, punkt 7 ||   
 Artikel 193, stk. 2 || Bilag VIII, del 1, punkt 8 ||   
 Artikel 193, stk. 3 || Bilag VIII, del 1, punkt 9 ||   
 Artikel 193, stk. 4 || Bilag VIII, del 1, punkt 10 ||   
 Artikel 193, stk. 5-9 ||   ||   
 Artikel 194, stk. 1 || Bilag VIII, del 1, punkt 11 ||   
 Artikel 194, stk. 2 ||   ||   
 Artikel 195, stk. 1 || Bilag VIII, del 1, punkt 12 ||   
 Artikel 195, stk. 2 || Bilag VIII, del 1, punkt 13-17 ||   
 Artikel 195, stk. 3 || Bilag VIII, del 1, punkt 20 ||   
 Artikel 195, stk. 4 || Bilag VIII, del 1, punkt 21 ||   
 Artikel 195, stk. 5 || Bilag VIII, del 1, punkt 22 ||   
 Artikel 195, stk. 6-10 ||   ||   
 Artikel 196 || Bilag VIII, del 1, punkt 23-25 ||   
 Artikel 197, stk. 1 || Bilag VIII, del 1, punkt 26 ||   
 Artikel 197, stk. 2 || Bilag VIII, del 1, punkt 27 ||   
 Artikel 198 || Bilag VIII, del 1, punkt 29 ||   
 Artikel 199, stk. 1 || Bilag VIII, del 1, punkt 30 og 31 ||   
 Artikel 199, stk. 2 || Bilag VIII, del 1, punkt 32 ||   
 Artikel 200 || Bilag VIII, del 2, punkt 3 ||   
 Artikel 201 || Bilag VIII, del 2, punkt 4 og 5 ||   
 Artikel 202, stk. 1 || Bilag VIII, del 2, punkt 6 ||   
 Artikel 202, stk. 2 || Bilag VIII, del 2, punkt 6a ||   
 Artikel 202, stk. 3 || Bilag VIII, del 2, punkt 6b ||   
 Artikel 202, stk. 4 || Bilag VIII, del 2, punkt 6c ||   
 Artikel 202, stk. 5 || Bilag VIII, del 2, punkt 7 ||   
 Artikel 203, stk. 1 || Bilag VIII, del 2, punkt 8 ||   
 Artikel 203, stk. 2 || Bilag VIII, del 2, punkt 8, litra a) ||   
 Artikel 203, stk. 3 || Bilag VIII, del 2, punkt 8, litra b) ||   
 Artikel 203, stk. 4 || Bilag VIII, del 2, punkt 8, litra c) ||   
 Artikel 203, stk. 5 || Bilag VIII, del 2, punkt 8, litra d) ||   
 Artikel 204, stk. 1 ||   ||   
 Artikel 204, stk. 2 || Bilag VIII, del 2, punkt 9, litra a) ||   
 Artikel 204, stk. 3 || Bilag VIII, del 2, punkt 9, litra b) ||   
 Artikel 205 || Bilag VIII, del 2, punkt 10 ||   
 Artikel 206 || Bilag VIII, del 2, punkt 11 ||   
 Artikel 207, stk. 1 || Bilag VIII, del 2, punkt 12 ||   
 Artikel 207, stk. 2 || Bilag VIII, del 2, punkt 13 ||   
 Artikel 208 , stk. 1 || Bilag VIII, del 2, punkt 14 ||   
 Artikel 208, stk. 2 || Bilag VIII, del 2, punkt 15 ||   
 Artikel 208, stk. 3 ||   ||   
 Artikel 209, stk. 1 || Bilag VIII, del 2, punkt 16 ||   
 Artikel 209, stk. 2 || Bilag VIII, del 2, punkt 17 ||   
 Artikel 209, stk. 3 ||   ||   
 Artikel 210, stk. 1 || Bilag VIII, del 2, punkt 18 ||   
 Artikel 210, stk. 2 || Bilag VIII, del 2, punkt 19 ||   
 Artikel 211, stk. 1 || Bilag VIII, del 2, punkt 20 ||   
 Artikel 211, stk. 2 || Bilag VIII, del 2, punkt 21 ||   
 Artikel 212, stk. 1 || Bilag VIII, del 2, punkt 22 ||   
 Artikel 212, stk. 2 ||   ||   
 Artikel 212, stk. 3 ||   ||   
 Artikel 213 || Bilag VIII, del 3, punkt 3 ||   
 Artikel 214 || Bilag VIII, del 3, punkt 4 ||   
 Artikel 215, stk. 1 || Bilag VIII, del 3, punkt 5 ||   
 Artikel 215, stk. 2 || Bilag VIII, del 3, punkt 6-10 ||   
 Artikel 215, stk. 3 || Bilag VIII, del 3, punkt 11 ||   
 Artikel 215, stk. 4 || Bilag VIII, del 3, punkt 22 og 23 ||   
 Artikel 215, stk. 5 ||   ||   
 Artikel 216, stk. 1 || Bilag VIII, del 3, punkt 12-15 ||   
 Artikel 216, stk. 2 || Bilag VIII, del 3, punkt 16 ||   
 Artikel 216, stk. 3 || Bilag VIII, del 3, punkt 17 ||   
 Artikel 216, stk. 4 || Bilag VIII, del 3, punkt 18 og 19 ||   
 Artikel 216, stk. 5 || Bilag VIII, del 3, punkt 20 og 21 ||   
 Artikel 216, stk. 6 || Bilag VIII, del 3, punkt 22 og 23 ||   
 Artikel 216, stk. 7-9 ||   ||   
 Artikel 217, stk. 1 || Bilag VIII, del 3, punkt 24 ||   
 Artikel 217, stk. 2 || Bilag VIII, del 3, punkt 25 ||   
 Artikel 217, stk. 3 || Bilag VIII, del 3, punkt 26 ||   
 Artikel 217, stk. 4 || Bilag VIII, del 3, punkt 27 ||   
 Artikel 217, stk. 5 || Bilag VIII, del 3, punkt 28 ||   
 Artikel 217, stk. 6 || Bilag VIII, del 3, punkt 29 ||   
 Artikel 217, stk. 7 ||   ||   
 Artikel 218, stk. 1 || Bilag VIII, del 3, punkt 30-32 ||   
 Artikel 218, stk. 2 || Bilag VIII, del 3, punkt 33 ||   
 Artikel 218, stk. 3 || Bilag VIII, del 3, punkt 34 og 35 ||   
 Artikel 218, stk. 4-7 ||   ||   
 Artikel 219, stk. 1 || Bilag VIII, del 3, punkt 36 ||   
 Artikel 219, stk. 2 || Bilag VIII, del 3, punkt 37-40 ||   
 Artikel 219, stk. 3-6 ||   ||   
 Artikel 220, stk. 1 || Bilag VIII, del 3, punkt 42-46 ||   
 Artikel 220, stk. 2 || Bilag VIII, del 3, punkt 47-52 ||   
 Artikel 220, stk. 3 || Bilag VIII, del 3, punkt 53-56 ||   
 Artikel 221 || Bilag VIII, del 3, punkt 57 ||   
 Artikel 222, stk. 1 || Bilag VIII, del 3, punkt 58 ||   
 Artikel 222, stk. 2 ||   ||   
 Artikel 222, stk. 3 ||   ||   
 Artikel 223, stk. 1 || Bilag VIII, del 3, punkt 60 ||   
 Artikel 223, stk. 2 || Bilag VIII, del 3, punkt 61 ||   
 Artikel 224, stk. 1 || Bilag VIII, del 3, punkt 62-65 ||   
 Artikel 224, stk. 2 || Bilag VIII, del 3, punkt 66 ||   
 Artikel 224, stk. 3 || Bilag VIII, del 3, punkt 67 ||   
 Artikel 225, stk. 1 || Bilag VIII, del 3, punkt 68-71 ||   
 Artikel 225, stk. 2 || Bilag VIII, del 3, punkt 72 ||   
 Artikel 225, stk. 3 || Bilag VIII, del 3, punkt 73 og 74 ||   
 Artikel 226, stk. 1 || Bilag VIII, del 3, punkt 76 ||   
 Artikel 226, stk. 2 || Bilag VIII, del 3, punkt 77 ||   
 Artikel 226, stk. 3 || Bilag VIII, del 3, punkt 78 ||   
 Artikel 227, stk. 1 || Bilag VIII, del 3, punkt 79 ||   
 Artikel 227, stk. 2 || Bilag VIII, del 3, punkt 80 ||   
 Artikel 227, stk. 3 || Bilag VIII, del 3, punkt 80a ||   
 Artikel 227, stk. 4 || Bilag VIII, del 3, punkt 81 og 82 ||   
 Artikel 228, stk. 1 || Bilag VIII, del 3, punkt 83 ||   
 Artikel 228, stk. 2 || Bilag VIII, del 3, punkt 83 ||   
 Artikel 228, stk. 3 || Bilag VIII, del 3, punkt 84 ||   
 Artikel 228, stk. 4 || Bilag VIII, del 3, punkt 85 ||   
 Artikel 229 || Bilag VIII, del 3, punkt 86 ||   
 Artikel 230, stk. 1 || Bilag VIII, del 3, punkt 87 ||   
 Artikel 230, stk. 2 || Bilag VIII, del 3, punkt 88 ||   
 Artikel 230, stk. 3 || Bilag VIII, del 3, punkt 89 ||   
 Artikel 231, stk. 1 || Bilag VIII, del 3, punkt 90 ||   
 Artikel 231, stk. 2 || Bilag VIII, del 3, punkt 91 ||   
 Artikel 231, stk. 3 || Bilag VIII, del 3, punkt 92 ||   
 Artikel 232, stk. 1 || Bilag VIII, del 4, punkt 1 ||   
 Artikel 232, stk. 2 || Bilag VIII, del 4, punkt 2 ||   
 Artikel 233, stk. 1 || Bilag VIII, del 4, punkt 3 ||   
 Artikel 233, stk. 2 || Bilag VIII, del 4, punkt 4 ||   
 Artikel 233, stk. 3 || Bilag VIII, del 4, punkt 5 ||   
 Artikel 234, stk. 1 || Bilag VIII, del 4, punkt 6 ||   
 Artikel 234, stk. 2 || Bilag VIII, del 4, punkt 7 ||   
 Artikel 234, stk. 3 || Bilag VIII, del 4, punkt 8 ||   
 Artikel 235 || Bilag VIII, del 6, punkt 1 ||   
 Artikel 236 || Bilag VIII, del 6, punkt 2 ||   
 Artikel 237, nr. 1)-9) || Bilag IX, del 1, punkt 1 ||   
 Artikel 237, nr. 10) || Artikel 4, punkt 37 ||   
 Artikel 237, nr. 11) || Artikel 4, punkt 38 ||   
 Artikel 237, nr. 12) || Artikel 4, punkt 41 ||   
 Artikel 237, nr. 13) ||   ||   
 Artikel 237, nr. 14) ||   ||   
 Artikel 238, stk. 1 || Bilag IX, del 2, punkt 1 ||   
 Artikel 238, stk. 2 || Bilag IX, del 2, punkt 1a ||   
 Artikel 238, stk. 3 || Bilag IX, del 2, punkt 1b ||   
 Artikel 238, stk. 4 || Bilag IX, del 2, punkt 1c ||   
 Artikel 238, stk. 5 || Bilag IX, del 2, punkt 1d ||   
 Artikel 238, stk. 6 ||   ||   
 Artikel 239, stk. 1 || Bilag IX, del 2, punkt 2 ||   
 Artikel 239, stk. 2 || Bilag IX, del 2, punkt 2a ||   
 Artikel 239, stk. 3 || Bilag IX, del 2, punkt 2b ||   
 Artikel 239, stk. 4 || Bilag IX, del 2, punkt 2c ||   
 Artikel 239, stk. 5 || Bilag IX, del 2, punkt 2d ||   
 Artikel 239, stk. 6 ||   ||   
 Artikel 240, stk. 1 || Artikel 95 , stk. 1 ||   
 Artikel 240, stk. 2 || Artikel 95 , stk. 2 ||   
 Artikel 240, stk. 3 || Artikel 96 , stk. 2 ||   
 Artikel 240, stk. 4 || Artikel 96 , stk. 3 ||   
 Artikel 240, stk. 5 || Artikel 96 , stk. 4 ||   
 Artikel 240, stk. 6 ||   ||   
 Artikel 241, stk. 1 || Bilag IX, del 4, punkt 2 og 3 ||   
 Artikel 241, stk. 2 || Bilag IX, del 4, punkt 5 ||   
 Artikel 241, stk. 3 || Bilag IX, del 4, punkt 5 ||   
 Artikel 242, stk. 1 || Bilag IX, del 4, punkt 60 ||   
 Artikel 242, stk. 2 || Bilag IX, del 4, punkt 61 ||   
 Artikel 242, stk. 3 ||   ||   
 Artikel 242, stk. 4 ||   ||   
 Artikel 243, stk. 1 || Artikel 101, stk. 1 ||   
 Artikel 243, stk. 2 || Artikel 101 , stk. 2 ||   
 Artikel 243, stk. 3 ||   ||   
 Artikel 244 || Bilag IX, del 2, punkt 3 og 4 ||   
 Artikel 245 || Bilag IX, del 2, punkt 5-7 ||   
 Artikel 246 || Bilag IX, del 4, punkt 6 og 7 ||   
 Artikel 247 || Bilag IX, del 4, punkt 8 ||   
 Artikel 248, stk. 1 || Bilag IX, del 4, punkt 9 og 10 ||   
 Artikel 248, stk. 2 || Bilag IX, del 4, punkt 10 (ændring) ||   
 Artikel 249 || Bilag IX, del 4, punkt 11 og 12 ||   
 Artikel 250, stk. 1 || Bilag IX, del 4, punkt 13 ||   
 Artikel 250, stk. 2 || Bilag IX, del 4, punkt 15 ||   
 Artikel 251, stk. 1 || Artikel 100 ||   
 Artikel 251, stk. 2 || Bilag IX, del 4, punkt 17-20 ||   
 Artikel 251, stk. 3 || Bilag IX, del 4, punkt 21 ||   
 Artikel 251, stk. 4 || Bilag IX, del 4, punkt 22 og 23 ||   
 Artikel 251, stk. 5 || Bilag IX, del 4, punkt 24 og 25 ||   
 Artikel 251, stk. 6 || Bilag IX, del 4, punkt 26-29 ||   
 Artikel 251, stk. 7 || Bilag IX, del 4, punkt 30 ||   
 Artikel 251, stk. 8 || Bilag IX, del 4, punkt 32 ||   
 Artikel 251, stk. 9 || Bilag IX, del 4, punkt 33 ||   
 Artikel 252 || Bilag IX, del 4, punkt 34 ||   
 Artikel 253 || Bilag IX, del 4, punkt 35 og 36 ||   
 Artikel 254, stk. 1 || Bilag IX, del 4, punkt 38, 39 og 41 ||   
 Artikel 254, stk. 2 || Bilag IX, del 4, punkt 42 ||   
 Artikel 254, stk. 3 || Bilag IX, del 4, punkt 43 ||   
 Artikel 254, stk. 4 || Bilag IX, del 4, punkt 44 ||   
 Artikel 254, stk. 5 ||   ||   
 Artikel 255 || Bilag IX, del 4, punkt 45 ||   
 Artikel 256, stk. 1 || Bilag IX, del 4, punkt 46, 47 og 49 ||   
 Artikel 256, stk. 2 || Bilag IX, del 4, punkt 51 ||   
 Artikel 257, stk. 1 || Bilag IX, del 4, punkt 52 ||   
 Artikel 257, stk. 2 || Bilag IX, del 4, punkt 53 ||   
 Artikel 257, stk. 3 || Bilag IX, del 4, punkt 54 ||   
 Artikel 257, stk. 4 ||   ||   
 Artikel 258, stk. 1 || Bilag IX, del 4, punkt 55 og 57 ||   
 Artikel 258, stk. 2 || Bilag IX, del 4, punkt 58 ||   
 Artikel 258, stk. 3 || Bilag IX, del 4, punkt 59 ||   
 Artikel 259, stk. 1 || Bilag IX, del 4, punkt 62 ||   
 Artikel 259, stk. 2 || Bilag IX, del 4, punkt 63-65 ||   
 Artikel 259, stk. 3 || Bilag IX, del 4, punkt 66 og 67 ||   
 Artikel 259, stk. 4 ||   ||   
 Artikel 260, stk. 1 || Bilag IX, del 4, punkt 68 ||   
 Artikel 260, stk. 2 || Bilag IX, del 4, punkt 70 ||   
 Artikel 260, stk. 3 || Bilag IX, del 4, punkt 71 (ændring) ||   
 Artikel 261, stk. 1 || Bilag IX, del 4, punkt 72 ||   
 Artikel 261, stk. 2 || Bilag IX, del 4, punkt 73 ||   
 Artikel 261, stk. 3 || Bilag IX, del 4, punkt 74 og 75 ||   
 Artikel 261, stk. 4 || Bilag IX, del 4, punkt 76 ||   
 Artikel 262, stk. 1 || Artikel 97, stk. 1 ||   
 Artikel 262, stk. 2 || Artikel 97, stk. 2 ||   
 Artikel 262, stk. 3 || Artikel 97, stk. 3 ||   
 Artikel 263 || Bilag IX, del 3, punkt 1 ||   
 Artikel 264 || Bilag IX, del 3, punkt 2-7 ||   
 Artikel 265 || Artikel 98 , stk. 1, og bilag IX, del 3, punkt 8 og 9 ||   
 Artikel 266, nr. 1) ||   || CAD, bilag II, punkt 5 
 Artikel 266, nr. 2) ||   ||   
 Artikel 267, nr. 1) || Bilag III, del 1, punkt 2 ||   
 Artikel 267, nr. 2) || Bilag III, del 1, punkt 3 ||   
 Artikel 267, nr. 3) || Bilag III, del 1, punkt 4 ||   
 Artikel 267, nr. 4) || Bilag III, del 1, punkt 5 ||   
 Artikel 267, nr. 5) || Bilag III, del 1, punkt 6 ||   
 Artikel 267, nr. 6) || Bilag III, del 1, punkt 7 ||   
 Artikel 267, nr. 7) || Bilag III, del 1, punkt 8 ||   
 Artikel 267, nr. 8) || Bilag III, del 1, punkt 9 ||   
 Artikel 267, nr. 9) || Bilag III, del 1, punkt 10 ||   
 Artikel 267, nr. 10) || Bilag III, del 1, punkt 11 ||   
 Artikel 267, nr. 11) || Bilag III, del 1, punkt 12 ||   
 Artikel 267, nr. 12) || Bilag III, del 1, punkt 13 ||   
 Artikel 267, nr. 13) || Bilag III, del 1, punkt 14 ||   
 Artikel 267, nr. 14) || Bilag III, del 1, punkt 15 ||   
 Artikel 267, nr. 15) || Bilag III, del 1, punkt 16 ||   
 Artikel 267, nr. 16) || Bilag III, del 1, punkt 17 ||   
 Artikel 267, nr. 17) || Bilag III, del 1, punkt 18 ||   
 Artikel 267, nr. 18) || Bilag III, del 1, punkt 19 ||   
 Artikel 267, nr. 19) || Bilag III, del 1, punkt 20 ||   
 Artikel 267, nr. 20) || Bilag III, del 1, punkt 21 ||   
 Artikel 267, nr. 21) || Bilag III, del 1, punkt 22 ||   
 Artikel 267, nr. 22) || Bilag III, del 1, punkt 23 ||   
 Artikel 267, nr. 23) || Bilag III, del 1, punkt 26 ||   
 Artikel 267, nr. 24) || Bilag III, del 1, punkt 27 ||   
 Artikel 267, nr. 25) || Bilag III, del 1, punkt 28 ||   
 Artikel 267, nr. 26) || Bilag III, del 7, litra a) ||   
 Artikel 267, nr. 27) || Bilag III, del 7, litra a) ||   
 Artikel 267, nr. 28)-31) ||   ||   
 Artikel 268, stk. 1 || Bilag III, del 2, punkt 1 ||   
 Artikel 268, stk. 2 || Bilag III, del 2, punkt 2 ||   
 Artikel 268, stk. 3 || Bilag III, del 2, punkt 3, første og andet afsnit ||   
 Artikel 268, stk. 4 || Bilag III, del 2, punkt 3, tredje afsnit ||   
 Artikel 268, stk. 5 || Bilag III, del 2, punkt 4 ||   
 Artikel 268, stk. 6 || Bilag III, del 2, punkt 5 ||   
 Artikel 268, stk. 7 || Bilag III, del 2, punkt 7 ||   
 Artikel 268, stk. 8 || Bilag III, del 2, punkt 8 ||   
 Artikel 269, stk. 1 || Bilag III, del 3 ||   
 Artikel 269, stk. 2 || Bilag III, del 3 ||   
 Artikel 269, stk. 3 || Bilag III, del 3 ||   
 Artikel 270, stk. 1 || Bilag III, del 4 ||   
 Artikel 270, stk. 2 || Bilag III, del 4, fodnote 4 ||   
 Artikel 271, stk. 1 || Bilag III, del 5, punkt 1 ||   
 Artikel 271, stk. 2 || Bilag III, del 5, punkt 2 ||   
 Artikel 272, stk. 1 || Bilag III, del 5, punkt 3 og 4 ||   
 Artikel 272, stk. 2 || Bilag III, del 5, punkt 5 ||   
 Artikel 272, stk. 3 ||   ||   
 Artikel 272, stk. 4 ||   ||   
 Artikel 273, stk. 1 ||   ||   
 Artikel 273, stk. 2 || Bilag III, del 5, punkt 6 ||   
 Artikel 273, stk. 3 || Bilag III, del 5, punkt 7 ||   
 Artikel 273, stk. 4 || Bilag III, del 5, punkt 8 ||   
 Artikel 274, stk. 1 || Bilag III, del 5, punkt 11 ||   
 Artikel 274, stk. 2 || Bilag III, del 5, punkt 12 ||   
 Artikel 275, stk. 1 ||   ||   
 Artikel 275, stk. 2 || Bilag III, del 5, punkt 13 ||   
 Artikel 275, stk. 3 || Bilag III, del 5, punkt 14 ||   
 Artikel 276, stk. 1 ||   ||   
 Artikel 276, stk. 2 || Bilag III, del 5, punkt 15 ||   
 Artikel 276, stk. 3 || Bilag III, del 5, punkt 16 ||   
 Artikel 276, stk. 4 || Bilag III, del 5, punkt 17 ||   
 Artikel 276, stk. 5 || Bilag III, del 5, punkt 18 ||   
 Artikel 276, stk. 6 || Bilag III, del 5, punkt 19 ||   
 Artikel 276, stk. 7 || Bilag III, del 5, punkt 20 ||   
 Artikel 276, stk. 8 || Bilag III, del 5, punkt 21 ||   
 Artikel 277, stk. 1 || Bilag III, del 6, punkt 1 ||   
 Artikel 277, stk. 2 || Bilag III, del 6, punkt 2 ||   
 Artikel 277, stk. 3 || Bilag III, del 6, punkt 3 ||   
 Artikel 277, stk. 4 || Bilag III, del 6, punkt 4 ||   
 Artikel 277, stk. 5 ||   ||   
 Artikel 277, stk. 6 ||   ||   
 Artikel 278, stk. 1 || Bilag III, del 6, punkt 5 ||   
 Artikel 278, stk. 2 || Bilag III, del 6, punkt 6 ||   
 Artikel 278, stk. 3 || Bilag III, del 6, punkt 6 ||   
 Artikel 278, stk. 4 || Bilag III, del 6, punkt 7 ||   
 Artikel 278, stk. 5 || Bilag III, del 6, punkt 8 ||   
 Artikel 278, stk. 6 || Bilag III, del 6, punkt 9 ||   
 Artikel 278, stk. 7 || Bilag III, del 6, punkt 10 ||   
 Artikel 278, stk. 8 || Bilag III, del 6, punkt 11 (ændring) ||   
 Artikel 278, stk. 9 || Bilag III, del 6, punkt 12 ||   
 Artikel 278, stk. 10 || Bilag III, del 6, punkt 13 ||   
 Artikel 278, stk. 11 || Bilag III, del 6, punkt 14 ||   
 Artikel 278, stk. 12 || Bilag III, del 6, punkt 15 ||   
 Artikel 278, stk. 13 ||   ||   
 Artikel 279, stk. 1 || Bilag III, del 6, punkt 16 ||   
 Artikel 279, stk. 2-7 ||   ||   
 Artikel 280, stk. 1 || Bilag III, del 6, punkt 18 og 25 ||   
 Artikel 280, stk. 2 || Bilag III, del 6, punkt 19 ||   
 Artikel 280, stk. 3 ||   ||   
 Artikel 280, stk. 4 || Bilag III, del 6, punkt 20 ||   
 Artikel 280, stk. 5 || Bilag III, del 6, punkt 21 ||   
 Artikel 280, stk. 6 || Bilag III, del 6, punkt 22 ||   
 Artikel 280, stk. 7 || Bilag III, del 6, punkt 23 ||   
 Artikel 280, stk. 8 || Bilag III, del 6, punkt 24 ||   
 Artikel 281, stk. 1 || Bilag III, del 6, punkt 17 ||   
 Artikel 281, stk. 2 ||   ||   
 Artikel 281, stk. 3 ||   ||   
 Artikel 281, stk. 4 ||   ||   
 Artikel 282 || Bilag III, del 6, punkt 26 ||   
 Artikel 283, stk. 1 || Bilag III, del 6, punkt 27 ||   
 Artikel 283, stk. 2 || Bilag III, del 6, punkt 28 ||   
 Artikel 283, stk. 3 ||   ||   
 Artikel 283, stk. 4 || Bilag III, del 6, punkt 29 ||   
 Artikel 283, stk. 5 || Bilag III, del 6, punkt 30 ||   
 Artikel 283, stk. 6 || Bilag III, del 6, punkt 31 ||   
 Artikel 284, stk. 1 || Bilag III, del 6, punkt 32 ||   
 Artikel 284, stk. 2 || Bilag III, del 6, punkt 33 ||   
 Artikel 284, stk. 3-10 ||   ||   
 Artikel 285, stk. 1 || Bilag III, del 6, punkt 34 ||   
 Artikel 285, stk. 2 || Bilag III, del 6, punkt 35 ||   
 Artikel 285, stk. 3 ||   ||   
 Artikel 285, stk. 4 ||   ||   
 Artikel 285, stk. 5 ||   ||   
 Artikel 285, stk. 6 ||   ||   
 Artikel 286, stk. 1 || Bilag III, del 6, punkt 36 ||   
 Artikel 286, stk. 2 ||   ||   
 Artikel 286, stk. 3 || Bilag III, del 6, punkt 38 ||   
 Artikel 286, stk. 4 || Bilag III, del 6, punkt 39 ||   
 Artikel 286, stk. 5 || Bilag III, del 6, punkt 40 ||   
 Artikel 286, stk. 6 || Bilag III, del 6, punkt 41 ||   
 Artikel 286, stk. 7 ||   ||   
 Artikel 286, stk. 8 ||   ||   
 Artikel 286, stk. 9 ||   ||   
 Artikel 286, stk. 10 ||   ||   
 Artikel 287, stk. 1 || Bilag III, del 6, punkt 42 ||   
 Artikel 287, stk. 2-5 ||   ||   
 Artikel 287, stk. 6 || Bilag III, del 6, punkt 42 ||   
 Artikel 288, stk. 1 ||   ||   
 Artikel 288, stk. 2 ||   ||   
 Artikel 288, stk. 3 ||   ||   
 Artikel 289 || Bilag III, del 7, punkt a) ||   
 Artikel 290, stk. 1 ||   ||   
 Artikel 290, stk. 2 || Bilag III, del 7, litra b), nr. v) ||   
 Artikel 290, stk. 3 ||   ||   
 Artikel 291, stk. 1 || Bilag III, del 7, litra b), nr. iii) ||   
 Artikel 291, stk. 2 || Bilag III, del 7, litra b), nr. iv) ||   
 Artikel 291, stk. 3 || Bilag III, del 7, litra b) , nr. v) ||   
 Artikel 291, stk. 4 || Bilag III, del 7, litra b), femte afsnit, litra c) og d) ||   
 Artikel 292, stk. 1 || Bilag III, del 7, litra c) ||   
 Artikel 292, stk. 2 || Bilag III, del 7, litra c) ||   
 Artikel 292, stk. 3 || Bilag III, del 7, litra c) ||   
 Artikel 292, stk. 4 ||   ||   
 Artikel 293, stk. 1 ||   ||   
 Artikel 293, stk. 2 ||   || Bilag II, punkt 7-11 
 Artikel 294, nr. 1 ||   ||   
 Artikel 295 ||   ||   
 Artikel 296 ||   ||   
 Artikel 297 ||   ||   
 Artikel 298 ||   ||   
 Artikel 299 ||   ||   
 Artikel 300 ||   ||   
 Artikel 301, stk. 1 || Artikel 104, stk. 6 ||   
 Artikel 301, stk. 2 || Artikel 105, stk. 1 og 2 ||   
 Artikel 301, stk. 3 ||   ||   
 Artikel 302, stk. 1 || Artikel 102, stk. 2 og 3 ||   
 Artikel 302, stk. 2 ||   ||   
 Artikel 303, stk. 3 || Artikel 102, stk. 4 ||   
 Artikel 303, stk. 3 || Bilag X, del 4, punkt 1 ||   
 Artikel 303, stk. 3 || Bilag X, del 4, punkt 2 ||   
 Artikel 303, stk. 4 ||   ||   
 Artikel 303, stk. 5 ||   ||   
 Artikel 304, stk. 1 || Bilag X, del 1, punkt 1 ||   
 Artikel 305, stk. 2 || Bilag X, del 1, punkt 2-4 ||   
 Artikel 305, stk. 3 || Bilag X, del 1, punkt 5 og 6 ||   
 Artikel 305, stk. 3 ||   ||   
 Artikel 306, stk. 1 || Artikel 104 , stk. 1 ||   
 Artikel 306, stk. 2 || Bilag X, del 2, punkt 1, første afsnit ||   
 Artikel 306, stk. 3 || Bilag X, del 2, punkt 1, andet afsnit ||   
 Artikel 306, stk. 4 || Bilag X, del 2, punkt 2 ||   
 Artikel 307, stk. 1 || Bilag X, del 2, punkt 4 ||   
 Artikel 307, stk. 2 ||   ||   
 Artikel 307, stk. 3 ||   ||   
 Artikel 308, stk. 1 || Bilag X, del 2, punkt 5-7 ||   
 Artikel 308, stk. 2 || Bilag X, del 2, punkt 10 og 11 ||   
 Artikel 309 || Bilag X, del 2, punkt 12 ||   
 Artikel 310 || Bilag X, del 3, punkt 1-7 ||   
 Artikel 311, stk. 1 || Bilag X, del 3, punkt 1 ||   
 Artikel 311, stk. 2 || Bilag X, del 3, punkt 8-12 ||   
 Artikel 311, stk. 3 || Bilag X, del 3, punkt 13-18 ||   
 Artikel 311, stk. 4 || Bilag X, del 3, punkt 19 ||   
 Artikel 311, stk. 5 || Bilag X, del 3, punkt 20 ||   
 Artikel 311, stk. 6 || Bilag X, del 3, punkt 21-24 ||   
 Artikel 311, stk. 7 ||   ||   
 Artikel 312, stk. 1 || Bilag X, del 3, punkt 25 ||   
 Artikel 312, stk. 2 || Bilag X, del 3, punkt 26 ||   
 Artikel 312, stk. 3 || Bilag X, del 3, punkt 27 ||   
 Artikel 312, stk. 4 || Bilag X, del 3, punkt 28 ||   
 Artikel 312, stk. 5 || Bilag X, del 3, punkt 29 ||   
 Artikel 313 || Bilag X, del 5 ||   
 Artikel 314, stk. 1 ||   || Artikel 26 
 Artikel 314, stk. 2 ||   || Artikel 26 
 Artikel 314, stk. 3 ||   ||   
 Artikel 315 ||   ||   
 Artikel 316, stk. 1 ||   || Bilag I, punkt 1 
 Artikel 316, stk. 2 ||   || Bilag I, punkt 2 
 Artikel 316, stk. 3 ||   || Bilag I, punkt 3 
 Artikel 317, stk. 1 ||   || Bilag I, punkt 4 
 Artikel 317, stk. 2 ||   ||   
 Artikel 318, stk. 1 ||   || Bilag I, punkt 5 
 Artikel 318, stk. 2 ||   ||   
 Artikel 319 ||   || Bilag I, punkt 7 
 Artikel 320, stk. 1 ||   || Bilag I, punkt 9 
 Artikel 320, stk. 2 ||   || Bilag I, punkt 10 
 Artikel 321, stk. 1 ||   || Bilag I, punkt 8 
 Artikel 321, stk. 2 ||   || Bilag I, punkt 8 
 Artikel 322 ||   || Bilag I, punkt 11 
 Artikel 323 ||   || Bilag I, punkt 13 
 Artikel 324 ||   || Bilag I, punkt 14 
 Artikel 325, stk. 1 ||   || Bilag I, punkt 14 
 Artikel 325, stk. 2 ||   || Bilag I, punkt 14 
 Artikel 325, stk. 3 ||   || Bilag I, punkt 14 
 Artikel 325, stk. 4 ||   || Artikel 19, stk. 1 
 Artikel 326, stk. 1 ||   || Bilag I, punkt 16a 
 Artikel 326, stk. 2 ||   || Bilag I, punkt 16a 
 Artikel 326, stk. 3 ||   || Bilag I, punkt 16a 
 Artikel 326, stk. 4 ||   || Bilag I, punkt 16a 
 Artikel 326, stk. 4 ||   || Bilag I, punkt 16a 
 Artikel 327, stk. 1 ||   || Bilag I, punkt 14a 
 Artikel 327, stk. 2 ||   || Bilag I, punkt 14b 
 Artikel 327, stk. 3 ||   || Bilag I, punkt 14c 
 Artikel 327, stk. 4 ||   || Bilag I, punkt 14a 
 Artikel 328, stk. 1 ||   || Bilag I, punkt 17 
 Artikel 328, stk. 2 ||   || Bilag I, punkt 18 
 Artikel 328, stk. 3 ||   || Bilag I, punkt 19 
 Artikel 328, stk. 4 ||   || Bilag I, punkt 20 
 Artikel 328, stk. 5 ||   || Bilag I, punkt 21 
 Artikel 328, stk. 6 ||   || Bilag I, punkt 22 
 Artikel 328, stk. 7 ||   || Bilag I, punkt 23 
 Artikel 328, stk. 8 ||   || Bilag I, punkt 24 
 Artikel 328, stk. 9 ||   || Bilag I, punkt 25 
 Artikel 329, stk. 1 ||   || Bilag I, punkt 26 
 Artikel 329, stk. 2 ||   || Bilag I, punkt 27 
 Artikel 329, stk. 3 ||   || Bilag I, punkt 28 
 Artikel 329, stk. 4 ||   || Bilag I, punkt 29 
 Artikel 329, stk. 5 ||   || Bilag I, punkt 30 
 Artikel 329, stk. 6 ||   || Bilag I, punkt 31 
 Artikel 329, stk. 7 ||   || Bilag I, punkt 32 
 Artikel 330, stk. 1 ||   || Bilag I, punkt 33 
 Artikel 330, stk. 2 ||   || Bilag I, punkt 33 
 Artikel 330, stk. 3 ||   ||   
 Artikel 331 ||   || Bilag I, punkt 34 
 Artikel 332 ||   || Bilag I, punkt 36 
 Artikel 333, stk. 1 ||   ||   
 Artikel 333, stk. 2 ||   || Bilag I, punkt 37 
 Artikel 333, stk. 3 ||   || Bilag I, punkt 38 
 Artikel 334, stk. 1 ||   || Bilag I, punkt 41 
 Artikel 334, stk. 2 ||   || Bilag I, punkt 41 
 Artikel 335, stk. 1 ||   || Bilag I, punkt 42 
 Artikel 335, stk. 2 ||   ||   
 Artikel 335, stk. 3 ||   || Bilag I, punkt 43 
 Artikel 335, stk. 4 ||   || Bilag I, punkt 44 
 Artikel 335, stk. 5 ||   || Bilag I, punkt 45 
 Artikel 335, stk. 6 ||   || Bilag I, punkt 46 
 Artikel 336 ||   || Bilag I, punkt 8 
 Artikel 337, stk. 1 ||   || Bilag I, punkt 48 og 49 
 Artikel 337, stk. 2 ||   || Bilag I, punkt 50 
 Artikel 338 ||   || Bilag I, punkt 51 
 Artikel 339, stk. 1 ||   || Bilag I, punkt 53 
 Artikel 339, stk. 2 ||   || Bilag I, punkt 54 
 Artikel 339, stk. 3 ||   || Bilag I, punkt 55 
 Artikel 339, stk. 4 ||   || Bilag I, punkt 56 
 Artikel 340 ||   || Bilag III, punkt 1 
 Artikel 341, stk. 1 ||   || Bilag III, punkt 2, og punkt 2.4 
 Artikel 341, stk. 2 ||   || Bilag III, punkt 2.2 
 Artikel 341, stk. 3 ||   || Bilag III, punkt 2.1 
 Artikel 341, stk. 4 ||   || Bilag III, punkt 2.2 
 Artikel 341, stk. 5 ||   ||   
 Artikel 342, stk. 1 ||   || Bilag III, punkt 2.1 
 Artikel 342, stk. 2 ||   || Bilag III, punkt 2.1 
 Artikel 342, stk. 3 ||   || Bilag III, punkt 2.1 
 Artikel 343, stk. 1 ||   || Bilag III, punkt 3.1 
 Artikel 343, stk. 2 ||   || Bilag III, punkt 3.2 
 Artikel 343, stk. 3 ||   || Bilag III, punkt 3.2 
 Artikel 343, stk. 4 ||   ||   
 Artikel 344 ||   ||   
 Artikel 345 ||   ||   
 Artikel 346, stk. 1 ||   || Bilag IV, punkt 1 
 Artikel 346, stk. 2 ||   || Bilag IV, punkt 2 
 Artikel 346, stk. 3 ||   || Bilag IV, punkt 3 
 Artikel 346, stk. 4 ||   || Bilag IV, punkt 4 
 Artikel 346, stk. 5 ||   || Bilag IV, punkt 6 
 Artikel 347, stk. 1 ||   || Bilag IV, punkt 8 
 Artikel 347, stk. 2 ||   || Bilag IV, punkt 9 
 Artikel 347, stk. 3 ||   || Bilag IV, punkt 10 
 Artikel 347, stk. 4 ||   || Bilag IV, punkt 12 
 Artikel 348, stk. 1 ||   || Bilag IV, punkt 13 
 Artikel 348, stk. 2 ||   || Bilag IV, punkt 14 
 Artikel 348, stk. 3 ||   || Bilag IV, punkt 15 
 Artikel 348, stk. 4 ||   || Bilag IV, punkt 16 
 Artikel 348, stk. 5 ||   || Bilag IV, punkt 17 
 Artikel 348, stk. 6 ||   || Bilag IV, punkt 18 
 Artikel 349, stk. 1 ||   || Bilag IV, punkt 19 
 Artikel 349, stk. 2 ||   || Bilag IV, punkt 20 
 Artikel 350 ||   || Bilag IV, punkt 21 
 Artikel 351 ||   ||   
 Artikel 352, stk. 1 ||   || Bilag V, punkt 1 
 Artikel 352, stk. 2 ||   ||   
 Artikel 352, stk. 3 ||   ||   
 Artikel 353, stk. 1 ||   || Bilag V, punkt 10b 
 Artikel 353, stk. 2 ||   ||   
 Artikel 353, stk. 3 ||   ||   
 Artikel 354, stk. 1 ||   || Bilag V, punkt 10 
 Artikel 354, stk. 2 ||   || Bilag V, punkt 10a 
 Artikel 355, stk. 1 ||   || Bilag V, punkt 7 
 Artikel 355, stk. 2 ||   || Bilag V, punkt 8 
 Artikel 355, stk. 3 ||   || Bilag V, punkt 9 
 Artikel 355, stk. 4 ||   || Bilag V, punkt 10 
 Artikel 355, stk. 5 ||   || Bilag V, punkt 8 
 Artikel 356, stk. 1 ||   || Bilag V, punkt 11 
 Artikel 356, stk. 2 ||   || Bilag V, punkt 12 
 Artikel 356, stk. 3 ||   || Bilag V, punkt 12 
 Artikel 357, stk. 1 ||   || Bilag V, punkt 2 
 Artikel 357, stk. 2 ||   || Bilag V, punkt 2 
 Artikel 357, stk. 3 ||   || Bilag V, punkt 5 
 Artikel 357, stk. 4 ||   ||   
 Artikel 358, stk. 1 ||   || Bilag V, punkt 3 
 Artikel 358, stk. 2 ||   ||   
 Artikel 359, stk. 1 ||   || Bilag V, punkt 5 
 Artikel 360, stk. 1 ||   || Bilag V, punkt 5 
 Artikel 360, stk. 2 ||   ||   
 Artikel 361 ||   || Bilag V, punkt 5a 
 Artikel 362 ||   || Bilag V, punkt 5b 
 Artikel 363, stk. 1 ||   || Bilag V, punkt 5c 
 Artikel 363, stk. 2 ||   || Bilag V, punkt 5d 
 Artikel 363, stk. 3 ||   || Bilag V, punkt 5d 
 Artikel 363, stk. 4 ||   || Bilag V, punkt 5d 
 Artikel 363, stk. 5 ||   || Bilag V, punkt 5d 
 Artikel 363, stk. 6 ||   || Bilag V, punkt 5d 
 Artikel 363, stk. 7 ||   ||   
 Artikel 364, stk. 1 ||   || Bilag V, punkt 5a 
 Artikel 364, stk. 2 ||   || Bilag V, punkt 5e 
 Artikel 365, stk. 1 ||   || Bilag V, punkt 5f 
 Artikel 365, stk. 2 ||   || Bilag V, punkt 5g 
 Artikel 365, stk. 3 ||   || Bilag V, punkt 5h 
 Artikel 365, stk. 4 ||   || Bilag V, punkt 5h 
 Artikel 365, stk. 5 ||   || Bilag V, punkt 5i 
 Artikel 365, stk. 6 ||   || Bilag V, punkt 5 
 Artikel 366 ||   || Bilag V, punkt 5j 
 Artikel 367 ||   ||   
 Artikel 367, stk. 4 ||   || Bilag V, punkt 5l 
 Artikel 367, stk. 5 ||   || Bilag V, punkt 5l 
 Artikel 367, stk. 6 ||   || Bilag V, punkt 5l 
 Artikel 368 ||   || Bilag II, punkt 1 
 Artikel 369, stk. 1 ||   || Bilag II, punkt 2 
 Artikel 369, stk. 2 ||   || Bilag II, punkt 3 
 Artikel 369, stk. 3 ||   ||   
 Artikel 370 ||   || Bilag II, punkt 4 
 Artikel 371 ||   ||   
 Artikel 372 ||   ||   
 Artikel 373 ||   ||   
 Artikel 374 ||   ||   
 Artikel 375 ||   ||   
 Artikel 376 ||   || Artikel 28, stk. 1 
 Artikel 377 ||   ||   
 Artikel 378 ||   ||   
 Artikel 379, stk. 1 || Artikel 106, stk. 1 ||   
 Artikel 379, stk. 2 || Artikel 106, stk. 1 ||   
 Artikel 379, stk. 3 ||   || Artikel 29, stk. 1 
 Artikel 379, stk. 4 ||   || Artikel 30, stk. 1 
 Artikel 379, stk. 5 ||   || Artikel 29, stk. 2 
 Artikel 379, stk. 6 || Artikel 106, stk. 2 ||   
 Artikel 379, stk. 7 || Artikel 106, stk. 3 ||   
 Artikel 379, stk. 8 ||   ||   
 Artikel 380 || Artikel 107 ||   
 Artikel 381 || Artikel 108 ||   
 Artikel 382 || Artikel 109 ||   
 Artikel 383, stk. 1 || Artikel 110, stk. 1 ||   
 Artikel 383, stk. 2 || Artikel 110, stk. 2 ||   
 Artikel 384, stk. 1 || Artikel 111, stk. 1 ||   
 Artikel 384, stk. 2 || Artikel 111, stk. 4 ||   
 Artikel 384, stk. 3 || Artikel 30, stk. 4 ||   
 Artikel 384, stk. 4 ||   || Artikel 31 
 Artikel 385 ||   ||   
 Artikel 386, stk. 1 ||   || Bilag VI, punkt 1 
 Artikel 386, stk. 2 ||   || Bilag VI, punkt 2 
 Artikel 386, stk. 3 ||   || Bilag VI, punkt 3 
 Artikel 387 ||   || Artikel 32, stk. 1 
 Artikel 388, stk. 1 || Artikel 112, stk. 1 ||   
 Artikel 388, stk. 2 || Artikel 112, stk. 2 ||   
 Artikel 388, stk. 3 || Artikel 112, stk. 3 ||   
 Artikel 388, stk. 4 ||   ||   
 Artikel 389, stk. 1 || Artikel 113, stk. 3 ||   
 Artikel 389, stk. 2 || Artikel 113, stk. 4 ||   
 Artikel 390, stk. 1 || Artikel 114, stk. 1 ||   
 Artikel 390, stk. 2 || Artikel 114, stk. 2 ||   
 Artikel 390, stk. 3 || Artikel 114, stk. 3 ||   
 Artikel 391, stk. 1 || Artikel 115, stk. 1 ||   
 Artikel 391, stk. 2 || Artikel 115, stk. 2 ||   
 Artikel 392, stk. 1 || Artikel 117, stk. 1 ||   
 Artikel 392, stk. 2 || Artikel 117, stk. 2 ||   
 Artikel 393 ||   ||   
 Artikel 394, stk. 1 || Artikel 122a, stk. 1 ||   
 Artikel 394, stk. 2 || Artikel 122a, stk. 2 ||   
 Artikel 394, stk. 3 || Artikel 122a, stk. 3 ||   
 Artikel 394, stk. 4 || Artikel 122a, stk. 4 ||   
 Artikel 395 ||   ||   
 Artikel 396 ||   ||   
 Artikel 397 ||   ||   
 Artikel 398 ||   ||   
 Artikel 399 ||   ||   
 Artikel 400 ||   ||   
 Artikel 401 ||   ||   
 Artikel 402 ||   ||   
 Artikel 403 ||   ||   
 Artikel 404 ||   ||   
 Artikel 405 ||   ||   
 Artikel 406 ||   ||   
 Artikel 407 ||   ||   
 Artikel 408 ||   ||   
 Artikel 409 ||   ||   
 Artikel 410 ||   ||   
 Artikel 411 ||   ||   
 Artikel 412 ||   ||   
 Artikel 413 ||   ||   
 Artikel 414 ||   ||   
 Artikel 415 ||   ||   
 Artikel 416 ||   ||   
 Artikel 417 ||   ||   
 Artikel 418, stk. 1 || Artikel 145, stk. 1 ||   
 Artikel 418, stk. 2 || Artikel 145, stk. 2 ||   
 Artikel 418, stk. 3 || Artikel 145, stk. 3 ||   
 Artikel 418, stk. 4 || Artikel 145, stk. 4 ||   
 Artikel 419, stk. 1 || Bilag XII, del 1, punkt 1, og artikel 146, stk. 1 ||   
 Artikel 419, stk. 2 || Artikel 146, stk. 2, og bilag XII, del 1, punkt 2 og 3 ||   
 Artikel 419, stk. 3 || Artikel 146, stk. 3 ||   
 Artikel 420 || Artikel 147 og bilag XII, del 1, punkt 4 ||   
 Artikel 421, stk. 1 || Artikel 148 ||   
 Artikel 421, stk. 2 ||   ||   
 Artikel 422, stk. 1 || Bilag XII, del 2, punkt 1 ||   
 Artikel 422, stk. 2 ||   ||   
 Artikel 423 || Bilag XII, del 2, punkt 2 ||   
 Artikel 424 ||   ||   
 Artikel 425 || Bilag XII, del 2, punkt 4 og 8 ||   
 Artikel 426 || Bilag XII, del 2, punkt 5 ||   
 Artikel 427 ||   ||   
 Artikel 428 || Bilag XII, del 2, punkt 6 ||   
 Artikel 429 || Bilag XII, del 2, punkt 7 ||   
 Artikel 430 || Bilag XII, del 2, punkt 9 ||   
 Artikel 431 || Bilag XII, del 2, punkt 11 ||   
 Artikel 432 || Bilag XII, del 2, punkt 12 ||   
 Artikel 433 || Bilag XII, del 2, punkt 13 ||   
 Artikel 434 || Bilag XII, del 2, punkt 14 ||   
 Artikel 435, stk. 1 || Bilag XII, del 2, punkt 15 ||   
 Artikel 435, stk. 2 ||   ||   
 Artikel 436 ||   ||   
 Artikel 437 || Bilag XII, del 3, punkt 1 ||   
 Artikel 438 || Bilag XII, del 3, punkt 2 ||   
 Artikel 439 || Bilag XII, del 3, punkt 3 ||   
 Artikel 440 ||   ||   
 Artikel 441, afsnit 1 || Artikel 150, stk. 1 || Artikel 41 
 Artikel 441, afsnit 2 ||   ||   
 Artikel 442 ||   ||   
 Artikel 443 ||   ||   
 Artikel 444 ||   ||   
 Artikel 445, stk. 1 || Artikel 151a ||   
 Artikel 445, stk. 2 || Artikel 151a ||   
 Artikel 445, stk. 3 || Artikel 151a ||   
 Artikel 445, stk. 4 ||   ||   
 Artikel 445, stk. 5 ||   ||   
 Artikel 446 ||   ||   
 Artikel 447 ||   ||   
 Artikel 448 ||   ||   
 Artikel 459 ||   ||   
 Artikel 450 ||   ||   
 Artikel 451 ||   ||   
 Artikel 452 ||   ||   
 Artikel 453 ||   ||   
 Artikel 454 ||   ||   
 Artikel 455 ||   ||   
 Artikel 456 ||   ||   
 Artikel 457 ||   ||   
 Artikel 458 ||   ||   
 Artikel 459 ||   ||   
 Artikel 460 ||   ||   
 Artikel 461 ||   ||   
 Artikel 462 ||   ||   
 Artikel 463 ||   ||   
 Artikel 464 ||   ||   
 Artikel 465 ||   ||   
 Artikel 466 ||   ||   
 Artikel 467 ||   ||   
 Artikel 468 ||   ||   
 Artikel 469 ||   ||   
 Artikel 470 ||   ||   
 Artikel 471 ||   ||   
 Artikel 472 ||   ||   
 Artikel 473 ||   ||   
 Artikel 474 ||   ||   
 Artikel 475 ||   ||   
 Artikel 476 || Artikel 152, stk. 5 ||   
 Artikel 477 ||   ||   
 Artikel 478 ||   ||   
 Artikel 479 ||   ||   
 Artikel 480 ||   ||   
 Artikel 481 ||   ||   
 Artikel 482 ||   ||   
 Artikel 483 ||   ||   
 Artikel 484 ||   ||   
 Artikel 485 ||   ||   
 Artikel 486 ||   ||   
 Artikel 487 ||   ||   
 Artikel 488 ||   ||   
 Bilag I || Bilag II ||   
 Bilag II || Bilag IV ||   
 Bilag III ||   ||   
 Bilag IV, del 1 || Artikel 152, stk. 5, og artikel 1, nr. 14)-19), i direktiv 2000/12/EF ||   
 Bilag IV, del 2 || Artikel 152, stk. 5, og artikel 42 i direktiv 2000/12/EF ||   
 Bilag IV, del 3 || Artikel 152, stk. 5, og artikel 43 i direktiv 2000/12/EF ||   
 Bilag IV, del 4 || Artikel 152, stk. 5, og artikel 44 i direktiv 2000/12/EF ||   
 Bilag IV, del 5 || Artikel 152, stk. 5, og artikel 45 i direktiv 2000/12/EF ||   
 Bilag IV, del 6 || Artikel 152, stk. 5, og artikel 46 i direktiv 2000/12/EF ||   
FINANSIERINGSOVERSIGT TIL FORSLAGET
1.           FORSLAGETS/INITIATIVETS RAMME 
              1.1.    Forslagets/initiativets betegnelse 
              1.2.    Berørt(e) politikområde(r) inden for
ABM/ABB-strukturen
              1.3.    Forslagets/initiativets art 
              1.4.    Mål 
              1.5.    Forslagets/initiativets begrundelse 
              1.6.    Varighed og finansielle virkninger 
              1.7.    Påtænkt(e) forvaltningsmetode(r) 
2.           FORVALTNINGSFORANSTALTNINGER 
              2.1.    Bestemmelser om tilsyn og rapportering 
              2.2.    Forvaltnings- og kontrolordning 
              2.3.    Foranstaltninger til forebyggelse af svig og
uregelmæssigheder 
3.           FORSLAGETS/INITIATIVETS ANSLÅEDE
FINANSIELLE VIRKNINGER 
              3.1.    Berørt(e) udgiftspost(er) i budgettet og
udgiftsområde(r) i den flerårige finansielle ramme 
              3.2.    Anslåede virkninger for udgifterne 
              3.2.1. Sammenfatning af de anslåede virkninger for udgifterne 
              3.2.2. Anslåede virkninger for aktionsbevillingerne 
              3.2.3. Anslåede virkninger for administrationsbevillingerne
              3.2.4. Forenelighed med indeværende flerårige finansielle ramme
              3.2.5. Tredjemands bidrag til finansieringen 
              3.3.    Anslåede virkninger for indtægterne
FINANSIERINGSOVERSIGT
TIL FORSLAGET

1.                      
FORSLAGETS/INITIATIVETS RAMME 
1.1.                
Forslagets/initiativets betegnelse 

Forslag
til Europa-Parlamentets og Rådets forordning om reguleringskrav for
kreditinstitutter og investeringsselskaber

1.2.                
Berørt(e) politikområde(r) inden for
ABM/ABB-strukturen[1] 

Det
indre marked: finansmarkederne
Det
indre marked: finansielle institutioner

1.3.                
Forslagets/initiativets art 

ý Forslaget/initiativet
drejer sig om en ny foranstaltning 
¨ Forslaget/initiativet
drejer sig om en ny foranstaltning som opfølgning på et pilotprojekt/en
forberedende foranstaltning[2] 
¨ Forslaget/initiativet drejer sig om forlængelse
af en eksisterende foranstaltning 
¨ Forslaget/initiativet
drejer sig om omlægning af en foranstaltning til en ny foranstaltning 

1.4.                
Mål
1.4.1.          
Det eller de af Kommissionens flerårige
strategiske mål, som forslaget/initiativet vedrører 

Først
og fremmest hænger initiativet sammen med det strategiske mål om at forbedre
reguleringen af og tilsynet med finansmarkederne. Den i hidtil uset omfang
ydede skatteyderbetalte støtte til bankerne må følges op af en gennemgribende
reform, hvor der tages fat på de reguleringsmæssige svagheder, som er kommet
for en dag under finanskrisen. Denne reform af bankreguleringen i EU afspejler
resultatet af det internationalt koordinerede arbejde om Basel III-regelsættet
vedrørende kapital- og likviditetskrav og ligger på linje med et andet
strategisk mål, nemlig at fastsætte internationale standarder gennem samarbejde
og aftaler med internationale partnere.

1.4.2.          
Specifikke mål og berørte ABM/ABB-aktiviteter

Specifikt mål nr. 1 (det
indre marked – finansielle institutioner)
Forbedre
kapitalkravsordningen for bank-, forsikrings- og pensionssektoren
Specifikt
mål nr. 1 (det indre marked – finansmarkederne)
Fremme
finansmarkedernes stabilitet og integritet gennem hensigtsmæssigt tilsyn,
robuste markedsinfrastrukturer og et højt gennemsigtighedsniveau
Ud
over de to nævnte specifikke mål, der fremgår af MARKT-forvaltningsplanen for
2011, har initiativet til formål at bidrage til følgende specifikke mål, der
fremgår af konsekvensanalyserne til forslagene:
- forbedring
af bankernes risikostyring
-
forhindring af regelarbitrage
-
større retlig klarhed
-
formindskelse af overholdelsesbyrden
-
mere lige konkurrencevilkår
- forbedring af tilsynssamarbejdet og ‑samordningen
-
begrænsning af bankernes långivnings konjunkturafhængighed
Berørte ABM/ABB-aktiviteter
Finansmarkederne,
finansielle institutioner  

1.4.3.          
Forventede resultater og virkninger

Angiv, hvilke
virkninger forslaget/initiativet forventes at få for modtagerne/målgruppen.
Forslaget
forventes at skabe et bedre kapitalgrundlag og at forbedre
likviditetsrisikostyringen i EU's banksektor. Dette forventes igen at medføre
mindre hyppige systemiske bankkriser i fremtiden. Den større finansielle
stabilitet forventes at give økonomiske nettofordele i form af en årlig
stigning i EU's BNP på 0,3-2 %. Disse fordele vil gavne en lang række
interessenter, både enkeltpersoner, små og mellemstore virksomheder og store
banker i deres egenskab af låntagere og långivere og helt generelt långivere,
statslige forvaltninger og EU-borgere.
EBA
vil spille en vigtig rolle for at nå disse mål, idet EBA i henhold til
forslaget skal udarbejde over 50 bindende tekniske standarder om forskellige
politikspørgsmål. Disse bindende tekniske standarder, som i sidste ende skal
godkendes af Kommissionen, vil være afgørende for at sikre, at bestemmelser af
særdeles teknisk karakter gennemføres ensartet i hele EU, og at de foreslåede
politikker fungerer efter hensigten. EBA's arbejde forventes derfor at bidrage
til, at de relevante strategiske og specifikke mål, der er nævnt i afsnit 1.4.1
og 14.2, nås.

1.4.4.          
Virknings- og resultatindikatorer 

Angiv indikatorerne
til kontrol af forslagets/initiativets gennemførelse.
1.
Forventede resultater: 
-
øget finansiel stabilitet gennem bedre regulering af og bedre tilsyn med banker
-
mere solidt kapitalgrundlag for EU-bankerne og forbedret
likviditetsrisikostyring.
Indikatorer:

-
udviklingen i omkostningerne til beskyttelse mod finansielle institutioners
misligholdelse
-
procentdel af banker, der klarer EU's stresstest
-
EU-bankernes kapitalprocenter og kapitalbuffere, der mere end opfylder
kapitalkravet.
2.
Forventede resultater:
-
forbedret effektivitet i EU's bankregulering og -tilsyn
Indikator:
-
antal bindende tekniske standarder udarbejdet i tide af EBA

1.5.                
Forslagets/initiativets begrundelse 
1.5.1.          
Behov, der skal opfyldes på kort eller lang
sigt 

Baseret
på de to forslag skal omkring 60 % af de bindende tekniske standarder, som
EBA skal udarbejde, være færdige i 2013, hvilket betyder, at BTA får brug for
flere fuldtidsækvivalenter for at kunne klare arbejdsbyrden. Det øgede antal
fuldtidsækvivalenter må bibeholdes de følgende år med henblik på at ændre de
allerede udarbejdede bindende tekniske standarder og udarbejde de resterende
40 %.  På lang sigt vil der desuden på grundlag af fremtidige forslag til
retsakter inden for bankregulering i EU komme mere arbejde i tilknytning til
udarbejdelse af bindende tekniske standarder.

1.5.2.          
Merværdien ved en indsats fra EU's side

Der
er flere vægtige grunde til, at en indsats fra EU's side gennem dette initiativ
giver en merværdi. Heriblandt kan nævnes:
-
behovet for at forbedre integrationen af det indre marked for bankvirksomhed i
EU 
-
afhjælpning af de markedssvigt og reguleringsmæssige problemer, som kom for en
dag under finanskrisen 
-
stop for de muligheder for regelarbitrage, der findes med den gældende
lovgivning og
sikring
af en konsekvent og sammenhængende tilgang på EU-plan til de forskellige
spørgsmål, der er omfattet af EU-initiativet, som vil indebære, at
medlemsstaterne ikke behøver at følge individuelle strategier, der risikerer at
medføre en opsplitning af det indre marked. 
Det
vigtigste faktor er, at kun en fælles indsats på EU-plan kan forventes
effektivt at give finansiel stabilitet og bremse overdreven procyklisk udvikling,
da den politik, der i øjeblikket er rettet mod disse vigtige systemiske
aspekter enten er afstemt efter nationale behov eller simpelthen
ikke-eksisterende. 

1.5.3.          
Erfaringer fra lignende foranstaltninger

Med
hensyn til bindende tekniske standarder er 2011 det første år, hvor disse
anvendes. De første sæt bindende tekniske standarder, der har tilknytning til
den gældende lovgivning, skal derfor først forelægges for Kommissionen.

1.5.4.          
Sammenhæng med andre relevante instrumenter og
eventuel synergivirkning

Forslaget
stemmer overens med Europa-Parlamentets og Rådets forordning (EU) nr. 1093/2010
af 24. november 2010 om oprettelse af en europæisk tilsynsmyndighed (Den
Europæiske Banktilsynsmyndighed).

1.6.                
Varighed og finansielle virkninger 

¨ Forslag/initiativ af begrænset
varighed 
–     
¨  Forslag/initiativ gældende fra [DD/MM]ÅÅÅÅ til
[DD/MM]ÅÅÅÅ 
–     
¨  Finansielle virkninger fra ÅÅÅÅ til ÅÅÅÅ 
ý Forslag/initiativ af ubegrænset
varighed
–     
–   Iværksættelse med en indkøringsperiode fra ÅÅÅÅ
til ÅÅÅÅ
–     
derefter gennemførelse i fuldt omfang

1.7.                
Påtænkt(e) forvaltningsmetode(r)[3] 

¨ Direkte central forvaltning ved Kommissionen 
¨ Indirekte central forvaltning ved uddelegering af gennemførelsesopgaver til:
–     
¨  gennemførelsesorganer 
–     
ý  organer oprettet af Fællesskaberne[4]

–     
¨  nationale offentligretlige organer/organer med
offentlige tjenesteydelsesopgaver 
–     
¨  personer, som har fået pålagt at gennemføre
specifikke aktioner i henhold til afsnit V i traktaten om Den Europæiske Union,
og som er identificeret i den relevante basisretsakt, jf. artikel 49 i finansforordningen
¨ Delt forvaltning
sammen med medlemsstaterne 
¨ Decentral forvaltning sammen med tredjelande 
¨ Fælles forvaltning
sammen med internationale organisationer (angives nærmere)
Hvis der angives flere
forvaltningsmetoder, gives der en nærmere forklaring i afsnittet
"Bemærkninger".
Bemærkninger 

2.                      
FORVALTNINGSFORANSTALTNINGER 
2.1.                
Bestemmelser om tilsyn og rapportering 

Hyppighed og
betingelser angives.
I
henhold til artikel 81 i forordning (EU) nr.1093/2002 skal Kommissionen senest
den 2. januar 2014 og derefter hvert tredje år offentliggøre en generel rapport
om de erfaringer, der er indhøstet fra EBA's virksomhed og de i denne
forordning fastsatte procedurer. Denne rapport skal bl.a. indeholde en
evaluering af, i hvor høj grad det er lykkedes de nationale tilsyn indbyrdes at
tilnærme tilsynspraksis, og hvorvidt EBA's ressourcer er tilstrækkelige til, at
tilsynsmyndigheden kan løse sine opgaver. Rapporten skal sendes til
Europa-Parlamentet og Rådet.

2.2.                
Forvaltnings- og kontrolordning 
2.2.1.          
Konstaterede risici 

Der
har været gennemført tre konsekvensanalyser vedrørende de to forslag, hvor
omkostningerne og fordelene ved forskellige politikmodeller i tilknytning til
de forskellige problemområder, er blevet vurderet. 
Med
hensyn til EBA's opgaver er der risiko for, at effektiviteten af de foreslåede
regler undergraves af EBA's manglende evne – som følge for få menneskelige
ressourcer –til at levere de bindende tekniske standarder af høj kvalitet inden
for de frister, der er fastsat i Kommissionens forslag. 

2.2.2.          
Påtænkt(e) forvaltningsmetode(r) 

EBA's
forvaltnings- og kontrolsystemer er beskrevet i kapitel III i forordning (EU)
nr. 1093/2010.
Som
nævnt i afsnit 2.1 skal Kommissionen desuden i henhold til artikel 81 i denne
forordning hvert tredje år offentliggøre en generel rapport om de erfaringer,
der er indhøstet fra EBA's virksomhed og de i denne forordning fastsatte
procedurer. 

2.3.                
Foranstaltninger til forebyggelse af svig og
uregelmæssigheder 

Angiv eksisterende og
påtænkte forebyggelses- og beskyttelsesforanstaltninger.
I
henhold til artikel 66 i forordning (EU) nr. 1093/2010 finder forordning (EF)
nr. 1073/1999 med henblik på bekæmpelse af svig, korruption og andre ulovlige
handlinger ubegrænset anvendelse på EBA. EBA tiltræder den interinstitutionelle
aftale om de interne undersøgelser, der foretages af OLAF, og vedtager omgående
de nødvendige bestemmelser, som gælder for alle EBA's ansatte.
Det
fastsættes udtrykkeligt i finansieringsafgørelserne og de dertil knyttede
aftaler og gennemførelsesinstrumenter, at Revisionsretten og OLAF om nødvendigt
kan foretage kontrol på stedet hos modtagerne af midler udbetalt af EBA og hos
det personale, der er ansvarligt for tildelingen af disse midler.

3.                      
FORSLAGETS/INITIATIVETS ANSLÅEDE FINANSIELLE VIRKNINGER 
3.1.                
Berørt(e) udgiftspost(er) i budgettet og
udgiftsområde(r) i den flerårige finansielle ramme 

Eksisterende udgiftsposter i budgettet 
I samme rækkefølge som
udgiftsområderne i den flerårige finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens art || Bidrag 
 Nummer  1A Konkurrenceevne for vækst og beskæftigelse || OB/IOB ([5])   || fra EFTA-lande[6]   || fra kandidat-lande || fra tredjelande || iht. artikel 18, stk. 1, litra aa), i finansforordningen 
   || 12.04.02.01 EBA - Tilskud til afsnit 1 og 2 (personaleudgifter og administrationsudgifter) || OB || JA || NEJ || NEJ || NEJ 
Nye budgetposter, som der er søgt om 
I samme rækkefølge som udgiftsområderne i den flerårige
finansielle ramme og budgetposterne.
 Udgifts-område i den flerårige finansielle ramme || Budgetpost || Udgiftens art || Bidrag 
 Nummer [Betegnelse………………………………..] || OB/IOB || fra EFTA-lande || fra kandidat-lande || fra tredjelande || iht. artikel 18, stk. 1, litra aa), i finansforordningen 
   || [XX.YY.YY.YY]   ||   || JA/NEJ || JA/NEJ || JA/NEJ || JA/NEJ 

3.2.                
Anslåede virkninger for udgifterne 
3.2.1.          
Sammenfatning af de anslåede virkninger for
udgifterne 

i mio. EUR (tre decimaler)
 Udgiftsområde i den flerårige finansielle ramme: || Nummer 1A || Konkurrenceevne for vækst og beskæftigelse 
 GD: MARKT ||   ||   || År 2013[7]   || År 2014 || År 2015 || I ALT 
  Aktionsbevillinger ||   ||   ||   ||   
 12.04.02.01 || Forpligtelser || (1) || 0,690 || 0,590 || 0,590 || 1,870 
 Betalinger || (2) || 0,690 || 0,590 || 0,590 || 1,870 
 Administrationsbevillinger finansieret  over bevillingsrammen for særprogrammer[8]   ||   ||   ||   ||   
 Budgetpostens nummer ||   || (3) ||   ||   ||   ||   
 Bevillinger I ALT til GC MARKT || Forpligtelser || =1+1a +3 || 0,690 || 0,590 || 0,590 || 1,870 
 Betalinger || =2+2a +3 || 0,690 || 0,590 || 0,590 || 1,870 
  Aktionsbevillinger I ALT || Forpligtelser || (4) || 0,690 || 0,590 || 0,590 || 1,870 
 Betalinger || (5) || 0,690 || 0,590 || 0,590 || 1,870 
  Administrationsbevillinger finansieret over bevillingsrammen for særprogrammer I ALT || (6) ||   ||   ||   ||   
 Bevillinger I ALT under UDGIFTSOMRÅDE <1A> i den flerårige finansielle ramme || Forpligtelser || =4+ 6 || 0,690 || 0,590 || 0,590 || 1,870 
 Betalinger || =5+ 6 || 0,690 || 0,590 || 0,590 || 1,870 
Hvis flere udgiftsområder påvirkes af forslaget /
initiativet:
  Aktionsbevillinger I ALT || Forpligtelser || (4) ||   ||   ||   ||   
 Betalinger || (5) ||   ||   ||   ||   
  Administrationsbevillinger finansieret over bevillingsrammen for særprogrammer I ALT || (6) ||   ||   ||   ||   
 Bevillinger I ALT under UDGIFTSOMRÅDE 1-4 i den flerårige finansielle ramme (Referencebeløb) || Forpligtelser || =4+ 6 ||   ||   ||   ||   
 Betalinger || =5+ 6 ||   ||   ||   ||   
 Udgiftsområde i den flerårige finansielle ramme: || 5 || Administration 
i mio. EUR (tre decimaler)
   ||   ||   || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I ALT 
 GD: <…….> || 
  Menneskelige ressourcer ||   ||   ||   ||   ||   ||   ||   ||   
  Andre administrationsudgifter ||   ||   ||   ||   ||   ||   ||   ||   
 I ALT DG <…….> || Bevillinger ||   ||   ||   ||   ||   ||   ||   ||   
 Bevillinger I ALT under UDGIFTSOMRÅDE 5 i den flerårige finansielle ramme || (Forpligtelser i alt = betalinger i alt) ||   ||   ||   ||   ||   ||   ||   ||   
i mio. EUR (tre decimaler)
   ||   ||   || År 2013[9]   || År 2014 || År 2015 || I ALT 
 Bevillinger I ALT under UDGIFTSOMRÅDE 1-5 i den flerårige finansielle ramme || Forpligtelser || 0,690 || 0,590 || 0,590 || 1,870 
 Betalinger || 0,690 || 0,590 || 0,590 || 1,870 

3.2.2.          
Anslåede virkninger for aktionsbevillingerne

–     
¨  Forslaget/initiativet medfører ikke anvendelse
af aktionsbevillinger 
–     
ý  Forslaget/initiativet medfører anvendelse af
aktionsbevillinger som anført herunder:
De
specifikke mål for forslaget er beskrevet i afsnit 1.4.2. EBA forventes især
som output at producere under anvendelse af de ressourcer, der anmodes om, er
bindende tekniske standarder. I henhold til forslaget skal EBA udarbejde
omkring 55 bindende tekniske standarder, heraf 60 % inden udgangen af
2013. På grund af initiativets art kan
nedenstående tabel ikke udfyldes, da det ikke er muligt at henføre bindende
tekniske standarder til et enkelt specifikt mål, da en bindende teknisk
standard som regel tjener til at opfylde flere specifikke mål samtidigt. For
eksempel vil en bindende teknisk standard om kohærent anvendelse af fradrag fra
den lovpligtige kapital bidrage til i) at forbedre risikostyringen; ii) at
begrænse mulighederne for regelarbitrage; iii) at give større retlig klarhed
iv) at skabe mere lige konkurrencevilkår; v) at forbedre tilsynssamarbejdet og ‑samordningen
Forpligtelsesbevillinger i mio. EUR (tre decimaler)
 Der angives mål og resultater   ò ||   ||   || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I ALT 
 RESULTATER 
 Type resul­tater[10]   || Resul­taternes gnsntl. omkost­ninger || Resultater (antal) || Om­kost­ninger || Resultater (antal) || Om­kost­ninger || Resultater (antal) || Om­kost­ninger || Resultater (antal) || Om­kost­ninger || Resultater (antal) || Om­kost­ninger || Resultater (antal) || Om­kost­ninger || Resultater (antal) || Om­kost­ninger || Samle­de resul­tater (antal) || Samlede omkost-ninger 
 SPECIFIKT MÅL NR. 1[11]   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal for specifikt mål nr. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 SPECIFIKT MÅL NR. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Resultat ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal for specifikt mål nr. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 OMKOSTNINGER I ALT ||   ||   ||   ||   ||   ||   ||   ||   ||   ||   ||   ||   ||   ||   ||   ||   

3.2.3.          
Anslåede virkninger for
administrationsbevillingerne - ikke relevant
3.2.3.1.    
Resumé 

–     
¨  Forslaget/initiativet medfører ikke anvendelse
af administrationsbevillinger 
–     
¨  Forslaget/initiativet medfører anvendelse af
administrationsbevillinger som anført herunder:
i mio. EUR (tre
decimaler)
   || År N [12]   || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) || I ALT 
 UDGIFTSOMRÅDE 5 i den flerårige finansielle ramme ||   ||   ||   ||   ||   ||   ||   ||   
 Menneskelige ressourcer ||   ||   ||   ||   ||   ||   ||   ||   
 Andre administrationsudgifter ||   ||   ||   ||   ||   ||   ||   ||   
 Subtotal UDGIFTSOMRÅDE 5 i den flerårige finansielle ramme ||   ||   ||   ||   ||   ||   ||   ||   
 Uden for UDGIFTSOMRÅDE 5[13] i den flerårige finansielle ramme   ||   ||   ||   ||   ||   ||   ||   ||   
 Menneskelige ressourcer ||   ||   ||   ||   ||   ||   ||   ||   
 Andre administrationsudgifter ||   ||   ||   ||   ||   ||   ||   ||   
 Subtotal uden for UDGIFTSOMRÅDE 5 i den flerårige finansielle ramme ||   ||   ||   ||   ||   ||   ||   ||   
 I ALT ||   ||   ||   ||   ||   ||   ||   ||   

3.2.3.2.    
 Anslået behov for
menneskelige ressourcer 

–     
¨  Forslaget/initiativet medfører ikke anvendelse
af menneskelige ressourcer 
–     
¨  Forslaget/initiativet medfører anvendelse af
menneskelige ressourcer som anført herunder:
Overslag angives i hele tal (eller med højst
en decimal)
 ||   || År N || År N+1 || År N+2 || År N+3 || Der indsættes flere år, hvis virkningerne varer længere (jf. punkt 1.6) 
  Stillinger i stillingsfortegnelsen (tjenestemænd og midlertidigt ansatte) || 
 || XX 01 01 01 (i hovedsædet og i Kommissionens repræsentationskontorer) ||   ||   ||   ||   ||   ||   ||   
 || XX 01 01 02 (i delegationer) ||   ||   ||   ||   ||   ||   ||   
 || XX 01 05 01 (indirekte forskning) ||   ||   ||   ||   ||   ||   ||   
 || 10 01 05 01 (direkte forskning) ||   ||   ||   ||   ||   ||   ||   
 ||  Eksternt personale (i fuldtidsækvivalenter) [14]   || 
 || XX 01 02 01 01 (KA, V, UNE under den samlede bevillingsramme) ||   ||   ||   ||   ||   ||   ||   
 || XX 01 02 02 (KA, V, UED, LA og UNE i delegationerne) ||   ||   ||   ||   ||   ||   ||   
 || XX 01 04 yy [15]   || - i hovedsædet[16]   ||   ||   ||   ||   ||   ||   ||   
 || - i delegationerne ||   ||   ||   ||   ||   ||   ||   
 || XX 01 05 02 (KA, V, UNE – indirekte forskning) ||   ||   ||   ||   ||   ||   ||   
 || 10 01 05 02 (KA, V, UNE – direkte forskning)) ||   ||   ||   ||   ||   ||   ||   
 || Andre budgetposter (skal angives) ||   ||   ||   ||   ||   ||   ||   
 || I ALT ||   ||   ||   ||   ||   ||   ||   
XX angiver det
berørte politikområde eller budgetafsnit.
Personalebehovet vil
blive dækket ved hjælp af det personale, som GD'et allerede har afsat til
aktionen, og/eller interne rokader i GD'et, eventuelt suppleret med yderligere bevillinger,
som tildeles det ansvarlige GD i forbindelse med den årlige tildelingsprocedure
under hensyntagen til de budgetmæssige begrænsninger.
Opgavebeskrivelse:
 Tjenestemænd og midlertidigt ansatte ||   
 Eksternt personale ||   

3.2.4.          
Forenelighed med indeværende flerårige
finansielle ramme 

–     
¨  Forslaget/initiativet er foreneligt med
indeværende flerårige finansielle ramme.
–     
ý  Forslaget/initiativet kræver omlægning af det
relevante udgiftsområde i den flerårige finansielle ramme.
Der redegøres for omlægningen med angivelse af de
berørte budgetposter og beløbenes størrelse.
Nyt initiativ fra Kommissionen.
–     
¨  Forslaget/initiativet kræver, at
fleksibilitetsinstrumentet anvendes, eller at den flerårige finansielle ramme
revideres[17]
Der redegøres for behovet med angivelse af de berørte
udgiftsområder og budgetposter og beløbenes størrelse.

3.2.5.          
Tredjemands bidrag til finansieringen 

–     
Forslaget/initiativet indeholder bestemmelser om
samfinansiering, jf. følgende overslag:
i mio. EUR (tre decimaler)
   || År 2013 || År 2014 || År 2015 || I alt 
 Organ, som deltager i samfinansieringen (angives) || 60 % af det samlede behov fra medlemsstaterne via EBA 
 Samfinansierede bevillinger I ALT || 1,035 || 0,885 || 0,885 || 2,805 

3.3.                
Anslåede virkninger for indtægterne 

–     
ý  Forslaget/initiativet har ingen finansielle
virkninger for indtægterne.
–     
¨  Forslaget/initiativet har følgende finansielle
virkninger:
¨         for egne indtægter 
¨         for diverse indtægter 
i mio. EUR (tre decimaler)
 Indtægtspost på budgettet || Bevillinger til rådighed i indeværende regnskabsår || Forslagets/initiativets virkninger[18]   
 År N || År N+1 || År N+2 || År N+3 || Indsæt så mange kolonner som nødvendigt for at vise varigheden af virkningerne (jf. punkt 1.6) 
 Artikel …………. ||   ||   ||   ||   ||   ||   ||   ||   
For diverse indtægter,
der er formålsbestemte, angives det, hvilke af budgettets udgiftsposter der
påvirkes.
Det oplyses, hvilken
metode der er benyttet til at beregne virkningerne for indtægterne.
Bilag til finansieringsoversigt til forslag
til forordning om reguleringskrav for kreditinstitutter og
investeringsselskaber og til forslag til direktiv om adgang til at udøve
virksomhed som kreditinstitut og om tilsyn med kreditinstitutter og
investeringsselskaber
Anvendt metode og vigtigste
tilgrundliggende antagelser
Omkostningerne i forbindelse med de opgaver,
som EBA skal udføre i henhold til de to forslag, er blevet beregnet hvad angår
udgifter til personale (afsnit 1) i overensstemmelse med
omkostningsklassificeringen i EBA's udkast til budget for 2012, som er blevet
forelagt for Kommissionen. 
De to kommissionsforslag indeholder
bestemmelser om, at EBA skal udarbejde omkring 55 nye bindende tekniske
standarder, der har til formål at sikre, at de meget teknisk betonede
bestemmelser gennemføres ensartet i hele EU[19]. Ifølge
forslagene forventes EBA at være færdig med omkring 60 % af de nye
bindende tekniske standarder i 2013. For at kunne nå dette er det nødvendigt
med mere personale allerede fra 2013. Hvad angår stillingstyper vil der især
blive brug for flere medarbejdere med ansvar for politik, retlige aspekter og
konsekvensanalyser, hvis de nye bindende tekniske standarder skal være færdige
til tiden. 
På grundlag af beregninger fra Kommissionens
tjenestegrene og EBA er der taget udgangspunkt i følgende ved vurderingen af,
hvor mange fuldtidsækvivalenter der kræves til at udarbejde bindende tekniske
standarder i tilknytning til de to forslag:
–                        
En politikansvarlig udarbejder 2 bindende tekniske
standarder af gennemsnitlig kompleksitet pr. år. Det betyder, at der er brug
for 17 politikansvarlige med henblik på 2013.
–                        
Der er brug for 1 konsekvensanalyseansvarlig til
proceduren i forbindelse med 8 bindende tekniske standarder. Det betyder, at
der er brug for 4 konsekvensanalyseansvarlige med henblik på 2013.
–                        
Der er brug for 1 jurist til at udarbejde 5
bindende tekniske standarder. Det betyder, at der er brug for 7 jurister med
henblik på 2013.
–                        
Der er behov for 2 fuldtidsækvivalenter i
støttefunktioner for ovennævnte medarbejdere på daglig basis.
Dermed
vil udarbejdelsen af de bindende tekniske standarder, der skal være færdige i
2013, kræve 30 fuldtidsækvivalenter. Ifølge EBA vil der ved udgangen af 2011
være 14 eksperter, der arbejder med bindende tekniske standarder. Da den
stigende arbejdsbyrde som følge af udarbejdelsen af bindende tekniske
standarder allerede kunne forudses, anmodede EBA i sit udkast til budget for
2012, som er blevet forelagt for Kommissionen, om yderligere 22
fuldtidsækvivalenter, hvoraf 7 er øremærket til arbejdet med bindende tekniske
standarder[20]. I udkastet til budget
for 2012 medtog EBA ikke en anmodning om de nødvendige resterende 9
fuldtidsækvivalenter, da EBA ikke var klar over, hvor mange bindende tekniske
standarder den ville blive anmodet om at udarbejde på grundlag af de to
forslag. Disse stillinger vil imidlertid indgå i EBA's fremtidige anmodninger
om afsættelse af budgetmæssige ressourcer. 
Andre antagelser: 
−       
på grundlag af fordelingen af fuldtidsækvivalenter
i udkastet til budget for 2012 forventes de 9 fuldtidsækvivalenter at fordele
sig på 7 midlertidigt ansatte (79 %), 1 udstationeret national ekspert,
(14 %) og 1 kontraktansat (7 %) 
−       
de gennemsnitlige lønudgifter for de forskellige
personalekategorier er baseret på retningslinjer fra GD BUDG
−       
lønjusteringskoefficienten for London er 1,344
−       
uddannelsesomkostninger anslås til 1 000 EUR
pr fuldtidsækvivalent pr. år 
−       
udgifter til tjenesterejser på 9 700 EUR
beregnet på grundlag af udkastet til tjenesterejsebudget for 2012 pr.
gennemsnitlig fuldtidsækvivalent
−       
omkostninger i forbindelse med ansættelser (rejse,
hotel, lægeundersøgelser, bosættelsespenge og andre ydelser, flytteudgifter
osv.) på 27 700 EUR beregnet på grundlag af udkastet til budget for 2012
vedrørende ansættelser pr. stilling, der skal besættes. 
Der blev taget udgangspunkt i, at
arbejdsbyrden, som giver anledning til den ovennævnte stigning i antallet af
fuldtidsækvivalenter, vil fortsætte i 2014 og frem. Den skyldes dels de
ændringer, der skal foretages i de allerede udarbejdede bindende tekniske
standarder, dels udarbejdelsen af de resterende 40 % bindende tekniske
standarder i henhold til de to forslag til retsakter og andre kommende forslag
til retsakter inden for regulering af banksektoren.
Metoden til beregning af stigningen i krævede
budgetmidler for de kommende tre år fremgår af nedenstående tabel: Beregningen
afspejler, at EU's budget dækker 40 % af omkostningerne.
 Omkostningstype || Beregning || Beløb (1 000)) 
 2013 || 2014 || 2015 || I alt 
 Afsnit 1: Personaleudgifter ||   ||   ||   ||   ||   
 11 Vederlag og tillæg        - heraf midlertidigt ansatte               - heraf UNE           - heraf kontraktansatte || =7*127*1,344 =1*73*1,344 =1*64*1,344 || 1 195 98 86 || 1 195 98 86 || 1 195 98 86 || 3 584 294 258 
 12 Ansættelsesudgifter || =9*27,7 || 249 ||   ||   || 249 
 13 Udgifter til tjenesterejser || =9*9,7 || 87 || 87 || 87 || 262 
 15 Uddannelse || =9*1 || 9 || 9 || 9 || 27 
 Afsnit 1 i alt: Personaleudgifter ||   || 1 725 || 1 475 || 1 475 || 4 675 
 Heraf EU-bidrag (40 %)       Heraf bidrag fra medlemsstaterne (60 %) ||   || 690 1 035 || 590 885 || 590 885 || 1 870 2 805 
Nedenstående tabel viser stillingsfortegnelsen
for de syv stillinger, der skal besættes med midlertidigt ansatte:
 Ansættelsesgruppe og lønklasse || Midlertidige stillinger 
 AD16 AD 15 AD 14 AD 13 AD 12 AD 11 AD 10 AD 9 AD 8 AD 7 AD 6 AD 5 AD i alt || 2 3 2 7 
[1]               ABM: Activity Based Management (aktivitetsbaseret
ledelse) – ABB: Activity Based Budgeting (aktivitetsbaseret budgetlægning).
[2]               Jf. artikel 49, stk. 6, litra a) og b), i finansforordningen.
[3]               Forklaringer vedrørende forvaltningsmetoder og
henvisninger til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html
[4]               Organer omhandlet i finansforordningens artikel 185.
[5]               OB = opdelte bevillinger / IOB = ikke-opdelte
bevillinger.
[6]               EFTA: Den Europæiske Frihandelssammenslutning. 
[7]               År n er det år, hvor gennemførelsen af
forslaget/initiativet begynder.
[8]               Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[9]               År n er det år, hvor gennemførelsen af
forslaget/initiativet begynder.
[10]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[11]             Som beskrevet i afsnit 1.4.2. "Specifikke mål
...".
[12]             År n er det år, hvor gennemførelsen af
forslaget/initiativet begynder.
[13]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[14]             KA: kontraktansatte, V: vikarer, UED: unge eksperter ved
delegationerne, LA: lokalt ansatte, UNE: udstationerede nationale eksperter. 
[15]             Delloft for eksternt personale under aktionsbevillingerne
(tidligere BA-poster).
[16]             Angår især strukturfonde, Den Europæiske Landbrugsfond for
Udvikling af Landdistrikterne (ELFUL) og Den Europæiske Fiskerifond (EFF).
[17]             Jf. punkt 19 og 24 i den interinstitutionelle aftale.
[18]             Med hensyn til EU's traditionelle egne indtægter (told,
sukkerafgifter) opgives beløbene netto, dvs. bruttobeløbene, hvorfra
opkrævningsomkostningerne på 25 % er fratrukket.
[19] Da EBA er et organ med en særdeles specialiseret
ekspertise, fik EBA beføjelser til at udarbejde bindende tekniske standarder,
da der var konstateret et behov for et effektivt instrument til fastsættelse af
harmoniserede reguleringsmæssige tekniske standarder i EU's banklovgivning for
også gennem et fælles regelsæt at sikre ensartede vilkår og passende
beskyttelse af indlånere, investorer og forbrugere i hele Unionen. Med henblik
herpå udarbejder EBA udkast til reguleringsmæssige tekniske standarder på områder,
der er fastsat i unionslovgivningen, og som ikke indebærer politikvalg.
Kommissionen godkender efterfølgende disse ved hjælp af delegerede retsakter i
henhold til artikel 290 i TEUF, hvorved de får bindende retlig virkning. Før
EBA forelægger Kommissionen udkast til bindende tekniske standarder, skal EBA
udføre et omfattende forberedende arbejde og bl.a. høre interesserede parter om
udkastene til bindende tekniske standarder og give sådanne parter en rimelig
mulighed for at fremsætte kommentarer til de foreslåede foranstaltninger. EBA
skal derudover foretage konsekvensanalyser, udarbejde udkast til
retsaktbestemmelser og løse andre opgaver. 
[20] De øvrige stillinger, som EBA har anmodet om i udkastet
til budget for 2012, er begrundet i den forventede stigning i arbejdsbyrden
inden for de afdelinger, der beskæftiger sig med tilsyn og drift. Anmodningen
om flere øvrige stillinger støtter sig på erfaringerne med ressourceanvendelsen
i det første år, EBA har fungeret. Den tager hensyn til, at det skal sikres, at
EBA kan udføre sine opgaver effektivt, både med hensyn til lovovertrædelser,
deltagelse i tilsynsfora, forbrugerspørgsmål, internationale spørgsmål og andre
områder.